
Mu pühaks paigaks aasanõlv, 

mu templiks kõrge taevavõlv; 

mu viirukiks on mägituul, 

vaid vaikseid palveid loeb mu huul. 
Moore. 


Igaühele on tuttav avarusega seotud ülevustunne. Kõige sügavamad, kõige kaugemale ulatuvad, 
vahest kõige üllamadki mõtted täidavad poeedi hinge, kui ta pilk on kiindunud otsatusse kaugusse. 
Harva vaatleb uustulnuk ookeaniavarusi ükskõikselt, ja isegi ööpimeduses tunneb inimvaim midagi 
sarnast sellele ülevusele, mida äratavad temas meeltega vaevu tajutavad looduspiidid. Samasuguse, 


ülevuse sünnitatud imetluse ja aukartusega silmitsesid enda ees avanevat vaatepilti ka need erinevad 
isikud, ke:lega algab selle jutustuse tegevustik. Neid oli kokku neli - kaks kummastki sugupoolest - 
ja et paremini ümbrust silmitseda, olid nad roninud tohutule tormi poolt üleskistud puude hunnikule. 
Siinkandis on ikka veel kombeks sääraseid kohti väludeks nimetada. Keset süngeid ja rõskeid 
padrikuid moodustavad need välud otsekui midagi oaasidetaolist Ameerika ürgmetsade pühalikus 
hämaruses. Välu, millest me praegu pajatasime, asetses ühe väikese nõlvaku veerul, ja neile, kes 
suutsid üles selle tippu ronida, avanes sealt avar vaade - harukordne juhus metsas rändajaile. See 
lagendik oli väike, nagu niisugused kohad tavaliselt ikka, kuid oma asukoha ja selle tõttu, et ta 
allpool laienes, pakkus ta silmale tavalisest paremat ülevaadet. Inimmõistus pole veel suutnud 
seletada selle jõu iseloomu, mis sünnitab selliseid tühjaks laastatud paiku, nagu äsja kirjeldatu. ühed 
peavad süüdlaseks ookean il nii sageli vesipükse tekitavat tuulispead, teised jälle äkilisi ja ägedaid 
äikesehoogusid. Olgu .kuidas tahes, kuid nende efekti metsas tunnevad igatahes kõik. Nimetatud 
välu ülemisel serval oli too 

nähtamatu võim puud sel kombel üksteise otsa kuhjanud. et kaks selle salkkonna meest võisid 
mitte üksi ise tolle. umbes kolmekümne-jalasele kõrgendikule ronida, vaid võisid, julgustades ja 
ettevaatlikkusele manitsedes, aidata sinna üles ka oma arglikumad kaaslased. Murtud ja hunni 

kusse paisatud vägevad tüved lamasid segamini nagu õle sasi, kuid närbuvate lehtede meeldivat 
lõhna levitavad oksad olid selliselt põimunud, et pakkusid küllaldast tuge kätele. Üks puu oli kogu 
juurtega välja kistud ja selle tüvi, täis mullakamakaid, oli niiviisi teiste peale paisatud, et oli 

neile neljale seiklejale seal ülaldomamoodi peatuspaigaks. 

Kõnesolevasse rühma kuuluvate isikute välimuse kirjeldusest ei tohi lugeja oodata midagi 
niisugust, mis iseloomustab kõrge positsiooniga inimesi. Praegu olid nad kõik lihtsad ürgmetsas 
rändajad, aga ka muidu polnud nende senises elulaadis ega tõelises ühiskondlikus positsioonis' 
midagi kõrgema seisuse hiilgusest. Selle salkkonna kaks liiget, mees ja naine, kuulusid maa 
pärisperemeeste hulka - nood olid indiaanlased hästituntud tuskaroorade suguharust. Nende hulgas 
oli veel mees, kelle juures võis märgata inimese iseärasusi, kes veetnud oma elu merel, kas siis 
lihtmadrusena või pootsmanina, ja neiu, kes samuti polnud palju kõrgemast seisusest. Tütarlapse 
noorest, meeldivast näost ja tagasihoidlikust, kuid uljast ilmest õhkus seda tarkust ja 
peenetundelisust, mis lisavad nii palju veetlevust tolle sugupoole ilule. Praegu peegeldus tema 
suurtes sinistes silmades ülevustunne, mida äratas ülalt avanev pilt lõputule kõnnumaastikule, ja 
tema armas näoke oli täis mõtlikkust, mis ikka tumestab siiraste ja tõsiste inimeste ilmet sügavate 
elamuste hetkil. 

Vaatepilt oli aga tõesti grandioosne: läänes, mille suunas salkkond näoga seisis ja kuhu üksi 
avanes avaram vaade, rändas silm toredal, vohaval lehtedemerel, mille lopsaka taimestiku erksat 
ning varjunditerikast rohelust varjundas värvitoonide küllus, mis iseloomustab neljakümne teist 

laiuskraaöi. Kaunite õõtsuvate jalakate ladvad, paljude vahtraliikide, suursuguste tammede ja 
siinse maanurga keeles niinepuude nime all tuntud laialeheliste pärnade ülemised oksad olid kokku 
põimunud, moodustades laia ja näiliselt lõputu lehestikuvaiba, mis kaugenes loojuva päikese suunas, 
segunedes silmapiiril pilvedega, nagu sulavad lainetav meri ja taevas ühte taevavõlvi piirjoonel. 
Siin-seal andis mõni tormimõnu või looduse tujukuse tõttu tekkinud väike avaus mõnele 
tagasihoidlikumalegi puule võimaluse nende metsahiiglaste vahelt üles valguse poole tungida ja oma 
vähenõudliku ladva peaaegu niisama kõrgele tõsta, nagu oli teda ümbritsev rohelus. Nende hulka 
kuulusid kask, puu, millest peetakse kaunikesti lugu kehvemates piirkondades, värisev haab, 
mitmesugused pähklipuuliigid ja mõned teised puud, mis sarnanesid otsekui, mõnede juhuslikult 
mõjukate ning suursuguste hulka sattunud labaste olenditega. Siin-seal tungisid läbi selle ääretu välja 
pikkade nooljate mändide tüved - otsekui mingi võimas monument, mis kunstipäraselt püstitatud 
lehtedetasandikule. 


Tolle maastiku ülevus peitus tema ühtlase rohelise vaiba ääretus avaruses, tema ilu aga neis 
mahedates värvitoonides, mida veelgi süvendas valguse ja varju vaheldus, Siin valitsev pühalik rahu 
aga tekitas rändureis tunde, mis polnud kaugel hardusest. 

«Onu, see vaade meenutab ju nii väga sinu armast ookeani!» lausus imestunud ning võlutud neiu 
oma kaaslasele, kelle .käsivarrele ta kergelt toetus, et -mitte kukkuda. 

«Missugune rumal ja lapsik ettekujutus, Magnet!» (Nii kutsus meremees sageli oma õetütart, 
vihjates sellega tüdruku kütkestavusele.) «Ainult laps võib tulla mõttele võrrelda seda peotäit lehti 
tõelise Atlandiga... Sa võiksid kõik need puuladvad Neptuni vammusele kinnitada ja siiski ei saaks 
neist rohkem kui paljalt lillekimbuke ta rinnale.» 

«Ma arvan, onu, et sinu sõnades on rohkem luulelendu kui tõtt. Sa vaata vaid - kui palju miile, ja 
ometi ei näe me midagi muud kui ainult lehti! Mida rohkemat võiks siis ookeanilgi näha?» 

«Rohkemat!» osatas onu,kannatamatult küünamukki nihutades, millele teine toetus. Oma rinnal 
ristatud käed oli ta pistnud põue, momendil moes olnud punasest riidest vesti hõlma vahele. 
«Rohkemat, Magnet? Sa ütle parem, mida seal on vähem! Kus on siin, selles metsanatukeses, su 
vahutavad vood, su rulluvad lained, vaalad või vesipüksid, mu laps?» 

«Aga onu, kus on sul ookeanil säärased tohutud puud, niisugune pühalik vaikus, sellised lõhnavad 
lehed ja nii kaunis rohelus?» 

«Oh, Magnet! Kui sul asjast vähegi taipu oleks, siis sa teaksid, et roheline vesi on vaid 
meremehe hukatus. Vaevalt on olemas midagi, mida ta rohkem vihkab.» 

«Kuid roheline mets on siiski midagi muud. Sa kuula vaid! See on tuulehingus lehestikus.» 

«Sa peaksid kuulama nordvesti hingust, tüdruk, kui see mastis vingub... Ja kus on siin, selles 
metsaraasukeses, tormi d ning orkaanid, passaadid, idatuuled ja muu niisugune. Ja mis kalad ujuvad 
sul siin selle vaikse metsapinna all?» 

«Etsiin torme on olnud, sellest on ümberringi selgeid tundemärke, ja kui mitte kalu, siis loomi 
leidub nende lehtede all siiski.» 

«Seda ma ei tea,» kostis onu meremehe enesekindlusega. «Albanys räägiti meile igasuguseid 
lugusid kiskjatest, kellega me pidime teel kokku puutuma, ja ometi pole me näinud veel midagi 
säärast, mis võiks kas või hüljestki ehmatada. Kahtlen, kas ühtegi neist teie maismaa loomadest saab 
võrrelda lõuna laiuskraadide haiga.» 

«Vaata!» hüüdis õetütar, keda haarasid rohkem ääretu metsa ülevus ja ilu kui onu targutused. 
«Seal eemal puude kohal tõuseb suitsu. Ega see ometi tule mõnest majakorstnast?» 

«Tõepoolest, selles suitsus on tõesti midagi, mis inimest meenutab,» vastas vana meremees, «ja 
see avastus üksi juba on niisama palju väärt kui tuhat puud kokku. Vaja Noolepeale näidata, muidu 
kihutab ta oma teadmatuses vahest sadamast mööda. Seal aga, kus on suitsu, peaks leiduma ka 
kambüüs *.» 

Seda öelnud, tõmbas onu käe põuest, koputas enda kõrval seisvale indiaanlasele kergelt õlale ning 
osutas peene le suitsuvinele, mis tõusis umbes miili kaugusel vargsi ja aegamisi lehetihnikust ja 
hajus virvendavas õhus peaaegu märkamatute auruniidikestena. Tuskaroora oli üks neid suursuguse 
välimusega sõjamehi, keda võis selle maa päriselanike hulgas saja aasta eest sagedamini kohata kui 
praegu. Kuigi ta oli selleks küllalt palju kolonistidega läbi käinud, et tunda nende kombeid ja koguni 
nende keeltki, oli ta siiski üsna vähe (kui üldse midagi) kaotanud enda kui pealiku metsikust suursu- 
gusest ja lihtsast väärikusest. Indiaanlane suhtus vanasse meremehesse sõbralikult, ehkki jahedalt, 
sest ta oli liialtki palju viibinud mitmesuguste sõjaväepunktide ohvitseride seltsis, et mitte mõista 
asjaolu, et tema praegune kaaslane oli vaid lihtne alluv. Ja 


"" Kambüüs - laevaköök, 

tõepoolest, tuskaroara kinnisel ning rahulikult üleoleval käitumisel oli Charles Capile (sest nii oli 
tolle meremehe nimi) nii tugev mõju, et ta isegi siis, kui temas vahel võimust võtsid kiusuhoog või 
naljatuju, ei söandanud indiaanlast koduselt kohelda, kuigi nad olid juba üle nädala aja tuttavad. 
Vabiseva suitsusambakese nägemine aga rabas meremeest nõnda, nagu äkki merele ilmunud puri, ja 
esimest korda nende kohtumisest saadik söandas ta sõjameest eespool mainitud viisil puudutada.. 

Tuskaroora terane silm leidis otsekohe suitsu.. Terve minuti seisis ta kikivarvul, ninasõõrmed 
pinguli otsekui põdral, kes 'haistab õhus midagi halba, ning pilk nagu hästi väljaõpetatud pointeril, 
kes ootab oma peremehe lasku. Seejärel laskus ta taas labaj alale, ning ta suust kostis too ise 

loomulik tasane ning mahedahäälne hüüatus, mis moodustab nii kummalise kontrasti indiaani 
sõjamehe hääle karedamatele toonidele. Ta näoilme aga oli rahulik ning tema tumedate kullisilmade 
kärme pilk lendas üle lehise panoraami, otsekui oleks ta tahtnud üheainsa pilguga kõiges selgusele 
jõuda. 

Ehkki nii onu kui ka tema õetütar teadsid, et too pikk, läbi piiritu kõnnumaa ettevõetud rännak oli 
paratamatult täis hädaohte, ei suutnud siiski kumbki neist esialgu jõuda otsusele, kas asjaolu, et 
läheduses leidub inimesi, ennustas head või halba. 

«Noolepea, meie lähedal peab olema oneidasid või tuskaroorasid,» lausus Cap, oma indiaanlasest 
kaaslast inglise hüüdnimega kõnetades. «Kas poleks vahest mõistlikum nende juurde minna ja öö 
nende vigvami mugavas kois mööda saata?» 

«Pole vigvam seal,» vastas Noolepea talle omase osavõtmatusega, «liiga palju puu.» 

«Kuid seal peab olema indiaanlasi. Võib-olla on seal mõni sinu oma vanadest kambameestest, 
master Noolepea.» 

«Pole, tuskaroora, pole oneida, pole mouhbok. .. Kahvanäo tuli.» 

«Tuhat ja tuline, Magnet, see ületab ju kõik mu meremehe-tarkuse. Meie, vanad merekarud, 
oskame küll vahet teha sõduri ja madruse tubaka ning maaroti pesa ja oma koi vahel, kuid ma ei usu 
iialgi, et tema majesteedi laevastiku kõige vanemgi admiral oskaks vahet teha kuninga ja kaevuri 
suitsu vahel!» . 

Teadmine, et sel ääretul kõnnumaal viibis nende läheduses siiski inimolevusi, oli toonud juba 
puna meremehe kõrval seisva kauni olendi õitsvatele põskedele ning sära ta silmi, kuid nüüd, 
kuuldes neid sõnu, vaatas temagi hämmastunult oma sugulasele otsa ning lausus kõhklevalt: 

«Kahvanäo tuli! Seda ei või ta ju ometi teada, onu!» «Kümne päeva eest, mu laps, oleksin ma 
võinud vanduda, et ta luiskab, kuid nüüd ma tõesti ei tea enam, mida õieti arvata. Kas sa võiksid 
mulle öelda, Noolepea, miks see suits on sinu arust kahvanäo suits ja mitte punanaha oma?» 

«Märg puu,» kostis sõjamees sellise rahuga, millega koolmeister seletab oma hämmeldunud 
õpilasele aritmeetikaülesannet. «Palju märg - palju suitsu; palju vett must suits.» 

«Kuid vabandust, master Noolepea, see suits pole ju must ja pealegi pole teda palju. Minu silmad 
seletavad, et see suits on nii nõrk ja vaevaltmärgatav nagu oleks tegemist vinguga, mis võiks 
tõustakapteni teekannu alt, kui sel pole tuletegemiseks enam midagi muud järele jäänud kui vaid 
mõni pilpake laeva trümmist.» 

«Liiga palju vett,» kinnitas Noolepea kergelt pead noogutades. «Tuskaroora liiga tark, et tegema 
tuli veega. Kahvanägu liiga palju raamat lugema ja kõik põletama; palju raamat, vähe teadma.» 

«Sedan'd küll, seda arvan minagi,» lausus Cap, kes samuti ei pidanud suurt lugu raamatutarkusest. 
«Sellega ta muidugi tahab vihjata sinu igavesele lugemisele, Magnet, ja, tõtt öelda, pealikul on selles 
asjas ömamoodi päris arukad vaated. Kui kaugel me siis, Noolepea, sinu arvestuste järgi sellest 
lombikesest oleme, mida te Suureks Järveks nimetate ja mille poole me juba hulk päevi tüürime?» 

Tuskaroora vaatas meremehele rahuliku üleolekuga otsa ja vastas: 
«Ontario nagu taevas. Üks päike ja ja suur rändaja seda teada saama.» 


«Tõsi jah, suur rändaja olen ma küll, seda ei saa salata, kuid kõigist mu reisidest on see praegune 
siiski kõige pikem ja kõige kasutum ning viib mind kõige kaugemale ookeanist. Kui see mageda vee 
lomp on nii lähedal, Noolepea, ning samal ajal nii suur, siis peaks ju paar häid silmi seda siit 
nägema, sest arvatavasti näeb siit, sellelt vaatluskohalt, kõike ümberringi kolmekümne miili 
ulatuses.» 

«Vaata!» lausus Noolepea, käe rahuliku graatsiaga välja sirutades. «Ontario!» 

«Onu, sa oled harjunud kogu aeg hüüdma: «Maa, ahoi!» mitte aga «Vesi, ahoi!» ja seepärast sa ei 
näegi seda!» hüüdis õetütar, naerdes, nagu tütarlapsed ikka oma pisut vaimuvaese teravmeelsuse üle. 
«Kuule nüüd, Magnet! Kas sa siis tõesti usud, et ma ei tunneks ära oma tuttavat pinda, kui see 

vaid siit paistaks? » 

«Kuid Ontario pole ju sinu tuttav pind, kallis onu, sest sa oled pärit soolaselt veelt, see siin on 
aga mage.» 

«See erinevus võiks vahest mõnd noort madrust pimestada, kuid eluilmaski mitte minusugust 
vana .merekaru. 

«Mina tunneksin vee ära ka siis, mu laps, kui ma seda ka kas või Hiinas näeksin.» 

«Ontario!» kordas Noolepea rõhuga, sirutades oma käe uuesti välja loode suunas. 

Esimest korda nende tutvumisest saadik vaatas Cap tuskaroorale otsa teatud, halvakspanuga, 
kuigi ta ei jätnud tähele panemata pealiku silmade ja käe suunda, mis osutasid mingile näiliselt 
täiesti tühjale kohale taevas, pisut kõrgemal lehestikuväljast. 

«Ja-jah, midagi niisugust ma siit ootasingi, kui rannikult lahkusin ja seda magevee tiiki otsima 
tulin,» hüüdis Cap.. kehitades õlgu, nagu inimene, kes jõudnud mingile kindlale otsusele ja arvab, 
vet pole mõtet enam midagi lisada. 

«Ontario võib ju sealolla, aga niisama hästi võib see ka minu taskus olla. Loodan vähemalt, et kui 
me pärale jõuame, jätkub meil seal siiski ruumi kanuu ringipööramiseks .. . Kuid, Noolepea, kui siin 
meie läheduses peaks kahvapägusid olema, tahaksin ma siiski nendega kokku = saada.». 

Tuskaroora andis vaikselt peaga märku ning kogu salkkond astus vaikides mahapaisatud puu 
juurestikult alla. Kui nad olid maha roninud, teatas Noolepea oma kavatsusest minna lõkke juurde ja 
järele uurida, kes on selle süüdanud. Oma naisele ja kahele teisele kaaslasele tegi ta aga ettepaneku 
minna läheduses asuva jõe äärde jäetud kanuu juurde ning oodata seal tema tagasitulekut... 

«Noh, pealik, see plaan kõlbaks vahest seal, kus lood veel põhja ulatub, või ulgumerel, kus 
sõiduvesi tuttav,» vastas vana Cap, «kuid sellises tundmatus piirkonnas nagu see siin, on minu arust 
ohtlik lasta lootsil laeva juurest 

üksinda liiga kaugele minna. Niisiis, sinu loal jääme me ühte.» 

«Mida mu vend tahab?» päris indiaanlane tõsiselt, ehkki solvumata sellest küllaltki ilmsest 
umbusalduse avaldusest. 

«Ainult sinu seltsis olla, master Noolepea, ei midagi muud. Ma tahan tulla koos sinuga ja rääkida 
nende võõrastega.» . 

Sellega oli tuskaroora kohe nõus. Oma kannatlikku ja alandlikku väikest naist, kes harva tõstis 
oma suured mustad silmad mehele ja sedagi vaid selleks, et väljendada ühtaegu nii austust, hirmu 
kui ka armastust, käskis ta uuesti minna tagasi paadi juurde. Kuid Magnetiga tekkis raskusi. Vaata- 
mata sellele, et ta oli julge ning katsumuse hetkil küllaltki tarmukas, oli ta ikkagi ainult naine, ja 
mõte, et nende kaks meessoost kaitsjat jätavad nad täiesti üksi keset seda ürgmetsa, mis, nagu ta 
alles äsja oli veendunud, näis olevat ääretu, oli talle niivõrd vastumeelt, et ta .avaldas soovi onuga 
kaasa minna. 

«Pärast nii pikka kanuus istumist kõnniksin ma heameelega, armas onu,» lisas ta, kuna tema 


põskedesse, mis hoolimata pingutusest rahulikuks jääda, olid kahvatunud, tuli pikkamööda tagasi 
sügav puna. «Nende võõraste juures on vahest naisigi.» 

«Tule siis pealegi, mu laps. See on ainult ühe kaabeltau * kaugusel ja me jõuame tagasi veel tund 
enne päikese loojangut.» 

Saanud loa, seadis neiu, kelle õige nimi oli Mabel Dunham, end valmis teeleminekuks, kuna 
Juunikaste, nagu Noolepea naist hüüti, hakkas alistunult kanuu poole sammuma, sest tema oli juba 
harjunud sõnakuulmisega, sünge metsa ning üksindusega. 

Kolm harvikusse jäänut rajasid endale nüüd teed läbi puuderägastiku ning jõudsid vajalikus 
suunas liikudes pelagi metsaservale. Noolepeale piisas ümbruse põgusast silmitsemisest suitsu 
suuna määramiseks, kuna aga vana Cap kontrollis seda taskukompassi abil, enne kui usaldas tume- 
dasse tihnikusse astuda. 

«See nina järgi tüürimine, Magnet, kõlbab vahest indiaanlasele, kuid sinu kõrgesti haritud onu 
tunneb siiski veel 


* Kaabeltau - esialgses tähenduses jäme tross, mida kasutati peamiselt teiste laevade 
pukseerimisel. Kaabeltau normaalne pikkus on 100 6-jalast sülda. Sellest on saanud oma .nimetuse 
ka pikkusühik - kaabeltau, mis võrdub 0,1 mererniiliga. 

selle nõela väärtust» lausus merekaru kergelt astuva tuskaroora kannul kõmpides. «Usu mind, 
Ameerikat poleks kunagi avastatud, kui Kolumbusel poleks olnud mldagi muud peale ninasõõrmete 
sõber Noolepea, oled sa kunagi näinud niisugust riistapuud?» 

Indiaanlarie pöördus umber Ja heitis pilgu kompassile, mida Cap hoidis nõnda, et see võiks talle 
suunda näidata, ning vastas väärikalt: 

«Kahvanäo silm. Tuskaroora peaga nägema... Soolane Vesi, (nõnda nimetas indiaanlane oma 
kaaslast) nüüd ainult silm, keelt ei ole enam.» 

«Ta tahab öelda, onu, et me peame nüüd vait olema. Võib-olla ei usalda ta neid inimesi, keda me 
varsti kohtame.» 

«Jah, säärane on juba see indiaanlaste komme võõrastele lähenemisel. Kas panid tähele, ta uuris 
oma püssi süüdet. Poleks paha, kui ka mina sama teeksin.» 

Mabelit ei erutanud need ettevalmistused, sest oma pikal rännakul läbi kõnnumaa oli ta nendega 
juba harjunud. Ta järgnes oma kaaslastele niisama kergel ja vetruval sammul nagu seda tegi ees 
astuv indiaanlane. Esimese poole miili jooksul ei võetud peale range vaikimise tarvitusele mingeid 

muid ettevaatusabinõusid, kuid sedamööda, kuidas salkkond jõudis lähemale kohale, kus teati 
olevat lõke, tuli olla hoopis valvsam. 

Metsas, nagu tavaliselt ikka, oli peale kõrgete sihvakate puutüvede vähe säärast, mis oleks pilku 
takistanud. Kõik taimestiku hulka kuuluv rühkis siin valguse poole, ja nad sammusid selle leherikka 
baldahhiini nagu ilmatu suure loodusliku võlvistiku all, mida toetasid arvutud tahumata sambad. 
Need sambad ehk puutüved võisid aga sageli varjata niihästi seiklejat, kütti kui ka vaenlast, ja 
sedamööda, kuidas Noolepea lähenes kohale, kus tema vilunud ja eksimatute meelte teadaandel 
võõrad pidid olema, muutusid tema sammud üha kergemaks ja silm valvsamaks, ning ta varjas end 
järjest hoolikamalt. š 

«Vaata, Soolane Vesi!» lausus Noolepea korraga võidurõõmsalt, osutades samal aj al metsasihile. 
«Kahvanäo tuli!» 

«Jumala eest, poisil on õigus,» pomises Cap. «Seal nad on, tõepoolest, ja pealegi söövad nad 
veel nii rahulikult oma lobi, otsekui viibiksid nad mõne kolmetekilise kajutis.» «Noolepeal on õigus, 
kuid seda ainult osaliselt,» sosistas 

Mabel, «sest seal on ju kaks indiaanlast ja ainult üks valge mees.» . 

«Kahvanäod,» kinnitas tuskaroora, tõstes kaks sõrme, «ja punane mees,» lisas ta, tõstes ühe 
sõrme. 

«Noh,» lausus Cap, «raske öelda, mis siin õige, mis vale. Üks neist igatahes on täitsa valge ja 
nägus poiss pealegi. Paistab teine reibas ja väärikas noormees olevat. Üks aga on punanahk, seda on 
selgesti näha tema maalingust ja näojoontest, kuid kolmanda poisi taglas on imelik — ei prikk ega 
kuunar.» 

«Kahvanäod,» kordas Noolepea ning tõstis uuesti kaks sõrme, «ja punane mees,» kinnitas ta taas, 
ainult üht sõrme tõstes. 

«Tal on vist õigus, onu, sest tema silm ei paista kunagi eksivat. Kuid nüüd peame me tingimata 
teada saama, keda me kohtame, kas sõpru või vaenlasi. Need võivad ju prantslased olla.» 

«Kui me neid hõikame, siis jõuame selles asjas kohe selgusele,» vastas Cap. «Sina, Magnet, astu 
puu taha, sest äkki tuleb neil kelmidel pähe mõte läbirääkimisi alustamata pardatuld anda. Ma uurin 
kohe välja, missuguse lipu all nad purjetavad.». 

Onu oli juba oma pasuna kujul kokkupandud käed suu juurde tõstnud ja kavatses parajasti 
hõigata, kui Noolepea kiire liigutusega ta kavatsuse nurja ajas. 

«Punane mees - mohikaan -hea mees,» sõnas tuskaroora, «kahvanäod - ingiisid *.» 

«Need on ju taevalikud sõnumid,» pomises Mabel, keda sugugi ei meelitanud verise tapluse 
väljavaade selles kauges ürgnietsas. «Lähme otsekohe nende juurde, armas onu, ja ütleme, et oleme 
nende sõbrad.» 

«Hüva,» sõnas tuskaroora, «punane mees - külm veri ja teadma, kahvanägu kärme ja tulistama. 
Las skvoo ** läheb.» 

«Kuidas?!» küsis Cap imestades. «Saata väike Magnet piilurina ette, samal ajal kui kaks säärast 
mehemürakat, nagu meie sinuga, on triivis ja vaatavad pealt, kuidas ta randa jõuab! Noh, kui ma 
seda teeksin, siis.. .» 

«See on kõigemõistlikum, onu,» katkestas teda ,suuremeelne tütarlaps, «ja ma ei karda põrmugi. 
ükski kristlane. 


-Ingiis=inglane. 
sk v 00 - naine indiaani keeles. 

nähes naist üksinda lähenevat, ei hakka tema pihta laskma, ja minu ilmumine sinna on rahupant. 
Las ma lähen ees. nagu Noolepea soovitab, ja kõik läheb hästi. Võõrad ei ole meid esialgu veel 
märganud. Nad muidugi üllatuvad, kuid ei haara relvi.» 

«Tubli,» kostis Noolepea, kes ei varjanud, et ta kiidab Mabeli vapruse heaks. 

«See justkui ei passiks meremehele,» vastas Cap, «kuid kuna see sünnib metsas, ei saa sellest 
keegi teada. Kui sa just nõnda arvad, Mabel.. .» 

«Onu, ma tean, et minu pärast pole põhjust karta ja te olete ju minu lähedal, et mind kaitsta.» 

«Noh, hüva, aga võta siis vähemalt üks püstolgi .. .» 

«Ei, on parem kui ma üksnes oma noorusele ja nõrkusele loodan,» lausus neiu naeratades, kusjuu- 
res ta palgeisse tõusis erutuspuna. «Kristlastest meeste hulgas on naise parimaks kaitseks see, kui ta 
nendelt abi otsib. Ma ei tea midagi sõjariistadest ega taha ka edaspidi nendest midagi teada.» 

Onu andis järele, ja pärast seda, kui Mabel oli saanud tuskarooralt mõned ettevaatusele 
manitsevad näpunäited, võttis ta kokku kogu oma julguse ning astus üksi lõkke ääres istuva rühma 
poole. Kuigi neiu süda põksus kiiresti, oli tema samm kindel ja ta liigutused näisid sundimatuina. 

Metsas va:itses surmavaikus, sest need, kellele ta lähenes, olid niivõrd ametis oma hundiliku nälja 
kustuta misega, et ei tõstnud viivukski pilku sellelt tähtsalt toimingult. Kuid kui Mabelil jäi veel 


umbes sada sammu lõkkeni, astus ta kogemata kuiva rao otsa. See nõrk praksatus tema kerge jala all 
sundis mohikaanlast, nagu Noolepea teda oli nimetanud, ja tema kaaslast, kelle välimus oli nii 
kahtlasena tundunud, välgukiirusel jalule kargama. Mõlema pilk langes puutüve najal lebavaile 
püssidele, kuid kumbki neist ei sirutanud oma kätt nende järele, kuna nende silmi hakkas neiu kuju. 
Indiaanlane lausus oma kaaslasele paar sõna ja istus uuesti maha ning jätkas sellise rahuga oma 
sööma- . aega, nagu poleks midagi juhtunud, kuna valge mees eemaldus lõkke juurest ning läks 
Mabelile vastu. 

Kui võõras lähenes, märkas neiu, et teda kavatseb kõnetada mees, kes oli sama nahavärviga kui 
tema isegi. Kuid see selgus alles terasemai silmitsemisel, sest mehe riided moodustasid kummalise 
segu kahe rassi riietusest. Ta oli keskealine. Tema nägu ei saanud ilusaks 'pidada, kuid ava 

meelsus ning ausus, mis sellest õhkusid, veensid Mabelit otsekohe, et tal polnud midagi karta. 
Kuid ta seisatas siiski, alistudes kui mitte just loomusunnile, siis oma harjumusele ja kasvatusele, 
mis ei lubanud tal antud olukorras liiga vabalt läheneda teisele sugupoolele. 

«Ärge kartke, noorik,» ütles kütt, sest see näis ta riietuse' järgi 'olevat, «te kohtasite siin 
ürgmetsas kristlasi, kes teavad, kuidas kohelda kõiki rahu ja õigluse poolehoidjaid. Mind tuntakse 
siin igal pool hästi ja vahest on mõni minu nimedest teiegi kõrvu ulatunud. Prantslaste ja 
punanahkade juures, sealpool Suurt Järve, nimetatakse mind Za Longue' Carabine'iks *; 
mohikaanide, tolle ausa ja õiglase suguharu juures, niipalju kui neid veel järele on jäänud, kutsutakse 
mind Haukasilmaks, kuna sõjaväelased ja rändurid selle järve siinpoolsel kaldal hüüavad mind 
Rajaleidjaks, sest pole veel ilmaski kuuldud, et ma poleks leidnud raja esimest otsa, kui selle teises 
otsas ootas mõni mingo või abi vajav sõber.» 

Ta ei öelnud seda kiideldes, vaid selle ausa usaldusväärsusega, mis omane inimesele, kes teab 
vägagi hästi, et taf pole põhjust punastada kuulduste puhul, mis seotud ükskõik missugusega tema 
nimedest. Seeavaldas Mabelile otsekohe mõju. Niipea kui ta oli kuulnud viimast nime, lõi ta vaimus- 
tatult käed kokku ja kordas: 

«Rajaleidja!» . 

«Nõnda nad nimetavad mind, noorik. Paljudel suurtel isandatel on tiitleid, mida nad pole 
pooltki nii ära teeninud. Kuid tõtt öelda o:en ma rohkem uhke sellele, et oskan leida teed se.alt, kus 
polegi mingit rada, kui sealt, kus ta olemas. Kuid regulaarvägedel pole selles asjas eriti palju taipu: 
nad ei oska harilikult mingit vahet teha raja ja jälje vahel, kuigi esimene on midagi nähtavat, teine 
aga on vaevalt rohkem kui lõhn.» 

«Siis teie oletegi see sõber, kelle isa lubas meile vastu saata!» . 

«Kui te seersant Dunhami tütar olete, siis ei ole delavaaride suured prohvetid iialgi suuremat 
tõtt rääkinud.» 

«Ma olen Mabel, seal aga, puude taga, on peidus minu onu, kelle nimi on Cap, ja üks tuskaroora, 
keda hüütakse Noolepeaks. Me ei lootnud teid kohata enne järvekaldale jõudmist.» 


- La Longue Carabine (prantsuse k.) - Pikk Püss. 

«Mulle meeldiks rohkem, kui teie teejuhiks oleks mõni ausam indiaanlane,» lausus Rajaleidja. 
«Ma ei armasta just eriti neid tuskaroorasid, kes on liiga kaugele rännanud oma isade haudade 
juurest ning sellepärast unustanud Suure Vaimu. Noolepea on auahne pealik. Kas Juunikaste on ka. 
kaasas?» 

«Tema naine on meie seltsis, see alandlik ja leebe olevus. 


«Jah, ja ustava südamega, kuna aga Noolepeast ei või seda öelda keegi, kes teda tunneb. 
Hüva, me peame oma elurajal vastu võtma meile saatuse poolt määratud osa. Arvan, et te oleksite 
võinud veelgi halvema teejuhi saada kui tuskaroora, kuigi tema soontes on liiga palju mingode verd, 
selleks et sobida delavaaridega.» 

«Siis on see võib-olla meie õnn, et teiega kokku saime,» tähendas Mabel. 

«Halb õnn pole, see küll mingil juhul, sest ma lubasin seersandile ta tütre kas või oma elu hinnaga 
tervena garnisoni tuua. Me lootsime teid kohata enne, kui koseni jõuate, kuhu me jätsime oma ka- 
nuu. Me arvasime aga, et ei tee viga, kui tuleme paar miili ülespoole, et teid vajaduse korral abistada. 
Õnn oli, et me seda tegime, sest ma kahtlen, kas Noolepea on sobiv mees kosest allasõitmiseks.» 

«Sealt tulevadki minu onu ja tuskaroora ning meie salkkonnad võivad nüüd ühineda.». 

Niipea, kui Mabel oli lõpetanud, lähenesidki neile Cap ja Noolepea, kes,nähes, et vestlus arenes 
sõbralikult, astusid ligi. Mõnest sõnast piisas selle edasijutustamiseks, mis tütarlaps oli võõralt teada 
saanud. Niipea kui see tehtud läksid nad kõik kahe mehe juurde, kes olid lõkketule äärde jäänud. 


II PEATÜKK 


Siin lihtsa püha templi ta 

on suutnud hoida puhtana 

ning voorus on ta kroon. 

Ta kuningas, ning kõik me maal, 
mis kaunis, talle osaks saab, 

on taevas tema troon. 


Wilson. 


Mohikaanlane sõi edasi, kuid teine valge mees tõusis püsti ja kergitas Mabel Dunhami ees viisa- 
kalt mütsi. Ta oli noor, terve ja mehise välimusega. Ta riietus ei reetnud nii silmatorkavalt elukutset 
kui onu oma, kuid siiski oli näha, et tegemist oli inimesega, kes harjunud veega. Tol ajal moodusta- 
sid tõelised meremehed täiesti omaette, ülejäänud inimkonnast eraldunud seisuse; nende tõekspida- 
mised, keel ja riietus viitasid niisama selgelt nende elukutsele nagu türklase vaated, kõne ja rõivad 
iseloomustavad muhameedlast. Kuigi Rajaleidja oli alles mees parimais aastais, ei kohmetunud Ma- 
bel teda nähes, - vist seepärast, et ta oli end mõttes kogunud, ent kui ta silmad kohtasid tule ääres 
seisva noormehe silmi, langetas ta pilgu, kuna ta nägi või ta:le näis, et noormees tervitab teda vai- 
mustatult. Ja tõepoolest, kumbki neist tundis teineteige vastu seda huvi, mida sama vanus ja kena 
välimus ning olukorra uudsus tõenäoliselt kutsuvad esile noortes ja siirastes hingedes. 

«Siin ongi need sõbrad, keda teie auväärt isa teile vastu saatis,» ütles Rajaleidja, pöördudes 
avameelse naeratusega Mabeli poole. «See siin on suur delavaar, kes näinud nii kuulsuse- kui 
murepäevi. Tal on pealikule vääriline indiaani nimi, kuna aga vilumatul keelel on seda raske 
hääldada, tõlkisime selle inglise keelde ja hüüame teda Suureks Maoks. Ärge arvake, et sellega 
tahaksime öelda, nagu oleks ta reetlikum kui tavaline punanahk. Ta on tark ja 

kaval, nagu sobib sõjamehele. Noolepea juba teab, mida ma mõtlen.» 

Sel ajal, kui Rajaleidja rääkis, vaatasid mõlemad indiaanlased teineteisele rahulikult otsa ning 
tuskaroora lähenes delavaarile j a kõnetas teda silmanähtava sõbralikkusega. 

«Mul on hea meel näha kahe punanaha tervitust metsas, master Cap,» jätkas Rajaleidja. «See on 


nagu kahe sõbraliku laeva tervitus ookeanil. Aga kui juba jutt on veest, siis tuleb mulle meelde mu 
noor sõber Jasper Western, kes võib täie õigusega kinnitada, et ta teab midagi neist asjadest, sest ta 
on veetnud oma elupäevad Ontariol.» 

«Rõõmustan teiega tuttavaks saada, sõber,» lausus Cap, surudes südamliku:t noore laevamehe 
kätt, «kuigi teil arvatavasti tuleb veel nii mõndagi õppida, arvestades kooli, mille olete läbi teinud. 
See siin on minu õetütar Mabel. Kut- 

sun teda Magnetiks põhjusel, millest tema undki ei näe, aga teil vahest on kül:alt haridust selle 
mõistatamiseks, sest. arvatavasti teate midagi kompassist.» 

«Põhjus on vägagi arusaadav,» vastas noormees, kusjuures ta tumedad läbitungivad silmad 
tahtmatult peatusid tüdruku kohmetunud näol. «Olen kindel, et meremees, kes tüürib teie Magneti 
järgi, ei randu kunagi halvasti.» 

«Ahaa! Paistab, et oskate mõningaid termineid päris õigesti ja taibukalt kasutada, ehk küll 
kardan, et üldiselt olete näinud rohkem rohelist kui sinist vett.» 

«Pole ime, et kasutame mõningaid maismaameeste kõnekäände, sest harva kaob maa meil 
silmapiirilt kauemaks kui kahekümne neljaks tunniks.» 

«Seda halvem, vennas, seda halvem. Õigest merekarust jäägu see võimalikult kaugele. Aga, tõtt 
öelda, master Western, arvan, et kogu selle teie järve ümber leidub mõnevõrra maad.» 

«Aga, onu! Kas siis ookeani ümber pole mõnevõrra maad?» küsis Magnet ruttu, sest ta kartis 
vana meremehe veidrate tõekspidamiste (kui mitte öelda põikpäisuse) enneaegset ilmsikstulekut. 

«Ei, mu laps, vastupidi - ookean ümbritseb igast kandist maad. Vaat, noormees, mida ma räägin 
maismaa rahvale. Nad elavad, ilma et nad seda ise teaksid, nii-öelda mere keskel, otsekui mere 
armust, sest vett on ju palju rohkem ja see on palju vägevam kui maa. Aga ega selles maailmas pole 
piiri upsakusel. Nii mõnigi sell, kes pole silmagagi soolast vett näinud, arvab tihti teadvat rohkem 
kui see, kes sõitnud ümber Healootuse neeme. Ei, ei, maa on tõepoolest vaid saar ja kõik muu, mida 
ei saa õigusega saareks nimetada, on vesi.» 

Noor Western tundis sügavat aukartust meremehe vastu, kes purjetas ookeanil, kuhu ta ise oli 
sageli igatsenud pääseda, kuid samal g,jal tundis ta ka siiski loomulikku poolehoidu selle laia 
vetevälja vastu, millel ta oli veetnud oma elu ja millel ei puudunud tema silmis oma võlu. 

«See, mida te üt:ete, sir,» vastas ta tagasihoidlikult, «võib olla tõsi, kuivõrd see puutub Atlandi 
ookeani, kuid meie siin, Ontariol, peame lugu ka maast.» 

«Muidugi, sest teid ümbritseb alati maa!» vastas Cap südamlikult naerdes. «Kuid näe, seal on 
Rajaleidja auravate vaagnatega: ta kutsub meid keha kinnitama. Tunnistan, hirvepraadi me ookeanil 
ei saa,.. Master Western, 

teie vanuses on viisakus tütarlaste vastu niisama kerge nagu laeva plaguliini pingutamine - 
hoolitsege siis tema eest. Mina lähen Rajaleidja ja meie indiaanlastest sõprade seltsi. Hoolitsege 
tema eest. Mabel peab seda kindlasti meeles, ma ei kahtle selles.» 

Capil oli rohkem õigus, kui ta ise tol korral aimaski. 

Jasper Western hoolitses Mabeli eest tõepoolest hästi, ja tütarlaps mäletas veel kaua noore 
laevamehe lahket, rüütellikku tähelepanu nende esimesel kohtumisel. Too pani ühe puupaku püsti 
Mabelile istmeks, tõi talle maitsva praetüki ja andis juua puhast allikavett. Noormees, kes ise istus 
Mabeli vastas, võitis kiiresti neiu lugupidamise oma tagasihoidliku ja siira hoolitsusega tema eest. 
Austust ihkab naine alati, kuid iialgi pole see nii meelitav ja kena, kui siis, kui seda avaldab mehine 
nooruk omaealisele õrnale neiule. Nagu enamikul neist, kes veedavad oma elupäevi õrnema soo 
seltskonnata, olid noore Westerni tähelepanuavaldused tõsised, sõbralikud ja siirad, olgugi et neil 
puudus tavaline kombepeenus, mille järele aga Mabel vist üldse vajadust ei tundnud. Aga jätkem 


nüüd need kogemusteta ja rikkumata noored teineteisega tutvuma ning pöördugem tagasi rühma 
juurde, kus peategelaseks oli juba saanud onu, kes igas olukorras oskas ennast maksma panna. 

Seltskond oli võtnud istet praevaagna ümber, millest igaüks valis ise endale paraja tüki. Vestlus 
arenes loomulikult vastavalt sel:esse seltskonda kuuluvate isikute iseloomule. Indiaanlased vaikisid 
ja sõid suure hoolega: 

Ameerika pärismaalaste isu liha j ärele on nähtavasti kustutamatu. Kaks valget meest aga olid 
avameelsed ja jutukad; mõ:emad armastasid väga rääkida ja olid kumbki omal viisil põikpäised. 
Kuna aga nende kõnelus annab lugejale võimaluse tutvuda mõningate järgnevat jutustust selgitavate 
tõsiasjadega, siis on mõtet seda vestlust edasi anda. 

«Teie elu peab kahtlemata suurt rahuldust pakkuma, master Rajaleidja,» jätkas Cap, kui rändurid 
olid oma nälga sedavõrd kustutanud, et hakkasid juba maitsvate palade hulgas sorirna ja valima, 
«selles tuleb kindlasti ette niisuguseid seiklusi ja juhtumusi, mis meile, meremeestelegi, meeldivad. 
Seda, mis meile on vesi, on teile maa.» 

«Ei, ka meie rännakuil ja retkedel tuleb vett ette,» kostis tema valge kaaslane. «Meie, piirimaade 
asukad, oskame 

mõla. ja ahinguga peaaegu niisama hästi ümber käia kui püssi ja jahinoaga.» 

«Sedan' d küll, kuid kas te ka prassi ja soodi, roolipinni tinaloodi, rehviliini ja topseili failiga 
oskate ümber käia? Mõla muidugi on üsna hea asi kanuus, kuid mis kasu on sellest laeval?» 

«Noh, ma pean lugu igasugusest ametimehest ja usun kindlasti, et teie nimetatud asjadel on oma 
ülesanne. See, kes elanud koos mitmesuguste suguharudega, nõnda nagu mina, saab aru erinevatest 
tavadest. Mingo maalib end hoopis teistmoodi kui delavaar ja see, kes loodab sõjameest näha skvoo 
riietuses, pettub. Ma ei ole just vana, kuid o:en metsas elanud ja tunnen kaunikesti inimloomust. Mul 
pole ilmaski olnud eriti suurt usku linnainimeste raamatutarkusesse, sest ma ei ole iialgi kohanud 
nende hulgas sihukesi, kellel oleks olnud silma püssi või jälgede jaoks.» 

«Karvapealt sedasama mõtlen ka mina, master Rajaleidja. Tänavatel kõndimine, pühapäeviti 
kirikus käimine ja jutluste kuulamine ei ole ealeski veel teinud inimolevusest inimest. Saada poiss 
välja suurele merele, kui sa tahad ta silmi avada, ja las ta vahib võõraid rahvaid või, nagu mina ütlen, 
looduse palet, kui sa tahad, et ta iseennast tundma õpiks. Näe, seal on minu õemees, seersant. Ta on 
omamoodi tubli nagu iga teinegi poiss, kes iganes kuivikuid söönud, kuid mis ta siis ikka ära ei ole. 
Ei midagi muud kui paljas sõdur. Seersant muidugi, kuid nagu teate, on seegi vaid üks sõdurite sort. 
Kui ta tahtis minu õe, vaese Bridgetiga abielluda, ütlesin ma tüdrukule, mis linnuke ta on — see oli ju 
mu kohus - ja mida head võib õde niisuguselt abikaasalt oodata. Kuid te teate ju, kuidas on lugu 
tütarlastega, kui armastus on nende pea segi ajanud. Tõsi küll, seersant on tõusnud oma ametialal ja 
räägitakse, et ta olevat päris tähtis mees fordis, kuid tema vaene naine ei elanud nii kaua, et kõike 
seda näha, sest nüüd on juba neliteist aastat sellest, kui ta suri.» 

«Sõduri elukutse on auväärne elukutse tingimusel, et sõdur võitleb ainult õige asja eest,» kostis 
Rajaleidja, «ja kuna prantslased ei ole ilmaski õige asja eest väljas, tema majesteet aga ja need 
kolooniad on seda igal ajal, siis arvan ma, et seersandil on, puhas südametunnistus ja hea iseloom 
pealekauba. Ma pole ilmaski magusamalt maganud kui pärast taplust mingodega, kuigi olen endale 
sea- 

duseks teinud ealeski mitte indiaanlase, vaid alati valge mehe kombel võidelda. Maol näiteks on 
oma võitlusviis ja minul jälle oma. Ent siiski oleme palju aastaid külg külje kõrval võidelnud, ilma et 
kumbki meist oleks teise võitlusviisidest midagi paha mõelnud. Ma ütlesin talle, et vaatamata tema 
pärimustele on olemas ainult üks taevas ja ainult üks põrgu, kuigi mõlemasse viib palju eri teeradu.» 
«See on õige ja ta peab teid uskuma, kuigi ma arvan, et suurem osa põrgusse viivaid teid on 


kuival maal. Meri on, nagu minu vaesel õel Bridgetil oli kombeks öelda, «puhastuspaik», ja kui maa 
on silmist kadunud, siis on inimene eemal ka kiusatustest. Ma kahtlen aga, kas seda ka teie järvede 
kohta võib öelda.» 

«Et linnad ja asulad on täis pattu, sellega ma olen nõus, kuid meie järvi piiravad metsad, ja 
sellises templis palud sa juba iga päev jumalat. Samuti olen päri sellega, et inimesed pole isegi 
ürglooduses alati ühesugused, sest vahe mingo ja delavaari vahel paistab niisama selgesti silma nagu 
päikese ja kuu vahe. Mul on hea meel, sõber Cap, et me teiega kokku saime, olgu see kas või ainult 
selleks, et te võiksite siin öelda Suurele Maole, et on olemas järvi, kus vesi on soolane. Me oleme 
oma pikaajalise tutvuse kestel võrdlemisi tihti ühel arvamisel olnud ja kui mohikaanlane mind 
pooltki nii palju usub kui mina teda, siis usub ta kõike seda, mis talle o:en jutustanud valge inimese 
elulaadist ning loodusseadustest. Ent mulle on alati tundunud, et ükski punanahk pole päris hästi 
uskunud jutte suurtest soolastest järvedest ja seda, et on olemas vastuvoolu liikuvaid jõgesid.» 

«See tuleb sellest, kui asjast kohe algul õigest otsast kinni ei haarata,» vastas Cap armuliku 
peanoogutusega. «Te võrdlesite järvi ja kärestikke laevaga ning ookeani ja meretõusu paatidega. 
Noolepea ja Suur Madu ei pruugi selles kahelda, mis te mõlema kohta ütlesite, kuigi ma tunnistan, et 
mul endalgi on veidi raske uskuda juttu sisemaa merede olemasolust üldse ning veel raskem seda, et 
on olemas mageda veega meresid. Ma võtsin selle pika reisi ette nii selleks, et oma silmaga näha, ise 
veenduda nendes tõsiasjades, kui ka selleks, et osutada seersandile ja Magnetile teenet, sest esimene 
on minu õemees ja viimast armastan ma nagu oma last. Seersant saatis teid meile se:lesama järve 
juurde teed juhatama ja me võime seda vett maitsta, kui sinna jõuame, kuid pange tähele mu sõnu - 

ma ei taha sugugi mitte ütelda, et see ei võiks pealispinnal mage olla. Ka Atlandi ookeani 
pealmine kiht on vahel mage suurte jõgede suudmete läheduses; Kuid võite kindel olla, et ma näitan 
teile, kuidas saab maitsta vett mitme sülla sügavuses. Sellest pole te iial undki näinud, ja siis saab see 
asi teile selgeks.» 

Teejuht näis ,meeleldi loobuvat sellest kõneainest ja jutt kaldus nüüd teistele asjadele. 

«Me ei ole oma võimetest sugugi liiga suurel arvamisel,» tähendas Rajaleidja pärast lühikest 
pausi, «ja teame vägagi hästi, et nendel, kes elavad linnades ja mere ääres. . .» 

«Merel,» katkestas teda Cap. 

«Merel, kui soovite, sõber... niisiis, neil, kes elavad merel, on eeliseid, mida pole meil, kõnnumaa 
asukail. Kuid siiski tunneme me oma ala. See, meie elukutse on minu arvates loomulik kutsumus, 
mida pole rikkunud ei auahnus ega kergemeelsus. Minu kutsumuseks, näete, on püss ja jälgede 
otsimine, küttimine ja maakuulamine, sest kuigi ma oskan ka ahingu ja mõlaga ümber käia, ei või 
ma kummagagi uhkustada. See noormees, Jasper, kes ajab seal seersandi tütrega juttu, on teistsuguse 
loomusega, sest tema kohta võib ütelda, et ta tunneb end vees nagu kala. Indiaanlased ja 
põhjarannikul asuvad prahtslased nimetavad teda Mageveeks tema võimete pärast selles valdkonnas. 
Ta oskab paremini aeru ja purjedega ümber käia kui jälitusretkel lõket teha.» 

«Jaa-ah, ma ei vaidle vastu, ka nendeks asjadeks on taipu ja annetsaja,» kostis Cap. «Ma ei saa 
ütlemata jätta, et see lõke näiteks trumpas üle kõik minu meremeheteadmised. Noolepea ütles, et 
suits tõuseb kahvanäo tulest, ja selles on elutarkust, mida ma pean võrdseks oskusega juhtida laeva 
pimedal ööl.» 8 

«See pole tningi ime,» kostis Rajaleidja ning naeris lõbusalt, kuid hääletult, mis tal 
ettevaatlikkuse sunnil oli harjumuseks muutunud. «Meile, kes me oma elu looduses mööda saadame, 
pole midagi kergemat kui temalt õppust võtta. Kui me neid pisiasju kiiresti selgeks ei õpiks, olek- 
sime jälgede otsimisel või siis, kui läbi laante peame rändama ja sõnumeid viima, niisama kasutud 
kui koopaoravad. Magevesi, nagu me teda kutsume, peab veest nii väga lugu, et ta korjas meie lõkke 
jaoks paar niisket raagu, neid on ju siin rohkesti, kuigi siin vedeleb ümberringi külluses ka täiesti 
kuivi. Niiske hagu aga annab musta suitsu, 

mida, ma loodan, peaksite teadma, isegi teie, merejüngrid. Ei, see pole mingi ime.» 

«Noolepeal peab olema väga terane silm, kui ta nii peent vahet märkab.» 

«Ta oleks vilets indiaanlane, kui ta seda ei märkaks. Ei, kus sellega, nüüd on ju sõjaaeg ja ükski 
punanahk ei liigu vaenuradadel, ilma et tal poleks silmad ja kõrvad lahti. 

Igal nahal on oma loomus ja igal loomusel on omad seadused ja ka oma nahk. Palju aastaid kulus, 
enne kui ma suutsin jagu saada kõigist neist kõrgema metsatarkuse üksikasjadest, sest punanaha 
teadmised ei saa nii kergesti omaseks kahvanäo loomusele, samuti kui valge tarkused punanahale, 
kuigi mul endaian viimast üpris kasinalt, sest olen ju suurema osa oma elupäevadest ürgmetsades 
mööda saatnud.» 

«Te olete usin õpilane, master Rajaleidja, seda näitab teie suur asjatundlikkus. Kuid ma arvan, et 
mehel, keda meri on kasvatanud, pole jumal teab kui raske neid pisiasju taibata, kui ta ainult vaevaks 
võtab nendega tegemist teha.» 

«Seda ma ei tea. Valgel inimesel on raskusi punanaha harjumuste omandamisega, indiaanlasel 
omakorda aga kahvanäo pruukide kätteõppimisega. Ja mis puutub tõelisse loomusesse, siis minu 
arust ei saa kumbki neist tegelikult teise loomust omandada.» 

«Ja ometi ütleme meie, meremehed, kes pole nii palju maailmas ringi rändame, et on olemas vaid 
üksainus loomus, ükstapuha, on see siis hiinlase või hollandlase oma. Mis minusse endasse puutub, 
siis on see suurel määral ka minu isiklik arvamine, sest ma olen harilikult leidnud, et kõigist 
rahvustest inimesed armastavad kulda ja hõbedat ja et enamus neist tunneb suurt mõnu tubakast.» 

«Noh, siis teate teie, meresõitjad, tõesti vähe punanahkadest. Kas te olete oma hiinlaste seas eales 
tundnud mehi, kes suutsid oma surmalaulu laulda, kui nende ihu oli tõrvastega puruks rebitud ja 
nugadega katki lõigutud, kui tulelondid vihaselt nende alasti kehade ümber lõõmasid ja surm neile 
näkku vahtis? Seni kuni te pole mulle näidanud üht hiinlast või kristlast, kes kõige sellega hakkama 
saaks, ei leia te nende hulgast ka ühtki meest punanaha loomusega, nähku ta siis nii vapper välja kui 
tahes või osaku ta lugeda kas või kõiki raamatuid, mis iganes trükitud.» 

«Üksi metslased oskavad teineteisele niisuguseid põrgutükke sepitseda,» lausus master Cap, 
heites samal ajal rahutu pilgu neid ümbritsevaile otsatuile metsavõlvidele. «Ükski valge mees ei 
pruugi iial niisuguseid kannatusi läbi elada.» . 

«Ei, selles eksite te jälle,» sõnas Rajaleidja külma rahuga, valides endale maitsvama praetüki, 
oma, bonne bouche'i *, nagu prantslased armastavad öelda, «sest piinamine on punanahkadele 
loomukohane ainult selles mõttes, et nad oskavad seda vapralt taluda, kahvanägude loomus aga oti 
niisugune, et nad võivad tunda ja tunnevadki pahatihti selle läbi koletut piina.» 

«Õnneks,» ütles Cap, püüdes häält puhtaks köhatada, «ei ole usutav, et ükski tema majesteedi 
liitlastest prooviks korda saata niisuguseid neetud julmusi ühegi tema kuningliku majesteedi 
truualamliku kodaniku kallal. Tõsi küll, ma pole just eriti kaua teeninud kuninglikus mereväes, kuid 
ma olen siiski teeninud - ja see juba tähendab midagi. 

Mis aga puutub vaenlase laevade ja lasti kaaperdamisse ja jälitamisse, siis olen ma oma täie 
panuse andnud. Kuid ma loodan, et siinpool järve ei ole prantslaste teenistuses olevaid metslasi, ning 
mulle näib, et te nimetasite Ontario järve laiaks veeväljaks.» 

«Ei, ta on lai ainult meie silmis,» kostis Rajaleidja, varjamata, naeratust, mis lendas üle ta 
päikeses heleruskeks põlenud näo, «ja mul on sihuke kahtlus, et mõni võib teda kitsaks pidada ning 
seda ta ongi nende jaoks, kes tahaksid, et ta vaenlast nendest eemal hoiaks. Ontariol on kaks otsa 
ning vaenlane, kes kardab temast üle sõita, tuleb kindlasti ringi ümber järve.» 

«Näh, milleni teie mageda vee tiigid viivad!» urises Cap ja köhatas nii kõvasti, et pidi ise kohe 
oma ettevaatamatust kahetsema. «ükski inimene pole aga ilmaski kuulnud seda, et mõni mereröövel 
või laevoleks tulnud ringi ümber Atlandi otsa.» 


«Vahest ookeani! polegi otsa?», 

«Tal pole ei otsa, äärt ega põhja. Rahvas, kes end ühel tema rannikul mugavalt sisse seadnud, ei 
pruugi midagi karta traaversis ankrumerre heitnud rahva poolt, kui see rahvas ei tunne 
laevaehituskunsti, olgu see' siis nii metsik kuitahes. Ei, ei, Atlandi ookeani rannikualadel elav rah- 

'T Bonne bouche- siin: maiuspala (prantsusek.) 

25 


vas ei pruugi eriti hirmul olla oma naha ja skalpide pärast. Nendes paikkondades võib inimene 
öösel rahulikult puhkama heita ja hommikul juuksed ikka veel oma peast leida, kui ta just parukat ei 
kanna.» 

«Siin aga pole see sugugi nõnda. Ma ei taha leedit ärevile ajada ja sellepärast ei mõtle ma sugugi 
üksikasju seletada, kuigi ta näikse hoolega kuulavat Magevett, nagu me teda hüüame. Kuid ilma 
siinmail saadud teadmisteta pean ma praegusel silmapilgul siin piirimail valitseva olukorra tõttu 
ohtlikuks rännata just üle selle maa-ala, mis on meie ja garnisoni vahel. Siinpool, Ontariot on 
irokeese niisama palju nagu teiselgi pool järve. Ja just sel põhjusel, sõber Cap, telliski seersant meid 
teile teejuhtieks. 

«Mis? Kas need lurjused julgevad ristelda nii lähedal tema majesteedi kindlustuse 
suurtükkidele?» 

«Kas rongadki ei viibi sageli põdrakorjuse ligiduses; ehkki kütt sealsamas passib? Pole midagi 
loomulikumat kui see, et nad siia ronisid. Fortide ja asunduste vahet liigub suuremal või väiksemal 
arvul kahvanägusid ja mingod on kindlasti nende kannul. Suur Madu tuli siia üht ja mina teist 
jõekallast mööda, ajades ümberhulkuvate lurjuste jälgi, kuna Jasper, kes on tõesti vapra südamega 
madrus, tõi siia kanuu. Seersant jutustas talle, pisarsilmil kõik oma lapsest; ta rääkis sellest, kuidas ta 
süda igatseb oma tütart näha, kui õrn ja sõnakuulelik too tüdruk on; ta rääkis seni, kuni poiss, arvan, 
oleks pigem ihuüksi mingode laagrisse tormanud kui koju jäänud.» 

«Aitüma talle selle eest! Aitüma! Säärane südikus väärib kiitust, kuigi ma arvan, et poiss ei 
riskeerinud eriti palju.» 

«Ainult niipalju, et teda oleks võidud mõnest varitsuspaigast maha kõmmutada, sel ajal kui ta 
kanuud üle kärestiku juhtis või seda jõekäärus pööras, ise teraselt keeriseid silmas pidades. Kõigist 
ohtlikest retkedest on minu arust kõige ohtlikum sõita mööda jõge, mille kaldad on põõsastesse 
kasvanud, ja sellele hädaohule; läks Jasper vastu.» .. 

«Ja milleks, pagana pihta, siis peersant veel mind kutsus ja laskis ette võtta selle imeliku 
teekonna, mis on oma sada viiskümmend miili pikk? Laske mind ulgumerele, kus vaenlast võib 
silmaga näha, ning ma mängin temaga nii kaua, kui ta ise soovib, ja nõnda, kuidas ta soovib, kas 

kaugelt voi lähedalt tulistades, kuid lasta end nagu merikilpkonna une pealt maha kõmmutada, 
selleks pole mul mingit tuju. Kui asi ei seisaksväikeses Magnetis, teeksin ma jalamaid ümberpöörd 
ja püüaksin võimalikult ruttu Yorki tagasi saada. Jäägu Ontario kus seda ja teist ja olgu tema vesi 
soolane või mage.» 

«See ei parandaks ju asja suurt midagi, sõber meremees, sest tagasitee on palju pikem ja peaaegu 
niisama ohtlik kui edasiminek. Usaldage end meie hoolde ja me kas viime teid ilusasti kohale või 
jääme omagi skalpidest ilma.» 

Cap kandis oma juukseid tiheda kõva patsina, mille ta oli angerjanahasse mähkinud, lagipea aga 
oli tal peaaegu pal.. jas. Nüüd tõmbas ta mehaaniliselt käega nii üle p'atsi kui ka üle oma lagipea, 
otsekui tahtnuks ta veenduda, kas mõlemad on veel alles. Põhiliselt oli ta siiski vapper mees ja juba 
küllaltki tihti surmale külmaverelise:t silma vaadanud,kuigi mitte niisuguses hirmsas olukörras, nagu 
seda tema kaaslape oli nii napisõnaliselt, kuid piltlikult kirjeldanud. Nüüd aga oli juba hilja taganeda 
ja ta otsustas teha halva mängu juures hea näo, kuigi ise tahtmatult pomises endamisi mõne 


vandesõna, pahandades selle hoolimatuse ja ettevaatamatuse üle, millega tema õemees, seersant, oli 
ta sellesse ummikusse ajanud. 

«Ma ei kahtle, master Rajaleidja, et me jõuame õnnelikult sadamasse,» vastas ta; kui need mõtted 
olid jõudnud tal peast läbi 'käia. «Kui palju maad on veel siit fordini ?» 

«Veidi üle viieteistkümne miili ja pealegi mööduvad need niisama kiiresti nagu jõevood, kui vaid 
mingod meile teel ette ei satu.» 

«Ja arvatavasti on piki tüürpüürdi ja pakpoordi ikka aina metsad, nagu siiani?» 

«Kuidas?» 

«Ma mõtlen, et meil tuleb teed rajada läbi selle neetud puuderäga?» 

«Ei, põrmugi mitte; te sõidate kanuus. Väesalgad puhastasid Oswego* triivivatest puudest. 
Kanuu sõidab pärivoolu ja pealegi kiirevoolulisel jõel.» 

«Ja mis, pagan võtku, takistab neid tõhke; kellest te' räägite, meid tulistamast, kui me ümber 
neemenuki pöörame 

* Oswego - Ontario järve suubuv' jõgi. 

või siis parajasti sellega vaeva näeme, et mitte karide otsa joosta.» 

«Ainult kõigevägevam ise! See, kes tihtilugu aidanud inimlapsi veel suuremaski hädas. Nii mitugi 
korda oleks minu pea pealt nülitud juuksed, nahk ja kõik muu, kui tema poleks minu kõrval seisnud. 
Ma ei lähe ilmaski ühessegi taplusse, sõber meremees, mõtlemata sellele liitlasele, kes võib lahingus 
rohkem korda saata kui kõik kuuekümnenda rügemendi pataljonid, kui need ka viimseni ühte 
rindelõiku oleksid koondatud.» 

«Ja-jah, piilurile võib tollest küll abi olla, kuid meie, meremehed, armastame enda ees ulgumerd 
näha, ja kui me lahingusse läheme, ei ole meil meeles muud kui ainult eelolev taplus. Parda ees on 
vaba vaade, lust on kahurist sihtida, pealegi pole ookeanil sihukest puu- ega kaljuräga.» 

«Ja kui tõtt öelda, pole seal ka jumalat. Kinnitan teile, master Cap, et üheski lahingus ei võidelda 
sellepärast veel halvemini, et issand on abimeheks. Vaadake Suure Mao pead ja te, näete seal vasaku 
kõrva juures pikka noaarmi. Näh, ainult üks kuulike mu pikast püssirauast päästis ta skalbi tol 
päeval: mu püss läks õigel ajal lahti. Veel pool minutit ja ta oleks jäänud oma sõjalokist ilma. Kui 
mohikaan mu kätt surus ja ütles, et ma aitasin ta välja suurest hädast, kostsin ma talle: ei, see oli 
kõigevägevam ise, kes mind juhtis. Tema juhtis mind otse sinnapaika, kus see mõrtsukatöö pidi 
toimuma, enne kui ma suitsu järgi seda ise oleksin teada saanud. Tõsi küll, kui ma juba kohal olin, 
lõpetasin ma selle asja juba omal nõul ja jõul, sest kui su sõber on tomahoogi all, sunnib see sind 
kiiresti mõtlema ja jalamaid tegutsema. Ja nii ma siis ka tegin, sest muidu oleks Suure Mao hing 
praegu juba oma hõimude õnnemaadel küttimas.» 

«No-noh, Rajaleidja, see loba on juba hullem kui see, et sul nahk vöörtäävist ahtrini maha 
nülitakse. Meil on veel vaid mõni tunnike päevavalgust jäänud ja sellepärast oleks targem sellest 
mainitud kärestikust nüüdsama alla sõita, kuni see veel võimalik... Magnet, kallis, oled sa valmis 
teele minema?» 

Magnet võpatas, punastas sügavalt ja hakkas ettevalmistusi tegema viivitamatuks teeleminekuks. 
Ta polnud kuulnud ühtki silpi äsja toimunud vestlusest, sest tema kõrvuni. ulatusid ainult Magevee 
sõnad - noort Jasperit 

hüüti sagedamini selle kui mõne teise nimega. Jasper oli talle jutustanud sellest praegu veel 
kaugel olevast fordist, mis oli Mabeli reisisihiks, oli rääkinud tema isast, keda Mabel polnud lapsest 
saadik näinud, ja piirimaade garnisonide elanike elust-olust., Tütarlaps jälgis tahtmatult sügava 
huviga noormehe põnevat jutustust ja ta mõtted olid niivõrd haaratud sellest, et ta ei kuulnudki neid 


ebameeldivaid asju, mida arutati siinsamas, tema lähimas naabruses. Teeleasumise askeldused tegid 
nüüd lõpu igasugustele jutuajamistele ja kuna skautidel ehk teejuhtidel oli üpris vähe asju, oli kogu 
salkkond mõne minutiga valmis edasi rändama. Kui nad olid juba teele asumas, üllatas Rajaleidja 
kõiki, isegi oma teejuhtidest kaaslasi: ta korjas siit-sealt oksaraage ning heitis need hõõguvale tule- 
asemele. Ta hoolitses koguni selle eest, et hagude hulgas oleks ka niiskeid ra'age ja et nendest 
tõuseks võimalikult must ning tihe suits. 

«Kui te oma jälgi varjata suudate, Jasper,» ütles ta, «võib suits laagriplatsi mahajätmisel pigem 
head kui halba teha. Kui meie ümber kümne miili ulatuses on tosin mingosid, siis on mõned nendest 
juba kõrgendike või puude otsa roninud suitsu otsima. Las nad siis näevad seda suitsu siin, ja toogu 
see nendele palju kasu! Olgu nad teretulnud selles paigas, mille me maha jätame!» 

«Kuid kas nad ei või meie jälile sattuda ja meile järele jõuda?» küsis noormees, kelle huvi nende 
olukorra ohtlikkuse vastu oli.. Magnetiga kohtumisest saadik tublisti tõusnud. «Me jätame jõe äärde 
laia raja maha.» 

«Mida laiema raja me jätame, seda parem, sest kui me juba sinna oleme jõudnud, siis ületab see 
isegi mingode nutikuse öelda, mis suunas kanuu läks, kas vastu- või pärivoolu. Vesi on ainuke asi 
looduses, mis jäljed viimseni ära uhub, aga kui lõhn on liiga tugev, siis ei tee seda isegi vesi. Kas te 
ei taipa siis, Magevesi, et kui mingod nägid meid allpool koske liikumas, siis lähevad nad nüüd selle 
suitsu peale, ja et nad loomulikul,t järeldavad, et need, kes alustasid oma teekonda vastuvoolu, 
liiguvad lõpuni vastuvoolu. Kui nad üldse midagi teada on saanud, siis vaid seda, et fordist on üks 
salkkond lahkunud. Isegi mingod ei oska kogu oma kavaluse juures ette kujutada, et me tulime 
siiamaani ainult selle lõbu pärast, et jälle tagasi minna ja 

pealegi veel samal päeval ning oma skalpidega riskeerides.» 

«Muidugi», lisas Jasper, kes koos Rajaleidjaga edasi liikus ja ainult temaga jutles. «Muidugi ei 
või nad midagi teada seersandi tütrest, sest kõike temasse puutuvat peeti ju suutes saladuses.» 

«Ja siit ei saa nad ka mitte midagi teada,» kostis Rajaleidja, andes oma kaaslasele märku, et ta 
astuks suurima hoolega Mabeli väikese jala poolt lehtedele jäetud jälgedesse, «kui ainult see vana 
soolase vee kala pole siin oma õetütrega ringi luusinud nagu emahirv oma õhvakesega.» 

«Nagu sõnn, tahtsid sa vist öelda, Rajaleidja.» 

«Kas pole ta veidrik? Näed sa, Magevesi, sinusuguse meremehega sobin ma hästi kokku ega leia 
midagi eriti vastakat meie loomustes, kuigi sinu süda kuulub järvedele ja minu oma metsadele.» 

«Kuule, Jasper,» jätkas Rajaleidja, naerdes oma hääletut naeru, «kui me õige prooviksime, kui 
kange ta aerude juures on, ja sõidutaksime ta kosest alla?» 

«Ja mis saab siis vahepeal tema nägusast õetütrest?» 

«Noh, tollele ei tohi midagi paha sündida. Ta peab nagunii vahepealse maa jalgsi ära käima, meie 
kahekesi aga võiksime selle Atlandi ookeani mehe proovile panna ja siis saaksime ka isekeskis 
paremini tuttavaks. Siis näeksime me, kas tema tulekivi ka tuld lööb, ning tema omakorda võib nii 
mõndagi õppida piiriasukate viguritest.» 

Noor Jasper muigas. Tal polnud midagi naljategemise vastu, sest Capi upsakus riivas teda veidi. 
Mabeli kaunis nägu, kerge habras kuju ja võluv naeratus seisid aga kilbina tema onu ja kavatsetud 
proovisõidu vahel. 

«Vahest hakkab seersandi tütar kartma,» lausus ta. 

«Ei ta hakka, kui temas on terakegi seersandi uljast vaimust. Ta ei näi põrmugi sihuke olevat, kes 
kergesti kartma lööb. Jäta see minu mureks, Magevesi, küll ma saan sellega ka üksi hakkama.» 

«Sa ei saa, Rajaleidja. Upute vaid mõlemad. Kui kanuu üldse kosest alla laskub, siis olen mina 
see, kes peab selles sõitma.» . 

«Hüva, olgu siis sedamoodi. Kas teeme selle kokkuleppe peale ühe piibu?» 

Jasper naeris, noogutades pead - nõusoleku märgiks. Siis lõpetati see jutt, kuna salkkond oli juba 
jõudnud kanuu juurde, millest on korduvalt juttu olnud. Need kaks meest aga olid tihti:ugu palju 
vähemate sõnadega tähtsamaidki asju otsustanud. 

hoo ning hüppas kergelt sõiduki ninna, häirimata selle tasakaalu. Niipea kui paat oli jõudnud jõe 
keskkohta, kõige tugevamasse voolu, pöörati see ümber, ja nüüd hakkas ta käratult allavoolu 
libisema. 

Sõiduk, millesse Cap ja tema õetütar olid asunud selleks pikaks hulljulgeks matkaks, oli üks neid 
puukoorest kanuusid, missuguseid indiaanlased harilikult endile meisterdavad ja mis on äärmiselt 
kerged ning liiguvad sujuvalt, sellepärast sobivad nad oivaliselt liiklusvahendiks jõgedel, kus 
pahatihti on madalikke, ujuvaid puunotte või muid takistusi. Kaks meest, kes moodustasid paadi 
tegeliku meeskonna, olid selle laadungist tühjendanud ja mitusada jardi edasi kandnud. Isegi ühele 
mehele poleks seetöö üle jõu käinud, kuid. sõiduk oli siiski liiga pikk ja tavalise kanuu kohta liiga lai 
ning asjatundmatute silmis oli tasakaalupuudus tema peamiseks veaks. Mõni tunhike harjumist aga 
parandas suurel määral seda viga, ja mõlemad, nii Mabel kui ka tema onu, õppisid nüüd niivõrd hästi 
järgima kanuu liikumist, et võisid kindlalt paigal püsida. Ka ei koormanud kolme teejuhi lisakaal 
eriti märgatavalt tema kandejõudu, sest ümara põhja veeväljasurve oli niivõrd suur, et kanuu ei 
vajunud liiga sügavalt vette. Ta oli osavalt meisterdatud ja kuigi näis haprana ning ebakindlana, 
oleks ta 'vist kakski korda nii palju inimesi suutnud kanda, kui temas praegu oli. 

Cap istus madalal. sõudepingil kanuu keskosas, Suur Madu põlvitas tema kõrval. Ahtrist vööri 
tulnud Noolepea ja tema naine istusid mõlema mehe ees. Mabel toetus pooleldi oma pampudele onu 
selja taga, kuna Rajaleidja ja Magevesi seisid püsti, üks ninas, teine ahtris. Nad mõlemad ajasid 
kanuud pikkade, kindlate ja käratute mõlatõugetega edasi. juteldi vaikselt, sest kõik mõistsid ette- 
vaatuse vajadust, kuna nad jõudsid kindlusele järjest lähemale ja neil polnud enam metsa kaitset. 

Oswego, mis selles kohas oli niivõrd sügav, et vesi näis tumedana, polnud eriti lai. See süngena 
mõjuv jõeosa lookles vaikse:t veepinnani kummarduvate puude vahel, mis paiguti varjasid täiesti 
päevavalguse. Siin-seal rippus mõni poollüngi vajunud metsahiiglane peaaegu põiki üle jõe. See 
asjaolu sundis rändureid hoolega suurematest puuokstest kõrvale hoiduma. Peaaegu kõikjal ligunesid 
väiksemate puude alumised oksad ja iehed vees. Siin oligi tegelikult see loodusepilt, mida nii 
kaunina kirjeldab meie 

imetlusväärne luuletaja, kelle värsid me paigutasime epigraaf/na selle peatüki algusesse. 
Aastasadade jooksul kõdunenud taimestikust rammusaks muutunud savimuld, ülevoolamiseni vett 
täis Jõgi ning «metsa samblasängides mängivad veenired ja ojad» - kõik oli siin selgesti silmale 
näha, nagu Bryanti sulg seda nii elavalt kujutab. Lühidalt, kogu maastik tunnistas seda, et siinoli 
olnud rikas ja helde loodus, enne kui inimene selle oma tarvidustele ja soovidele alistas - lopsakas, 
paljutõotav, ürgne, ja ka kõige metsikumas olekus ei puudunud tal maaliline võlu. Tuleb meeles 
pidada, et see oli.175... aastal ehk siis, kui saamahimu ei olnud veel jõudnud New Yorgi provintsi 
lääneosa tsivilisatsioonirüppe või õnneküttide huvideringi tõmmata. Neil kaugetel aegadel oli New 
Yorgi koloonia ja Kanada naabruses asetsevate piirialade vahel kaks suurt sõjaväe ühendusteed: üks 
neist läks Champlaini ja George'i järvede kaudu ning teine mööda Mohawki, Wood Creeki, Oneida 
ja meie poolt kirjeldatud jõgesid. Piki mõlemaid neid ühendusliine olid rajatud sõjaväepostid. Kuid 
Mohawki jõe lähtel asetseva viimase fordi ja Oswego suudme vahel oli saja miili ulatuses 
asustamata ala, mis hõlmas suurema osa sellest maast, mille Cap ja Mabel olid Noolepea kaitse all 
ära käinud. 

«Vahel soovin ma tagasi rahuaega, mil võib mööda metsi hulkuda, ilma et oleks vaja jälitada 
ühtki teist vaenlast peale metsloomadei,» lausus Rajaleidja. «Ja-ah, nii mõnegi päevakese oleme me 
koos Suure Maoga õnnelikult neil jõekallastel veetnud, toiduks metsloomaliha, lõhe ja forell, 


mõtlemata ühelegi mingole või skalbile. Vahel igatsen ma tagasi neid õndsaid aegu, sest minu 
loomusele on võõras endataoliste tapmine. Kindlasti ei usu seersandi tütar, et ma olen sihuke nurjatu, 
kellele meeldib inimolevustele jahti pidada. . .» 

Kui Rajaleidja oli teinud selle märkuse, mis kõlas pooleldi küsimusena, heitis ta pilgu üle õla, ja 
kuigi ka kõige erapoolikumgi sõber oleks vaevalt võinud tema päevitunud ja karme näojooni 
kauniteks nimetada, pidas isegi Mabel tema naeratust meeldivaks selle lihtsa siiruse ja otsekohesuse 
pärast, mis säras igas tema ausa näo joones. 

«Ma ei usu, et isa oleks sellel kõnnumaal oma tütrele saatnud teejuhiks mõne teie poolt mainitud 
lurjuse,» naeratas noor naine niisama otsekoheselt, kuigi palju õrnemini vastu. 

«Seda poleks ta küll eluilmaski teinud. Seersandil on rinnus soe süda. Õlg õla kõrval oleme me 
nii mõnegi sõjakäigu ja tapluse läbi teinud, nagu teie isa armastab öelda, kuigi ma hoian oma käed- 
jalad alati vabadena, kui läheduses on mõni prantslane või mingo.» 

«Järelikult olete teie see noor sõber, kellest mu isa oma kirjades hii sageli on rääkinud?» 

«Tema noor sõber? Jah, noor olen ma tõepoolest... seersant on ju minust kolmekümne aasta võrra 
ette jõudnud. .. Jah, ta on minust kolmkümmend aastat vanem ja samavõrra tublim.» 

«Aga tütre silmis vahest mitte, sõber Rajaleidja,» sõnas vahele Cap, kelle tuju hakkas tõusma, kui 
ta nägi enda ümber jälle vett vootamas. «Need kolmkümmend aastat, mida te nimetasite, pole 
üheksateistkümne-aastase tütarlapse silmis küll mingiks vooruseks!» 

Mabel punastas. Kui ta näo kanuu ninas olijate silmi vältides kõrvale pööras, märkas ta ahtris 
oleva noormehe imetlevat pilku. Viimse pääsmisvahendina otsisid tema elavad, kuid leebed silmad 
pelgupaika veest. Samal hetkel kostis metsasihilt sünge tugev kõmin, mida kandis edasi kerge 
tuulehingus. . 

«See kõlab meeldivalt,» tähendas Cap, ajades kõrvad kikki nagu koer, kes kuuleb kauget 
haukumist. «Arvatavasti on need teie jälle murdlained.» 

«Hoopiski mitte,» vastas Raj aleidj a, «see on vaid toosama jõgi, mis langeb seal eemal mõnedelt 
kaljurüngastelt, pool miili meist allpool.» 

«Kas sellel jõel on ka koski?» küsis Mabel, ja ta nägu lõi veelgi heledamalt lõkendama. 

«Kuramus! Master Rajaleidja või teie, isand Põrgu-vesi» - niiviisi tituleeris Cap Jasperit, võttes 
lahkelt omaks piiriasukate pruugi - «kas poleks parem kurssi vähe muuta ja kanuu kaldale lähemale 
juhlida? Nende koskede ees on tavaliselt kärestikke, ja oleks niisama hea otsejoones pöörisesse sõita 
kui nendesse neelukohtadesse tormata.» 

«Võite me'id usaldada, sõber Cap,» vastas Rajaleidja. 

«Tõsi küll, me oleme ainult mageda vee laevamehed ja ma ei või kiidelda, et ma isegi seda teab 
kui suurel määral, oleksin, kuid me tunneme siiski kärestikke ja koski ning püüame nendest 
laskumisel oma osavusele au teha.» 

«Laskumisel!» hüüdis Cap. «Pagana pihta, mees, ega te ometi mõtle selles munakoores kosest 
alla sõita?» 

«Aga muidugi, sest meie tee viib ju üle koskede. On ju ometi palju kergem kosest alla sõita, kui et 
kanuust kõik asjad välja laadida ning neid koos kanuuga oma turjal miil maad mööda jõekallast 
kanda.» 

Mabel pööras oma kahvatanud näo ahtris oleva noormehe poole, sest just sel hetkel kandis 
tuulehoog tema kõrvu uuesti kose möirgamist, ja nüüd, kus teati selle põhjust, kõlas see tõesti 
kohutavalt. 

«Me otsustasime, et viime naised ja indiaanlased maale,» tähendas Jasper vaikselt, «ja siis võime 
meie, kolm veega harjunud valget meest, kanuu üle kose toimetada, sest nendest koskedest oleme 


me sageli alla lasknud.» 

«Ja teile, sõber meremees, loodame me kui peastaagile *,»lausus Rajaleidja, pilgutades üle õla 
Jasperile silma, «sest te olete harjunud nägema laineid enda ümber uperpallitamas, ja kui pole 
kedagi, kes laadungit tasakaalustaks, võiks vesi kõik seersandi tütre toredad riided jõkke uhtuda ning 
ära kanda.» 

Cap oli kimbatuses. Kosest laskumise kavatsus oli tema silmis vahest tõsisemgi asi kui mõne 
niisuguse silmis, .kes laevaasjandusest vähimatki ei tea, sest ta tundis loodusjõudude vägevust ja 
inimlapse täielikku väetisust, kui too satub vetevoogude raevutsevasse möllu. Kuid tema uhkus 
hakkas vastu mõttele lahkuda kanuust, sellal kui teised olid mitte ainult rahulikult, vaid koguni 
külmavereliselt teinud ettepaneku jätkata teekonda paadis. Hoolimata sellest tundest ja nii tema 
sünnipärasest kui ka omandatud harjumusest jääda hädaohus rahulikuks, oleks ta vististi siiski 
kanuust lahkunud, kui mitte kujutlus inimpeadelt skalpe nülgivatest indiaanlastest poleks nii 
tugevasti tema mõttekujutust haaranud, et see sundis teda kanuud mingiks varjupaigaks pidama. 

«Kuid mis teha Magnetiga?» küsis ta, sest kiindumus oma õetütresse äratas temas uusi 
südametunnistusepiinu. «Ma ei või ometi lubada Magnetil maale minna, kui seal on läheduses 
vaenulikke indiaanlasi.» 

«Ei, sellel teelõigul pole läheduses ühtki mingot, sest see on liiga lage koht nende põrgutükkide 
jaoks,» kostis 

* Peastaak - masti eestpoolt toetav tross; piltlikult - peatugi, tähtsaim tugi. 

Rajaleidja kindlalt. «Loomus on loomus, ja see on juba indiaanlase viis, et teda võib ikka ja alati 
leida sealt, kus teda kõige vähem oodatakse. Siin, sissetallatud teerajal, pole teda karta, sest tema 
tahab sind ootamatult tabada. Ja need keevaverelised saatananahad on endale sihiks seadnud sind nii 
või teisiti ninapidi vedada. Keera ära, Magevesi! Toimetarne seersandi tütre sellele palgiotsale. Sealt 
jõuab ta kuivade jalgadega kaldale.» 

Käsk täideti ja mõne minuti pärast oli kogu salkkond peale Rajaleidja ja kahe laevamehe kanuust 
lahkunud. 

Hoolimata oma meremeheuhkusest oleks Cap heameelega nendele järgnenud, kuid mageda vee 
laevamehe juuresolekul ei tahtnud ta siiski avalikult niisugust nõrkust ilmutada. «Ma kutsun kogu 
meeskonda tunnistajaks, et minu meelest pole see üritus muud midagi. kui vaid kanuusõit läbi 
metsade,» lausus ta, kui nende randunud teekaaslased olid ära läinud. «Üle kose kukerpalli laskmine 
pole mingi meresõidukunst, sihukese vägitükiga saab kõige lihtlabasem mühkam niisama hästi 
hakkama kui kõige vilunum madrus.» 

«EL, ei, ärge pidage Oswego koskesid sugugi nii tühiseks,» lausus Rajaleidja vahele, «sest kuigi 
need pole ei Niagaara, Genesee, Cahoosi, Glenni ega Kanada kosed, on nad algaja jaoks küllaltki 
vägevad. Las seersandi tütar astub tollele kaljupangale. Sealt ta näeb, kuidas meie, harimatud 
metsakolka mehed, saame jagu looduslikust takistusest, mida me ei suuda taltsutada. Olgu nüüd, 
Magevesi, su käsi kindel ja silm täpne, sest kõik oleneb sinust, kuna on näha, et master Cappi võime 
me arvestada ainult kui reisijat.» 

Kui Rajaleidja oli need sõnad lausunud, lahkus kanuu kaldalt. Mabel, kes tõttas erutusest 
värisedes juhatatud kalju poole, jutustas intliaani naisele hädaohust, millesse tema onu ilmaaegu 
tormab, ta silmad aga jälgisid samas kiindunult Magevee toimekat ja jõulist kogu, kes seisis kanuud 
juhtides sirgelt selle kerge sõiduki ahtris. Kuid niipea kui neiu oli jõudnud kaljule, kust avanes vaade 
kosele, libises tahtmatult ta suust summutatud karjatus, ja ta kattis silmad käega. Järgmisel hetkel 
olid need jälle lahti, ja võlutud tütarlaps seisis liikumatult otsekui raidkuju ning jälgis hingetuna 
kõike enda ees toimuvat. Indiaanlased aga istusid ükskõikselt palgile ega vaadanud peaaegu üldse 
jõele. 

Noolepea naine seevastu astus Mabelile lähemale. Tedagi 

näis huvitavat kanuu liikumine: ta vahtis seda umbes samasuguse huviga, nagu vaatab laps 
köietantsija hüppeid. 

Niipea kui kanuu oli jõudnud jõe keskele, laskus Rajaleidja põlvili, töötades kogu aja aeglaselt ja 
ettevaatlikult mõlaga, et mitte segada oma kaaslase. jõupingutusi. Viimane seisis ikka veel püsti ja 
kuna ta ainiti silmitses midagi sealpool koske, oli ilmne, et ta hoolega valib läbisõiduks sobi'vat 
kohta. 

«Hoia rohkem läände, vennas!» hüüdis Rajaleidja.. «Näed, sinna, kus vesi keeb ja kobrutab! Võta 
siht sellelt surnud tamme ladvalt tollele kuivanud kuusetüvele!» 

Magevesi ei vastanud midagi, sest kanuu oli juba keset voolust ning lähenes kohutava kiirusega 
kosele. Sel hetkel oleks Cap rõõmsa meelega loobunud igasuguseist selle vägi tüki ga saavutatava 
kuulsuse loorberelst, kui ta vaid oleks saanud terve nahaga jälle kaldalolla. Ta kuulis vaogude 
möirgamist, mis algul kostis kauge kõuemürinana, kuid muutus siis üha selgemaks ja valjemaks, 
ning nägi, kuidas tema ees olev veejoon metsa allpool läbi lõikas,. nägi metsani ulatuvat roheliselt 
sädelevat mäslevat vee massi, milles piisad näisid otsekui koost lagunevat. 

«Vajuta 'tüür alla, tüür alla!» hõikas Cap, suutmata kauem oma ärevust maha suruda, kuna kanuu 
tormas üha lähemale kose äärele. 

«Näh, see ongi ju all, olge rahulik,» vastas Rajaleidja, korraks selja taha vaadates ja oma hääletut 
rõõmsat naeru kihistades. «Alla me lendame, see on kindel mis kindel! Ahter kõrgemale, vennast 
Veel kõrgemale!» 

Mis sellele järgnes, oli nagu nägematu tuuleiil. Magevesi andis oma mõlaga vajaliku tõuke, kanuu 
libises voolusängi ja mõni hetk näis Capile, otsekui oleks teda katlas pillutatud. Ta tundis, kuidas 
kanuu nina alla kaldus, nägi raevutsevaid, vahutavaid vooge, mis metsikult temast mööda tormasid, 
tundis, kuidas kerget sõiduriista, milles ta istus, loobiti edasi-tagasi nagu munakoort, ja siis äkki 
avastas ta mitte vähema rõõmu kui üllatusega, et kanuu libiseb juba mööda vaikset veepinda allpool 
koske, aetuna Jasperi mõla ühtlastest tõugetest. 

Rajaleidja naeris ikka veel. Nüüd tõusis ta aga püsti ning, otsinud välja plekktopsiku ja luust 
lusika, hakkas suure hoolega kosest laskumise ajal paati sattunud vett mõõtma. 

«Neliteist lusikatäit, Magevesi, neliteist täpipealt mõõ- 

detud lusikatäit! Sa pead tunnistama, et olen näinud sind ainult kümnelusikatäiega alla sõitvat.» 

«Master Cap kallutas end nii tugevasti vastuvoolu,» kostis Jasper tõsiselt, «et muloli raske kanuud 
tasakaalus hoida.» 

«Võimalik, võimalik. jah, kindlasti oli see nõnda, kui juba sina seda ütled. Mina aga olen sind 
näinud ainult kümne lusikatäiega alla sõitvat.» 

Cap köhatas nüüd ägedalt, kobas oma patsi, otsekui püüdes veenduda, kas see polnud mingit viga 
saanud, ja vaatas siis üle õla tagasi, et lähemalt uurida hädaohtu, milles ta äsja oli viibinud. Tema 
pääsemist on kerge seletada. Suurem osa jõeveest langes püstloodis kümne või kaheteistkümne jala 
kõrguselt, kuid jõe keskkohas oli voolu jõud kaljut nii palju ära uuristanud, et vesi tormas siin 

läbi ahta käigu umbes neljakümne või neljakümne viie kraadilise nurga all. Kanuu oli sellest 
kahtlasest kallakust purunenud kaljukamakate, neelude, keeriste ja raevukait pekslevate voogude 
vahelt alla libisenud, mis asjatundmatu silmis näis nii habrast sõiduriista möödapääsmatu hävinguga 
ähvardavat. Kuid just kanuu kergus oligi see, mis soodustas tema laskumist, sest et kantuna 
laineharjadest ja juhituna täpsest silmast ning tugevast käest, liikus ta nagu suleke ühelt vahukobrult 
teisele, nii et temll siledad küljed vaevalt märjaks said. Seal oli ainult paar kaljurüngast, mida tuli 
vältida; oli vaja täpipealt kinni pidada õigest suunast; ja metsik voolus tegi ülejäänud osa tööst. 

Kui öelda, et Cap oli hämmastunud, siis ei väljenda me pooltki tema tunnetest. Ta tundis ühtaegu 


nii aukartust kui ka hirmu, sest tema tugeva karidekartusega, mida tunneb suurem osa meremehi, 
seltsis selle vägiteo uljuse imetlus. Kuid tal. polnud sugugi tahtmist kõiki oma tundeid avaldada, sest 
ta kartis, et see võinuks olla liiga suur järeleandmine magedale veele ja sisemaa laevasõidule. Ja 
vaevalt oli ta oma hääle eespoolmllinitud viisil puhtaks köhinud, kui päästis oma keelepaelad valla 
tavalisel üleoleval toonil. 

«Ma ei vaidle vastu, et te ülesõiduteed tunnete, master Põrguvesi *, (.ta uskus päris tõsiselt, et 
Jasperi hüüdnimi 

* Siin on tegemist sõnademänguga. Jasperi nimi on originaalis Eau-douce, mis tähendab 
prantsuse keeles mage vesi. Cap aga, ilmselt tundmata prantsuse keelt, nimetab teda inglise keeles 
Oh-theDeuce, mis on eelnevgga küll kõ)aliselt sarnane, kuid mille tähendus op hoopis oh sa pagan. 
Et säilitada veidi sõnademängu, on tõlkes kasutatud Jasperi nimena Põrguvesi. 

nõnda kõlab) ja lõppude lõpuks on läbipääsutee tundmine niisuguses kohas kõige tähtsameks 
punktiks. Mul on olnud tuttavaid. paadivanemaid, kes oleksid samuti võinud siit kosest alla sõita, kui 
nad vaid oleksid läbipääsu tundnud. 

«Läbipääsu tundmisest üksi ei jätku veel, sõber meresõitja!» kostis Rajaleidja. «On vaja närvi ja 
osavust, et kanuud õiges suunas juhtida ja teda karidest eemal hoida. Kogu meie piirimail ei ole 
peale Magevee teist, kes suudaks enam-vähem kindla peale Oswego kosest alla sõita, kuigi aeg-ajalt 
on mõni sealt õnnekombel läbi pugenud. Ka mina ise ei saaks sellega hakkama, kui saatus ei avitaks. 

On vaja Jasperi kätt ja silma, et kindlustada kuivalt läbipääsmine. Neliteist lusikatäit vett ei ole 
lõppeks teab mis, kuigi ma soovin, et neid oleks ainult kümme, kuna seersandi tütar vaatas seda sõitu 
pealt.» 

«Ja ikkagi olite teie see, kes talle nõu andis, kuidas kanuud juhtida ja kuidas tüürida.» 

«Inimlik nõrkus, master meresõitja, selles on põrmuke kahvanäo loomusest. Vaat kui Suur Madu 
oleks paadis olnud, ei oleks ta ühtki sõna poetanud ega ühtki mõtet kuuldavale lasknud. Indiaanlane 
teab, kuidas suud pidada, kuid meie, valged mehed, kujutarne ette, et oleme oma ligimestest ikka 
targemad. Mina püüan sellest nõrkusest lahti saada, kuid kulub palju aega, et välja juurida üle 
kolmekümne aasta kasvanud puud.» 

«Minu arust pole see teab kui suur vägitükk, sir. Täitsa tühi asi, kui just tõtt rääkida. See on 
lihtsalt väike niisutas, võrreldes Londoni silla alt läbikihutamisega, mida iga päev teeb sadu inimesi 
ja sageli meie maa kõige peenemadki leedid. Tema majesteet kuningas ise on oma kuninglikus isikus 
silla alt läbi sõitnud.» 

«Olgu pealegi. Mina igatahes ei soovi sihukesi peenemaid leedisid ega kuninglikke majesteete 
(jumal õnnistagu neid!) oma kanuusse nendest koskedest allasõitmisel, sest et paadilaiuse võrra 
kõrvalekaldumine mistahes sihis võib siin lõppeda uppumisega. .. Magevesi, me peame seersandi 
naisevenda üle Niagaara joa sõidutama - las ta siis näeb, millega siin piirimail hakkama saadakse!» 

«Pagana pihta, master Rajaleidja, nüüd te vist narrite mind! See pole küll mingil juhul võimalik, 
et puukoorest kanuu sõidaks alla sellest vägevast kosest!» 

«Te pole iialgi oma elus rohkem eksinud, master Cap. Miski pole kergem kui see, ja neid 
kanuusid on palju olnud, 

40 


mida ma ise oma ihusilmaga olen näinud sellest alla sõitvat. Kui. meil mõlemal veel elupäevi on, 
siis loodan võivat tei:e näidata, et sihukest kunsttükki saab korda saata. Mina omalt poolt arvan, et 
ka kõige suurem laev, mis iganes ookeanil purjetanud, võiks sellest alla sõita, kui ta vaid kord 
kärestikule pääseks.» 

Cap ei pannud tähele silmapilgutust, mille Rajaleidja ja Magevesi omavahel vahetasid, ja ta vaikis 
mõnda aega, sest, tõtt öelda, polnud ta kunagi arvanud, et Niagaara kosest oleks võimalik alla sõita, 


kuigi see asi pidi täiesti võimalikuna paistma igaühele, kes selle üle veidi rohkem järele mõtles, 
pearaskus seisis vaid sellele kosele pääsemises. 

Nüüd jõudis salkkond sinnapaika, kuhu Jasper oli oma kanuu põõsastesse peitnud. Siin. asusid 
kõik uuesti paati. Jasper, Cap ja tema õetütar läksid ühte paati ning Rajaleidja, Noolepea ja viimase 
naine teise. Mohikaanlane aga oli juba jõekallast mööda allapoole läinud, otsides, tema hõimlastele 
omase osavuse ja hoolega mõnd märki vaenlastest. 

Mabeli põskedesse ei tulnud puna täiesti tagasi enne, kui kanuu oli jälle rahulikumail voogudel 
ning liugles, juhituna Jasperi mõlalöökidest, taas pärivoolu. Mabel, kes oli jälginud kosest laskumist, 
oli niivõrd hirmunud, et ei saanud sõnakestki suust. Kuid nii suur kui ta hirm ka polnud, ei saanud ta 
jätta imetlemata paati juhtiva noormehe vankumatut kindltlst. Ja tõepoolest, ka kõige vaguramas ja 
tuimemaski olevuses oleks lugupidamist äratanud see rahulikkus ja kartmatus, millega Magevesi 
seda osavusproovi ja vägitegu sooritas. Ta oli kõikumata ja sirgelt paadis seisnud, kuigi see 
välkkiirelt alla sööstis, ja kaldal viibijaile oli selge, et oma osavuse ning jõu õigeaegse kasutamisega 
andis ta kanuule niisuguse suuna, mis üksi viis sel:e ohutult mööda karidest, mille kohal pulbitsevad 
vood hüplesid, kord pruuni kaljurüngast paljastades, kord seda taas läbipaistva linikuga kattes, 
otsekui oleks mingi masinavärk seda vaatemängu juhtinud. Keel ei suuda alati väljendada seda, 
midasilmad näevad, kuid Mabel oli küllalt palju näinud isegi sellel hirmuhetkel, et igaveseks suruda 
oma mällu pn, mida pakkus too sukelduv kanuu ja liikumatult seisev tüürimees. Neiu laskis end 
vallutada sellest salakavalast tundest, mis nii tugevasti köidab naist mehe külge, kui too tunneb, et 
võib end kindlana mehe kaitse 

alla usaldada. Ja esimest karda pärast Stanwixi fordist lahkumist tundis selles hapras puukoorest 
sõidukis istuv Mabel, et ta süda an kerge. Teine kanuu sõitis nende kõrval. Ja kuna Rajaleidja ali 
Mabelile kõige lähemal, vestles neiu peamiselt temaga. Jasper rääkis harva, ainult siis, kui teda 
kõnetati, ja ta juhtis oma paati kogu aeg väga ettevaatlikult. Kui siin aleks juhtunud viibima mõni 
neist pealtvaatajaist, kes olid harjunud nägema tema tavalist enesekindlust ja muretust veesõiduki 
juhtimisel, oleks see ettevaatlikkus neile kahe silma torganud. 

«Kuna menii hästi naiste laamust tunneme, siis ei tulnud meile üldse pähe seersandi tütart 
kasesõidule kaasa võtta,» sõnas Rajaleidja, Mabeli onu poole pöördudes ja. samal ajal tüdrukule atsa 
vaadates. «Kuid ma alensiinmail nii mõndagi tema suguõde tundnud, kes oleks selle sõidu ilma 
pikema jututa kaasa teinud.» 

«Mabel on niisama pelglik nagu oli tema emagi,» kastis Cap, «ja te tegite hästi, mu sõber, et tema 
nõrkust arvesfasite. Te peate meeles pidama, et too laps pole ilmaski merel käinud.» 

«Ei, muidugi mitte, seda oli kahe lihtne märgata. Aga vaat teie ama kartmatusega näitasite, et see 
kõik teid põrmugi ei erutanud. Ma sõitsin kord kosest alla ühe algajaga ja too hüppas kanuust vä:ja 
parajasti sel silmapilgul, kui see hakkas kosest alla minema. Te võite juba ise arvata, mis tast sai.» 

«Mis sai sellest vaesest poisist?» küsis Cap, vaevalt teades, kuidas mõista teise ülalpidamist, mis 
ali ühtaegu kaval ning lihtsameelne, nii et vanast madrusest vähem kahtlane mees a:eks kindlasti 
kahtlema löönud selle siiruses. «See, kes sealt alla sõitnud, oskab juba ette kujutada, mida see poiss 
pidi tundma.» 

«Ta oli tõesti vaene paiss, nagu te siin mainisite,. ja vilets piiriasukas, kes tuli siia meile, 
võhikutele, oma osavust näitama. Mis temast sai? Noh, lendas lihtsalt kosest uperkuuti alla, täpselt 
samuti, nagu see oleks juhtunud mõne kohtumaja või kindlusegagi.» 

«... Kui need võiksid kanuust välja hüpata,» lausus Jasper muiates vahele, kuigi ta soovis ilmselt 
rohkem kui ta sõber, et too kasest laskumine kiiremini unustataks. 

«Paisil an õigus,» jätkas Rajaleidja Mabelile naerdes otsa vaadates. Kanuud olid. nüüd nii 
lähestikku; et nad peaaegu puudutasid teineteist. «Tal an kindlasti õigus. 

Kuid teie pole meile veel öelnud, mis teie sellest meie hüppest arvate.» 

«See oli hädaahtlik ja uljas,» vastas Mabe!. «Kui ma seda jäigisin, saovisin, et seda poleks tehtud, 
kuid nüüd, kus kõik juba seljataga, imetlen ma seda vaprust ja meelekindlust, millega see korda 
saadeti.» . 

«Nah, ärge aga arvake, et tahtsime sellega naiste silmis hiilata. Noortele võib ju meeldida teiste 
lugupidamise võitmiseks selliseid näiliselt kiiduväärseid vägitükke korda saata, kuid kumbki meist, 
ei Magevesi ega mina, pale sedasorti mehed. Olen iseloomult lihtne ja atsekohene - Suur Madu võiks 
seda kinnitada. Vaevalt võiks see mind meelitada sihukese tühja halpuse tagaajamisele, kui ma olen 
oma kohusetäitmisel väljas. Ja mis Jasperisse puutub, siis pigem sõidab ta Oswega kosest alla ühegi 
pealtvaatajata, kui et teeb seda saja silmapaari ees. Ma tunnen poissi hästi, kuna alen temaga kaua 
aega läbi käinud. Olen kindel, et ta pole ei kiidukukk ega ka mõni tühja kuulsuse tagaajaja.» 

Mabel kinkis teejuhile tasuks naeratuse, mille tagajärjel kanuud püsisid veel mõnda aega 
lähestikku, sest neil kaugeil piirimail nähti naarust ja ilu niivõrd harva, et isegi selle metsades 
rändaja mahasurutud ning taltsutatud tundeid puudutasid märgatavalt tütarlapse õitsev vä:imus ja 
armas olek. 

«Me tegime seda, kuna see oli kõige kasulikum,» jätkas Rajaleidja. «Kui me oleksime kanuu 
maad mööda edasi toimetanud, oleksime sellega aega kaotanud, ja pole midagi kallimat ajast, kui an 
karta mingode kallaletungi.» 

«Aga nüüd pole meil vist enam midagi karta? Kanuud liiguvad ju kiiresti ja, nagu te ütlesite, 
Jõuame me kahe tunniga forti.» 

«See peaks alema väga osav irokees, kes saaks kõverdada kas või ühtki juuksekarva teie peas, mu 
kullake, sest kõik siinalijad tunnevad seersandi ees - ma arvan, et suurem osa meist ka teie ees - end 
kahustatud olevat teid hädaahu eest kaitsma. Hei, Magevesi, mis paistab sealtjõest, sealt käänukohalt 
põõsaste alt? Ma mõtlen seda, kes seisab seal kaljurahnul?» 

«See an Suur Madu, Rajaleidja. Ta annab meile märku, millest ma aga aru ei saa.» 

«See on tõepoolest Suur Madu, see on niisama kindel kui too, et ma olen valge mees, ja ta tahab, 
et. me sinna kaldale läheneksime. Vist on mingi pahategu teoksil, sest muidu 

poleks temasugune kaalutlev ja mõistlik mees hakanud iialgi siiatulekuga vaeva nägema. Julgust, 
mu sõbrad! Me oleme mehed ja peame olema valmis igasuguste põrgutükkide vastu välja astuma, 
nagu see on sünnis meie ihuvärvi ja elukutsega inimestele... Jah, veel kunagi pole ma näinud, et 
praalimine oleks midagi head toonud, ja näe nüüd, just siis, kui ma kiitlesin, et oleme väljaspool 
hädaohtu, läheneb see meile ja teeb mind valelikuks.» 


IV PEATÜKK 


See kunst, mis aimab loodusilu, 

On nagu puu, mis noor ja viljakandev, 
ning haldjas vallatu ta okste vilus 

nii ohtralt jagab kauneid andeid. 
Spenser. 


Oswego muutub .allpool koske kiiremaks ja ebaühtlasemaks, kui ta seda on ülalpool. On kohti, 
kus ta sügavad vood veerevad rahulikult ja vaikselt, kuid tuleb ette ka palju madalikke ning 
kärestikke, ning neil kaugetel aegadel, kus kogu loodus oli siin veeloma loomulikus olekus, osutus 
jõest üleminek nii mõneski kohas üpris ohtlikuks. Kanuu juhtimiseks polnud vaja eriti palju jõudu 
pingutada, välja arvatud nendes kohtades, kus voolu suurem kiirus või kaljupangad ettevaatlikkust 
nõudsid. Neil juhtudel tõepoolest ei piisanud enam üksnes valvsusest, vaid siis ol,i vaja ka juba 


tõelr-t külmaverelisust ning käte osavust ja rammu. Kõike seda teadis mohikaanlane ja sellepärast 
valis ta meelega aeglasema vooluga paiga kanuude peatamiseks ning sõnumite edasiandmiseks, et 
mitte hädaohtu viia neid, kellega ta tahtis rääkida. 

Niipea kui Rajaleidja tundis ära oma punase sõbra, pööras ta tugeva mõlatõukega oma kanuu nina 
kalda poole, andes Jasperile käega märku talle järgneda. Natuke aega triivisid mõlemad paadid 
vaikselt pärivoolu vee kohal rippuvate põõsaste läheduses. Kõik olid täiesti vakka: kes hirmust, kes 
harjumuslikust ettevaatlikkusest. Kui rändurid jõudsid indiaanlase juurde, andis too märku peatuda. 
Seejärel oli tal Rajaleidjaga lühike, kuipJtõsine nõupidamine delavaari keeles. — ' 

«Ega pealik pea .ometi pehkinud puunotti vaenlaseks?» tähendas valge mees oma punanahalisele 
seltsimehele. «Miks käsib ta meid peatuda?» 

«Mingod on metsas.» 

«Ja-ah, juba paar viimast päeva oli meil sihuke kahtlus. Kas pealik on selles kindel?» 

Mohikaanlane tõstis tummalt pea kohale kivist väljaraiutud piibukaha. 

«Leidsin selle värskelt rajalt, mis viib garnisoni poole,»piirimail on ikka kombeks kindlustusi 
niiviisi nimetada, ükskõik, on seal siis sõjamehi või mitte. 

«Vahest on see mõne sõduri oma. Paljud kasutavad ju punanahkade piipe.» 

«Vaata!» ütles Suur Madu, tõstes oma leiu uuesti kõrgele, et sõber võiks seda paremini 
silmitseda. 

Kaha oli rasvkivist ning väga hoolikalt ja meisterlikult välja töötatud. Tema keskkohas oli väike 
ladina rist, mis oli niivõrd peenelt viimistletud, et ei saanud olla mingit kahtlust selle tähenduses. 

«See ennustab põrguvempe ja kurjust,» lausus Rajaleidja, kellele see üle kogu maa levinud püha 
sümbol sisendas õudust. «ühelegi indiaanlasele, kui kavalad Kanada preestrid pole teda just oma 
usku meelitanud, ei oleks eales pähe tulnud midagi sihukest oma piibule nikerdada. Ma kinnitan 
sulle, et see lurjus palvetab iga kord selle kuju poole, kui kavatseb süütule inimesele kallale tungida 
ja oma kohutavaid kuritegusid korda saata. Seda on vist äsja tarvitatud, Tšingatšguk?» 

«Tubakas hõõgus veel, kui ma selle leidsin.» 

«Siis tähendab see seda, pealik, et üsna lähedal ootab meid töö. Kus olid jäljed?» 

Mohikaanlane osutas kohale, mis oli vaevalt sada jardi neist eemal. 

Asi hakkas nüüd juba üpris tõsiseks muutuma. Kaks peateejuhti pidasid teistest pisut eemal mitu 
minutit omavahel nõu, ronisid siis kaldaveerele, läksid kõneluses mainitud paikaning uurisidsuurima 
tähelepanuga jälgi. 

Veerand tunni pärast tuli valge mees üksi tagasi, kuna tema punanahaline sõber oli metsa 
kadunud. 

Tavaliselt väljendas Rajaleidja näoilme lihtsust, ausust ja avameelsust, millele seltsis veel 
enesekindlus, mis alatl äratas suurt usaldust nendes, kes juhtumisi olid tema kaitsealusteks sattunud. 
Nüüd aga varjutas murelik pilk tema ausat nägu. Ja see rabas kogu seltskonda. 

«Kuidas lood on, master Rajaleidja?» päris Cap ja summutas ettevaatlikult oma tavaliselt nii 
sügava, kõlava ja enesekindla hääle pooleldi sosinaks, mis sobis paremini . 

nende ürgmetsade hädaohtudega. «Kas vaenlane on meie ja meie sadama vahele tunginud?» 

«Kuidas?» 

«Kas, mõni. nendest võõbatud päevavarastest on selle' sadama ette ankrusse heitnud, mille poole 
me purjetame, lootuses meid ära lõigata?» 

«Ehk asi ongi nõnda, nagu te ütlete, sõber Cap, kuid teie sõnadest ei saa ma õiget tolku. Mida 
selgemini keegi meie praeguses täbaras olukorras oma mõtteid väljendab, seda paremini saadakse 
tast aru. Ma ei tea midagi sadamatest ega ankrutest, kuid saja jardi kaugusel siit on hirmuäratava 
mingo jäljed ja need on niisama värsked kui soolamata metsloomaliha. Kui üks neist metsikuist 
põrgulistest on siit läbi läinud, siis on seda teinud ka terve tosin. Mis aga veel halvem, nad on läinud 


alla garnisoni poole ja ükski hing ei pääse läbi seda ümbritsevast lagendikust, ilma et mõne mingo 
terased silmad teda ei avastakso Siis aga järgnevad muidugi ka kuulid.» 

«Kas see fort ei võiks siis oma kahuritest ühe kogupaugu anda ja pardaesise piirkonna puhtaks 
pühkida?» 

«Ei, ei, siitkandi fordid pole nagu asundustes: kakskolm kerget suurtükki on kõik, mis neil siin 
all, jõesuudmes on. Pealegi oleks tosina puunottide taga lamava ja metsas varitseva mingo pihta 
lastud kogupau= asjata kulutatud püssirohi. Meile on jäänud ainu:t üks võimalus ja see pole mitte 
halb võimalus. Meie asukoht on igas suhtes soodne: mõlemaid kanuusid varjavad kõrged kaldad ja ja 
põõsad ning meid võidakse märgata ainult sellest küljest. Niisiis võime praegu ilma suurema 
hädaohuta siia jääda. Kuid mismoodi saaks need verejanulised põrgulised ülesvoolu meelitada? ... 
Ahaa, tean! Ja kui see vahest ei toogi meile kasu, siis ei või see meile ka kahju teha. Kas sa, Jasper, 
näed seda laialadvalist kastanit seal viimase jõekääru juures? Ma mõtlen siin, meie kaldal?» 

«Mahalangenud männi läheduses?» 

«Justament. Võta tulekivi ja taelakarp, rooma piki kallast sinna ja süüta seal lõke. Vahest meelitab 
suits nad meist eemale, ülespoole. Vahepeal toimetame kanuud ettevaat:ikult allapoole ja otsime 
endile teise varjupaiga, Siin on rohkesti põõsaid ja kerge peidupaika leida, nagu seda tõendavad ka 
arvukad luurekohad.» 

«Seda ma teen, Rajaleidja!» hüüdis Jasper kaldale hüpates. «Kümne minuti pärast on lõke 
süüdatud.» 

«Sa võta seekord, Magevesi, palju niiskeid puid,» pooleldi sosistas teine, naerdes südamest oma 
kummalist naeru. «Kui on vaja suitsu, siis aitab vesi seda paksemaks teha.» 

Noormees, kellele oli tema ülesanne täiesti selge, ei viivitanud asjatult, vaid tegi peagi minekut, 
liikudes kiiresti kastani suunas. Keegi ei pannud tähele Mabeli nõrka katset selle:e üritusele vastu 
vaielda, ja salkkond hakkas otsekohe ettevalmistusi tegema oma asukoha muutmiseks, kuna seda 
võidi näha sealt, kus Jasper kavatses lõkke süüdata. Polnud tarvidust eriti rutata, seepärast toimus 
asukoha vahetamine aeglaselt ning etteva,atlikult. Kanuud toodi põõsastest välja ja lasti pärivoolu 
ujuda, kuni need jõudsid kohani, kust see kastan, mille jalal Jasper pidi lõkke süütama, oli peaaegu 
vaateväljalt kadunud. Siin peatusid matkajad. Kõigi silmad olid suunatud sinna, kus pidi viibima 
seiklushimuline noormees. 

«Sealt tõusebki juba suits!» hüüdisRajaleidja, kui tuuleõhkajas tillukest aurusammast kaldalt 
Jõesängi poole, kus see keereldes õhku tõusis. «Kui on hea tulekivi, raasuke terast ja rohkesti kuivi 
lehti, siis hakkab tuli kohe põlema. Ma loodan, et Magevesi taipab nüüd niiskeid puid peale panna - 
see oleks meile kõigile väga kasulik.» 

«Liiga palju suits — liiga palju kavalus,» lausus Noolepea mõttetargalt. 

«See on sulatõsi, tuskaroora, kui mingod vaid ei teaks, et nad on sõdurite lähedal; viimased 
mõtlevad aga laagriplatsil harilikult rohkem oma toidusele kui elutarkusele ja hädaohtudele. Ei, ei, 
las poiss laob oma puunotte ja paneb nad hästi suitsema. Kõike seda peetakse mõne šotlasest või 
iirlasest tölplase totruseks, kes rohkem mõtleb oma kaerajahupudrulevõi kartulitele kui indiaanlaste 
poolt seatud lõksudele või nende püssidele.». 

«Aga mina arvasin kõige selle põhjal, mis me linnas oleme kuulnud, et siin, piirimail, on sõdurid 
juba harjunud oma vaenlaste kavalusega ning muutunud ise peaaegu niisama kavalateks nagu 
punanahad,» lausus Mabel. 

«Ei nad ole. Põrmugi mitte. Siin saadud kogemused on nad ainult raasuke targemaks teinud; nad 
longivad siin metsas ringi ja kõmmutavad püssi just niisamuti, nagu nad seda tegid oma parkides 
kodumaal, millest nad kõik nii väga armastavad rääkida. Ühes punanahas on rohkem kavalust kui 
terves meretaguses rügemendis, ja nimelt seda kavalust, mida ma nimetan metsakavaluseks. Kuid 
nüüd on 

juba tõepoolest küllalt suitsu ning on parem, kui me teise redupaika läheme. See poiss on 
nähtavasti terve jõe oma lõkke suitsu matnud ja ma katdan, et mingod arvavad, nagu oleks terve 
rügement kindlusest väljunud.» 

Sellal, kui Rajaleidja rääkis, vabastas ta oma kanuu takistavaist põõsaokstest, ja paari minuti 
pärast varjas jõekäänak nii suitsu kui ka puu. Õnneks leidus mõne jardi kaugusel väike jõesopp ning 
mõlemad kanuud libisesid sinna sisse. 

Paremat peidukohta kui see, kuhu nad nüüd asusid, ei võinud matkajad enam soovidagi. Põõsad 
olid tihedad ning vee kohal rippuvad oksad moodustasid suurepärase lehtedest baldahhiini. Suurem 
osa salkkonnast läks selle väikese jõesopi liivasele rannale, kus oli mugavam olla. Ja ainuke koht, 
kust neid oleks võinud näha, oli otse nende vastasolev kallas. Kuid sellest kandist polnud avastamist 
just eriti karta, sest. mets oli.seal veelgi tihedam kui mujal ning selle taga oleval maapinnal, mis oli 
niiske ja soine, oli raske edasi liikuda. 

«See on kindel varjupaik,» sõnas Rajaleidja, kui ta oli oma asukohta terasemalt silmitsenud, 
«kuid vahest on vaja seda veelgi kindlustada: Master Cap, ma palun teilt ainult seda, et te oleksite 
vakka ja taltsutaksite oma harjumusi, mis teil vahest on tekkinud merel sõites, mina ja tuskaroora 
aga teeme ettevalmistusi meid ootavaks raskeks tunniks.» 

Seejärel läks teejuht koos indiaanlasega natuke maad eemale võserikku, kus nad lõikasid 
jämedamaid raagusid leppade ja muude põõsaste küljest, püüdes seda teha võimalikult ilma kärata. 
Need raod vajutati otsapidi mutta kanuude jõepoolse külje ette, kus vesi oli üsna madal, ja sel 
kombeloli kümne minuti pärast kõige kardetavamasse külge kerkinud küllaltki tõhus kaitsemüür. 
Selle lihtsa kaitseabinõu valmistamisel ilmutati palju leidlikkust ning osavust, kusjuures kahele 
töömehele oli suureks soodustuseks ka kaldajoone looduslik kuju: väike käärukoht, madal vesi ja 
üksteisest läbipõimunud ning vette kooldunud võserik. Rajaleidja taipas valida kooldunud oksad, 
mida siin võis kergesti leida. Ta lõikas nendelt pisut allpool kooldekohta tüki ära ja vajutas nad 
jõkke niiviisi, et see kooldekoht puudutas veepinda, seetõttu ei jätnud kunstlikult tehtud väike tihnik 
muljet, nagu kasvaks ta jões, mis oleks võinud umbusaldust äratada, vaid sellest mööduja võis 
arvata, et põõsad kasvasid kalda seest horisontaalselt välja ja kooldusid 

üles valguse poole. Lühidalt, pelgupaik oli nii kavalalt välja mõeldud ja nii meisterlikult tehtud, et 
ainult ebatavaliselt umbusklik silm oleks peidukohta otsides sellel viivuks peatunud. 

«See on parim redupaik, kus ma eales olnud,» lausus Rajaleidja oma hääletu naeruga pärast seda, 
kui ta oli käinud seda väljastpoolt teraselt silmitsemas. «Meie uute puukeste lehestik puudutab võsa 
lehestikku otse meie pea kohal, ja isegi hiljuti garnisonis viibinud maalikunstnik poleks võinud 
öelda, mihukesed nendest on looduse ja mihukesed meie endi tehtud. Tsst! Sealt tuleb Magevesi. 
Kahlab teine vees nagu arukas poiss kunagi, et jälgi vette kaotada. Varsti me näeme, kas meie 
redupaik on midagi väärt või mitte.» 

Jasper oli tõepoõlest oma ülesande täitmiseit tagasi tulnud ja, leidmata kanuusid, otsekohe 
järeldanud, et nad on edasi läinud järgmise jõekäänaku taha, et pääseda välja lõkkepaiga 
nägemispiirkonnast. Tema loomupärane ettevaatlikkus ütles talle kohe, et on mõistlik vette astuda, et 
poleks mingit nähtavat ühendust salkkonna jalajälgede vahel rannaribal ja selle koha vahel, kus nad 
tema arust peidus olid. Juhul, kui Kanada indiaanlased mööda omaenda tallatud rada tagasi peaksid 
tulema ning Rajaleidja ja Suure Mao jäljed avastavad, mis need olid jätnud jõekaldast ülesronimise! 
ning sealt laskumisel, siis! lõpevad need jõekaldal, kuna vesi ei jäta mingeid jälgi. Sellepärast 
kahlaski noormees põlvist saadik vees kuni selle kohani, ja nüüd nägid nad, kuidas ta, aeglaselt piki 
kaldajoont allapoole liikudes, hoolega kohta otsis, kus kanuud pidid peidus olema. 

Kui põõsaste taga olijad näo vastu leheseina surusid, võisid nad mitmest kohast välja vaadata, ku- 
na veidi kaugemal viibijal puudus niisugune hea võimalus, ja kuigi tema pilk juhtus langema mõnele 


väikesele avausele, takistasid kallas ja varjud kujusid ning piirjooni küllalt selgesti nägemast, nii et 
võimatu oli põgenikke avastada. Neile, kes jälgisid Jasperi liikumist oma varjupaigast kanuudest, oli 
selge, et noormees oli täiesti nõutu egaosanud mõistatada, kuhu Rajaleidja võis end peita. Kui noor- 
mehe silmist oli kadunud tema süüdatud lõke ning ta oli jõudnud juba kogu jõekäänaku läbi käia, 
peatus ta ning hakkas teraselt ja suure hoolega kallast silmitsema. Ta astus kümmekond sammu edasi 
ja peatus siis, et oma otsinguid taas otsast 

alustada. Nüüd astus ta kaldale lähemale, kus vesi oli madalam ja kus oli kergem edasi liikuda, 
ning sattus niivõrd lähedale kunstlikule istandusele, et oleks võinud seda käega puudutada. Kuid 
siiski ei avastanud ta midagi. Ta oli sellest kohast juba peaaegu möödas, kui Rajaleidja oksad veidi 
kõrvale lükkas ja noormehele vaikse häälega hõikas, et too sisse roniks. 

«Kas pole vahva!» lausus Rajaleidja naerdes. «Ma veaksin seersandi tütrega kihla sarvetäie 
püssirohu peale vampumvöö vastu, et tema isa rügementki marsiks sellest meie: peidukohast mööda 
ega märkaks üldse pettust. Kuid kahvanäo silmad on punanaha silmadest niisama erinevad nagu 
inimsilmad pikksilmadest. Kui mingod peaksid tõesti tulema! altpoolt, sealt, kustkaudu Jasper tuli, 
väriseksin ma meie! istanduse pärast. Kuid sealpool jõge viibivate mingode silmade jaoks on see 
ikkagi küllaltki kindel ja sellepärast pole ta sugugi kasutu.» 

«Mis te arvate, master Rajaleidja,» lausus Cap, kas poleks siiski targem jalamaid teele asuda ja 
täispurjedega pärivoolu alla sõita, niipea kui selgub, et need lurjused on otse meie kannul? Meie, 
meremehed, peame laevale otse tagant järelekihutamist pikaajaliseks jälitamiseks.» 

«Ma ei liigu siit enne, kui saame teateid Suurelt Maolt. Kuna seersandi kaunis tütar on siin meie 
sdtsis, ei liigu ma siit isegi mitte kogu fordi sõjamoonalaos oleva püssirohu eest. Sellest tuleks kas 
kindel vangilangemine või kindel surm. Kui niisugune õm õhvake nagu see meie kaitse all olev 
tütarlaps suudaks nagu vana hirv metsapadriku radadel liikuda, siis muidugi oleks targem kanuu 
maha jätta, sest ringiga jõuaksime me enne hommikut garnisoni.» 

«Siis teemegi nii!» hüüdis Mabel, karates püsti temas äkki tärganud tegutsemisinnu mõjul. «Ma 
olen noor, reibas, harjunud kehaliste pingutustega ja suudan kindlasti rohkem käia kui mu armas 
onuke. Keegi teist ei tohi arvata, et olen takistuseks. Ma ei suuda taluda mõtet, et teie kõikide elu 
satub minu pärast hädaohtu.» 

«Oh ei, ei, kullake, me ei mõtle põrmugi, et te olete meile takistuseks või millekski muuks 
sihukeseks ja me oleme valmis kahekordselt riskima, et aga teile ja ausale seersandile teenet osutada. 
Eks ole sina samal arvamisel, Magevesi?» 

«Talle teenet osutada!» hüüdis Jasper innukalt. «Mitte miski ei suudaks mind sundida Mabel 
Dunhamit maha jätma enne, kui ta on varjul oma isa käte vahel.» 

«Hästi öeldud, mu poiss! Julgelt ja ausalt, ja ma ühinen sellega kogu südamest... Ei, ei, te ei ole 
esimene oma suguõdede seas, keda ma siit metsapadrikust läbi viin, ja ainult ükskord juhtus ühega 
nendest õnnetus. See oli tõesti väga kurb päev, kuid midagi sihukest ei tohi enam ealeski juhtuda!» 

Mabel vaatas ühelt oma kaitsjalt teisele, ja tema kaunid silmad ujusid pisarais. Ta surus 
südamlikult mõlema mehe kätt ja vastas sellise häälega, nagu oleks tal tomp kurgus olnud: 

«Mul pole mingit õigust teid enda pärast hädaohtu viia. Minu kallis isa on teile tänulik. .. ma 
tänan teid. . . jumal tasugu teile, kuid ei maksa ilmaaegu hädaohtu otsida. Ma jaksan palju käia, ma 
olen sageli ainult mõne plikaliku tuju pärast miilide pikkusi matku teinud, miks ei peaks ma siis 
nüüd end pingutama oma või koguni teie väärtuslikkude elude pärast?» 

«Ta on tõesti tuvike, Jasper,» lausus Rajaleidja, laskmata lahti oma pihus olevat kätt, enne kui 
tüdruk ise oma loomupärase tagasihoidlikkuse sunnil leidis sündsa olevat selle tagasi tõmmata. «Ja 
kui imeliselt kütkestav! Metsaelus oleme me harjunud karmusega, Mabel, ja oleme nii mõnigi kord 
oma südame kõvaks teinud, kuid teiesuguse tütarlapse nägemine viib meid jälle tagasi meie noorus- 


maa tunnetemaailma ja soojendab meid meie elupäevade lõpuni. Ma arvan, et Jasper ütleb teile 
sedasama, sest nagu mina metsas, nii näeb too poiss Ontariolgi harva teiesuguseid tütarlapsi, kes 
tema südant pehmendaksid ja tas endataoliste vastu armastust ärataksid... Räägi nüüd, Jasper, ja ütle, 
kas pole see nõnda?» 

«Ma ei usu, et Mabel Dunhami taolisi neidusid maailmas palju leidub,» kostis noormees viisakalt. 
Tema näost õhkus ausat siirust, ja see ütles palju rohkem kui tema sõnad. 

«Mis seal metsadest ja järvedest rääkida, Mabeli-taolist neidu annab asulatest ja linnadestki 
otsida.» 

«Oleks parem, kui me lahkuksime kanuudest,» tõttas Mabel seletama, «sest ma tunnen, et on 
ohtlik siia edasi jääda.» 

«Sellega ei saa te iialgi hakkama. . . päris kindel, et ei saa. See teekond on üle kahekümne miili 
pikk ja pealegi tuleb 

meil minna pimeduses läbi võsastike, üle puujuurte ja rabade. Sihuke matkasalkkond nagu meie, 
jätab laia raja ja pealegi tuleb meil vahest võideldes endale garnisoni teed rajada. Ootame 
mohikaanlast.» 

Kuna sellise otsuse oli teinud mees, kellelt nad kõik lootsid oma praeguses raskes olukorras 
nõuannet saada, ei lausunud enam keegi midagi selle asja kohta. Kogu salkkond jagunes nüüd 
rühmadeks. Noolepea istus oma naisega eemal põõsaste all; nad jutlesid tasa: mees rääkis karmilt, 
naine aga vastas alistunult ja leebelt, mis näitab pärismaalase naise alandavat seisundit. Rajaleidja ja 
Cap ond hõivanud ühe kanuu, kus nad pajatasid teineteisele oma juhtumustest maal ning merel. Jas- 
per ja Mabel istusid kahekesi teises kanuus ja nad ,tegid teineteisele lähenemise osas ainsa tunniga 
suuremaid edusamme, kui seda oleks teistsugustes tingimustes võidud saavutada terve aastaga. 
Vaatamata ähvardavale hädaohule, lendas neil aeg kiiresti, nii et noored inimesed olid vägagi 
hämmastunud, kui nad Capilt kuulsid, kui kaua nad olid niiviisi istunud ja vestelnud. 

«Kui ometi suitsetada saaks, master Rajaleidja,» tähendas vana merekaru, «siis oleks see 
ankruplats üsna mugav, sest, kirevase pihta, kanuud olete te tõesti toredasse sadamasse toonud, 
sihukesse kindlasse paika, mis peab vastu igasugusele monsuunile. Ainult see vaevab mind, et ei saa 
piipu popsutada.» 

«Tubakalõhn annab meid ära, ja mis kasu on siis kõigist nendest ettevaatusabinõudest mingede 
silmade petmiseks, kui me kavatseme neile öelda, kust võib meie peidupaiga leida nina abil. Ei, ei, 
suruge maha oma suitsunälg. Suruge see maha ja õppige üht voorust punanahalt, kes võib kas või 
terve nädala söömata olla, et aga ühtainukestki skalpi saada. .. Kas sa ei kuulnud midagi, Jasper?» 

«Madu tuleb.» 

«Eks vaatame, kas mohikaanil on paremad silmad. kui veeteedel liikuval poisil.» 

Mohikaan ilmus nähtavale, liikudes samas suunas, mis tõi Jasperi tema sõprade juurde. Kuid 
niipea, kui ta oli möödunud käänakust, mis oli varjanud teda kõigi eest, kes võisid olla temast 
ülalpool jõekaldal, suundus ta selle asemel, et otsejoont edasi minna, otsekohe kalda poole ja, liiku- 
des suurima ettevaatusega, jõudis niisugusesse kohta, 

kus põõsad teda küllaldaselt varjasid ja kust ta võis ise märkamatuks jäädes tagasi vaadata. 

«Suur Madu näeb lurjuseid!» sosistas Rajaleidja. «Ma ei kanna enam valge mehe ega kristlase 
nime, kui nad õnge ei hakanud ja praegu suitsu poole ei hiili.» 

Teejuhi lustlik, hääletu naer katkestas tema jutu ja ta müksas Cappi küünarnukiga. Nad jälgisid 
sügavas vaikuses, kuidas Tšingatšguk edasi liikus. Mohikaan püsis tervelt kümme minutit niisama 
liikumatuna paigal nagu kaljupank, millel ta seisis, siis juhtus tema vaateväljal ilmselt midagi 
huvitavat, sest ta tõmbus kiiresti tagasi, silmitses erutatult ja teraselt jõe kaldajoont ning liikus 


seejärel kiiresti pärivoolu, hoolitsedes oma jälgede kadumise eest madalas vees. Nähtavasti ta tõttas 
ja oli ärevil: kord vahtis ta selja taha, kord uuris teraselt iga kohta kaldas, kus tema arvates võis 
kanuu peidus olla. 

«Kutsu ta siia,» sosistas Jasper, suutes vaevu oma kannatamatust taltsutada. «Kutsu ta siia või see 
jääb liiga hiljaks. Näe, ta lähebki meist juba mööda!» 

«Pole vaja, pole vaja, mu poiss. Seda pole sugugi vaja, ole mureta,» kostis tema kaaslane, «ega 
Suur Madu asjata hiilima hakanud. Issand, avita ja juhi meid! Ma usun, et isegi Tšingatšguk, kelle 
silmanägemine on niisama terane nagu hurda haistmismeel, ei märka meid ega leia meie tehtud 
redupaika.» A 

See võidurõõm oli enneaegne, sest vaevalt oli ta need sõnad lausunud, kui indiaanlane, kes ,tõesti 
oli juba kunstlikust pelgupaigast paar jalga allavoolu läinud, äkki peatus, terava läbitungiva pilguga 
ümberistutatud võsasse kiindus, kähku mõne sammu tagasi astus, ettepoole kummardus ja kätega 
oksi ettevaatlikult laiali lükates nende juurde ilmus. 

«Neetud mingod!» lausus Rajaleidja, niipea kui tema sõber oli küllalt lähedale tulnud, et võis teda 
sosinal kõnetada. 

«Irokeesid,» kostis napisõnaline indiaanlane. 

«Ükstapuha kõik, olgu ta irokees, kurat või mingo, ükstapuha kõik. Mina nimetan kõiki lurjuseid 
mingodeks. Tule siia, pealik, ja ajame asjalikku juttu.» 

Mõlemad astusid teistest eemale ja jutlesid tõsiselt delavaaride keeles. Kui nad olid oma 
nõupidamise lõpetanud, tuli Rajaleidja teiste juurde tagasi ja teatas nendele kõik, mis ta ise oli teada 
saanud. 

Mohikaanlane oli jälitanud vaenlasi tükike maad fordi suunas, kuni viimased märkasid Jasperi 
süüdatud lõkke suitsu ja jalamaid tagasi pöördusid. Nüüd oli avastamisohtu sattunud Tšingatšgukil 
vaja leida redupaik seniks, kuni jõuk temast möödub. Vahest oli see ta:le õnneks, et metslased olid 
nii ihu ja hingega oma äsjase avastuse juures, et ei uurinud nagu tavaliselt metsamärke. Igal juhul 
möödusid temast kiirel ja kergel sammul viisteist meest, kes astusid üksteise jälgedes. Ja nüüd võis 
ta jälle. nende selja taha jääda. Kui irokeesid olid jõudnud sinna, kus mohikaanlase ja Rajaleidja 
jäljed ühinesid peamise teerajaga, pöörasid nad ära jõe poole, kuhu nad saabusid parajasti siis, kui 
Jasper oli kadunud allpool asetseva käänaku taha. Nüüd, mil saits selgesti silma paistis, kadusid 
punanahad metsa, et nähtamatult lõkkele läheneda. Tšingatšguk kasutas seda võimalust jõe äärde 
minekuks ja jõekäänaku taha kadumiseks, mida tal oli, nagu ta uskus, õnnestunud märkamatult teha. 
Siin seisatas ta viivuks, nagu juba jutustasime, ning nägi oma vaenlasi lõkkeplatsil, kuhu viimased 
jäid aga üsna üürikeseks ajaks. 

Irokeeside kavatsusi võis mohikaanlane aimata ainult nende tegutsemisest. Ta mõistis, et nad olid 
avastanud lõkketule süütamises peituva pettuse, ja on veendunud, et see läideti nende eksiteele 
meelitamiseks, sest nad uurisid kiiruga lõkkeplatsi ja läksid siis üksteisest lahku. Mõned ne-dest 
kadusid uuesti metsa. Kuus või kaheksa meest aga läksid Jasperi jälgi mööda piki kallast pärivoolu 
selle koha poole, kus kanuud olid randunud. Kuid seda, missuguses suunas nad siia jõudmisel 
kavatsevad edasi minna, võis ainult oletada. Suur Madu tundis, et ta ei tohi enam viivitada oma 
sõprade üfesotsimisega, sest hädaoht muutus liiga suureks. Mõnede vihjete põhjal, mille mõtet võis 
aimata nende žestidest, pidas ta aga tõenäoliseks, et vaenlased võivad talle ja tema sõpradele 
järgneda kallast mööda, kuid ta polnud selles päris kindel. 

Kui Rajaleidja oli oma kaaslastele kõik ära rääkinud, pääses kahes teises valges mehes mõjule 
nende elukutse, ja kumbki neist otsis põgenemisvõimalusi vastavalt oma harjumustele. 

«Lükkame jalamaid kanuud vette!» hüüdis Jasper õhinal. «Jõgi voolab siin kiiresti ja kui me 
kõvasti mõladega töötame, oleme varsti väljaspool nende lurjuste haardepiirkonda.» 

«Ja kas see vaene lilleke, mis puhkes! õitsele metsavainul, peab padrikus närbuma?» vaidles tema 
sõber vastu luulelisusega, mille ta oli ebateadlikult omandanud oma pikaajalisel läbikäimisel 
delavaaridega. 

«Enne peaksime me kõik surnud olema,» vastas nooruk ja tugev puna tõusis tal meelekohtadeni. 
«Mabel ja Noolepea naine võivad kanusse pikali heita, kuna meie, nagu meestele sünnis, täidame 
oma kohust püsti seistes.» 

«Jah, olen nõus. Sa oled kärme mõla ja aeru liigutama, Magevesi, kuid neetud mingo on veel 
kärmem kurja tegema; kanuu on kiire, kuid püssikuul on veel kiirem.» 

«Me oleme mehed, kellele usaldiw isa andis selle ülesande ja me oleme kohustatud seda 
võimalust proovima, maksku mis maksab.» 

«Kuid me ei tohi ka ettevaatlikkust unustada.» 

«Ettevaatlikkus! Kas mees tohib oma ettevaatlikkusega nii kaugele minna, et ta unustab oma 
vapruse?!» 

Salkkond seisis kitsal kaldaribal.Rajaleidja toetus oma püssile, mille pära oli vajunud liivasse; ta 
mõlemad käed klammerdusid õlgadeni ulatuva püssiraua ümber. Kui Jasper oma sõbrale selle karlhi 
ja ärateenimata süüdistuse heitis, ei olnud viimase ruskeks pruunistunud näos näha mingit 
muudatust, kuigi noormees mfu-kas,et teejuhi sõrmed pressisid püssirauda nagu kruustangid. Kuid 
millegi muuga ei reetnud ta oma erutust. 

«Sa oled noor tuisupea,» vastas Rajaleidja auväärsusega, milles 11mnev moraalne üleolek avaldas 
tema kaaslastele siigavat mõju, «kuid ma olen oma elu mööda saatnud seda laadi hädaohtude keskel. 
Poisikese kannatamatus ei tohi minu kogemustest ja elutarkusest jagu saada. Mis aga vaprusse 
puutub, Jasper, siis ei taha ma kurjale ja rumalale sõnale vastata niisama kurja ja rumalaga, sest ma 
tean, et sul, arvestades sinu seisukohta ja teadmisi, on õigus, kuid võta kuulda selle mehe nõu, kes 
astus mingode vastu välja juba siis, kui sina olid alles laps. Ja olgu sulle teada, et nende 
salasepitsustest on kergem jagu saada arukusega kui püüda neid hylljulgusega üle trumbata.» 

«Anna mulle andeks, Ralaleidja,» vastas Jasper kahetsedes ning haaras õhinal sõbra käe oma 
pihku, mida teine laskis ka sündida. «Ma palun alandlikult ja siiralt andeks. Oli minust rumal ja ka 
õel teha vihjeid mehe kohta, kelle süda on nii kindel nagu need kaljud seal järvekaldal, kui vaja 
õigust kaitsta.» 

Esimest korda värvusid Rajaleidja põsed tumedamaks. Uhke, täiesti loomulikul ajel tekkinud ilme 
ta näol kadus ning see väljendas taas tema tundelaadile omast tõsist lihtsust. Ta vastas nii lahkelt 
oma noore sõbra käepigistusele, nagu poleks nende vahel mingit kokkupõrget olnudki. Tema 
silmadesse äsja tekkinud pisut karm ilme .oli kadunud ja ta näoilme väljendas taas loomupärast 
heatahtlikkust. 

«Hüva, Jasper, hüva,» kostis ta naerdes. «Ma ei kanna viha ja keegi ei tohiks seda ka minu suhtes 
teha. Mul on valge mehe loomus ja sellel ei passi viha kanda. Kuid oleks olnud ohtlik pooltki sellest 
öelda Suurele Maole, kuigi ta on delavaar, sest igal inimtõul on oma loomus. . .» 

Puudutus õla pihta sundis kõneleja vaikima. Mabel seisis kanuus püsti, tema ettepoole 
kummardunud kerge, kuid nõtke kogu väljendas armastusväärset tõsidust. Ta oli sõrme huultele 
surunud ning vahtides üksisilmi üht hõredamat kohta lehestikurägas, puudutas Rajaleidj at õngerid- 
vaga, mida hoidis käes. Viimane pööras pea vaateava poole, mille lähedusse ta oli meelega 
hoidunud, ning sosistas Jasperile: 

«Neetud mingod! Relvad kätte, mehed, kuid lamage nii vagusi nagu need kõdunevad notid siin!» 

Jasper lähenes kiiresti, kuid käratult kanuule ja sundis Mabelit õrnalt niisugust asendit võtma, mis 
varjas kogu tema keha, kuigi tal nähtavasti ei läinud korda sundida tütarlast oma pead nii madalale 
laskma, et too poleks saanud teraselt vaenlasi j älgida. Siis asus Jasper neiu lähedusse, tõmbas 


püssikuke vinna ning hoidis seda laskevalmis. Noolepea ja Tšingatšguk roomasid redupaika ja 
lamasid seal, varitsedes nagu ussid oma saaki ja hoides relvi löögivalmis. Noolepea naine aga 
vajutas oma.pea põlvede vahele, kattis selle sitskleidiga ning jäi ükskõiksena liikumatult istuma. 
Cap vabastas mõlemad oma püstolid vöö vahelt, kuid näis täiesti nõutu olevat, mida edasi teha. 
Rajaleidja ei liigahtanud. Juba algusest peale oli ta säärasele positsioonile asunud, kust sai 
surmkindla tabamusega läbi lehestiku sihtida ja kust ta võis jälgida oma vaenlaste liikumist. Ta oli 
niivõrd rahulik ja külmavereline sel kriitilisel hetkel, et teda poleks suutnud praegu miski asi häirida. 

Ja see oli tõesti kardetav hetk. Just sel silmapilgul, kui Mabel oma teejuhti õlast puudutas, astusid 
kolm irokeesi jõekääru kohal vette, saja jardi kaugusel nende redupai- 

gast. Nad peatusid viivuks ja uurisid. nendest allpool olevat jõeosa. Kõik nad olid niueteni paljad, 
hästi relvastatud, näol sõjavärvid. Näis, et nad olid nõutud, missuguses suunas liikuda, et põgenikke 
leida. Uks nendest viitas allavoolu, teine ülesvoolu, kolmas aga vastaskaldale. 


V PEATÜKK 


Nii siin kui seal näed surma sa, 
sest surmal kõikjal tallermaa. 
Shelley 


See oli ärev hetk. Ainus viis, millega jälitajad põgenikele oma kavatsusi reetsid, olid nende žestid 
ja pettumusraevus tahtmatult tehtud viiped. Oli üsna kindel, et osa neist oli tuldud rada mööda tagasi 
pöördunud ja järelikult oli luhtunud põgenike lootus va.enlast lõkkega tüssata. Kuid praegu, mil 
redusolijaid ähvardas oht saada otsekohe avastatud nende poolt, kes tulid piki jõge alla, polnud sellel 
asjaalul enam suurt tähtsust. Kõike seda nägi mõttes nii elavalt Rajaleidja, kes taipas, et oli vaja aega 
viitmata mingi kava teha ning olla valmis vastavalt tegutsema. Sellepärast andis ta täiesti käratult 
kahele indiaanlasele ja Jasperile märku tema juurde tulla ning teatas neile sosinal: 

«Me peame valmis olema. Jah, peame valmis olema. Seal on ainult kolm skalpeerivat kuradit, 
meid aga on viis ja nelja meist võib säärase tapluse jaoks küpseiks pidada. Magevesi, võta sina enda 
hoolde see poiss seal, kes on võõpatud nagu surm. Tšingatšguk, sulle annan ma pealiku, ja Noolepea 
peab silmas pidama toda noorukit. Ei ühtki eksisammu, sest kaks kuuli samasse kehha oleks asjatu 
raiskamine aj al, mil seersandi tütar on pealegi hädaohus. Mina jään esialgu igaks juhuks reservi - 
vahest ilmub veel neljaski peletis, või pole mõnel teist käsi küllalt kindel. Mitte mingil juhul enne 
minu käsku tulistada! Seda võib teha ainult äärmisel juhul, sest et lasu peale jooksevad kohale ka 
kõik nende lurjuste ülejäänud kaaslased. Jasper, mu poiss, juhul, kui nad peaksid meid tagant 
ründama, loodan ma, et sa lükkad kanuu vette ja viid seersandi tütre garnisoni.» 

Vaevalt oli Rajaleidja jõudnud need näpunäited anda, kui irokeeside lähenemine sundis teda 
vaikima. Nood laskusid 

aeglaselt jõge mööda alla, olles sunnitud üle veepinna kooldunud põõsaste lähedusse hoiduma, 
kuna samal ajal lehtede sahin ja okste pragin tunnistasid peagi seda hirmuäratavat tõde, et teine 
kamp liikus piki kallast täpselt paralleelselt esimestega. Põgenike istutatud võsa ja tõelise kaldajoone 
vahel oleva vahemaa tõttu märkasid need kaks jõuku teineteist alles siis, kui nad olid täpselt 
peidupaiga kohale jõudnud. Mõlemad salgad peatusid ja algas jutuajamine, mis toimus selle sõna 
kõige täielikumas mõttes otse redusolijate peade kohal. Rändureid varjasid nii ainult nõtkete taimede 
oksad ja lehestik. Need koolidusid aga vähemaski tuuletõmbuses, ja tavalisest veidigi tugevam 
puhang oleks võinud need täiesti ära puhuda. Onneks jälgisid mõlemad salgad vaatepiiri pealpool 


võsa. Lehestik aga näis niivõrd ühte sulanud olevat, et see ei äratanud neis mingit kahtlust. Võib- 
olla, et just too julge maskeering oli see, mis nende redupaiga avastamist takistas. Irokeesid vestlesid 
omavahel tõsisel, kuid summutatud häälel, otsekui oleksid nad kartnud, et keegi neid pealt kuulab. 
Jutuajamine toimus murrakus, millest said aru niihästi mõlemad allpool olevad indiaani sõjamehed 
kui ka Rajaleidja. Isegi Jasper taipas osalt, millest oli jutt. 

«Vesi on jäljed ära uhtunud,» lausus üks jões olevatest meestest, kes seisis niivõrd lähedal 
põgenike kunstlikule redupaigale, et teda oleks võinud Jasperi kanuu põhjas oleva ahinguga tabada. 
«Vesi on need niivõrd puhtaks uhtunud, et isegi jahikoer ei suudaks neid leida.» 

«Kahvanäod on kaldalt lahkunud kanuudes,» vastas üks kaldalolijaist. 

«See pole võimalik! Meie sõjameeste püssid seal all poleks lasknud seda sündida.» 

Rajaleidja heitis paljutähendava pilgu Jasperile ja surus hambad kokku, et summutada hingamise! 
tekkivat kahinat. 

«Vaadaku minu hoored mehed nõnda ringi, nagu oleks nende silmad kullisilmad,» ütles kõige 
vanem vees kahlavatest sõjameestest. «Terve kuu oleme me sõjateel olnud ja oleme ainult ühe skalbi 
saanud. .. Nende hulgas on ka tüdruk, ja mõnel meie vahvatest sõjameestest on naist vaja.» 

Õnneks läks nende sõnade tähendus Mabelile kaduma. 

Jasperi laup aga tõmbus veel rohkem kipra ja ta nägu muutus ägedusest punaseks. 

Siis jäid metslased vait ja redusviibijad kuulsid nüüd ainult kaldalolevate meeste aeglast ning 
ettevaatlikku 

edasiliikumist, kui nood kätega okste vahel teed rajades edasi hiilisid. Varsti selgus, et viimanegi 
irokees oli nüüd redupaigast möödunud, kuid vees olev kamp oli ikka veel seal, uurides teraselt 
kallast, ning nende silmad hõõgusid sõjavõõba vahelt otsekui tulised söed. Paari-kolme minuti pärast 
hakkasid needki kolm jõgepidi alla minema, ehkki samm-sammult astudes, nagu liiguvad mingit 
kadunud asja otsivad inimesed. Niiviisi möödusid nad viimaks ka kunstlikust varjendist, ja 
Rajaleidja avas suu, kihistades seda puhtsüdamlikku ja hääletut naeru, mis loomus ja harjumus olid 
selle mehe iseärasuseks teinud. Kuid tema võidurõõm oli enneaegne: samal hetkel heitis kamba 
viimane mees pilgu tagasi ja jäi äkki seisma. Tema liikumatu poos ja uuriv pilk reetsid kohe 
kohutavat tõsiasja, et mõni lohakalt rippuv oks temas. kahtlust äratas. 

Oli redusolijate õnn, et sõjamees, kes neid kohutavaid umbusu tundemärke ilmutas, oli noor ja 
pidi endale alles kuulsust teenima. Ta teadis, kui tähtis oli temavanuse juures vaikimine ja 
tagasihoidlikkus, ja mis peaasi, ta kartis naeru ja halvustuse osaliseks saada, mis kindlasti juhtuks 
valealarmi korral. Sellepärast pöördus ta ilma ühtki kaaslast abiks hõikamata oma jälgi mööda tagasi 
ning lähenes ettevaatlikult võserikule, millele tema pilk nagu nõiaväel oli kiindunud. Mõned päikese 
kätte jäänud lehed olid veidi longu vajunud ja see tühine erinevus tavalisest loodusseadusest paistis 
«terasele indiaanlasele kohe silma. Selles polnud midagi imestamisväärset, sest metslaste meeled on 
kõik niivõrd täiuslikud ja terased, eriti sõjateedel,et näiliselt kõige tühisemadki pisiasjad neid 
tihtilugu õigele rajale viivad. See, et noorukis umbusku äratanud muudatus tundus talle endalegi 
liialt tühisena, oligi üheks põhjuseks, miks ta kaaslastele oma avastusest ei teatanud. Kui ta peaks 
tõesti midagi leidma, siis on tema kuulsus seda.suurem, sest see kuulub ainuüksi temale; kui ta aga ei 
peaks midagi leidma, võib ta pääseda pilkamisest, mida noor indiaanlane nii väga kartis. Varitsemise 
ja äkilise kallaletungi oht, mida nii erksalt tunneb iga laante sõjamees, sundis. teda aeglaselt ja 
ettevaatlikult võserikule lähenema. Nendest mitmesugustest põhjustest tingitud viivituse tõttu olid 
mõlemad kambad juba umbes viis-kuuskümmend jardi allajõge sammunud, kui noor metslane 
Rajaleidja võserikule niivõrd lähedale jõudis, et võis seda käega katsuda. 

Hoolimata redus oleva salkkonna kriitilisest olukorrast 

vaatasid kõik üksisilmi noore irokeesi erutatud nägu, keda piinasid vastukäivad tunded. Esiteks 


oli teda vallutanud tugev lootus saavutada edu seal, kus nii mõnelgi tema kõige suuremate 
kogemustega hõimlasel polnud vedanud, ja koos sellega nii suurt kuulsust võita, mis oli harva osaks 
saanud temavanusele noorukile või esimesel sõjakäigul viibivale uljaspeale. Siis haarasid teda taas 
kahtlused, kuna longus lehed näisid :tuulepuhangu mõjul jälle tõusvat ning elustuvat. Kartus. 
varitseva hädaohu ees aga süvendas veelgi tema erutust ja see kõik avaldus nii ilmekalt tema näo- 
joontes. Kuumuse mõjul toimunud muutus vette kooldunud lehestikus oli siiski niivõrd väike, et kui 
irokees käega lehti puudutas, arvas ta, et on eksinud. Kuid nii, nagu keegi ei jäta kahtluse korral 
kasutamata kõiki sobivaid abinõusid lõpliku selguse saamiseks, nii lükkas nüüd noor sõjameeski 
ettevaatlikult oksad kõrvale ja astus ühe sammu redupaiga poole, kus talle otsekohe hakkasid silma 
peidusolijate liikumatud kogud, mis nii väga sarnanesid hingetute raidkujudega. Vaevalt oli 

kostnud tasane hüüatus ning nähtud nõrka võpatust ja põlevat pilku, kui tõusis Tšingatšuki 

käsi ja delavaari tomahook langes vastu vaenlase pügatud lagipead. Irokees tõstis pöörases valus 
käed, hüppas tagasi ja vajus voogudesse, kust vool kandis tema veel tõmbleva ja surmaagoonias 
väänleva keha kiiresti edasi. Delavaar tahtis endale skalpi kindlustada ning püüdis ohvri käest kinni 
haarata, kuid see tal enam ei õnnestunud: verest punaseks värvunud vesi voolas keereldes allajõge, 
haarates endaga kaasa oma vabiseva koorma. 

Kõik see sündis vaevu ühe minuti jooksul ja nii äkki ning ootamatult, et kui tegemist oleks olnud 
vähem kogenud meestega, kui seda olid Rajaleidja ja tema kaaslased, poleks need teadnud, mis ette 
võtta. 

«Me ei tohi sekunditki kaotada,» lausus Jasper, lükates põõsad laiali ja rääkides tõsise, kuid 
summutatud hää'lega. «Tehke nii, nagu mina, master Cap, kui te tahate oma õetütart päästa. Aga teie, 
Mabel, heitke kanuusse pikali.» 

Vaevalt oli ta need sõnad lausunud, kui ta juba haaras kerge lootsiku ninast ja vedas' seda piki 
kallast kahlates ise vees, kuna Cap abistas teda, lükates kanuud tagant. 

Meremees hoidus võimalikult kalda lähedale, et metslased ei näeks neid altpoolt, ja püüdis 
kiiremini jõuda ümber ülalpool asetseva jõekääru, mis neid hästi varjaks vaenlase eest. Rajaleidja 
kanuu oli kaldale kõige lähemal ja sellepärast pidi see paratamatult viimasena rannalt lahkuma. 
Delavaar hüppas kitsale rannaribale ja kadus metsa. Talle oli ülesandeks tehtud valvata vaenlast 
selles piirkonnas. Noolepea aga andis oma valgele kaaslasele märku haarata paadininast ja järgneda 
Jasperile. Kõik see oli üheminuti töö. Kuid kui Rajaleidja oli sinnamaani jõudnud, kus jõesäng 
käänaku tegi, tundis ta, et paat, mida ta tiris, oli äkki kergemaks muutunud. Ta vaatas tagasi ja nägi, 
et mõlemad, nii tuskaroora kui ka tema naine, olid ta maha jätnud. Mõte reetmisest sähvas tal peast 
läbi, kuid tal polnud aega peatuda, sest allpoololevalt jõugult tulev halakisa teatas, et vool oli noore 
irokeesi keha juba silma kandnud, kuhu olid jõudnud tema sõbrad. Vastuseks sellele kostis 
püssipauk, ja siis nägi teejuht, et Jasper, kes oli juba ümber jõekäänaku jõudnud, sõitis põiki üle jõe, 
seistes püsti kanuu päras, kuna Cap istus ninas; mõlemad ajasid tugevate aerulöökidega kerget paati 
edasi., Rajaleidjale piisas ühest pilgust, ühest mõttevälgatusest, et otsekohe tegutseda, sest ta tundis 
hästi piirimaade sõjaõnne muutlikkust. Hüpanud oma kanuu pärasse, ajas ta paadi. tugeva. aeru 

löögiga kärestikule ja. hakkas ka ise jõge ületama, kuid rohkem allpool kui tema kaaslased, et olla 
oma kehaga märklauaks vaenlastele. Ta teadis väga hästi, et irokeeside palav soov saada skalpi hoiab 
vaos kõik teised tunded. 

«Hoia otse ülesjõge, Jasper!» hüüdis vapper teejuht, kündes vett pikkade, kindlate ja tugevate 
mõlalöökidega. «Hoia otse ülesjõge ja tüür:i sinna, vastasolevate lepapõõsaste poole! Peaasi, päästa 
seersandi tütar, need lurjused mingod aga jäta Mao ja minu hoolde.» 

Jasper viibutas mõlaga arusaamise märgiks. Samas kostis mitu lasku üksteise järel. Kõik need 
olid nüüd sihitud lähemas kanuus üksinda sõitva mehe pihta. 

«Eks tühjendage pealegi oma püsse, te lihtsameelsed tolad!» sõnas Rajaleidja, kes 


metsaüksinduses viibides oli harjunud iseendaga rääkima. «Tühjendage pealegi oma püsse selle 
kõikuva märklaua pihta ja andke mulle aega vahemaad suurendada. Ei taha teid' teotada nagu mõni 
delavaar või mohikaanlane ja hooplemine lahingus pole õigele sõjamehele kohane, kuid siin, täiesti 
üksi olles, võin öelda, et te pole sugugi paremad kui nii mõnigi linnamees, kes puuvilj aaias 
värvukesi kõmmutab ... ja-ah! Vaat see oli juba hästi mõeldud,» lausus ta, visates pea kuklasse, kui 
kuul tema meelekohalt juuksekihara ära rebis. «Kuid sihist kas või tolli võrragi mööda jooksnud tina 
on niisama kasutu kui see, mida pole kunagi rauast välja lastud... Braavo, Jasper! Seersandi armas. 
laps tuleb päästa ka siis, kui me peaksime oma skalpidest ilma jääma.» . 

Nüüd oli Rajaleidja jõe keskele jõudnud, peaaegu otse oma vaenlaste vastu. Teine kanuu aga, 
mida Capi ja Jasperi tugevad käed edasi ajasid, oli juba saabumas vastaskaldale täpselt neile 
kättenäidatud kohas. Vana meremees täitis oma osa vahvasti, sest nüüd oli ta oma õiges sõiduvees. 
Ta armastas oma õetütart kogu südamest ja pidas ka enesest paras jagu lugu ning oli harjunud 
tulevahetusega, kuigi tema tundis hoopis erinevat sõjapidamisviisi. Veel paar mõlatõuget ja kanuu 
sööstis põõsastesse. Jasper aitas Mabelil kiiresti maale jõuda, ja nüüd olid kõik kolm põgenikku 
hädaohust pääsenud. 

Rajaleidjaga aga oli lugu hoopis teistsugune. Tema vapper endaohverdus oli viinud ta äärmisse 
hädaohtu, mille riisikot suurendas tublisti asjaolu, et just sel hetkel, kui ta oli vaenlastest 
möödumisel neile kõige lähemal, tormas kaldalolev jõuk pervelt alla ja ühines oma veel jões olevate 

65 


sõpradega. Oswego oli selles kohas umbes kaabeltau laiune, ja kuna Rajaleidja kanuu oli jõe 
keskel, siis oli laskeobjekt ainult saja jardi kaugusel tema pihta pidevalt tulistavatest püssidest, see 
tähendab, selle relva tavalises laskekauguses. 

Selles täbaras olukorras aitasid Rajaleidjat suuresti tema meelekindlus ja osavus. Ta teadis, et 
tema julgeolek olenes täiesti pidevast liikumisest, sest et paigalpüsiv laskeobjekt oleks sellelt 
kauguselt peaaegu iga lasuga pihla saanud. Kuid liikumisest üksi oli veel vähe: sest tema vaenlased, 
kes olid harjunud tapma hüplevaid hirvi, teadsid arvatavasti, kuidas muuta sihtimisjoont sellis,elt, et 
tabada Rajaleidjat, kui ta liigub edasi mingis ühes sihis. Järelikult oli ta sunnitud pidevalt muutma 
kanuu liikumissuunda, sööstes kord noolkiirelt allavoolu, et siis järgmisel hetkel kõrvale põigata, 
viskudes põiki üle jõe: Õnneks ei saanud irokeesid oma püsse jões uuesti laadida ja kogu kallast 
palistavad põõsad tegid põgeniku jälgimise kaldalt raskeks. Nende asjaolude ja selle tõttu, et kõik 
vaenlased olid oma püssid tema pihta tühjaks lasknud, jõudis Rajaleidja kiiresti edasi, ületades jõge 
ja triivides ühtlasi allajõge. Siis aga kerkis tema ette äkki, kuigi mitte ootamatult, uus hädaoht - 
ilmus nähtavale indiaanlaste salk, kes oli nendest allpool jäetud luurekohta, kust sai jõge silmas 
pidada. 

Need olid samad metslased, keda mainisid irokeesid eespool esitatud omavahelises vestluses. 
Neid oli vähemalt kümme meest; olles kindlad oma kavatsetava veretöö kordaminekus, olid nad 
asunud kohale, kus vesi tormas üle rahnude ja madalike, moodustades kärestiku, mida selle maa- 
nurga keeles nimetatakse lõhanguks. Rajaleidja nägi, et kui ta tahab üle selle lõhangu sõita, on ta 
sunnitud lähenema irokeeside valvepostile, sest et tugev vool kiskus teda vägisi sinna, kaljud aga ei 
lasknud mujalt ohutult läbi pääseda. Kui ta siiski oleks proovinud seda teha, oleks sellele katsele 
tõenäoliselt järgnenud kas surm või vangilangemine. Nüüd pingutas ta kogu oma jõudu läänekaldale 
jõudmiseks, sest kõik vaenlased olid idakaldal. Kuid see pingutus käis üle inimjõu. Kui ta oleks 
proovinud vastuvoolu liikuda, oleks see otsekohe niivõrd aeglustanud kanuu edasijõudmist, et 
täistabamus oleks kindelolnud. Selles kitsikuses aitas teejuhti. tema tavaline külmaverelisus. Selle 
asemel, et püüda sügavamasse sõiduvette pääseda, tüüris ta jõeosa poole, kus vesi oli madalam. 
Sinna jõudnud, haaras ta oma püssi ja pambu, hüppas vette ning hakkas läänekaldale 

suundudes ühe rahnu juurest teise juurde kahlama. Kanuu keerles metsikus jõevoolus ringi, vahel 
veeres ta üle mõne libeda kivi, vahel täitus veega ja samas tühjendus jälle, kuni see viimaks paisati 
randa mõne jardi kaugusel irokeeside valvepostist. 

Kogu see aeg polnud Rajaleidja kaugeltki väljaspool hädaohtu. Esimesel hetkelolid Itema 
vaenlased justkui tardunud, imetledes skaudi kiirust ja julgust, mis indiaanlase siltnis on nii 
vääritlslikud omadused, kuid soov kätte maksta ja igatsus väärtusliku trofee järele said varsti või- 
must sellest põgusast tundest ning äratasid nad tardumusest. üksteise järel välgatasid püssid ja kuulid 
vingusid põgeniku pea ümber vägeva veekohina saatel. Rajaleidja aga liikus aina edasi, nagu oleks 
mingi nõiavägi teda kaitsnud. Kuigi tema jämedad piiriasuka riided olid mitmes kohas läbi puuritud, 
jäi ta nahk kriimustamata. 

Mitu korda oli ta sunnitud peaaegu rinnuni ulatuvas vees kahlama ning oma püssi ja püssirohtu 
kõrgel üle möllavate voogude hoidma. See väsitas teda varsti niivõrd, et ta oli rõõmus, kui sai 
peatuda kaljurahnu juures, mis ulatus nii kõrgele üle veepinna, et oli pealtpoolt kuiv. Ta pani sellele 
kivile oma püssirohusarve ja astus ise rahnu taha, nii et ta keha oli osaliseltki kaitstud. Läänekaldani 
jäi kõigest viiskümmend sammu, kuid tema ja kalda vahel vaikselt, kuid kiiresti voolav tume vesi 
näitas talle selgesti, et siin oli ta sunnitud ujuma. 

Nüüd lakkas väheseks ajaks indiaanlaste paugutamine; nad olid kogunenud kanuu juurde ja 
leidnud mõlad, ning tegid ettevalmistusi jõe ületamiseks. 

«Rajaleidja!» kostis hääl läänekalda põõsastest, üsna lähedal kõnetatule. 

«Mis sa tahad, Jasper?» 

«Julgust, su sõbrad on lähedal! ükski mingo ei tule üle jõe, tasumata oma julguse eest. Kas poleks 
parem, kui sa jätaksid püssi kaljupangale ja ujuksid ise meie juurde, enne kui need kaabakad liikuma 
pääsevad?» 

«Õige metsade elanik ei jäta kunagi oma püssi maha, kui tal on veel pisutki püssirohtu sarves või 
üksainukegi kuul jahitaskus. Ma pole täna veel kordagi kukele vajutanud, Magevesi, ja mulle ei 
meeldi ära minna nende roomajate juurest, ilma et ma poleks neid sundinud oma nime meenutama. 
Natuke vett ei tee kurja mu jalgadele. Ma näen seda kaabakat Noolepead nende tõbraste hulgas ja ma 

tahaksin talle kätte saata palga, mille ta on ausalt ära teeninud. Loodetavasti pole sa, Jasper, 
seersandi tütart siia, kuulide alla toonud?» 

«Ta on varjul, vähemalt praegu. Kuid kõik oleneb sellest, kas me suudame seda, et meie ja 
vaenlase vahele jääb jõgi või mitte. Nad teavad nüüd, et meie jõud on nõrgad, ja kui nad üle jõe 
tulevad, siis jätavad nad kahtlemata osa oma meestest teisele kaldale.» 

«Sina, mu poiss, oskad kanuud paremini juhtida kui mina, kuigi ma võiksin võistelda mõlaga 
ümberkäimises kõige tublimagi mingoga, kes kunagi lõhekala tabanud. Kui nad ületavad jõe allpool 
kärestikku, miks ei võiks siis meie ületada seda ülalpool, vaikses vees, ja nende huntidega pimesikku 
mängida?» 

«Ma ju ütlesin sulle, et nad jätavad osa mehi teisele kaldale. Tahad sa siis Mabeli irokeeside 
püsside alla jätta?» 

«Seersandi tütar tuleb päästa!» kostis teejuht vaikselt, kuid energiliselt. «Sul on õigus, Jasper. 
Magusa näokese ja õrna kehaga Mabel ei tohi jääda mingode püsside alla. Kuid mida siis teha? .Kui 
võimalik, tuleb nad paar tundi siin kinni pidada, et nad ei saaks üle jõe sõuda, siis aga kasutame ära 
pimeduse.» 

«Olen sinuga päri, Rajaleidja, kui seda vaid saaks teha. Kuid kas jätkub meil küllalt jõudu 
niisuguseks ürituseks?» 

«Ma olen täitsa kindel, et garnisoni ja kärestiku vahel ei ole ühtki kanuud peale nende kahe, ja ma 


arvan, et punanahad ei suuda jõest üle sõita, kui meiesugused mehed nad püssitule alla võtavad. Ma 
ei taha kiidelda, Jasper, kuid kogu siinsetel piirimaadel teatakse väga hästi, et minu «hirvetapja» 
laseb harva märgist mööda.» 

«Nii siinkandis kui ka kaugemal tunnistavad kõik sinu osavust, Rajaleidja, kuid püssi laadimine 
nõuab ka aega, ja pealegi pole sa praegu maismaal, kus sind kaitseks hea redupaik ja kus võiksid 
tegutseda tingimustes, mis sulle tuttavad. Kui suloleks meie kanuu, kas sa saaksid siis oma püssi 
kuivalt maale tuua?» 

«Kas kotkas oskab lennata, Jasper?» kostis teine naerdes oma isesugusel viisil ja vaatas selja taha. 
«Kuid oleks rumal end jõel nende märklaitaks teha, sest need värdjad on hakanud jälle püssirohule ja 
kuulidele mõtlema.» A 

«Seda võib ka ilma sellise ohuta teha. Master Cap läks kanuu juurde ja viskab puuoksa jõkke, et 
järele proovida, 

kui kiiresti jõgi voolab ülaltpoolt sinu kaljupanga poole. Näe, sealt see tulebki juba; kui see hästi 
sinuni jõuab, pead sa käe tõstma, ja siis tuleb kanuu tagant järele. Kui aga paat peaks sinust mööda 
sööstma, siis kannab keeris ta ikkagi jälle siia üles ja ma saan ta kätte.» 

Jasper polnud veeloma juttu lõpetanud, kui oks ujus juba lähemale ja, liikudes voolukiiruse 
suurenedes järjest nobedamini, sööstis kärmesti alla Rajaleidja juurde, kes napsas selle veest, kui see 
parajasti oli temast möödumas, ja tõstis selle õnnestumise märgiks kõrgele. Cap sai märguandest aru 
ja laskis kogenud meremehe ettevaatlikkuse ja osavusega jalamaid paadi vette. Kanuu ujus samas 
suunas nagu okski ja hetk hiljem peatas Rajaleidja sellegi. 

«See, Jasper, oli tehtud nii osavalt nagu seda ainult üks ehtne piiriasukas oskab teha,» sõnas 
teejuht naerdes, «kuid teil, meremeestel, on omad kalduvused, mis tõmbavad teid rohkem vee poole, 
kuna mind aga kisub jälle mets. Las need mingo-lurjused tõmmata nüüd oma püssikuked vinna ja 
sihtida, sest see on ehk viimane kord, kus neil on võimalik tulistada kaitsetut meest.» . 

«Ei, lükka kanuu kalda poole, risti üle jõe, ja hüppa siis ise sisse, niipea kui see liikuma hakkab,» 
lausus Jasper õhinal. «Pole mingit mõtet riskeerida.» 

«Mulle meeldib seista nagu mees silm silma vastas oma vaenlastega, sest nemad ise andsid mulle 
eeskuju,» kostis Rajaleidja uhkelt. «Ma pole punanahana sündinud ja valgele mehele sobib rohkem 
avalik võitlus kui varitsuskohas luuramine.» 

«Ja Mabel?» 

«Tõsi, mu poiss, tõsi, seersandi tütar tuleb päästa, ja nagu sa ütlesid, sobib hulljulgus ainult 
poisikesele. Mis sa arvad, - saad sa kanuu sealt kinni püüda, kus seisad?» 

«Tingimata, kui sa talle ainult tugeva müksu annad.» Rajaleidja tõukas lootsikut kogu jõust ja 
kerge sõiduk lendas risti üle veeriba. Kui see oli kaldale jõudnud, haaras Jasper sellest kinni. Kanuu 
kinni siduda ja redupaigas hea positsioon sisse võtta - see oli sõpradele ainult minuti töö. Siis surusid 
nad südamlikult teineteise kätt, nagu ,inimesed, kes saavad kokku pärast pikaajalist lahusolekut. 

«Nüüd, Jasper, vaatame järele, kes neist mingodest julgeb «hirvetapja» nina. all üle Oswego 
sõita! Sa oled küll vahest osavam, aerude ja mõlaga ümberkäimises ning purjedega 

õiendamises kui püssilaskmises, kuid sul on vapper süda ja kindel käsi ning see on tapluses väärt 
asi.» 

«Mabel peab nägema, et ma seisan tema ja ta vaenlaste vahel,» vastas Jasper rahulikult. 

«Jah, muidugi, seersandi tütart peab kaitsma. Sa, mu poiss, oled mulle meeltmööda kui inimene, 
kuid veelgi rohkem meeldid sa mulle sellepärast, et mõtled sellele abitule olendile hetkel, kus on 


vaja näidata kogu oma mehisust. Näe, Jasper, kolm neist lurjustest ronivadki tõesti kanuussel Nad 
arvavad vist, et oleme põgenenud, muidu poleks nad küll nõnda julged otse «hirvetapja» nina ees!» 

Ja tõepoolest, irokeesid kavatsesid nähtavasti riskida üle jõe tulla. Kuna Rajaleidja ja tema sõbrad 
olid end hästi ära peitnud, hakkasid nende vaenlased mõtlema, et viimased on põgenenud. Suurem 
osa valgeid mehi oleks tõepoolest nõnda talitanud, kuid Mabel oli praegu niisuguste meeste hoole 
all, kes olid kõnnumaa sõjaasjanduses sedavõrd kogenud, et ei jätnud kaitseta seda ainukest 
läbipääsuteed, mis pakkus nüüd tõepoolest head varju. 

Rajaleidjal oli õigus: kanuus oli kolm sõjameest. Kahel neist olid püssid laskevalmis käes, ise olid 
nad põlvili, oodates võimalust tulistada oma surmatoovatest relvadest, kolmas aga seisis paadipäras 
püsti ja tüüris mõlaga. Niiviisi olid nad kaldalt lahkunud pärast seda, kui olid enne kanuusse asumist 
seda ettevaatlikult nii palju ülesjõge lohistanud, et olid jõudnud võrdlemisi vaiksesse vette ülalpool 
keerist. Kohe esimesel pilgul paistis silma, et paati juhtiv metslane oli selles kunstis osav, sest tema 
pikad kindlad mõlalöögid lennutasid kerge puukoorest kanuu üle vaikse peegelsileda veepinna, nagu 
oleks see õhus lendlev suleke. 

«Kas tulistada?» küsis Jasper sosinal, värisedes tulisest tegutsemisõhinast. 

«Veel mitte, mu poiss, veel mitte. Seal on kõigest kolm meest ja kui master Cap oskab oma 
vöölolevat püstolit tarvitada, võime neil lasta isegi randuda, - siis saame me kanuu tagasi.» 

«Ja Mabel?» 

«Ära seersandi tütre pärast karda. Ta on varjul puuõõnsuses, nagu sa ütlesid, mille avaus on 
osavasti maskeeritud karuvabamapõõsaga. Kui sinu jutt jälgede segamisest on õige, siis võib tema, 
kullake, istuda seal kas või terve kuu ja naerda mingode üle.» 

«Me ei või kunagi kindlad olla. Oleksime pidanud ta tooma oma redupaigale lähemale.» 

«Mis mõttega, Magevesi? Et viia tema kaunis väike peake ja pekslev süda lendavate kuulide ette? 
Ei, ei, tal on parem sealolla, kus praegu on, sest seal on ta rohkem kaitstud.» 

«Ei tohi kunagi kindelolla. Me arvasime kah, et oleme võseriku taga kaitstud ja ometi nägid 
sa, et meid avastati.» 
«Aga see põrgupoiss maksis ka oma uudishimu eest, ja need lurjused tahavad vist sedasama. 
> 
Sel hetkel raks,atas püssipauk. Kanuu päras olev indiaanlane paisati kõrgele õhku ning siis 
vajus ta, mõla käes, 

vette. Nõrk suitsuvine kerkis idakalda põõsastest ning hajus varsti õhus. 

«Seal vilistab Suur Madu!» hüüdis Rajaleidja rõõmsalt. «Ilmaski pole delavaari rinnas tuksunud 
vapramat ja ustavamat südant. Mul on kahju, et ta vahele astus, kuid ta ei võinud teada meie 
olukorda... ta ei võinud tõesti meie olukorda aimata.» 

Niipea kui kanuu oli oma juhi kaotanud, libises see pärivoolu alla ja kärestik neelas ta varsti. 
Täiesti abitutena vahtisid kaks kanuusse jäänud metslast kabuhirmus ringi, kuid ei suutnud osutada 
mingit' vastupanu loodusjõu vägevusele. Oli vahest Tšingatšguki õnn, et enamus irokeese jälgis 
suurima tähelepanuga paadisolijate liikumist, sest muidu oleks talolnud äärmiselt raske kui mitte 
täiesti võimatu minema pääseda. Kuid ükski vaenlane ei liikunud rohkem, kui seda hädasti vaja oli 
enda varjamiseks, ja kõik vahtisid üksisilmi kaht kanuusse jäänud õnnekütti. Kanuu pöörles ja 
viskles kärestikus palju kiiremini, kui meie suudame neid sündmusi kirjeldada. Mõlemad metslased 
lamasid kanuu põhjas, sest nüüd oli see ainuke tasakaalu hoidmise vahend. See loomusunniline 
abinõu jättis nad, varsti hätta, sest, põrganud kaljule, läks kerge lootsik ümber, ja mõlemad 
sõjamehed paisati jõkke. Lõhangus on vesi harva sügav, välja arvatud üksikud kohad, kuhu ta on 
uuristanud kanaleid, ja uppumist polnud just eriti karta, kuid nende relvad olid kadunud. Nad tegid 


kõik, et rajada endale teed oma kaaslaste juurde randa, kord ujudes, kord vees kahlates, nagu olukord 
seda nõudis. Kanuu jooksis keset jõge rahnule kinni ja oli nüüd mõlemale vaenuiikule poolele 
kasutu. 

«Nüüd on paras aeg, Rajaleidja!» hüüdis Jasper, kui need kaks irokeesi olid kärestiku kõige 
madalamas psas kahlates peaaegu otse sõprade ette jõudnud. «Ülemine sell on minu oma, sina võid 
võtta alumise.» 

Noormees oli aga kogu sellest närvepiitsutavast vaatemängust niivõrd erutatud, et haarasfrelva 
veel ennem, kui jõudis oma sõnad lõpetada, ja tulistas, kuid nähtavasti mööda, sest mõlemad 
põgenikud vehkis id põlglikult käega. Rajaleidja ei tulistanud. 

«Ei, ei, Magevesi,» lausus ta, «ma ei taha asjata verevalamist. Minu kuul on sügaval nahktaskus 
ja püssilukk kõvasti kinni seni, kuni neid hädasti vaja läheb. Ma eisalli mingosid, see on õige, sest 
olen juba nii kaua seltsinud 

nende kõige vihasemate ja loomulikurnate vaenlaste, delavaaridega. Ma ei tõmba aga püssikukke 
vinna selleks, et tulistada mõnda nendest värdjatest, kuni pole selge, et tema surm teenib head 
eesmärki. Ma pole ilmaski tapnud hirve ainult oma lõbuks. Siin, metsaüksinduses, oma päevi 
möödasaatev inimene õpib tundma niisuguste tõekspidamiste õigsust. ühe mehe elust on meile 
praegu küllalt, ja «hirvetapja» kuuli võib meil veel vaja minna Suure Mao kaitsmiseks, sest ta sai 
hakkama niisuguse julgustükiga, et andis nendele marru sattunud tõbrastele selgesti märku oma 
ligiolekust. . . Näe, üks neist hiilibki just praegu piki randa nagu mõni garnisoni poisijõmpsikas, kes 
õpib mahalangenud puu taga kükitades orava pihta kõmmutamist.» 

Nende sõnade juures osutas Rajaleidja sõrmega tihnikule. ja Jasperi terane silm avastas seal varsti 
ühe vaenlaste noore sõj amehe, kes, põledes soovist kuulsaks saada, oli hiilinud salamahti oma 
seltsiliste juurest Tšingatšguki redupaiga poole, ja kuna viimane laskis end petta oma vihameeste 
näilikust ükskõiksusest ja tegi suure hoolega ettevalmistusi uueks kallaletungijs, näis irokees olevat 
jõudnud niisugusesse kohta, kust ta delavaari nägi. Seda reetis irokeesi kavatsus tulistada, sest 
Tšingatšgukki ennast polnud läänekaldalt näha. Lõhang asus Oswego käänakul ja idakalda käärukoht 
moodustas seal nii laia kaare, et Tšingatšguk oli, otsejoones võttes, üsna lähedal oma vaenlastele, 
kaldajoont mööda aga. lahutas teda neist mitusada sammu; niisiis olid mõlemad pooled linnulennult 
arvestades peaaegu niisama kaugel Rajaleidjast ja Jasperist. Kuna jõgi oli üldiselt veidi alla kahesaja 
sammu lai, siis pidi ka hiilivat irokeesi kahest teda silmadega jälgivast mehest lahutama umbes sama 
vahemaa. 

«Suur Madu peab kuskil siin lähedal olema,» tähendas Raj aleidja, kes viivukski ei pööranud 
silmi noorelt sõjamehelt, «kuid imelikul kombel on ta kaotanud oma valvsuse, et laskis nii lähedale 
tulla selle põrgulise mingo, kellest on selgesti näha, et ta südant vaevab verejanu.» 

«Näe,» kaikestas teda Jasper, «seai on delavaari poolt mahalastud indiaanlase laip! See on 
triivinud kaljupanga juurde ning vool on ta pea ja näo veest välja tõstnud.» 

«Väga võimalik, mu poiss, väga võimalik. Inimese keha ei ole põrmugi parem kui triiviv puunott, 
kui elu on temast lahkunud. See irokees ei tee enam kellelegi kurja, kuid too 

hiiliv metslane püüab saada endale minu parima ja truuma sõbra skalpi.. .» 

Rajaleidja jäi järsku vait, tõstis oma ebatavaliselt pika püssi imeväärse täpsusega palgesse ja 
tulistas. Vastaskaldalolev irokees sihtis just parajasti, kui teda tabas «hirvetapja» surmasaadik. Ta 
püss läks küll lahti, kuid kuul jooksis õhku. Kuna mees vajus põõsastesse, oli täiesti selge, et ta sai 
haavata või koguni surma. 

«See hiiliv roomaja tõmbas ise selle õnnetuse endale kaela,» pomises Rajaleidja tõsiselt. Ta toetas 
püssipära vastu maad ja hakkas hoolega uuesti laadima. «Me oleme Tšingatšgukiga poisikesepõlvest 


saadik läbi käinud, oleme seltsis sõdinud Horicanil, Mohawkil, Ontariol ja kõigil teistel prantslaste ja 
meie oma maa vahel olevatel piirimaade veristel sõjatandritel ja kas see meeletu lurjus arvas õige, et 
ma seisan siin ja vaatan pealt, kuidas minu parimalel sõbrale tehakse varitsuspaigast ots peale.» 

«Sellega osutasime me Suurele Maole nüüd vastuteene. Need lurjused on ärevusse sattunud, 
Rajaleidja, ja tõttavad oma peiduurgastesse tagasi, sest nad näevad nüüd, et me võime neid ka üle jõe 
tabada.» 

«See lask polnud teab kui suur asi, Jasper... polnud midagi erilist. Küsi mõnelt mehelt 
kuuekümnendast rügemendist - nad teavad sulle jutustada, mida «hirvetapja» suudab teha ja on 
teinud, ja seda pealegi niisugusel ajal, kus kuulid lendasid meie peade kohal nagu rahelerad... Ei, ei, 
see pole tõesti midagi, ja see arustlage hulgus tõmbas ise endale selle õnnetuse kaela.» 

«Vaata, mis seal meie kalda poole triivib! Kas pole see mõni koer või hirv?» 

Rajaleidja võpatas, sest oli täiesti kindel, et keegi püüdis ujuda üle jõe ülalpool lõhangut, kuid 
voolujõud kandis teda aegamisi lõhangu poole. Teine pilk kinnitas mõlemale vaatavale mehele, et 
see oli inimene ja pealegi indiaanlane, kuigi temast oli niivõrd vähe näha, et algul ei võinud selles 
päris kindelolla, Oli karta mingit sõjakavalust, ja võõra liigutusi peeti väga teraselt silmas. 

«Ta tõukab ujudes midagi enda ees ja tema pea on nagu triiviv põõsas,» lausus Jasper. 

«See on mõne indiaanlase põrguvigur, mu poiss, kuid valge inimese ausus trumpab üle tema 
kavaluse.» 

Kui ujuv mees järjest lähemale jõudis, hakkasid teda jälgivad mehed kahtlema oma esimese mulje 
paikapidavu- 

ses, ja alles siis, kui mees oli kaks kolmandikku jõest seljataha jätnud, selgus neile tõde. 

«Suur Madu! Surmkindel!» hüüdis Rajaleidja, vaadates oma seltsimehele otsa ja naerdes 
pisarateni puhtast rõõmust selle vembu õnnestumise üle. 

«Ta on endale varjuks põõsa pähe sidunud ja sellele oma püssirohusarve pannud, Püssi aga 
sidunud sellele puunatile, mida ta enda ees tõukab, ja nüüd on ta teel oma sõprade juurde. Oh, kui 
mitmeidsetmeid kordi oleme kahekesi sihukesi vingerpusse mänginud meie verd pööraselt januneva- 
te mingode nina all Ty ümbruskonna suurtel läbisõiduteedel!» 

«Viimaks polegi see Suur Madu, Rajaleidja? Ma ei näe ühtki tuttavat näojoont.» 

«Ühtki tuttavat näojoont?! Kes uurib siis indiaanlase näojooni? Ei, ei, vennas, värvid on need, mis 
kõnelevad, ja keegi peale delavaari pole niiviisi võõbatud. Need on tema värvid, Jasper, just niisama 
nagu sinu laev kannab järvel sõites Püha, Georgi risti ja prantslased panevad tuulde lehvima oma 
laudiina kõigi kalaluudest ja ulukilõikudest sellele jäänud plekkidega. E1, vaata tema silmi, vennas, 
need on pealiku silmad! Ja kuigi need, Magevesi, on täis tulist vihkamist lahingus ja täiesti tardunud, 
kui ta läbi lehestiku piilub,» siin surus Rajaleidja ker- 

gelt kaaslase käsivart -, «olen ma näinud nendest pisaraid vihmana langemas. Selle punase naha 
all on hing ja süda, selles ei pruugi sa kahelda, kuigi see hing ja see süda on teistsugune kui meil.» 

«Ükski inimene, kes pealikut tunneb, pole ilmaski selles kahelnud.» 

«Kuid mina tean seda,» vastas teine uhkelt, «sest olen temaga veetnud nii mure- kui ka rõõmu- 
päevi. Esimesel juhul ta käitus nagu mees ka kõige rängema saatuselöögi puhul, teisel juhul oli ta 
pealik, kes teab, et tema oma hõimust naised sobivad kõige paremini meelelahutuseks. Kuid tasa! 
Ma sarnanen juba liialt palju nende koloonia asukatega, kes armastavad teineteisele meelitussõnu 
kõrvu sosistada, Suurel Maol aga on terane kuulmine. Ta teab, et ma teda armastan ja temast ta selja 
taga hästi räägin, kuid delavaar on oma hingepõhjas väga tagasihoidlik inimene, kuigi ta võib 
praalida nagu patune hing kunagi, kui ta on tuleriidale seotud.» 

Suur Madu jõudis nüüd randa otse oma kahe seltsimehe. kohal, kelle täpset asukohta ta pidi 


teadma, enne kui lahkus idakaldalt. Ta tuli veest välja ja raputas end nagu koer ning laskis kuulda 
oma hariliku «huh!». 


VILPEATÜKK 


Need, mis nii muutuvad, kõikvõimas isa, need — 
mitmepalgelised jumalad. 
Thomson 


Niipea kui pealik oli kaldale jõudnud, astus Rajaleidja talle vastu ja kõnetas.teda tema suguharu 
keeles. 

«Ons see õige, Tšingatšguk, varitseda üksinda tervet tosinat mingosid?» ütles ta etteheitvalt. 
«Tõsi küll, «hirvetapja» jätab mind harva hätta, kuid Oswego on lai ja sellest nurjatust ej paistnud 
üle põõsaste muud midagi kui ainult pea ja õlad ning vähem vilunud silm ja kihdlusetum käsi oleksid 
võinud alt vedada. Sa oleksid pidanud sellele mõtlema, pealik... Jah, sa oleksid pidanud sellele 
mõtlema!» 

«Suur Madu on mohikaani sõjamees; kui ta sõjateedel liigub, näeb ta ainult oma vaenlasi, ja tema 
esivanemad on alati mingodele seljä.tagant lööke andnud, juba sestsaadik kui veed voolama 
hakkasid!» 2 

«Ma tunnen sinu võimeid, tunnen neid hästi ning tunnustan neid. Ma ei hakka etteheiteid tegema, 
et punanahk peab 'kinni punanahkade kommetest, kuid mõistlikkus sobib sõjamehele riiisama hästi 
nagu vaprus, ja kui need irokeesid, saatanad, ei oleks oma vette kukkunud kaaslasi vahtinud, siis 
oleksid nad sinust ainult veriseid jälgi järele jätnud.» 

«Mida delavaar nüüd tahab teha?» hüüatas Jasper, kes pani sel hetkel tähele, et pealik jättis äkki 
Rajaleidja sinnapaika ning läks otse jõekaldale, kavatsedes nähtavasti uuesti jõkke minna. «Ega ta 
ometi nii meeletu ole, et mõne pisiasja pärast teisele kaldale tagasi läheb, kui ta vahest sinna midagi 
unustas?» ' 

«Oh ei, muidugi mitte. üldiselt on ta niisama mõistlik kui vapper, kuigi ta ei talitanud sugugi 
hästi, varitsedes äsja selles luurekohas. Kuule, Jasper,» sõnas Rajaleidja, 

juhtides teist veidi kõrvale, parajasti siis, kui indiaanlane vette sulpsatas, «tead, vennas, 
Tšingatšguk ei ole meietaoline valge ristiinimene, vaid mohikaani pealik, kellel on oma vaistud ja 
tavad, mis talle ütlevad, mida ta peab tegema, ja see, kes käib läbi endast täiesti erinevate inimes- 
tega, peaks jätma oma seltsimeestele vaba voli talitada oma loomuse ja kommete kohaselt. Kuninga 
sõdur vannub kurja ja purjutab ning mõttetu oleks püüda teda takistada; härrasmees tahab olla igas 
asjas peen ja leedi kaunilt ehitud, ning vaevalt tasub nendega maid jagada. Indiaanlase loomus ja 
vaistud aga on nende omadest veel palju tugevamad ning kahtlemata on issand kinkinud need 
millekski mõistlikuks, kuigi kumbki meist ei suuda aru saada kõigist neist keerdkäikudest.» . 

«Mida see siis tähendab? Näe, delavaar ujub kaljupangal lebava keha juurde. Miks ta niiviisi 
riskeerib?» 

«Kuulsuse, au ja hea nime pärast, nõnda kui need auväärt džentlmenidki, kes jätavad maha oma 
mere taga oleva vaikse kodu ja rändavad siia, et elatuda siin jahipidamisest ning sõdida 
prantstastega, kuigi kodus, nagu nad mulle on jutustanud, ei oska süda enam midagi himustada. . .» 

«Saan aru, su sõber läks endale skalpi tooma.» 

«See on tema saak ja las ta tunneb sellest lõbu. Me oleme valged inimesed, meie ei või surnud 
vaenlast tükkideks lõigata, kuid punanaha silmis on sihuke talitusviis auasi. Sulle võib see imelik 
näida, Magevesi, kuid ma olen tundnud nimekaid ja ülla iseloomuga valgeid, kellel on oma aust 


olnud niisama imelik arusaamine.» 

«Metslane jääb metslaseks, ükskõik kellega ta ka ei seltsiks.» 

«Me võime ju ka sedasi öelda, mu poiss, kuid ma ütlen sulle, et ka valge inimese aumõisted ei ole 
igakord kooskõlas mõistuse ega jumala tahtmisega. Ma olen päevade viisi metsade vaikuses nende 
asjade üle mõtteid mõlgutanud, ja ma olen jõudnud arvamisele; vennas, et kuna saatus valitseb kõigi 
asjade üle, siis ei ole ühtki vaimuannet kingitud ilma mõne targa või mõistliku eesmärgita. Kui 
indiaanlastest eioleks mingit kasu, ei oleks neid ka loodud. Ja ma arvan, kui saaks tungida asjade 
sügavaima tuumani, siis selguks, et isegi mingode suguharud on loodud mingil mõistlikul ja õigel 
eesmärgil, kuigi pean tunnistama, et ma ei tea öelda, missugune see eesmärk võiks küll olla.» 

«Suur Madu seab end vaenlastele märklauaks, et aga skalpi kätte saada. See võib kogu meie 
tänase päeva saavutused nurja ajada.» 

«Kuid mitte tema meelest, Jasper. Vastavalt Suure Mao arusaamisele sõjaõnnest on selles ühes 
skalbis rohkem au ja kuulsust kui terves tapetutega ülekülvatud väljas, kus kõigil on juuksed pähe 
jäänud. Näe, meil oli kuuekümnendas rügemendis tore noor kapten, kes viimases prantslastega 
peetud lahingus ohverdas oma elu, püüdes ära tuua üht kolmenaelast suurtükki. Ta mõtles, et täidab 
oma aukohust. Ja ma tundsin veel üht noort lipnikku, kes mässis end lahingulippu ning heitis iseenda 
verelaiku, kujutades ette, et lamab milleigi nii pehmel, mis on pehmen isegi piisoninahast.» 

«Ja-jaa, sellest et lipp kaitsmist väärib, võib ju aru saada. . .» 

«Ja skalp on Tšingatšguki lipp, ta hoiab need alles lastelastele näitamiseks.» Siin jäi Rajaleidja 
äkki vait, vangutas nukralt pead ning lisas aeglaselt: «Kuid mis ma räägin, vanast mohikaani 
sugupuust ei ole ju ühtki võsu järele jäänud! Tal ei ole lapsi, kes võiksid rõõmu tunda tema trofeede 
üle. Ei ole ühtki hõimlast, kes võiks uhkust tunda tema tegude iile; ta on üksi siin, selles maailmas, ja 
siiski on ta truu oma harjumustele ja vaistudele. Selles on midagi ausat ja lugupidamisväärset, seda 
pead sa tunnistama, Jasper. .. Jah, selles on tõesti midagi meeldivat.. .» 

Äkki kostis irokeeside. seast vali kisa ning sellele järgnesid otsekohe püssipaugud, ja vaenlased, 
kes püüdsid delavaari tema ohvri juurest eemale peletada, muutusid nii aktiivseks et osa nendest 
jõkke sööstis; mõned tungisid isegi edasi vahutavasse jõevoolu. Jäi mulje, nagu üritaksid nad tõesti 
kallaletungi. Kuid Tšingatšguk jätkas oma toimingut, laskmata end häirida, ning viskerelvad ei 
tabanud teda. Ta tegi .oma tööd niisuguse osavusega, mida omandatakse vaid pikaajalise harjutamise 
teel. Viibutades uhkelt oma auravat hofeed, tõi ta kuuldavale kõige hirmuäratavama sõjakisa. 
Viivuks kajasid vaikne metsaalune ja jõe moodustatud sügav siht nii kohutavalt vastu, et Mabel 
kössi tõmbus, suutmata maha suruda hirmutunnet, kuna tema onul vilksatas peast läbi 
põgenemismõte. 

«See ületab kõik, mis ma seni neist võrukaeltest olen kuulnud!» hüüdis Jasper, toppides kirvu 
kinni ja tundes ühtaegu nii hirmu kui jälkust. 

«See on nende muusika, mu poiss, nende trumm ja viled, nende pasunad ja trompet. Kahtlemata 
meeldivad neile need 'helid, sest nad äratavad neis julmi tundeid ja verejanu,» vastas Rajaleidja 
täiesti rahulikult. «Kui ma alles noor poiss olin, tundusid nad ka mulle üsna koledatena, kuid nüüd 
on need helid mu kõrvus muutunud öösorri vilistamise või irvrästa laulu taoliseks. ükski kriiskav 
peletis, kes võiks leiduda koskede ja garnisoni vahelisel maa-alal, ei suudaks nüüd enam mõjuda mu 
närvidele. Ma ei räägi seda mitte hooplemiseks, Jasper. Inimesel, kes laseb oma kõrvade kaudu 
endasse tungida argusel, peab üldiselt nõrk süda olema. Need helid ja karjatused hirmutavad rohkem 
naisi ja lapsi kui neid, kes luurajatena metsades viibivad ja on sunnitud vaenlasele vastu astuma. Ma 
loodan, et Suur Madu on nüüd rahuldatud, sest, näe, sealt ta tulebki juba, skalp vööl.» 

Nähes delavaari veest välj a tulemas, pööras Jasper pea kõrvale, tundes suurt vastikust tema 


hiljutise toimingu vastu. Rajaleidja aga silmitses oma sõpra iriimese filosoofilise rahuga, kes 
otsustanud ükskõikselt suhtuda asjadesse, mida ta peab tühiseks. Kui delavaar sügavamale põõ- 
sastesse suundus, et oma tilkuvad puuviilased riided välja väänata ja püss korda seada, heitis ta oma 
kaaslastele võidurõõmsa pi:gu, ning äkki kadus kogu nende erutus, mille tema äsjane vägitegu oli 
esile kutsunud. 

«Jasper,» ütles teejuht, «mine master Capi juurde ja kutsu ta siia. Meil on vähe aega 
nõupiclamiseks; peame kähku midagi otsustama, sest varsti kipuvad need mingod meie naha 
kallale.» 

Noormees täitis tema soovi ja mõne minuti pärast olid neli meest tulnud oma edasiliikumise üle 
nõu pidama jõekaldale, mis DIi. täiesti varjatud vaenlase eest, kelle toiminguid nad valvsalt jälgisid. 

Päev oli juba niivõrd õhtusse kaldunud, et mõne minuti pärast pidi videvik kustuma ja ilm täiesti 
pimedaks muutuma. Päike oli loojunud ja madala laiuskraadi videvik muutus peagi pilkaseks' 
ööpimeduseks. Salkkond pani oma peamised lootused sellele soodsale asjaolule, kuigi selles peitusid 
ka omad hädaohud, sest seesama pimedus, mis aitab neid põgeneda, varjab muidugi ka nende 
kurikavalate vaenlaste liikumist. 

«On kätte jõudnud silmapilk, kus me peame ühiseks tegutsemiseks vajaliku kava täie 
arusaamisega ja kainelt läbi 

kaaluma,» alustas Rajaleidja. «Tunni pärast on siin metsas nii pime nagu südaööl ja kui me iganes 
peaksime veel garnisoni pääsema, siis peab see sündima selle soodsa juhuse kaasabil. Mis teie selle 
kohta ütlete, master Cap? Kuigi te meiega võrreldes tunnete kõige vähem seda, kuidas metsas sõdida 
ja kuidas siin taganeda, on teil siiski kui vanemal mehel õigus esimesena rääkida nõupidamisel 
sihukese asja üle.» 

«Ja minu lähedane sugulus Mabeliga, Rajaleidja, peaks siin ka midagi lugema...» 

«Selle kohta ei tea ma kahjuks midagi öelda, jah, selle kohta ei tea ma tõesti midagi öelda. 
Lugupidamine on lugupidamine ja meeldimine on meeldimine, ning pole just eriti oluline, millest 
see tingitud - kas sünnipärasest kalduvusest, isiklikust arvamusest või sümpaatiasi. Ma ei ütle midagi 
Suure Mao kohta, kes on üle sellest, et ta mõtted võiksid viibida naiste juures, kuid mis puutub 
Jasperisse ja minusse, siis oleme me valmis seersandi tütre ja mingode vahele astuma, nagu seda 
tema vapper isa oleks teinud. Kas pole see sulatõsi, mis ma rääkisin, mu poiss?» 

«Mabel võib minule loota mu viimse veretilgani,» vastas Jasper tasakesi, kuid suure soojusega. 

«Hüva, h.üva,» lausus onu, «me ei hakka seda küsimust arutama, sest nähtavasti on kõik valmis 
tütarlast kaitsma, ja teod on rohkem väärt kui sõnad. Minu arust on meil siis, kui pimedus meid 
vaeplase tunnimeeste eest juba küllalt varjab, vaja ainult kgnuusse minna ning nii kiiresti sadama 
poole tõtata kui tuul ja veevool seda lubavad.» 

«Seda on kergem öelda kui teha,» kostis teejuht. «Jõel oleme me rohkem lagedal kui metsas 
liikudes ning pealegion seal meist allpool Oswego lõhang, ja ma pole kaugeltki kindel, kas isegi 
Jasper suudab pimedas sellest paadi tervena läbi juhtida. Mis ütled selle kohta sina, mu poiss?» 

«Mina olen kanuu kasutamise suhtes master Capiga ühel arvamisel. Mabel on liiga õmake 
selleks, et rännata üle nende soolaugaste. ja juurteräga niisugusel ööl, nagu täna ähvardab tulla, 
pealegi on mu südames alati rohkem julgust ja silmanägemine terasem jõel ja järvel kui kuival 
maal.» E 

«Sa oled alati vapper olnud, mu poiss, ja ma arvan, et sul on üsna terased silmad mehe kohta, kes 
nii palju heledas päikesepaistes viibinud ja vähe metsas olnud. Kahju 

küll, et Ontariol ei kasva puid. Mihukest rõõmu oleks jahimehe südamele võinud teha sihuke suur 


maalahmakas! Mis teie arvamusse puutub, mu sõbrad, siis on palju selle poolt ja niisama palju ka 
selle vastu. Selle poolt kõneleb see, et vee peale ei jää jälgi.. .» 

«Aga mida siis teie arvates kujutab endast kiiluvesi?» katkestas teda kiuslik ja ülbe Cap. 

«Mis?» 

«Jätka,» lausus Jasper, «master Cap arvab end merel olevat. Niisiis vee peale ei jää jälgi...» 

«Neid ei jää, Magevesi, siinmail, kuid ma ei või kinnitada, et neid ei jää merevee peale. Pealegi 
liigub kanuu kiiresti pärivoolu alla ja selles on mugav olla, ja seersandi tütar, kelle kehaliikmed on 
nii õrnad, tunneb end hästi selles sõites. Kuid teiselt poolt ei ole jõel peale taevas hõljuvate 'pilvede 
mingit redupaika, lõhang, aga on kahtlane koht paadisõiduks isegi päevavalgusel ja veeteed mööda 
on siit garnisonini tõepoolest kuus iniili. Kuival maal aga on pimedas raske rada leida. Ma olen 
kimbatuses, Jasper. Mul on raske öelda, mida me peame ette võtma.» 

«Kui Suur Madu ja mina võiksime jõkke minna ja teise kanuu tagasi tuua,» vastas noor 
laevamees, «siis, ma arvan, oleks meil kõige ohutum valida veetee.» 

«Sedan'd küll, seda saaks muidugi kergesti teha, niipea kui natuke pimedamaks on läinud. 
Seers,andi tütart ja tema keharammu silmas pidades kahtlen ma, et midagi 

paremat saaks teha. Kui meil oleks ainult meestekamp, siis oleks see nagu peitemängu mängimine 
nende tõbrastega seal teisel kaldal, siis oleks see nagu mõni vaprate vägimeeste jahiretk. .. Jasper,» 
jätkas teejuht, kelle iseloomus ei olnud põrmugi tühist edevust ega teatraalsust, «kas sa võtaksid 
kanuu äratoomise enda peale.» 

«Ma võtaksin enda peale kõik, mis Mabelit kuidagiviisi aidata ja kaitsta võib, Rajaleidja.» 

«See on aus suhtumine ja ma usun, et 'see on siiras. Suur Madu, kes on ju peaaegu alasti, võib 
sind abistada, ja nii kaotavad need paharetid jälle ühe võimaluse kurja teha.» 

Kui see tähtis küsimus oli otsustatud, hakkasid kõik salkkonna liikmed tegema ettevalmistusi 
selle kava läbiviimiseks. Ohtuhämarus laskus kiiresti metsale ja siis, kui kõik oli katse tegemiseks 
valmis, selgus, et oli võimatu midagi näha vastaskaldal. Oli ülim aeg rutata, sest 

nutikad indiaanlased võisid nii palju abinõusid välja mõelda säärasest kitsast jõekohast 
ülepääsemiseks, et Rajaleidjat valdas kärsitu sobv siit kiiremini lahkuda. Sel ajal, kui ainult 
nugadega ja dela"vaari tomahoogiga relvastatud Jasper ning tema kaaslane äärmiselt. ettevaatlikult 
jõkke astusid, kartes recta oma liikumissuunda, tõi teejuht Mabeli tema pelgupaigast ära. Rajaleidja, 
kes käskis Mabelit ja Cappi minna piki kallast kärestikuni, asus ise tema boolde jäänud kanuusse, 
kavatsedes selle samasse kohta viia. 

Sellega sai ta kergesti hakkama. Kui kanuu oli kaldale jõudnud, asusid Mabel ja tema onu 
sellesse, istudes oma endistele kohtadele, kuna Rajaleidja seisis päras, hoides ühest põõsast, et kiire 
vool ei saaks neid allavoolu kanda. Järgnes mõni minut pinevat ja hingetut vaikust: nad ootasid oma 
kaaslaste julge katse, tulemusi. 

Teatayasti olid kaks meie uljaspead sunnitud tüki maad üle sügava ja kiire jõe ujuma, enne kui 
nad jõudsid madalamasse vette, kus sai kahlates edasi liikuda. Selle osa oma üritusest täitsid nad la- 
dusasti ning Jasper ja Suur Madu, kes ujusid külg külje kõrval, puudutasid ühtaegu põhja. 
Kinnitanud kanna kindlalt maha, haarasid nad tei- 

neteise käest ning kahlasid aeglaselt ja äärmise ettevaatusega suunas, kus arvati kanuu olevat. 
Kuid pilkaspimedaks muutunud ilm tegi neile varsti selgeks, et oli üprisvähe kasu silmanägemisest 
ja et nad pidid kanuu otsimisel laskma end juhtida sellest isesugusest varstust, mis aitab 
metsaelanikul leida teed isegi siis, kui päike on loojunud ja tähed ei paista veel ning kui kõik näib 
kaosena 

sellele, kes pole harjunud kõnnumaal liikuma. Antud olukorras laskis Jasper end delavaarist 


juhtida, kes oma kogemuste tõttu sobis paremini teejuhiks kui Jasper. Kuid siiski polnud põrmugi 
kerge kahlata raevutsevate voogude keskel sellisel pimedal õhtutunnil ning oma ümbrust hästi ära 
tunda. Nüüd arvasid nad end jõe keskel olevat; kaldaid võis ära tunda ainult sellest, et seal oli 
pimedus veelgi tihedam kui mujal, pilvede taustal võis kalda piirjooni vaevalt seletada puulatvade 
siksaki järgi. Paaril korral, kui nad olid ootamatult sügavamasse kohta astunud, muutsid rändurid. 
suunda, sest nad teadsid, et paat oli lõhangu kõige madalamas kohas. Lühidalt Jasper ja tema 
kaaslane, kellele see fakt oli kompasslks, kahlasid vees ligemale veerand tundi ja selle; noormehele 
lõpmatuna tunduva veerandtunni lõpul ei olnud nad nähtavasti otsitavale esemele sugugi lähemale 
jõudnud kui otsingu algul. Kui aga delavaar parajasti kavatses peatuda ja oma kaaslasele teatada, et 
oleks parem randa minna ning uuesti otsast peale hakata, nägi ta üht mehekogu peaaegu käeulatuses 
jões liikumas. Jasper oli tema kõrval: Suur Madu sai kohe aru, et irokeesid olid väljas sama 
eesmärgiga mis temagi. 

«Mingo!» sosistas ta Jasperilekõrva, «Suur Madu näitab oma vennale, kuidas teisi ninapidi 
vedada.» 

Ka noor laevnik märkas nüüd seda kogu ja hirmus tõde turgatas talle pähe. Mõistes, et see asi 
tuleb täiesti delavaari pealiku hoolde usaldada, tõmbus ta ise tagasi, kuna tema kaaslane liikus 
ettevaatlikult sinnapoole, kuhu see veider kogu oli kadunud. Jätgmisel hetkel tuli see uuesti 
nähtavale, liikudes ilmselt nende sihis. Veekohin oli nii. metsik, et polnud sugugi karta, et tavalline 
jutukõmin kaugele kostaks, ja indiaan lane pööras oma pea Jasperi poole ning sõnas kiiruga: 

«Jäta see Suure Mao kavaluse hooleks.» 

«Huh!» hüüatas võõras metslane ja lisas oma hõimu keeles: «Kanuu on leitud, kuid siin pole 
kedagi, kes mind aitaks. Tulge, tõstame selle rahnult ära.» 

«Nõus», vastas Tšingatšguk, kes oskas seda murrakut, «juhi meid, me järgneme sulle.» 

Võõras,.kes kärestikulise jõe metsikus kohinas ei suutnud häälekõla ja intonatsiooni ära tunda, 
juhatas õiges suunas teed mõlemale mehele, kes püsisid tihedalt tema kannul. Kõik kolm jõudsid 
varstikanuu juurde. Irokees haaras kanuu ühest otsast, Tšingatšguk asus keskkohta ja Jasper läks 
teise otsa juurde, kuna oli tähtis, et võõras ei avastaks kahvanao juuresolekut, keda võis ära tunda nii 
tema peakuju kui ka nende riiete järgi, mis noormehel veel seljas olid. 

«Tõsta!» käskis drokees tema hõimule omase lakoonilisusega. Väikese pingutusega päästeti 
kanuu rahnult lahti, hoiti seda vee-t tühjendamiseks viivukese kõrgel õhus ja asetati siis õiges 
asendis ettevaatlikult jõele. Kõik kolm meest hoidsid sellest kõvasti kinni, et tugev vool seda nende 
käest ära ei kisuks. Irokees, kes oli paadi ülemises otsas, hakkas loomuliku t seda ka juhtima. Ta 
võttis suuna ida kaldale, kus tema sõbrad ootasid tema tagasitulekut. 

Delavaar ja Jasper teadsid vägagi hästi, et jõel pidi olema veel mitu irokeesi. Kuigi 'nende 
ilmumine ei olnud nüüd nende seltsis viibivas metslases mingit imestust äratanud, tundsid mõlemad, 
et oli vaja olla äärmiselt ettevaatlik. Vähem vaprad ja tarmukad mehed oleksid kartnud niiviisi oma 
vaenlaste keskele sööstes liiga suurde hädaohtu sattuda. Need uljad piiriasukad aga ei tundnud 
mingit hirmu. Nad olid igasuguste ohtudega harjunud ja said väga hästi aru, et nad peavad vähemalt 
vahele astuma vaenlase katsele paat ära võtta. Nad oleksid heameelega ennast veelgi suuremasse 
ohtu viinud, et vaid oma eesmärki saavutada. 

Jasper pidas Mabeli ohutuse huvides paadi omandamist või siis selle rikkumist tegelikult niivõrd 
tähtsaks, et tõmbas noa välja ja oli valmis kanuusse augu uuristama. See oleks paadi kas või 
ajutisekski kõlbmatuks muutnud, juhul kui mingi asjaolu oleks teda ja delavaari sundinud oma 
saagist loobuma. 

Sel ajal suundus nende ees jões aeglaselt sammuv; irokees oma sõprade poole, hoides 
hoolegakanuust kinni ja tõmmates tema kannul kõndijaid vastu nende tahtmist endaga kaasa. Korra 
tõstis Tšingatšguk juba tomahoogi oma usaldava ja pahaaimamata naabri kolba kohale. Kuna 

aga surmakarjatus ja triiviv keha oleksid kiundlasti varsti tähelepanu äratanud, siis loobus kaval 
pealik oma ettevõttest. Järgmisel hetkel aga kahetses ta oma kõhklemist, sest kolm kanuust 
kinnihoidvat meest leidsid end vähemalt neljast mehest koosneva salga keskelt, kes samuti olid siia 
tulnud kanuud otsima. 

Metslased väljendaiSid oma tavalise lühikese ja iseloomuliku hüüatusega heameelt ning haarasid 
õhinal kanuust kinni. Kõik näisid mõistvat, kui vajalik on enda kätte saada see tähtis paat, mille abil 
üks pool tahtis vaenlast rünnata ja teine oma taganemist kindlustada. 

Nelja irokeesi ilmumine aga oli niivõrd ootamatu ja andis vaenlasele nii suure ülekaalu, et isegi 
delavaari jätsid tema meelekindlus ja kavalus hetkeks maha. Viis irokeesi, kes näisid nüüd hästi 
teadvat, mis neil teha tuleb, tõttasid rääkimisega aega raiskamata oma kalda poole, sest nad tahtsid 
tuua aerud, mis neil oli õnnestunud juba varem enda kätte saada, ning võtta siis kaasa kolm-neli 
püsside ja püssirohusarvedega varustatud sõjameest. Ainult asjaolu, et püsside ja püssirohu kuivalt 
üle jõe viimine oli võimatu, takistas irokeese pimeduse saabumisel üle jõe ujumast. . 

Niiviisi jõudsid sõbrad ja vaenlased üheskoos jõesängi idapoolsele servale, kus jõgi oli, nii nagu 
läänekaldalgi, kahlamiseks liiga sügav. Siis peatusid nad viivuks ja pidasid nõu, kuidas kanuud 
kaldale toimetada. 

Viimastena paadi juurde jõudnute hulgas oli üks pealik ning kuna Ameerika indiaanlased on 
harjunud austama oma pealikute teeneid, kogemusi ja auastmeid, ootasid kõik vaikides, mlllal pealik 
hakkab rääkima. 

See viivitus suurendas hädaohtu, eriti Jasperi avastamise ohtu. Kuid Jasper oli tal varem peas 
olnud peakatte ettevaatuse mõttes kanuu põhja visanud. Kuna tal polnud seljas ei särki ega kuube, 
siis oli vähe tõenäoline, et tema kehakuju võis tähelepanu äratada. Samuti oli talle mõnevõrra kasulik 
asjaolu, et ta seisis kanuu pärapoolses otsas, sest irokeeside pilk oli loomulikult mujale suunatud. . 

Kuid Tšingatšgukiga ei olnud lugu sugugi nõnda. See sõjamees oli sõna otseses mõttes oma kõige 
suuremate verivaenlaste keskel ja ta sai end vaevalt liigutada, ilma et poleks mõnda neist 
puudutanud. Sellest hoolimata näis ta muretu olevat, kuigi ta oli täiesti valmis selleks, et 

86 

parajal silmapilgul kas põgeneda või tugeva löögiga vaenlast rabada. 

Ta hoidus hoolega vaatamastenda taga olijate poole; sellega vähendas ta enda avastamise 
võimalusi ning ootas, nagu õige indiaanlane kunagi, suure kannatlikkusega tegutsemiseks sobivat 
silmapilku. 

«Mingu kõik minu noormehed peale ninas ja päras olevate randa ja toogu oma relvad,» sõnas 
irokeeside pealik, «kaks viimast noormeest aga toimetagu paat randa.» 

Indiaanlased täitsid vaikselt tema käsu. Nad jätsid Jasperi pärasse, kuna kanuu leidnud irokees jäi 
selle kerge veesõiduki ninasse. Tšingantšguk aga sukeldus nii sügava.le jõkke, et temast mööduvad 
mehed ei märganud teda. Veesulin, käte laksatused vastu vett ja vastastikused hõiked teatasid varsti, 
et viimastena paadi juures olnud neli meest olid nüüd hakanud ujuma. Niipea kui delavaar oli selles 
kindel, tõusis ta püsti ja, asunud oma endisele kohale, mõtles, et nüüd on tulnud paras silmapilk 
tegutsemiseks. 

Kui sellel sõjamehel poleks olnud nii suurt enesevalitsemist, oleks ta nüüd varem kavatsetud 
löögi andnud, kuid Tšingatšguk teadis, et tema taga lõhangus oli veel mitu irokeesi. Ta oli suurte 
kogemustega sõjamees ega riskeerinud asjatult ka kõige väiksema hädaohu körral. Ta laskis 
paadinit:las oleval indiaanlasel kanuu sügavasse vette lükata, mille järel kõik kolm meest hakkasid 
varsti idakalda sihis ujuma. Niipea kui Jasper ja delavaar olid jõudnud kohta, kus jõevool oli eriti 
tugev, hakkasid nad sealt kanuu -ületoimetamisele kaasaaitamise asemel ujuma suunas, mis viis neid 
idakaldast järjest kaugemale. Kuid see ei juhtunud äkki ega nii räpakalt, nagu oleks kergesti võinud 
juhtuda tsiviliseeritud inimesega, kes oleks proovinud niisugust kunsttükki sooritada, vaid seda tehti 


ettevaatlikult ja nii aeglaselt, et paadininas olev irokees arvas algul, et ta võitleb ainult voolujõuga. 
Loomulikult ujus kanuu nende, teineteisele nii vastu käivate jõudude mõju all, pärivoolu, ja 
umbes minuti parast ujus ta allpool lõhangut dlevas veelgi sügavamas kohas. Nüüd aga märkas 
irokees, et midagi ebatavalist takistab nende edasiliikumist; kui ta siis tagasi vaatas, nägi ta, et tema 
kaaslased olid agaralt ametis paadile teise suuna andmisega. 

See teine, harjumuse sünnitatud loomus, ütles noorele irokeesile kohe, et ta on üksinda vaenlaste 
hulgas. Sööstes mõttekiirusel läbi vee, tormas ta Tšingatšguki kõri kallale. Indiaanlased tormasid 
tiigritena teineteise peale. Mõlemal vastasel, kes viibisid tollel pilkaspimedal ööl jões, mis võis elu ja 
surma peale võitlevale inimesele väga ohtlikuks saada, paistis silmade ees seisvat ainult nende 
lepitamatu vaen ja oma vastase hävitamine. 

Paat, mille mõlemad metslased olid nii äkki, nagu vibust lastud nool, maha jätnud, oli nüüd üksi 
Jasperi valduses. Noormehe esimeseks mõtteks oli delavaarile appi minna, kuid kuuldes heitlevate 
metslaste kähisevaid hingetõmbeid, 

oli tal äkki täiesti selge paadi suur tähtsus ja ta tõttas nii ruttu kui võimalik läänekalda,poole. . 

Natukese aja pärast jõudis ta randa. Kui ta lüftikese otsimise järel oli oma matkakaaslased 
õnnelikult üles leidnud, riietus ta. Paari sõnaga jutustas ta oma sõpradele, missuguses olukorras ta 
delavaari maha oli jätnud ja kuidas ta oli kanuu saanud. 

Rannas viibivad rändurid kuulasid sügavas vaikuses Jasperi seletusi. Nad kuulatasid pingutatult, 
lootesasjata kuulda midagi niisugust, mis lubaks järeldusi teha äsja jões aset leidnud või vahest 
praegugi veel jätkuva tapluse tulemuste kohta. Kuid peale mäslevate voogude kohina polnud midagi 
kuulda, sest vaen:aste sõjakavalus nõudis, et vastaskaldal valitseks surmavaikus. 

«Võta see aer, Jasper,» ütles Riljaleidja rahulikult, kuid tema kaaslasele näis teejuhi häälekõla 
tavalisest kurvem, «ja järgne mLlille oma kanuuga. Siia on ohtlik kauemaks jääda.» 

«Kuid Suur Madu?» . 

«Suur Madu on oma jumala kaitse all ja see, kas ta elab edasi või sureb, oleneb tema saatuse 
tahtest. Me ei saa talle kasulikud olla, kuid satume võib-olla väga suurde ohtu, kui jääme siia 
tegevusetult istuma nagu naised, kes oma õnnetuse üle lobisevad. Pimedus on väga kasulik . .» 

Kaldalt kostis vali, pikk, läbitungiv kisa. 

«Mida see kisa tähendab, master Rajaleidja?» küsis Cap. 

«See võiks pigem mõne põrgupoja kui inimkõrist tulla.» 

«... Nad on tõesti põrgupojad, nagu te neid nimetate. Ja see oli võitjate rõõmukisa. Suur Madu on 
kahtlemata kas surnuna või elusalt nende võimuses.» 

«Ja meie!. .» hüüdis Jasper, kelle õilis süda tundis valu mõtte juures, et ta oleks võinud oma 
kaaslase sellest õnnetusest päästa, kui ta poleks teda maha jätnud. 

«Meist pole pealikule enam mingit kasu, mu poiss, ja me peame siit nii kähku kui võimalik 
kaduma.» 

«Ja me ei tee isegi katset teda vabastada ega püüa teada saada, kas ta. on surnud või elus?» 

«Jasperil on õigus,» sõnas Mabel kähedalt ja kõlatult. . «Ma ei karda sugugi, onu. Ma tahaksin 
seniks siia jääda, kuni kuuleme, mis meie sõbrast on saanud.» 

«See näib õige olevat, Rajaleidja,» kinnitas Cap. «Öige meremees ei jäta tõesti oma seltsimehi 
maha, ja mulle teeb 

heameelt näha, et nendel magevee-meestel on niisugune õige arusaamine asjast.» 
«Kuule nüüd!» lausus teejuht kannatamatult, lükates kanuu kaldast lahti. «Te ei tea mitte midagi 


ega oska ka midagi karta. Kui teie elu teile armas on, siis mõelge parem sellele, kuidas garnisoni 
jõuda, ja jätke delavaar saatuse hoolde. .. Jaa-ah, põdra, kes liiga sageli allikal käib, tabab lõpuks 
kütt.» 


VII PEATÜKK 


Kas see on Yarrow, allikas, 
mis unelmates hellemais 

nii kaua püsib kallina? 

Kas kujutelm mind pettis vaid? 
Oo, tuleks laulik ruttu, 

kes rõõmus laulaks aina; 

ta peletaks mu nutu, 

mis rängalt hinge painab 
Wordsworth 


Kanuu sööstis kahisevaisse voogudesse. 

Selles vaatepildis oli muidugi ka omajagu ülevust, ning keevavereline ja õilsameelne Mabel 
tundis, kuidas veri ta soontes tuikas ja põsed õhetama lõid. Ööpimedus oli küll veidi hõredamaks 
muutunud, sest pilvkate oli rebenenud, kuid jõe kohal rippuv oksteräga heitis kaldaäärsele niivõrd 
tumedat varju, et pärivoolu libisevad paadid olid kaetud sellise pimeduselinikuga, mis neid hästi 
kaitses avastamise eest. 

Sellest hoolimata valdas kõiki tahtmatult tugev ebakindlusetunne, ja isegi Jasper, kes hakkas nüüd 
juba tütarlapse pärast muretsema, heitis iga metsast kostva ebatavalise häälitsuse puhul ärevaid pilke 
ümberringi. Aerud liikusid meeste käes äärmiselt kergelt ja ettevaatlikult, sest selle öötunni ja paiga 
hingetus vaikuses oleks kõige nõrgemgi heli irokeeside valvsatele kõrvadele nende asukoha teada 
andnud. 

Need olid kõige erutavamad silmapilgud Mabel Dunhani senises elus. Temast, kes ta oli 
hädaohtu trotsiv ja enesekindel tüdrukning uhke sellele, et ta oli sõjamehe tütar, võis vaevalt öelda, 
et ta kardab, kuid ta süda lõi siiski tavalisest tunduvalt kiiremini. . Tema erutatud meeled süvendasid 
veelgi selle vaatepildi ja öö sündmuste tõelist ülevust. 

«Mabei,» sosistas Jasper tasakesi, kui mõlemad kanuud olid teineteisele niivõrd lähedale jõudnud, 
et noormees suu 

91 

tis neid ühe käega ligistikku hoida, «ega te ometi ei karda? Te ju usalda te meid ega kahtle meie 
valmisolekus teid kaitsta ?» 

«Te teate ju, Jasper Western, et ma olen sõduri tütar ja mul peaks häbi olema tunnistada, et ma 
kardan.» 

«Lootke minu, meie kõigi peale. Teie onu, Rajaleidja ja delavaar - kui see vaene hing vaid siin 
oleks - ning ma ise, - me oleme valmis tegema kõik, et aga teiega midagi halba ei juhtuks.» 

«Ma usun teid, Jasper,» lausus neiu, kuna ta oli enda teadmata käe vette pistnud ja laskis veel läbi 
sõrmede voolata. «Ma tean, et minu onu armastab mind ja mõtleb alati enne minu kui enda peale, ja 
ma usun, et te kõik olete minu isa sõbrad ning abistare ja toetate heameelega tema last. Kuid ma pole 
sugugi nii nõrk ega arg, nagu te vahest mõtlete, sest kuigi ma olen linnas üleskasvanud tülarlaps ja 
nagu suuremal osal minutaolistel, on minulgi vahel kombeks näha hädaohtu seal, kus seda sugugi 
pole, luban ma teile siiski, Jasper, et ma ei hakka oma rumala pabistamisega segama teid teie 
kohustuste täitmisel.» 

«Seersandi tütrel on õigus ja ta väärib ausameelse Thomas Dunhami tütre nime,» katkestas teda 
Rajaleidja. «Jajah, mu kullake, kui sageli oleme me teie isaga vaenlast varitsenud, teda nii küljelt kui 


seljatagant jälitanud ja seda kõike veel pimedamatel öödel kui praegu, ja pealegi riskeerisime me iga 
silmapilk surmaga! Mina olin tol korral tema kõrval, kui ta õlast haavata sai, ja see tubli mees 
jutustab teile, kui te teda kohtate, kuidas me oma selja taga olevast jõest üle pääsesime ja sellega 
tema skalbi päästsime.» 

«Ta rääkis mulle sellest,» vastas Mabel vahest kõvema häälega, kui see tema olukorras mõistlik 
oli. «Mul on tema kirjad, .kus ta seda kõike mainib, ja ma tänan teid, Rajaleidj a, kogu südamest 
selle heateo eest. ükskõik, millist tänu te tütrelt ka ei nõuaks, ta tasub rõõmuga oma isa elu päästmise 
eest.» 

«Jah, nõnda talitavad kõik teietaolised õilsameelsed ja puhta südamega olendid. Ma olen mõnda 
neist juba varem tundnud ja mõnest niisugusest on mulle jutustatud. Seersant ise pajatas mulle oma 
noorpõlvest ja teie emast ja sellest, kuidas ta tütarlapse poolehoidu püüdis võita, ning kõikidest 
nendest keerdkäikudest ja luhtaminekutest, kuni talle lõpuks õnn naeratas.» 

«Mu ema ei elanud küllalt kaua selleks, et tasuda mu isale kõige selle eest, mis ta oli tema 
võitmiseks teinud,» tähendas Mabel ja ta huuled värisesid. 

«Seda rääkis ka seersant mulle. Ausameelsel seersandil ei olnud saladusi minu ees. Meil tuli koos 
palju hädaohte läbi elada ja minust palju vanema mehena suhtus ta minusse teatud viisil kui 
pojasse.» 

«Võib-olla rõõmustaks ta, kui teist, Rajaleidja, tõesti tema poeg saaks,» tähendas Jasper kähedalt, 
mistõttu tema püüd nalja teha ei õnnestunud. 

«Noh, kui ta seda teekski, mis pattu selles siis nõnda oleks? Ta tunneb minu võimeid teejuhina ja 
luurajana ning ta on mind sageli näinud silm silma vastas prantslastega. 

Vahel olen ma, vennas, endaga aru pidanud, et me kõik peaksime endile naised võtma, sest et 
mees, kes elab aina metsas ning kellel pole muud seltsi kui ainult tema vaenlased või jahiloomad, 
kaotab lõpuks täiesti südamelahkuse.» 

«Kui ma nende järgi otsustan, keda ma linnas olen näinud,» lausus Mabel, «siis pean ütlema, et 
nendel, kes oma elupäevi metsas mööda saadavad, jääb nii mõnigi linnainimese riugas ja pahe 
õppimata.» 

«On raske, Mabel, mitte tunda jumala helduse väge, kui sa ilmastilma tema läheduses viibid. Ma 
olen käinud garnisoni kirikus jumalateenistusel ning näinud suurt vaeva sellega, et palvetada. koos 
teistega, nagu õigele sõdurile sünnis. Kuigi ma ei kuulu kuninga regulaarväkke, võitlen ma tema eest 
ning kaitsen tema huve ja sellepärast siis olen ma püüdnud ka austada garnisoni traditsioone. Kuid 
ma pole suutnud ilmaski äratada eneses neid pühalikke tundmusi ja tõelist hardumust, mis ma tunnen 
siis, kui olen üksi oma jumalaga metsas. Seal näib mulle, et ma olen otse kõigevägevama palge ees. 
Kõik mu ümber on täis värskust ja ilu, nii nagu see on tulnud tema käe alt, ning seal pole 
mingisuguseid kitsapiirilisi kirikuõpetusi, milles tundmused tarduvad. Ei, ei, mets on tõeline 
pühakoda, üksainus suur altar, sest seal on mõtetel vaba voli tõusta kas või pilvedestki kõrgemale.» 

«See on tõ.si, mis te räägite, master Rajaleidja,» sõnas Cap, «ja see on tõde, mida teavad kõik 
need, kes viibivad palju üksinduses. Millest muust on siis näiteks tingitud see, et merdsõitvad mehed 
on enamasti väga usklikud ja kohusetundlikud, kui mitte sellest, et nad nii sageli on üksinda oma 
saatusega ja et neil nii vähe on tegemist maismaa kur- 

jusega. Kui palju, palju kordi olen ma olnud oma valvepostil vahel ekvaatoril või siis 
Lõunamerel, kus ööd on valged taeva helendusest. Ja need öötunnid, seda pean ma teile, mu 
kullakesed, ütlema, sunnivad inimest enesele aru andma oma pattudest. Siis heietasin minagi mõttes 
oma patte, kuni südametunnistuse vandid. ja talrepid hakkasid pingutusest otse ägisema. Ja seepärast 
olen ma teiega päri, master Rajaleidja, ning arvan samuti, et kui tahad leida tõesti usklikku inimest, 


siis otsi. teda kas merelt või siis metsast.» 

«Aga onu, mina arvasin kogu aeg, et meremehed oma usklikkusega just eriti silma ei paista.» 

«Kõik see on pagana laim, tüdruk! Küsi oma meremehelt, mis tema oma südames mõtleb sinu 
kaasmaalastest, kirikuõpetajatest ja kõigist neist teistest, ja sa saad teada selle küsimuse teise külje. 
Ma ei tunne ühtki teist inimklassi, kelle peale oleks nii palju valetatud kui meremeeste peale, ent 
selles küsimuses. ja seda ainult sellepärast, et meremeest pole kodupaigas ennast kaitsmas, ning et ta 
kirikhärradele midagi ei maksa. Tõsi, võib ju olla, et meremees ei tunne vahest nii hästi kirikuõpetusi 
kui mõni kuivamaa mees, . kuid mis puutub ristiusu põhituuma, siis jääb maarott meremehe 
kõrvalotsekohe jänni.» 

«Ma ei tea, kas see kõik just täpipealt nõnda on, master Cap,» lausus Rajaleidja, «kuid ma pean 
ütlema, et nii mõndagi sellest on õige. Mul pole vaja piksesähvatusi ega kõuekärgatusi selleks, et 
oma jumalat meeles pidada, ning tema suurt heldust ei tuleta mulle meelde mitte niivõrd murepäevad 
ja rasked katsumused, kuivõrd rahulik pühalik vaikne päev metsas, kus tema hääl kajab vastu 
kuivanud oksa praksatusest või mõne linnu laulust niisama selgesti, vähemasti minu kõrvus, kui see 
iganes võib kosta tormist või marutuulest. Kuidas on sinuga lood, Magevesi? Sa trotsid tormi 
niisama julgelt nagu master Cap ning peaksid midagi teadma neist raju sünnitatud tundmustest.» 

«Kardan, et olen liiga noor ja vähekogenud, et selle kohta midagi olulist öelda,» vastas Jasper. 

«Kuid kindlasti on ka teil oma tundemaailm,» lausus Mabel kärmesti. «Teie ja üldse keegi ei saa 
ju elada niisuguses looduses, ilma et ta ei tunneks selle õilistavat mõju.» 

«Kardan, et ma ei mõtle neile asjadele nii tihti, nagu ehk peaksin seda tegema.» 

«Magevesi!» sõnas Cap rõhuga. «Liiga palju loodad sa, Mabel, sellelt noormehelt. .. Eau-de- 
vie/* Nii vist hüütakse teid vahel? Ja-ah, ma arvan, et see selgitab kõik. Eau-devie/» 

«Eau-douce,» vastas Jasper vaikselt, kes oli järvel sõitmise ajal selgeks õppinud nii prantsuse 
keele kui ka 'mitu indiaani murrakut. «Selle hüüdnime andsid irokeesid mulle, et teha vahet minu ja 
mõnede minu kaaslaste vahel, kes kunagi on merel sõitnud ja armastavad pärismaalastele pajatada 
lugusid oma suurtest soolase vee järvedest.» 

«Ja miks ei peaks nad seda tegema! Minu arusaamise järgi ei tee nad sellega metslastele mingit 
kurja. Nad vahest ehk ei paku neile sellega küll mingit vaimuvalgust, kuid nad ei tee nendest ka 
suuremaid barbareid,kui nad seda juba on. Ja-jah,või Oh-the-Deuce/ Valget viina peaks see vist 
tähendama. Aga lõppude lõpuks pole ka see solk suuremat väärt ja ma arvan, et on täiesti sünnis 
seda nimetada kuradiks, sest kuradimärjuke see ju ongi!» 

«Eau-douce tähendab magedat vett ehk joogivett. Prantslastel on kombeks niiviisi magedat vett 
nimetada,» lausus Jasper, pahandades veidi Capi seletuste üle, kuigi viimane oli Mabeli onu. 

«Ja kuidas, kuramuse pihta, võib siis oh-the-Deuce vesi olla kui eau-de-vie prantsuse keeles ometi 
viina tähendab! See võib siitkandi prantsuse keele järgi nii olla, kuid see ei tähenda seda se!les 
prantsuse keeles, mida kõneldakse Bordeaux's joa teistes Prantsusfuaa sadamates; liiatigi tähendab 
meremeeste hulgas eau alati viina ja eaude-vie eriti käredat kärakat. Ma ei imesta sugugi teie asja- 
tundmatust, noormees, sest teie olukorras on see loomulik ja sinna pole midagi parata. Kui te 
tuleksite minuga kaasa ja teeksite paar reisi Atlandil, oleks teil sellest palju kasu teie elupäevade 
lõpuni ning Mabeli ja kõigi teiste selle ranniku neidude lugupidamine teist tõuseks, kui te ka nii 
vanaks elate nagu need puud siin metsas.» 

«Ei, ei,» katkestas teda otsekohene ja õilsameelne teejuht, «Jasperil ei ole puudust sõpradest 
siinmail, seda võin ma teile kinnitada, kuigi tema sugusele mehele oleks maailma tundmaõppimine 
niisama kasulik nagu mõnele teiselegi. Kuid meie austame teda endistviisi ka siis, kui ta meist ka 
kunagi ei lahku. Ükskõik, kuidas teda ka hüütakse, kas 

-.. Eau-de-vie (prantsuse k.) - viin. 

Eau-douce või Eau-de-vie, igatahes on ta vapper truusüdamlik noormees ja kui tema on 
valvamas, magan ma alati surmaund, sest usaldan teda niisama palju kui iseennast. Ka seersandi 
tütar vist ei mõtle, et poiss peaks selleks merele minema, et teiste austust ja usaldust teenida.» 

Mabel ei kostnud selle peale mid-agi, vaid vaatas kogu aeg läänekalda poole, kuigi oli niivõrd 
pime, et tema loomusunniline liigutus oma nägu varjata osutus täiesti ülearuseks. Kuid Jasper tundis, 
et ta pidi midagi selle peale ütlema; temas kihvatas tema noormehe-uhkus mõtte juures, et ta on 
sattunud olukorda, kus talle ei saa osaks omavanuste noormeeste lugupidamine ega neidude 
naeratused. Kuid ta ei tahtnud Mabeli onule öelda midagi, mis viimasele oleks häbematusena 
tundunud, ja tema enesevalitsus oli vahest kiiduväärsem kui tema tagasihoidlikkus ja uljus. 

«Ma ei pretendeeri teadmistele, mida mul pole,» vastas ta, «ega väida, et tunnen merd ja 
meresõitu. Me sõidame nendel järvedel tähtede ja kompassi järgi, liikudes ühe neeme juurest teise 
juurde, ja kuna meil ei lähe suuremat vaja merekaarte ega kalkulatsioone, ei kasutagi me neid. 

Kuid meilgi on omad vahendid, nagu ma olen kuulnud nendel olevat, kes aastaid merel sõitnud. 
Esiteks on meil alati maa külje all ja enamasti allatuult asetsev kallas, ja see, nagu ma tihti olen 
kuulnud, kasvatab uljaid meremehi. Meie tormid on nii äkilised ja metsikud, et oleme tihti sunnitud 
sadamasse tõttama. . .» 

«Teil on ju ometi loodid,» lausus Cap vahele. 

«Nendest on vähe Kasu ja neid lastakse harva vette.» 

«Aga sügavvee loodi d...» 

«Olen niisugustest asjadest kuulnud, kuid pean tunnistama, et pole ilmaski ühtki nendest näinud.» 

«Välk ja pauk! Trader*, ja pole sügavvee loodi! Noh, vennas, teil pole mingit õigust end 
meremeheks pidada. Kes, kurat, on eales kuulnud meremehest, kes ei tea, mis asi on sügavvee 
lood!» 

«Mina ei pretendeeri mingile erilisele oskusele, master Cap .. .» 

«Peale koskedest allasõitmise, Jasper, peale koskedest ja kärestikkudest allasõitmise,» pistis 
Rajaleidja vahele, tulles talle appi. «Isegi teie, master Cap, peate tunnistama, et tal on selles teatud 
osavust. Minu arust peab igaüht hindama 

* Kaubalaev, mis sõidab ainult kahe sadama vahet. 

tema võimete järgi, ja kui master Capist pole mingit kasu Oswego koskedest allasõitmisel, püüan 
ma meeles pidada, et ta on kasulik siis, kui maa on silmist kadunud. 

Ja kui Jasper peaks olema kasutu ka siis, kui maad pole enam vaatepiiril, ei unusta ma siiski, et tal 
on terane silm ja kindel käsi, kui ta laskub koskedest.» 

«Kuid Jasperist oleks kindlasti kasu ka siis, kui maa on silmist kadunud,» lausus Mabel niisuguse 
õhina ja rõhuga, et tema selge õrn häälotse ehmatas selles ebatavalises pühalikus vaikuses. «Ma 
usun, et see, kes suudab nii palju korda saata siin, ei saa ka seal kasutu olla, ehkl,d ta ei tunne laevu 
nii hästi nagu minu onu.. .» 

«Päh, toetage pealegi teineteist oma asjatundmatuses,» kostis Cap muheldes, «meie, meremehed, 
jääme ju kuival maal ikka vähemusse ja harva juhtub seda, et me õigust saame. luid kui asjad 
"niikaugele on läinud, et te meie kaitset vajate või kui on tarvis kaupu ühest kohast teise vedada, siis 
jooksete meie pärast kas või pead lõhki.» 

«Kuid, onu, ega's maismaa mehed omeli meie rannikut ründama tule, nii et meremehed võivad 
ainult meremeestega vastamisi sattuda.» 

«Vaat kui arulage sa oled! Taijaksin teada, kulla õetütreke, kus on siis kõik need vaenlased, need 
prantslased ja inglased, kes kuneigi siinkandis maale on tulnud?» 

«Tõsi jah, kus nad on?» hüüdis Rajaleidja. «Keegi ei tea seda täpsemalt öelda kui meie, 
metsaasukad, master Cap. Ma olen tihtilugu jälgi ajanud mööda nende rännakuteid vihmas 
valgeksuhutud luude järgi ning olen leidnud nende jälgi kalmuküngaste järgi aastaid pärast seda, kui 


nad koos oma uhkusega o:id ammu juba kadunud. Kindralid ja reameh-d - kõik nad lamasid siin 
laiali üle kogu maa. Need olid arvukad tunnistajad, kes näitasid, mis saab inim-sest, kui teda tagant 
kihutab kuulsuseiha ja soov omasugustest kõrgemale tõusta.» 

«Ma pean ütlema, master Rajaleidja, et te avaldate vah-1 arvamusi, mida on veidi imelik kuulda 
mehe suust, kes hangib endale üla:pidamist püssi abil ja kes harva hingab sisse õhku, ilma et ta ei 
tunneks püssirohu lõhna, või lahkub oma ankruplatsilt, ilma et ta ei tormaks mõne vaenlase kallale.» 

«Kui te arvate, et minu päevad üksnes sõjapidamises mööduvad, siis ei tunne te ei mind ega minu 
elukäiku. Mees, kes elab metsa- ja piirimail, peab leppima iga olukorraga, 

millesse ta juhtumisi satub. Sinna ei saa ma aga midagi parata, sest olen vaid tühipaljas võimuta 
kütt ning skaut. Minu õige tööala on nii sõja- kui rahuajal armee jaoks loomade ja lindude küttimine, 
kuigi peamiselt olen ühe praegu asunduses viibiva ohvitseri teenistuses, sinna aga ei järgne ma talle 
kunagi. Ei, ei mitte verevalamine ega sõjapidamine pole minu ala; rahu ja halastus on mulle rohkem 
meeltmööda. Kui.d paraku pean ma vaenlasele niisama vastu astuma nagu iga teinegi mees, ja mis 
mingosse puutub, siis vaatan ma temale niisama nagu inimene vaatab ussile, kellele igal parajal juhul 
kannaga peale astutakse,» 

«Hüva, hüva. Tähendab, ma eksisin teie elukutse suhtes; kui arvasin, et see niisama kindlasti on 
seotud sõjapidamisega nagu laeva patareiülema oma. Võtame näiteks minu õemehe. Ta on juba oma 
kuueteistkümnendast eluaastast alates sõdur olnud ja !tema arust on see amet niisama auväärne nagu 
merdsõitva mehe oma. Noh, aga see on juba punkt, mille üle minu meelest on mõttetu temaga 
vaielda. . .» 

«Minu isa kasvatati usus, et relva kanda on auasi,» ütles Mabel, «sest et tema isa oli enne teda 
juba sõdur olnud.» 

«Jah, muidugi,» jätkas teejuht, «suurem osa seersandi võimetest on sõjalised ning ta vaatab 
suuremale osale asjadest siin maailmas läbi püssitoru. Nii on tema arust kuninga laskeriist parem kui 
korralik pikk topeltrauaga püss. Niisugused veidrad tõekspidamised võtavad inimeses maad 
pikaajalise harjumuse tõttu ning eelarvamus on vahest kõige harilikum inimloomuse nõrkustest.» 

«Maismaal muidugi võib see nii olla,» lausus Cap. «Iga kord, kui ma merelt tagasi tulen, ütlen ma 
justament sedasama. Nüüd, kui ma viimane kord sadamasse jõudsin, leidsin ma vaevalt mõne 
inimese kogu New Yorgis, kes oleks maailma asjadest sedasama mõelnud, mida mina neist arvan. 
Igaüks, keda ma kohtasin, painutas kõik arusaamad otse vastutuult ja kui ta kaldus pisut kõrvale 
ühekülgsetest vaadetest, siis sündis see harilikult selleks, et täispööre teha ning kalduda teise 
äärmusse.» 

«Saate te sellest aru, Jasper?» küsis Mabel naeratades, noormehelt, kes ikka veel juhtis oma 
kanuud niivõrd lähedal, et sai olla täiesti neiu kõrval. 

«Mageda ja soolase vee vahel pole nii suurt vahet, et meie, nendel veekogudel viibijad, ei 
suudaks üksteist mõista. 

Mabel, selleks, et oma elukutse keelest aru saada, pole eriti suurt tarkust vaja.» 

«Isegi usk pole enam see, mis ta oli minu nooruspäevil,» jätkas Cap, «nad käanavad ja väänavad 
teda kuival maal, nagu nad kõigi asjadega teevad, ja pole midagi imestada, kui nad vahetevahel 
pigisse satuvad. Näib, et kõik peale kompassi muutub, ja isegi sellelan omad kõrvalekaldumised.» 

«Vaataks! Ja mina arvasin, et usk ja kompass on mõlemad üsnagi kindlad ning püsivad,» kostis 
Rajaleidja. 

«... Ja isegi Maa. Kuigi siin kõik näib liikumatuna, liigub ta siiski kogu aeg. Kui ite istutate 
kuhugi puu ja lahkute sealt, ei leia te kahe-kolme aasta pärast reisilt tagasi tulles teda üldse enam 
niisugusena, nagu ta oli teist maha jäädes. Linnad kasvavad, uusi tänavaid tekib juurde, sadamakaid 
muutuvad ja kogu maa pale inuutub. Teine lugu on aga laevaga: see tuleb India-reisilt tagasi täpselt 
sihukesena, nagu ta minema purjetas, ehkki vahest ta värv on veidi kulunud või on ta muidu 


merehädas veidi kaLnatada saanud.» 

«Kahjuks on see tõesti nii, master Cap. Paraku rikub ja moonutab maa palet just see, mida nad 
parandamiseks ja täiustamiseks nimetavad... Mulle räägiti, et Suurtest Järvedest lõuna ja lääne pool 
on juba olemas hirmsaid tundemärke neist suurtest muudatustest, mis meid kõiki ootavad, kuigi ma 
pole veel kunagi seal kandis käinud.» 

«Mida sa sellega mõtled, Rajaleidja?» päris Jasper tagasihoidlikult. 

«Ma mõtlen neid kohti, mida taeva kättemaks on ära märkinud või vahest esile mananud tõsise 
hoiatusena siitkandi kergemeelsetele ja pillajatele. Nad nimetavad neid preeriateks, ja ma olen 
kuulnud oma kõige ausameelsemate delavaaride käest, keda ma iganes olen tundnud, et jumalanuht- 
lus on nii rängalt langenud nendele, et seal pole enam ainsatki puud püsti. See on hirmus karistus, 
mis võib tabada ka süütut maad, ja see tunnistab ainult seda, mihukesed kohutavad tagajärjed on 
meeletul hävitamistungil.» 

«Ja mina olen siiski näinud asukaid, kes tundsid suurt rõõmu nende lagedate kohtade üle, sest et 
neil polnud vaja vaeva näha alemaa tegemisega. Sulle maitseb sai, Rajaleidja, kuid nisu ei valmi ju 
varjulises kohas.» 

«Kuid aus tahe ja lihtsad soovid, Jasper, valmivad küll. 

Isegi master Cap ütleb sulle, et puudeta lagendik sarnaneb tühja saarega.» 

«Noh, kuidas seda asja nüüd võtta,» lausus Cap. «Ka tühjadel saartel on oma otstarve, sest nad 
aitavad välja arvestada laeva asukohta. Aga kui minu maitset just teada tahetakse, siis ei pahandaks 
ma ilmaski, et lagendikul pole puid. Loodus on ju inimesele andnud silmad selleks, et näha, ja päike 
on loodud selleks, et paista. Klii poleks vaja laevu ja vahetevahel mõnd maja ehitada, poleks minu 
mee:est sumt kasu neist puudest, eriti nendest, mille otsas ei pesitse ahve ja mis ei kasvata vilja.» . 

Sellele märkusele vastas teejuht ainult tasase häälitsusega, mis pidi tema kaaslasi vaikima 
sundima. Selle põgusa, äsja jutustatud vestiuse ajal, mis toimus summutatud häälel, liikusid kanuud 
aeglaselt pärivoolu edasi läänekaida sügavas varjus, kuna aerusid kasutati ainult selleks, et säilitada 
soovitud suund ja õige asend. Voolu kiirus oli eri paigus väga erinev: ühes kohas voolas jõgi 
aeglaselt, kuna teisal, käänakutevahelistel sirgematel lõikudel voolas see ühe-, kahe- või koguni 
kolmerniilise tunnikiirusega. Kärestikulistes kohtades oli see koguni hirmuäratav. Jasper arvas, et 
arvestades rannalt lahkumise aega, võiksid nad pärivoolu triivides kahe tunniga jõesuudmesse jõuda, 
ja nad otsustasid koos Rajaleidjaga, et on kasu:ik lasta kanuudel mõnda aega triivida, vähemalt seni, 
kuni nad on selgusele jõudnud, kas uues liikumispaigas neid mingi hädaoht ei varitse. Ettevaatus 
sundis neid vestlema poolsosinal. Kuigi praegu valitses selles tohutus ja peaaegu ääretus põlismetsas 
sügav vaikus, pidas loodus ümber.ringi oma tuhandekeelset kõnnumaa ilukõnet. Ohuhingus k6hises 
kümnete tuhandete puude lehtedes, vesi vulises, ning aeg-ajalt, kui tuul nooljaid tüvesid õõtsutas ja 
need teiste vastu puutusid, oli kuulda mõne oksa või tüve praksumist.. Kuskil polnud vähimatki 
elumärki. Tõsi küll, Rajaleidjale näis, et ta kuulis kauget hundiulgumist, kuid see tundus nii põgus ja 
ebaselge, et selle võis ehk ettekujutuse arvele panna. Kuid hetkel, kui ta tahtis oma kaaslasi 
eespoolmainitud viisil vaikima sundida, püüdis tema valvas kõrv kinni kummalise heli, mis tekib 
kuivanud oksa murdumisel ja mis, kui teejuhi meeled teda ei petnud, tuli läänekaldalt. Kõik, kes tun- 
nevad seda iseäralikku heli, teavad, kui kiiresti kõrv seda tajub ja kui kerge on vahet teha 
kõndimisel tekkiva oksapraksumise ja igasuguse muu müravahel metsas. 

«Kaldal on kuulda mehe samme,» sõnas Rajaleidja Jasperile. Ta küll lausa ei sosistanud, kuid ei 
rääkinud siiski ka nii valjusti, et see oleks võinud kuigi kaugele kosta. «Vahest on need neetud 
irokeesid oma relvadega juba ka ilma paadita üle jõe tulnud?» 

«Vahest on see delavaar? Kindlasti tuli ta meile piki kallast järele ning teab, kust meid otsida. Las 
ma sõidan kaldale lähemale ja uurin järele.» 


«Mine, vennas, kuid liiguta oma aeru üsna kergelt ja ära sa mingil juhul riskeeri kaldale 
minekuga, enne kui asi pole päris kindel.» 

«Ons see mõistlik?» pahvatas Mabel õhinal, unustades täiesti, et on vaja vaikselt rääkida. 

«Sugugi mitte, kui te nii valjusti räägite, mu kullake,» vastas Rajaleidja. «Mulle meeldib teie hääl, 
mis on õrn ja armas, kuna mul on tulnud nii kaua kuulata meeste häälekõla, kuid seda ei tohi praegu 
liiga ohtralt ega liiga vabalt kuulda lasta. Teie isa, ausameelne seersant, ütleb teile, kui te temaga 
kokku saate, et vaikimine rännuteedel on kahekordne voorus. .. Mine, Jasper, ja näita, et mõistlikkus 
on sinu iseloomujooneks.» 

Möödus kümme ängistavat minutit. Jasperi kanuu oli nii käratult eemale libisenud, otsekui oleks 
pimedus selle alla neelanud. Samal aj al jätkas salkkond pärivoolu liikumist. Kõik olid vakka ja 
võiks koguni öelda, et pidasid hinge kinni - nii suur oli kõigi soov tabada ka kõige nõrgemat heli, 
mis peaks kaldalt tulema. Kuid nii nagu ennegi, valitses ümberringi seesama pühalik, võiks koguni 
öelda, ülev vaikus, üksi mingi nõrga takistuse vastu põrkava vee loksumine ja ohkamisena kostev 
puudesahin häirisid põlislaane uinakut. Siis korraga kostis taas tasast kuivanud okste praksumist. 
Rajaleldjale tundus, et ta kuuleb summutatud häälte kõminat. 

«Vahest ma eksin,» lausus ta, «sest et sageli kujutad endale ette seda, mida süda igatseb, kuid 
mulle tundub, et seal kostis delavaari madal häälekõla.» 

«Võivad siis surnud metslased veel ringi rä! 1nata?» päris Cap. 

«Jah, .seda nad teevad, kuid ainult oma õnnelikel jahimaadel ja ei kuskil mujal. Kui aga punanaha 
hing on juba kord kehast lahkunud, teeb ta maapealse eluga lõpparve. Tal puudub võime oma 
vigvami juures viibida, kui tema tund on juba löönud.» 

«Ma näen midagi jões,» sosistas Mabel; kes pärast Jasperi lahkumist ainiti pimedusse vahtis. 

«See on kanuu!» kostis teejuht, tundes suurt kergendust. . 

«Paistab, et kõik on hästi läinud, muidu oleksime me poisist midagi kuulnud:» 

Järgmisel hetkel libisesid kaks kanuud taas teineteise kõrval pärivett edasi, mida nendes istujad 
märkasid alles siis, kui need olid üsna teineteise lähedale jõudnud. ühes neist tundsid nad ära Jasperi. 
Paadi ninas aga istus veell üks mees. Kui noor laevnik aeruga paadile niisuguse asendi andis, et 
Rajaleidja ja Mabel võisid tema nägu näha, tundsid mõlemad selles ära delavaari. 

«Tšingatšguk, mu vend!» hüüdis teejuht väriseva häälega delavaari keeles. «Mohikaani pealik! 
Mu süda on täis rõõmu. Sageli oleme me üheskoos mööda veriseid tapluseradu sammunud ja ma 
kartsin nüüd, et me seda enam ilmaski ei tee.» . 


«Häh! Mingod on skvood! Kolm nende skalpi ripub minu vööl. Nemad juba ei tapa delavaaride 
Suurt Madu! Nende südametes ei ole verd ja nende mõtted viibivad, nende rada de juures, mida 
mööda nad üle Suure Järve tagasi võiksid minna.» 

«Käisid sa siis nende juures, pealik? Ja mis sai jões olnud sõjamehest?» 

«Temast sai kala ja ta lebab jõepõhjas koos angerjatega. Las tema vennad viskavad talle 
õngekonksu söödaga. Rajaleidja, .ma lugesin vaenlased üle ja puudutasin käega nende püsse.» 

«Näh, ma arvasin kohe, et ta üritab mõnd julgustükki!» hüüdis teejuht inglise keeles. «See 
uljaspea on nende juures käinud ja on sealt meile kõigi nende kavatsuste kohta teateid toonud. 
Pajata, Tšingatšguk, ja ma räägin meie sõpradele kõik täpipealt ära.» 

Delavaar jutustas nüüd tasase tõsise häälega oma kõige tähtsamaist avastusist, mis ta oli teinud 
sellest ajast alates, kui teda viimati nähti oma vastasega jões võitlemas. Viimase saatusest ei 
lausunud ta enam sõnakestki, sest sõjamehel pole sünnis kiidelda, kui jutt on tõsisemaist asjadest. 
Niipea kui ta oli selles surmaheitluses võidu saavutanud, ujus ta idakaldale, läks ettevaatlikult maale 
ning hiilis pimeduse varjus märkamatult irokeeside hulka, kus keegi ei näinud ta vastu mingit 
umbusaldust avaldavat. Kord pöördus küll keegi ta poole küsimusega, kuid ta ütles enda 

Noolepea olevat, ja siis ei päritud tema käest enam midagi. Juhuslikult kuuldud märkustest selgus 
talle, et see kamp oli väljas peamiselt selleks, et kinni püüda Mabel ja tema onu, kelle auastme 
suhtes nad nähtavasti eksisid. Samuti oli ta küllalt kuulnud selleks, et leida kinnitust oma 
kahtlustustele, et Noolepea oli nad reetnud mingil kaalutlusel, millest oli praegu raske aru saada, 
kuna tuskaroora polnud veel saanud tasu oma teenete eest. 

Kõigest sellest jutustas Rajaleidja oma kaaslastele ainult seda, mida pidas vajalikuks nende 
kartuste vaigistamiseks teatada. Ta lisas veel, et on saabunud paras silmapilk tegutsemiseks, kuna 
irokeesid polnud veel täiesti toibunud oma sõjameestekaotuse tõttu tekkinud segadusest. 

«Ma ei kahtle, et me leiame nad lõhangu juurest,» jätkas teejuht, «ning seal otsustab jubasaatus, 
kas pääseme neist mööd-a või hngemenende küüsi. Garnisonini jääb sealt vaid veidi maad, ja 
seepärast tulin ma otsusele, et võik. sit! Mabeliga maale minna ja ta mõtle kõrvaltee kaudu 
gamisoni viia, kanuu aga võiks jääda kärestikule juhuse hoolde.» 

«Sellest ei tule midagi välja, Rajaleidja!» katkestas Jasper teda ägedalt. «Mabel pole küllalt tugev, 
et minna jala läbi öise metsa. Las ta tuleb minu lootsikusse ja emb-kumb, kas jätan sinna oma elu või 
viin ta tervena üle kärestiku, kuigi ilm on praegu nii pime.» 

«Ma ei kahtle, et sa seda teed, vennas. Keegi ei kahtle sinu valmisolekus teha kõik, mis iganes 
võimalik, et asu. tada teenet seersandi tütrele, kuid niisugusel ööl, nagu täna võib teid tervena üle 
Oswego kärestiku aidata ainult juhus ja mitte sinu terane silm.» 

«Ja kes juhatab ta tervena garnisoni, kui ta on randa jõudnud? Kas pole öö rannas niisama pime 
kui jõel? Või arvad sa; et mina tunnen oma elukutset halvemini kui sina oma?» 

«Hästi öeldud, mu poiss, kuid kui mina pimeduses teelt eksin, mida minuga pole küll veel kunagi 
elus juhtunud, siis ei teeks see muud kurja; kui et tuleks öö metsas veeta, kuna aga aeru vääratus või 
katluu järsk kõrvalekaldumine kursist paiskaksid sinu ja noore naise jõkke, ja on täiesti kihdel, et 
seersandi tütar ei tule sealt enam ilmaski elusana välja.» 

«Ma jätan selle Mabeli enda otsustada. Olen.kindel, 

et ta tunneb kanuus end rohkem kaitstud olevat kui metsas.» 

«Ma usaldan täiesti teid mõlemaid,» lausus tütarlaps, «ega kahtle põrmugi, et te teete kõik, mis 
suudate, et tõendada minu isale oma suurt lugupidamist ja sõprust, kuid ma pean tunnistama, et ma 
ei tahaks kanuust lahkuda, kuna on üsna kindel, et metsas on vaenlasi, sest me nägime neid juba seal. 
Kuid mu onu võiks minu eest otsustada selle asja.» 

«Mulle ei meeldi mets,» ütles Cap, «kui on võimalik vabalt liikuda, nii nagu siin jõel. Pealegi, 
master Rajaleidja, rääkimata metslastest, jätate te kahe silma vahele haid.» 

«Haid! Mis te!... Kes on kunagi kuulnud haidest kõnnumail?» 

«Ah, haid, karud või hundid - pole tähtis, kuidas te neid nimetate - igatahes armastavad ja 
jaksavad need elukad hammustada.» 

«Armas jumal! Kas te tõesti kardate neid Ameerika metsade elajaid? Metskass on tõepoolest 
kaunis metsik loom, olen nõus sellega, kuid vilunud jahimees saab ka temaga kergesti hakkama. 
Rääkige parem mingodest ja nende põrguviguritest, kui tahate, kuid ärge tehke tühja kisa :karude ja 
huntide pärast.» 

«Nojah, master Rajaleidja,teile muidugi on see kõik väga tuttav, sest te teate vist iga teile 
vastutuleva olevuse nimegi. Harjumus loeb väga palju ja. see teeb mehe julgeks, kui ta muidu ehk 
ongi aravõitu. Ma tundsin meremehi lõunalaiuskraadidel, kes võisid tundide viisi ujuda viieteist- 
kuni kahekümne jala pikkuste haide keskel ega mõelnud sellele rohkem kui pühapäeva õhtupoolikul 
kiriku uksest väljaastuv talumees mõtleb sellele, kelle keskel ta viibib.» 

«Tõesti imelik asi!» hüüdis Jasper, kes polnud veel suutnud omandada merekarude 
luiskamisosavust. «Ma olen alati kuulnud, et meest, kes julgeb haide sekka vette minna, ootab kindel 
surm.» 


«Tõsi jah, ma umistasin vist öelda, et poisid võtsid alati kaasa püstvinna, kaluri antspaagi 
võiraudkangi, et nen'dega elajatele nina pihta virutada, kui need tüütavaks muutusid. Ei, ei, mulle ei 
meeldi sugugi need teie karud ja hundid, kuigi vaal on minu meelest peaaegu seesama kalasort, mis 
suitsuheeringas pärast seda, kui teda on kuivatatud ja soolatud. Mabelil ja mul on siiski parem 
kanuusse jääda:» 

«Mabel teeks ikkagi hästi, kui ta vahetaks kanuu,» lisas Jasper juurde. «Minu oma on tühi, ja 
isegi Rajaleidja võib tunnistada, et jõel on minu silm tema omast terasem.» 

«Seda tunnistan ma heameelega, vennas. Keegi ei hakka selle vastu vaidlema, et sa oskad hästi 
jõgedel ja järvedel laevaga sõita. Sul on täitsa õigus, kui arvad, et seersandi tütar' on paremini 
kaitstud sinu kanuus kui selles siin, ja kuigi ma heameelega hoiaksin teda enda läheduses, on tema 
hea käekäik mulle niivõrd südamel, et ma ei saa teisiti kui anda talle ausat nõu. Juhi oma kanuu otse 
meie kanuu kõrvale, Jasper, ja ma annan sulle selle, keda sa pead väärtusliku aardena hoidma.» 

«Ja ka minu meelest on ta seda,» kostis noormees ning täitis kohe Rajaleidja soovi. Mabel läks 
oma endisest kanuust teise ja istus pakkidele, misseni olid olnud selle kanuu ainukeseks laadungiks. 


Niipea kui see oli sündinud, eemaldusid kimuud. teineteisest pisut maad ja siis võeti aerud, 
vältides hoolikalt vähimatki müra. Jutuajamine lakkas aegamisi ning kui jõuti kardetava lõhanguni, 
tundsid kõik selle momendi tähtsust. Polnud kahtlust, et vaenlased püüdsid enne neid siia jõuda. 
Kuna oli vaevalt usutav, et irokeesid sellises pilkases pimeduses katset tegid siit üle pääseda, siis oa 
Rajaleidja kindlal arvamisel, et nad ootasid neid kummalgi jõekaldal, lootuses neid randumisel kinni 
püüda. Ta poleks teinud eespool mainitud ettepanekut, kui ta poleks kindel olnud, et suudab sel:ega 
metslaste kindla võidulootuse nurja. ajada: Nüüd aga sõltus kõik sõudjate osavusest, sest kui kanuu 
peaks kogemata vastu rahnu põrkama, siis, kui see just kildudeks ei purune, lähevad nad peaaegu 
kindlasti ümber, ja sel juhul on juba karta mitte ainult jões ähvardavaid ohtusid, vaid ka seda, et 
Mabel kind:asti tagaajajate küüsi langeb. Sellepärast oli vaja äärmist ettevaatust, ja nii oligi; igaüks 
neist niivõrd ametis oma mõtetega, et ei tundnud mingit soovi rohkem rääkida, kui just antud 
olukorra toimingud seda nõudsid. 

Sedamööda, kuidas kanuud vaikselt edasilibisesid, muutus lõhangust kostev möirgamine järjest 
selgemaks. Cap pidi kogu oma julguse kokku võtma, et paigale jäädal kui see kurjakuulutav kohin 
ööpimedusesüha lähenes. Ta silme ees seisis veel eredaltpilt kosest ja tema agaralt töötavas 
kujutluses oli lõhang niisama ohtlik nagu see koht, kust ta samal päeval ülepeakaela oli alla 
sööstnud; kahtluste ja kar- 

tuste mõjul tundus see hädaoht nüüd veelgi suuremana. Kuid vana meremees eksis, sest Oswego 
lõhang ja kosk erinevad oma iseloomult ning vägevuselt tublisti teineteisest. Esimene pole rohkem 
ega vähem kui üle rahnude ja kaljude pulbitsev kärestik, kuna aga viimane väärib täiesti teenitult 
nimetust, mida ta kannab, nagu juba eespool nägime. 

Mabel oli muidugi ärevil ja täis kartlikku ootust, kuid olukorra uudsus ja usaldus teejuhtide vastu 
oli niivõrd suur, et ta jäi rahulikuks. Kui tal aga oleks olnud selgem ettekujutus tõsioludest või kui ta 
oleks teadnud, kui abitu on inimene looduse vägevuse ja suuruse ees, poleks ta olnud nii rahulik. 

«Kas see ongi too koht, mida te mainisite?» küsis ta Jasperilt, kui voogude möirgamine lõhangus 
hakkas selgesti kostma. 

«See ta on, ja ma palun, olge minus kindel. Me pole küll vanad tuttavad, Mabel, kuid siin 
kõnnumail elatakse mitu päeva ühe päevaga. Mulle tundub, et tunnen teid juba aastaid.» 

«Ka mul pole seda tunnet, et te mulle võõras olete, Jasper. Ma olen kindel teie osavuses ja selles, 
et te tahate mind aidata.» 


«Eks me näe, eks me näe! Rajaleidja on kärestikust laskumiseks liialt jõe keskele läinud. Jõesängi 
sügavaim koht jääb aga rohkem idakalda poole. Kahju, kuid nüüd ei kuu. leks ta enam minu 
hõikamist. Hoidke kanuust kõvasti kinni, Mabel, ja ärge kartke midagi!» 

Järgmisel hetkel kiskus kiire vool nad lõhangusse ja kolm-neli minutit ei näinud pigem aukartust 
kui hirmu tundev tütarlaps enda ümber midagi muud kui vaid sädelevat vahtu egg kuulnud midagi 
muud kui ainult vee möirgamist. Paarkümmend korda näis kanuu lainetekeerisesse kaduvat, ja 
niisama palju kordi libises see tugeva käsivarre sunnil sealt jälle vigastamatult välja. Ainult üksainus 
kord näis, et Jasper oli kaotanud valitsemise oma hapra lootsiku üle, see keerles mitu sekundit samas 
paigas ringi, kuid meeleheitliku jõupingutusega sai Jasper selle taas oma võimusesse ja juhtis ta 
tagasi endisesse sõiduvette. Ning varsti sai kogu ta jõupingutus ja ärevus tasutud: kanuu ujus vaikselt 
sügavas vees allpool kärestikke, väljaspool igasugust hädaohtu, ja sellesse polnud sattunud 
klaasitäitki vett, 

«Noh, ongi kõik, Mabel!» hüüdis noormees rõõmsalt. «Hädaoht on möödas, ja nüüd võite te 
kindel olla, et veel täna öösel kohtate oma isa.» 

«Issand olgu kiidetud! Selle suure õnne eest, Jasper, oleme me mõlemad isaga teile tänu võlgu.» 

«Rajaleidja teene pole sugugi väiksem minu omast... Kuid kus on siis teine kanuu?» 

«Mulle paistab, et meie lähedal jões on midagi. Kas pole see mitte meie sõprade paat?» 

Mõne aerutõmbega oli Jasper kõne all oleva eseme juures. See oli tõepoolest teine kanuu, ainult 
et tühi ja kummuli. Niipea kui noormees oli seda näinud, hakkas ta kohe ujujaid otsima. Ja oma 
suureks rõõmuks märkas ta peagi Cappi, kes triivis pärivoolu. Vana meremees eelistas pigem 
uppuda, kui et kaldal metslaste kätte sattuda. Jasper tõmbas ta suure vaevaga paati ning siis lõpetas 
ta otsingud, kuna ta oli kindel, et siinses madalas vees kahlas Rajaleidja pigem randa, kui et loobus 
oma armastatud püssist. 

Ülejäänud teekond oli lühike, kuigi sõideti pimedas ja nende olukord polnud päris ohutu. Viivu 
aja pärast kuuldus tumedat mühinat, mis ajuti meenutas kaugelt kostvaid kõuekärgatusi ja vetemöllu. 
Jasper selgitas oma kaaslastele, et nüüd kuulevad nad juba järve murdlainetust. Madalad käärulised 
neemekeeled laiusid nende ees. Ühte nende poolt moodustatud abajasse libiseski kanuu, lennates 
käratult kruusasele rannale. Kõik järgnev sündis nii kiiresti ja ootamatult, et Mabel sai vaeva:! aru, 
mis toimus. Mõne minuti pärast möödusid nad juba tunnimeestest, üks värav avanes nende ees, ja 
erutatud tütarlaps leidis end oma isa käte vahel, kes tundus talle peaaegu võõrana. 


VIII PEATÜKK 


See valguse ja armu maa 
on ööta, kuuta, päikseta; 
siin jõgedel on elav vool 
ning taevasära igal pool: 
see unelmate, une maa, 
mis kestab alalõpmata. 
Kuninganna ärkamine 


Äsja hädaohust pääsenud ja väsinud inimene magab tavaliselt magusalt ja sügavalt. Nii oli see ka 
Mabeliga, kes ei tõusnud oma tagasihoidlikult õlgkotilt (millega pidi leppima lihtsa seersandi tütar 
säärases kauges piiripunktis) enne, kui garnison oli juba ammu oma tavalise trummipõrina saatel 
hommikusele loendusele kogunenud. Seersant Dunham, kelle õlgadellasus nende tavaliste ja igapäe- 
vaste kohustuste täitmine, oli jõudnud kõik oma hommikused ametitalitused lõpetada ja hakkas juba 


hommikueinele mõtlema, kui tema tütar toast välja värske õhu kätte tuli, täis vaimustust, üllatust 
ning tänutunnet, mille kutsusid temas esile niihästi olukorra undsus kui ohutus. 

Tol ajal, mil juhtusid meie poolt kirjeldatavad sündmused, oli Oswego üks Briti valduste 
kaugemaid piiripunkte sel:el mandril. Fort oli alles lühikest aega inglaste valduses ja selle garnison 
koosnes ühest šoti rügementi kuuluvast pataljonist. Ehkki too rügement oli esialgselt šoti päritoluga, 
oli sellesse hiljem ka palju ameeriklasi vastu võetud. See uuendus avas Mabeli isalegi tee 
tagasihoidliku, kuid vastutusrikka vanemseersandi kohale. Korpuses leidus ka väike hulgake noori 
ohvitsere kolonistide seast. Fort ise, nagu suurem osa sedalaadi kindlustustest, suutis vastu panna 
pigem metslaste rünnakutele kui regulaarvägede piiramisele. Kuna aga raskete suurtükkide ja muu 
vajaliku sõjamoona transporteerimine oli äärmiselt tülikas, oli piiramisoht niivõrd ebatõenäoline, et 
kindlustuse projekteeinud 

insenerid polnud seda peaaegu üldse arvesse võtnud. Siin olid mullast ja palkidest bastionid, kuiv 
kraav, võrdlemisi pikk pihtaed, avar paraadiplats ja palkidest barakid, mis teenisid kahte eesmärki: 
olid ühtaegu niihästi eluasemeks kui kindlustuseks. Mõnedkergemad välisuurtükid seisid fordi 
lagedal platsil käepärast, nii et neid võis tarviduse korral kiiresti vajalikku kohta toimetada. 
Kindlustuse laskeavadest vahtisid välj a kahe raudse kahuri ähvardavad suud, manitsedes uljaspä,id 
nende võimu austama. 

Kui Mabel oli oma mugavast, kuid võrdlemisi kaugel asetsevast hütist, kuhu tema isale lubati 
tüdruk paigutada, õue, karge hommikuõhu kätte astunud, leidis ta ennast ühe bastioni jalamil, mis 
seisis kutsuvana tema ees, tõotades ülevaadet kõigest sellest, mida eelmise öö pimedus oli varjanud. 
Roninud mööda muruga kaetud nõlvakut üles, leidis muretu ja kergejalgne tütarlaps ennast korraga 
kohas, kust tema pilgule avanes täiesti uudne ja huvitav maastik. 

Lõuna pool laius mets, kus Mabel oli mitu vaevarikast päeva rännanud ja mis oli täis nii paljusid 
hädaohte. Metsa eraldas pihtaiast avamaa vöönd, kust kunagi olid puud maha võetud ja püstitatud 
need sõjaväeehitused, mis nüüd teda ümbritsesid. Too kaitsevall - sest selline oli tegelikult tema 
sõjaline otstarve - võis saja aakri suurune olla ja sellega lõppesid siin igasuguse tsivilisatsiooni jäl- 
Jed. Selle taga oli mets - tihe, otsatu mets oma põue peidetud peegelsiledate järvedega, süngelt tor- 
mavate jõgedega ja kogu oma loodusliku mitmekesisusega. Hiljutiste mälestuste tõttu suutis Mabel 
seda nüüd nii elavalt ette kujutada. 

Kui neiu oma näo sellelt vaatepildilt kõrvale pööras, tundis ta, et tema põskedele hoovab värsket 
meeldivat tuulehingust, säärast, mida ta polnud enam tunda saanud pärast kaugelt rannikult 
lahkumist. Siin avanes talle uus vaatepilt ja kuigi ta oli seda oodanud, võpatas Mabel siiski ning 
tema tasane hüüatus väljendas seda nsudingut, millega tema vaimustatud silmad seda ilu neelasid. 
Põhjas, idas ja läänes, lühidalt igas suunas, laius lainetav veteväli, võttes enda alla üle poole kogu 
panoraamist. Siinsel veel puudus too heleroheline toon, mis üldiselt iseloomustab Ameerika 
veekogusid, ja see polnud ka sügavsinine nagu ookeanis, - ei, see oli otsekui puhas läbipaistev 
merivaik. Kuskil polnud näha maad, välja arvatud siinne rannik, mis laius katkematu metsaribana 
paremale ja vasakule, moodustades kord laiu lahti, kord madalaid neemi. Suur osa sel- 

lest rannikust oli siiski kaljune ja neisse kaljuõõnsustesse voolas aeglaselt veeredes vesi, 
1Jlisvahel kobrutas ja kõmises kumedalt ning tuletas meelde kauget paugutamist. Veepinnal ei 
valendanud ühtki purje, ükski vaal ega ükski kala ei mänginud tema rinnal. Ka selle ääretu avaruse 
kõige .hoolsamal ja terasemalgi silmitsemisel polnud näha ühtki märki, mis oleks vihjanud tema 
kasulikkusele või otstarbele. Ühel pool näiliselt lõputud põlislaaned,. teisal otsatuna laiuv veteväli — 
selline oli pilt, mis neiule avanes. Loodus *näis vist rõõmu tundvat selle suurejoonelise vaatepildi 
loomisest, kui ta, detailid unarusse jättes, need kaks peajõudu nii julgelt ja ilmekalt teineteise vastu 


seadis, et silm võiks imetiuse ja naudinguga laialt lehevaibalt veelgi avaramale veteväljale, järve 
lõputuit, kuid vaikselt hinguselt metsa pühaliku vaikusening poeetilise üksinduse juurde rännata. 

Mabel Dunham, kes oli lihtsameelne nagu suurem osa tema kaasmaalannasid tol ajal ning 
otsekohene ja siiras, nagu võib olla ainult sooja südamega ja avameelne tütarlaps, ei olnud kaugeltki 
tundetu selle meie kauni maa luulelisuse suhtes. Ehkki Mabelit ei saanud just haritud tütarlapseks 
pidada, sest et väga vähesed neiud said tol ajal sel maal mingit muud haridust peale emakeelse 
algõpetuse, oli ta siiski palju rohkem õppinud, kui teised tema seltskondliku positsiooniga noored 
naised. Ühe varem tema isa rügementi kuulunlld ohvitseri lesk oli Mabeli pärast tema ema surma 
oma hoolde võtnud ja tänu sellele leedile oli Mabel omandanud palju harjumusi ja teadmisi, millest 
ta muidu oleks kindlasti ilma jäänud. Teda ei kasvatatud selles perekonnas mitte niivõrd teenijana, 
kuivõrd tagasihoidliku seltsidaamina, ja seda oli selgesti näha tema riietuse$t, kõnest, iseloomust 
ning koguni tema tunnetestki, kuigi see kõik ei andnud veel välja tõelise leedi mõõtu. 

Kõike seda arvestades ei imesta lugeja sugugi, kui ta saab teada, et Mabel silmitses seda tema ees 
avanevat ennenägematut vaatepilti naudinguga, mis oli palju kõrgem lihtlabasest imetlusest.Ta 
hindas selle maastiku ilu, nii nagu seda oleks hinnanud paljud teisedki temataolised, kuid vähe 
sellest, ta tundis ka selle ülevust, seda rahulikku üksindust, seda vaikset suursugusust ja 
kaasakiskuvalt mõjuvat rahu, mis alati valitseb avarates maastikes, mida inimkäsi pole veel suutnud 
rikkuda. 

«Kui ilus!» hüüdis ta ennast unustades, seistes sellel üksildasel bastionil ja tundes oma näol järve 
karget õhku. 

Ta tundis, kuivärske ja õrn see oli ja kuidas see täitis kogu ta keha ning hinge. «Kui imekaunis! 
Kui haruldane!» 

Tema sõnad ja mõttelõnga katkestas keegi, puudutades teda õlast. Mabel pöördus ümber, lootes 
näha oma isa, kuid tema kõrval seisisRajaleidja. Skaut toetus vaikselt oma pikale püssile ja naeris 
oma kõlatul viisil, kuna ta väljasirutatud käsi viipas laia liigutusega avaraie panoraamile. . 

«Siin on teie ees meie mõlema, nii Jasperi kui minu valdused,» ütles ta. «Järv kuulub talle ja mets 
mulle. See poiss hoopleb oma valduse ulatusega, kuid ma ütlesin talle, et minu puud võtavad enda 
alla niisama suure maa-ala sellel maakeral nagu kõik tema veteväljad. Ja teile, Mabel, passivad nad 
mõlemad, sest ma ei näe, et hirm mingode ees või öine rännak oleksid teie välimusele halvasti mõju- 
nud.» 

«See on uus joon Rajaleidjas - öelda meelitusi rumalale tütar,lapsele.» 

«Ta pole rumal, Mabel! Ei, hoopiski mitte! Seersandi tütar ei teeks oma auväärsele isale sugugi 
au, kui ta teeks või ütleks midagi, mida peaks rumalaks nimetama.» 

«Siis peab ta ettevaatlik olema ega tohi liialt usaldada reetlikke ja meelitavaid sõnu. Kuid, 
Rajaleidja, ma olen väga rõõmus, et .näen teid jälle meie hulgas, sest kuigi Jasper ei muretsenud 
nähtavasti eriti, kartsin ma siiski, et teil, ja teie kaaslasel võib selles hirmsas lõhangus pahasti 
minna.» 

«Poiss tunneb meid mõlemaid ja ta oli kindel, et me ei upu - see on vaevalt mõeldav minu 
võimete juures. Muidugi oleks olnud üsnagi raske ujuda, pikk püss käes. Kuid minul ja «hirvetapjal» 
on tulnud juba üheskoos nii palju tegemist teha igasuguste metsloomade, mingode ja prantslastega, 
et vaevalt võisin ma temast nii kergesti lahkuda. Ei, ei, me kahlasime kaldale, kuna lõhangus oli vesi 
küllalt madal, peale mõne üksiku koha, ja jõudsime maale koos oma sõjariistadega. irokeeside pärast 
pidime me oma asja tasa ja targu ajama, seda pean ma tunnistama. Me taipasime kohe, et niipea, kui 
need varitsevad hulgused tulukesi näevad, mis paistavad seersandi poolt teie kanuu vastuvõtmiseks 
randa saadetud laternatest, pistavad nad plehku, sest nad kartsid, et garnisonist tullakse neid taga 

ajama. Nii et me pidime ainult ühe tunnikese kannatlikult rannakividel istuma ja hädaoht oligi 


möödas. Kannatlikkus on metsaelaniku suurim voorus.» 

«See teade rõõmustab mind, sest hoolimata oma suurest väsimusest; suutsin ma vaevalt magada, 
kuna mõtlesin sellele, mis teiega võis juhtuda.» 

«Issand õnnistagu teid, teieõrna väikest südant, Mabel! Jah, niisugused on kõik õilsameelsed 
naised. Kuid ma pean ütlema, et rõõmustasin väga, kui nägin, et laternatuli järvele lähenes, sest ma 
teadsin, et see tunnistab kindlalt teie pääsemist. Meie, kütid ja teejuhid, oleme jämedad olevused, 
kuid ka meil on omad tundmused ja mõtted, niisama nagu igal kindralil sõjaväes. Me oleksime 
Jasperiga pigem surnud, kui lasknud teile midagi kurj a sündida.» 

«Tänan teid kõige eest, mis te minu heaks olete teinud, Rajaleidja, ma tänan teid kogu südamest, 
ja olge kindel, et ka mu isa kuuleb sellest. Ma olen talle juba palju jutustanud, kuid mul on veel üks 
kohus täita selles suhtes.» 

«Vaikige, Mabel! Seersant teab, mida tähendab mets ja mida tähendavad mehed. Seda pole talle 
sugugi vaja rääkida. .. Noh, nüüd siis saitegi oma isaga kokku. Kas see ausameelne vana sõdur on ka 
niisugune, nagu te lootsite teda eest leida?» 

«Ma leidsin temas oma kalli isa, kes võttis mind vastu nii, nagu üks sõdur ja isa peab oma last 
vastu võtma. Tunnete te teda juba kaua, Rajaleidja?» 

«Kui nüüd keegi aega arvestab. Ma sain parajasti kaheteistkümne-aastaseks, kui seersant võttis 
mind kaasa mu esimesele luureretkele, ja sellest on nüüd juba üle kahekümne aasta tagasi. See oli 
raske hulkurielu. Teie polnud siis veel üldse ilmale tulnud ja võib-olJa poleks teil olnud ka isa,. kui 
püssiga ümberkäimine mitte. mu loomulike annete hulka ei kuuluks.» 

«Kuidas nii?» 

«Väga lihtsalt. Katsun teile seda mõne sõnaga jutustada. Olime kord varitsuspaigas. Seersant sai 
raskesti haavata ja o:eks kaotanudoma skalbi, kui ma poleks teatud määral vaistuliselt püssi järele 
haaranud. Igatahes, kuidas see asi ka polnud, päästsime me siiski tema ja praegu pole kogu 
rügemendis ühtki temaealist meest, kellel oleks peas kaunimad juuksed kui temal.» 

«Te päästsite minu isa elu, Rajaleidja!» hüüdis Mabel ja haaras südamlikult mõlema käega teejuhi 
karedast sooni 

lisest käest. «Issand onnistagu teid kõigi teie heategude eesti» 

«Ei, ma ei rääkinud ju elupäästmisest, kuigi arvan, et päästsin tema skalbi. Inimene võib ju ka 
ilma skalbita elada ja niisiis ei saa ma öelda, et päästsin tema elu. Jasper võiks sedasama öelda teie 
kohta, sest ilma tema silma ja käe.ta poleks kanuu niisugusel ööl, nagu oli möödunud öö, kunagi 
tervena üle lõhangu pääsenud. Poiss on osav jõel ja järvel, mina jälle küttimisel ja jälgede otsimisel. 
Praegu on ta seal järvesopis, - valvab kanuusid ja piilub ühe silmaga oma armsat väikest laevukest. 
Minu meelest pole siinmail meeldivamat noormeest kui Jasper Western.» 

Esimest korda pärast seda, kui Mabel oli oma toast siia vabasse loodusesse tulnud, heitis ta pilgu 
alla ja ta silmi hakkas vaade, mida võis nimetada selle tähelepanuväärse, tema silmale nii suurt 
rõõmu pakkunud maastiku esiplaaniks. Seal paiskas Oswego oma tumedalt helkivad veed järve 
võrdlemisi kõrgete kallaste vahele, millest idapoolne oli järsem ja ulatus kaugemale põhja kui 
läänekallas. 

Läänekaldal kõrgus fort ja otse selle all, piki kallast, paistsid mõned palkmajad, mis olid 
püstitatud selleks, et vastu võtta ja säilitada Ontariolt siia toodud kaupu või laadida neid siit 
laevadele mitmesugustesse Ontario sadamatesse saatmiseks. Seal paistsid ka kaks madalat liivast 
leetseljakut, mille olid hämmastava korrapärasusega kujundanud kaks vastupidiselt mõjuvat jõudu - 
põhjatuuled ning kiire jõevool- ja mille vahel moodustusid Oswego suudmes kaks abajat, kus võis 
järvel möllava tormi korral varju leida. Läänepoolne abajas ulatus sügavamalt maa sisse ja kuna ta 
oli ka sügavam, oli ta fordile otsekui mingiks väikeseks maaliliseks sadamaks. 


Kaldale oli tõmmatud mitu lootsikut ja kanuud, kuna aga abajas endas seisis toosama väike laev, 
mis andis Jasperile õiguse end meremeheks nimetada. See oli taglastatud nagu kutter ja tema 
kandejõud võis olla umbes nelikümmend tonni. Laevuke oli nii kenasti ehitatud ja värvitud, et mee- 
nutas otsekui mingit sõjalaeva, kuigi tal üldse polnud kvartertekki. .Kutri mastid ja raad olid nii 
korrapäraselt ja ilusasti korraldatud, et see paistis isegi Mabelile toreda ja nägusana. Laev oli 
ehitatud projekti järgi, mille oli mglismaalt eritellimisel saatnud keegi väga osav laevameister, ja ta 
väliskuju oli tõepoolest oivaline. Tume värvandis talle mõjuvõimsa ilme ja tema lehv,iv pikk 
piitsataoline 

vimpel kuulutas otsekohe, et tegemist oli kuningliku laevaga. Nimeks oli tal «Vilgas». 

«Ah see siis ongi Jasperi laev!» lausus Mabel, kelle kujutluses tolle väikese laeva juht oE täiesti 
loomulikult ühte sulanud kutri endaga. «Kas järvel on neid veel palju?» 

«Prantslastel on kolm laeva. Üks neist olevat nende endi sõnade järgi päris tõeline laev, niisugune 
nagu need, mis ookeanidel sõidavad, teine aga on brigg ja kolmas 

kutter, nagu see meie «Vilgas» siin. Nad nimetavad teda «Oravaks», oma keeles muidugi, ja sellel 
«Oraval» näib olevat mingi verivaen meie ilusa laeva vastu, sest harva saab Jasper nõnda järvele 
minna, ilma et «Orav» tema kannul poleks.» 

«Ja kas Jasper on siis niisugune mees, kes prantslase eest minema lidub, pealegi veel niisuguse 
orava eest?» 

«Oh, mis kasu sest vaprusest, kui pole võimalik seda kasutada! Jasper on vahva poiss, seda teavad 
siin piirimail kõik. Kuid tal pole suurtükki, ainult väike haubits, ja tema meeskonda kuulub peale 
tema enese veel ainult kaks meest ja üks poiss. ükskord tegin ka mina tema laeval ühe sõjaretke 
kaasa ja nägin, kuidas see noormees riskeeris. Kujutage ette, ta viis meid vaenlasele niivõrd lähedale, 
et see hakkas meid kuulirahega üle külvama. Prantslastel aga on suurtükke ja muud sihukest värki ja 
nad ei näita iialgi oma nägu väljaspool Frontenac'i, ilma et neil poleks peale «Orava» kaasas veel 
kutter umbes paarikümne mehega. Ei, ei, «Vilgas» on loodud lendamiseks. Mitte asjata ei öelnud 
major, et ta ei taha talle relvi ega rohkem mehi anda, kartes, et see siis oma sõjakusega otsa saab. 
Mina pole sel alal mingi asjatundja, sest minu oskused on sootuks teised, kuid ma näen selle asja 
mõtet. Jasper aga ei taipa seda.» 

«Näe, sealt tuleb mu onu seda sisemaa merd vaatama. Paistab, et suplus pole talle suurt kahju 
teinud.» 

Ja, tõesti, Cap, kes kuulutas oma lähenemist paari tugeva «hm!»-ga, ilmus nüüd bastionile. Ta 
noogutas õetütrele ja tolle kaaslasele ning hakkas siis mõtlikillt silmitsema enese ees laiuvat 
vetevälja. Selleks, et paremini näha, tõusis ta ühele vanale rauast suurtükile, palJi käed risti rinnale ja 
õõtsutas oma keret, nagu tunneks ta laeva pallimist. Et pilt oleks täielik, siis lisarne veel, et taloli 
suus ka lühike piibunosu. 

«Noh, master Cap,» küsis Rajaleidja pahaaimamatult, kuna ta ei pannud tähele halvakspanu ilmet, 
mis pikka 

mööda süvenes teise, näol.«Kas pole see tore veteväli mere nimetuse väärt?» 

«Kas see siis ongi see, mida te oma järveks nimetate?» päris Cap, osutades oma piibuga 
põhjapoolsele silmapiirile. 

«Ma küsin, on see tõesti teie järv.» 

«Aga muidugi. Ja kui midagi loeb mehe arvamine, kes paljude teiste järvede ääres elanud, siis on 
see siin küllaltki väärt järv.» 

«Just midagi niisugust ma ootasingi: tiik mis tiik ja pealegi veel vastiku maitsega veega. Oh 
täiesti mõttetu sisemaale rännata lootuses midagi suurt ja väärtuslikku näha. Ma aimasin, et see 


nõnda on.» 

«Mis siis Ontariol viga on, master Cap? Ta on ju suur ja näeb kena välja ning joogiveeks on ta 
kah küllalt maitsev neile, kes allikavee juurde ei pääse.» 

«Ja seda nimetate te suureks!» lausus Cap,' vehkides uuesti oma piibuga. «Ma tahaksin teilt 
küsida, mis selles suurt on. Kas mitte Jasper ise ei tunriistanud, et järve ühest kaldast teiseni on 
ainult paarkümmend penikoormat?» 

«Kuid, onu,» katkestas teda Mabel, «siin pole ju näha mingit muud maad peale meie oma 
ranniku. Mulle tundub see tõelise ookeanina.» 

«See tiigiraasuke on sinu meelest ookean! Ja seda ütleb tüdruk, kelle sugulaste hulgas on ehtsaid 
meremehi! Ei, see on juba tõesti lausa totrus! Palun ütle, kas näeme me siin midagi niisugust, mis 
pisutki ookeani meenutaks!» 

«Kuidas? Kas' pole siin siis vett? Vesi, vesi, vesi, ei midagi muud kui ainult vesi miilide ja 
miilide viisi ümberringi, nii kaugele, kui. silm ulatab nägema.» 

«Ja kas pole jõgedes, kus sa kanuuga sõitsid, samuti «vesi; vesi, vesi, miilide ulatuses, ei midagi 
muud kui ainult vesi, vesi ja vesi», ja pealegi veel «mi kaugele kui silm ulatab nägema»?» 

«Jah, onu, kuid jõgedel on kaldad ning nendel kasvavad puud, ja jõed on kitsad.» 

«Ja kas pole see siin, millel me seisame, samuti kallas? Kas pole siingi tuhandeid puid ja kas 
kakskümmend penikoormat pole küllalt kitsas pindala, kui hästi järele mõelda? Kes, kirevase pihta, 
on eales kuulnud ookeani kallastest! Või saab ehk keegi kallasteks nimetada neid, mis on vee all?» 

«Kuid, onu, siin, järvel, ei riäe me ju vastaskallast nagu jõe!» 

«Säh sulle! Aga kas Amazonas, Orinoeo ja La Plata * pole jõed, ja kas võid sa nende vastaskallast 
näha? Kuulge, Rajaleidja, mul on ikka kõva kahtlus, kas see veeriba ongi üldse järv. Mulle paistab ta 
rohkem jõena. Igatahes ei võta te seda oma geograafiat just eriti täpselt siin metsamail.» 

«Seekord eksite te küll, master Cap. Järve igas otsasan jõgi ja pealegi veel tõeline Jõgi; see siin 
teie ees aga on tõesti vana Ontario ja kuigi järved pole minu eriala, arvati ma siiski, et sellest 
pareinat naljalt ei leia.» 

«Kuule, onu, mis sa arvad, kui me seisaksime mere ääres, ütleme näiteks Rockaway rannal, kas 
näeksime me siis midagi muudkui siin? Seal on samuti rand või kaldad ja samasugused puud. nagu 
siingi.» 

«See on poikpäisus, Magnet! Noored tütarlapsed peaksid hoolega hoiduma igasugustest 
jonnakustest. Esiteks on ookeani! rannik ja' mitte mingid kaldad, välja arvatud Grand Banks, kuid 
needki, võin kindlasti öelda, ei paista suurelt maalt. Sa ei kavatse ometi' kinnitada, et need kal- 
'dapangad siin ei paistaks maa poolt või et nad oleksid koguni vee all?» 

Kuna Mabel ei suutnud küllalt veenvalt vastu vaielda oma onu veidratele arusaamadele, jätkas 
Cap targutamist ja tema näost hakkas paistma eduka vaidleja võidurõõm. 

«Ja siis need puud seal, - neid ei saa ju sugugi võrrelda siinsetega. Ookeani rannikutel on farme, 
linnu, külasid, maju ja mõnel pool maailmas losse, kloostreid ja majakaid. .. ja-jah, just nimelt 
majakaid. Aga mis siin on? Mitte midagi! Eh,. master Rajaleidja, ma pole veel ilmaski kuulnud 
ookeanist, kus poleks suuremal või väiksemal arvul majakaid, siinkandis aga pole isegi mitte 
tulepaaki.» 

«See-eest on siin midagi paremat: suurepärane mets.» 

«Jah, teie mets võib ju passida järvele, kuid mis kasu oleks ookeanist, kui kogu maa tema ümber 
oleks metsaga kaetud? Laevad muutuksid ülearusteks ja kaubandusel oleks lõpp. Mis oleks aga 
maailm väärt ilma kaubanduseta? Ma olen täiesti päriselle mõttetarga arvamisega, kes ütles, et 
inimene loodi kauplemiseks. Ja mind paneb imestama, Magnet, et sa võisid mõelda, nagu sarnaneks 
see vesi Siin 

* Am a:zonasja Orinoco - Lõuna-Ameerika suurimad jõed, La Plata (Rio de 1,a 'pliita) - 
Urgguai ja. Parana-Paraguai jõgede Ühine suudmeala Lõuna-Ameerika rannikul, umbes 200 km lai. 

mereveega. Võin kihla vedada, master Rajaleidja, et kogu teie järves ei leidu ainsatki 
vaalapoega!» 

«Pean tunnistama, et vaalast pole ma siin tõesti kunagi midagi kuulnud, kuid mina pole asjatundja 
vees elavate loomade suhtes, kui need pole just jõgedes ja ojades elavad kalad.» 

«Kuidas! Tähendab, pole isegi mõõkvaala ega pringlit, isegi mitte säärast vaest kuradit, nagu seda 
on hai?» 

«Ei julge tõesti kinnitada, et siin leiduks mõnda neist. Pean teile veel kord ütlema, et ma pole 
asjatundja sel alal, master Cap.» 

«Ei heeringat, ei albatrosse, ei lendkala?» jätkas Cap, vahtides ainiti teejuhile otsa, et näha, kui 
kaugele võis ulatuda teise võhiklus. «Pole vist ka niisugust kala, kes lennata oskab?» 

«Kala, kes oskab lennata?! Master Cap, master Cap, ärge siiski arvake, et kuna me oleme ainult 
piiriasukad, pole meil mingit ettekujutust loodusest ja selle sünnitistest! Ma tean, et on olemas 
oravaid, kes oskavad lennata, kuid. . .» 

«Oravad, kes oskavad lennata!... Kurat võtku, master Rajaleidja! Kas te arvate õige, et teie ees on 
mõni esimest reisi tegev poisinolk?» 

«Ma ei tea midagi teie reisidest, master Cap, kuigi arvan, et neid on küllalt palju olnud, kuid mis 
puutub metsaloodusesse, siis võin igaühele julgelt silmi vaadata ja öelda, mida tean!» 

«Ja kas te siis tõesti tahate mind uskuma panna, et olete näinud lendavat oravat?» 

«Teeksite hästi, master Cap, kui usuksite seda ja veel nii mõndagi muud sihukest, sest te võite 
täiesti kindel olla, et see on sulatõsi.» 

«Aga siiski, Rajaleidja,» lausus Mabel teejuhile üliarmsalt, «kas te kahtlete selles, et kala võib 
lennata?» 

«Seda ma pole öelnud, ei, seda ma pole öelnud! Ja kui master Cap on valmis seda tõsiasja 
tõestama, olen ma valmis uskuma, kuigi see näib nii võimatu. . .» 

«Ja miks ei võiks siis minu kalal niisama olla tiivad nagti teie oraval?» küsis Cap suurema 
loogikaga, kui see tema juures tavaline. «Et kalad lendavad ja suudavad lennata, on niihästi õige kui 
ka otstarbekas...» 

«Ei, just see ongi nõrk koht teie jutus,» jätkas teejuht. Minu meelest on täiesti mõttetu anda tiivad 
loomale, kes elab vees, kuna need ei saa talle ju kuidagi kasulikud olla.» 

«Ja kas te siis usute, et kalad on niisugused eeslid, et hakkavad vee all lendama, kui nad kord juba 
nii kenasti tiibadega on varustatud?» 

«Ei, sellest asjast ei tea ma tõesti midagi, kuid igatahes see, et, nad õhus peaksid lendama, tundub 
palju loomuvastasem, kui see, et nad lendaksid oma valdkonnas, kus nad sündinud ja üles kasvanud, 
kui nii võib öelda.» 

«Vaat, Magnet, mis tähendab, kui inimesel on kitsas silmaring! Kala lendab ju veest välja selleks, 
et oma vaenlaste eest põgeneda! Ja siin ei näe te mitte ainult seda tõsiasja ennast, vaid ka selle 
põhjust.» 

«Küllap see siis on nii,» sõnas teejuht vaikselt. «Lendavad nad ka kaugele?» 

«Vahest ehk mitte nii kaugele kui tuvid, kuid siiski küllalt kaugele selleks, et jälitajaist pääseda. 
Ja mis puutub nendesse teie oravatesse, siis ärge nendest enam rääkige, sõber Rajaleidja, sest 
arvatavasti nimetasite te neid ainult vastukaaluks kaladele, et oma metsaga uhkustada... Kuid mis asi 
see seal ankrus on, tolle mäekünka taga?» 

«See on Jasperi kutter, onu!» pahvatas Mabel. «Minu arust on see väga ilus sõiduk. Ja ta nimi on 
«Vilgas».» 

«Noh, see on vahest küllalt hea järve jaoks, kuid muidu pole ta suurem asi. Poisil on raapuu püsti 
ja kes on varem näinud kutrit, mille raapuu on püsti?» 


«Kuid kas selleks pole oma põhjus, onu, arvestades siinset järve?» 

«Tõsi küll... Ei tohi unustada, et see siin pole meri, kuigi ta nii väga sarnaneb viimasega.» 

«Näed sa nüüd, onu! Ontario sarnaneb ikkagi merega!» 

«Sinu silmis ja Rajaleidja silmis. muidugi, mitte aga minu silmis, Magnet. Te võiksite mind 
tibatillukeses kanuus sinna selle tiigiraasukese keskkohta viia ja seda pealegi niisugusel 
pilkaspimedal ööl, mis iganes taevast alla laskunud, ja ikkagi saaksin ma kohe aru, et see on ainult 
järv. Selles asjas juba minu «Dorothea» (sest nii oli Capi laeva nimi) ei eksiks. Ja-ah, «Dorotheal» ei 
tarvitseks vist kaugele sõita, et märgata vahet Ontario ja vana Atlandi vahet. Viisin ta kord ühte 
Lõuna-Ameerika avarasse lahte — ja mis juhtus! Ta käitus seal nii saamatult nagu mõni hiljaksjäänud 
tohman kirikus palve ajal. Tähendab, Jasper purjetab siis sellel laeval? Ma pean selle poisiga ühe 
sõidu kaasa tegema, Magnet, enne kui lahkun sinust. Pean seda tingimata tegema kas või juba sellegi 
pärast, et keegi ei 

saaks hiljem öelda, et jõudsin, näe, siia selle tiigi äärde ja läksin siit minema, ilma et oleksin 
temal sõitnud.» 

«Ni, nii. Seda ei tule teil kaua oodata, sest et seersant kavatseb ühe väesalgaga järvele purjetada 
ja valveposti Tuhande Saare ümbruses välja vahetada ning nagu ma temalt kuulsin, kavatseb ta ka 
Mabeli kaasa võtta. Te võite nendega koos sõita.» 

«Ons see tõsi, Magnet?» ; 

«Arvan, et on,» vastas neiu ja kerge puna pani ta põsed hõõguma, mida ta kaaslased aga ei 
märganud. «Kuid mul on olnud siiski vähe võimalusi oma kalli isaga juttu ajada, nii et ma pole veel 
päris kindel... Näe, sealt ta tulebki. Sa võid seda temalt endalt küsida.» 

Vaatamata seersant Dunhami tagasihoidlikule positsioonile oli tema näoilmes ja kujus midagi, 
mis sundis teda austama. Tema kõrge väärikas kuju, tõsine iseloom ja pisut sünge meelelaad, nii 
tema tegudes kui ka mõtlemisviisis ilmnev mõõdukus ja täpsus mõjusid nõnda, et isegi Cap, kui kõrk 
ja upsakas ta muidu ka polnud maismaa-meeste suhtes, ei söandanud siiski vana sõjameest niisama 
vabalt kohelda, nagu ta seda tegi oma teiste sõpradega.- Sage:i oli tähele pandud, et piiri sõja- 
väepunkti komandör šoti aadlik Lundie Duncan avaldas Dunhamile rohkem tõsist lugupidamist kui 
enamikule teistele alluvatele ohvitseride:e, sest majori kui vana sõjamehe silmis olid kogemused ja 
järeleproovitud teened rohkem väärt kui kõrge päritolu või raha. Ehkki seersant ei lootnudki kunagi 
mingit aukõrgendust, oskas ta oma väärika käitumisega tahtmatult tähelepanu ja lugupidamist võita. 
Asjaolu, et tal tuli palju lihtsõduritega läbi käia, sundis teda oma väärikuse ja teatud määral jaheda 
oleku ga nende kirgi ja tunge taltsutama. ülemused kohtlesid teda lahkelt nagu vana seltsimeest, ning 
leitnandid söandasid harva temaga sõjalistes küsimustes vaielda, lipnikud aga suhtusid temasse 
lugupidamisega, mis sarnanes aupaklikkusele. Sellepärast on arusaadav, et Mabeli sõnad tegid äkki 
lõpu sellele ebatavalisele vestlusete, mil, test me äsja jutustasime. Kuigi Rajaleidja ei kuulunud här- 
rasmehe seisusse, oli tema ainuke inimene piirimail, kes julges seersanti kohelda kui endataolist või 
koguni sõbramehe viisaka familiaarsusega. 

«Tere hommikust, vend Cap,» lausus seersant sõjaväeliselt tervitades ja astus tõsisena ning 


väärikalt bastionile. «Minu hommikused teenistuskohustused sundisid mind natukeseks 

unustama sinu ja Mabeli, kuid nüüd on meil paar tunnikest vaba aega üksteisega tutvumiseks. 
Oled sa tähele pannud, vennas, kui tugevasti tüdruk sarnaneb meist nii ammu, lahkunud 
kadunukesega?» 

«Mabel on nagu oma ema pilt, seersant, seda olen,ma alati öelnud, kuid sinu sirge rühiga. 
Cappidel aga pole ka kunagi puudust olnud reipusest ja teovõimest..» 

Mabel heitis ara pilgu oma isa karmile valjule näole, kellest ta oli alati mõelnud igatsusega, mida 
tunnevad õrna südamega lapsed oma eemalviibivate vanemate armastuse järele. Ja kui ta nüüd nägi 


erutust isa näos, ehkki tolle käitumine tundus nii jahe, oli tüdruku ,sooviks tema rinnale langeda ja 
end tühjaks nutta. Kuid seersandi väline olek oli veelgi külmem, ametlikum ja eemaletõrjuvam, kui 
ta seda oli oletanud, seepärast poleks ta julgenud endale isegi siis 

niisugust vabadust lubada, kui nad ka üksinda oleksid olnud. . 

«Sa tegid minu pärast pika ja vaevarikka reisi, vennas, ja me püüame nüüd sinu olemise siin, meie 
juures, igati mugavaks teha.» 

«Ma kuulsin, seersant, et te ootavat siin käsku ankru hiivamiseks ja et te oma ankruplatsi kuhugi 
sinna maailma ossa üle viivat, kus kuulu järgi olevat tuhat saart.» «Rajaleidja, kas sina olid nii 
mõtlematu.. .?» 

«EL, ei, seersant, ma ei olnud sugugi mõtlematu, kuid mulle tundus, et polnud põrmugi vaja nii 
piinlikult varjata teie kavatsusi sinu lähedaste sugulaste eest.» 

«Sõjaväe liikumisest peab võimalikult vähe rääkima,» kostis seersant, patsutades teejuhile 
sõbralikult õlale, kuigi öeldus oli ka pisut etteheidet. «Sa oled küllalt kaua prantslastega 
vaenujalalolnud, et vaikimise väärtust tunda. Kuid olgu pealegi: varsti saavad sellest niikuinii kõik 
teada, ega olegi enam suurt mõtet seda varjata. Jah, me saadame laevaga välja -me vahetuse, see 
tähendab - uue väesalga ühele valvepostile, kuigi ma isiklikult ei tea veel öelda, kas just Tuhandele 
Saarele või kuhugi mujale. Võib-olla tuleb mul koos selle salgaga minna. Sel juhul võtan ma ka 
Mabeli kaasa, et ta mulle seal suppi keedaks, ja ma loodan, mu vend, et sinagi ei põlga ära võimalust 
umbes kuu aega sõduritoidul olla.» 

«See oleneb marsruudist. Ma ei armasta metsi ja said.» 

«Me purjetame «Vilkal». Ja kindlasti meeldib see retk ka veega harjunud mehele.» 

«Jah, soolase veega olen nõus, kuid mitte järveveega. Kui teil pole kedagi, kes oskaks ümber käia 
selle tillukese kutriga, siis pole mul midagi selle reisi vaostu, kuigi kogu see ettevõte on minu arust 
tühi ajaviide, sest minu meelest on pettus nimetada sellel tiigil ringisõitmist meresõiduks.» 

«Jasper oskab väga hästi «Vilgast» juhtida, vend Cap, ja ma ei või öelda, et meil oleks selles 
suhtes sinu teeneid vaja, kuid me oleksime rõõmsad, kui sa meie seltsi jääksid. Nagunii ei saa sa 
asundusse tagasi minna, enne kui sinna mõni salk sõjamehi saadeta.kse, ja vaevalt tehakse seda enne 
minu tagasipöördumist... Noh, Rajaleidja, see on minu teada esimest korda, kus mehed on mingode 
Jahil ja sina pole nende eesotsas!» 

«Ausalt öeldes, seersant, ei olnud mul täna hommikul õiget tahtmist selleks,» kostis teejuht pisut 
kohmetult, kus- 

juures tema välisõhu käes üleni ruskeks muutunud näonahk värvus veelgi pisut tumedamaks. 
«Esiteks tean ma küllaltki hästi; et 55. rügemendi mehed pole niisugused poisid, kes suudavad 
irokeese metsas kinni nabida, ja ega need lurjused ka just ootama hakanud, millal nad ümber 
piiratakse, kui teada said, et Jasper jõudis garnisoni. Ja pealegi võib inimene vahel endale pärast suvi 
läbi kestnud ränka tööd ka pisut puhkust lubada. Peale selle läks Suur Madu koos meestega välja, ja 
kui neid värdjaid üldse on võimalik tabada, siis võib kindel olla Suure Mao tulisele vihale ja 
silmanägemisele: esimene on minu omast palju tugevam ja teine peaaegu niisama terane kui minu 
oma. Ta sallib neid varitsevaid hulguseid. niisama vähe nagu minagi. Ei, ma arvasin, et jätan seekord 
selle au - kui tolles retkes üldse mingit au peitub - noorele lipnikule, kes juhib seda salka. Kui ta oma 
skalpi ei kaota ja tagasi jõuab, siis võib ta kirjades emale uhkustada tolle sõjaretkega. Mina aga 
mõtlesin, et mängin ükskord elus ka laiskvorsti.» 

«Kui pikaajaline truu teenistus annab üldse mehele õiguse puhkusele, siis pole selleks kellelgi 
suuremat õigust kui sinul,» vastas seersant lahkelt. «Mabel ei hakka sinust sugugi midagi halba 
mõtlema, kui sa tema seltskonda metslaste jälitamisest paremaks pead, ja luba öelda, et ta tahaks 
heameelega sulle hommikueinet pakkuda, kui sa näljane oled. Sina, tüdruk, aga ära arva, et 


Rajaleidja laseks neid fordi läheduses hiilivald hulguseid põgeneda, ilma et nad tema püssi pauku ei 
kuuleks.» 

«Kui ma teaksin, seersant, et Mabel minust midagi niisugust arvab, siis, kuigi ma ei pea lugu 
paraadi tegemisest, viskaksin «hirvetapja» õlale ja lahkuksin garnisonist veel enne, kui tema kaunid 
silmad jõuaksid halvustavat pilku heita. Ei, ei, kuigi me oleme alles vähe aega tuttavad, tunneb 
Mabel mind juba küllalt hästi, sest mingodest polnud meie lühikesel teekonnal puudust.» 

«Selleks, et sundida mind teist midagi halba mõtlema, oleks vaja väga kaaluvaid tunnistusi, 
Rajaleidja,» vastas Mabel, ja see siiras tõsidus, millega ta püüdis igasuguseid kahtlustusi peletada, 
tõi talle puna palgesse. «Ma arvan, et meie mõlemad, nii isa kui ka tütar, võlgneme teile tänu oma 
elu eest, ja uskuge, kumbki meist ei unusta seda ilmaski.» 

«Tänan teid, Mabel! Tänan teid kogu südamest! Kuid ma ei taha ära kasutada teie teadmatust, 
tütarlaps, ja sellepärast ütlen ma teile, et minu teened polnud sugugi nii suu- 

red, kui te kujutlete; kui ka mingode põrguvigurid ja sepitsused oleksid õnnestunud ja nad oleksid 
teid enda kätte saanud, poleks nad minu arvates kõverdanud ühtki juuksekarva teie peas. Tõsi, minu 
ja Jasperi skalp ning master Capi ja Suure Mao oma oleksid kindlasti nende tulel kõrbenud, kuid mis 
seersandi tütresse puutub, siis ma ei usu, et nad oleksid tema peas ühtki juuksekarva kõverdanud.» . 

«Ja miks peaksin ma uskuma, et vaenlased, kellest teat takse, et nad ei heida armu ei naistele ega 
lastele, oleksid minu peale halastanud? Ei, Rajaleidja, ma siiski tunnen, et võlgnen teile oma elu.» 


«Mina aga, Mabel, ütlen ei. Neil poleks jätkunud südant teile kurja teha. Ei, isegi metsikutel 
mingodel, isegi neil põrgulistel, poleks jätkunud südant kõverdada ainsatki juuksekarva teie peas. 
Jah, kuigi ma neid vereimejateks pean, ei suuda ma siiski neid nii suures nurjatuses 'kahtlustada. Nad 
oleksid võinud soovida, e1, sundida, et teist oleks saanud ühe nende pealiku naine, ja kristliku le 
naisele oleks see ölnud juba külla:t suureks piinaks. Kuid ma ei usu, et isegi mingod oleksid, sellest 
kaugemale läinud.» 

«Noh, hästi, siis võlgnen ma teile ikkagi tänu sellest suurest õnnetusest pääsemise eest,» sõnas 
Mabel, haarates teejuhi karedast käest südamlikkusega, mis ausa:e teejuhile kindlasti heameelt tegi. 
«Minu meelest oleks surm parem olnud kui see, et oleksin irokeesi naiseks saanud.» 

«Vaat, säärane on tema loomus!» hüüdis Rajaleidja, pöördudes oma vana seltsimehe poole 
rõõmutundega, mis välJendus igas ta ausa näb joones. 

«Ja seda ei muuda ta kunagi! Ma ütlesin Suurele Maole, et ükski ristimine ei suudg delavaarist 
iialgi valget leha, samuti ei muuda ka mingi sõjakisa ega ulgumine kahvanäolist punanahaks.» 

«Sul on õigus, Rajaleidja. Kuid nüüd' on aeg einetama minna. Lähme Cap, vennas, ma näitan 
sulle, kuidas meie, vaesed sõdurid, siin kaugeil piirimail elame.» 


IX PEATÜKK 


Noh, kallid pagendatud kaaslased, 

kas pole vanad kombed paremad kui 
petlik hiilgus? K.as lossi kadedus 

ei ole ohtlikum kui siinne vaikne laas? 
Siin kiusab meid vaid üksnes vana Aadam. 
Nagu teile meeldib 


Seersant Dunhami lubadus, millest me jutustasime eelmise peatüki lõpus, ei olnud paljas 


kiitlemine. Hoolimata sellest, et see sõjaväepost asus kaugeil piirimail, oli siinsete asukate söögilaud 
säärane, mida oleksid võinud kadestada isegi kuningad ja vürstid. Meie jutustuse tegevustiku ajal ja 
kindlasti ka pool sajandit hiljem oli kogu see tohutu, Lääneks või Uueks Maaks nimetatud piirkond 
võrdlemisi inimtühi kõnnumaa, kus oli kü:l rikkalik klimaatilistele tingimustele vastav loomastik, 
kuid vähe inimolevusi ning koduloomi. Need vähesearvulised indiaanlased, kes tol ajal nois 
metsades ringi hulkusid, ei suutnud tühiselgi määral siinseid jahiloomi ega -linde hävitada; nood 
laia:ipillatud garnisonid ja üksikud kütid aga, keda sel tohutul tandril siin-seal võis kohata, mõjusid 
neile niisama vähe nagu mesilane tatrapõllule või liblikas lillele. 

Pärimuse teel meieajani jõudnud imelood, milles pajatatakse tol ajal siin, eriti Suurte Järvede 
rannikutel, leidunud loomade, lindude ja kalade küllusest, on leidnud kinnitust siin elavate inimeste 
poolt, muidu poleks me söandanud nendest jutustada. Kuna me aga oleme mõnda nendest imedest 
ise oma silmaga näinud, siis võime neist julgesti rääkida kui ,tõsiasjadest. Oswego sõjaväeposti 
asend oli eriti soodus selleks, et rikkalikult varustada mistaheski maiasmoka toidusahvrit. Jões oli 
külluses mitut liiki kalu, ja kalameheloli vaja vaid õng sisse heita, et tõmmata välja ahven või mõni 
teine uimeliste soo liige, keda tol ajal elutses neis veekogudes niisama hulgaliselt, nagu kubises õhk 
tol viljakal laiuskraadil soode kohal putukatest. Teiste 

hulgas leidus siin hästituntud järvelõhet, mis oli peaaegu sama maitsev kui Põhja-Euroopa oma. 
Samuti oli siin külluses mitmesuguseid rändlinde, kes viibisid teatud aja siinsetes metsades 
javeekogudel; sageli nähti suurtes järveioppides, mis siksakina kaldasse lõikusid, sadade aakrite 
ulatuses hanede ja partide parvi. Põdrad, karud, jänesed, oravad ja mitmesugused teised neljajalgsed, 
kelle seas oli ka mõningal määral Põhja-Ameerika põtru, aitasid täiendada looduse varusid, millest 
sõltusid enam-vähem kõik sõjaväepostid, ja tegid mõnevõrra tasa need puudused, mis olid tingitud 
piiripunktide. kaugest asukohast. 

Kuna siin oli rikkalikult lihatoitu, mida mujaloleks peetud suureks toreduseks, siis said siin kõik 
sellest maiusroast oma isu ,täis süüa. Kõige tähtsusetumgi reamees Oswego fordis sõi rooga, mis 
oleks au teinud nii mõnelegi Pariisi söögilauale. Ja see, et toit, mis mujal ol-eks igal pool kadedust: 
tekitanud, siin enam isu ei äratanud, näitab vaid inimsoovide isemeelsust ja tema kapriissust. 
Tagasihoidliku ja igapäevase sõduritoidu väärtus lihtsõduri silmis aga üha tõusis, sest transportimis- 
raskuste tõttu anti seda jaopärast, ning sõdur oleks igal ajal heameelega oma metsloomaliha, pardi- 
või tuviprae ja lõhekala sinnapaika jätnud, kui ta vaid nende asemeloleks saanud süüa niisuguseid 
maiuspalu, nagu soolatud põrsaliha, puitunud naereid või poolpehmeks keedetud kapsast. 

Seersant Dunhami söögilaual valitses loomulikult samasugune piirimaade üliküllus ja toredus, 
kuid ka needsamad puudused. Suurepärane praetud lõhe auras lihtsal taldrikul, kuumad hirvelihast 
biifsteegid lõhnasid isuäratavalt ning mitu liuda külma ulukilihaga olid asetatud äsjasaabunud 
võõraste auks ja vana sõduri külalislahkuse tõendina külaliste ette. 

«Näib, et teil siinmail toidupuudust just pole, seersant,» lausus Cap pärast seda, kui oli ennast 
korralikult mitmesuguste roogade saladustesse pühendanud. «Teie lõhe võiks isegi šotlast 
rahuldada.» 

«Seda ta siiski ei suuda, vend Cap, sest kahe- või kolmesaja poisi hulgas, kes meil siin garnisonis 
on, pole poolt tosinatki, kes ei vannuks, et see kala ei kõlba kuhugi. Isegi mõned neist poistest, kes 
polnud kunagi varem maitsnud ulukiliha muidu, kui ainult siis, kui nad seda röövpüügil said,. 
pööravad nüüd oma nina kõrvale kõige rasvasematestki jahiloomakintsudest, mis meil siin on.» 

«Jah, sihuke on juba kristlaste iseloom,» lausus Rajaleidja vahele, «ja ma pean ütlema, et see ei 
tee neile mitte au. Punanahk aga ei nurise ilmaski, vaid on alati tänulik toidu eest, mida saab, olgu 
see siis rammus või lahja, põdra või karuliha, kalkunirind või hanetiib. Meie, valgete inimeste, 


häbiks peab aga ütlema, et me nuriseme loodusandide üle ja meie meelest on iga tühisem kui 
ebameeldivus väga tõsine puudus.» 

«Jah, nõnda on see 55. rügemendis, seda ma tean, kuigi ma ei tea midagi öelda nende usu kohta,» 
kostis seersant. «Isegi major, vana Lundie Duncan ise võib vahel vanduda, et kaerajahust kook on 
parem kui Oswego ahven, ja õhates igatseda lonksukest Šoti mägismaa vett, kuigi tal on oma janu 
kustutamiseks käepärast terve Ontario, kui ta seda vaid sooviks.» 

«Kas major Duncanil on ka naine ja lapsed?» küsis Mabel, kes, viibides nüüd meeste seltskonnas, 
loomulikult soovis näha ka mõnda naist. 

«Ei, mu tüdruk, kuigi räägitakse; et tal olevat pruut kodumail. See leedi on nähtavasti nõus pigem 
ootama, kui taluma siin selles metsikus paigas teenistusega seoses olevaid raskusi. Kuid see, vend 
Cap, pole sugugi kooskõlas minu arusaamadega naise kohustustest. Sinu õde oli teisel arvamisel, ja 
kui jumal oleks tahtnud teda hoida, siis oleks ta praegusel hetkel istunud selsamal välitoolil, mis nii 
hästi sobib tema tütrele.» 

«Ma loodan, seersant, et sa ei mõtle ometi Mabelit sõdurile mehele panna,» lausus Cap tõsiselt. 
«Meie perekond on juba andnud oma osa selles suhtes ja nüüd on ülim aeg, et mõeldaks jälle mere 
peale.» 

«Ma ei kavatse tüdrukule meest otsida 55. või mõnest teisest rügemendist, seda ma tõotan sulle, 
vennas, kuigi arvan, et on saabunud aeg, kus tüdruk tuleks korralikult mehele panna.» 

«Isa!» 


«Seersant, tütarlastele ei meeldi, kui neist asjadest nii avalikult räägitakse,» lausus teejuht. «Minu 
kogemused kinnitavad, et see, kes tahab noore neiu poolehoidu võita, ei tohi tema seljataga tema 
mõtteid valjusti kuulutada. Niisiis, räägime, palun, millestki muust.» 

«Hüva. Noh, Cap, vennas, loodan, et see tükike põrsapraadi on sulle mokkamööda.» 

«Ja-jah,.andke mulle pealegi tsiviliseeritud inimese toitu, kui ma just pean sööma,» vastas 
põikpäine meremees. «Ulukiliha on hea küllalt teie sisevete laevameestele, kuid meie, meremehed, 
sööme siiski parema meelega natuke oma tavalist töitu.» 

Rajaleidja pani noa ja kahvli käest ning puhkes südamest naerma, kuid ikka talle omasel hääletui 
kombel. Siis küsis ta pisut uudishimulikult: 

«Kas teil pole kahju, master Cap, et sel pole kamarat? Kas te ei tunne puudust kamarast?» 

«Ja-ah, oma kuues oleks ta muidugi parem olnud, seda mõtlesin ma, juba isegi, Rajaleidja, kuid 
ma arvasin, et 'ju see on vist laante inimeste komme niimoodi põrsast serveerida.» 

«Nii, nii. Tuleb välja, et inimene võib ümber maailma ära käia ja ometi jääb tal paljugi asju 
teadmata! Kui teil, master Cap, oleks tulnud sellelt põrsalt nahka nülgida, siis oleksid te käed 
vermeid täisolnud. See olevus nimelt on okassiga!» 

«Tuhat ja; tuline, ega mapidanudki seda harilikuks sealihaks,» kostis Cap, «kuid ma arvasin, et 
isegi sealiha võib vahest siin metsakolkas oma maitsvusest midagi kaotada. Näis ju täiesti arusaadav, 
et mageda vee siga ei või hoopiski niisama hea olla kui soolase vee oma. Loodan, seersant, et sulle 
on see nüüd juba ükskõik.» 

«Jah, kui ma vaid ise ei peaks seda nahka nülgima... Rajaleidja, ma loodan, et Mabel polnud 
rännakul sõnakuulmatu?» 

«Ei, põrmugi mitte. Kui Mabel peaks pooltki nii rahul olema Jasperi ja Rajaleidjaga kui 
Rajaleidja ja Jasper temaga, seersant, siis jääme me sõpradeks oma elupäevade lõpuni.» 

Nende sõnade juures, pööras teejuht silmad punastavale tütarlapsele teatud süütu sooviga teada 
saada tema arvamist. Siis aga vaatp.s ta oma sünnipärase õrnatundelisuse sunnil maha oma 
taldrikule, mis tõendas, et ta ei tahtnud sugugi la basest uudishimust tungida naiselike tunnete 
pühasse paika, ja näis, et ta kahetses oma liigset julgust. 

«Noh, hüva, me peame meeles pidama, et naised pole mitte mehed, mu sõber,» jätkas 


seersantkõnelust, «ja me peame tõsiselt arvestäma nende loomust ning kasvatust. Noorsõdur pole 
mitte veteran. Igaüks teab, et hea sõduri väljaõpetamine nõuab väga palju aega, selleks kulub roh- 

kem aega kui millekski muuks, ja hea sõduritütre kasvatamine võtab muidugi eriti palju aega.» 

«Vaat kus uudis!» hüüdis Cap võrdlemisi ägedalt. «Aga meie, vanad merekarud, oleme 
arvamisel, et kuue sõduri ja pealegi veel korraliku sõduri ettevalmistamiseks kulub niisama palju 
aega kui ühe meremehe väljaõpetamiseks.» 

«Tõsi jah, vend Cap. Ka mina tean natuke sellest, mis need meremehed enesest arvavad,» kostis 
õemees, püüdes naeratada nii lahkelt, kui seda tema sünge näoilme lubas, «sest viibisin kunagi 
mitmeid aastaid ühes mereäärses kindluses. Me oleme sinuga varemgi sel teemal juttu ajanud ja ma 
kardan, et me ei jõua iialgi samale arvamisele. .Kuid kui sa soovid teada, mis vahe on ehtsa sõduri ja 
mehe vahel, kes loodusinimese tasemel, pruugib sul täna pärast lõunat ainult ühe 55. rügemendi. 
pataljoni paraadi jälgida; hiljem aga, kui Yorki tagasi jõuad, vaatle võrdluseks mõnda maakaitseväe 
rügementi.» 

«Noh, minu silmis, seersant, on siin vahe väga väike. .. mitte suurem kui mõne briki või 
vana,aegse purjeka vahel. Mulle näivad nad kõik ühesugustena - igal pool muudkui tulipunased 
püksid ja suled, püssirohi ja savipiibud.» 

«Noh, sir, "niisugune on ainult meremehe arvamus,» kostis seersant väärikalt, «kuid võib-olla ei 
tea sa seda, et ehtsale sõdurile söömiskunsti õpetamiseks kulub terve aasta.» 

«Seda halvem talle! Maakaitseväelased oskavad seda kunsti juba esimesest päevast alates. Olen 
tihti kuulnud, et nad õgivad oma marsikäikudel tavaliselt kõik ära, mis ette juhtub, ja midagi muud 
nad õieti ei teegi.» 

«Minu arust on nendeigi omad võimed nagu igal inimesel,» tähendas Rajaleidja, püüdes säilitada 
rahu, mida näis ähvardavat hädaoht, et kumbki vaidlejaist peab kangekaelselt oma elukutset teise 
omast paremaks. «Ja kui inimene on oma vaimuanded saanud saatuselt, siis on harilikult tühi töö 
püüda nende vastu välja astuda. Mis puutub söömisvõimesse, siis 55. rügement, seersant, on tubli 
rügement, seda võin ma kinnitada, sest olen kaua aega nende seltsis viibinud, kuid kindlasti leidub 
ka kaitseväe korpusi, kes neile sedalaadi 'tegudes alla ei anna.» 

«Onu,» sõnas Mabel, «kui sa oled einetamise lõpetanud, siis tule, palun, minuga, uuesti sinna üles 
bastionile. Me pole veel kumbki õieti seda järve näinud ja vaevalt sobib, et noor neiu siia saabumise 
esimesel päeval fordis üksi. ringi jalutab.» 

Cap sai aru Mabeli eesmärgist, ja kuna ta tundis õieti südamlikku sõprust oma õemehe vastu, oli 
ta täiesti nõus vaidluse mõneks ajaks edasi lükkama, sest temasugusele üleolevale põikpeale ei 
võinud muidugi pähegi tulla sellest loobuda. Ja ta läks oma õetütrega minema ning jättis seersant 
Dunhami ja tema sõbra Rajaleidja kahekesi maha. Seersant, kes polnud oma tütre manöövrist nii 
hästi aru saanud nagu Cap, pöördus, niipea kui tema vastane oli taganenud, oma kaaslase poole ja 
tähendas teatud määral võidurõõmsa naeratusega: 

«Sõjavägi, Rajaleidja, pole õieti veel iialgi ennast kiitnud ja kuigi tagasihoidlikkus passib igale 
mehele, olgu ta siis punases või mustas kuues või käigu vestiväelringi, ei taha ma käest lasta head 
võimalust, et öelda mõne sõnakese tema kasuks... Aga hüva, mu sõber,» lausus ta korraga, käe 
Rajaleidja käele pannes ja seda südamlikult surudes, «ütle, kuidas. meeldib sulle mu tüdruk?» 

«Sulon, mille üle uhke olla, seersant! Sul on põhjust uhke olla, et oled nii nägusa ja kombeka neiu 
isa. Ma olen näinud palju tema suguõdesid ja mõned nendest olid küllaltki suursugused ja ilusad, 
kuid eluilmaski pole ma veel kohanud niisugust, kelles saatus oleks mitmesugused vaimuanded 
niihästi kokku sobitanud.» 

«Ja see lugupidamine, Rajaleidja, võin kinnitada, on vastastikune. Tüdruk rääkis eile õhtul mulle 


kõik ära, kui külmavereline, julge ja lahke sa olid, viimast rõhutas ta eriti. Sest lahkus kaalub naiste 
juures väga palju, mu sõber. Niisiis, te mõlemad näite oma esimese tutvusega rahul olevat. 

Nüüd aga kohenda veidi oma riideid ja pööra natuke rohkem tähelepanu oma välimusele, 
Rajaleidja, ja sa saad tüdruku, ta südame ja käe.» 

«Ma ei unusta midagi sellest, mida sa mulle rääkigid ega pane paljuks ühtki vaeva, et teha ennast 
niisama meeldivaks Mabeli silmis, nagu tema on minu silmis. Ma puhastasin ja hõõrusin 
«hirvetapja» täna hommikul juba päikesetõusu ajal läikima ja minu arust pole see riistapuu ilmaski 
parem välja näinud kui praegu:» 

«Sina kui jahimees, Rajaleidja, mõtled küll nõnda, kuid laskeriistad peaksid sädelema da läikima 
alati päikese käes. Mina pole veel kunagi leidnud, et tuhm püssitoru oleks ilus.» 


«Lord Howe oli teistsugusel arvamisel, seersant, ja tal oli tubli sõduri kuulsus.» 

«Väga õige. Kõrgeaulikul lordil olid kõik tema rügemendi püssirauad luhmiks läinud, ja mis 
sellest välja tuli? Sa võid näha tema vappi rippumas inglise kirikus Albanys. Ei, ei, mu auväärt 
sõber, sõdur peab olema sõdur ja ta ei tohi kunagi tunda häbi ega hirmu sellepärast, et kannab 
endaga oma austamisväärse ameti märke ja sümboleid. Rääkisid sa Mabeliga palju, kui üheskoos 
kanuus sõitsite?» . 

«Selleks polnud just palju võimalusi, seersant. Pealegi leidsin ma, et olen temast tüki maad 
madalamaloma vaimuannete poolest, ja ma kartsin palju rääkida niisugustest asjadest, mida vähe 
tunnen.» ö 

«Selles suhtes on sulosalt õigus, mu sõber. Naistele meeldib tühjast-tähjast juttu ajada ja nad 
armastavad peamiselt ise rääkida. Noh, tead, mina olen mees, kes sugugi ei armasta iga tühise asja 
pärast oma suud paotada, ja siiski on olnud aegu, kus ma võisin näha, et Mabeli ema ei hakanud 
mind sugugi halvustama sellepärast, et laskusin pisut alla oma meheliku väärikuse kõrgustelt. Tõsi 
«küll, olin tol korral kakskümmend kaks aastat noorem ja pealegi polnud ma rügemendis mitte kõige 
vanem, vaid kõige noorem seersant. Väärikus äratab lugupidamist ja on tarvilik; ilma selleta ei ole- 
meeste hulgas mingit elu, kuid kui sa tahad, et mõni naine sinust suurt lugu peaks, siis pead sa vahel 
oma kõrguselt natuke allapoole laskuma.» 

«Ah, seersant, ma kardan vahel, et sellest ei tule midagi välja.» 

«Milleks suhtuda nii lootusetult asjasse, mis minu teada oli meie poolt juba otsustatud?» 

«Jah, me leppisime küll kokku, et juhul, kui sa mulle Mabelit õigesti kirjeldasid ning kui 
minutaoline karm kütt ja teejuht talle veidikesegi meeldima hakkab, jätan ma oma metsmehe 
kombed maha ja püüan end vastuvõetavaks teha naisele ja lastele. Kuid ma pean tunnistama, et 
nüüd, kus ma olen tütarlast näinud, on minus mitmesugused kahtlused maad võtnud.» 

«Kuidas nii?» katkestas teda seersant tõsiselt. «Kas ei saanud ma siis sinust õieti aru, kui sa 
ütlesid, et ta sulle meeldib? Kas Mabeli-taoline neiu võis tõesti pettumust valmistada?» 

«Ah, seersant, mitte Mabeli, vaid iseenese suhtes on mul kahtlusi tekkinud. Ma olen ju ikkagi 
vaid vaene harimatu metsmees, ja vahest pead sina minust rohkem lugu, kui ma väärt olen, ning 
võib-olla hindan ma ka ise ennast üle.» 

«Kui sa ka ise eneses kahtled, Rajaleidja, siis minu lugupidamisele võid sa kindel olla. Kas pole 
ma hea inimestetundja? Kas pole see mu otsene kohus ja kas olen ma sageli eksinud? Küsi major 
Duncanilt, kui sa vajad selle kohta mingit kinnitust!» 

«Seersant, sa tead ju, et me oleme kaua aega sõbrad olnud, külg külje kõrval võidelnud, 
teineteisele palju teeneid osutanud. Neil kordadel on inimesed alati valmis ülilahkesti üksteisest 
mõtlema, kuid ma kardan, et tütar ei vaata ehk ühele lihtlabasele kütile nii heatahtlikult nagu tema 
isa.» 


«Jäta nüüd, jäta, Rajaleidja, see jutt! Sa ei tunne iseennast, vennas! Usu minu sõna. Esiteks, sul on 
elukogemusi, ja kuna tütarlastel need puuduvad, ei jäta ükski arukas noor naine tähele panemata 
niisugust väärtuslikku omadust. Ja teiseks, sa ei kuulu nende kelikenpükste hulka, kes rügementi 
saabumisel siin, nina püsti, ringi longivad, vaid oled mees, kes sõjamöllu näinud ning kelle näkku ja 
kogu isikusse see jälgi jätnud, Küllap sa oled oma kolm- või nelikümmend korda sõjatules olnud, kui 
arvestada kõiki neid taplusi ja luurekäike, mis sa oled kaasa teinud.» 

«Sedan'd küll, seersant, sedan'd küll. Kuid mis aitab see kõik noore õrnahingelise naisolevuse 
poolehoiu võitmisel?» 

«Aitab võidumeheks tulla. Sõjaväljal saadud kogemused on ühtemoodi väärt nii armastuses kui 
ka sõjas. Sa oled üks kuninga kõige ausameelsem ja truualamlikum kodanik!» 

«Jah, küllap vist, küllap vist, kuid ma kardan, et olen liiga jäme ja vana ja liiga metsistimud, et 
olla meeltmööda niisugusele noorele ja õrnale tüdrukule nagu Mabel, kes pole harjunud meie 
metsakolka kommetega ja kes arvab, et asunduselu passib rohkem temasuguste harjumuste ja kal- 
duvustega tütarlapsele.» 

«Need on juba uued kahtlused sinus, mu sõber, ja ma imestan, et sa pole neid iialgi varem 
avaldanud.» 

«Aga vahest pole ma enne Mabeliga tutvumist tundnud oma alaväärtuslikkust Mul on olnud nii 
mõnigi tütarlapsest matkakaaslane, kes oli niisama kaunis nagu Mabet Ma juhatasin neid läbi metsa 
ja nägin neid nii hädaohu kui ka rõõmu silmapilkudel, kuid nad olid oma seisuselt alati nii palju 
kõrgemal minust, et ma ei võinud neist mõelda teisiti kui vaid nõrkadest olevustest, keda olen 
kohustatud oma kaitse ja hoole alla võtma. Nüüd aga on asi sootuks teine. Mabel ja mina oleme oma 
seisuselt küll 

peaaegu võrdsed, kuid mu süda on ütlemata raske, sest ma leidsin, et minus, ja. Mabelis on siiski 
palju erinevat. Tead, seersant, tahaksin olla kümme aastat noorem, nägusama välimusega ja 
kõrgemal elujärjel, et võiksin meeldida noorele naisele.» 

«Ära kaota julgust, mu vahva sõber, ja usalda ühe isa naistetundmist. Mabel armastab sind juba 
pooleldi ning kui sa seal saartel oled temaga paar nädalat koos olnud ja teda kenasti kohelnud, siis 
teeb see tasa ka teise poole. Tüdruk andis möödunud õhtul juba peaaegu ise mulle selle kohta 
märku.» 

«See pole võimalik, seersant!» hüüatas teejuht, kes oma alandliku ja tagasihoidliku loomuse tõttu 
peaaegu kohkus, kui end korraga nii soodsas valguses nägi. «Ons see tõesti tõsi? Ma olen ainult 
vaene kütt ja Mabel, nagu ma näen, sobiks kindlasti naiseks mõnele ohvitserile: Kas sa usud, et 
tütarlaps on nõus ära ütlema talle nii armsaks saanud eluharjumustest, külaskäikudest, 
kirikuskäimisest asunduses ja elama lihtsa teejuhi ning kütiga siin metsa tagamail? Kas ta ei hakka 
lõpuks taga igatsema oma endist elu ja kahetsema, et paremat meest ei leidnud?» 

«Paremat meest, Rajaleidja, on raske leida,» kostis seersant. «Ja mis puutub linnaelusse, siis 
unustab ta selle vabas looduses kiiresti. Mabel on küllalt julge, et elada piirimail. Seda abielu 
plaanitsedes, mu sõber, kaalusin ma kõik läbi nagu kindral enne lahingut. Esiteks mõtlesin ma sind 
rügementi üle tuua, et sinust võiks minu järglane saada, kui ma erru lähen, mis peab varem või 
hiljem ikkagi juhtuma. Kuid kaaludes seda asja, Rajaleidja, arvan ma, eit vaevalt sa sobid selle ameti 
jaoks. Kuigi sa pole sõdur selle sõna otseses tähenduses, oled sa siiski sõdur selle sõna kõige 
paremas mõttes ja ma tean, et korpuses suhtuvad kõik ohvitserid sinusse heatahtlikult. Seni kunirna 
veel elus olen, võib Mabel minu juures elada ja sind ootab alati kodu, kui tuled tagasi oma 
luureretkedelt ja rännakutelt.» 

«Sellest oleks väga meeldiv mõtelda, seersant, kui tütarlaps nõustuks ainult vabatahtlikult meie 
soovidega. Kuid paraku on vähe tõenäoline, et minusugune mees võiks olla meelepärane tema 
kaunitele silmadele. Kui ma oleksin, noorem ja nägusam, noh, nagu näiteks Jasper Western, siis 


oleks ehk veel väljavaateid... Jah, siis võiks ehk tõesti väljavaateid olla, aga. . .» 
«Jasper Magevesi ja kõik need kollanokad fordis ja selle 

ümbruskonnas saavad, näe, seda!» lausus seersant nipsu lüües. «Kuigi sa tegelikult pole enam 
noor, on sul veel noore mehe välimus. jah, sa näed parem välja kui «Vilka» peremees.» 

«Kuidas?!» hüüdis Rajaleidja ja heitis oma kaaslasele ebaleva pilgu, justkui poleks ta aru saanud 
tema sõnadest. 

«Ma ütlesin, et kuigi sa pole tegelikult enam noor oma elupäevade ja -aastate poolest, siis näitab 
sinu välimus ometi, et sa oled rohkem karastatud ja vastupidav kui Jasper või keegi teine nendest. 
Olen kindel, et kolmekümne aasta pärast on sinust rohkem järele jäänud kui kõigist nendest 
ühtekokku. Hea südametunnistus aitab sinutaolisel kogu eluaeg nooreks jääda.» 

«Jasperil on niisama puhas südametunnistus nagu igal teiselgi noormehel, keda ma tunnen, 
seersant, ja järelikult suudab ta ka niisama kaua vastu panna kui kõik teised noormehed asunduses.» 

«Kuid sina oled minu sõber,» lausus seersant, surudes teejuhi kätt, «minu järeleproovitud, truu ja 
alati ustav sõber.» 

«Jah, seersant, me oleme ligemale kakskümmend aastat sõbrad olnud; me saime sõpradeks veel 
enne, kui Mabel oli sündinud.» 

«Täitsa tõsi, meie sõprus oli juba enne Mabeli sündi karastustulest läbi käinud ning see nipsakas 
plika ei tohi uneski mõelda sellele, et keeldub abiellumast mehega, kes on olnud tema isa sõber juba 
enne tema sündi!» 

«Seda me ei tea, seersant. Seda ei või me teada. Armastus sigib üksnes omataoliste vahel. Noored 
tahavad parema meelega endale kaaslasteks noori ja vanad vanu.» 

«Mitte naiseks, Rajaleidja. Ma pole ilmaski näinud ühtki vanameest, kes oleks ära öelnud noorest 
naisest. Ja peale kõige muu, nagu ma juba ütlesin, austab sind iga ohvitser fordis ja see, kui temale 
meeldiv mees ka kõigile teistele meeldib, rahuldaks Mabeli edevust.» 

«Loodan, et peale mingode pole mul ühtki teist vaenlast,» vastas teejuht juukseid siludes ja 
mõtlikult kõneldes. «Ma olen alati püüdnud õiglaselt talitada ja sellega peaks sõpru võitma, kuigi see 
vahel polnud nõnda.» 

«Jah, sinu kohta võib öelda, et sa oled parim seltsimees, sest isegi vana Lundie Duncan 
rõõmustab sind nähes, ja sa oled palju viibinud tema seltsis. Kõigist teejuhtidest usaldab ta sind 
kõige rohkem.» 

«Jah, isegi temast suursugusemad mehed on päevade viisi minu kõrval marssinud ja minuga nagu 
oma vennaga juttu vestnud. Ma pole aga iialgi selle pärast nina püsti ajanud, sest ma tean, seersant, 
et metsas muutuvad sageli võrdseks ka need inimesed, kes seda asunduses pole.» 

«Ja sind tuntakse kogu selles piirkonnas osavairna laskurina, kes iial kukke vinna tõmmanud.» 

«Kui Mabelile võiks üks mees sellepärast meeldida, poleks mul just põhjust meelt heita, kuid 
mõnikord, seersant, kaldun ma arvama, et selles kõiges on niisama palju teeneid «hirvetapjal» kui 
minu enda osavusel. Kahtlemata on see üks imeväärne riistapuu ja võiks ka mõne teise mehe käes 
niisama palju korda saata.» 

«See on sinu enda tagasihoidlik arvamus, Rajaleidja, kuid me oleme üsna palju mehi näinud, 
kellel pole selle sõJariistaga vedanud, sina agaoled liigagi tihti teistegi meeste püssidest märki 
lasknud- ja sellepärast ei saa ma sinu arvamisega päri olla. Paari päeva pärast korraldame 
laskevõistluse, kus sa võid oma osavust näidata, ja siis võib Mabel otsustada sinu õige väärtuse üle.» 

«Ei tea, kas see on aus. Igaüks teab ju, et «hirvetapja» laseb harva märgist mööda. Kas on meil 
vaja teha sihukest katset, kuna me ju kõik teame, mis selle tagajärg on?» 

«Ole vakka, vennast Mulle näib juba, et mul tuleb pool sellest kosimisvaevast enda peale võtta. 


Alatasa lahingusuitsus ja tapluses olnud mehe kohta oled sa kõige õrnatundelisem kosilane, keda ma 
eales näinud. Pea meeles, et Mabel on pärit vaprate soost ja et tüdruk oskab arvatavasti imetleda ja 
austada täitsameest, nagu tema ema seda omal ajal tegi.» 

Siis tõusis seersant üles ja läks vabandamata oma ignpäevaseid teenistuskohustusi täitma. 
Seersandi ja teejuhi vahel valitsevad suhted aga. tegid selle vabaduse täiesti enesestmõistetavaks. 

Asja jutustatud kahekõnest sai lugeja teada seda, mida seersant Dunham plaanitses ja miks ta oma 
tütre oli siia, piirimaile, kutsunud. Kuigi ta polnud ammu enam tunda saanud neid kallistusi ja 
meelitusi, mis olid teinud ta lapse talle nii kalliks tolle lapsepõlve paaril esimesel aastal, oli ta 
armastus oma tütre vastu jäänud niisama tugevaks, ehkki ta ,ei näidanud seda välja. Ta oli harjunud 
käske jagama ja - ise neid täitma, ilma et temalt keegi või tema ise oleks ksinud, kas need olid ka 
otstarbekohased, seepärast oli ta 

vahest liigagi kindel selles, et tema tütar abiellub tema kui isa poolt valitud mehega. Oli ju tõsi, et 
peaaegu kõik, kes Rajaleidjat lähemalt tundsid, uskusid, et ta on erakordsete võimetega mees. Alati 
samasugune lihtne ja ustav, täiesti kartmatu ja siiski ettevaatlik - selline oli Rajaleidja ikka olnud. 
Kõigist ausatest üritustest võttis ta esimesena osa ja hoidus samal ajal eemale kõigest niisugusest, 
mis oleks talle puua palgesse ajanud või hukkamõistmist väärinud. Igaüks, kes temaga kauem koos 
oli elanud, pidi tahtmatult austama ja imetlema seda inimolevust, kes omapärasel viisil meenutas 
midagi Aadama prototüübi taolist enne selle patulangemist. Oli tähele pandud, et ükski ohvitser ei 
möödunud temast, ilma et ta poleks teda nagu endataolist tervitanud ja et kõik lihtsõdurid kõnetasid 
teda nii usaldavalt nagu oma seltsimeest. Kõige üllatavam selles rhehes oli aga see, et ta suhtus 
täiesti ükskõikselt kõigisse aukraadidesse ja auastmetesse, mis ei põhinenud isiklikel teenetel. Ta oli 
harjunud aupaklikult kohtlema' endast kõrgemal seisvaid, kuid samal ajaloli ka teada, et ta sageli 
kartmatul,tarvustas nende vigu ning laitis nende pahesid, mis tõendas tema suurt tõearmastust. Ja 
seda kõike tegi ta nii suure taktitundega, mis oleks au teinud kõige paremalegi kasvatusele. Lühidalt, 
see kummaline piiriasukas sundis neid, kes arvasid, et harimatu inimene ei suuda hea ja kurja vahel 
vahet teha, oma arvamist muutma. Tema tunded olid täis looduse värskust, kus ta nii palju aega oma 
elust mööda saatis, ja vist ükski õigusteadlane poleks suutnud paremini otsustada, mis on õige või 
mis väär.Kuid ka temal olid mõned eelarvamused ja kuigi neid oli vähe ning need jäid tema põhiloo- 
muse ja harjumuste varju, olid nad siiski sügavalt juurdunud ja mOodustasid nii-öelda osa tema loo- 
musest. Rajaleidja kõige silmapaistvamaks jooneks oli tema kaunis ja eksimatu õiglustunne. See 
õilis iseloomujoon, ilma milleta ükski inimene ei saa olla tõeliselt suur ja mis teeb iga inimese 
lugupeetavaks, avaldas vist nähtamatut mõju kõigile, kes temaga seltsisid. Sest teati rääkida, et ka 
kõige labasem kisakõri ja jõhkard laagrimeeste hulgast tuli Rajaleidja seltsis tehtud retkelt tagasi 
muutununa: teejuhi eeskuju mõjul muutus mees palju taltsamaks, kombekamaks ja õilsamaks. 
Janagu sääraselt õilsameelselt mehelt võiski oodata, oli tema truudus kaljukindel. Reetmine oli tema 
meelest midagi võimatut ja kuna ta väga harva taganes vaenlaste eest, siis ei saanud ta ka kunagi 
teada, mis tähen- 

dab oma sõpra maha jätta. Niisugune mees seltsis muidugi ainult nendega, kes mõtlesid ja tundsid 
nagu tema. Rajaleidja kaaslased ja lähedased sõbrad - kuigi nende valik sõltus enam-vähem juhusest 
- olid tavaliselt moraalselt kõrgesti arenenud inimesed. Näis, et Rajaleidjat juhib mingi eriline vaist 
sõprade valikul, mille tõttu ta endale märkamatult kiindus kõige sügavamini just nendesse, kes kõige 
rohkem väärisid tema sõprust. Lühidalt, Rajaleidja oli, ühe tema kauge tuttava sõnade järgi, õiglase 
ja õilsameelse inimese eeskuju, keda ei kiusanud taltsutamatud ja auahned ihad ja kes võis vabalt 
talitada oma südamehääle järgi, tundes vaid suursuguse ja üleva looduse õilistavat 'mõju, mida 
polnud suutnud mõjutada tsivilisatsioon, mis ahvatleb inimest kurjale. 


Niisugune oli mees, kelle seersant Dunham oli Mabelile abikaasaks valinud. Selle valiku 
tegemisel ei juhtinud teda 

vahest mitte niivõrd see, et ta väga hästi tundis selle mehe teeneid ja väärtust, kuivõrd lihtsalt 
poolehoiutunne, kuigi kõik, kes Rajaleidjat niisama hästi tundsid kui tema, andsid ausale teejuhile 
kõrge aukoha oma südames just nende väärtuslike iseloomujoonte pärast. Vana sõjamees ei kartnud, 
et tema tütar võiks tõsiselt selle abielu vastu olla. Ta kujutles oma kaugemat tulevikku, oma 
viimaseid elupäevi ja eluõhtut meeldivana, kui see mööduks niisuguste järeltulijate hulgas, kes on 
talle võrdselt kallid mõlema vanema tõttu. 

Seersant oli ise oma sõbrale selle ettepaneku teinud. Too oli selle lahkelt ära kuulanud ja, nagu 
seersant nüüd heameelega märkas, näis tema kavatsusega päri olevat, kuigi tal oma ülearu 
tagasihoidliku iseloomu tõttu oli mitmesuguseid kahtlusi ja kartusi tekkinud. 


X PEATÜKK 


Sa arvad, et ma teda armastan? 
Mis sest, et tema järel pärisin. 
See poiss on tusatseja, kuigi ta 
nii imehästi oskab rääkida. 
Mis loevad mulle sõnad? 
Nagu teile meeldib 


Oli möödunud üks nädal. Garnisoni elu läks oma tavalist rada. Mabel hakkas juba harjuma 
olukorraga, mis oli talle algul tundunud mitte ainult uudsena, vaid ka pisut tüütavana. Ka ohvitserid 
ja sõdurid harjusid aegamööda noore ning õitsva tütarlapse juuresolekuga, kelle välimuses ja 
käitumises oli teatud tagasihoidlikku suursugusust, ega tüüdanud teda enam oma halvasti varjatud 
imetlusega. Neiul oli heameel, et nad olid ailpaklikud ta vastu. Ta pani selle oma isa arvele, kuid 
tegelikult oli see rohkem tingitud tema enda tagasihoidlikust ja vaimukast käitumisest, kui 
lugupidamisest auväärse seersandi vastu. 

Vabas looduses või mingis ebatavaliselt erutavas olukorras sõlmitud tutvused arenevad kiiresti. 
Kui Mabel oli ühe nädala Oswego piiripunktis veetnud, teadis ta juba küllalt hästi, kellega tal sobis 
sõprust soetada ja keda ta pidi vältima. Kuna Mabeli isa positsioon oli nii-öelda vahepealne, sest 
kuigi ta polnud ohvitser, oli ta siiski palju rohkem kui lihtsõdur, võimaldas see tütarlapsel eemale 
jääda kahest suurest sõjaväe-klassist, mistõttu tal oli ka kergem oma tutvusringkonda valida. Kuid 
peagi selgus talle, et isegi suurem osa nendest, kel oli lootust külalistena komandandi pidulauas 
istuda, ei saanud kahe silma vahele jätta seersandi tütre sihvakat keha ja kaunist, veetlevat näokest, 
ning kahe-kolme päeva pärast oli Mabel isegi härrasmeeste hulgast endale austajaid saanud. Erilist 
aktiivsust seersandi sõpruse võitmiseks ilmutas kortermeister, keskmistes aastates sõjamees, kes oli 
juba mitu korda abieluõnne proovinud 

ja lõpuks leseks jäänud. Teda lähemalt tundvatele noormeestele ei jäänud märkamata, et see 
järjekindel mees, kes oli sünnilt šotlane ja kelle nimi oli Muir, külastas nüüd palju sagedamini oma 
alluva korterit, kui ta seda varem oli teinud. Selle üle muiati või lasti lendu mõni nali «seersandi 
tütre auks». Ja varsti oli Mabel Dunham isik, kelle terviseks isegi lipnikud ja leitnandi d ei pidanud 
alandavaks klaasi tõsta. 

Nädala lõpul saatis Lundie Duncan seersant Dunhamile pärast õhtust loendust sõna, paludes teda 
tulla enda juurde asja pärast, mis, nagu mõista anti, nõudis arupidamist nelja silma vahel. Vana 


veteran elutses liikuvas ratasmajakeses, mida võis igale poole veeretada ning elada kord ühes, kord 
teises fordi piirkonnas. Käesoleval juhul oli ta umbes keskuse juures peatuma jäänud ja siit leidiski 
Duncani tema alluv, kel ei pruukinud kaua eeSltoas oodata, vaid kohe majori juurde pääses. Tegeli- 
kult oli vahe ohvitseride ja reameeste elumugavustevahel siin küllaltki väike: esimestel oli ainult 
rohkem ruumi, ning Mabel ja tema isa elasid peaaegu niisama hästi nagu selle fordi komandant ise. 

«Astuge sisse, seersant, astuge sisse, armas sõber!» sõnas vana Lundie, aupaklikult ukse juures 
seisvale seersandile südamlikult. «Astuge sisse ja istuge siia sellele pingile. Ma saatsin teie järele, 
seersant, selleks, et täna õhtul rääkida teiega millestki muust, mitte vahikorra plaanist või muust 
niisugusest. Oleme ju teiega palju aastaid head seltsimehed olnud ja see aeg peaks midagi maksma 
isegi ühe majori ja allohvitseri, šotlasa ja jänki vahel. Istuge, seersant, ja tundke ennast nagu kodus. 
Kas polnud täna tore ilm?» 

«Jah, oli küll, major Duncan,» kostis teine, ja kuigi ta oli pakutud istme vastu võtnud, oli tal 
küllalt kogemusi, et osata vaj aliku aupaklikkusega käituda. «Ilm oli tõesti väga ilus, sir, ja võib 
loota, et sel aastaajal tuleb veelgi niisugust ilma!» 

«Seda ma soovin kogu südamest. Viljasaak tõotab sel aastal hea tulla ja küll te näete, seersant, et 
viiekümne viienda rügemendi sõdurid on peaaegu niisama head farmerid kui sõjamehed. Ma pole 
Šotimaal iialgi paremaid kartuleid näihud, kui need, mis me nähtavasti saame sellelt meie uudismaa 
lapikeselt.» 

«Need tõotavad tõesti head saaki, major Duncan, ja selle tõttu on loota ka mullusest muretumat 
talve.» 

«Elu areneb edasi, seersant, koos kõigi oma mõnude ja 

vajadustega. Näe, me hakkame juba vanaks jääma ja ma arvan, et oleks aeg erru minna ning oma 
elu korraldada. 

Ma tunnen, et minu tööpäevad on peagi lõpukorral.» 

«Kuningas (issand õnnistagu teda!) võib teilt, sir, veel palju suuri teeneid oodata.» 

«Võimalik küll, seersant Dunham, eriti kui tal peaks juhtuma minu jaoks mõni vaba 
kolonelleitnandi koht olema.» 

«Päev, mil Lundie Duncan saab aukõrgendust, kujuneb viiekümne viiendale rügemendile 
pidupäevaks, sir.» 

«Ja ka Lundie Duncanile oleks too päev pidupäevaks, kui see kord saabub. Kuid, seersant, kuigi 
te pole ilmaski olnud kolonelleitnant, on teil siiski olnud hea naine; kõrge auastme kõrval on see aga 
J ärgmine asi, mis võib inimese õnnelikuks teha.» 

«Jah, major Duncan, ma olen olnud abielus, kuid sellest on juba palju, palju aega tagasi, ja nüüd 
ei sega enam miski minu armastust tema majesteedi ja minu ameti-kohustuste vastu.» 

«Kuidas? Aga too väike armas punapõskne tütar, keda ma olen fordis näinud paaril viimasel 
päeval? Kas te teda ei pea millekski? Töhoh, seersant! Häbenege! Vaatamata oma vanusele, võiksin 
vist minagi veel hakata armastama seda väikest tirtsu ja saata kuradile selle kolonelleitnandi koha.» 

«Me teame kõik, kus on major Duncani süda, see on Šotimaal, kus kaunis leedi ootab vaid 
võimalust, et majorit õnnelikuks teha, niipea kui tema oma kohusetunne seda lubab.» . 

«Eh, lootus on alati midagi kauget, seersant,» kostis ülemus ning nende sõnade juures libises 
nukker vari üle tema karmide šoti näojoonte, «ja ka minu kena Šotimaa on siit kaugel. Noh, aga mis 
sest rääkida! Ja kuigi meil pole siinmail kanarbikku ega kaerajahu, siis on meil siin see-eest küllalt 
metsloomi küttimiseks ja niisama rikkalikult lõhesid nagu Berwickis Tweedi ääres *. Ons tõsi, et 
mehed olevat hiljuti kaevanud, et neil on juba kõrini hirve- ja tuvilihast?» 

«Mitu nädalat pole enam nurinat kuulda olnud, major Duncan, sest nüüd pole metsloomi ja linde 
enam nii rikkalikult, nagu neid varem sel aastaajal oli. Lõhe kohta on küll märkusi kuulda olnud, 
kuid ma loodan, et me elame suve üle tõsisemate rahutusteta toidu pärast. Meie pataljo- 

*Berwick(uponT weed)- linn Põhja-Inglismaal Tweedi jõe suudmel. 

nis räägivad šotlased tõesti liiga palju kaerajahust ja nurisevad mõnikord ka saia puudumise 
pärast.» 

«Jah, seersant, niisugune on juba kord see inimloomus, tõeline, ehtne šoti loomus. Kook, vennas, 
on tõtt öelda, küllaltki meeldiv palake ja ka mul endal tekib vahel isu selle järele.» 

«Kui see igatsus, major Duncan, peaks häirivaks muutuma, ma mõtlen sõduritel, sir, sest teie 
kõrgeaususest ei söanda ma midagi nii vääritut mõelda, - kui aga sõdurid tõesti hakkavad nõudma 
oma kodust maiuspala, siis soovitan ma alandlikult lasta kaerajahu saata ja ma olen kindel, et me ei 
kuule enam midagi sellest asjast üks väike saadetis ajaks asja joonde, sir.» 

«Te olete võrukael, seersant, kuid pagan mind võtaks, kui teil õigus pole. Maailmas võib aga 
kaerajahust meeldivamaidki asju olla. Teil näiteks on meeldiv tütar, Dunhaham.» 

«Tüdruk sarnaneb oma emaga, major Duncan, ja kannatab kindlasti välja ülevaatuse,» vastas 
seersant uhkelt. «Mõlemad nad on üles kasvatatud ei millegi parema kui ameerika püüliga. Tüdruk 
kannatab kindlasti ülevaatuse välja, sir.» 

«Muidugi kannatab ta selle välja, .ol'en selles kindel. Noh, aga nüüd, vennas, tahaksin ma ilma 
pikema jututa asja juurde asuda ja oma reservid eesliinile tuua. Vaadake, meie kortermeister Davy 
Muil soovib teie tütrega abielluda ja palus mind seda teile avaldada, sest ta ei tahtnud ise oma 
väärikusega riskeerida. Omalt poolt võin lisada, et kogu fordi noor rahvas joob teie tütre terviseks 
ning räägib hommikust õhtuni ainult temast.» . 

«Tüdrukule on see muidugi suureks auks,» kostis seer.,. sant jäigalt, «kuid ma loodan, et härrased 
leiavad varsti väärilisema kõneaine. Ma loodan, et temast saab juba mõne nädala pärast ausa mehe 
naine, Sir.» 

«Jaa, Davy on aus mees ja ma arvan, et seda ei saa mitte iga kortermeistri kohta öelda,» vastas 
Lundie kavala muigega. «Niisiis võin ma sellele armastusväärsele noormehele öelda, et see asi on 
niisama hea kui otsustatud?» 

«Tänan teie kõrgeausust, kuid Mabel on juba teise mehe mõrsja.» 

«Kuidas, kurat võtku! See uudis ajab ju kogu fordi ärevile! Muide, pean tunnistama, et teisest 
küljest on mul päris heameel seda kuulda, sest tõtt öeldes, seersant, ei poolda ma ebavõrdseid 
abielusid.» 

«Ma olen teie kõrgeaususega samal arvamisel ega igatsegi oma tütart ohvitserile mehele panna. 
Kui ta saab endale samas auastmes mehe nagu tema ema omal ajal, siis jätkub sellest, et mõistliku 
naise soove rahuldada.» 

«Ja tohin ma küsida, seersant, kes on see õnnelik, keda te kavatsete oma väimeheks nimetada?» 

«Rajaleidja, teie kõrgeausus.» 

«Rajaleidja!» 

«Tema jah, major Duncan, ja tema nime nimetades olen ma teile samahästi kui rääkinud kogu 
tema loo. ükski teine siin piirimail pole nii kuulus kui see minu ausameelne, vapper ja truu sõber.» 
«See kõik ,on muidugi tõsi, kuid kas on ta ka niisugune mees, kes suudab kahekümne-aastase 

tütarlapse õnnelikuks teha?» 

«Miks mitte, teie kõrgeausus. Ta tunneb oma ala paremini kui vaja. Kogu sõjaväes pole ühtki 
teejuhti ega luurajat, kes oleks pooltki nii kuulus kui Rajaleidja.» 

«Väga õige, seersant, kuid kas suudab ta ainult selle kuulsusega tütarlast köita?» 

«Lubage mul aupaklikult tähendada, et tütarlapse armu unistustest võib sedasama öelda mis 
noorsõduri tõekspidamistest. Kui me võtaksime eeskujuks haikala nurgelised liigutused, siis ei saaks 
me pataljonis kunagi korralikku rivi.» 

«Kuid teie tütres pole üldse midagi nurgelist, isegi vanas Albanys ei võiks veetlevamat tütarlast 


leida. Ons ta ise selles asjas teiega ühel arvamisel? Noh, see peaks vist küll nõnda olema, kuna te 
nimetasite ju teda mõrsjaks.» 

«Me pole talle sellest veel rääkinud, teie kõrgeausus, kuid otsustades mõningate tähelepanekute 
Järgi, on ta minu kavatsustega samahästi kui päri.» 

«Ja mislaadi tähelepanekud need siis on, seersant?» päris major, kes hakkas nüüd juba asja vastu 
rohkem huvi tundma. «Pean tunnistama, et olen pisut uudishimulik ja tahaksin teada, kuidas neiud 
niisugusel juhul käituvad, sest, nagu teate, olen ma ju poissmees.» 

«Noh, asi on nii, teie kõrgeausus, et kui ma tüdrukuga Rajaleidjast räägin, vaatab ta mulle alati 
otse näkku, on kõigega nõus, mis ma Rajaleidja kiituseks ütlen ning peab ennast vabalt ja 
avameelselt ülal. Ja see tähendab, et ta Rajaleidjale juba kui oma abikaasale vaatab.» 

«Hm! Ja siis neid tundemärke peategi teie, Dunham, oma tütre tunneteks?» 

«Jah, teie kõrgeausus, sest need tunduvad mulle loomulikkudena. Kui ma juhtun kokku sõduriga, 
kes oma ohvitseri kiites mulle otse silma vaatab, — poisid võivad ju teie kõrgeaususe loal vahel. 
ometi midagi enesest paremate kohta kuulda lasta, - kui ia oma ohvitseri kiites mulle otse silma 
vaatab, siis usun ma alati, et poiss on aus ja räägib tõtt.» 

«Kas pole peigmehe ja tema kena mõrsja vanuse vahe vahest liiga suur, seersant?» 

«Teil on täiesti õigus, sir. Rajaleidjal ei puudu enam palju neljakümnest ja Mabel võib olla 
õnnelik, et saab endale kogemustega mehe. Ka mina ise olin ligemale neljakümnene, kui ma 
abiellusin tema emaga.» 

«Kuid kas on tõenäoline, et teie tütrele võiks meie auväätse teejuhi roheline jahisärk või tema 
rebasenahast müts rohkem meeldida kui viiekümne viienda rügemendi sõjamehe elegantselt keha 
ümber istuv munder?» 

«Võib-olla mitte, sir, kuid sel juhul on tal võimalus eneseohverduseks - teoks,- mis alati teeb 
noore naisterahva arukamaks ja paremaks.» 

«Aga kas te ei karda, et ta võiks juba noores eas leseks jääda? Rajaleidja kohta peab ütlema, et ta 
ei saa vastutada oma elu eest, kuna ta viibib liialt palju metsikute loomade ja veel metsikumate 
indiaanlaste hulgas.» 

«Igal kuulil on oma siht, Lundie,» (lahkes tujus olles laskis major meeleldi ennast niimoodi 
nimetada, kui just sõjaküsimusi ei arutatud) «ja ka viiekümne viiendas rügemendis ei või keegi 
kinnitada, et ta on garanteeritud ootamatu surma eest. Järelikult ei võidaks Mabel vahetuse läbi selles 
suhtes mitte midagi. Pealegi, sir, kuivõrd säärasest asjast võib vabalt rääkida, kahtlen ma väga, kas 
Rajaleidja üldse sureb lahingus või mõne ootamatu juhuse läbi kõnnumail.» 

«Miks siis mitte, seersant?». küsis major ja vaatas oma alluvale otsa sedalaadi aukartusega, mida 
tolle aja šotlane tundis salapäraste jõudude vastu. «Ta on ju sõjamees ja kuivõrd asi puutub 
hädaohtudesse, siis on ta sunnitud riskeerima vahest rohkemgi kui teised. Miks peaks tal, olema 
rohkem lootusi pääsemiseks kui teistel?» 

«Teie kõrgeausus, ma ei usu, et Rajaleidja arvab enesel paremaid võimalusi olevat kui teistel, 
kuid see mees ei sure 

kuuli läbi. Ma olen tihti näinud, kui külmavereliselt ta oma püssiga ümber käib, otsekui mõne 
karjusekepiga, samal ajal, kui tema ümber vingusid kuulid ja ümberringi möllas surm, ja seepärast 
ma eiusu, et saatus laseb teda se:lisel viisil langeda. Ja ometi, major Duncan, pole tema majesteedi 
valdustes ühtki teist meest, kes nii ausat surma vääriks kui Rajaleidja.» 

«Seda ei või kunagi ette teada, seersant,» lausus major tõsisena ja mõtlikuna. «Ja mida vähem me 
sellest räägime, seda parem. Kuid öelge nüüd mulle, kas teie tütar - Mabel on vist ta nimi - kas 


Mabel ikkagi tahab abielluda mehega, kes ei kuulu isegi tegevväe koosseisu, vaid on ainult selle 
abimees. Tõeline kroonumees meeldiks talle vahesi rohkem? Rajaleidjal on vaevalt lootust 
edutamisele, seersant.» 

«Ta saab ka ilma selleta läbi, teie kõrgeausus. Lühidalt, Mabel on selle asja kohta oma otsuse juba 
teinud ja kuna teie kõrgeausus võttis vaevaks minuga härra Muirist rääkida, siis loodan, et olete nii 
kena ja ütlete talle, et tüdruk on juba samahästi kui paika pandud.» 

«Hüva, hüva, see on juba teie asi. Nüüd aga, seersant Dunham!» 

«Teie kõrgeausus!» vastas viimane püsti tõustes ja au andes. 

«Kas teile on juba teaga, et ma kavatsen teid tuleval kuul saata Tuhandele Saarele?- Kõik 
al:ohvitserid on kordamööda seal käinud, vähemalt kõik need, keda ma usaldan. Nüüd on järjekord 
jõudnud teie kätte. Tõsi küll, leitnant Muir nõuab ka enesele seda õigust, kuid tema on kortermeister 
ja ma ei taha rikkuda juba väljakujunenud korda. Kas meeskond on juba välja valitud?» 

«Kõik on korras, teie kõrgeausus!-Salk on juba valitud ja, nagu ma kuulsin, tõi möödunud ööl 
saabunud kanuu sõnumi, et seal viibiv meeskond ootab uut vahetust.» 

«Nii see on, ja te peate ära sõitma juba ülehomme, kui mitte homme öösel. Vahest on targem 
pimeduses teele asuda.» 

«Nõnda arvab ka Jasper, major Duncan, ja ma ei tea kedagi teist, kellele niisugustes asjades võib 
rohkem loo.ta kui Jasper Westernile.» 

«Noor Jasper Magevesi!» lausus Lundie ja kerge naeruvine levis tema muidu nii karmi suu 
ümber. «Kas te ka selle poisi oma väesalka võtsite, seersant?» 

«Teie kõrgeausus teab vist, et «Vilgas» pole ilmaski ilma temata sadamast välja sõitnud.» 

«Sedan'd küll, kuid kõigil reeglitel on ka omad erandid. Kui ma ei eksi, nägin ma vist viimaseil 
päevil üht meremeest siin fordis ringi hulkumas.» 

«Kindlasti nägite; teie kõrgeausus: see oli master Cap, minu naisevend, kes tõi mu tütre 
kolooniast siia.» 

«Miks ei võiks «Vilka» juhtimise «temale usaldada ja Jasperi koju jätta? Teie naisevennale oleks 
kindlast- meele järgi teha vahelduseks üks laevasõit ka magedal veel ja nii saaksite te ka kauem 
tema seltskonda nautida.» 

«Ma tahtsingi teie kõrgeaususelt paluda luba teda kaasa võtta, kuid ainult vabatahtlikuna. Jasper 
on nii tubli poiss olnud, et temalt ei või ilma igasuguse põhjuseta komandot ära võtta, major Duncan, 
pealegi kardan ma, et too vend Cap on liigahalval arvamisel magedast veest, et sellel teenida.» 

«Täiesti õige, seersant! Ma jätan kõik teie enda otsustada. Kui kainelt järele mõelda, siis leian 
minagi, et laeva juhtimine peab siiski Magevee kätte jääma. Kas arvate, et ka Rajaleidja tuleb sinna 
kaasa võtta?» 

«Kui teie kõrgeausus lubab. Seal on tööd mõlemale teejuhile - nii indiaanlasele kui valgele.» 

«Arvan, et teil on õigus. Noh, seersant, soovin teilesiis head õnne selle ürituse puhul! Pidage 
meeles, niipea, kui te saate käsu tagasi tõmbuda, tuleb see valvepost hävitada. See on juba oma 
ülesande täitnud ja ta asukoht on liiga ohtlik, et seda ilma vajaduseta enda käes hoida. Võite minna!» 

Seersant Dunham andis au, tegi täispöörde ja oli. juba enese järel uksegi peaaegu kinni 
tõmmanud, kui ta korraga tagasi kutsuti. 

«Ma unustas in teile öelda, seersant, et noored ohvitserid palusid korraldada laskevõistluse. 
Võistluspäevaks määrati homne päev. Sellest võivad osa võtta kõik, kes soovivad. Auhindadeks on 
hõbekaunistustega püssirohusarv, samamoodi väljatöötatud plasku Ja daami siidkübar. Viimane 
auhind peab võitjale võimaldama selle kingiga näidata oma tähelepanelikkust naisele, kes talle kõige 
rohkem meeldib.» 

«Need on kõik väga kenad asjad, teie kõrgeausus, vähemalt sellele, kes nad saab. Kas ka 
Rajaleidja tohib võistlusest osa võtta?» 

«Ma ei näe põhjust talle ära öelda, kui ta tahab sellest osa võtta. Kuid ma olen tähele pannud, et ta 
viimasel ajal niisugustest meelelahutustest osa ei võta, vist sellepärast, et on pa:ju osavam kui kõik 
teised.» 

«Nõndap see on, major Duncan. See ausameelne poiss teab, et kogu piirimail ei leidu ühtki meest, 
kes suudaks temaga võistelda, ja ta ei taha teiste rõõmu rikkuda. Ma arvan, et me võime terpa 
peenetundelisust igas suhtes us at dada, sir. Vahest on kõige parem, kui jätame selle tema enda 
otsustada.» 

«Antud juhul peame me seda tegema, seersant. Eks me näe, kas tal siin niisama palju õnne on kui 
muidu. Ja nüüd head õhtut, seersant!» 

Seersant lahkus, jättes major Lundie Duncani oma mõtteid mõlgutama. Et need sugugi 
ebameeldivad polnud, võis näha naeratusest, mis aeg-ajalt libises üle tema tavaliselt nii karmi ja 
sõjameheliku näo, kuigi ajuti saavutas ta näoilmes ülekaalu taas rangus ja tõsine asjalikkus. 

Umbes poole tunni pärast oli kuulda koputamist uksele. Major palus sisse astuda. 

Sisenes keskealine, tavalisest veidi avaramas ja vähem elegantses ohvitserimundris mees. 

«Tere õhtust, mister Muir!» tervitas teda Lundie. 

«Tulin teie kutsel, et kuulda, kas võin end nüüd õnnelikuks pidada,» lausus kortermeister tugeva 
šoti aktsendiga, niipea kui ta oli pakutud toolil istet võtnud. «Teate, major 

Duncan, see tüdruk on tõesti garnisonis sellist elevust tekitanud nagu prantslased Ty all. Ma pole 
iialgi midagi niisugust näinud. Ja ometi on ta kõigest mõne päeva siin olnud.» 

«Kindlasti ei taha te, Davy, mind ometi uskuma panna, et teie noor süütu süda nädala vältel juba 
nii leegitsema on löönud. Oh, vennas, siis oleks see veelgi sandim lugu, kui tookord Šotimaal, kus 
teie sisemine kuumus, nagu räägiti, oli nii suur, et põletas teie väärt kehast augu läbi, kust kõik 
tütarlapsed võisid sisse piiluda ja järele vaadata, mida see põletusaine ka väärt on!» 

«Teie, major Duncan, elate omamoodi, teie isa-ema enne teid talitasid omamoodi... Ma ei näe 
selles midagi iseäralist, kui noored inimesed oma kalduvuste ja soovide järgi talitavad.» 

«Kuid kuna te olete nii tihti oma soovide järgi talitanud, Davy, siis näib mulle, et see on nüüd 
kaotanud kogu oma uudsuse võlu. Koos selle näotu juhtumiga Šotimaal, kui te veel nooruk olite, 
olete te juba neli korda abielus olnud.» 

«Ainult kolm korda, major! See on niisama kindel kui see, et ma loodan neljanda naise saada. 
Minu arv ei ole veel täis. Ei, ei, ainult kolm korda!» 

«Ma usun, Davy, et te ei arvestanud seda esimest korda, mida ma teile meelde tuletasin - teate, 
seda, kus ei esinenud pastorit.» 

«Ja miks peaksin ma seda arvestama, major? Kohus tegi otsuse, et see polnud abielu, ja mida siis 
veel vaja? Naine kasutas ära minu poolehoiu, nõrga armumise, mis on vahest minu iseloomu 
nõrkusi, ja mässis mind hiljem maksvusetuks tunnistatud abielulepingusse.» 

«Kui ma ei eksi, Muir, siis arvati tol korral sel küsimusel kaks külge olevat.» 

«Tegelikult sai sellest, mu armas major, üsna tähtsusetu küsimus, millel polnud mingit kahte 
külge, kuid ma olen nii mõnestki teisest asjast kuulnud, mis on olnud kolme küljega. See vaene 
tüdruk on nüüd surnud. Sel asjal polnud mingeid tagajärgi, ja niisiis on kõik korras. Hiljem olin ma 
väga õnnetu oma teise naisega, ma ütlen oma teise naisega ainult austusest teie vastu ja lähtudes 
paljast oletusest, et esimene üldse oli minuga laulatatud, ja siiski, kas esimene või teine, olin ma 
häbemata õnnetu Jeannie Grahamiga, kes viie aasta pärast suri ega jätnud mulle ühtki Japsukest 

jäänud, poleks ma eluilmaski enam mõelnud uue naise võtmisele.» 
«Kuna ta aga ei jäänud elama, siis abiellusite te pärast tema surma kaks korda ja tahate nüüd 


kolmandasse abiellu astuda.». . 

«Tõsiasjadele ei saa ju vastu vaielda, major Duncan, ja ma olen alati valmis tõele au andma. 
Mulle näib, Lundie, et te olete sellel ilusal õhtul natuke kurvameelne.» 

«Ei, Muir, mitte just kurvameeine, vaid veidi mõtlik, seda pean tunnistama. Ma meenutasin veidi 
oma poisikesepõlve, mil mina mõisaomaniku ja teie kirikuõpetaja pojana kodupaiga mäekinkudel 
õnnelike ja muretute poistena ringi kolasime ega mõelnud sugugi tulevikule. Ja siis vallutasid mind 
veidi valusad mõtted sellest, milliseks see meie tulevik on nüüd kujunenud.» 

«Teil, Lundie, pole küll põhjust oma saatuse pärast kurta. Te olete majori auastmeni jõudnud ja, 
kui kirjad ei valeta, saab teist varsti kolonelleitnant, mina aga pole sammuvõrdki edasi nihkunud 
sellelt kohalt, kuhu mind teie auväärne isa aitas pääseda. Olen vaid vaene mehike, kortermeister.» 

«Ja need neli naist?» 

«Kolni, Lundie, isegi meie vabameelsete, pühade seaduste järgi vaid kolm seaduslikku naist.» 

«Olgu siis minugi poolest kolm. Te teate, Davy,» sõnas major Duncan ja hakkas endalegi 
märkamatult kasutama murdesõnu ning kõnekäände, milledega ta oli poisikesena harjunud, nagu 
juhtub vahel haritud šotlastega, kui nad räägivad asjadest, mis nende südant liigutab või erutab. 

«Te teate ju, Davy, et mina olen oma valiku juba ammugi teinud ning kui suure igatsuse ja 
kannatlikkusega ma ootan seda õnnelikku tundi, mil võin oma naiseks nimetada seda olendit, keda 
ma nii väga armastan. Teie aga, ilma varanduseta, ilma nimeta, ilma teeneteta, ma mõtlen ilma 
eriliste teeneteta. . .» 

«No-noh, mis te räägite, Lundie, Muirid on ju pärit heast perekonnast.» . 

«Noh hea küll, kuid ikkagi olete te neli korda abiellunud, ilma et teil oleks olnud midagi muud 
peale hea päritolu. . .» 

«Ma kinnitan teile, et ainult kolm korda, Lundie. Te rikute vana sõprust, kui ütlete, et neli korda.» 

«Jääge siis pealegi oma loendamisviisi juurde, Davy ja ikkagi teeb see välja rohkem kui te olete 
ära teeninud. Meie 

kahe elu on, vähemalt mis aumõistesse puutub, olnud vägagi - erinev, seda peaksite te küll isegi 
tunnistama, mu vana sõber.» 

«Kui me juba teineteisega nii avameelselt räägime, nagu me seda poisikesepõlves tegime, siis 
lubage küsida, major, kes on siis teie arvates rohkem saavutanud?» 

«Noh, mul pole midagi varjata, minu elupäevad on möödunud ootuses ja lootuses, teie elupäevad 
aga...» 

«Pole mulle toonud lootuste täideminekut, annan teile ausõna selle peale, major Duncan,» 
katkestas teda kortermeister. «Iga uus katse näis mulle õnne toovat, kuid iga kord pettusin ma uuesti. 
See näib juba olevat inimese saatuseks. Ah, meie elu on tühine, Lundie, seda peab tunnistama, ja 
mitte midagi pole selles tühises elus tühisemkui abieluseisus.» . 

«J a ometi tahate te viiendat korda oma kaela sellesse ikkesse painutada.» 

«Tahaksin öelda, neljandat korda, major Duncan,» tähendas kortermeister kindlalt ja rõhuga ning 
ta näoilme, mis oli täis lapsikut vaimustust, muutus otsekohe, kui ta juurde lisas: «Kuid see Mabel 
Dunham on rara avis *. Meie šoti tütarlapsed on ilusad ja armsad, kuid peab tunnistama, et need 
neiud asunduses on lihtsalt taevalikud olendid.» 

«Te teeksite hästi, Davy, kui peaksite meeles oma seisust ja päritolu. Ma usun, et kõik teie neli 
naist. . .» 8 

«Ma soovin, mu armas Lundie, et te oleksite täpsem oma aritmeetikas. Kolm korda üks on kolm.» 

«Olgu, kõik kolm siis - need olid ometi teie seisuse kohased naised, nagu on kombeks öelda?» 

«Täiesti õige, Lundie. Kolm auväärsest seisusest ja heast perekonnast naist.» 

«Ja kuna neljas oli minu isa aedniku tütar, siis tema muidugi ei olnud auväärsest seisusest naine. 
Kuid kas te ei karda, et abiellumine oma korpuse allohvitseri tütrega võiks varju heita teie heale 
nimele rügemendis?» 


«See on eluaeg minu nõrkus olnud, major Duncan, sest ma abiellusin alati tagajärgedele 
mõtlemata. Igal inimesel on omad nõrkused ja ma kardan, et minu nõrkuseks on abiellumine. Ja 
nüüd, kus me küsimuses olevate põhimõtete suhtes oleme ühisele arvamisele jõudnud, tahaksin 
küsida, kas te võtsite vaevaks rääkida seersandiga selle asja üle.» 

* Haruldane linnuke (ladina k.) 

«Jah, Davy, ja kahjuks pean ma ütlema, et teil on vähe lootust.» . 


«Vähe lootust? Ohvitser, pealegi kortermeister, ja vähe lootust ühe seersandi tütre juures?» 

«Just nii, Davy.» 

«Aga miks siis? Kas te ei oleks nii hea ja vastaks sellele küsimusele!» 

«Tütarlaps ori juba kihlatud. Tema käsi on teisele lubatud, sõna antud, armastus panti pandud. 
Susi mind söögu, kui ma isegi seda usuksin, kuid ikkagi on ta kihlatud.» . 

«Ja-ah, see on muidugi/takistus, seda peab tunnistama, major. Kuid kui neiu süda on vaba, ei loe 
see kõik veel midagi.» 

«Muidugi, ja ma usun, et antud juhul ta süda ongi vist vaba, sest tulevase abikaasa on pigem isa 
kui tütar valinud.» 

«Ja kes too siis on, major?» päris kortermeister, kes sulltus asjasse arukalt ja kainelt, millist kunsti 
elu oli talle õpetanud. «Mulle ei tule pähe ükski vastuvõetav kosilane, kelle varju mina võiksin 
jääda.» 

«Jah, te olete tõepoolest ainuke vastuvõetav kosilane siin piirimail, Davy. Too õnnelik :aga on 
Rajaleidja;» 

«Rajaleidja!» 

«Ei keegi muu kui tema, Davy Muir, Rajaleidja on see mees. Kuid vahest leevendab see veidi teie 
armukadedust, kui kuulete, et see on rohkem isa plaan kui tütre soov, vähemalt arvan mina seda.» 

«Nii ma arvasingi!» hüüdis kortermeister ja tõmbas kergendust tundes sügavalt hinge. «On täiesti 
võimatu, et mina oma sügava inimloomuse tundmise juures...» 

«Eriti naiste loomuse tundmise juures, Davy!» 

«Te peate alati iga hinna eest nöökama, Lundie. Kuid mulle tundus võimatu, et ma võisin olla 
eksinud noore naise tunnete suhtes, mis, nagu ma julgen kinnitada, on kaugelt peenemad Rajaleidja 
tunnetest. Mis mehesse enesesse puutub, siis. . . noh, eks aeg anna arutust.» 

«Öelge mulle avameelselt, Davy Muir, kas te usute tõesti, et niisugusele tütarlapsele, nagu seda 
on seersant Dunhami tütar, võiks tõsiselt meeldida teie vanuses, teie välimusega ja .. . tahaksin 
lisada, teie kogemustega mees?» Major katkestas äkki oma edasi-tagasi kõndimise ja vaatas 
kortermeistrile otsa. Tema ilme oli ühtaegu tõsine ja üllatunud. 

«Päh, Lundie, te ei tunne neid linnukesi. Sellepärast oletegi te oma neljakümne viie eluaastaga 
veel poissmees. See on kole pikk poissmeheiga, major.» 

«Ja kui vana võiksite teie olla, leitnant Muir, kui ma tohin teile nii delikaatset küsimust esitada?» 

«Nelikümmend seitse, ma ei taha seda salata, Lundie. Ja kui ma Mabeli saan, siis on mul täpselt 
iga kahekümne aasta kohta olnud kaks naist. Kuid ma poleks siiski uskunud, et seersant Dunham on 
nii alandliku meelega, et unistab niisugusest väimehest nagu seda on Rajaleidja.» 

«Unistamisest pole siin juttugi, Davy. Mees on niisama tõsine nagu sõdur, keda ähvardab 
kadalipp.» 

«Noh, hüva, major, me oleme vanad sõbrad,» — nad mõlemad kõnelesid vaheldumisi šoti murret 
või kirjakeelt, vastavalt sellele, kas nad selles kahekõnes lähenesid oma noorpõlve päevadele või 
kaugenesid nendest - «ja võime muidugi väljaspool teenistusaega teineteise kulul nalja teha. 
Võimalik, et see auväärt mees ei saanud aru minu vihjetest, muidu ta poleks eluilmaski niisugusele 
mõttele tulnud. Ohvitseri abikaasa ja teejuhi naise vahel on niisama suur vahe nagu Šotimaa ja 


Ameerika iidsuse vahel. Pealegi voolab mu soontes vana suguvõsa veri, Lundie.» 

«Minu sõna selle peale, Davy, et see muinsus ei aita teid selles asjas põrmugi edasi ja mis teie 
veresse puutub, siis pole see vanem kui teie kondid. Olgu kuidas on, sõbrake, nüüd igatahes te teate, 
mida seersant vastas, ja veendusite, et ma ei saanud teda teie kasuks mõjutada, kuigi teie seda nii 
väga lootsite. Joome ühe klaasikese, Davy, meie vana sõpruse peale, ja siis te teeksite hästi, kui mõt- 
leksite homme teele asuvale sõjav:äesalgale ning unustaksite võimalikult kiiremini Mabel 
Dunhami.» 

«Ah, major Duncan, ma olen alati leidnud, et on kergem unustada naist kui kallimat. Kui mees ja 
naine on seaduslikult abielus, siis võib neid lahutada ainult surm, mis lõpuks meid kõiki lahutab. Ja 
mulle näib,. et on äärmiselt inetu lahkunuid segada. Kaunitari võitmise lootuses on aga nii palju 
ärevust, lootust ja õnne, et see hoiab kogu inimese elevil.» . 

«Just nõnda ma kujutangi ette teie praegust olukorda, Davy, sest ma ei usu, et te üheltki oma 
endistest abikaasadest oleksite palju õnne lootnud. Noh, mulle on jutustatud poistest. kes olid nii 
arutud, et lootsid oma naistega isegi seal maailmas õnnes elada. Joon teie õnne või peatse ter- 

venemise peale sellest armutõvest, leitnant. Jama hoiatan teid: olge ettevaatlikum, sest mõne 
niisuguse haigushoo kordumine võiks teile otsa peale teha.» 

«Palju tänu, armas major, ja mina joon selle peale, et peatselt õnnelikult laheneks vana armulugu, 
millest ka mina üht-teist kuulnud olen. See on ehtne mägismaa neste, Lundie, ja see teeb südame nii 
soojaks nagu kauni ja armsa Šotimaa päikesekiir. Mis nendesse poistesse puutub, kellele te praegu 
vihjasite, siis kindlasti polnud neil kunagi mitut naist, vastasel korral poleks nad mitte niiviisi 
mõelnud. Ma arvan, et üks arukas abielumees peaks olema rahul, kui ta saab oma elupäevad siin 
maailmas veeta oma naisega, ega peaks igatsema kättesaamatuid asju. Ma olen teile, major Duneari, 
lõpmata tänulik selle teene ja kõigi teie teiste sõbrateenete eest, ja kui te võiksite mulle veel ühe 
teene osutada, siis ma usun, et te pole veel päris ära unustanud oma poisikesepõlve vana mänguselt- 
silist.» 

«Noh, Davy, kui teie soovon mõistlik ja säärane, mida teie ülemus peaks rahuldama, siis laske 
aga kuulda, vennas!» 

«Kui te võiksite mulle paariks nädalaks välja mõelda mõne ülesande Tuhandele Saarele, siis, ma 
usun, saaks selle küsimuse lõplikult lahendada. Mõelge ometi, Lundie, see kaunitar on ju ainuke 
abiellumiseks sobiv valge naine siin piirimail.» 

«Igas sõjaväepunktis, ka kõige pisemas, on teie elukutsega mehel alati midagi teha, kuid sellega 
saab seersant niisama hästi hakkama nagu peakortermeister ja vahest veelgi paremini.» 

«Kuid mitte paremini kui rügemendi ohvitser. Allohvitseride hulgas on tavaliselt palju 
päevavargaid.» 

«Mõtlen selle üle järele, Muir,» sõnas major muiates, «ja homme varahommikul annan teile 
vastuse. Kuulge, mees, homme avaneb ju suurepärane võimalus ennast kaunitari ees näidata! Te 
olete osav laskur ja võite auhinna saada. Püüdke siis oma meisterlikkust näidata! Kes teab, mis veel 
juhtuda võib, enne kui «Vilgas» ankru hiivab!» 

«Ma usun, et suurem osa noormeestest proovib sel võistlusel oma käeosavust, major.» 

«Üsna kindlasti, üsna kindlasti, ja mõned vanemad mehed ka, kui teie tulete. Teie moraalseks 
toetuseks proo- 

vin ma ka ise paar pauku lasta, Davy. Te teate, et mul on mõnevõrra kuulsust selles asjas.» 

«Seilest võib kindlasti midagi head loota, major Duncan. Naisesüdant saab kõige mitmekesisemal 
viisil võita, ja vahel koguni üsnagi ebaloogilisel viisil. Mõned tahavad, et kosilane alustaks 
korrapärast piiramist, ja nad ei anna enne alla, kui kants ei jaksa enam vastu pidada; teistele meeldib 


jälle, kui neid võetakse äkkrünnakuga, kuid on olemas ka sihukesi piigasid, keda saab ainult 
meelitamisega lõksu võtta. Esimene meetod on vist küll kõige auväärsem ja ohvitseri-seisusele kõige 
sündsam, kuid viimane meeldib mulle kõige rohkem.» 

«See on kahtlemata kogemustel põhinev seisukoht. Kuidas on aga lood äkkrünnakuga?» 

«See sobib noorematele meestele, Lundie,» kostis kortermeister ja noogutas püsti tõustes 
koduselt; niisugust vaba käitumist oma ülemuse suhtes lubasid talle tema pikaajalised 
sõprussidemed. «Igal vanusel on omad piirid, ja neljakümne seitsme aastasena peab ka tsipake 
mõistust usaldama. Soovin teile head õhtut, major Duncan, et teid luuvalu ei vaevaks, ja magusat, 
kosutavat und!» 

Kortermeister lahkus ja Lundie'l oli nüüd aega juhtunu üle järele mõelda. Major Duncan tundis 
kauase läbikäimise tõttu leitnant Muiriga niivõrd hästi tema iseloomu ja tujusid, et viimase 
käitumine ei mõjunud temale kaugeltki nit rabavalt, nagu see mõjus arvatavasti meie lugejale. Jah, 
tõepoolest, kuigi kõik inimesed toimivad küll mingi üldise seaduse järgi, mida nimetatakse 
loomuseks, on siiski erinevused nende iseloomus, otsustamisviisis ja tundelaadis lõputud. 


XI PEATÜKK 


Eks katsu võtta kullilt väärikust 

või karjakrantsi põtra püüdma panna, 
või sunni nukra näole naeratust, 

või nõua vabalt, et ta raudu kannaks. 
Sel juhul teiste naeruks ennast annad. 
Miks tahad kavalalt sa südant võita? 
Nii suudad ainult kergemeelseid köita. 
Linnaisade peegel 


Ei juhtu just tihti, et lootused nii täielikult täide lähevad nagu garnisoni noormeeste soovid 
järgmise päeva ilma suhtes. 

Vahest tundub see lapsikuna, kuid ameeriklased armastavad veidi kiidelda asjadega, mis 
arvatavasti kainema arutelu korral osutuksid tegelikult üsnagi tühisteks, samal ajal aga kipuvad nad 
pii mõnigi kord alahindama või kahe silma vahele jätma tõelisi väärtusi. Viimaste hulka kuulub ka 
siinne kliima: kuigi see pole kaugeltki ideaalne, on ta siiski võrratult meeldivam ja igal juhul niisama 
tervislik , kui suuremas osas neis maades, mille kodanikud Ameerika kliimat siunavad. 

Aastaajal, millest meil jutt, oli Oswego ääres vähe tunda suvekuumust, sest metsade vari ja järvelt 
puhuvad karged tuuled vähendasid päikese mõju sedavõrd, et öösel oli alati jahe ning päeval harva 
liiga lämbe. 

Oli kätte jõudnud september - kuu, mil rannikult liikuvad tugevad külmahoovused tungivad tihti 
kuni Suurte Järvedeni, kus sisemaa veekogude madrus saab vahel tunda mõnusaid ookeanituuli, mis 
mõjuvad karastavalt tema kehale, värskendavalt vaimule ning elustavalt hingele. 

Niisuguse ilmaga tuli Oswego garnison kokku, et jälgida «relvavõitlust», nagu major Duncan 
naljatoonil seda nimetas. Lundie oli, vähemalt sõjaväeasjanduse alal, õpetatud mees ja ta pidas 
auasjaks äratada temale alluvate 

noormeeste seas huvi lugemise ning vaimse tegevuse vastu. Arvestades Lundie olusid, võib öelda, 
et tema raamatukogu oli küllaltki hea ja suur ning ta laenutas oma raamatuid heameelega igaühele, 
kes neid vaid soovis. Muude sel kombel garnisoni teed leidnud harrastuste hulgas oli ka too, mil:ega 
parajasti kavatseti algust teha. Mõnede rüütliajast pätinevate kroonikate lugemise tagajärjel tehti 
seda säärase toredusega ja sellises romantilises õhkkonnas, mis sobis üsnagi hästi sõdurite ja üldse 


kõigi tolle üksildases metsakolkas asetseva sõjaväepunkti garnisoni liikmete hingelaadi ning 
harjumustega. Sellal, kui kõik olid nii tõsiselt andunud sellele lõbusale äjaviitele, ei unustanud val- 
vurid siiski mitte garnisoni kaitset. Too, kes oleks seisnud fordi kaitsevallil ja srmitsenud sealt üle 
kogu põhjapoolse silmapiiri laiuvat vetevälja ning tukkuvana ja ääretuna näivat põlislaant, mis piiras 
selle panoraami teist külge, oleks seda paika siin rahulikuks ja ohutuks pidanud. Kuid Lundie 
Duncan teadis väga hästi, et metsast võis iga silmapilk välja karatasadu vihamehi himuga hävitada 
fort ja kõik, mis selle sees, ja et isegi see äraandlik järv oli teeks, mida mööda kergesti ligi pääses 
ning kustkaudu võisid kõige ebasobivamal ajal ootamatult rünnata rohkem tsiviliseeritud kuid 
niisama kavalad vaenlased - prantslased. 

Metsa läbiotsimiseks saadeti välja väesa:gad, keda juhtisid kogenud ja valvsad ohvitserid, kes ei 
hoolinud suuremat selle päeva spordiüritusest. Ja fordis oli terve lahinguvalmis kompanii saanud 
käsu nii teraselt valvata, nagu seda tehti siis, kui teati, et läheduses on suuri vaenlase jõude. 

Võtnud tarvitusele säärased ettevaatusabinõud, asusid ülejäänud ohvitserid ja sõdurid muretult 
nende hommikuste lõbustuste juurde. 

Laskevõistluseks valitud plats oli midagi esplanaadi taolist, see asus fordist veidi lääne pool, otse 
järve kaldal. Puud olid sealt maha võetud ja kännud välja juuritud, nii et seda võidi kasutada õppuste 
paigana, kuna taloli see eelis, et teda tagant kaitses vesi ja ühest küljest -kindlustused. Järelikult võis 
siin õppuselolevaid sõdureid rünnata ainult kahest küljest, ja kuna platsist lääne ja lõuna pool asetsev 
puhtakslaasitud maa-ala oli üsna suur, olid ründajad sunnitud metsa varjust välja tulema, et saavu- 
tada tulistamiseks vajalik kaugus. 

Kuigi rügemendi relvadeks olid musketid, saadi nüüd siiski kokku ligi viiskümmend vintpüssi. 
Igal ohvitseril oli 

isiklik, jahi otstarbeks määratud vint. Lisaks saadi hulk püsse ka luurajatelt ja peaaegu alatasa 
fordi ümbruses luusivailt sõbralikelt indiaanlastelt ning lõpuks hoiti rügemendis püsse varuks veel 
nende jaoks, kes käisid garnisoni lihavarude täiendamiseks jahiloomi küttimas. Nende hulgas, kes 
relva kandsid, oli umbes viis-kuus meest, kes oma võimetega sel alal olid võitnud kuulsuse kogu 
kõnnumaal; kaks korda nii palju oli neid, kelle võimed küündisid üle keskmise, ning terve hulk 
sääraseid, kes oleksid ennast demonstreerinud vilunud laskuritena peaaegu igas olukorräs peale 
praeguse. 

Distantsiks oli sada jardi ja püssi tuli kasutada ilma toeta. Märklaual olid, nagu harilikult ikka, 
valged ringid ja keskel härjasilm.. Osavusproov algas sellega, et alamasse seisusesse kuuluvad 
võistlejad kutsusid üksteist välja oma kindlat kätt ja täpset' silma näitama. Sellest võistlusest võtsid 
osa ainult lihtsõdurid ja kuna pealtvaatajate hulka polnud veel ühtki ohvitseri ilmunud, tunti selle 
heitluse vastu vähe huvi. 

Kuna rügement värvati mõne aasta eest Stirlingis* ja selle ümbruses, oli algul enamus sõdureist 
olnud šotlased, kuid pärast kolooniasse saabumist oli sellega seersant Dunhaini kombel ka palju 
ameeriklasi ühinenud. Enesestki mõista olid kolonistid üldiselt parimad laskurid. Umbes 
pooletunnilise heitluse .järel pidid kõik tunnistama, et üks New Yorgi koloonias sündinud hollandi 
päritoluga noormees, kes kandis van Valkenburgi kõlarikast nime, kuigi teda tavaliselt Follockiks 
hüüti, oli neist kõigist kõige osavam. 

Parajasti siis, kui noormehele üldist tunnustust avaldati, ilmus fordi vanim kapten suurema osa 
ohvitseride ja leedide saatel võistluspaigale. Neile järgnes umbes kakskümmend lihtsamast seisusest 
naist, kelle hulgas paistis silma Mabel Dunhami graatsiline figuur, tema .arukas, õhetav ning elevil 
nägu ja kenad, maitsekad riided. 

Fordis oli kõigest kolm naist; kelle kuuluvust leedide klassi ametlikult tunnustati, ja kõik nad olid 
ohvitserinaised. Need olid tasakaalukad, auväärsed daamid, kelle käitumises oli lihtsate kommete 
ning oma ametia:ase ja sei:msliku positsiooni tähtsuse rõhutamisest tingitud üleoleku kummalist 


segu. ülej äänud olid allohvitseride ja sõdurite 
* Krahvkond Sotimaal samanimelise sadamalinnaga. 

naised, ja Mabel oli tõesti, nagu kortermeister oli öelnud, nende hulgas ainuke vallaline 
naisolevus. Siin oli küll veel kümmekond teist tütarlast, kuid neid peeti veel lasteks, keda polnud 
sünnis imetleda. 

Naispere korralikuks vastuvõtmiseks oli mõningaid ettevalmistusi tehtud: üsna järve kaldal oli 
üles seatud madal plankudest tribüün. Sellest natuke maad eemal rippusid ühe posti küljes 
väljapandud auhinnad. Jälgiti hoolega, et tribüüni esimene rida jääks vabaks mainitlld kolmele lee- 
dile ja nende lastele; Mabel ja a:lohvitseride naised aga võtsid istet selle teisel astmel. Nende taga 
seisid ja istusid tihedalt koos, nii nagu ruum seda parajasti lubas, lihtsõdurite naised ja tütred. 

Mabel, kelle ohvitserinaised olid kui kombeka tütarlapse juba oma seltskonda vastu võtnud, oli 
elavat huvi äratanud esimese rea leedides, kes oskasid hinnata tema tagasihoidlikku väärikust ja 
peenekombelisust, kuigi nad ei unustanud sugugi au astmete tähtsust, eriti veel garnisonis. 

Niipea kui see tähtis osa vaatajaskonnast oli istet võtnud, andis Lundie käsu osavusproovi eeskirja 
kohaselt jätkata. . 

Kaheksa või kümme garnisoni parimat laskurit asusid nüüd laskerajale. Nende hulgas lasti vahet 
tegemata ette astuda nii ohvitsere kui lihtsõdureid; ka fordis juhuslikult viibijatele ei keelatud 
võistlusest osa võtta. 

Nii nagu seda võiski oodata inimestelt, kelle meelelahutus ja muretu äraelamine olenesid 
sõjariistade käsitsemise oskusest, osutusid kõik küllalt vilunuks, et tabada härjasilma või siis valget 
laiku märklaua keskkohas. Neile järgnenud võistlejad aga polnud enamnii edukad, sest nende kuule 
leidus küll mitmes märklaua südamikku ümbritsevas ringis, südamikku ennast aga ei tabanud neist 
keegi. 

Võistluste korra kohaselt ei tohtinud need, kes esimeses voorus olid märgist mööda lasknud, 
laskmisest enam osa võtta. Adjutant, kes täitis tseremooniameistri osa, kutsus õnnelikud laskurid 
nimepidi välja, et nad oleksid valmis järgmiseks vooruks etteastuma. Ta teatas, et härjasilma 
tabamise proovist eemalejääjad langevad kõigis kõrgemais klassides võistlustest välja. 

Sel silmapilgul tulid major Lundie, kortermeister ja Jasper Magevesi laskerajal oleva rühma 
juurde. Rajaleidja aga jalutas väljakul ilma oma lemmikpüssita mõnusalt 

ringi. See oli. tema kohta midagi nii ebatavalist, et kõik tegid sellest järelduse, et teejuht ei 
kavatse selle päeva au pärast võistelda. Kõik andsid teed major Duncanile, kes gstus reipal sammul 
tulejoonele ning tõstis püssi hooletult palgesse. Kuul jooksis mitme tolli võrra õigest märgist mööda. 

«Major Duncan on kõrvaldatud edasisest võistlusest!» hüüdis adjutant nii kindla ja valju häälega, 
et kõik vane. mad ohvitserid ja seersandid said kohe aru, et see möödalaskmine oli meelega tehtud, 
kuna nooremad mehed ja lihtsõdurid tundsid eneses julgust kasvavat, kui nad nägid, missuguse 
tõelise erapooletusega siin spordimängude reeglitest kinni peeti, sest miski ei köida lihtsameelseid 
inimesi rohkem kui range õiglus, ja miski, pole nii haruldane kui sellest tegelik kinnipidamine. 

«Nüüd, master Magevesi, on kord teie käes,» teatas Muir, «ja kui te majorist võitu ei saa, siis ma 
ütlen, et tefe käsi sobib rohkem aeru kui püssi jaoks.» 

Jasperi ilusasse näkku tõusis puna. Ta astus tulejoonele, heitis kiire pilgu Mabelile, kes oli oma 
kauni keha erutuses ettepoole kallutanud, - otsekui selleks, et paremini tulemusi näha, - laskis 
püssitoru näiliselt üsna hooletult vasakusse pihku langeda, tõstis selle siis hetkeks üles ja tulistas. 
Kuul jooksis täpselt läbi härjasilma südamiku. See oli parim lask sel hommikul, sest teised olid seda 
värvilaiku ainult puudutanud. 

«Hästi tehtud, master Jasper!» hüüdis Muir, niipea kui tulemused olid teatavaks tehtud. «See oli 


lask, mis oleks au teinud vanemalegi mehele ja vihmumale silmale. Kuid ma arvan siiski, et teil 
lihtsalt vedas, sest te ei sihtinud just kõige paremini. Teil võivad küll olla kiired liigutused, Mage- 
vesi, kuid teil puudub siiski relva käsitsemiseks vajalik sü: gav meelerahu ja korrapärane ;treening .. 
. Kuulge, seersant Dunham, te osutaksite mulle suure teene, kui paluksite leedisid nüüd eriti teraselt 
võistlust jälgida, sest ma kavatsen praegu püssi nii-öelda intellektuaalselt kasutada. Pean tunnistama, 
et ka Jasperi lask muidugi oleks surmav olnud, kuid see kuul ei pakuks pooltki seda rahuldust, kui 
teaduslikult lastud kuul.» 

Kortermeister tegi tükk aega ettevalmistusi oma «teaduslikuks» lasuks. Tegelikult aga viivitas ta 
ainult niikaua, kuni nägi, et Mabeli silmad, mis olid kogu aeg pööratud tema kaaslastele, kiindusid 
nüüd uudishimulilmlt temasse. 

Kuna kõik teised talle tema aukraadi austades ruumi tegid, polnud peale majori kedagi tema 
kõrval. 

«Küll te näete, Lundie, et naise uudishimu äratades võib nii mõndagi võita,» lausus ta 
familiaarselt. «Uudishimu on aktiivne tunne ja kui seda õigesti mõjutada, võib see lõpuks 
õrnemakski tundmuseks areneda.» 

«Väga õige, Davy, kuid te lasete meid kõiki oodata. .. Näete, sealt tuleb Rajaleidja, kes kavatseb 
vist teie väärt kogemustest õppida.» 

«Näh, Rajaleidja, tähendab, Siis sinagi tulid siia selleks, et saada mingit ettekujutust laskmise 
filosoofiast! Ma ei taha oma küünalt vaka all hoida ning näitan ja seletan sulle meeleldi kõike, mida 
tahad teada saada. Kas sa ise, vennas, ei kavatse proovi teha?» 

«Miks peaksin ma seda tegema, kortermeister? Mulle pole vaja ühtki neist auhindadest ja mis 
puutub ausse, siis pole mul sellest puudust, kui on üldse mingi auasi paremini lasta kui teie. Ma pole 
naine ega kanna kübaraid.» 

«Kuid sa võiksid leida naise, kes on sinu arust vääriline seda kandma. . .» 

«Kuulge, Davy,» katkestas teda major, «kas hakkate juba kord laskma või astute kõrvale. 
Adjutant muutub juba rahutuks.» 

«Kortermeister ja adjutant klapivad harva omavahel, Lundie. Noh, kuid nüüd olen ma valmis. 
Astu natuke kõrvale, Rajaleidja, et leedid saaksid paremini jälgida!» 

Leitnant Muir asus nüüd oma kohale. Tema liigutustes oli tubli annus tehtud elegantsust. 
Aeglaselt tõstis ta püssi pa;gesse, laskis selle siis jälle alla vajuda, tõstis uuesti kõrgemale, sooritas 
veel paar korda neid võtteid ning lõpuks tulistas. 

«Täiesti märgist mööda!» karjus mees, kelle kohuseks oli registreerida tabamusi ja kes leidis vähe 
meelepärast kortermeistri tüütavas «teaduslikus» laskmises. «Märgist mööda!» 

«Võimatu!» hüüdis Muir. Tema nägu kattus nii meelepaha kui ka häbipunaga. «Võimatu, 
adjutant! Ma pole kunagi e:us veel nii saamatu olnud. Ma palun leedidelt õiglasemat otsust!» 

«Leedid panid silmad kinni, kui te tulistasite!» hüüdis rügemendi naljahammas. «Teie 
ettevalmistused hirmutasid nad ära.» 

«Ma ei taha uskuda niisugust leedide laimamist ega etteheidet minu osavusele,» kostis 
kortermeister ja kaldus ägestudes järjest rohkem šotimurdesse, «see on vandenõu, et röövida 
austamisväärselt mehelt tema tasu.» 

«Pole midagi parata, lasksite selgelt mööda, Muir, ja peate nüüd rahulikult seda teotust taluma,» 
lausus Lundie naerdes. 

«Ei, ei, major,» tähendas viimaks Rajaleidja.«Kortermeister on küllalt hea laskja, kui ta 
kiirustamata ja läheda maa pealt laseb. Tema kuul sattus Jasperi kuuli pihta. See selguks kohe, kui 
keegi võtaks vaevaks lähemalt märklauda uurida.» 


Rajaleidja osavusest, tema kiirest ja täpsest silmast olid kõik üksmeelselt nii heas arvamises, et 
tema sõnu kuuldes hakkasid pealtvaatajad kohe oma arvamuses kahtlema, ja kümmekond meest. 
tõttas märklaua juurde, et selles veenduda. Ja tõepoolest, seal leitigi, et kortermeistri kuuloli 
lennanud Jasperi kuuli poolt löödud august läbi ja seda pealegi niivõrd täpselt, et oli vaja suure 
hoolega uurida märklauda, et seda kindlaks teha. Ja varsti oligi see täiesti selge, kuna avastati, et üks 
kuul oli teise otsa jooksnud puutüves, mille külge märklaud oli kinnitatud. 

«Ma ju ütlesin teile, mu leedid, et teil seisab ees võimalus olla tunnistajateks teaduse mõjust 
laskeasjandusele,»lausus kortermeister, lähenedes tribüünile, kus naised istusid. «Major Duncan 
naerab mõtte üle, et matemaatikat võiks rakendada märkilaskmises, kuid ma pean talle ütlema, et 
teadus heidab õiget valgust kõigele, mis inimelusse puutub; ta avardab, selgitab, täiustab seda, 
1j.kskõik, on see siis laskevõistlus või jutlus. ühe sõnaga, teadus on teadus, ja asi tahe!» 

«Mulle näib, et te jätate sellest kataloogist välja armastuse,» tähendas ühe kapteni naine, kes 
teadis kortermeistri abielude lugu ja kes naisena oli pahane mehe peale, kes oli tema suguõdede üle 
oma isandaõigused maksma pannud. «Näib et mõtteteadusel on vist armastusega vähe ühist?» 

«Te ei ütleks seda, madaam, kui teie südameloleks tulnud nii rohkeid katsumusi üle elada. Ainult 
need mehed või naised, kellel on olnud häid võimalusi oma tundeelu harida, võivad niisugustest 
asjadest asjatundlikult rääkida, ja uskuge mind, et kõige muu hulgas on filosoofiline armastus kõige 
kestvam ning kõige mõistlikum.» 

«Te soovitate siis elukogemusi tundeelu täiustamiseks?» 

«Te taipasite kiiresti minu mõtet. Kõige õnnelikumad abielud on ikka need, kus ühe poole noorus, 
ilu ja usaldus toetuvad teise peole aastatega omandatud tarkusele, mõõdukusele ja arukusele - ma 
mõtlen siin aastate all keskmist eluiga, madaam, sest ma ei eita sugugi, et juhtub ka seda, et mees 
võib olla naise jaoks liiga vana. Näete, siin, näiteks on seersant Dunhami veetlev tütar, kes kindlasti 
nõustub minu arvamusega selles küsimuses; tema arukus ja otsustusvõime on juba kogu garnisonis 
täit tunnustust leidnud, kuigi ta viibib alles lühikest aega meie keskel.» 

«Seersant Dunhani tütar on vaevalt sobivaks vahekohtunikuks meie vaidluses, leitnant Muir,» 
Jätkas kapteni naine, kes olles oma väärikuse valvel, muutis kõneainet: «Näete, seal on Rajaleidja: 
temagi kavatseb vist oma õnne proovida.» 

«Ma protesteerin, major Duncan, ma protesteerinl» hüüdis Muirr, tõtates tagasi laskerajale. Et oma 
sõnadele rohkem kaalu anda, tõstis ta mõlemad käed. «Ma olen täiesti selle vastu, härrased, et 
Rajaleidjal lubatakse oma «hirvetapjaga» neist võistlustest osa võtta. See püss, rääkimata tema 
pikkusest, mis on täiesti ebaproportsionaalne, ületab kõik armee relvad.» 

««Hirvetapja» puhkab, kortermeister,» kostis Rajaleidja rahulikult, «ja keegi siinolijaist ei 
mõtlegi tema rahu rikkuda. Ma ei kavatsenud küll täna ise püssikukke vinna tõmmata, kuid seersant 
Dunham tegi mulle selgeks, et ma ei avalda küllalt lugupidamist tema kaunile, minu kaitse all siia 
saabunud tütrele, kui ma niisugusest üritusest eemale jään. Nagu näete, kasutan ma Jasperi püssi, 
kortermeister, ja see pole teie omast põrmugi parem.» . 

Nüüd ei osanud leitnant Muir enam millelegi vastu vaielda, ja samas pöördusid kõik silmad 
Rajaleidjale, kes asus tulejoon.ele. K.uulsa teejuhi ja küti näoilme ning rüht olid äärmiselt 
meeldivad, kui ta oma kõrge kogu sirgu ajas ja sihtis. Oli näha, et ta end täiesti valitseb, tunneb 
põhjalikult inimkeha võimeid ja relvajõudu. Rajaleidja polnud ilus mees selle sõna tavalises mõttes, 
kuid tema välimus; äratas suurt usaldust ja lugupidamist. Tema kõrgekasvulist, ühtlaselt arenenud 
musklilist keha oleks võinud peaaegu täiuslikuks pidada, kui see poleks olnud nii kuivetu. Piitsanöör 
oli vaevalt sitkem või - kui vaja -ka paindlikum kui tema käsivarred või reied. Kuid üldiselt olid 


tema keha piirjooned siiski liiga nurgelised, võrreldes nende proport- 

sioonidega, mida silm on harjunud naudinguga vaatlema. Kuna aga tema liigutused olid 
loomulikud, siis olid nad ka meeldivad; tema rahulikkus ja tasakaalukus aga andsid talle auväärsuse 
ilme, mis kinnitas üldist arvamust tema 

teenetest ja harukordsetest võimetest. Tema aus, aval nägu oli ruskeks päevitanud: see kõneles 
alatisest väljas viibimisestning metsaelu raskustest; tema soonilised käed aga reetsid jõudu ja 
sedalaadi tegevust, mis ei muuda käsi kangeks ega moonuta neid nagu raske kehaline töö. .Ehkki 
keegi ei pannud tähele neid meeldivaid, naisesüdant võitvaid omadusi, polnud hetkel, kui ta püssi 
palgesse tõstis, temale suunatud ühtki naisesilma, mis poleks avaldanud tumma tunnustust tema 
vabale esinemisele ja mehisele välimusele. Tema kuuli lend ületas mõttekiiruse ja suits hõljus alles 
Rajaleidja pea kohal, kui ta ise juba püssitorule nõjatus, aus nägu säramas tavalisest hääletust ning 
südamlikust naerust. 

«Kui üldse tohib vihjata niisugusele asjale,» hüüdis major Duncan, «siis ma ütleksin, et Rajaleidja 
laskis samuti märgist mööda.» 

«Ei, ei, major,» kostis teejuht kindlalt, «see oleks riskantne vihje. Ma ei laadinud ise püssi ega tea 
öelda, mis selles oli, kuid kui see oli tina, siis leiate te, et minu kuul pühkis minema kortermeistri ja 
Jasperi kuuli, või mu nimi pole enam Rajaleidja.» 

Märklaua juurest kostev kisa teatas, et teejuhi sõnad leidsid kinnitust. 

«Pidage, pidage, poisid, see pole veel kõik!» hüüdis teejuht, kes lähenes nüüd aeglaselt tribüünile, 
kus istusid naised. «Kui te leiate, et märklaud on veidigi pihta saanud, siis tunnistan ma oma 
ebaõnne. Kortermeister lõi puust killu lahti, kuid te leiate, et viimase saadiku läbilennul on märklaud 
täiesti terveks jäänud.» 

«Sedan'd küll, Rajaleidja,» vastas Muir, kes hoidus Mabeli lähedusse, kuigi tal oli piinlik teda 
kõnetada ohvitseride naiste juuresolekul. «Kortermeister lõi puust killu lahti ja sellega avas ta 
läbipääsu ka sinu kuulile.» 

«Olgu pealegi, kortermeister. Näete, seal on nael. Vaatame õige järele, kumb meist suudab oma 
lasuga ta sügavamale sisse lüüa, kas teie või mina. Ma ei kavatsenud täna sugugi näidata, mida üks 
püss suudab, kuid kuna mu käsi on juba mängus, siis ei tagane ma ühegi kuningas George'i ohvitseri 
ees. Tšingatšguk on luurekäigul, muidu 

oleks tema võinud mind sundida oma osavust pingutama. Mis aga teisse puutub, kortermeister, 
siis, kui naelakatse teid ei peata, teeb kartul seda kindlasti.» 

«Täna lähed sa oma hooplemisega liiale, Rajaleidja, kuid ma kinnitan - varsti sa näed, et sul pole 
tegemist mingi äsja kolooniast või linnast saabunud rohelise poisinolgiga!» 

«Ma tean seda niigi hästi, kortermeister, ma tean seda egn. eita teie kogemusi. Te olete aastaid 
elanud piirimail ja na olen teist kuulnud kolooniates ja ka ingiiside hulgas juba terve inimiga tagasi.» 

«No-noh!» kostis Muir oma kõige laiemas šoti murdes. «See on juba ülekohtune, vennas. Nii 
kaua pole ma veel üldse elanudki.» 

«Ma ei taha teile liiga teha, leitnant, isegi kui te osutute paremaks kartulikatses. Tahtsin ainult 
öelda, et te olete juba terve inimea elanud sõdurielu paikades, kus iga päev kasutatakse püssi, ja ma 
tean, et te olete kindlakäeline ja osav märkilaskja, kuid sellegipoolest pole te õige püssimees. Mis 
aga puutub hooplemisse, siis ma loodan, et minu vägitegudel on tõepõhi all. Igaühele on antud teatud 
võimed ja see on saatuse õrritamine, kui need maha salatakse. Seersandi tütar peab meile õigust 
mõistma, kui teil on julgust alistuda nii ilusa kohtuniku otsusele.» 

Rajaleidja mainis Mabelit vahekohtunikuna sellepärast, et ta oli neiust, vaimustatud ja et 
auastmetel polnud tema silmis peaaegu üldse mingit kaalu. Kuid leitnant Muir ehmatas, kuuldes 
niisugus,t ettepanekut ohvitseride naiste juuresolekul. Ta oleks rõõmuga kogu aeg viibinud selle 
ihaidatud tütarlapse silmade ees ja kujutluses, kuid ta oli veel liiga kõvasti kinni vanades 
eelarvamustes ja vahest ka liiga ettevaatlik, et avalikult esineda tema kosilasena, ilma et ta poleks 


oma edus kindelolnud. Ta usaldas täiesti major Duncani diskreetsust ega kartnud mingit reetmist 
sealtpoolt, kuid ta oli täiesti veendunud, et kui peaks kunagi avalikuks tulema lugu, et allohvitseri 
tütar talle korvi andis, siis oleks tal väga raske läheneda mõnele teisele näi:oele, mida ta arvatavasti 
tahaks teha. Mabel nägi nii kena välja, punastas nii veetlevalt, naeratas nii magijsalt ja pakkus üldse 
niivõrd köitvat pilti noorusest, vaimukusest, tagasihoidlikkusest ja ilust, et hoolimata nendest kaalut- 
lustest, tundis fa suurt kiusatust ennast tema silmis meeldivaks teha ning kasutada võimalust tütarlast 


vabalt kõnetada. 

«Sündigu sinu tahtmine, Rajaleidja,» ütles ta, kui oli oma kahtlustest võitu saanud ja kindla otsuse 
teinud. «Las seersandi tütar - oleksin pidanud ütlema, seersandi veetlev tütar - olla vahekohtunik, ja 
me kingime tolle auhinna temale, sest üks meist võidab selle kindlasti. Nagu näete, mu leedid, 
peame me Rajaleidja tahtmist täitma, muidu oleks meil kahtlemata olnud au alistuda ühe teie 
veetlevasse seltskonda kuuluva leedi otsusele.» 

Kuna võistlejad parajasti kohale kutsuti, läksid kortermeister ja tema vastane minema ning mõne 
minuti pärast algas või-tluste teine voor. Lihtne raudnael oli kergesti märklauda löödud ja selle pea 
oli valgeks värvitud. Laskur pidi seda tabama või loobuma edasistest katsetustest. Sellesse vooru ei 
pääsenud enam keegi nendest, kes polnud härjasilma tabanud. 

Konkurente oli umbes poole tosina ümber. Paar meest, kellel esimeses voorus oli õnnestunud 
ainult kergelt värvilaiku riivata, ei tahtnud nüüd enam oma hea nimega riskeerida, kuna nad olid 
kindlad, et seaes, suuremaid jõupingutusi nõudvas katses jäävad nad nagunii alla. Kolm esimest 
meest lasksid märgist mööda. Kuigi nende kuulid olid üsna naela lähedale tunginud, ei puudutanud 
ükski neist naela ennast. 

Neljanda võistlejana astus ette kortermeister, kellel pärast oma kombekohast poseerimist publiku 
eef: õnnestus oma lasuga naelapea küljest väikese tükitkese ära lüüa: temõl 

kuuloli naela kõrval märklauda jooksnud. Kuigi võistleja pääses selle tõttu järgmisse vooru, ei 
peetud seda lasku mingiks erakordseks saavutuseks. 

«Te oskasite päästa oma naha, kortermeister, nagu kolooniates armastatakse öelda loomade 
kohta,» lausus Rajaleidja naerdes, «kuid oleks vaja palju aega maja ehitamiseks niisuguse viletsa 
haamriga, nagu see teie oma... Näe, Jasper on ka platsis, ja kui poisil on niisama kinclel käsi ning 
sama terane silm nagu varem, siis näitab ta teile, kuidas tuleb naela pihta lüüa. Ka teie ise, leitnant, 
oleksite palju paremini lasknud, ikui te poleks nii palju vaeva näinud oma sõdurliku rühi 
säilitamisega. Laskmine on loomulik oskus ja seda peab ka loomulikult tegema.» 

«Küll me seda veel näeme, Rajaleidja. Minu meelest polnud minu tabamus sugugi halb ja ma 
kahtlen, kas viiekümne viiendas rügemendis leidub niisugune haamer, nagu te seda nimetate, mis 
suudaks seda asja paremini teha.» 

«Jasper ei kuulu küll viiekümne viiendasse rügementi, kuid vaadake, kuidas ta seda naela 
koputab!» Sel ajal, kui Rajaleidja seda ütles, lendas noore Jasperi kuulotse naelapea pihta ning lõi 
selle tolli võrra märklaua sisse. 

«Noh, poisid, olge nüüd kõik valmis seda naela taguma!» hüüdis Rajaleidja ning astus Jasperi 
asemel laskerajale, niipea kui viimane oli sealt. lahkunud. «Uut naela pole vaja. Kuigi tema valge 
värv on kadunud, näen ma teda siiski. Seda aga, mida ma juba näen, võin ma ka saja jardi pealt 
tabada, olgu see siis kas või sääse silm. Niisiis, olge valmis seda taguma!» 

Püss raksatas, kuul lendas. Naelapea kadus puusse ja selle peale tekkis lame tinatükike. 

«Noh, Jasper, venmis,»sõnas Rajaleidja, oma püssipära maha libiseda lastes ning nii ükskõikselt 
juttu jätkates, otsekui poleks ta oma vägitegu millekski pidanud. «Sinu laskeoskus paraneb iga 
päevaga. Veel mõned maismaa-rännakud minu seltsis, ja piirimaade parimal laskuril on põhjust 


ettevaatlik olla, kui ta sinu vastu välja astub. Ka kortermeistri saavutusele peab au andma, kuid tema 
ei jõua siiski ilmaski kaugemale; sinul aga, Jasper, on ännet, ja ühel ilusal päeval võid sa välja 
kutsuda igaühe, kes oskab püssikukke vinna tõmmata.» . 

«Ohoo, vaata aga, vaata!» .hüüdis Muir. «Või naelapea tabamist pead sa lihtsalt tubliks 
saavutuseks! Igaüks, ka see, kellel peenem ja suursugusem arusaamine täiesti puudub, teab, et õrn 
puudutus tunnistab meisterlikkust, kuna va.saraga oskavad taguda ka jämedad ja saamatud käed. 

Ei, Rajaleidja, samavõrd halb, kui seda on iga möödalaskmine, olgu see siis paljalt juuksekarva 
või terve miili võrra, samavõrd väärt on ka iga tabamus, ükskõik on see siis ainult haavav või 
SUrMAV.» 

«Selle tüliküsimuse võib kõige paremini lahendada uue katsega,» tähendas Lundie, «ja nimelt 
kartuli pihta laskmisega. Te olete šotlane, härra Muir, ja teile meeldiks vahest rohkem, kui see oleks 
kook või karuohakas *, kuid piirimaade seadus on iangetanud otsuse ameerika vilja kasuks. Niisiis, 
jääme kartuli juurde.» 

Kuna major Duncani olekus oli tunda kannatamatust, ei takistanud kortermeister, kelleloli küllalt 
palju taktitunnet, oma seletustega enam võistluste jätkamist. Ta hakkas hoolega tegema 
ettevalmistusi järgmiseks jõuprooviks. Tõtt öelda ei olnud kortermeistril suurt või üldse mingit usku 
oma edusse selles uues osavusproovis ja ta poleks üldse nii kergesti avaldanud soovi võistelda, kui ta 
oleks aimanud, et mängu tuleb kartul. Kuid major Duncan, kes oli oma vaiksel šoti viisil veidi 
naljahammas, tegi salaja korralduse see võistlusliik kortermeistri nöökamiseks kavva võtta. Sest 
kuna Lundie ise oli aadlisoost, ei meeldinud talle, et keegi, kellel oli õigus härrasmehe nimetusele, 
kavatseb ebavõrdset abielu sõlmides heita halba varju oma seisusele. Niipea kui kõik oli valmis, 
kutsuti Muir laskerajale ja kartulit hoiti valmis õhku viskamiseks. Kuna lugeja ei ole vahest tuttav 
selle vägitükiga, millest me kavatseme rääkida, siis ütleme selle kohta paar selgitavat sõna. Valiti 
välja suur kartulimugul, mis anti tulejoonelt 20 jardi kaugusel seisva mehe kätte. Kui üks meestest 
hüüdis: «Viska!», lendas kerge tõuke saanud mugul õhku ning õnneküti ülesandeks oli kartulist kuul 
läbi kihutada, enne kui see jõudis maha kukkuda. 

Kortermeistril oli sajast katsest üks kord õnnestunud selle raske vägitükiga hakkama saada ja 
nüüd proovis ta mingi pimeda lootusega seda uuesti korrata, kuid muidugi äpardus see paratamatult. 
. Kartul visati tavalisel kombel 

* Šoti rahvuslik embleem. 

õhku, püss paugatas, kuid lendav märklaud jäi puudutamata. 

«Paremale ümberpöörd ja rivist välja, kortermeister!» käsutas Lundie, muiates oma kavaiuse 
õnnestumise üle. 

«Nüüd tuleb siidkübara võitmise au pärast võistelda Jasper Mageveel ja Rajaleidja!» 

«Ja kuidas peab see katse toimuma, major?» küsis viimane. «Kas tuleb meil kaksiklasku proovida 
või otsustab asja see, kas kuul lendab läbi kartuli keskkohast või riivab ainult koort?» 

«Jätkub ühest lasust, kui see tabab kartuli keskkohta või riivab selle koort ja kui see selgesti silma 
paistab, muidu aga peab sellele järgnema veel kaksiklasu katse.» 

«See on kole silmapilk mulle, Rajaleidja!» lausus Jasper, kui ta laskerajale lähenes. Tugevast 
erutusest oli puna ta näost kadunud. š 

Rajaleidja vaatas tõsiselt Hõöitnekels otsa ja Häll siis major Duncanit natuke oodata. Ta viis oma 
sõbra pisut eemale, - sinna, kus läheduses polnud kedagi nende juttu pealt kuulamas, ja hakkas siis 
rääkima. 

«Sa võtad vist seda asja väga südamesse, Jasper?» tähendas teejuht, vaadates ainiti noormehele 
otsa. 


«Pean tunnistama, Rajaleidja, et ma pole ilmaski varem tundnud nii suurt soovi võita.» 

«Kas sa siis tõesti nii väga tahad minust, oma vanast ja järeleproovitud sõbrast võitu saada, ja 
pealegi nii-öelda minu oma erialal? Laskmine on minu kunst ja ükski, harilik käsi ei suuda võistelda 
minu omaga.» 

«Ma tean ,seda; ma tean, Rajaleidja, kuid siiski. . .» 

«Mis «kuid siiski», Jasper, vennas? Räägi avameelselt, sa räägid ju oma sõbraga.» 

Noormees pigistas huuled kokku, äigas käega üle silmade, punastas ja kahvatas vaheldumisi nagu 
armastust avaldav tütarlaps. Surudes siis oma sõbra kätt, ütles ta rahulikult nagu mees, kelles mehine 
olek on kõigist teistest tunnetest võitu saanud. 

«Ma oleksin nõus oma käe kaotama, Rajaleidja, kui vaid saaksin kinkida kübara Mabel 
Dunhamile.» 

Kütt lõi silmad maha ja kui ta aeglaselt laskeraja poole tagasi sammus, näis ta äsjakuuldu üle 
sügavalt mõtisklevat. 

«Kaksiklask ei õnnestu sul ilmaski, Jasper!» ütles ta äkki. 

«Jah, selles olen ma kinde] ja see mind vaevabki.» «Mihuke elukas on küll surelik inimene! Ta 
igatseb asju, mis ei ole tema võimete piirides ega pea mikski seda, mis saatus talle kinkinud. Aga 
pole viga, pole viga! Asu aga oma kohale, Jasper, sest major ootab. Ja kuule, vennas, ma pean 
vähemalt kartulikoort riivama, sest muidu ei või ma oma nägu enam gamisonis näidata.» 

«Arvan, et pean oma saatusele alistuma,» kostis Jasper, kes nagu varemgi läks näost kord 
punaseks ja siis jälle valgeks, «kuid ma proovin, maksku mis maksab!» 

«Mihuke elukas on küll surelik inimene!» kordas Rajaleidja, tõmbudes tagasi, et teha, oma 
sõbrale ruumi sihtimiseks. «Ta ei pea mikski gma võimeid, vaid. himustab enesele teiste oskusi.» 

Kartul visati õhku. Jasper tulistas, ja sellele järgnenud kisa teatas, et ta oli kuuli kas kartuli 
südamikust või selle lähedusest läbi kihutanud ning sellega auhinn- ära tee ninud. 

«Siin on teile vääriline võistleja, Rajaleidja!» hüüdis major Duncan rõõmuga, sellal kui teejuht 
oma kohale asus. «Paistab, et meil tuleb veel vaadata toredaid saavutusi kaksiklaskmises.» 

«Mihuke elukas on küll' surelik inimene!» kordas kütt, vaevalt märgates seda, mis tema ümber 
sündis - niivõrd oli ta oma mõtetesse süvenenud. 

«Visake!» 

Kartul lendas õhku, raksatas pauk ja samas näis, nagu oleks väike must pallike õhku seisma 
jäänud - kütt oli nähtavasti ebatavaliselt ettevaatlikult sihtinud. Ja siis tekkis pettumuse ja üllatuse 
ilme nende nägudele, kes olid kukkuvat märklauda jõudnud silmitseda. 

«Kas mõlemad ühte auku?» hõikas major. 

«Koort, koort,» tul! vastuseks, «ainult koort on riivatud!» 

«Kuidas see siis juhtus, Rajaleidja? Kas tõesti Jasper Magevesi saab päevakangelaseks?» 

«Kübar kuulub talle,» kostis teine, vangutas pead ning lahkus vaikselt laskerajalt. «Mihuke elukas 
on küll inimene! Ilmaski pole ta rahuloma võimetega, vaid himustab seda, mida saatus talle keelab.» 

Kuna Rajaleidja kuul ei olnud kartulist läbi tunginud, vaid ainult koort kriimustanud, määrati 
auhind jalamaid Jasperile. Kübar oli juba viimase käes, kui kortermeister 

tema juurde astus ja oma vastasele võidu puhul südamlikult õnne soovis. 

«Kuid nüüd, noormees, kus te olete saanud selle kübara, pole teil seda enam muidugi vaja,» lisas 
ta. «Sellest ei saa kunagi teha purje ega isegi plagu. Ma arvan, Magevesi, et teil pole vist midagi selle 
vastu, kui saate kübara eest veidi head kuninga hõbedat?» 

«Raha eest seda ei osta, leitnant!» kostis Jasper, kelle silmad särasid võidurõõmsalt ja õnnelikult. 
«Selle kübara võitmine teeb mulle rohkem rõõmu kui viiskümmend uut purjekomplekti «Vilkale»!» 


«Tohoh, noormees! Te olete niisama jaburaks läinud nagu kõik teisedki siin. Ma pakuksin teile 
isegi pool gui-iiead selle pisiasja eest, sest muidu jääb see nagunii vedelema teie kutri kabiini ja ehib 
lõpuks mõne skvoo pead.» 

Kuigi Jasper ei teadnud, et kaval kortermeister ei pakkunud pooltki selle auhinna tegelikust 
väärtusest, kuulas ta ükskõikselt teise ettepanekut. Raputades eitavalt pead, astus fta tribüüni juurde, 
kus tema lähenemine äratas teatud elevust. Ohvitseride prouad olid kõik otsustanud kingituse 
vastu võtta, kui noor laevamees peaks söandama neile kübarat pakkuda. Kuid Jasperi arglikkus ja 
vaimustus teisest naisest ei lubanud teda osutada tähelepanu ühelegi neist, keda ta pidas endast 
palju kõrgemaks. «Mabel,» ütles ta, «see auhind on teile, kui see ainult...» «Mis «ainult», Jasper?» 
küsis tütarlaps, kes sai võitu oma arglikkusest, sest ta soovis kogu südamest noormeest kimbatusest 
välja päästa, ent mõlema noore näkku tõusis sügav puna, mis reetis nende tugevaid tundeid. 

«Ma ei tea, kas minu kink teie silmis armu leiab ... Mul pole vahest mingit õigust arvata, et see 
teile meeldib.» 

«Ma võtan selle vastu, Jasper, ja tuletagu see mulle meelde üheskoos läbielatud hädaohte ja tänu, 
mis ma võlgnen teile ... teile ja Rajaleidjale hoolitsuse eest.» 

«Mis te nüüd minust!» hüüdis teejuht. «See on Jasperi saavutus ja tema kink, pidage sellest lugu. 
Minul on vahest õnne mõni teine kord, minul ja kortermeistril, kes näikse ladestavat poissi selle 
kübara pärast, kuid ma ei mõista, milleks tema seda kübarat vajab: tal pole ju naist.» 

«Aga kas Jasper Mageveel on naine? Või ons teil enesel naine, Rajaleidja? Ma võin seda vajada 
selleks, et see aitaks mul naist saada, või siis mälestusesemena, et mul on kunagi naine olnud, või 
tõendina, kui väga ma olen vai- 

mustatud sellest sugupoolest, või lihtsalt sellepärast, et see on naiste riietusese, või mõnel muul 
niisama auväärsel põhjusel. Arukad inimesed ei pea sugugi lugu kergemeelsetest, ja pole kindlamat 
tundemärki, et mees on olnud hea abikaasa oma esimesele naisele, kui see, et ta kähku otsib sobiva 
järeltulija eelmisele naisele. Armutunded on saatuse helde and, ja see, et kedagi truult armastanud 
mees hakkab varsti mõnda teist naist armastama, tähenjdab ainult seda, et talle on rikkalikult 
jagatud seda saatuse andi.» 

«Küllap vist, küllap vist. Mina pole selles asjatundja ega tohi sellepärast vastu vaielda. Kuid 
seersandi tütar, Mabel, võib teile selles küsimuses kindlasti täieliku vastuse anda. Noh, Jasper, kuigi 
meil pole enam siin midagi teha, läheme vaatame siiski, mida need teiste poiste püssid ka väärt on!» 

Rajaleidja ja tema kaaslane eemaldusid, võistlused aga algasid uuesti. Ent leedid ei jälginud 
võistlust enam sugugi nii innukalt, seevastu ei jõutud küllalt imetleda Mabeli kübarat. See käis käest 
kätte, katsuti selle siidi, arvustati tegumoodi ja uuriti, kuidas see õmmeldud, ning arutati vargsi 
üksteisega, kas on üldse õige, et allohvitseri tütar saab selle ilusa asjakese enesele. 

«Müüte vahest selle kübara ara, Mabel, kui see on veidi aega teie käes olnud?» küsis kapteni 
naine. «Arvan, et te nagunii ei saa seda ilmaski kända.» 

«Võib-olla ei kanna ma seda tõepoolest iialgi, madaam,» vastas meie kangelanna tagasihoidlikult, 
«kuid siiski ei tahaks ma sellest lahkuda.» 

«Kindlasti hoolitseb seersant Dunham teie eest nii hästi, et teil pole vaja oma riideid müüa, mu 
laps, kuid siiski kaldun ma arvama,- et hoida riidetükki, mida kända ei saa, on niisama hea kui raha 
tuulde viskamine.» 

«Ma ei tahaks ara anda sõbra kingitust.» , «Kui selle päeva võidujoovastus on haihtunud, hakkab 
noormeeski kindlasti teist palju rohkem lugu pidama, kui te olete mõistlik. See on ilus kübar ja 
seda ei tohiks ära visata.» 

«Mul ei ole mingit kavatsust seda ara visata, madaam, ja kui lubate, jätan ma selle meeleldi 
enesele.» 


«Nagu soovite, mu laps! Teievanused tütarlapsed ei näe tihtilugu tõelist kasu. Kuite aga siiski 
otsustate kübara ara müüa, siis pidage meeles, et mina olen teiega sellest rääkinud ja et ma ei võta 
seda juhul, kui kübar on kas või ükski kord teie peas olnud.» 

«Jah, madaam,» lausus Mabel vaevu kuuldavalt, kuna tema silmad särasid kui kalliskivid ja tema 
põskede sügav puna meenutas kaht roosi, kui ta pani selle keelatud riietuseseme oma kaunikujuliste 
õlgade ümber, kus ta hoidis seda hetke, otsekui proovides selle sobivust, ning selle siis jälle vaikselt 
ara võttis. 

Ülejäänud osa võistlustest ei olnud enam eriti huvitav. Laskurite tulemused olid võrdlemisi head, 
kuid ükski võist-lusülesanne polnud nii keeruline ja raske nagu äsjajutus-tatud osavusproovid, ja 
võistlejad jäeti varsti omapead. Kõik ohvitseride naised ja suurem osa nende meestest lahkusid, 
varsti järgnesid nende eeskujule ka teised naised. Mabel sammus mööda järve palistavat madalat 
kaljuperve, viibutades oma ilusat kübarat veel ilusama sõrme otsas, kui Rajaleidja talle vastu tuli. 
Tal oli käes püss, mida ta oli täna käsutanud, kuid tema olekus polnud enam tema tavalist 
avameelsust ja sundimatust ning ta silmad ekslesid rahutult ringi. Lausunud ükskõikselt mõne sõna 
nende ees laiuva suursuguse vetevälja kohta, pöördus teejuht pinevil ilmega oma kaaslase poole ja 
sõnas: «Jasper võitis selle kübara teie jaoks, Mabel, ilma et ta oleks selle juures suurt vaeva näinud.» 
«Ta võitis selle teenitult, Rajaleidja!» 

«Muidugi, muidugi, kuul läks ju puhtalt kartulist läbi, ja ükski mees poleks võinud rohkem teha, 
kuigi nii mõnigi oleks võinud teha sedasama.» 

«Kuid keegi teine ei teinud ju seda!» hüüdis Mabel üsna ägedalt, mida ta otsekohe kahetses, sest 
ta nägi teejuhi piinatud näoilmest, et viimast oli nii see märkus ise kui ka selle toonis avalduvad 
tunded valusalt puudutanud. 

«Tõsi jah, tõsi jah, Mabel, keegi teine ei teinud seda, kuid mul pole põhjust maha salata oma 
võimeid, mis saatus mulle andnud. Ja-jah, keegi ei saatnud seal niigi palju korda, kuid te peate 
nägema, mida võib siinsamas teha ... Kas näete neid kajakaid siin meie peade kohal?» 

«Jah, muidugi, Rajaleidja. Neid on liiga palju, et neid mitte.tähele panna.» 

«Vaadake neid kahte, kes lennul on ristamisi sattunud,» lisas ta, tõmmates püssi vinna ja tõstes 
selle üles, «vaadake nüüd neid kahte!» 

Mõttekiirusel pani ta püssi palgesse ja kui kaks lindu olid ühel joonel, kuigi mitme jardi 
kaugusel teineteisest, kõlas pauk ning kuul lendas läbi mõlema ohvri keha. Vaevalt 

olid kajakad järve langenud, kui Rajaleidja oma püssitoru alla laskis vajuda ning oma tavalist 
kummalist naeru naeris. Tema aus nägu aga ei väljendanud sugugi enam rahulolematust ja riivatud 
uhkusetunnet. 

«See on ka midagi, Mabel. Ka see on midagi, kuigi mul pole teile ühtki kübarat anda! Kuid küsige 
Jasperilt endalt. Jäägu see kõik Jasperi mureks, sest ustavamat keelt ja südant pole terves Ameerikas.» 

«Tähendab, see polnud siis Jasperi teene, et ta võitis selle auhinna?» 

«Ei. Tema pani välja oma parima ja laskis hästi. Rohkem vee kui kuiva maaga harjunud mehe kohta 
on Jasper haruldaselt osav ja paremat abimeest ei või keegi enesele soovida ei rannikul ejga järvel 
viibides. Kübara võitis ta aga minu abiga, Mabel, kuigi see pole tähtis, kuna see läks õigetesse 
kätesse.» 

«Usun, et saan teist aru, Rajaleidja,» ütles Mabel tahtmatult punastades, «ja ma vaatan kübarale 
kui teie ja Jasperi ühisele kingitusele.» 


«See poleks poisi suhtes siiski õiglane. Tema võitis selle peakatte ja tal oli õigus seda ära kinkida. 
Te võite kindlasti uskuda, Mabel, et kui mina oleksin selle võitnud, oleks selle saanud sama isik.» 

«Ma pean seda meeles, Rajaleidja, ja hoolitsen selle eest, et ka teised kuuleksid teie osavusest, 
nagu te seda nüüd tõestasite nende vaeste kajakate varal minu juuresolekul.» 

«Issand hoidku, Mabel! Siin piirimail oleks teil niisama palju mõtet rääkida minu 
laskmisosaVusest kui järveveest või päikesest taevas. Igaüks tunneb minu võimeid sel alal ja teie 
sõnad oleksid tuulde loobitud nagu prantsuse keel ameerika karude kõrvadele.» 

«Ja te usute, et Jasper teadis, et teie pakkusite talle seda võimalust, mille ta nii inetult ara 
käsutas?» sõnas Mabel ja tema silmi ennest sädelema pannud rõõmuhelk kadus pikkamööda temaa 
näolt. Ta ilme muutus tõsiseks ning mõtlikuks. 

«Ma pole seda öelnud, hoopiski mitte. Me unustame vahel nii mõndagi, kui igatseme oma soove 
täita. Jasperil polnud midagi selle vastu, et ma võisin ühe kuuliga kaks kartulit läbi lasta, nii nagu 
ma asja tabasin kaht kajakat. Ta teab, et ükski teine mees siin piirimail ei suuda seda teha. Kuid 
nähes kübarat oma silme ees ja hellitades lootust võida seda teile anda, tärkas poisis kohe suur usk 
oma võimetesse, 

mida ta nähtavasti ülehindas. Ei, ei, Jasper Magevees pole midagi alatut ega kahtlast. On ju 
loomulik, et iga noormees tahab paista heas valguses ilusa noore naise silmis.» 

«Ma tahan unustada kõik peale selle lahkuse, mis te mõlemad osutasite mulle, vaesele ematule 
tüdrukule,» lausus Mabel, püüdes maha suruda erutust, millest ta ise enesele vaevalt aru andis. 
«Uskuge mind, Rajaleidja, ma ei suuda iialgi unustada kõike seda, mis te juba olete teinud minu 
heaks, teie ja Jasper, ja see teie lugupidamise uus avaldus ei jää tasuta. Siin... siin on hõbedast 
rinnanõel... Ma kingin selle teile märgiks, et võlgnen teile oma elu või vabaduse.» 

«Mis teen ma sellega, Mabel?» küsis hämmastunud kütt, hoides seda lihtsat ehteasjakest oma 
käes. «Mul pole ühtki pannalt ega nööpi, sest ma ei kanna midagi peale nahkriiete ja need on heast 
hirvenahast. Seda ilusat asjakest on kena vaadata, kuid palju ilusam on see tema õige omaniku kui 
minu juures.» 

«Ei, torgake see oma kütipluusi külge, see sobib sinna väga hästi. Pidage meeles, Rajaleidja, et 
see on antud meie sõpruse märgiks ja selle märgiks, et ma ei unusta iialgi teid ega teie teeneid.» 

Siis naeratas Mabel kütile hüvastijätuks, hüppas üles kaldale ja kadus peagi teejuhi silmist fordi 
muldvalli taha. 


XII PEATÜKK 


Näe, tumedad ja sünged kogud seal 

nüüd piki piirat valli vaovad rodus, 

pea näha neid ju padrikusse mattund kalda peal, 
ja ülal tähed piiluvad jäikniiskes udus. 

Byron 


Mõne tunni pärast seisis Mabel Dunham sügavais mõtteis bastionil, kust avanes vaade jõele ning 
järvele, õhtu oli vaikne ja mahe ning kuna valitses täielik tuulevaikus, siis oli kahtlane, kas Tuhandele 
Saarele purjetada kavatseval rühmal õnnestub sel ööl välja sõita. Varustus, sõjariistad ja laskemoon 
olid juba laevale toimetatud ning isegi Mabeli pakid olid juba pardal, kuid väike väesalk, kes pidi 
kaasa minema, oli veel rannal, sest kutri järvele pääsemiseks paistis olevat vähe väljavaateid. Jasper 


oli «Vilka» lahesopist kaugele ülesjõge viinud, et sel oleks jõesuudme kaudu võimalik igal ajal välja 
pääseda, kuid see seisis veel praegugi seal ankrus. Meeskonda valitud mehed lonkisid järvesopi 
kaldal, olles kahevahel, kas hiivata ankur või mitte. 

Hommikul toimunud laskevõistluste järel valitses garnisonis vaikus, mis oli kooskõlas kogu kauni 
vaatepildiga ja mõjus ka Mabelile, kuigi tütarlaps polnud harjunud juurd lema niisuguste elamuste üle 
ja enesele aru andma nende tekkimise põhjustest. Kõik tema ümber mõjus meeldivana ja 
vaigistavana; kogu maastik haaras oma haruldase ülevusega, mida talle andis ürgmetsa pühalik ja 
harras vaikus ning tüün ja avar veteväli. Esimest korda tundis Mabel, et linna ja tsivilisatsiooni mõju, 
mis oli temas, mitmesuguseid harjumusi loonud, hakkas märgatavalt nõrgenema, ja tema kui 
õrnatundelise tütarlapse pähe tuli mõte, et õnnelik võib olla vaid see inimene, kes elab niisuguses 
ümbruses nagu see loodus siin. Tolle kohta, kuidas viimase kümne päeva elamused aitasid selle 
vaikse ja pühaliku õhtutunni mõju süvendada, võib pigem oletusi teha kui midagi kindlat öelda. 

«Ilus päikeseloojang, Mabel,» kostis onu hääl nii lähedal tema kõrva ääres, et tüdruk otse võpatas. 
«Ilus loojang, tüdruk, mageda vee nurgakese kohta, kuigi merel peaksime me sellest väga vähe lugu.» 

«Kuid kas loodus pole seesama rannal mis merel, siinsel järvel või ookeanil? Kas päike ei paista 
kõikide peale ühtemoodi, armas onu, ja kas me pole saatusele tema andide eest niisama tänulikud siin 
kaugeil piirimail nagu oma kodus, Manhattanis?» 

«See tüdruk on kindlasti oma ema raamatute kallal tuhninud! Kuid vaevalt tassib seersant oma 
praegustel reisidel veel niisugust tühist rämpsu endaga kaasas. Kas loodus pole seesama igal pool! Ei, 
tõepoolest! Kuule, Mabel, kas sa tõesti arvad, et sõduri loomus on samasugune nagu merd-sõitvate 
meeste oma? Sul on mõlema elukutsega sugulasi ja sa peaksid suutma vastata sellele küsimusele.» 

«Kuid, onu, ma mõtlen ju inimloomust...» 

«Ja seda mõtlen ka mina, tüdruk, meremehe loomust ja ühe poisi loomust viiekümne viiendast 
rügemendist, isegi sinu isa välja arvamata. Näe, täna näiteks oli neil laskevõistlus — ma nimetaksin 
seda märkilaskmiseks — ent kui väga erinev oli see märkilaskmisest laeval! Seal oleksime me 
põrutanud kogupaugu kõigist pardakahuritest, oleksime lasknud vähemalt poole miili kaugusel oleva 
märgi pihta, ja kui mõni kartul olekski laeval leidunud, mis on küll väfie tõenäoline, siis oleksime 
selle kokale supikatlasse jätnud. Sõduri elukutse, Mabel, on vahest auväärne amet, kuid kogenud 
inimese silm näeb siiski ühes niisuguses fordis palju narrusi ja puudusi. Mis aga sellesse 
järveraasukesesse puutub, siis sa tead juba minu arvamist, ja ma ei taha midagi laita. Ükski ehtne 
meremees ei laida midagi, kuid, kirevase pihta, minu silmis on selles Ontarios, nagu nad teda 
nimetavad, niisama palju vett kui laeva veevaadis. Noh, vaata, Mabel, kui sa tahad aru saada, mis 
vahe on ookeani-ja järve vahel, siis võin ma sulle selle selgeks teha, kui sa korraks pilgu sellele 
maastikule heidad: siin on praegu nii-öelda vaikne, kuna pole tuult märgata, ent kui tõtt tunnistada, 
siis pole siinne vaikne ilm sugugi nii vaikne kui meil seal, ulgumerel...» 

«Onu, siin pole ju raasugi tuult. Ma ei usu, et lehed võiksid veel rohkem liikumatud olla kui praegu 
siin, selle metsa puudel.» 

«Lehed! Mis on siis lehed, mu laps? Merel pole lehti. Kui sa tahad teada saada, kas on surmvaikne 
või mitte, siis tee proovi valatud küünlaga, sest need teie tavalised küünlad vabisevad liiga kõvasti, 
ja siis sa näed, kas on tuult või ei ole. Kui sa viibiksid säärasel laiuskraadil, kus on niisugune 
tuulevaikus, et sul on õhu sissehingamiseks raske seda liikuma panna, siis alles võiksid rääkida 
vaikusest! Tuulevaiksetel laiuskraadidel on inimestel sageli s,uur õhupuudus. Vaata nüüd siia sellele 


veele! Ei mingit liikumist! Otsekui piim madalas liuas. Ookeanil aga pole vesi ilmaski liikumatu, 
olgu õhk kuitahes vaikne.» 

«Kas ookeani pind pole siis ilmaski vaikne, onu Cap? Isegi mitte vaikse ilmaga?» 

«Ei iialgi, issand õnnistagu sind, mu laps! Ookean hingab nagu elusolend ja tema rind liigub alati, 
nagu luulelised inimesed ütlevad, kuigi pole rohkem tuuleõhku, kui seda võib leida ühes 
soodaveepudelis. Keegi pole ilmaski näinud nii vaikset ookeani nagu see järv siin; ookeanipind aina 
tõuseb ja vajub, justkui oleksid tal kopsud.» 

«Ja seegi järv pole täiesti vaikne, sest vaata — seal ranniku lähedal vesi virvendab nõrgalt ja 
vahetevahel võid sa isegi kuulda, kuidas lained vastu kaljusid veeredes kohisevad.» 

«Kõik see on vaid neetud luule! Kui tahad, võid sa ka vee-mulli virvenduseks nimetada ja laevateki 
pesemist lainetuseks, kuid Ontario sarnaneb niisama vähe Atlandiga nagu mutimullahunnik mäega. 
Kuid see Jasper on siiski tore poiss ja teda on vaja ainult veel koolitada, et tast saaks tubli mees.» 

«Kas sa arvad siis, onu, et tal on vähe teadmisi?» küsis Mabel, kohendades kauni liigutusega oma 
juukseid, et leida võimalust oma nägu ara pöörata. «Minu meelest teab Jasper Magevesi rohkem kui 
kõik teised temasugused noormehed. Ta on küll vähe lugenud, sest siinkandis pole just palju 
raamatuid, kuid ta on palju mõtisklenud, vähemalt nii näib see mulle. Ta on ju alles nii noor.» 

«Ta on Võhik. Jah, võhik, ja ükski siin sisemaa vetel purjetav laevnik ei saagi olla midagi muud. Ta 
oskab teha paari sõlme, jah, see on õige, kuid muudest asjadest pole tal rohkem aimu kui sinul ankru 
vettelaskmisest. Kuid meie mõlemad, Mabel, võlgneme midagi Jasperile ja Rajaleidjale ningmaolen 
kaalunud seda, kuidas ma võiksin neile tasuda, sest tänamatust pean ma sigaduseks. 

Mõned ütlevad küll, et tänamatus on kuningate pahe, kuid mina ütlen, et see on seatemp, sest kui 
sa sea oma lauda paluksid, sööks ta sind magusroaks ara.» 

«Väga õige, kallis onu, me peaksime tõesti kõik tegema, et mõlemale vaprale mehele näidata, kui 
tänulikud me oleme nende teenete eest.» 

«Seda ütlesid sa, tüdruk, nagu oma ema õige tütar ja sellega teed sa au Cappide perekonnale. 
Tead, mulle tuli pähe hea mõte, mis on meile kõigile vastuvõetav. Kui me oma järvematkalt 
Tuhande Saare piirkonda tagasi oleme jõudnud, siis tahan ma enne oma ärasõitu sellest rääkida.» 

«Kallis onu, see on väga õige, et sa Jasperit ja Rajaleidjat meeles oled pidanud. Tohin ma 
küsida, mis kavatsused sul on?» 

«Mul pole põhjust neid sinu eest varjata, Mabel, kuigi sul ei maksa sellest midagi oma isale 
rääkida, sest seersandil on mõnes asjas eelarvamusi ja ta võib meile takistusi teele ette veeretada. 
Siinmail ei jõua Jasper ega tema sõber Rajaleidja ilmaski kaugele. Ma teen nendele ettepaneku tulla 
minuga kaasa rannikule ning hoolitsen selle eest, et nad laevale saaksid. Jasper õpib ookeanilaeval 
paari nädalaga kõndima ja kui ta oma kaksteist kuud merd sõidab, siis saab temast mees. Rajaleidjal 
aga kulub selleks vahest rohkem aega, — kui ta mitte hoopis kõlbmatuks ei tunnistata, — kuid ka 
temast võib midagi teha, eriti vahiteenistuses, sest tal on üpris terased silmad.» 

«Onu, kas sa arvad, et nad sellega nõus on?» küsis Mabel naeratades. 

«Ega ma neid lollideks pea. Missugune arukas mees ei tahaks edasi jõuda? Vaat, kui Jasper õigele 
teele saab, siis võib see poiss lõpetada oma elupäevad veel raapurjega laeva kaptenina.» 

«Ja kas ta õnn oleneb siis sellest, kallis onu? Mis vahe on sellel, kas keegi on raa- või raatapurjega 
laeva kapten?» 

«Kas sa näe, kus mul õige loengute pidaja, laevade alal! Sa ei tea, millest sa räägid, Magnet! Jäta 
need asjad.parem minu mureks, küll ma juba kõik hästi korraldan ... Näe, sealt tulebki ju Rajaleidja 
ise ja ma võin ka talle sõnakese poetada, mis ma tema heaks kavatsen teha. Lootus tõstab tublisti 
meie tööindu.» 


Cap noogutas pead ja jäi vait. Läheneva küti olekus puudus tavaline avameelsus ja sundimatus; 
sellest paistis pisut kahtlust või koguni kartust, et teda hästi vastu ei võeta. 

«Onul ja õetütrel on perekondlik nõupidamine,» lausus Rajaleidja, kui ta oli nende juurde 
Jõudnud, «ja võõras ei ole vahest sugugi teretulnud külaline.» 

«Te pole ju sugugi võõras, master Rajaleidja,» kostis Cap, «ja keegi ei võiks rohkem teretulnud 
olla kui teie. Just viivukese aja eest rääkisime me teist. Ja kui sõbrad räägivad eemalviibivast 
inimesest, siis võib ta juba aimata, mida nad 
räägivad.» 

«Ma ei päri teiste saladusi, ma ei päri neid. Igaühel on omad vaenlased ja ka minul on neid, kuid 
ma ei arva nende hulka ei teid, master Cap, ega kaunist Mabelit. Mis mingodesse puutub, siis ei taha 
ma nendest rääkida, kuigi neilgi pole mingit põhjust mind vihata.» 

«Seda ma võiksin vanduda, Rajaleidja, sest minu meelest olete te heatahtlik ja ausameelne inimene. 
Kuid on võimalik isegi nende mingode vaenu eest pääseda ja kui te tahaksite seda võimalust 
käsutada, siis nimetaksin ma seda teile hea meeega ja pealegi päris muidu.» 

«Ma ei soovi enesele vaenlasi, Soolane Vesi,» — nõnda oli Rajaleidja eneselegi märkamatult 
hakanud Cappi nimetama hetkest, mil ta oli tõlkinud fordis ja selle ümbruses viibivate indiaanlaste, 
poolt meremehele antud nime. «Ma ei taha vaenlasi. Ma olen nõus sõjakirve nii mingode kui ka koos 
prantslastega maha matma, kuid nagu te teate, pole meie võimuses inimeste südamest vaenu välja 
juurida.» 

«Kui me jõuame tagasi sellelt lühikeselt matkalt, mis meil praegu ees seisab, ning kui te ankru 
hiivate ja koos minuga mererannikule tulete, siis leiate ennast nii kaugel, et sinna ei kosta sõjakära ja 
te olete hästi kaitstud indiaanlaste kuulide eest.» 

«Ja mida peaksin ma tegema soolasel veel? Kas küttima teie linnades? Jälgima inimesi, kes 
lähevad ja tulevad turult, või varitsema koeri ja kpdulinde? Te eisoovi mulle head, master Cap, kui 
tahate mind ara viia varjulisest metsast ja panna elama puudest tühjaks laasitud maalapile!» 

«Mul polnudki kavatsust teid kolooniasse jätta, Rajaleidja, vaid ma mõtlesin teid viia ulgumerele 
—ainultseal saab inimene vabalt hingata. Mabel võib teile kinnitada, et mul oli just niisugune 
kavatsus, enne kui ma teile sellest sõnakestki hingasin.» 

«Ja mida arvab Mabel niisuguse elumuutuse tagajärgedest? Te teate ju, etigal inimesel on omad 
kalduvused, ja on täiesti asjatu püüe lasta paista, et suudad oma loomu- 

pärastele tungidele vastu panna. Ma olen kütt ja skaut ehk teejuht, Soolane Vesi, ja minu 
loomusele on võõras millegi muuga katsetada. Kas mul on õigus, Mabel, või on teile kui naisele 
meeldiv näha, et mõni mees oma loomust muudab?» 

«Ma ei tahaks teis mingit muutust näha, Rajaleidja,» vastas Mabel nii sooja ja siira tooniga, et see 
läks kütile otse südamesse, «ja kuigi minu onu nii väga imetleb merd ja ülistab mere hüvesid, ei 
tahaks ma näha seda parimat metsaelanikku ja õilsameelseimat kütti isegi mitte admiralina. Jääge 
selleks, kes te olete, minu vapper sõber, ja te ei pruugi midagi karta ...» 


«Kas kuulete, Soolane Vesi? Kas te kuulsite, mis seersandi tütar ütles? Ja see kaunis neiu on 
liiga ausameelne ja toearmastaja selleks, et rääkida seda, mida ta ei mõtle. Seni, kuni ta on minuga 
rahul nii, nagu ma olen, ei püüagi ma saada millekski muuks. Siin, garnisonis, võib vahest näida, et 
minust pole suurt kasu, kuid kui me oleme sinna Tuhande Saare piirkonda jõudnud, on võib-olla 
juhust näidata, kui tähtis on täpselt märki tabav püssikuul.» 

«Ah, teie kuulute siis ka meie laevaseltskonda?» lausus Mabel, naeratades teejuhile nii siiralt ja 
lahkelt, et viimane oleks talle kas või maailma otsa järgnenud. 

«Peale ühe sõdurinaise olen mina ainuke naine «Vilka» matkaseltskonnas, ja ma tunnen ennast 
palju kindlamana, kui teie, Rajaleidja, olete meie kaitsjate hulgas.» 

«Küllap seersant ise kaitseks teid, Mabel, ka siis, kui te polekski tema laps. Arvatavasti meeldib 
teie onule niisugune retk, kus me saame kaugele purjetada ja sisemaa merd näha.» 


«Teie sisemaa meri pole suurem asi, master Rajaleidja, ja ma ei oota sellelt eriti palju huvitavat. 
Kuid pean ütlema, et ma 'tahaksin teada saada, mis me seal tegema hakkame, sest ega minagi taha 
niisama jõude vahtida, minu õemehelt, seersandilt, kuuleb aga niisama palju kui vabamüürlaselt*. 
Kas sina, Mabel, tead, mis kavatsused seersandil on?» 

«Pole mingit aimu, onu. Ma ei söandanud isale mingeid küsimusi esitada tema 
teenistusülesannete kohta, sest ta arvab, et see pole naiste asi; võin öelda ainult seda, et me 
purjetame järvele kohe, kui tõuseb tuul, ja jääme ära terveks kuuks.» . 


*Vabamüürlane —XVII s. algul Inglismaal - tekkinud ja hiljem kogu maailmas levinud 
usulis-eetilise salaorganisatsiooni liige 

«Vahest võib master Rajaleidja mind selles suhtes valgustada, sest sihita luusimine pole vanale 
meremehele põrmugi meeldiv.» 

«Ega meie reisi sihtkoht ja eesmärk polegi nii väga suur saladus, Soolane Vesi, kuigi sellest on 
keelatud isegi garnisonis lobiseda. Mina aga pole sõdur ja loodan, et mul on õigus oma keelt vabalt 
pruukida. Nii nagu teisedki ei armasta ma tühja lobiseda, kuna me aga üpris varsti välja sõidame ja teie 
mõlemad kuulute meie matkasalkkonda, võib teile muidugi öelda, kuhu teid kavatsetakse viia. Te teate 
vist, master Cap, et on olemas sihuke koht nagu Tuhat Saart?» 

«Jah, olen kuulnud, et neid saari siinkandis nõnda nimetatakse, kuigi need pole minu arust ehtsad 
saared, sihukesed, nagu me vahel ookeanil näeme, ja tuhat tähendab muidugi kahte või kolme, nagu 
armastatakse öelda mõnes suures lahingus surmasaanute ja haavatute, arvu kohta.» 

«Minul on küllaltki head silmad, kuid siiski olen ma tihtilugu segi läinud, kui püüdsin neid saari 
kokku lugeda.» 

«No-jah, ma olen ka näinud inimesi, kes oskasid ainult kolmeni lugeda. Teie linnud ei tunne 
ilmaski oma pesapaika ara, isegi siis mitte, kui nad ka päris kai juures lendlevad. Kui sageli nägin ma 
randa, maju ja kirikuid, sellal kui reisijad ei näinud midagi muud peale vee. Ma ei usu, et keegi 
vöiks magedal veekogul viibides maa silmist kaotada. See näib mulle olevat ebatõenäoline ja 
võimatu.» 


«Te ei tunne järvi, master Cap, vastasel korral te ei räägiks nõnda. Veel enne kui me Tuhandele 
Saarele oleme jõudnud, muudate te oma arvamust, kui näete, mida loodus on siin, sellel kõnnumaal 
sünnitanud.» 

«Ma ei usu, et kogu selles piirkonnas on üldse midagi tõelise saare taolist. Minu meelest ei saa 
magedas vees olla ühtki õiget saart, vähemalt niisugust, mida mina saareks nimetan.» 

«Kui ma teile neid just tuhat tükki ei näita, siis mõnisada siiski; igatahes nii palju, et neid ei suuda 
korraga silm haarata ega keel ara lugeda.» 

«Ja missugused nad siis õieti on, need teie saared?» 

«See on maa, mis igast kandist piiratud veega.» 

«Maa muidugi, aga mihuke maa ja mihukese veega? Olen kindel, et tegelikult on need ainult 
mingid poolsaared või neemed. Pean ütlema, et nendest asjadest teate te kas väga vähe või üldse 
mitte midagi. Aga ükstapuha, olgu need saa- 

red või mitte... öelge nüüd mulle, Rajaleidja, milleks see retk õige ette võetakse?» 

«Noh, kuna te olete seersandi vend ja kena Mabel tema tütar ning kuna me kõik kuulume sellesse 
matkaseltskonda, siis pole vist midagi halba selles, kui ma teile meie kavatsustest pisut aimu annan. 
Teie kui vana meremees, master Cap, olete kindlasti kuulnud Frontenac'i sadamast?» 

«Kes siis ei peaks seda teadma! Ma ei või küll öelda, et oleksin kunagi otse selles sadamas 
käinud, kuid olen nii mõnigi kord selle lähedalt mööda purjetanud.» 


«Siis te, tähendab, matkate teile juba tuttavasse piirkonda ... Mismoodi te aga võisite ookeanilt 
sinna purjetada, seda ma küll ei mõista. Need Suured Järved, pean teile ütlema, moodustavad 
aheliku: vesi voolab ühest jarvest teise, kuni jõuab viimaks Erie'sse *, mis jääb siit natuke maad lääne 
poole; see järv on niisama suur kui Ontario. Ja Erie'st voolab vesi jälle välja, ikka edasi, kuni see 
jõuab madala mäeni, mille harjalt ta alla voolab...» 

«Tahaksin teada, kuidas, kirevase pihta, ta sellega hakkama saab.» 


«Noh, see on üpris kerge, master Cap,» kostis Rajaleidja naerdes, «sest tal tuleb ju ainult 
allamäge kukkuda. Kui ma oleksin öelnud, et vesi tõuseb ülesmäge, siis oleks see olnud 
ebaloomulik, kuid meie mealest pole selles midagi imelikku, kui vesi allamäge voolab, see tähendab 
mage vesi.» 


«Sedan'd küll, kuid te rääkisite ju, et järve vesi langeb alla mäenõlvalt! Niisugust asja pole ju 
kunagi kuuldud!» 

«Olgu peale, ega me hakka selle üle vaidlema, kuid mida ma nägin, seda nägin ... Ja viimaks, kui 
kõig[ järvede veed on Ontariosse jõudnud, voolavad nad sealt jõe kaudu alla , merre; selle veekogu 
kõige kitsamas kohas, mis pole ei jõgi ega järv, asetsevadki nimetatud saared. Ja Frontenac oh 
prantslaste sõjaväepost ülalpool neidsamu saari. Kuna aga nende gamison asub allpool, siis saadavad 
nad oma varustuse ja sõjamoona jõge mööda üles Frontenac'i, kust need toimetatakse Ontario ja 
teiste järvede rannikualadele, mis võimaldab neil seal oma põrgutükke teha ja skalpe võtta.» 


* Erie — järv Kanada ja Ühendriikide piiril. Erie järve suubub Detroiti jõgi Huroni järvest, 
temast lahkub Niagaara jõgi Ontario järve. 

«Ja kas meie oma sealviibimisega takistame neid koledusi?» päris Mabel huvitatult. 


«Võib-olla takistame, aga võib-olla ka mitte, nagu saatus tahab. Garnisoni komandör Lundie 
saatis ühe väesalga sinna, saarte keskel asetsevale valvepostile, et eemale tõrjuda mõned prantslaste 
laevad. Ning nüüd läheme me sinna mehi välja vahetama. Seniajani ei ole nad veel väga palju paha 
Jõudnud teha, ainult kaks indiaanlaste kaubalaadungiga laeva on nad vallutanud. Möödunud.nädalal 
aga saabus siia forti käskjalg ja tõi sihukesi sõnumeid, et major otsustas proovida lurjustest lahti 
saada, neid kavalusega üle trumbates. Jasper tunneb siinseid veeteid, ja me võime muretud olla, 
sest seersant on arukas mees ja oskab suurepäraselt luurekäike korraldada . .. Jah, ta on niihästi 
arukas kui ka toimekas.» 

«Ja see ongi kõik?» sõnas Cap halvustavalt. «Ettevalmistuste ja laadungi järgi otsustades ma 
mõtlesin, et kavatsetakse salakaubavedajaid püüdma minna ja et seal võib ausalt mõne penni teenida. 
Aga ega siin, magedal veel, vist mingisugust ergutusraha ei jagata?» 

«Kuidas?» 

«Arvan, et kogu nende sõjaretkede ja luurekäikude saak langeb kuningale?» 

«Sellest ei tea ma midagi, master Cap. Mina saan oma osa kuulidest ja püssirohust, kui mõni 
meie kätte langeb, ega lausu kuningale sellest midagi. Kui mõni vahest saabki rohkem, igatahes pole 
see kunagi mina. Kuid mulgi oleks juba aeg hakata oma majale ja kõdule mõtlema ...» 

Seda öelnud, ei julgenud Rajaleidja Mabelile otsa vaadata, ehkki ta oleks andnud kõik siin 
maailmas, et teada saada, kas Mabel kuulis neid sõnu ja missugune oli tema näoilme sel hetkel. 
Mabel aga ei aimanudki selle vihje tagamõtet. Tema näos, kui ta pilgu sellele jõeosale pööras, kus 
«Vilka» pardal hakkas midagi liikumise taolist paistma, polnud märgata, vähimatki kohmetust. 

«Jasper viib kutri avaveele,» tähendas Rajaleidja, keile pilgu tõmbas samasse suunda mingi raske 
asja kukkumine tekile. «Poiss tunneb vist tuule lähenemist ja tahab seda ara kasutada.» 

«Kae, nüüd avaneb meil siis võimalus laevuriametit õppida,» lausus Cap irvitades. «Purjede 
ülestõmbamine on pagana peenike asi, sellest võib ehtsat meremeest kõige paremini ara tunda. See 
on niisama kui vaadata, kuidas 

sõdur oma mundrikuue nööpe kinni paneb — alustab ta õigest või valest otsast.» 

«Ma ei tea küll kinnitada, kas Jasper on niisama tubli kui teie meresõitjad,» sõnas Rajaleidja, kelle 
südames polnud iialgi ruumi inetul kadedusel ja kiivusel, «kuid igatahes on ta vapper poiss ja oskab 
oma kutrit suurepäraselt juhtida, vähemalt sellel järvel siin. Või tundus ta teile Oswego koskedel 
saamatu olevat, master Cap?» 

Cap vastas sellele vaid pahura köhatusega. Kõik bastionil viibijad jälgisid nüüd suure huviga 
kutri liikumist, sest nende lähem tulevik oli ju seotud selle laevaga. Ümberringi oli ikka veel 
surmvaikne; järvepinnal sädelesid ja helkisid viimased päikesekiired. «Vilgas» oli pandud ankrusse 
köhas, mis asus umbes saja jardi kaugusel Oswego suudmest. Seal oli tal küllalt ruumi 
manööverdamiseks. Kuid absoluutse tuulevaikuse tõttu ei liikunud laev paigastki ja peagi oli selge, 
et too kerge laevuke tuli aerude abil välja järvele ajada. Ühtki purje ei päästetud lahti; niipea aga kui 
ankur oli .hiivatud, hakkas kostma pikkade mõlade raskeid lööke. Ninaga pärivoolu suunas, tüüris 
kutter jõe keskkohta. Kui ta sinna oli jõudnud, polnud meestel vaja enam teda edasi lükata — ta 
triivis ise jõesuudmest -välja. Kiiresti liikudes jättis ta juba viie minuti pärast seljataha madalad 
liivaseljandikud, mille vastu põrkasid järve lained. Kuid seal ei lastud veel ankrut sisse ja laev 
eemaldus järjest rohkem rannikust. Viimaks oli näha, et tume laevakere seisis liikumatult paigal, 
veerand miili kaugusel madalast paekaldast, mis moodustas nii-öelda välissadama ehk reidi idapoolse 
etteulatuva maanina. Siin kaotas jõe voolus oma mõju ning laev jäi täiesti liikumatuna paigale. 

«Minu meelest on ta väga ilus, onu,» ütles Mabel, kes hetkekski ei pööranud pilku kutrilt, kui see 
parajasti liikus oma * uue asukoha poole. «Sina muidugi võid leida puudusi nii tema välimuses kui 
ka juhtimises, kuid minu kui võhiku silmis on kõik temas suurepärane.» 


«No-jah, tüdruk, pärivoolu liigub ta üsna kenasti, kuid seda teeks ka pargas. Kui aga küsimusse 
tulevad peensused, siis pole minutaolisel vanal merekarul puuduste leidmiseks prille vaja.» 

«Kuulge, master Cap,» lausus sekka teejuht, kes tundis alati vajadust vahele segada, kui kuulis, 
et Jasperi kohta midagi halba räägitakse. «Ma olen kuulnud, kuidas vanad, vilunud soolase vee 
meremehed on «Vilgast» üheks kauni- 

maks laevaks nimetanud, mis iganes veepinnal ujunud. Mina ei tea küll sihukestest asjadest midagi, 
kuid igal inimesel võib ju laevast oma arusaamine olla, kuigi see vahest pole päris õige. Ja seda, et 
Jasper ei suuda oma laeva korras hoida, pole mulle sugugi nii kerge tõestada.» 

«Ma pole öelnud, et see kutter oleks lausa kohmakas, master Rajaleidja, kuid tal on puudusi, pealegi 
suuri puudusi.» 

«Ja missugused need siis on, onu? Kui Jasper teaks neid puudusi, siis parandaks ta need ara.» 

«Mihukesed need on? ... Noh, neid on oma viiskümmend... ei, sada tahtsin öelda, ja pealegi veel 
väga olulist ja silmatorkavat puudust.» 

«Nimetage neid, sir, ja Rajaleidja räägib nendest oma sõbrale!» 

«Nimetada neid! Pole teps kerge tähed taevas ara lugeda, sest neid on ju musttuhat. Neid 
nimetada? Jah, seda on kerge öelda. Noh, mu kaunis õetütar, neiu Magnet, mis sa näiteks arvad 
sellest poomist? Minu kui võhiku silmis on see vähemalt jala võrra kõrgemal kui õigus, ja siis on 
seal veel vimpel valesti üles tõmmatud... ja... ja... nojah, muidugi, kurat võtaks, on seal üks 
topseili kinnitusots ripakil. Ja-ah, ma ei imestaks enam põrmugi, kui tuleks välja, et see kaabeltross 
hakkab ringi keerlema, kui varpankur äkki lahti päästetakse. Puudused! Iga meremees näeks 
Jalamaid, ettal on neid niisama palju kui kohalt lahti lastudteenijal!» 

«Vahest on see tõesti nii, onu, kuid ma ei usu, et Jasper kõigest sellest midagi teab. Mis te arvate, 
Rajaleidja, ega ta lepiks nende puudustega, kui keegi tema tähelepanu neile juhiks?» 

«Las Jasper kannab ise oma kutri eest hoolt, Mabel. Tema suudab seda ise kõige paremini teha, ja 
ma võin kinnitada, et keegi ei oska teda jüpetada, kuidas hoida «Vilgast» Frontenac'i prantslaste või 
nende sõprade, põrguliste mingode kätte sattumast. Mis tähtsus on sellel, kas varpankur nakkab ringi 
keerlema või poom on liiga kõrgel, master Cap, peaasi, et laev hästi sõidab ja on prantslastest kiirem. 
Jasperile ma olen palju kindlam kui mistahes meresõitjale, kes juhtumisi mererannikult siia 
järvedele tulnud. Kas ta aga merel niisama tubli on, seda ma ei tea öelda, sest Jasper pole kunagi 
merel proovinud sõita.» 

Cap naeratas üleolevalt, kuid ei pidanud vajalikuks oma kriitikat praegu jätkata. Tema ilme ja 
käitumine muutusid 

järjest upsakamaks ja kõrgimaks; ta demonstreeris oma ükskõikse olekuga, et ta ei soovi niisuguste 
võhikutega neid küsimusi arutada. Vahepeal oli kutter hakanud järve vooluse mõjul triivima; laevanina 
muutis kogu aeg suunda, kuigi aeglaselt ja peaaegu märkamatult. Samal silmapilgul päästeti kliiver lahti 
ja tõmmati üles ning otsekohe paisutas maatuul purjesid, kuigi veepinnal polnud veel mingit 
virvendust märgata. Vaatamata üsna nõrgale tuulejõule nihkus kerge laev paigast ning järgmisel hetkel 
libises «Vilgas» nii kergelt ja sujuvalt edasi, et seda võis vaevalt märgata. Kui ta oli voolukohast välja 
Jõudnud, pöördus ta ringi ja kihutas ranna poole kõrgendiku sihis, kus asetses fort. Seal laskis Jasper 
ankru sisse. 

«See polnud sugugi sandisti tehtud!» pomises Cap endamisi. «Sugugi mitte sandisti, kuigi ta oleks 
pidanud tüüri pakpoordi asemel tüürpoordi pöörama, sest et laev peab alati lähenema maale nina ees, 
ükskõik, on ta siis miili või ainult ühe kaabeltau kaugusel rannast, sest siis on tal reipam ilme, ja ilme 
tähendab ka midagi siin maailmas.» 


«Jasper on osav poiss,» tähendas seersant Dunham oma näälu kõrvale ilmudes, «ja oma sõjaretkedel 
loodame me paljuski tema osavusele. Kuid Täheme nüüd kõik... Poole tunni, pärast, veel enne kui 
pimedaks läheb, peame me laevale asuma.» 

Selle ettepaneku peale lahkus kogu seltskond, et kokku panna need asjad, mis polnud veel laevale 
viidud. Paari trummilöögiga anti sõduritele signaali ja samal hetkel olid kõik liikvel. 


XIII PEATÜKK 


Tont tormab, kannul lollikoor, 
ja pomisemas nõiamoor, 
luupainaja teeb eeslil liiga, 

kes magab, turjal haldjapiiga. 
Cotton 


Nii väikese seltskonna laevale toimetamine ei võtnud palju aega ega tekitanud kuigi suurt tüli. 
Kogu seersant Dunhami komando alla kuuluv väesalk koosnes kümnest reamehest ja kahest allohvitserist. 
Kuid varsti oli kindlasti teada, et ka leitnant Muir tuleb sellele retkele kaasa, kuigi ainult 
vabatahtlikuna. Ettekäändeks oli üks kortermeistri ametiga seotud ülesanne, mille ta sai komandöri 
nõusolekul. Nendele tuleb lisada veel Rajaleidja ja Cap ning Jasper koos tema alluvatega, kelle hulgas oli 
ka üks poisike. Niisiis koosnes kogu salk vähem kui kahekümnest mehest, kelle hulgas oli pealegi veel 
üks neljateistkümneaastane nooruk. Mabel ja üks sõdurinaine olid ainukesed naisolevused selles salgas. 

Seersant Dunham viis oma salga suures lootsikus laevale ning tuli siis ise tagasi, et saada viimaseid 
korraldusi ning järele vaadata, et ta tütar ja nääl korralikult laevale toimetataks. Näidanud Capile kätte 
paadi, milles viimane pidi koos Mabeliga laevale minema, astus ta mäest üles, et viimast korda 
Lundie'ga kokku saada. Major seisis meile juba tuttaval bastionik Jätame ta koos seersandiga 
natukeseks ajaks sinnapaika ning pöördume randa tagasi. 

Oli juba peaaegu pime, kui Mabel astus paati, mis pidi ta kutrile viima. Kuna järv oli vaikne nagu 
tiik, siis polnud vajadust paati jõkke juhtida, vaid reisijad astusid otse kal-dalt sisse. Nii nagu Cap oli 
öelnud, polnud siin näha mingit tõusu ega langust, mingit tohutute kopsude tööd ega mingit mere hingust, 
sest Ontario polnud ookean, kus ühes köhas raevutseb voogudes tuul, teisal aga valitseb samal ajal vai- 

kus. Selleks polnud see veteala küllalt suur. Meremehed kinnitasid harilikult nagu ühest suust, et 
kõigil Lääne suurtel järvedel võib äkitselt torm tõusta ning niisama kiiresti jälle vaibuda, kuna 
nendele tuntud meredel on see hoopis teisiti. Kui paat oli rannast lahkunud, polnud Mabelil üldse 
seda tunnet, et ta sõidab suurel järvel, sest puudus kõik see, mis andnuks tunnistust liikumisest. 
Vaevalt oli tehtud kümmekond aerulööki, kui paat oligi juba kutri juurde jõudnud. 

Jasper ootas juba reisijaid. Kuna «Vilka» tekk oli ainult paari-kolme jala kõrgusel veepinnast, 
polnud tema pardale pääsemine raske. Niipea kui nad olid tekile roninud, viis noormees Mabeli ja 
tema kaaslase nende jaoks korda seatud kajutisse ja naised seadsid ennast seal sisse. «Vilkal» oli neli 
ruumi, mis olid ehitatud ohvitseride, sõdurite ning nende naiste ja perekondade jaoks. Kõige toredam 
oli nii-nimetatud ahtrikajut. See oli nelja koiga väike ruum, mis oli eriti mugav selle tõttu, et seal olid 
väikesed aknad, kust õhk ja valgus võisid sisse pääseda. Üldiselt oli see ette nähtud naistele, kui 
mõni nendest juhtus pardal viibima. Kuna Mabelil peale sõdurinaise rohkem kaaslasi polnud, oli neil 
kahekesi seal vägagi mugav ja ruumi küllalt. Ühiskajut oli suurem, laevalgustusega ruum. See oli 
nüüd sisse seatud kortermeistri, seersandi, Capi ja Jasperi jaoks: Rajaleidja võis enesele koha vali- 
da, kus talle aga meeldis, välja arvatud naiste ruum. Kapralid ja lihtsõdurid asusid allruumis, kuna 
laeva meeskond oli,-nagu tavaliselt ikka, ruhvi paigutatud. Kuigi kutterei kaalunud viitkümmet 
tonnigi, oli ohvitseride ja reameeste salk nii väike, et pardal oli kõigi jaoks ruumi laialt. Sinna oleks 
vajaduse korral võinud mahutada kolm korda nii palju mehi. 


Kui Mabel ennast oma tõesti ilusas ja mugavas kajutis sisse seadis, tuli talle tahtmatult pähe 
meeldiv mõte, et Jasper oli tema eest väga kenasti hoolitsenud. Neiu läks üles tekile. Siin valitses elav 
liikumine, mehed jooksid edasi-tagasi, otsides oma seljakotte ja muid asju. Kuid varsti oli kõik paika 
pandud ja korras. Ja siis jäi pardal kõik vaikseks; see mõjus kuidagi rahutukstegevalt, sest igaüks 
mõtles eelseisvaile hädaohtudele ja kurjakuulutavaid ettevalmistustele. 

Saabuva pimeduse tõttu hakkasid rannal olevad esemed juba ähmaseks muutuma; kogu maa 
moodustas mingi vormitu tumeda puulatvade piirjoone, mida võis veel näha- 

ainult seetõttu, et madalana tunduva taeva alumine serv veel helendas. Kuid varsti süttisid taevas 
üksteise järel ähed, pilkudes mahedalt ja rahulikult ning äratades öösel pii tavalist rahutunnet. Selles 
vaatepildis oli midagi rahustavat ja ühtlasi erutavat ning tekil istuv Mabel oli mõlema tunde 
võimuses. Rajaleidja seisis tema kõrval, toetudes nagu tavaliselt oma pikale püssrle, ja Mabelile näis, 
et ta märkas selle öötunni helendavas pimeduses [avalisest sügavamaid mõttekurde teejuhi karedas 
näos. 

«Teile, Rajaleidja, ei paku vist niisugused retked palju uut,» lausus tüdruk, «kuid ma imestan, et 
mehed on nii vaiksed ja mõtlikud.» 

«Oleme seda õppinud mingode vastu sõdides. Teie kaitseväe mehed on üldiselt suured lobasuud, 
kes vähe korda raadavad. Kuid sõdurid, kellel on tulnud sageli mingodega cokku puutuda, on 
õppinud hindama ettevaatlikkust. Vaikivad sõjamehed metsas on topelt vägevad, lärmakad aga — 
topelt nõrgad. Kui keel teeks kellestki sõduri, siis oleks sõjaleeris võit iga päev naiste käes.» 

«Kuid meil pole siin ei sõjaväge ega ka metsa. Ega meid «Vilkal» ometi mingod ähvarda?» 

«Küsige Jasperilt, kuidas ta selle kutri kapteniks sai, ja te saate vastuse teid huvitavale 
küsimusele. See, kes ei tunne mingode loomust, ei suuda ka ennast nende eest kaitsta, ja kui ta ka 
tunneb seda, peab ta ikkagi väga targalt ja ettevaatlikult talitama. Küsige Jasperilt, kuidas temast sai 
sellesama kutri kapten.» 

«Kuidas temast siis sai selle kutri kapten?» päris Mabel nii tõsiselt ja huvitatult, et see rõõmustas 
tejna lihtsameelset ja truusüdamlikku kaaslast, kes tundis alati suurt meelehead, kui sai oma sõbrast 
midagi head rääkida. «See teeb talle au, et ta juba nii noorena nii kaugele on jõudnud.» 

«Nii see on, kuid ta väärib seda ja veelgi rohkemat. Fregatikapteni koht poleks talle liiga palju 
tasuks tema uljuse ja kartmatuse eest, kui vaid Ontariol oleks midagi taolist või siia võiks eales 
midagi sihukest tulla.» 

«Kuid te pole mulle veel jutustanud, kuidas sai siis Jasperist selle kutri kapten.» 

«See on pikk lugu, Mabel, ja teie isa, seersant, oskab seda palju paremini jutustada kui mina, 
kuna tema oli selle juures, mina aga kaugel eemal ühel luurekäigul. Jasper ei oska jutustada, seda 
peab tunnistama. Ma olen kuulnud, 

kuidas temalt on seda lugu päritud, ja ta pole ilmaski sellest midagi suuremat rääkinud, kuigi 
igaüks teab, et see oli väärt tegu. Ei, ei, Jasper ei oska jutustada, seda peab tema parim sõbergi 
tunnistama. «Vilgas» oleks äärepealt langenud prantslaste ja mingode kätte, kuid Jasper päästis ta 
niisugusel viisil, nagu seda võis teha ainult väga taibukas ja vapra südamega mees. Seersant jutustab 
paremini, kui mina seda oskan teha, ja ma soovitan seda parajal juhul temalt eneselt küsida. Mis 
Jasperisse puutub, siis pole mõtet poissi tülitada: ta rikub kogu 100, kuna ta ei oska ju üldse 
korralikult jutustada.» 

Mabel otsustas, et ta palub veel täna õhtul oma isa jutustada talle seda lugu lähemalt, sest noor 
neiu tahtis meeleldi kuulda kütust selle kdhta, kes ise ei osanud hästi jutustada oma vägitegudest. 


«Kas «Vilgas» jääb meie lähedusse, kui me pärale jõuame?» päris tütarlaps, kui oli viivu 
kõhelnud, kas on sünnis niisugust küsimust esitada. «Või jäetakse meid sinna üksinda maha?» 

«Vahest jäetaksegi. Jasper laseb harva kutrit jõude seista, kui midagi teha saab, ja seda võime me 
temalt seegi kord oodata. Mina ei suuda vee peal midagi korda saata ega oska laevadega ümber käia, 
ainult kärestike ja-koskede keskel võiksin ma kanuud juhtida. Sellepärast pean tunnistama, et ma ei 
tea sellest midagi. Ma ei kahtle, et Jasperi juhtimisel läheb kõik hästi — tema ajab Ontariol jälgi 
niisama hästi kui mõni delavaar kuival maal.» 

«Ja meie oma delavaar, Rajaleidja? Miks pole Suur Madu täna öösel siin, meie juures?» 

«Oleks loomulikum, kui te oleksite küsinud, miks olete teie, Rajaleidja, siin. Suur Madu on oma 
õigel kohal, kuid mina pole. Tema läks paari mehega välja luurekäigule järve rannikule ja ühineb 
meiega seal, saarte piirkonnas, tuues meile teateid, mis tal õnnestub koguda. Seersant on selleks liiga 
hea sõdur, et unustada kindlustamata oma seljatagust ajal, kui ta astub vaenlasele otse vastu. Tuline 
kahju, Mabel, et teie isa pole sündinud kindralina, nagu seda on mõned 'inglastest, kes siia, meie 
maile, on rännanud, sest mul on tunne, et kui ta oma äranägemise järgi võiks talitada, poleks siin, 
Kanadas, nädala aja pärast enam ühtki prantslast.» 

«Kas meil tuleb vaenlastega otseselt kokku puutuda?» küsis Mabel naeratades ja tundis 
esimest korda pisut 

hirmu selle retke ohtude ees. «Kas on karta, et meil tuleb nendega lahingut pidada?» 

«Kui seda peaks juhtuma, Mabel, siis on meil küllalt löögivalmis mehi, kes teid hädaohu eest 
kaitsevad. Kuid te olete sõduri tütar ja me kõik teame, et teil on ka sõduritütre julge süda. Ärge laske 
tapluse kartuses oma kauneid silmi unetuna valvata.» 

«Ma tunnen, et olen siin metsades vapram, Rajaleidja, kui olen seda kunagi varem olnud linnas 
jõude elades, kuigi ma olen alati püüdnud meeles pidada, mida ma võlgnen oma kallile isale.» 

«Jah, ka teie ema oli kunagi niisugune. «Küll sa näed, Rajaleidja, Mabel on oma ema sarnane. Ta 
pole mingi piri-pill ega argpüks,,kes on tüliks hättasattunud mehele. Ei, ta vaid julgustaks oma 
kaaslast ja aitaks ka kõige, kibedamas hädaohus mehe vaprust säilitada,» ütles seersant mulle, enne 
kui ma sain pilku heita teie armsale näokesele. Jah, nii ta ütles.» 

«Ja milleks rääkis minu isa seda teile, Rajaleidja?» küsis tüdruk tõsiselt. «Võib-olla arvas ta, et 
olete siis minust paremal arvamisel, kui teate, et ma pole mingi rumal argpüks, nagu end armastavad 
näidata paljud minu suguõdedest.» 

Pettus, kui see polnud just vaenlaste vastu sihitud sõjakavalus, ei, isegi mõite varjamine ei sobinud 
põrmugi Rajaleidja loomusega ning seepärast viis see lihtne küsimus ta küllaltki suurde kimbatusse. 
Mingi eneselegi aruaamatu instinkti mõjul tundis ta kuidagi vaistuliselt, et iolnud sünnis avalikult tõtt 
tunnistada. Tõe varjamine aga oli vastuolus tema tõemeele ja harjumustega. Selles ummikus valis ta 
tahtmatult kesktee: ta ei avaldanud seda, mida tema arust ei sobinud rääkida, kuid ei varjanud ka 
seda täielikult. 

«Te peate teadma, Mabel,» ütles teejuht, «et seersant ja mina oleme vanad sõbrad ja et me oleme 
nii mõneski raskes ja verises tapluses külg külje kõrval võidelnud, kui mitte just päris külg külje 
kõrval, siis vähemalt üks natuke eespool, nagu kohane teejuhile, ja teine seal, kus see kõige sobivam 
kuninga sõdurile. Ja see on juba meie, sõdalaste, kõmme unustada kõhe taplus, niipea kui püssiragin 
vaikinud, ja öösel lõkketule ääres istudes või rännakmarsil jutustada meile südamelähedastest 
asjadest, niisama nagu teie, noored naisterahvad, vestlete teile meelepärastest 

asjadest, kui te lõbusaks jututunnikeseks kokku olete tulnud. Eks ole see ju loomulik, et seersant, 
kellel on teiesugune tütar, teda üle kõige armastab ja temast sagedamini räägib kui millestki muust. 


Mina aga, kellel' pole ei tütart, õde, ema ega ühtki langukest, ei sõpru, omakseid ega kedagi teist, 
keda armastada, peale delavaari, ühinesin loomulikult temaga ja hakkasin teid, Mabel, armastama 
veel enne, kui ma teid üldse olin näinud ... Jah, ma hakkasin armastama teid just sellepärast, et me 
teist nii palju rääkisime.» 

«Ja nüüd, kus te olete mind näinud, hakkate te märkama, kui rumal on sõlmida sõprust inimestega, 
keda te tunnete ainult kuulu järgi,» kostis naeratav tütarlaps, kelle rahulik ja loomulik käitumine 
tõendas, et ta ei näinud nendes sõnades midagi muud peale isaliku või vennaliku poolehoiu. 

«See polnud sõprus, ei, Mabel, see pole sõprus, mis mul on teie vastu. Ma olen delavaaride sõber, 
olen seda olnud juba oma poisikesepõlvest saadik, kuid minu tunded nende, ka kõige paremate vastu 
nende seast, pole mitte need, mis mul seersandi kaudu tekkisid teie vastu ja mis mul on eriti nüüd, 
mil ma teid järjest paremini tundma, õpin. Vahel kardan ma, et minusugusele mehele, kes tegeleb nii 
mehise kutsealaga, nagu seda on teejuhi, luuraja või koguni sõjamehe oma, pole hea sõlmida 
sõprussidemeid naisterahvastega, eriti noorte naisterahvastega, sest mulle näib, et nende mõjul 
väheneb mehe ettevõtlikkus ja ta ei pühenda ennast enam nii palju oma loomulikule tegevusele.» 

«Ega te taha ometi öelda, Rajaleidja, et sõprustunne minutaolise tütarlapse vastu võiks 
vähendada teie julgust ja soovi prantslastele vastu astuda?» 

«Seda küll mitte... ei, seda tõesti mitte. Kui teie näiteks oleksite hädaohus, võiksin ma päris 
hulljulgeks muutuda. Kuid enne, kui te mulle nii lähedaseks saite — kui ma nii tohin öelda — 
armastasin ma mõelda oma luureretkedest, oma rännakutest, varitsemisest, taplustest ja teistest 
seiklustest. Nüüd aga ei hooli ma sellest enam eriti. Nüüd mõtlen ma rohkem kodukoldest, õhtustest 
vestlustest ja kõigest muust säärasest, millel pole midagi ühist vihavaenu ega verevalamisega. Mu 
mõttes on nüüd noored naisterahvad ja nende naeratused, nende kena välimus ja meeldiv olek ja mu 
kõrvus kõlab nende mahe hääl. Vahel 

ütlesin seersandile, et tema ja ta tütar on ara rikkunud ühe parema ja vilunuma küti kogu 
piirimail.» 

«Nad ei tee seda, Rajaleidja. Nad püüavad selle tubli mehe veelgi tublimaks teha. Te ei tunne 
meid, kui arvate, et mina või minu isa tahaksime näha teis kõige pisematki muudatust. Jääge 
niisuguseks, nagu te praegu olete, sellekssamaks ausaks, õiglaseks, kohusetundlikuks, kartmatuks, 
targaks ja usaldusväärseks teejuhiks, kes te olete, ning ei minu kallis isa ega mina ise ei muuda 
ilmaski oma arvamist teist.» 

Oli liiga pime selleks, et Mabel oleks võinud tähele panna muutust oma jutukaaslase näoilmes, kuigi 
ta oli oma armsa näokese teejuhi poole pööranud ja ta innukas ning otsekohene kõne osutas, kuivõrd 
rahulik oli tema meel ja kui siirad tema sõnad. Tema nägu oli, tõtt öelda, õhetama löönud, kuid see 
oli tingitud üksnes tema tõsisest ja siirast poolehotust, tema süda aga ei tuksunud põrmugi kiiremini 
kui tavaliselt. Lühidalt, ta käitus ja, nägi välja nii, nagu ausameelne ja siiras tütarlaps, kes avaldab 
teisele sugupoolele oma heatahtlikkust ja lugupidamist, mida tema meelest teejuhi teened ja head 
omadused väärisid. Kuid ta ei tundnud seda erutust, mis tingimata tekib oma kiindu-muse 
äratundmisel ja võib viia õrnemate tunnete avaldumisele. 

Rajaleidjal aga oli liialt vähe kogemusi, et osata seda laadi erinevustes vahet teha, ja tema 
tagasihoidlikule loomusele mõjus julgustavalt asja kuuldud sõnade siirus ning soojus. Kuna ta enam 
midagi öeldagi tahtnud või õigemini ei osanud, astus ta pisut eemale. Seal seisis ta oma püssile 
nõjatudes ning silmitses tükk aega sügavas vaikuses tähti. 

Vahepeal toimus bastionil Lundie ja seersandi vahel jutuajamine, mida me juba varem mainisime. 
«Kas meeste seljakotid on kontrollitud?» päris major Duncan pärast seda, kui ta oli heitnud pilgu 
seersandilt saadud raportile, mida ta aga pimeduse tõttu ei saanud lugeda. 

«Jah, teie kõrgeausus, kõik on korras.» 

«Laskemoon, relvad?» 


«Kõik on korras, major Duncan. Me oleme kõigeks ette valmistatud.» 

«Kas teie salgas on kõik me.hed, kes minu nimestikku sisse kantud?» 

«Peale ühe, sir. Paremaid mehi ei oleks võinud kogu rügemendis leida. 

«Teil läheb tarvis meie parimaid mehi, seersant. Nüüd teeme me juba kolmandat korda katset; 
iga kord on salga juhiks olnud üks paljutõotavamatest lipnikest, kuid ühelgi neist pole see asi 
õnnestunud. Pärast nii suuri ettevalmistusi ja kulusid ei tahaks ma sellest üritusest täiesti loobuda, 
kuid see on nüüd viimane katse, ja tulemused sõltuvad peamiselt teist ning Rajaleidjast.» 

«Te võite meie peale kindel olla, major Duncan. Teie antud ülesanded ei käi meil üle jõu ja 
kogemusi on meil ka. Ma arvan, et me tuleme hästi toime. Ma tean, et Rajaleidja teeb kõik, mis 
suudab.» 

«Teda võib kindlasti usaldada. Ta on väga kummaline mees, Duncan. Tükk aega oli ta mulle 
mõistatuseks, kuid nüüd ma mõistan teda ja pean temast niisama palju lugu kui mistahes kindralist 
tema majesteedi teenistuses.» 

«Ma loodan, sir, ette vaatate tema ja Mabeli vahel plaanitsetud abielule nagu asjale, mille 
ma peaksin kindlasti läbi viima.» 

«Mis sellesse puutub, seersant, siis aeg annab arutust,» vastas Lundie naeratades, kuigi pimeduses 
polnud seda eriti märgata. «Üht naist on vahel raskem juhtida kui tervet rügementi. Muide, kas te 
teate, et teie väimehe kohale pretendeeriv kortermeister kuulub ka salka? Ma loodan, et te annate talle 
vähemalt võrdse võimaluse võistluses teie tütre naeratuste saavutamiseks.» 

«Kui juba lugupidamine tema aukraadi vastu, sir, ei sunniks mind seda tegema, piisaks mulle ka 
teie kõrgeaususe soovist.» 

«Tänan teid, seersant. Me oleme kaua aega koos teeninud ja peaksime teineteisest lugu pidama, 
kuigi meie elujärg on erinev. Kuid saage minust aru: ma palun Davy Muirile ainult vaba 
tegevusvälja ega mingeid soodustusi: Armastuses peab nii nagu sõjaski iga mees ise saavutama oma 
võidud. Olete te kindel, et sõdurite päevamoon on õigesti arvestatud?» 

«Vastutan selle eest, major Duncan, kuid kui see poleks nõnda, ei kannataks me ikkagi selle all, 
kuna meil on kaasas kaks säärast kütti nagu Rajaleidja ja Suur Madu.» 

«See ei kõlba kuhugi, Dunham,» katkestas teda Lundie teravalt, «see on tingitud teie ameerika 
päritolust ja ameerika kasvatusest! Ükski ehtne sõdur ei jää moona küsimu- 


194 


ses lootma kellelegi muule kui vaid oma varustajale ja ma ei taha, et ükski väeosa minu 
rügemendis esimesena annaks vastupidist eeskuju.» 

«Teil pruugib ainult käskida, major Duncan, ja teie käsud täidetakse. Ja siiski, kui ma tohin öelda, 
SII ...» 

«Rääkige vabalt, seersant, te kõnelete sõbraga.» 

«Ma tahtsin ainult öelda, et isegi šoti«sõdurid armastavad metslooma- ja linnuliha, kui sealiha on 
raske saada.» 

«See võib väga õige olla, kuid meeldimisel ja mittemeeldimisel pole midagi ühist süsteemiga. 
Sõjavägi ei tohi loota millelegi muule kui ainult oma varustajatele. Siinsed põliselanikud on oma 
ebakorrapärase varustamisega kuninga kroonumeestele juba liigagi kaua põrgutükke mänginud, et 
selle ees veel kauem võiks silma kinni pigistada.» 

«Kindral Braddock, teie kõrgeausus, oleks võinud võtta eeskuju kolonel Washingtonist.» 

«Käigu teie Washington kus see ja teine! Kõik teie, kohalikud elanikud, hoiate kokku ja toetate 
üksteist, nagu kuuluksite mingisse salaliitu.» 

«Ma arvan, et tema majesteedil pole ustavamaid alamaid kui seda on ameeriklased, teie 
kõrgeausus.» 


«Selles suhtes, arvan ma, Dunham, on teil õigus, ja ma läksin ehk oma ägeduses natuke liiale. Ma 
ei pea teid kolkapatrioodiks, seersant, sest kuigi te olete Ameerikas sündinud, ei ole paremat sõdurit 
ilmaski olnud.» 

«Ja kolonel Washington, teie kõrgeausus?» 

«Noh, kolonel Washington võib ju samuti tubli alam olla. Ta on Ameerika imelaps ja rfla arvan, 
et võin talle seda au anda, mida te nõuate. Kas olete te kindel selle Jasper Magevee võimetes?» 

«Seda poissi on katsele pandud ja on leitud, et ta tuleb kõige sellega toime, mis me temalt iganes 
tahta võiksime.» 

«Tal on prantsuse nimi ja ta on suurema osa oma poisikesepõlvest mööda saatnud Prantsuse 
kolooniates. Kas ta soontes ei voola mitte prantsuse verd, seersant?» 

«Mitte tilkagi, teie kõrgeausus. Jasperi isa oli üks minu vanu seltsimehi ja tema ema põlvneb 
ühest auväärsest ja ustavast perekonnast siitsamast provintsist.» 

«Kuidas sattus ta siis nii kauaks prantslaste hulka ja kust tuleb tema nimi? Mulle tundub, et ta 
räägib ka kanadalaste keelt.» 

«Seda on lihtne seletada, major Duncan. Poiss jäeti ühe meie vana veteranist meremehe hoole 
alla ja ta harjus 

veega nagu pardipoeg. Teie kõrgeausus teab, et meil pole Ontariol sadamaid, mida võiks õigeks 
sadamaks nimetada, ja sellepärast ta veetiski loomulikult suurema osa oma ajast teispool järve, kus 
prantslastel on olnud mõningaid laevu selle viiekümne aasta jooksul. Ta õppis muidugi ka nende 
keelt kõnelema ja sai oma nime indiaanlastelt ja kanadalastelt, kes armastavad nimetada inimesi 
nende omaduste ja tööala tunnuste järgi. Nii nad siis nimetasidki ta Mageveeks.» 

«Kuid prantsuse laevameister on ikkagi vilets õpetaja briti sõdurile.» 

«Andke andeks, sir, kuid Jasper Magevee kasvatas suureks ehtne inglise meremees, kes purjetas 
kuninga plagu all ja keda võis nimetada puhastverd merekaruks. Kuigi ta sündis koloonias, ei 
tundnud ta seepärast veel sugugi halvemini oma ametit, major Duncan.» 


«Võib-olla mitte, seersant. .. võib-olla mitte, aga igatahes ka mitte paremini. Tõtt öelda, see 
Jasper pidas ennast kah hästi ülal, kui ma ta «Vilka» kapteniks määrasin. Ükski poiss poleks võinud 
lojaalsemalt või paremini ennast ülal pidada . ..» 

«Ega ka vapramalt, major Duncan. Kahjuks näen, sir, .et te kahtlete Jasperi usaldusväärsuses.» 


«See on sõjamehe kohus, kelle hoolde usaldatud selline kauge ja tähtis sõjaväepost, nagu see siin, 
Dunhan.. Ta ei tohi ilmaski oma valvsust kaotada. Meil on kaks kõige kavalamat vaenlast, keda 
maailm iganes sünnitanud — indiaanlased ja prantslased, ja nende vastu võideldes ei tohi me midagi 
kähe silma vahele jätta, mis võiks meile kahju tuua.» 

«Loodan, et teie kõrgeausus usaldab mind, kuna ta on mind selle ülesande vääriliseks pidanud ja 
ütleb mulle avameelselt, mis põhjusel Jasperit kahtlustatakse.» 

«Mitte sellepärast, et ma kahtleksin teis, Dunham, mitte sellepärast ei kõhkle ma avaldamast teile 
kõike, mis ma juhtumisi tean, vaid mulle ei meeldi põrmugi rääkida halba nendest, kellest ma senini 
olen hästi mõelnud. Te peate Rajaleidjast heal arvamisel olema, Dunham, vastasel korral poleks te 
tahtnud talle oma tütart anda.» 

«Rajaleidja aususe eest vastutan ma oma eluga, sir,» vastas seersant kindlalt ja teatud 
väärikusega, mis torkas silma tema ülemusele. «Niisugune mees ei oska olla võlts.» 

«Ma usun, et teil on õigus, Dunham, ja ikkagi on see viimane teade, mis ma sain, segi ajanud kõik 
minu endised arvamused. Ma sain anonüümkirja, seersant, kus mulle soovitatakse olla ettevaatlik 
Jasper Westerni ehk Mageveega, nagu teda hüütakse, kes, nagu selles kirjas vihjatakse, on vaenlase 
poolt ara ostetud. Mulle antakse mõista, et ma saan edaspidi veel täpsemaid teateid.» 


«Allkirjadeta kirju, sir, võib sõjaajal vaevalt arvesse võtta.» 

«Ja ka rahuajal mitte, Dunhan. Vist keegi ei suhtu neisse anonüümkirjade kirjutajatesse suurema 
põlgusega kui mina. See tegu ise näitab alatust, argust ja nurjatust, ning tavaliselt on see nii valskuse 
kui ka teiste pahede tundemärgiks. Kuid sõjaasjade,puhul on lugu siiski pisut teine. Pealegi juhiti 
minu tähelepanu mitmele kahtlasele asjaolule...» 

«Kas ühel alamal on sünnis kuulda neist asjadest, teie kõrgeausus?» 

«Kindlasti, kui ma usaldan teda nii nagu teid, Dunhan. Selles kirjas öeldakse näiteks, et kui teie 
tütar ja tema kaaslased siia rändasid, lasti neil irokeeside käest pääseda ainult selleks, et näidata 
mulle Jasperi usaldusväärsust. Mulle teatatakse, et Frontenac'i isandad eelistavad tütarlapse 
vangistamisele ja tema onu skalbile «Vilka» vallutamist koos seersant Dunhami ja tema väesalgaga, 
et ajada sellega nurja meie südamesoovi täideminek.» 

«Ma saan sellest vihjest aru, sir, kuid ma ei usu seda. On võimatu, et Jasper on vähem ustav kui 
Rajaleidja, ja mis viimasesse puutub, siis võiksin ma tema ustavuses niisama vähe kahelda kui teis 
eneses!» 

«See paistab küll nõnda olevat, seersant... see näib tõesti nii olevat. Kuid Jasper pole ikkagi 
Rajaleidja, ja ma pean tunnistama, et ma usaldaksin seda poissi rohkem, kui ta ei räägiks prantsuse 
keelt.» 

«Kinnitan teile, ka minu silmis pole see eriti hea soovitus, kuid poiss oli sunnitud seda õppima, 
major, ja teda ei tohiks sellepärast kergekäeliselt hukka mõista. Kui ta prantsuse keelt räägib, siis 
sellepärast, et ta ei saa sinna õieti midagi parata.» 

«See on põrguliste keel ega ole ilmaski kellelegi head toonud, vähemalt mitte ühelegi Briti 
alamale, kuigi ma arvan, et prantslased peavad isekeskis mõnda keelt ikkagi kõnelema. Mul oleks 
palju rohkem usaldust selle Jasperi vastu, kui ta ei tunneks üldse seda keelt. See kiri on mind 

rahutuks teinud, ja kui siin oleks keegi teine, kellele ma võiksin kutri usaldada, leiaksin ma 
ettekäände Jasperi kinnipidamiseks. Kas ma rääkisin juba, seersant, et ka teie naisevend kaasa 
sõidab? Ta on ju meremees.» 

«Ehtne meremees, teie kõrgeausus, kuid tal on mõningaid eelarvamusi mageda vee suhtes. Ma 
kahtlen, kas ta on nõus järvelaeva juhtima, ja ma olen kindel, etta ei leiaks iialgi meie 
sõjaväeposti.» 

«See on väga võimalik. Too mees ei tunne ju küllalt hästi meie äraandlikku järve. Teil tuleb olla 
kahekordselt valvas, Dunham. Ma annan teile täieliku voli ja kui te peaksite tabama selle Jasperi 
mingi reeturliku teo pealt, ohverdage ta jalamaid haavatud õigusejumalannale.» 

«Ta on ju kroonuteenistuses, teie kõrgeausus, ja allub ainult sõjaseadustele ...» 

«Täiesti õige. Aga sel juhul pange ta siis peast jalatallani raudu ja saatke ta oma kutris siia. 
Tagasiteed peaks see teie naisevendki tundma, kui ta juba kord seda teed sõitnud.» 

«Ma ei kahtle sugugi, major Duncan, et me suudame teha kõik mis vaja, kui teie kahtlustused 
Jasperi suhtes peaksid õigeks osutuma, kuigi ma arvan, et ma võiksin oma elu panti panna tema 
usaldusväärsuse tagatisena.» 

«Mulle meeldib teie usaldus, See kõneleb selle poisi käsuks. Kuid see põrgu kiri! See näib nii väga 
tõepärane olevat, õigemini selles on nii palju tõtt teiste asjade suhtes ...» 

«Teie kõrgeausus ütles vist, et sel kirjal puudub allkiri. Ausa mehe kohta on see liiga suur 
hajameelsus.» 

«Täiesti õige, Dunham, ja mitte keegi muu kui vaid lurjus ja pealegi kõige alatum lurjus kirjutab 
anonüünkirju isiklike asjade kohta. Kuid sõjaajal on lugu hoopis teine. Siin on lubatud nii 
võltsingud kui kavalus.» 


«Jah, sõjakavalused muidugi, sellised, nagu varitsemine, äkkrünnakud, maskeeringud, valehäired ja 
isegi spioneerimine, kuid ma pole veel ilmaski kuulnud õigest sõdurist, kes oleks sihukeste 
abinõudega tahtnud ühe ausa noor-wehe head nime mustata.» 

«Mina olen oma eluea jooksul paljugi kummalisi juhtumusi ja veidrikke näinud. Kuid head reisi, 
seersant! Ma ei tohi teid enam kauem kinni pidada. Ma hoiatan teid ja soovitan alati valvel olla. 
Arvan, et Muir kavatseb varsti erru 

minna, ja kui teil õnnestub ülesanne hästi lahendada, teen ma kõik, mis minu võimuses, et teile 
antaks vabaksjäänud koht, millele teil on suuri õigusi.» 

«Tänan alandlikult, teie kõrgeausus,» vastas seersant jahedalt, sest niisuguseid meelitavaid 
pakkumisi oli ta kahekümne aasta jooksul sageli kuulnud. «Loodan, et ma ilmaski ei tee häbi oma heale 
nimele mistahes kohal teenides. Ma olen see, mis loodus ja saatus on minust teinud, ja ma arvan, et 
võin endaga rahul olla....» 

«Ega te haubitsat maha ei unustanud?» 

«Jasper tojmetas selle hommikul pardale, sir.» 

«Olge ettevaatlik ja ärge seda meest ülearu usaldage. Rääkige otsekohe asi Rajaleidjale ära, ta 
võib aidata avastada nurjatusi, mida vahest sepitsetakse. Tema tagasihoidlik ja ausameelne olek 
hõlbustavad tal jälgimist. Tema ise on kindjasti usaldusväärne.» 

«Tema eest, sir, vastutan ma oma peaga või koguni oma auastmega. Olen küllalt tihti näinud, 
kuidas teda on proovile pandud, ega saa temas sellepärast kahelda.» 

«Kõigist vastikutest tunnetest, Dunham, on kõige jõledam see, kui sa oled sunnitud kahtlustama 
inimest, keda sa usaldad ... On teil kaasas ka tagavarapüsse?» 

«Kõik niisugused üksikasjad kuuluvad enesest mõista seersandi kompetentsi, teie kõrgeausus.» 

«Hüva, andke siis mulle oma käsi, Dunham. Jumal õnnistagu teid ja õnn kaasa! Muir kavatseb erru 
minna. Muide, jätke talle võrdsed võimalused oma tütre juures, sest et fsee võib kergendada teie 
edutamist tulevikus. Niisuguse kaaslasega nagu Mabel minnakse meelsamini erru kui rõõmutu 
lesepõlvega, kus peale iseenda pole kedagi armastada.» 

«Ma loodan, sir, et minu tütar teeb aruka valiku ja ma mõtlen, et ta on juba enam-vähem 
otsustanud Rajaleidja kasuks. Kuid taljääb muidugi vaba valiku võimalus, kuigi sõnakuulmatus 
seisab pahede hulgas otse mässu järel teisel kohal.» 

«Laske sõjamoon, niipea kui olete köhale jõudnud, hoolikalt üle vaadata ja kuivatada — niiskus 
võib sellele mõjuda. Ja nüüd veel kord head reisi, seersant! Hoidke ennast selle Jasperi eest ja 
pidage Muiriga nõu kõigi raskuste üle. Ma ootan teid täpselt kuu aja pärast võitjana tagasi 
saabuvat.» 

«Issand õnnistagu teie kõrgeausust! Kui minuga peaks midagi juhtuma, siis usaldan ma, major 
Duncan, teie hoolde vana sõduri hea nime.» 

«Te võite minule kindel olla, Dunham. Olge valvas! Pjdage meeles, et te olete lausa lõvi lõugade, 
näh, isegi mitte lõvi, vaid reeturlike tiigrite lõugade vahel ja pealegi veel ilma igasuguse toetuseta. 
Lugege tulekivid üle ja kontrollige neid hommikul. Nüüd aga hüvasti, Dunham! Hüvasti!» 

Seersant surus kombekalt oma ülemuse väljasirutatud kätt ja siis lahkusid nad lõpuks teineteisest. 
Lundie tõttas oma veerevasse elamusse, kuna teine mees lahkus fordist, läks randa ja astus ühte 
paati. 

Lundie Duncan oli sulatõtt rääkinud, kui ta oli kõnelnu'd umbusalduse jõledusest. Kõigist 
inimhinge tundmustest on umbusaldus kõige äraandlikum, kõige salakavalamalt lähenev, ja 
õilsameelsele meelelaadile on see väga raske taluda. Kui on kord tekkinud kahtlus, siis oletatakse 


kõikvõimalikke asju, kuna mõtetel pole kindlaid fakte, et piirata kujutlusvõime rännakuid, ja kui 
juba kord on tekkinud usaldamatus, siis on võimatu öelda, kui kaugele väljamõeldis võib viia ja kui 
kaugele järgneb kergeusklikkus. See, mis varem tundus süütuna, omandab nüüd süü varjundit kuni 
see rahutu asukas on vallutanud kõik mõtted. Nüüd ei öelda ega tehta enam midagi, ilma et 
umbusaldus ja kartus sellele varju ei heidaks ega moonutaks. Kui see kõfk on õige harilikus 
olukorras, siis on see kahekordselt õige erakordsetel aegadel, kus mingi tõsine, elu ja surmaga seotud 
vastutus lasub umbusaldust tundva isiku rahutul meelel. Sellepärast polnud põhjust arvata, et 
seersant Dunham pärast oma ülemuse juurest lahkumist oleks võinud unustada temalt saadud 
juhendid. Seersant oli Jasperist üldiselt heal arvamisel, kuid nüüd manitses kohusetunne teda ette- 
vaatlikkusele. Ja kuna ta tundis, et nüüd olenes kõik tema valvsusest, oli ta hetkel, millal paat jõudis 
«Vilka» külje alla, valmis tähele panema kõiki kahtlasi asjaolusid ja analüüsima noore laevniku 
tavalisest vähimalgi määral erinevat käitumist. Loomulikult nägi ta nüüd asju oma kummalise 
meeleolu valguses ning tema harjumused, tõekspidamised ja haridus andsid tema ettevaatlikkusele 
ning umbusaldusele teatud värvingu. 

Niipea kui nähti paati viimase tulija, seersandiga, rannalt lahkuvat, hiivati «Vilka» ankur ja kutri 
nina pöörati aerude abil itta. Paar võimsat mölatõmmet viisid kerge sõl- 

duki voolujoomele ning siis lasti laev jälle avaveele triivida. Kuid ikka veel polnud tuult. Järvelt 
tulev kerge ja peaaegu märkamatu hingus, mida oli varem, päikeseloojangu ajal tunda, oli nüüd 
peaaegu täiesti kadunud. 

Kogu selle aja valitses kutril ebatavaline vaikus. Näis, nagu tunneksid pardal viibijad, et nad 
üritavad ööpimeduses midagi kahtlast ja et nende ülesanne, praegune kellaaeg ning väljasõidu viis 
teevad nende retke teatud määral pidulikuks. Laevalolijate vaikne -olek oli osalt tingitud ka 
distsipliinitundest. Suurem osa vaikis ja need, kes midagi laususid, rääkisid vähe ja tasa. Sel viisil 
liikus kutter aeglaselt välja järvele, sinna kohta, kuhu jõevool teda suutis kända. Seal jäi ta seisma, 
oodates maatuult. Järgnes pooletunnine ooteaeg; kogu selle aja.oli «Vilgas» liikumatu nagu puunott. 
Sel ajal kui sõiduk äsjamainitud viisil tasapisi oma asendit muutis, valitses laeval üldiselt vaikus, kui 
mitte arvesse võtta üht jutuajamist. Kui seersant Dunham oli kindlaks teinud, et mõlemad, nii tema 
tütar »kui ka viimase kaaslane, on tekil, viis ta Rajaleidja tagakajutisse. Sjin sulges ta hoolikalt ukse 
ja, veendunud, et keegi ei võinud neid pealt kuulata, alustas: 

«Sellest on nüüd juba palju aastaid, mu sõber, kui sa koos minuga metsaelu raskusi ja hädaohte 
jagama hakkasid.» 

«Tõsi jah, seersant, nii see on. Vahel ma kardan, et olen liiga vana Mabeli jaoks, kes polnud veel 
sündinudki, kui meie juba kahekesi seltsimeestena sõdisime prantslaste vastu.» 

«Selles suhtes pole midagi karta, Rajaleidja. Ka mina olin peaaegu sinuvanune, kui lõpuks võitsin 
tüdruku ema südame. Mabel aga, nagu sa tead, on tõsine, arukas tüdruk. Ta arvestab kindlasti 
iseloomu rohkem kui midagi muud. Magevee taolisel poisil näiteks pole tema juures mingeid 
väljavaateid, kuigi ta on niihästi noor kui ka nägus.» 

«Kas Jasper mõtleb abiellumisele?» päris teejuht lihtsalt, kuid tõsiselt. 

«Tahaksin loota, et ei mõtle, vähemalt mitte enne, kui ta on igas suhtes näidanud, etta on 
võimeline naist ülal pidama.» 

«Jasper on vapper poiss ja omal alal vägagi osav. Tema võib nagu iga teinegi mees tütarlapsi 
kosida.» 


«Tõtt öelda, Rajaleidja, kutsusin ma sind siia just selleks, et sellest noormehest rääkida. Major 
Duncan on saanud mõningaid teateid, mis sundisid teda Magevee usaldusväärsuses kahtlema ja teda 
vaenlase käsilaseks pidama. Ma tahaksin kuulda sinu arvamist selle asja kohta.» 

«Kuidas?!» 

«Ma tahtsin ütelda, et major kahtlustab Jasperit reetlikkuses, selles, et ta on prantsuse spioon, või, 
mis veel halvem, ara ostetud, et meid reeta. Majorile on sellest teatatud ühes kirjas ja ta tegi mulle 
ülesandeks selle poisi tegevust silmas pidada, sest ta kardab, et me võime, tänu Jasperile, vaenlasi 
üpris ootamatult kohata.» 

«Kas Lundie Duncan rääkis sulle seda, seersant Dunham?» 

«Seda ta tegi, Rajaleidja, ja kuigi mul on ebameeldiv midagi halba Jasperist uskuda, ütleb minu 
tunne mulle, et ma ei tohi seda poissi usaldada. Kas sina usud eelaimustesse, mu sõber?» 

«Millesse, seersant?» 

«Eelaimusesse — tulevaste sündmuste salajasse ette-teadmisesse. Meie rügemendi šotlased on selles 
täiesti veendunud. Ja minu arvamus Jasperist muutub nii kiiresti, et ma kardan, et nende šotlaste 
tõekspidamistes peitub terake tõtt.» 

«Tähendab, te rääkisite Lundie Duncaniga Jasperist ja majori sõnad äratasid sinus poisi vastu 
umbusaldust.» 

«Ei, hoopiski mitte. Majoriga juteldes olid mul täiesti vastupidised tunded ja ma püüdsin, 
niipalju kui suutsin, talle selgeks teha, et ta teeb poisile ülekohut. Kuid ma leian, et on mõttetu 
võidelda selle eelaimuse vastu. Ja 

ma kardan, et sellel kahtlustusel on siiski pisut tõepõhja all.» 

«Ma ei tea midagi eelaimustest, seersant, kuid ma olen tundnud Jasper Magevett tema 
poisikesepõlvest saadik ja usun tema ausust niisama nagu iseenese või siis Suure Mao ausust.» 

«Kuid Suurel Maol, Rajaleidja, on ju samuti omad trikid ja sõjaajal oskab ta niisama hästi petta 
kui teisedki.» 

«Noh, need on tema sünnipärased võimed ja need on niisugused, mis on omased kõigile tema 
hõimudele. Ei punanahk'ega kahvanägu suuda oma loomust ära salata, kuid Tšingatšguk pole mees, 
kelle puhul võiks halbu eelaimusi olla.» 

«Olen nõus. Ega ma oleks täna hommikulgi veel Jasperist midagi paha uskunud. Nüüd aga, 
Rajaleidja, kus minus on juba kord see eelaimus tekkinud, näib mulle, et poiss ei askelda oma tekil 
nii loomulikult, nagu ta seda harilikult on teinud, vaid et ta on vaikne, tusane ja mõtlik, nagu 
inimene, kelle süda on raske.» 

«Jasper pole kunagi lärmakas olnud ja ta on mulle ikka öelnud, et kõlisevad laevad on tavaliselt 
halvasti ehitatud. Master Cap on sellega samuti nõus. Ei, ei, ma ei või ühtki Jasperi vastu sihitud 
juttu uskuda, enne kui ma pole ise selles veendunud. Saada oma venna järele, seersant, ja küsime, 
mis tema sellest asjast arvab, sest magada, süda täis umbusaldust oma sõbra vastu, on nagu magaks 
sa tinatükiga südames. Ma ei usu sinu eelaimusi.» 

Seersant, kellel polnud õieti midagi selle ettepaneku vastu, nõustus, ja Cap kutsuti nõupidamisest 
osa võtma. Kuna Rajaleidja oli oma kaaslasest rahulikum ega kahelnud põrmugi Jasperi täielikus 
ustavuses, võttis ta enese peale koosoleku juhatamise. 

«Me palusime teid, master Cap, selleks siia tulla, et pärida teilt, kas te olete täna õhtul Magevee 
käitumises midagi ebatavališt tähele pannud,» alustas ta. 

«Tema käitumine on mageda vee kohta täiesti harilik, seda võin teile kinnitada, master 
Rajaleidja, kuigi me seal mererannikul leiaksime tema talitustes ja toimetustes paljugi ebatavalist.» 
«Sedan'd küll. Me teame, et kutri juhtimise suhtes ei jõua te selle poisiga ilmaski ühele arvamisele, 

kuid meie tahame kuulda teie arvamist hoopis teises küsimuses.» 

Rajaleidja seletas siis Capile, mislaadi kahtlustused seersanti vaenasid ja millele need rajanesid, 
rääkis sellest, mida viimane oli teada saanud major Duncanilt. «See noormees räägib prantsuse keelt, 
eks ole?» «Kõneldakse, et ta räägib seda imehästi,» kostis seersant tõsiselt. «Rajaleidja teab, et see 
on tõsi.» 

«Ma ei saa selle vastu vaielda ... selle vastu ei saa ma vaielda,» vastas teejuht, «vähemalt öeldi 
mulle, et see tõesti nii on. Kuid see pole mingi tõend niisuguse poisi vastu, nagu seda on Jasper. Ka 
mina ise oskan mingode keelt. Õppisin seda nende juures vangis viibides, kuid kes võiks kinnitada, 
et ma nende sõber olen? Indiaanlaste arusaamade seisukohalt pole ma küll.nende vaenlane, kuigi 
pean tunnistama, et olen siiski nende vaenlane ristiusu seisukohalt.» 

«Sedan'd küll, Rajaleidja, kuid Jasper ei õppinud prantsuse keelt selgeks vangipõlves: tema tegi 
sellega algust juba oma poisikesepõlves, kui inimvaim on vastuvõtlik igasugustele mõjudele ning mil 
kujunevad püsivamad arusaamad.» 

«Väga õige märkus,» lisas Gap, «sest see on niisugune eluiga, kus me kõik õpime katekismust ja 
teisi moraaliõpetust. Seersandi tähelepanek näitab, et ta mõistab inimloomust, ja ma olen temaga 
täitsa päri. See on pagana halb asi noormehele, kui ta siin sellel mageda vee raasukesel kõneleb 
prantsuse keelt. Kui see oleks seal, Atlandil, kus meremehel tuleb vahel juhuslikult selles keeles 
vestelda lootsi või mõne keeleteadlasega, ei pööraks ma sellele suurt tähelepanu, kuigi me vaatame 
alati isegi seal umbusaldusega niisugusele matkakaaslasele, kes liiga hästi seda keelt kõneleb. Siin, 
Ontariol, aga on see minu meelest äärmiseltki kahtlane asjaolu.» 

«Kuid Jasper on ju sunnitud teisel kaldal elavate inimestega prantsuse keelt kõnelema,» lausus 
Rajaleidja. «Ta peab kas seda tegema või siis vait olema, sest seal pole ju üldse kellegi muuga 
rääkida kui ainult prantslastega.» 

«Te ei taha mulle ometi öelda, Rajaleidja, et Prantsusmaa seal, vastaskaldal, asub?» hüüdis 
Cap, osutades pöidlaga üle õla Kanada suunas. «Et siinpool selle mageda vee raasukest on York ja 
teiselpool Prantsusmaa!» 

«Tahan teile ainult öelda, et see siin on York ja seal Ülem-Kanada, ja et siin räägitakse inglise, 
hollandi ja indiaani keelt, seal aga — prantsuse ja indiaani keelt. 

Isegi mingode murdes on palju prantsuskeelseid sõnu, see pole aga nende keelt raasugi paremaks 
teinud.» 

«Täiesti õige. Aga mislaadi inimesed need mingod õige on, mu sõber?» päris seersant, 
puudutades skauti õlast, et oma märkusele, milles peituv tõde tõstis märgatavalt tema väärtust 
kõneleja silmis, rohkem kaalu anda. «Keegi ei tunne neid paremini kui sina, ja ma küsin sinult, mis 
sorti suguharu see on?» 

«Jasper pole ju ometi mõni mingo, seersant.» «Ta räägib prantsuse keelt ja võiks niisama hästi ka 
mingo olla. vend Cap, kas sul tuleb vahest meelde mõni selle õnnetu noormehe toiminguist, mis 
vihjaks reetmisele?» 

«Mitte just päris selgesti, seersant, kuigi ta alustas oma tööd valest otsast. Tõsi küll, et üks tema 
laevnikest keris köit vastupäeva ja kui ma küsisin temalt, mis ta teeb, nimetas ta seda kaabeltau 
kerimiseks. Kahtlen, kas ta üldse midagi selle all mõtles, kuigi ma tean, et prantslased kerivad poole 
oma vabalt jooksvast taglasest valekätt ja nimetavad seda vahest ka «kerimiseks». Siis veel tuleb 
meelde, et Jasper ise kinnitas kliivri faili otse taakluse külge, selle asemel et masti külge panna, 
kuhu see kuulub, vähemalt briti madruste juures.» 

«Vahest on Jasperil mõned kanadalaste võtted oma sõiduki juhtimisel, kuna ta on ju nii kaua 
sealpool järve elanud,» lausus Rajaleidja teise jutu vahele. «Mõne mõtte või sõna ülevõtmine pole 
veel äraandmine ja truudusetus. Ka mina saan vahel mõne mõtte mingodclt, kuid minu süda on alati 


olnud delavaaride juures. Ei, ei, Jasper pole reetur, ja isegi kuningas võiks talle oma krooni laenata, 
nii nagu ta kord usaldab selle oma vanemale pojale.» 

«Ilusad sõnad, ilusad sõnad,» sõnas Cap, tõustes püsti, et sülitada läbi kajuti akna, nagu see on 
kombeks tubakat närivatele meestele, kui nad tunnevad oma moraalset jõudu paisuvat. «See kõik on 
ilus jutt, master Rajaleidja, kuid pagana vähe veenev. Esiteks, tema kuninglik majesteet ei laena 
oma krooni kellelegi, kuna see on vastuolus kuningriigi seadustega, mis nõuavad, et kuningas 
kannaks seda kogu aeg oma püha isiku tunnusmärgina, niisama nagu šerifil peab merel kaasas olema 
hõbeaer. Teiseks on see seaduse silmis suur äraandmine, kui tema majesteedi vanem poeg peaks iganes 
krooni ihkama või tahaks last saada, välja arvatud siis, kui see sünnib seaduslikust abielust, sest 
muidu ajaks ju kumbki eelnimetatud järjekorra segi. Nii- 

siis, sõber Rajaleidja, te näete, et õigeks põhjenduseks peab õiget kurssi pidama. Seadus on 
mõistus ja mõistus on filosoofia ja filosoofia on kindel traal, millest järgneb, et kroone 
reguleerivad seadused, mõistus ja filosoofia.» 

«Mina ei tea suurt midagi sihukestest asjadest, master Cap. Tean ainult seda, et minu omad 
silmad ja kõrvad ütlevad mulle, et Jasper Western pole äraandja.» 

«Siin eksite te jälle, Rajaleidja. On olemas palju veenvam viis üht asja tõestada, kui ainult oma 
silmaga näha või kõrvaga kuulda.» 

«Koloonias võib see nii olla, kuid mitte siin, piirimail.» «See on nõnda looduses, kes valitseb kõige 
üle. Näe, vastavalt meie meeltele on noor Magevesi praegusel silmapilgul tekil ja kui me üles 
läheme, siis võib igaüks meist teda näha. Kuid kui hiljem selgub, et prantslased said täpselt samal 
ajal teate mingist asjaolust ja kui seda asjaolu keegi teine peale Jasperi ei võinud teatada, noh, 
siis me oleme sunnitud uskuma, et see asjaolu peab paika ja et meie silmad ja kõrvad petavad meid. 
Iga jurist ütleb teile seda.» 

«See ei või olla õige ega ka võimalik,» vastas Rajaleidja, «sest me näeme, et see on vastuolus 
tõsiasjadega.» 

«See on rohkem kui võimalik, mu väärt teejuht, see on seadus, absoluutne seadus kuningriigis 
ning seda tuleb sihukesena ka austada ja täita. Ma pooksin omaenda vinna üles niisuguse 
süütõendi põhjal, arvestamata mingeid perekondlikke kaalutlusi, seersant.» 

«Jumal teab, kui palju see kõik Jasperi kohta käib, kuigi ma usun, Rajaleidja, et mis seadusesse 
puutub, siis on master Capil õigus. Faktid on ju niisugused nähtused, mis on palju veenvamad kui 
meie tunded. Me kõik peame valvel olema ega tohi midagi kahüast jätta tähele panemata.» «Nüüd 
tuleb mul meelde,» jätkas Cap uuesti akent käsutades, «et just pärast seda, kui me sel õhtul laevale 
tulime, panin ma tähele midagi, mis tundub äärmiselt kahtlasena ja mis võib otsekohe arvesse tulla 
tõendina selle poisi vastu. Teate, ta pingutas omaenda kätega kuningliku plagu liini. Parajasti astus 
Mabel koos sõdurinaisega pardale. Jasper tegi näo, nagu vaataks ta nende poole ja annaks neile 
juhiseid, kuidas alla kajutisse minna, ise aga, kujutage ette, tõmbas samal ajal Briti lipu maha.» 

«See võis kogemata juhtuda,» kostis seersant, «sest niisugune asi juhtus ka mul enesel... Pealegi 
on plagu liinid 

ühendatud vintsiga ja plagu korralik ülestõmbamine oleneb sellest, kuidas poiss seda heiskas.» 

«Vintsiga,» hüüdis Cap suure halvakspanuga. «Ma sooviksin, seersant Dunham, et saaksin sind 
õpetada õigeid termineid käsutama. Üks plagu liini plokk on niisama vähe vints nagu teie odataolise 
otsaga hellebard on koogutuskonks. Tõsi küll, kui ainult ühest otsast sikutada, siis tõuseb üks otstest 
kõrgemale, kuid kuna te siin oma kahtlustusi ilmutasite, siis arvestan ma 'seda plagu lugu kui fakti. 
Kuid ma arvan, et me ei tohi siiski õhtusööki unustada, kuigi meil oleks ka kas või terve tekialune 
täis äraandjaid.» 


«Selle eest on juba hoolt kantud, vennas, kuid ma loodan, et sa aitad «Vilgast» juhtida juhul, kui 
midagi peaks ette tulema, mis mind sunnib Jasperi areteerima.» 

«Ma ei jäta sind hätta, seersant, ja sel juhul saad sa kindlasti teada, mis see kutter tõeliselt 
suudab korda saata. Ma arvan, et seniajani võis seda vist ainult aimata.» 

«Mina aga,» tähendas Rajaleidja, «olen veendunud, et Jasper on süütu ja soovitan avameelselt 
talitada ning küsida jalamaid poisilt eneselt, kas ta on äraandja või mitte. Mina vastutan Jasperi eest 
kõigi koloonia eelaimuste ja asjaolude vastu.» 

«Sellest pole mingit ,kasu,» kostis seersant. «Mina olen see, kes kannab vastutust selle asja eest 
ja ma palun ning keelan ühtlasi teid kõiki midagi rääkida ilma minu loata. Me peame silmad lahti 
hoidma ja, kõike hästi tähele panema.» 

«Just, just, asjaolud on muidugi peaasr,» kostis Cap. «Üks asjaolu on väärt viitkümmend fakti. 
See on minu teada, kuningriigi seadus. Nii mõnigi mees on asjaolude tõttu võllasse tõmmatud.» 

Jutuajamine oli nüüd lõppenud ja natukese aja pärast ISks kogu seltskond tekile tagasi, igaüks 
valmis oma harjumustele ja iseleomule kõige sobivamal viisil jälgima kahtlustuse all oleva Jasperi 
käitumist. 


XIV PEATÜKK 


Ja seegi mees, kes oli tuim ja nõder, 
kel oli hädine ja surnud pilk, 

läks südaöösel Priamose juurde, 

et öelda: Troojast pool on põlenud. 
Kuningas Henry IV 


Asjad aga arenesid samal ajal oma tavalist rada. Jasper ja tema laev näisid maatuult ootavat, sõdurid 
aga, kes olid harjunud vara tõusma, olid juba oma õlgkotid ruhvis üles otsinud. Tekil polnud kedagi 
peale kutri meeskonnaliikmete, isand Muiri ja kahe naise. Kortermeister tegi kõik, et Mabelile meeldida, 
kuid meie kangelanna ei lasknud ennast häirida neist püüdlustest, kuna ta arvas, et see kõik oli tin gitud 
osalt sõjamehelikust galantsusest, osalt võib-olla ka tema ilusa näokese pärast. Seepärast nautis ta 
rahulikult seda omapärast ümbrust ja olukorda, mis oli täis uudsuse võlu. 

Purjed olid tõstetud, kuid ikka veel polnud tunda mingit tuuleõhku. Järvepind oli nii vaikne ja tüün, 
et kutter paistis liikumatuna paigal seisvat. Jõevool oli ta rannast veidi üle veerand miili edasi kandnud 
ja seal ta nüüd seisiski — kaunina ja sihvakana, kuid otsekui kinni naelutatuna. Noor Jasper seisis tekil 
niivõrd lähedal Mabelile, et, võis vahetevahel küllalt selgesti kuulda neiu vestlust korter-meistriga, kuid 
ta oli liiga arg ja liiga süvenenud oma kohustustesse, et ennast teiste jutu vahele segada. Mabeli kaunid 
sinisilmad jälgisid ootavalt ja huviga tema liigutusi ning kortermeistril tuli mitu korda oma komplimente 
korrata, enne kui neiu neid kuulis, sest too jälgis tähelepanelikult askeldusi laeval, ja võime lisada, et 
oli ka üpris ükskõikne oma kaaslase ilukõne suhtes. Lõpuks jäi isegi isand Muir vakka ja kogu järvel 
valitses nüüd sügav vaikus. Äkki kukkus kuskil käida läheduses aer paati. See. müra kandus kutrini 
niisama selgesti, nagu oleks see tekkinud tema oma tekil. Sellele järgnes mingi sosin, justkui. 

öö ohe, purjed hakkasid lapendama, kostis poomi kriuksumist ja kliivri laksatust. Nende hästituntud 
helide järel kaldus kutter kergelt küljele ja kõik purjed olid äkki tuult täis paisunud. 


«Näed, hakkaski puhuma, Anderson!» hüüdis Jasper oma vanimale laevamehele. «Võta rool enda 
kätte!» 

Mees asuski seda lühikest käsklust täitma. Rool tegi pöörde. Kutri nina tõrkus algul, mõne hetke pärast 
aga oli kuulda vee vulisemist laevanina all ja «Vilgas» libises viie-miililise tunnikiirusega edasi. Kõik see 
toimus sügavas vaikuses. Siis tuli Jasperilt teine käsklus: «Lase alumine sööt veidi lõdvemaks ja hoia 
koosi piki rannikut!» 

Sel hetkel ilmus seltskond ahtrikajutist uuesti tekile. 

«Ega te, Jasper, kavatse meie naabrile, prantslasele, liiga lähedale minna?» tähendas Muir, kes kasutas 
võimalust uuesti vestlust alustada. «Teate, ega ma ei taha sugugi kahelda teie arukuses, aga ma 
kannatan neid kanadalasi niisama vähe nagu vist teiegi.» 


«Ma hoidun selle kalda ligi tuule pärast, isand Muir. Maatuul on alati kõige tugevam ranniku 
läheduses, kui te just niivõrd lähedale ei lähe, et puud tuulevarju pakuvad. Meil tuleb üle Mehhiko lahe 
sõita ja meie tee viib meid, kui me praegusel kursil püsime, üsna kaugele avaveele.» 

«Olen üpris rõõmus, et see pole ehtne Mehhiko laht,» torkas Cap vahele, «sinna ma ei tahaks küll 
niisugusel sisevee laeval sattuda ... Kas see teie kutter kuulab ka hästi 
rooli, master Põrguvesi?» 


«Seda küll, master Cap, kuid nii nagu iga teinegi sõiduk, armastab temagi kiirema sõidu korral 
pärituult.» 

«Loodan, et teil on olemas ka niisugused asjad nagu seda on rehvid, kuigi teil tuleb vist harva juhust 
nende käsutamiseks.» 


Mabeli säravad silmad märkasid Jasperi kaunis näos hetkeks süttinud naeratust ning põgusat 
hämmastuse ja halvustuse ilmet, mida ei näinud keegi teine. 

«Meil on rehve ja meil tuleb neid üsnagi sageli tarvitada,» kostis noormees vaikselt. «Sellel matkal, 
master Cap, avaneb meil kindlasti võimalus teile näidata, kuidas me seda teeme, sest on oodata 
idatuult ja isegi ookeanil ei või tuul kiiremini suunda muuta kui Ontariol.» 

«So-oh! Seda võib küll ainult asjatundmatu mees rääkida. Ma olen näinud Atlandil tuult nagu 
vankriratast 

keerlemas, nii et purjed lipendasid terve tunni, kuid laev seisis liikumatuna paigal, sest ta ei 
teadnud, mis suunda pöörduda.» 


«Meil siin muidugi ei tule ette nii äkilisi muutusi,» vastas Jasper vaikselt, «kuigi me teame, et 
meidki võib tabada ootamatu tuulemuutus. Ma loodan siiski selle maatuulega jõuda esimese 
saareni; sealt edasi sõites on vähem ohtu, et keegi võiks meid Frontenac'i luurepaatidest näha või 
jälitada.» 

«Mis sa arvad, Jasper, kas prantslastel on ka nuhke siin metsatagustel järvedel?» küsis Rajaleidja. 

«Muidugi on. Alles möödunud esmaspäeva õhtul nähti Oswego lähedal randumas puukoorest 
kanuud, kust tulid maale üks indiaanlane ja üks ohvitser. Kui sa oleksid sel ööl oma harilikul 
luurekäigul olnud, siis oleksime vähemalt ühe nendest kinni nabinud.» 

Oli liiga pime selleks, et näha, kuidas nende sõnade juures tugev päevituspuna Rajaleidja näol 
veelgi süvenes. Kohe meenus talle, et ta oli tol ööl fordis viibinud ja oma isa meelelahutuseks 
laulva Mabeli armast häält kuulanud, vaadanud neiu võluvat näokest. Selle ebahariliku mehe üks 
iseloomustavamaid jooni oli ausameelsus nii mõtetes kui tegudes ja sellepärast, kuigi ta tundis oma 
jõudeoleku häbiväärsust, ei oleks talle kunagi pähe tulnud vähendada või eitada oma hooletust. 

«Sul on õigus, Jasper,» vastas ta tagasihoidlikult. «Kui ma oleksin tol ööl väljas olnud, — ja 
mul ei tule tõesti meelde ühtki kaaluvat põhjust, miks ma tulemata jäin, — siis oleks see võinud 
tõesti niimoodi minna, nagu sa ütlesid.» 


«See oli too õhtu, mille te meie seltsis mööda saatsite, Rajaleidja,» tähendas Mabel süütult. 
«Mehele, kes vaenlastega vastamisi seistes nii palju aega metsamail veedab, on andestatav, kui ta 
mõne tunnikese oma vanale sõbrale ja tema tütrele pühendab.» 

«Ei, ei, ma pole vist garnisoni jõudmisest saadik üldse enam midagi muud teinud kui laiselnud,» 
vastas Rajaleidja ohates, «ja see on hea, et poiss nüüd sellest räägib. Laisklemine on laiduväärt asi 
ja laiskvorsti on vaja noomida.» 

«Noomida? Rajaleidja! Ma eitahtnud sugugi midagi halba öelda ja kõige vähem tahtsin ma sulle 
etteheiteid teha selle eest, et üks nuhk või vahest paar indiaanlast on 

meie käest minema lipsanud. Kuna ma nüüd tean, kus sa ulid, pean ma sinu puudumist kõige 
loomulikumaks asjaks maailmas.» 

«Ma ei pane seda sugugi pahaks, Jasper, sest see etteheide oli ära teenitud. Me kõik oleme 
inimesed ja igaüks meist eksib.» 

«See on liiga range, Rajaleidja!» 

«Anna mulle oma käsi, vennas, anna käsi! Ega sina ei andnudki mulle seda õppetundi, seda tegi 
mu südametunnistus.» 

«Hea küll,» segas Cap ennast vahele, «kuna see küsimus on nüüd kõigi asjaosaliste rahulduseks 
lahendatud, ütleksite vahest meile, kuidas saadi teada, et nuhid olid hiljaaegu meile nii lähedale 
tulnud. See sarnaneb üpris väga asjaoluga.» 

Nende sõnade juures astus ta salaja seersandi jalale ja müksas teejuhti küünarnukiga, pilgutades 
samal ajal silma, ehkki viimane märguanne jäi pimeduses tähele panemata. 

«See tuli niimoodi ilmsiks, et Suur Madu leidis järgmisel päeval nende jäljed, — need olid 
sõdurisaapa ja mokassiini jäljed. Pealegi nägi üks meie küttidest kanuud järgmisel hommikul 
Frontenac'i poole sõitmas.» 

«Kas jäljed viisid garnisoni juurde, Jasper?» küsis Rajaleidja nii nõrga ja summutatud häälega, et 
see meenutas noomida saanud koolipoisi häält. «Kas jäljed viisid garnisoni juurde, mu poiss?» 

«Meie meelest mitte, kuigi nad ei läinud muidugi ka üle jõe. Need läksid neeme idatipuni 
jõesuudmes, kust võib näha kõike, mis toimub sadamas. Nagu järeleuurimisel selgus, ei läinud need 
aga üle jõe.» 

«Ja miks ei sõitnud te siis välja ega jälitanud neid, master Jasper?» küsis Cap. «Teisipäeva 
hommikul puhus paras tuul. Sellise ilmaga oleks teie kutter võinud teha üheksa sõlme.» 

«Ookeanil oleks sellest küll kasu olnud, master Cap, kuid siin oleks see olnud mõttetu,» sõnas 
Rajaleidja vahele. «Veepinnale ei jää jälgi, ning mingo ja prantslane suudavad kuradigagi võidu 
joosta, kui nad kord juba jalga on lasknud.» 

«Kellele neid jälgi siis vaja on, kui põgenejaid võib tekilt näha, nagu seda kanuud, millest Jasper 
rääkis. Ka. see, kui neid mingosid ja prantslasi oleks paarkümmend tükki olnud, poleks neid 
suutnud päästa, kui üks hästi ehi- 

tatud briti laev oleks neid jälitanud. Ma vean kihla, master Põrguvesi, kui te oleksite mulle märku 
andnud sellel mainitud teisipäeva hommikul, siis oleksime need lurjused kindlasti kätte saanud.» 

«Ma usun, master Cap, et teie kui vana meremehe nõuanne oleks kindlasti kasulik minusugusele 
noorele laevamehele, kuid puukoorest kanuu jälitamine on aegaviitev ja lootusetu üritus.» 

«Te oleksite pidanud ainult tihedalt tema kännul püsima ja sundima teda randuma.» 

«Sundima teda randuma, master Cap! Te eitaipa meie laevasõidust üldse mitte midagi, kui arvate 
kerge asja olevat sundida puukoorest kanuud randuma. Niipea kui nad avastavad, et nendel ollakse 


kännul, sõuavad need munakoored jalamaid tuulesilma ja enne, kui te sellest olete aru saanud, leiate 
ennast miili või paari kaugusel nendest allatuule paigal seisvat.» 

«Te ei taha mind ometi uskuma panna, master Jasper, et mõni mees võiks nii vähe karta 
põhjaminekut, et sõidab niisuguses munakoores tuulise ilmaga välja kaugele järvele.» 

«Ma olen tihtilugu sõitnud Ontariol puukoorest kanuus, isegi üsna tugeva tuulega. Kui osata neid 
hästi juhtida, siis on nad kõige kindlamad lootsikud, mida ma üldse tunnen » 

Cap viis nüüd oma õemehe ja Rajaleidja kõrvale ning seletas, et Jasperi ülestunnistus spioonide 
suhtes on «asjaolu», ja pealegi «tõsine asjaolu», mida on vaja tähelepanelikult uurida. Jasperi teated 
kanuu kohta olevat nii kahtlased, et paistis koguni, nagu tahaks noor laevamees kuulajaid narritada. 
Jasper oli väga täpselt kirjeldanud kähe randunud isiku väljanägemist ja Capile näis see olevat üsna 
kindel tõend, et Jasperi teadmised nendest ei võinud rajaneda ainult jälgede uurimisele. Ja 
mokassiinide suhtes oli ta öelnud, et siinkandis kannavad neid valged inimesed niisama nagu 
indiaanlased. Ta oli ühe paari ise eneselegi ostnud, ja saapad, seda tuleb silmas pidada, ei ole sugugi 
ilmtingimata sõduri tundemärk. Kuigi suur osa nendest põhjendustest oli seersandi suhtes maha 
visatud, avaldasid nad siiski teatud mõju. Seersandi enese meelest oli see ka veidi imelik, et fordi 
lähikonnas avastati spioonid, tema aga ei teadnud sellest midagi. Ta imestas samuti, kuidas võis 
Jasper seda kõike teada. See, et «Vilgast» oli paaril 

korral saadetud välja järvele sedasorti mehi randa viima või sealt ara tooma, oli õige, kuid siis oli 
Jasperil üsna teisejärguline osa, seda teadis ta kindlasti, kuna kutri kippar teadis sõidu otstarbest 
niisama palju kui teisedki tema laevale toodud reisijad. Seersandile oli arusaamatu ka see, miks 
kõigist juuresolijaist üksi Jasper teadis midagi viimasest reisist. Rajaleidja vaatas asjale teisiti. Talle 
omane ausameelsus sundis teda enesele etteheiteid tegema, et ta polnud täitnud oma kohustusi ega 
hankinud noormehe poolt saadud teateid. Talle ei paistnud sugugi imelikuna, et Jasper teadis neid 
fakte, millest ta oli jutustanud. Talle tundus aga imelik, kui mitte öelda häbiväärne, et tema ise oli 
nendest spioonidest alles nüüd kuulnud, ja Rajaleidja silmis, võis seda ainult Jasperi teeneks, mitte 
aga veaks lugeda. 

«Mis mokassiinidesse puutub, master Cap,» ütles ta pärast lühikest vaikimist, «siis võivad nejd 
tõesti kända nii kahvanäod kui ka punanahad, see,on õige, kuid nendest tekkinud jäljed erinevad 
vastavalt erinevale jalale. Igaüks, kellel on metsaelu kogemusi, oskab vahet teha indiaanlase ning valge 
mehe jalajälje vahel, ükskõik, on selle siis jätnud saabas või mokassiin. .Selleks, et mind uskuma 
panna Jasperi äraandlikkuses, on vaja kindlamaid tõendeid kui need.» 

«Te nõustute ometi sellega, Rajaleidja, et maailmas on olemas äraandjaid,» tähendas Cap arukalt. 

«Ma pole ilmaski tundnud ühtki ausat mingot, ühtki niisugust, keda te oleksite võinud usaldada, 
kui teda miski ahvatles teid ära andma; teiste inimeste petmine näib olevat nendele sisse sündinud ja 
vahel mõtlen ma, et neile tuleb sellepärast pigem kaasa tunda kui taga kiusata.» 

«Miks siis mitte uskuda, et sel Jasperil võiksid olla needsamad nõrkused? Inimene on inimene ja 
inimloomus on vahel vilets asi, nagu ma seda oma kogemustest tean. 

Ma võiksin öelda, et koguni hästi tean, sest ma räägin omaenda loomusest.» 

See oli sissejuhatuseks uuele pikale ja laialivalguvale jutuajamisele, kus oli kuulda hääli nii 
Jasperi süü poolt kui ka vastu, kuni mõlemad, nii seersant kui ka tema nääl, jõudsid oma targutuste 
kaudu peaaegu kindlale veendumusele poisi süüs. Rajaleidja aga kaitses järjest tulisemalt 
süüdistatavat, kusjuures temas muutus järjest tugevamaks veendumus, et Jasperit süüdistati 
ebaõiglaselt. Selles 


213 


ei olnud midagi ebaharilikku, sest et pole paremat võimalust vaidlusaluses küsimuses selgust 
saada, kui alustada selle kaitsmist, ja meie arvamuste hulgas võib kõige vankumatumate hulka 
liigitada neid, mis tulenevad arutlustest, milledes me näiliselt otsime tõde, kuna tegelikult ainult 
toetame eelarvamusi. Nüüd oli seersant niiviisi häälestatud, et ta vaatas kõigile noore laevamehe 
tegudele umbusaldusega. Ja varsti oli ta koos oma sugulasega jõudnud otsusele, et kuna Jasper oli 
saanud spioonidest teateid, mis kuidagi ei olnud seotud tema harilike tööülesannetega, võis seda 
järelikult pidada «asjaoluks». 

Sel ajal, kui seda küsimust laevalael arutati, istus Mabel vaikides oma kajutitrepi juures. Isand 
Muir oli läinud alla ja ennast mugavasti 'sisse seadnud. Jasper aga seisis pisut eemal, käed risti 
rinnal. Ta silmad rändasid purjedelt ja pilvedelt ähmasele rannikupiirjoonele, rannikult järvele ja 
järvelt jälle tagasi purjedele. Meie jutu kangelanna hakkas samuti endamisi mõtisklema. Hiljuti 
seljataha jäänud rännaku erutused, tema saabumispäeva tähistavad sündmused fordis, kohtumine isa- 
ga, kes oli talle tegelikult päris võõras, olukorra uudsus garnisonis ja tema praegune matk 
moodustasid tema vaimusilmale vaatevälja, mille kaudu võis tagasi vaadata ajale, mis näis olevat 
kuudepikkuseks veninud. Tal oli raske uskuda, et ta alles hiljuti oli lahkunud linnast ja kõigist 
tsiviliseeritud elu harjumustest. Ja teda pani eriti imestama see, et Oswegost allalaskumise ajal 
asetleidnud juhtumused ei olnud jätnud temale kuigi tugevat muljet. Ta oli liiga vähe kogenud, selleks 
et teada, et kokkukuhjunud sündmused jätavad mulje, nagu oleks palju aega möödunud, või et reisil 
meie eest mööduvate uute piltide kure vaheldus muudab need meile teatud määral sündmusteks. Kui 
ta oli meelde tuletanud, kui palju aega oli möödunud tema reisi algusest, jõudis ta otsusele, et ta oli 
Rajaleidja ja oma isa seltsis viibinud ainult natuke üle kähe nädala. Mabel oli tütarlaps, kellel 
süda etendas suuremat osa kui kujutlusvõime, kuigi tal ka viimasest polnud sugugi puudust, ja tal ei 
olnud kerge enesele aru anda oma tunnetest nende vastu, kes olid talle asja veel võõrad olnud, sest ta 
ei olnud harjunud oma tundeid analüüsima ja sellepärast ei saanudki ta aru nüüdsama mainitud 
muljete iseloomust. Kuid senini oli tema puhas hing olnud vaba umbusalduseussist ja ta ei aimanud 
seda, mida kumbki tema kaaslastest arvas. 

Kõige vähem aga oleks temas eneses võinud tekkida ja häirida tema usaldustunnet oletus, et üks 
tema kaaslastest võiks olla oma kuninga ja maa äraandja. 

Ameerikat iseloomustas tol ajal, millest me jutustame, tema poolehoid saksa soo vastu, kes 
istus tookord Briti, troonil*, sest nagu see tavaliselt on kõigi provintsidega, muutuvad voorused ja 
head omadused, mis võimukeskuse läheduses annavad tunnistust ainult lipitsemisest ja 
tegutsemistarkusest, provintsis kergeusklike ja võhikute juures teatud mõttes poliitiliseks religiooniks. 
See tõde on niisama, maksev tänapäeval vabariigi võimukandjate suhtes, nagu tol ajal nende kaugete 
valitsejate suhtes, kelle voorusi oli alati tark küta ja kelle puuduste avalikkuse ette toomine oli 
äraandmine. See vaimne sõltuvus tuleneb sellest, et avalik arvamus oleneb suurel määral väljamõel- 
disest, ning maailmas, mis on täis tühist kätlemist oma teadmiste ja eduga, on võimalik tõde teada 
saada kõigi niisuguste küsimuste kohta, mis puudutavad võimu- ja valitsusmeeste huve, ainult 
niisuguste vahetalitajate kaudu, kes toetavad riigimasina juhtijate vaateid. On raske öelda, kumb 
tunne oli ameeriklastes tugevam, kas armastus inglaste või viha Prantsusmaa alamate vastu, kes neid 
rõhusid ja kes piirasid tol ajal Briti kolooniaid fortide ning asunduste vööndiga, mistõttu metslastest 
said prantslaste liitlased. Tollal seal elavad inimesed oleksid vist paarkümmend aastat hiljem 
ookeanitaguste alamate ja Briti krooni muistsete vastaste vahel sõlmitud liitu pidanud täiesti või- 
matuks. Ühe sõnaga, nii nagu provintsis liialdatakse moodidega, nii tehakse seda ka 
tõekspidamistega, ja ustavus, mis Londonis oli ainult poliitilise skeemi osa, oli New Yorgi provintsis 
paisunud usuks, mis oleks võinud peaaegu mägesid paigast nihutada. Rahulolematust oli järelikult 
harva näha, ning Prantsusmaa või prantslaste kasuks toime pandud äraandmine oleks provintslaste 


silmis olnud kõigist asjadest kõige vihkamisväärsem. Viimane asi, milles Mabel oleks võinud Jasperit 
kahtlustada, oli seesama kuritegu, milles teda nüüd salaja süüdistati, ja kui teised tema kaas- 
lased kahtlusepiinu kannatasid, siis tema vähemalt tundis naisena suuremeelset usaldust. Seni ei 
olnud ükski sosistatud sõna veel Mabeli kõrvu ulatunud ja oli muidugi täiesti 


* 1714. aastal tõusis Inglise troonile Hannoveri kuurvürst Georg Ludwig, kes Georg Inime all 
rajas Hannoveri dünastia. 

võimatu, et ta ise oleks võinud niisugusele mõttele tulla. Sellepärast ei tumestanud ükski vari 
neid mineviku- ega olevikupilte, mis nii kiiresti tema elava kujutlusvõime ette ilmusid. 


Aasta aeg ja öö olid igatahes sedalaadi, et süvendasid seda tunnet, mis noorus, tervis ja õnn on 
harjunud ühendama uudsusega. Ilm oli soojem, kui see vahel on selles piirkonnas isegi suvel, kuna 
maa poolt hoovavad õhuvoo-lused tõid enesega kaasa metsajahedust ja -lõhnu. Tuul ei olnud 
kaugeltki mitte vali, kuigi see oli küllalt tugev selleks, et «Vilgast» reipalt edasi viia, ja võib-olla 
ka selleks, et tähelepanu erksana hoida selles kindlusetuses, mis enam-vähem kaasneb pimedusega. 
Kuid näis, et Jasperit see ei häirinud, nagu võis järeldada tema sõnadest, mis ta ütles tema ja Mabeli 
vahel toimunud lühikese jutuajamise ajal. 


«Kui me nii kiiresti edasi liigume, Magevesi, (Mabel oli juba õppinud niiviisi noort laevameest 
kutsuma) ei lähe meil palju aega oma sihtkohta jõudmiseks,» tähendas tütarlaps. 

«Kas teie isa ütles teile, Mabel, kus see asub?» 

«Ta ei öelnud mulle midagi. Minu isas on selleks liiga palju sõduriloomust ja ta pole sugugi 
harjunud oma läheduses nägema oma perekonnaliikmeid, et rääkida niisugustest asjadest. Kas meie 
reisisihist on keelatud rääkida?» 

«See ei või enam kaugel olla, kui me praeguses sihis edasi liigume. Kui me oleme kuus- või 
seitsekümmend miili ära sõitnud, jõuame St. Lawrence'i *, mille prantslased võivad meile liiga 
tuliseks kütta. Ükski retk sellel järvel ei saa olla eriti pikk.» 


«Nõnda räägib ka minu onu Cap, kuid mulle, Jasper, näivad Ontario ja ookean üsna sarnastena.» 

«Teie olete ookeanil olnud! Ja mina, kuigi ma tahan- olla meremees, ei ole ilmaski veel näinud 
soolast vett! Te peate oma südames, Mabel Dunham, tundma vist suurt põlgust niisuguse meremehe 
vastu, nagu mina seda olen?» 

«Minu südames ei ole midagi niisugust, Jasper Magevesi. Mis õigus on minul, kogemusteta ja 
teadmisteta tütarlapsel, üldse kedagi põlata. Teid aga usaldab major ise ja te 


*St. Lawrence — jõgi Põhja-Ameerikas; moodustab üle 100 km laiuse suudmelahe kaudu 
Suurte Järvede väljavoolu Atlandi ookeani. 

juhite niisugust laeva nagu «Vilgas»! Ma pole ilmaski olnud ookeanil, kuigi ma olen teda 
näinud, ja ma kordan, et ma ei näe mingit vahet selle järve ja Atlandi ookeani vahel...» 

«Ja ka nende vahel, kes järvel või merel purjetavad? Küna teie onu nii palju rääkis meie mageda 
vee madruste vastu, kartsin ma, Mabel, et te hakkate meisse suhtuma nagu petistesse.» 

«Ärge selle üle muretsege, Jasper, sest ma tunnen oma onu, ja kui ta New Yorgis käib, teeb ta 
maha ka neid, kes kuival maal elavad, nagu ta nüüd maha teeb sisevetel purjetajaid. Ei, ei! Ei minu 


isa ega mina pea mikski niisuguseid arvamisi. Kui minu onu Cap räägiks avameelselt, siis selguks, 
et tal on veel halvem arvamine sõdurist kui madrusest, kes pole kunagi merd näinud.» 


«Kuid teie isa, Mabel, peab sõduritest rohkem lugu kui kellestki teisest ja ta tahab, et teist saaks 
sõdurinaine.» 

«Jasper Magevesi! Mina ja sõdurinaine! Minu isa soovib seda? Miks peaks ta midagi niisugust 
soovima? Missugune on see sõdur garnisonis, kellega ma võiksin abielluda või kellega rria peaksin isa 
soovi kohaselt abielluma?» 

«Ülisuurest armastusest oma elukutse vastu võidakse ette kujutada, et sõduriseisus teeb tasa tuhat 
puudust.» 

«Kuid ei ole tõenäoline, et keegi võiks oma elukutset niivõrd armastada, et see sunniks teda kõik 
muu tähele panemata jätma. Te ütlesite, et minu isa soovib, et ma abielluksin sõduriga, kuid Oswego 
garnisonis pole. praegu ühtki, sõdurit, kellele ta mind vahest tahaks anda. Ma olen täbaras olukorras, 
sest kuigi ma ei ole küllalt hea selleks, et saada ühe garnisoni härrasmehe naiseks, arvan ma siiski, 
et isegi teie, Jasper, olete nõus, et ma olen liiga hea lihtsõduri naiseks.» 

Nii avameelselt rääkides punastas Mabel enese teadmata, kuigi pimedus varjas seda tema kaaslase 
eest, ja ta naeris ebalevalt, sest ta tundis, et kui piinlik,see küsimus ka polnud, oli seda siiski vaja 
ausalt arutada. Jasper paistis tema olukorrasse teistmoodi suhtuvat kui ta ise. 

«See on õige, Mabel,» ütles ta, «teie ei ole see, keda nimetatakse leediks selle sõna tavalises 
mõttes . ..» 

«Ega üheski teises mõttes, Jasper,» katkestas teda tuliselt õilsameelne tütarlaps, «selles punktis 
mul ei ole loodetavasti auahneid soove. Saatus on minust teinud seersandi 

tütre ja ma olen rahul, kui ma jään selleks, kellena ma olen sündinud.» 

«Kuid kõik ei jää selleks, kellena nad on sündinud, Mabel. Mõned tõusevad kõrgemale ja mõned 
langevad jälle madalamale. Paljudest seersantidest on saanud ohvitserid ja koguni kindralid ja miks 
ei võiks seersantide tütardest saada ohvitseriprouad?» 

«Seersant Dunhani tütre puhul ma ei tea mingit muud põhjust kui see, et ükski ohvitser ei soovi 
arvatavasti teda oma naiseks võtta,» kostis Mabel naerdes. 

«Teie võite ju seda arvata, kuid viiekümne viiendas rügemendis on neid, kes seda asja paremini 
teavad. Selles rügemendis, Mabel, on kindlasti üks ohvitser, kes tahab teid oma naiseks saada.» 

Välgukiirusel vilksatas Mabeli peast läbi mõte viiest või kuuest leitnandist korpuses, kes oma 
vanuse ja tundmuste tõttu oleksid tõenäoliselt võinud niisugust soovi avaldada. Me ei näitaks tema 
iseloomu õiges valguses, kui vaikiksime sellest, et Mabeli rinnas tõusis hetkeks elav rahuldustunne 
mõtte juures olla tõstetud kõrgemale oma praegusest seltskondlikus! positsioonist. Ja kuigi ta 
kinnitas, et on sellega rahul, tundis ta, et see ei või talle täit rahuldust pakkuda, kuna ta oli peene 
kasvatuse saanud. Kuid see tunne kadus sama kiiresti kui ilmus, sest Mabel Dunhamis oli liiga palju 
õilsust ja naiselikkust, selleks et vaadata abielusidemetele kaine pilguga ja arvestada ainult 
seltskondliku positsiooni eeliseid. See tundevälgatus oli tingitud ainult tema linnakasvatusest, kuna 
sügavamalt läbikaalutud otsus, mis püsima jäi, rajanes tema loomusele ja tõekspidamistele. 

«Maei tunne ühtki ohvitseri viiekümne viiendas või mõnes teises rügemendis, kes võiks vahest nii 
rumala asjaga hakkama saada, ja ma ei usu ka, et mina saaksin hakkama nii rumala tembuga, et 
abielluksin ohvitseriga.» 

«Rumala, Mabel?» 

«Jah, rumala, Jasper! Te teate niisama hästi nagu minagi, mida maailm arvab niisugusest sammust, 
ja mul oleks piinlik, väga piinlik, kui ma leiaksin, et minu abikaasa kunagi “>eaks seda kahetsema, 


et ta oli niivõrd kiindunud ühesse ilusasse näolapikesse ja kehakujusse, et abiellus temast palju 
madalamal seisva ja nimelt seersandi tütrega.» 
«Teie abikaasa, Mabel, ei mõtleks vist niivõrd isale kui tütrele.» 

Tütarlaps rääkis reipalt, kuid tema toonis oli tunda meeleliigutust. Ta vaikis ligi minut aega pärast 
seda, kui Jasper oli viimase märkuse teinud, enne kui hakkas uuesti kõnelema. Ja siis jätkas ta 
tõsisema tooniga, milles terane kõrv oleks võinud tabada nukrusevarjundit. 

«dsa ja laps peaksid niiviisi elama, et nendel oleks ainult üks süda, üks tunde- ja mõtlemisviis. 
Igas suhtes ühised huvid on minu meelest niisama vajalikud mehe ja naise kui ka ühe perekonna 
liikmete vahel õnneliku elu saavutamiseks. Kõige tähtsam on, et mehe ja naise vahelised suhted ei 
annaks mingil juhul põhjust selleks, et üks nendest peaks ennast õnnetuna tundma, sest maailma elu 
pakub isegi küllalt neid põhjusi.» 

«Kas ma pean sellest niiviisi aru saama, Mabel, et te keelduksite abiellumast ohvitseriga lihtsalt 
sellepärast, et ta on ohvitser?» 

«Kas teil on õigust mulle niisugust küsimust esitada, Jasper?» küsis Mabel naeratades. 

«Ei mingit muud õigust, kui see, mille võib anda tugev soov näha teid õnnelikuna, — see on 
muidugi väga nõrk õigustus. Minu rahutust suurendab asjaolu, et teie isa kavatseb veenda teid 
abielluma leitnant Muiriga, nagu ma juhuslikult sain teada.» 

«Minu armas, kallis isa ei või ometi midagi nii naeruväärset, midagi nii julma tahta!» 

«On see siis julm soovida, et teist saaks kortermeistri naine?» 

«Ma ütlesin teile juba, mis ma sellest asjast arvan, ja mul pole enam midagi sellele juurde lisada. 
Kuna ma teile nii avameelselt vastasin, Jasper, on mul õigus küsida, kust te teate, et minu isa 
niisugust asja kavatseb?» 

«Seda, et ta teile on abikaasa välja valinud, kuulsin ma tema enese suust. Me ajasime temaga 
sageli juttu, kui ta jälgis varustuse laevale laadimist ja siis ta rääkiski mulle seda. Ja et leitnant Muir 
kavatseb teile abieluettepanekut teha, seda tean ma ohvitseri enese suust. Ja kui ma need kaks juttu 
kokku panin, siis ma jõudsingi nimetatud arvamusele.» 

«Kas minu armas isa, Jasper,» — Mabeli nägu hõõgus nagu tules ja sõnad tulid tal suust 
aeglaselt, otsekui vastu tahtmist, — «kas minu kallis isa ei mõelnud vahest kedagi teist? Sellest, mis 
teie rääkisite, ei järgne sugugi, et ta mõtles leitnant Murri.» 

«Kas see ei ole siis tõenäoline, Mabel, otsustades kõige selle järgi, mis on aset leidnud? Mis tõi 
kortermeistri siia? Ta pole kunagi varem leidnud vajaliku olevat mõne saarele saadetava väesalgaga 
kaasa minna. Ta kavatseb teid oma naiseks võtta ja teie isa on otsustanud, et teist peab tema naine 
saama. Te peate ometi aru saama, Mabel, et leitnant Muir on teie pärast kaasa tulnud.» 

Mabel ei vastanud midagi. Tema naiselik vaist oli talle öelnud, et ta on kortermeistri 
imetlusobjektiks, kuigi ta vaevalt uskus, et see imetlus küünib nii kaugele, nagu Jasper seda oletas. 
Samuti oli la jutuajamisest oma isaga aru saanud, et isal oli tema mehelepanekuga tõsi taga, kuid ta 
ei oleks ilmaski jõudnud oma. mõistusega järeldusele, et selleks meheks pidi saama leitnant Muir. Ta 
ei uskunud seda nüüdki veel, kuigi ta ei aimanud kaugeltki tõtt. Tema arust olid tema isa juhuslikud 
märkused, mis olid tütarlapsele silma torganud, tingitud pigem üldisest soovist näha seda, et tema 
tütar on enesele kõdu loonud, kui soovist näha teda ühendatuna mingi kindla isikuga. Neid mõtteid 
hoidis ta aga salajas, sest eneseväärikus ja naiselik tagasihoidlikkus ütlesid talle, et ei ole sünnis 
neid küsimusi arutada oma praeguse kaaslasega. Kui nad olid tükk aega. vaikinud ja see hakkas juba 
mõlemale piinlikuna tunduma, muutis ta kõneainet ning ütles: 

«Ma tahan ainult ühte veel öelda selle asja kohta, Jasper: te võite olla kindel, et leitnant Muirist, 
kuigi ta oleks ka kolonel, ei saa kunagi Mabel Dunhami abikaasa. Ja nüüd rääkige mulle meie 
sõidust. Millal see lõpeb?» 


«See on teadmata. Kui me kord järvel oleme, siis sõltume tuule ja lainete armust. Rajaleidja ütleb 
teile, et see, kes hakkab hommikul hirvejahti pidama, ei tea öelda, kus ta ööbib.» 

«Kuid me ei ole hirvejahil ja praegu pole ka hommik: niisiis ei pea Rajaleidja tarkus paika.» 

«Kuigi me ei ole hirvejahil, oleme siiski selle jahil, mida on vahest niisama raske kätte saada. Ma 
ei saa teile rohkem öelda, kui ma juba olen öelnud, sest me peame vait loiema, ükskõik, kas sellest 
midagi oleneb või mitte. Kuid ma kardan, et ma ei saa teid enam kuigi kaua «Vilkal» pidada, et teile 
näidata, mis see laevuke suudab korda saata ilusa või siis tormise ilmaga.» 

«Ma arvan, et see naine on rumal, kes kunagi abiellub. 

meremehega,» ütles Mabel järsult ja justkui vastu tahtmist. 

«See on imelik vaade. Miks te nõnda mõtlete?» 

«Sest et meremehe naisel on kindlasti võistleja tema laeva näol. Minu onu Cap ütleb samuti, et 
meremees ei tohiks kunagi abielluda.» 

«Tema mõtleb soolase vee madruseid,» kostis Jasper naerdes. «Kuigi ta arvab, et naised ei ole küllalt 
head nende jaoks, kes purjetavad ookeanil, on nad tejna arust üsna sobivad nendele, kes sõidavad 
järvedel. Ma loodan, Mabel, et te ei ammuta oma arvamusi mageda vee laevnikest kõigest sellest, 
mida master Cap nendest räägib.» 

«Puri, ahoi!» hüüdis seesama mees, kellest nad parajasti rääkisid. «Või paat, ahoi! See on vist 
tõenäolisem.» 

Jasper jooksis,parda juurde. Ja tõesti, umbes saja jardi kaugusel võis kutri alltuule-küljes 
märgata mingit tillukest eset. Jasper veendus esimese pilguga, et see oli puukoorest kanuu, sest kuigi 
pimeduses ei olnud võimalik vahet teha värvide vahel, võis ööpimedusega harjunud silm tajuda lä- 
heduses olevate esemete piirjooni. Niisugused silmad nagu Jasperi omad, mis olid ammust ajast 
harjunud veepinnal olevaid asju märkama, ei võinud eksida, ja sellepärast Jasper teha õige järelduse. 

«Vahest on see mõni vaenlane?» tähendas noormees. Vaja kinni püüda.» 

«Ta sõuab mis jaksab, vennas,» tähendas Rajaleidja, «ning kavatseb sinu nina alt mööda sõita, et 
jõuda peal-tuule-küljele. Niisama edukalt võiksid sa lumesaabastes põtra taga ajada!» 

«Las läheb vastutuult!» karjus Jasper tüüril olevale mehele. «Pööra vastutuult, niipalju kui annab. 
Jah, nõnda! Seis, pea kinni!» 

Tüürimees täitis käsku, ja «Vilgas» kündis nüüd rõõmsalt vetevälja. Paari minutiga oli kanuu 
jäänud nii kaugele allatuule, et põgenemine muutus võimatuks. Nüüd sööstis Jasper ise rooliratta 
juurde ning pöörates seda osavalt ja ettevaatlikult, jõudis ta tagaaetavale nii lähedale, et sai kanuust 
pootshaagiga kinni haarata. Kanuus olnud kaks inimest lahkusid sellest vastava käsu peale ja vaevalt 
olid nad kutri tekile jõudnud, kui selgus, et need olid Noolepea ja tema naine. 


XV PEATÜKK 


Mis pärlit rikas eal ei osta jõua 
ja mille teadus jätab kogumata, 
et vaesed põlatud võiks teda leida 
nii mõni kordki ilma vaevata? 
Mul ütle, ja ma ütlen, mis on tõde. 


Cowper 


Kohtumine indiaanlase ja tema naisega ei äratanud selle sündmuse pealtnägijate suuremas osas 
mingit imestust, kuid Mabel ja kõik need, kes teadsid, mil viisil see pealik oli Capi seltskonnast 
lahkunud, tundsid korraga kahtlust, mida oli palju kergem tunda kui mingi kindla faktiga põh- 
Jendada. Rajaleidja, kes üksi suutis vangidega vabalt jutelda, — sest vangideks võis neid ju nüüd 
pidada, — viis Noolepea kõrvale ja ajas temaga'pikalt juttu sellest, miks ta oli oma kohustuste 
täitmisest kõrvale hiilinud ja kuidas ta oli viimase aja veetnud. 

Tuskaroora kuulas neid pärimisi ja vastas indiaanlase külma rahuga. Matkasalgast lahkumineku 
kohta tõi ta väga lihtsaid vabandusi ja need näisid olevat küllaltki usutavad. Kui ta oli leidnud, et 
nende kamp on oma redupaigas avastatud, püüdis ta loomulikult ennast päästa. Selle kavatsu-sega 
sööstis ta metsa, sest ta ei kahelnud põrmugi, et kõik need, kes ei suutnud sellega toime tulla, 
tapetakse sealsamas» kohapeal. Ühe sõnaga, ta oli jalga lasknud, et oma elu päästa. 


«Hästi,» kostis Rajaleidja, teeseldes, et ta usub teise vabandusi, «minu verrd talitas väga arukalt, 
kuid miks järgnes talle tema naine?» 

«Kas siis kahvanägude naised ei järgne oma meestele? Kas Rajaleidja ei oleks tagasi 
vaadanud, et näha, kas see, keda ta armastab, järgneb talle?» 

Need sõnad olid öeldud hetkel, mil teejuhi meel oli neile kõige vastuvõtlikum, kuna Mabeli õrn ja 
truusüdamlik olek vallutasid järjest rohkem ta meeli. Tuskaroora, kes ei suut- 

nud küll aru saada põhjusest, nägi, et tema vabandus võeti vastu, ja ta seisis vaikse auväärsusega, 
oodates järgmisi küsimusi. 

«See on arusaadav ja loomulik,» kostis Rajaleidja inglise keeles, minnes enesele märkamatult ühelt 
keelelt teisele üle, mis oli tingitud teda haaranud erutusest või harjumusest. See on loomulik ja võis 
tõesti niiviisi olla. Naine järgneb muidugi mehele, kellele ta truudust vandunud, ning see mees ja 
naine on samast lihast ja luust. Mabel oleks vist ka seersandile järele läinud, kui see oleks seal 
olnud ja niiviisi põgenenud, ja pole kahtlust, et õrnatundeline tütarlaps oleks järgnenud ka oma 
abikaasafe ... «Sa räägid ausalt, tuskaroora,» ütles ta, minnes üle teisele keelele. «Sinu jutt on aus 
ning väga meeldiv ja õige. Kuid miks jäi minu vend nii kauaks fordist eemale? Tema sõbrad mõtlesid 
tihti tema peale, kuid ei näinud teda üldse.» 

«Kui hirv järgneb põdrale, kas siis põder ei pea jängnema hirvele?» vastas tuskaroora naeratades ja 
puudutas paljutähendavalt sõrmega küsitleja õlga. «Noolepea naine järgnes Noolepeale, ja oli õige, 
kui Noolepea järgnes oma naisele, kes oli teelt eksinud ja keda sunniti toitu valmistama võõras 
vigvamis.» 

«Ma saan sinust aru, tuskaroora. Naine sattus mingode kätte ja sina jälitasid neid.» 

«Rajaleidja näeb niisama kergesti põhjust, nagu ta näeb sammalt metsapuudel. Nii see oli.» 

«Ja kui palju aega sellest on, kui sa oma naise tagasi said ja kuidas sa seda tegid?» 

«Kaks päikest. Juunikaste ei viivitanud tulemisega, kui ta mees sosistas talle kõrva raja.» 

«Hüva, hüva, kõik see näib loomulik ja on kooskõlas abieluinimeste vahekorraga. Kuid, tuskaroora, 
kuidas sa said selle kanuu ja miks sa garnisoni asemel aerutasid St. Lawrence'i poole?» 

«Noolepea oskab teha vahet oma ja võõra vahel. See kanuu on minu, ma leidsin selle fordi 
lähedalt rannalt.» 

«See kõlab arukalt, sest ükskõik kelle oma, mingi kanuu on, indiaanlane yõtab selle pikema jututa 
enesele. Kuid ikkagi on imelik, et me ei näinud kumbagi, ei seda poissi ega tema naist, sest see kanuu 
pidi ju jõest välja sõitma enne meid.» 

See mõte, mis oli välgatanud teejuhi peas, esitati nüüd indiaanlasele küsimuse kujul. 


224 


«Rajaleidja teab, et ka sõjamehel võib häbitunne olla. Isa oleks minult oma tütart taga nõudnud ja 
mina ei võinud teda isale anda. Ma saatsin Juunikaste kanuu järele ja keegi ei lausunud naisele 
midagi. Tuskaroora naine ei luba enesele seda vabadust, et kõnetada võõraid mehi.» 

Kõik see oli samuti usutav ja kooskõlas indiaanlaste iseloomu ja tavadega. Noolepea oli 
kombekohaselt saanud kätte poole oma tasust, enne kui ta Mohawk'ist lahkus, ja see, et ta oli 
ülejäänud osa nõudmisest loobunud, andis tunnistust mõlema poole õiguste ausast arvestamisest, mis 
on üsna sageli iseloomulik metsinimeste kõlblustundele, niisama nagu ristiinimese omalegi. 
Rajaleidja taolise ausameelse mehe silmis oli Noolepea käitunud õrnatundeliselt ja kombekalt, 
kuigi teejuhi enese avameelsele loomusele oleks rohkem sobinud isaga kokku saada ja talle lihtsalt tõtt 
rääkida. Kuid kuna ta oli harjunud indiaanlaste käitumisega, et paistnud talle teise talitusviisis 
midagi ebatavalist olevat. 

«Su jutt jookseb nagu allamäge voolav vesi, Noolepea,» lausus ta, mõtisklenud viivukese, «ja ma 
pean tõele au andma. Niisugune talitusviis vastab punanaha pruukidele, kuigi ma ei usu, et see oleks 
kahvanäole sobinud. Sa ei tahtnud näha tüdruku isa kurbust?» 

Noolepea kummardas rarmlikult, justkui nõus olles. 

«Mu vend ütleb mulle veel midagi,» jätkas Rajaleidja, «ja siis ei ole enam ühtki pilvekest tema 
vigvami ja jänkide palkmaja vahel. Kui ta suudab minema puhuda viimase uduraasukese, vaatavad 
tema sõbrad talle niiviisi, nagu istuks ta omaenda tulelõkke juures, ning ta võib vaadata neile, nagu 
oleksid nad oma relvad kõrvale pannud ja unustanud, et nad on sõjamehed. Miks vaatas Noolepea 
kanuu nina St. Lawrence'i suunas, kus peale vaenlaste kedagi teist ei ole?» 

«Miks vaatasid Rajaleidjaga tema sõbrad samas suunas?» küsis tuskaroora rahulikult. «Tuskaroora 
võib samas suunas vaadata kui jänki.» 

«Noh, tõtt öelda, Noolepea, me oleme siin maad kuulamas, sellepärast purjetamegi, teiste sõnadega, 
me oleme kuninga ülesandel väljas ja meil on õigus siin olla, kuigi meil vahest pole õigust rääkida seda, 
miks me siin oleme.» 

«Noolepea nägi suurt lootsikut ja talle meeldib näha Magevee nägu. Ta liikus päikese poole õhtul, 
oli teel oma vigvami poole, kuid kui ta nägi, et noor meremees võttis 

teise kursi, pöördus ka tema, et samasse suunda vaadata. Magevesi ja Noolepea olid koos viimasel 
jälituskäigul.» 

«See võib kõik õige olla, tuskaroora, ja me ütleme sulle tere tulemast. Te peate meie 
metsloomaliha süüa saama ja siis peame me üksteisest lahkuma. Loojenev päike on meie selja taga ja 
me mõlemad liigume kiiresti. Minu vend eemaldub liiga palju sellest, mis ta otsib, kui ta ei pöördu 
ümber.» 

Rajaleidja läks nüüd teiste juurde tagasi ja jutustas oma. küsitluse tulemustest. Tema ise näis 
uskuvat, et Noolepea seletused olid õiged, kuigi ta möönis, et on mõistlik olla ettevaatlik inimesega, 
keda ta ei sallinud, kuid tema kaaslased, välja arvatud Jasper, näisid neid seletusi vähem uskuvat. 

«See sell tuleb otsekohe raudu panna, vend Dunham ,» lausus Cap, niipea kui Rajaleidja oli 
lõpetanud oma jutustuse. «Ta tuleb anda politsei kätte, kui magedal veel on sihuke ametimees olemas, 
ja niipea kui me jõuame sadamasse, tuleb ta sõjakohtu kätte anda.» 

«Ma arvan, et targem on poiss kinni pidada,» vastas seersant, «kuid rauad on ülearused seni, kuni 
ta jääb kutrile. 

Homme uurime seda asja põhjalikumalt.» 

Noolepea kutsuti kohale ja talle teatati otsus. 

Idiaanlane kuulas tõsiselt ega vaielnud vastu. Vastuoksa, ta alistus selle rahuliku ja tagasihoidliku 
väärikusega, millega Ameerika päriselanikud teatavasti alistuvad saatusele, ja astus kõrvale, 


jälgides tähelepanelikult, kuid rahulikult tema ümber toimuvat. Jasper laskis kutri purjedel paisuda ja 
«Vilgas» jätkas oma teekonda. 

Hakkas kätte jõudma valveposti vahetamise ja magamamineku aeg. Suurem osa seltskonnast läks 
alla. Tekile jäid ainult Cap, seersant, Jasper ja kaks meeskonnaliiget. Noolepea ja tema naine jäid 
samuti tekile. Mees seisis eemal, — tagasihoidlik ja uhke, kuna naine ilmutas oma oleku ja 
passiivsusega leebust ning alandlikkust, mis iseloomustab indiaani naist. 

«Sa leiad oma naisele koha all, Noolepea. Minu tütar hoolitseb seal tema eest,» ütles lahkelt 
seersant, kes oli samuti tekilt lahkumas. «Seal on ka üks puri, milles sa ise võid magada.» 

«Ma tänan, mu isa. Tuskaroorad pole vaesed. Naine toob kanuust vaibad.» 

«Nagu soovid, mu sõber. Me peame vajalikuks sind kinni pidada, mitte aga kinni panna või halvasti 
kohelda. Saada 

skvoo kanuusse vaipade järele ja mine ise ka alla ning anna meile aerud üles. Kuna «Vilkal» on 
vahest unimütse, Magevesi,» lisas seersant tasemini juurde, «on parem aerud ara koristada.» 

Jasper oli sellega nõus. Noolepea ja ta naine, kelle juures vastuhakkamine ei tulnud nähtavasti üldse 
küsimusse, täitsid vaikselt antud korralduse. Oli kuulda, kuidas indiaanlane tegi oma naisele paar 
teravat märkust, kui mõlemad kanuus kohmisid. Naine võttis need vastu vajkse alistumisega jar 
parandas otsekohe oma eksisammu. Ta pani tagasi vaiba, mille oli juba välja võtnud, ja otsis teise, 
mis tema hirmuvalitsejale vist rohkem meeldis. 

«Säh, siin on minu käsi, Noolepea,» ütles seersant, kes seisis reelingul, jälgides nende kähe 
askeldusi, kes olid liig aeglased unevaeva tundva mehe kannatamatuse jaoks. «On juba hilja ja meil, 
sõduritel, on olemas niisugune asi nagu äratussignaal. Seepärast vara voodi ja niisama vara üles!» 

«Noolepea tuleb,» kostis vastus ja tuskaroora astus kanuu nina poole. 

Ainsa ropsuga lõikas terav nuga paati hoidva nööri läbi, kutter aga sööstis edasi, jättes enese taha 
kerge, hapra kanuu, mis otsekohe muutis suunda'j a jäi peaaegu liikumatuna paigale. See trikk oli 
nii äkki ja osavalt korda saadetud, et kanuu oli enne «Vilka» taga, kui seersant seda kavalust taipas, 
ja ta oli juba täiesti kutri kiiluvette jäänud, kui seersant sellest oma seltsilistele teatas. 

«Vallata!»- karjus Jasper, tõmmates kliivrit teisele poole, mille tõttu kutter kiiresti tuult püüdis. 
Kõik ta purjed lehvisid — ta sööstis täistuulde, nagu meremehed ütlevad, ja varsti oli kerge sõiduk sada 
jalga eemal oma endisest köhast. Kui kiiresti ja osavalt see ka ei toimunud, ei olnud see siiski kiirem 
ega otstarbekam kui tuskaroora vastavad sarrnnud. Taiplikkusega, mis näitas teatud määral laeva- 
sõidu tundmist, oli too haaranud oma aerud, ja kanuu lendas nüüd üle vee, kusjuures naine teda kogu 
jõust abistas. Ta liikus edela suunas ehk niisugusel joonel, mis viis teda ühel ajal nii vastutuult kui ka 
ranna poole ja sellega oli ta ka kutrist nii kaugele jõudnud, et polnud enam karta, et viimane võiks 
talle järele jõuda, kui ta kanuule järele loovima hakkas. Kui «Vilka» purjed tuules paisusid ja ta 
jõudsalt edasi rühkis, teadis Jasper, et nüüd on vaja pidurdada, enne kui kutter on teelt eksinud. Ta 
pööras tüüriratast ning paari 

minuti pärast tegi kräbe väike sõiduk pöörde. Ta purjed langesid kiiresti alla ja kui laev hakkas 
vastassuunas liikuma, paisusid need jälle tuult täis. 

«Ta pääseb minema!» hüüdis Jasper samal hetkel, kui oli heitnud pilgu kutri ja kanuu liikumise 
suunale. «See kaval lurjus sõuab kindlasti vastutuult ja «Vilgas» ei jõua ilmaski talle järele.» 

«Teil on ju kanuu!» hüüdis seersant, ilmutades poisikese õhinat oma sooviga tagaajamisest osa 
võtta. «Laseme selle vette ja kihutame talle järele!» 


«Sellest pole käsu. Kui Rajaleidja oleks olnud tekil, siis oleks väljavaateid olnud, kuid nüüd pole 
enam mingit lootust. Kanuu vettelaskmine võtaks kolm-neli minutit ja sellest on Noolepea kavatsuste 
läbiviimiseks küllalt.» 

Mõlemad, nii Cap kui ka seersant, mõistsid, et see on õige. Ja see oli silmanähtav ka meresõidu alal 
vähem kogenud inimesele. Kaldani oli kõigest alla poole miili maad ja kanuu libises juba selle varju 
niisuguse kiirusega, mis näitas, et ta jõuab randa enne, kui tagaajajad suudavad vahest katta poolegi 
sellest maast. Kanuu enese olejas võinud kätte saada, kuid see oleks olnud käsutu saak, sest metsa 
kaudu minnes oleks Noolepea arvatavasti suutnud veel kindlamini teisele kaldale jõuda, ilma et teda 
oleks avastatud, kui sel juhul, .kui tal oleks võimalik olnud uuesti proovida järve 

kaudu minna, kuigi see võis olla ja oligi vist seotud suurema jõupingutusega. Keerati jälle 
vastumeelselt kutri rooli. «Vilgas» pööras justkui kannal ringi ja saavutas niiöelda vaistuliselt oma 
endise kursi. Jasper oli kõike seda teinud sügavas vaikuses. Tema abilised taipasid juba, mis vaja 
teha ja abistasid teda justkui mehaaniliselt matkides. Sel ajal, kui kutter manööverdas, haaras Cap 
seersandi kuuenööbist ja tiris ta kajuti ukse juurde, kus neid ei võidud kuulda. Seal hakkas ta heietama 
oma mõttemõlgutusi. 

«Kuule, vend Dunham,» ütles ta kurjakuulutava ilmega. «See on asi, mis nõuab põhjalikku 
kaalumist ja suurt ettevaatlikkust.» 

«Sõdurielu, vend Cap, nõuab alatasa järelemõtlemist ja ettevaatlikkust; Kui me siin piirimail 
jätaksime ühe neist tähele panemata, siis oleks esimesel tukastusel meie peadelt skalbid läinud.» 

«Kuid ma arvan, et see Noolepea vangivõtmine on asjaolu ja ma lisaksin teise asjaoluna juurde 
veel tema põgenemise. See Jasper Magevesi pidi selle eest hoolt kandma!» 

«Need mõlemad on tõesti asjaolud, vennas, kuid nad tõestavad vastupidiseid asju. Kui see on 
asjaolu poisi vastu, et indiaanlane põgenes, siis kõneleb tema kasuks asjaolu, et enne seda nabiti 
indiaanlane kinni.» 

«Nii, nii, kuid kaks tõsiasja ei räägi teineteisele vastu , nagu kaks eitust. Kui sa tahad teha vana 
meremehe nõuande järgi, seersant, siis ei tohi silmapilkugi viivitada, vaid on vaja otsekohe astuda 
vajalikud sammud laeva ja kõigi tema pardal olijate julgeoleku kindlustamiseks. Kutter libiseb nüüd 
üle lainete kuue sõlme kiirusega ja kuna sellel tiigiraasukesel vahemaad on üpris väikesed, siis 
võime kõik veel enne hommikut osutuda mõnes prantsuse sadamas ning enne öö saabumist mõnes 
prantsuse vanglas.» 

«See võib väga õige olla. Mida sa soovitad mul teha, vennas?» 

«Minu arust peaksid sa selle master Magevee jalamaid areteerima, saatma ta alla mõne tunnimehe 
hoolde ja andma kutri juhtimise mulle. Kõik see on sinu võimuses, kuna ylaev kuulub sõjaväele ja 
sina oled siin väejuhatuse käsutav ohvitser.» 

Seersant Dunhamil kulus rohkem kui tund aega selle üle järelemõtlemiseks, kas on vaja nõustuda 
selle ettepanekuga. Harilikult oli ta kaalutlev ja ettevaatlik. Kui ta aga oli kindla otsuse teinud, 
tegutses ta üsna kiiresti. Kuna ta 

oli garnisonis harjunud täitma politseiteenistuse ülesandeid, oli ta hea inimestetundja ning oli juba 
pikemat aega Jasperist heal arvamisel. Kuid see peen mürk — kahtlustus — oli nüüd siiski tema 
hinge tunginud. Prantslaste kavalust ja 
riukaid oli alati põhjust karta. Ja kuna tema komandör oli teda ka veel väga tõsiselt hoiatanud, siis ei ole 


midagi imestada, et mälestus aastaid kestnud heast käitumisest kadus terava ja näiliselt üsna 
põhjendatud umbusalduse mõjul. Selles hingelises kitsikuses küsis ta kortermeistrflt nõu, sest ta oli 
valmis austama tema kui oma ülemuse nõuannet, kuigi ta sel hetkel ei, allunud talle. On halb, kui 
kahevahel kõikuv inimene on sunnitud nõu küsima tema poolehoidu võita soovijalt, sest viimane püüab 
peaaegu kindlasti mõtelda nii moodi, nagu see on kõige meeldivam nõuküsijale. Käesoleval juhul oli asja 
erapooletu otsustamise mõttes halb ka see, et 

seersandi asemel oli Cap kogu selle loo kortermeistrile ise ära-rääkinud ning vana karm meremees ei 
varjanud oma kuulaja eest seda, kelle poole tema arust kortermeister peaks hoidma. Ka siis, kui 
leitnant Muir oleks tõesti arvanud, et tegemist on valesüüdistusega, poleks tema kui elutark mees 
tahtnud solvata selle naise onu, ja isa, keda ta lootis ja ihkas enesele võita. Kui talle aga vastavad 
tõsiasjad olid 

teatavaks saanud, oli ta tõsiselt veendunud, et on õigem «Vilka» juhtimine ajutiselt usaldada Capi 
hoolde ettevaatus abinõuna reetmise vastu. Muiri arvamise mõjul tegi seersant otsuse ja võttis 
viivitamatult tarvitusele vajalikud abinõud. 

Ilma pikema seletuseta teatas seersant Dunham Jasperile lihtsalt, et tema kohus sunnib teda 
Jasperilt kutri juhtimise ajutiselt ära võtma ja selle oma naisevennale üle andma imestunud noormehe 
suust loomulikult ja tahtmatult libisenud hüüatus võeti vastu vaikse märkusega, mis tuletas Jasperile 
meelde, et sõjaväeteenistus kandis sageli salajast iseloomu ja et praegune erakordne korraldus oli 
sedalaadi ning paratamatult vajalik.. Kuigi Jasperi hämmastus ei olnud vähenenud, hoidus seersant 
ettevaatlikult kuidagi mäjku andmast oma kahtlustustest. Noormees oli harjunud sõjamehelikult sõna 
kuulama ning ta täitis vaikselt käsku. Ta tegi ise oma väikesele meeskonnale korralduse tulevikus võtta 
käske vastu Capilt, kuni tehakse mingi uus korraldus. Kui talle aga teatati, et mitte ainult tema ei pea 
asjaolude sunnil tekilt lahkuma, vaid et alla peab minema ka tema esimene abi, keda nimetati 
tavaliselt lootsiks, kuna ta tundis 

põhjalikult järve, väljendasid tema näoilme ja hoiak sügavat solvumist. Ta valitses ennast niivõrd 
hästi, et isegi umbusklik Cap ei saanud õieti aru selle tähendusest. Temas pesitseva umbusalduse tõttu 
tõlgitses ta seda muidugi kõhe kõige halvemas mõttes. 

Niipea kui Jasper ja loots olid alla läinud, sai luugiava juures olev tunnimees salajase 
korralduse mõlemaid mehi hoolega silmas pidada ja kui üks nendest peaks katset tegema üles tekile 
tulla, otsekohe teatada sellest isikule, kes on 
sel hetkel parajasti kutri juht, ja nõuda nendelt, et nad jalamaid alla tagasi läheksid. See ettevaatus oli 
aga ülearune, sest nii Jasper kui ka tema abi heitsid vaikrdes oma koidesse ega tõusnud sealt enam sel 
ööl. 

«Ja nüüd, seersant,» lausus Cap, niipea»kui ta leidis, et tema on tekil peremees, «ole nii hea ja 
ütle mulle laeva kurss ja meie teekonna pikkus, et ma võiksin «Vilka» nina õigesse suunda pöörata.» 

«Ma ei tea efühest ega teisest mitte midagi, vend Cap,» kostis Dunham, kes oli suures 
kimbatuses selle küsimuse puhul. «Me peame nii kiiresti kui iganes võimalik jõudma valvepostini 
Tuhandel Saarel, kus me randume, vahetame välja valvesalga, kelle valveaeg on juba läbi ja 
ootame juhendeid oma edasisteks sammudeks. Nii seisab peaaegu sõna-sõnalt meile antud 
korralduses.» 

«Kuid sa võiksid mulle näidata kaarti, midagi saare asendi ja kauguse kohta, et ma suunda teaksin.» 


«Ma ei usu, et Jasperil oleks ilmaski midagi sihukest olnud.» 
«Ei mingit kaarti, seersant Dunham!» 
«Isegi mitte mingit suletõmmet. Meie meremehed sõidavad sellel järvel ilma kaartide abita.» 


«Tühja nad sõidavad! Nad peaksid siis ehtsad sortsid olema. Ja mis sa arvad, seersant Dunham, kas 
ma võin leida ühe saare tuhandest, kui ma ei tea ei selle nime ega asendit, ei isegi kurssi ega 
kaugust?» 

«Mis nimesse puutub, vend Cap, siis ei maksa selte üle muret tunda, sest ühelgi nendest tuhandest 
saarest ei ole nime ja niisiis ei saa selles suhtes ilmaski eksida. Saare asendi kohta ei saa ma ka 
midagi öelda, sest ma pole iialgi ise seal käinud ja ma ei usu, et tema asend oleks eriti tähtis, »kui me 
vaid selle köha üles leiame. Võib-olla teab mõni laevameestest tekil meile teed juhatada.» 

«Pean'd, pea, seersant! Üks silmapilk, palun, seersant Dunham! Kui minu kohus on laeva juhtida, 
siis teen ma ka seda ja mul pole vaja koka või laevapoisiga sõjanõu pidada. Laeva kapten on laeva juht 
ja tal peab olema oma arvamine, isegi siis, kui see arvamine on vale. Usun, et sa tunned sõjaväeteenistust 
küllalt hästi ja saad aru, et käsuandjal on parem vale teed minna kui paigal seista. Igal juhul ei suu- 
daks isegi tema kõrgeausus admiral korralikult jullat juhtida, kui ta iga kord, kui soovib randa 
purjetada, küsiks nõu tüürimehelt. Ei, sir, kui ma juba pean põhja minema, siis lähengi ma põhja, kuid, 
kirevase pihta, ma teen seda nagu kord ja kohus!» 

«Kuid, vend Cap, mul pole lusti kuhugi mujale minna kui meie valveposti juurde Tuhandel Saarel, 
kuhu meil on käsk minna.» 

«Tead sa, seersant, selle asemel, et otseselt ja avalikult nõu küsida eesteki madruselt või kelleltki 
teiselt peale kvar-terteki ohvitseri, sõidan ma parem kõik saared ringiratast läbi ja uurin neid 
ükshaaval, kuni me oleme õigesse sadamasse jõudnud. Kuid ka niisugune asi on võimalik, et jõutakse 
mingisugusele otsusele, paljastamata oma teadmatust, ja ma tulen toime sellega, et õngitsen nendelt 
laevameestelt välja kõik, mis nad teavad, ja panen nad uskuma, et mina rikastasin neid oma 
kogemustega. Vahel oleme me merel sunnitud käsutama kiikrit, kuigi silmapiiril pole midagi näha, ja 
tükk aega loodi vinnama, enne kui merepõhja puutume. Ma arvan, seersant, et sina kui sõjamees tead 
oma kogemustest, et vajalike teadete saamiseks on parim abinõu teeselda, et tead ise kõik. Oma 
poisikesepõlves tegin ma kaks purjeretke kaasa mehega, kes juhtis laeva sihukeste teadmiste abil, ja 
see viib vahel sihile.» 

«Ma tean, et me tüürime praegu õiges suunas,» kostis seersant, «kui me aga paari tunni pärast 
oleme jõudnud neeme lähedale, peame väga ettevaatlikult enesele teed rajama.» 

«Las ma pumpan seda meest roolis, vennas, ja sa näed, et ta läheb kõhe õnge.» 

Cap ja seersant läksid nüüd ahtrisse ning jäid seisma roolis oleva laevamehe juures. Cap pidas 
ennast kind-lalt ja rahulikult ülal nagu mees, kes võib täiesti loota oma jõule. 

«Üsna kosutav õhk siin, vennas,» tähendas ta justkui muuseas ja niisuguse tooniga, millega ülemus 
suvatseb vahel 

laevapardal mõne oma soosiku poole pöörduda. «Siiin puhub vist igal õhtul niisugune maatuul?» 

«Sellel aastaajal küll, sir,» kostis mees kätt kõrva aarde tõstes — lugupidamisest oma uue 
ülemuse vastu, kes oli seersant Dunham-i sugulane. 

«Ja lugu on vist nõnda ka Tuhande Saare piirkonnas. Tuul ei vaiki seal vist ka siis, kui ümberringi 
on maa.» 


«Kui me jõuame kaugemale itta, pöördub tuul arvatavasti, sest seal ei saa õigupoolest mingit 
maatuult ollagi.» 


«Või nõnda. Ega teie magedalt veelt võigi midagi muud loota! Selles on alati mingi loomuvastane 
vigur. Noh, sea! Lääne-India saartel võib niisama nendel olla nii maa- kui ka meretuule peale. Selles 
suhtes ei ole seal mingit vahet, kuigi oleks täiesti loomulik, et siinmail, sellel mageda vee raasukesel asi 
oleks teisiti. Sina, vennas, tead kindlasti kõik nendest Tuhandest Saarest.» 


«Issand hoidku, master Cap, keegi ei tea nendest kõike või üldse midagi! Nad on mõistatuseks 
kõige vanemalegi meremehele järvel ja me ei või öelda, et teaksime isegi nende nimesid. Suuremal 
osal nendest on niisama palju nimesid kui enne ristseid surnud lapsel.» 

«Kas sa oled katolikuusuline?» päris seersant järsult. 

«Ei, sir, ega ka midagi muud.» 

«Sinu nimi on vist Jack?» päris Cap. 

«Ei, sir, mind kutsutakse Robertiks.» 

«Noh, ükstapuha kõik, kas Jack või Bob *, me ei tee nende vahel vahet. Kuule, Bob, kas seal, selle 
valveposti juures, kuhu me purjetame, on head ankruplatsi?» 

«Jumal hoidku, sir, ma tean sellest niisama vähe kui mõni mohikaanlane või viiekümne viienda 
rügemendi sõdur.» 

«Kas sa pole siis ilmaski seal ankrusse jäänud?» 

«Eluilmaski, sir. Master Magevesi randub alati ise.» 

«Kuid linnale lähenemisel te lasksite loodi muidugi vette ja tarvitasite õli, nagu on kombeks.» 

«Õli ja linn! Taevas hoidku küll, master Cap, seal on niisama palju linna kui teie lõua otsas ja 
pooltki mitte niipalju õli.» 

seersant muigas süngelt, kuid tema nääl ei märganud nöökamist. 

«Ei mingit kiriku- ega tuletorni ega forti! Kuid seal on 

Bob — diminutiiv Robertist. 

vähemalt garnison, nagu te seda siin nimetate?» 

«Küsige seersant Dunhamilt, sir, kui te tahate seda teada. Kogu garnison on «Vilka» pardal.» 

«Kuid mihuke suund on sinu meelest kõige parem saartele -lähenemiseks, Bob, kas see, mis sihis te 
viimati sõitsite, või... või... või... noh, või mõni teine suund?» 

«Ma ei tea öelda, sir. Ma ei tea ei ühest ega teisest mitte midagi.» 

«Ega's sa ometi ei tukkunud roolis, vennas? Või magasid?» 

«Roolis küll mitte, sir, kuid all laevaninas oma kois. Magevesi saatis meid alla, sõdurid ja kõik, 
välja arvatud loots, ja seepärast me ei tunne üldse seda teed, justkui poleks ilmaski siitkaudu sõitnud. 
Seda ta tegi iga kord, kui me saartele saabusime või sealt ära sõitsime, ja kui ka mu elu kaalul oleks, 
ei saaks ma teile midagi öelda ei suunast ega kursist, enne kui me pole saarte lähedale jõudnud. Ja ka 
keegi teine peale Jasperi ega lootsi ei tea sellest midagi.» 

«Siin on sulle üks asjaolu, seersant,» lausus Cap, viies oma õemehe pisut kõrvale. «Pardal ei ole 
kedagi, kellelt võiks midagi välja pinnida, sest nad kõik on purulollid. Kuidas, kirevase pihta, pean ma 
leidma tee valveposti juurde?» 

«Tõepoolest, vend Cap, seda on kergem küsida kui sellele vastata. Kas seda ei ole võimalik 
navigatsiooni reeglite järgi välja arvutada? Ma mõtlesin, et teie, soolase vee meremehed, suudate 
sihukese pisikese asjaga hakkama saada. Ma olen kindlasti nii mõnigi kord lugenud,.et nad on avas- 
tanud saari.» 

«Seda muidugi, vennas, sellest võisid sa tõesti lugeda. Ja selle meie sihtkoha saare avastamine 
oleks kõige suurem nendest avastustest, sest see ei tähendaks mitte ainult ühe saare avastamist, vaid 
tuhande hulgast ühe saare avastamist. Pean ütlema, et kuigi ma olen vana, võiksin ma sellelt tekilt ühe 
nõela leida, kuid ma kahtlen väga, kas ma leiaksin nõela heinakuhjast.» 


«Kuid järvel purjetavatel meremeestel on siiski oma viis leida neid kohti, kuhu nad tahavad 
sõita.» 

«Kui ma sinust Õigesti aru sain, seersant, siis on see vahipost ehk palkmaja eriti salajane?» 

«Seda ta tõepoolest ongi. On võetud tarvitusele suurimad ettevaatusabinõud, et vaenlane ei teaks 


selle asukohta ega oskaks sinna sõita.» 

«Ja sa tahad, et mina võhivõõrana siin teie järvel leiaksin selle koha ilma kaardita, tundmata koosi, 
kaugust, laius-ja pikkuskraadi ja loodimisandmeid. Noh, pagan, luba küsida, kas sa arvad, et meremees 
sõidab ninaga nuusutades nagu mõni neist Rajaleidja hurtadest?» 


«Kuule, vennas, sa võiksid üht-teist teada saada, kui esitad küsimusi roolis seisvale noormehele. 
Ma usun vaevalt, et ta nii vähe teab, nagu ta seda paista laseb.» 


«Hm, näib, et see on veel üks asjaolu! Nende asjaolude hulk paisub juba nii suureks, et ei tea 
enam õieti, kuidas neid kõiki kokku klappida. Eks me näe varsti, kui palju see sell teab.» 


Cap ja seersant läksid nüüd tagasi roolimehe juurde ja esimene hakkas jälle pärima. 


«Tead sa vahest, mis võiks olla selle mainitud saare laius-ja pikkuskraad, vennas?» küsis ta. 

«MIS asi, sir?» 

«Noh, laius- ja pikkuskraad või üks kahest, mul pole tähtis kumb nendest just, sest ma pärin seda 
ainult sellepärast, et ma tahan näha, kuidas nad kasvatavad noormehi siin sellel mageda vee 
raasukesel.» 


«Ja mulle pole kumbki nendest tähtis, sir, ning sellepärast ma ei teagi, mida te mõtlete.» 
«Ei tea, mida ma mõtlen! Kas sa tead, mis on laiuskraad?» 


«Ega vist tea, sir,» kostis mees kõheldes, «arvan, et see on ülemiste jätvede prantsuse keel.» 


«Vii-ul» vilistas Cap, vedades õhku kopsudest nagu kätkenud oreliheli, «laiuskraad — ülemiste 
järvede prantsuse keel! Kuule, noormees, kas sa tead,, mis pikkuskraad tähendab?» 


«Usun, et tean,, sir, see on viis jalga kuus tolli — sõduritele kroonuteenistuseks ettenähtud pikkus.» 


«See pikkus on sinu jaoks leitud, seersant, mõõtmislati abil. Loodetavasti on sul mingi ettekujutus 
kraadidest, minutitest ja sekunditest.» 


«Jah, sir. Kraad tähendab minu ülemusi ning minutid ja sekundid on lühikesed ja pikad palklogid. 
Me kõik tunneme neid asju niisama hästi nagu soolase vee mehedki.» «Olgu ma neetud, vend 
Dunhan,, kui ma usun, et" isegi usk suudaks siin järvel midagi ära teha, kuigi öeldakse, et 

ta võib mägesid paigast tõsta. .. Noh, mu poiss, sa tead ometi midagi kursinurgast, kauguste 
mõõtmisest ja sellest, kuidas kompassirumbe järjekorras loetakse.» 

«Mis esimesesse puutub, sir, siis ma ei või öelda, et teaksin seda. Kaugusi me tunneme kõik, sest me 
mõõdame neid mäetipust mäetipuni, ja mis kompassirumbide lugemisse puutub, siis ei vannu ma alla 
ühelegi tema majesteedi lae vastiku admiralile. Nord-nord ja ost, nord-nord-ost, nord-o»t ja nord-nord- 
ost, nord-ost ja ost, ost-nord-ost, ost ja nord, ost...» 

«Jäta juba, jäta juba, sa tekitad ju tuulekeerise, kui samas vaimus jätkad. Ma näen väga selgesti, 
seersant,» lausus Cap häält tasandades ja jälle eemaldudes, «meil pole sellelt poisilt midagi loota. 


Ma jään veel paariks tunniks samale kursile, siis aeglustame käiku ja hakkame loodima ning laseme 
ennast asjaoludest juhtida.» 

Seersant, kes oli isevärki mees, ei vaielnud sellele vastu. Ja kuna tuul muutus nõrgemaks, nagu 
ikka öö saabumisel, ning miski ei takistanud otsesuunas edasipurjetamist, tegi ta enesele tekile purjest 
aseme ning magasid varsti rasket sõduriund. Cap jätkas tekil kõndimist, sest tema kuulus inimeste 
hulka, kelle raudne keha ei hooli väsimusest: ta ei lasknud sel ööl kordagi silmi kinni vajuda. 

Oli juba suur valge väljas, kui seersant Dunham ärkas. Kui ta püsti tõusis ja oma ümbrust 
silmitses, kostis tema suust vali hüüatus. Tavaliselt ta ei tõstnud oma häält, sest oli harjunud, et tema 
käsklusi kuulatakse. Nüüd ta leidis, et ilm oli täiesti muutunud, vetevälja köhal hõljus udu ja silm 
seletas silmapiiri veel ainult umbes poole miili kaugusel. Järv kees ja vahutas ümberringi. «Vilgas» 
liikus vaevalt. Lühikesest jutuajamisest oma nääluga sai ta kogu selle äkilise muutuse saladuse teada. 

Master Capi seletuste kphaselt oli tuul täiesti vaibunud kesköö paiku, see oli justament siis, kui ta 
parajasti kavat-ses aeglustada käiku ja alustada loodimist, sest eespool hakkasid juba saared paistma. 
Kell üks öösel pöördus tuul nord-osti ja hakkas vihma tibama, seejärel võttis ta kursi nord-westi, 
teades, et New Yorgi rannik asetseb vastassuunas. Kell pool kaks ta rehvis raapurje ja grootseili ning 
võttis maha eeskliivri. Kell kaks oli ta sunnitud teist korda rehvima ahtripurjesid. 

«Ma pean tunnistama, et laev peab ennast hästi ülal, seersant,» sõnas vana meremees, «kuid tuul 
on metsik. Mul 

polnud aimugi, et siin sellel mageda vee raasukesel võiksid sihukesed marutuuled olla, kuigi see 
ei häiri mind Põrmugi, vastuoksa, teie järv näeb nüüd veidi loomulikum välja ja...» Ta sülitas 
vastikustundega suust talle näkku paiskunud piiskadevalingu, «ja kui sellel neetud veel oleks pisutki 
soolast maiku, siis võiks ennast päris hästi tunda.» 

«Kui kaua sa selles suunas liikusid, vend Cap?» paris arukas sõdur, «ja kui kiiresti me edasi 
liigume?» 

«Noh, vahest kaks või kolm tundi, ja esimese kahe tunni jooksul ta traavis jiagu täkk. Näe, nüüd 
on meie tore avavesi, sest, tõtt öelda, ei meeldi muile raasugi mainitud saarte lähedus, kuigi nad 
asetseksid pealttuule küljel. Ma asusin ise rooli ja viisin laeva penikoorma või paari võrra edasi. 
Vean kihla, et me oleme nüüd nendest saartest alltuule. Kinnitan sulle, et me oleme alltuule. Isegi ühe 
või poole tosina saare puhul on väga ebasoovitav olla pealtuule, kui aga on tegemist tuhandega, siis on 
kõige parem otsekohe kurssi muuta ja sõita nii kiiresti kui võimalik nende alltuule küljele. Jah, seal 
nad on, seal eemal vihmalooris, ja sinna nad võivad ka jääda, sest Charles Cap ei hooli nendest 
põrmugi.» 

«Kuna põhjarannik on meist kõigest viis või kuus penikoormat eemal, vennas, ja kuna ma tean, et 
siinkandis on avar laht, kas poleks siis parem küsida mõnelt meeskonna liikmelt, kus me praegu 
oleme, või kutsume vahest Jasper Magevee üles ja käsime tal meid Oswego sadamasse viia? On 
täiesti võimalik, et me sellise, meile otse puhuva tuulega üldse ilmaski ei jõua valvepostini.» 

«Mul kui meremehel on nii mõnigi vastuväide kõigile smu ettepanekutele. Kui kippar tunnistab oma 
asjatundmist, siis õõnestab ta sellega distsipliini. Ma saan aru sinu pearaputusest, vennas, kuid miski 
ei pane distsipliini niivõrd pea peale kui oma asjatundmatuse tunnistamine. Ma tundsin kunagi üht 
kipparit, kes sõitis terve nädala vale koosil ega tunnistanud, et ta on eksinud, ja oli imekspandav, 
kuidas tema meeste lugupidamine temast tõusis just sellepärast, et nad ei suutnud temast aru saada.» 

«Soolasel veel võib see õige olla, vend Cap, kuid vaevalt on see nõnda magedal veel. Ma tunnen, et 
minu kohuseks on Jasper pigem vahi alt vabastada, kui lasta rikkuda enese kui väejuhi kuulsust 
Kanada rannikul.» 

«.. Ning randuda Frontenac'is! Ei, seersant, «Vilgas» on heades kätes ja õpib nüüd midagi 
meresõidukunstist. Meil on praegu tore avavesi ümberringi ja ainult nõdrameelne võiks mõelda 
randumisele niisuguse maruga, nagu praegu möllab. Ma ise jään kogu aeg valvama ja siis ei ole 
meil karta muud hädaohtu kui ainult triivimist, mis niisuguses kerges, madala põhjaga ja ilma 
mastikoormuseta laevas, nagu meie oma, on tühi asi. Jäta see kõik minu mureks ja ma panen Charles 
Capi hea nime panti, et kõik läheb hästi.» Seersant Dunham oli meelsasti nõus järele andma. Ta uskus 
täiesti oma sugulase meremehevöimeid ja lootis, et too kannab kutri eest hästi hoolt ja õigustab seega 
talle osutatavat usaldust. Teiselt poolt aga, kuna umbusaldus nagu armastuski aina kasvab, kui see 
kord juba on tekkinud, kartis ta siiski nii väga reetmist, et oli igati nõus kogu seltskonna saatuse 
usaldama ükskõik kelle kätte peale Jasperi. Kuid tõemeel sunnib meid siiski tunnistama ka teist põhjust. 
Selle eriülesande, millega ta nüüd oli välja saadetud, oleks õigupoolest pidanud saama üks 
ohvitseridest, ja major Duncan oli sellega äratanud üsna suurt rahulolematust garnisoni nooremate 
ohvitseride hulgas, et oli andnud nimetatud ülesande tagasihoidliku seersandi-aukraadiga mehele. 
Sellepärast tundis viimane, et sihtkohta jõudmata tagasipöördumine tähendaks talle niisugust lööki, 
millest ta niipea ei toibu, ja selle tagajärjeks oleks kindlasti mõne ohvitseri määramine tema kohale. 


XVI PEATÜKK 


Sa oled võimas peegel, ette tood 

kõik looja teod, mis kajaetuvad meil; 

kas ilm on vaik või möllab tormihoog, 

kas kuum on ilm või tuisk lööb tantsu teil —» 
kõik mahub sinusse siin ilma sees, 

mis ülev, piiritu ja igavene. 

Kõik jõud on kuulekad su võimu ees, 

sa liigud edasi kui peremees, 

kes määrab elu, surma, igavikuteed. 

Byron 


Keskpäeva paiku tulid need, kei seks luba, kutri tekile. Lainetus polnud senini veel liialt tugev, 
millest võis järeldada, et kutter viibis alles saarte varjus, kuid kõigile, kes tundsid järve, oli selge, et 
neil seisis ees üks neid tugevaid sügistorme, mis on siin kandis nii sagedased. Maad polnud kuskil 
näha. Horisont laius igas suunas sellise sünge tühikuna, mis suurel veteväljal loob nii üleva 
salapärasuse. Tüünung ehk ummiklained — nagu maamehed neid kutsuvad — olid lühikesed ja rulluvad, 
need murdusid muidugi kiiremini kui pikemad ookeanivood; vesi aga, selle asemel et helkida oma 
tavalises kaunis värvis, mis võib võistelda lõunataeva sügava sinaga, näis praegu roheline ning 
vihane, otsekui tunneks ta puudust päikesekiirte särast. 

Sõdurid tüdinesid peagi tollest vaatepildist ning kadusid üksteise järel tekilt, kuni sinna jäi ainult 
laeva meeskond, seersant, Cap, Rajaleidja, kortermeister ja Mabel. Tütarlapse näol oli murelik vari: 
talle oli juba teatatud olukorrast kutril. Asjata oli ta söandanud paluda, et Jasperile juhtimisõigus 
tagasi antaks. Pärast öist puhkust ja järelemõtlemist näis olevat süvenenud ka Rajaleidja veendumus 
noormehe süütuses, ja nii oli siis temagi soojalt kostnud oma sõbra eest, kuid samuti tagajärjetult. 

Möödus mitu tundi. Tuul muutus tugevamaks ja laine kõrgemaks, kuni kutri õõtsumine sundis ka 
Mabeli ja korter- 

meistri tekilt lahkuma. Cap pautis mitu korda, ja nüüd oli juba silmanähtav, et «Vilgas» triivis 
järve laiema ja sügavama osa poole. Lained märatsesid ja peksid säärase jõuga vastu ta poordi, et 
üksnes tugeva konstruktsiooniga laev oleks suutnud kauem vastu pidada ning tormi õnnelikult välja 
kannatada. Kuid kõik see ei teinud Capile veel vähimatki meelehärmi. Otse vastupidi, nii nagu 


hagijas ajab jahisarve häält kuuldes kõrvad kikki või nagu sõjaratsu hirnatab rõõmust trummipõ- 
rinat kuuldes, nii äratas see vaatepilt vanas merekarusid kõik temas peituvad mehelikud tunded. 
Upsakast ja jonnakast tülinorijast, kes liialdas ebaolulist ja läks riidu tühiasjade pärast, sai-korraga 
karastatud ja kogenud meremees, kes ta ka põhiliselt oligi. Madrused hakkasid peagi austama tema 
osavust ja kuigi nad tundsid imestust oma endise komandöri ja lootsi kadumise üle, mille põhjust 
ametlikult polnud teatatud, allusid nad kõik peagi kõhklemata ning rõõmsa meelega oma uuele 
komandörile. , 

«Ennäe, vend Dunham, viimaks ometi on selles mageda vee lombis ka natuke eluvaimu!» hüüdis 
Cap keskpäeva paiku, hõõrudes käsi suurest heameelest, et sai kord jälle loodusjõududega rammu 
katsuda. «See tuuleke paistab mulle juba päris korraliku vanaaegse tormina. Võiks isegi ette kujutada, 
et neil lainetel on koguni kummaline sarnasus golfi hoovusega. See on mulle meeltmööda, seersant, 
see on mulle meeltmööda ... Hakkan päris austama seda teie järvekest, kui ta veel kakskümmend neli 
tundi sedamoodi vastu peab.» 

«Maa, ahoi!» hüüdis mees, kes oli paigutatud bakki * valvesse. Cap ruttas tema juurde. Ja tõepoolest, 
läbi uduvihma oli näha maad, — umbes poole miili kaugusel, otse kutri liikumise suunas. Vana 
hierekaru esimene mõte oli anda käsklus: «Valmis olla kaldast ärapautimiseks!», kuid külmaverelisem 
seersant hoidis teda tagasi. 

«Kui jõuame. natuke lähemale, tunneb ehk keegi köha ara,» sõnas ta. «Enamik meist tunneb 
Ameerika rannikut selles järveosas ja poleks paha välja uurida, kus me praegu asume.» 

«Tõsi, täitsa tõsi. Kui on tõesti olemas niisugune võimalus, siis hoiame seda kurssi ... Mis see on 
seal pärituult? Näeb välja nagu mõni madal neem?» 

«Jupiteri päralt, see on ju garnison!» hüüatas seersant, 


* Bakk— laeva ülatekil vööris olev kõrgem osa e. pealeehitis. 

kelle terav sõjamehesilm tundis ara garnisoni kmdluse piirjooned rutem kui tema sugulase 
rannajoonega vähem harjunud silmad. 

Seersant ei eksinud. See oli tõesti fort, kuigi uduvihma tõttu ähmane nagu õhtuhämaruses või 
hommikuses uduvines. 

Madalad, haljendavate murumätastega käetud kaitseval-lid, sünged palissaadid * — vihmast 
tumedamad kui kunagi varem, üks või kaks katust, üksik kõrge lipuvarras, mille tuulest kaardu puhutud 
lipuliinid moodustasid õhus püsiva, liikumatu kaarjoone — kõik see oli varsti nähtav, kuid ei 
mingit elumärki. Isegi tunnimees oli vahimajakesse varju pugenud ja algul võis arvata, et ükski silm 
ei märka laeva. Kuid piirigarnisoni valvsus polnud siiski suikunud. Arvatavasti märkas üks valvureist 
siiski kutrit: paar meest ilmus kõrgemale platvormile ja äkki kubisesid kõik järveäärsed kaitsevallid 
inimestest. 

Tormi raev ei lõppenud. Tuul möirgas vahetpidamata ja vihane vesi vastas neile ühetoonilistele, 
kuid vägevatele puhangutele sisisevate vahupritsmetega, ähvardava lainemurru ja mornilt tõusvate 
voogudega. Kogu selle vaatepildi võimsust leevendas tema harukordne maalilisus. Peen uduvihm oli 
silmale otsekui õhukeseks looriks, mis pehmendas ja.muutis salapäraseks udust esilekerkivad kujud, 
ja erutav tundmus, mijje toob tavaliselt endaga kaasa tuulepuhang vee köhal, aitas hetkeks mõjule 
pääseda mahedamal muljel. Pimedusest kerkis tume, ääretu laas — suursugune, sünge ja mõjuv. 

«Nad näevad meid,» lausus seersant, «ja mõtlevad, et oleme to”mi pärast tagasi pöördunud! Jah, 
seal kirdebastionil on ka major Duncan ise, — tunnen teda ta kõrgest kasvust ja ümbritsevaist 
ohvitseridest!» 

«Noh, ja mis siis sest, seersant! Mis sest, kui nad ka meie üle natuke irvitavad, peaasi, kui vaid jõkke 
pääseme ja kindlalt ankrusse võime jääda! Sel juhul võiksime ka selle kurjavaimu Magevee laevalt 
koristada ja maale saata!» 


«Oleks hea küll, aga nii vilets meremees kui ma ka olen, tean siiski, et seda ei saa teha. Ükski 
sellel järvel purjetav laev ei saa niisuguse tormiga vastu tuult pöörata ja ankrusse jääda.» 

*Palissaad— pihtaed tihedalt üksteise ligi maasse taotud palkidest kindluse muldvallil 
selle kõrguse suurendamiseks, liiklemise varjamiseks ja võitlejate kaitseks. 

«Tean seda, seersant, ja kuigi teile, maarottidele, meeldib praegune vaatepilt, peame sellest siiski 
lahkuma. Mis minusse puutub, siis pole ma tormi ajal kunagi nii õnnelik, kui siis, kui maa on mul 
kaugel seljataga.» 

«Vilgas» oli nüüd just nii lähedal kaldale, et osutus vajalikuks taas ta nina kaldast eemale pöörata. 
Selleks antigi vajalikud käsud. Tormi-staakpuri tõmmati üles, kahvelpuri lasti alla, rool suruti poordi, 
ja kerge laevuke, mis näis mängivat loodusjõududega nagu part vees, käidus veidi küljele, pöördus, 
kuulas rooli ning lendas lainteharjadel edasi. 

Maa oli veel pakpoordist nähtav, kuid kure sõidu tõttu neelas udu peagi kindluse ja vaatlejate 
grupi kaitsevallil. Järgnesid veel mitmed manöövrid, mis olid vajalikud selleks,» et viia kutter 
tihttuulde. Siis hakkas too taas oma vaevalist teed põhjaranniku poole rammima. Mitu tundi möödus 
ilma mingi muudatuseta. Tuul oli vahepeal sel määral paisunud, et isegi üleolev Gap ausalt selle päris 
ehtsaks tormiks tunnistas. Loojaku paiku pautis «Vilgas» veel kord, et hoiduda pimedail tundidel 
põhjakaldast. Kesköö paiku aga uskus «Vilka» ajutine käskija, kes meeskonna kaudse küsitlemise teel 
oli saanud mõningaid üldisi teadmisi järve suurusest ning kujust, et laev oli umbes järve keskosas. Lai- 
nete kõrgus ja pikkus aitasid seda muljet süvendada. Peab lisama, et Cap hakkas sellal juba magedast 
veest lugu pidama — fakt, mille üle ta kahekümne nelja tunni eest oleks vaid pilkavalt irvitanud. 

Otse keskööl muutus torm nii metsikuks, et Capi arvates polnud enam võimalik sellele vastu 
panna. Kord langesid vood väikese kutri tekile sellise kohutava massina, et ähvar-dasid ta oma raskuse 
alla matta. «Vilka» meeskond kinnitas, et säärase tormiga polnud nad veel kunagi varem väljas olnud, 
ja see oli tõsi. Isegi Jasper, kes tundis täielikult kõiki jõgesid, neemi ja sadamaid, oleks kutri ammugi 
juba randa juhtinud ja ta mõnda kindlasse ankrupaika varjule viinud. Kuid Cap ei tahtnud ikka veel 
mingil tingimusel noorelt komanädörilt nõu küsida, vaid otsustas tegutseda nagu avara ookeani 
merekaru. 

Kell üks hommikul tõmmati jälle tormi-foka üles, grootpuri lasti alla ja kutter pöörati 
taganttuulde. Kuigi purjedest olid alles jäänud üksnes räbalad, tegi väike laevuke tublit sõitu. 
Kaheksa tundi kihutas ta peaaegu niisama kurelt nagu kajakad, kes tiirlesid meeletult tema kohal, — 
vist kartsid nad alla, katlana kihava vee pinnale laskuda. Saabus 

hommik, kuid muutunud polnud peaaegu midagi. Silmapitril polnud, nagu ennegi, näha muud kui 
taeva ja vee kitsas ring, kus märatsesid loodusjõud oma kaootilises segaduses. Kutri meeskond ja 
reisijad aga ei saanud midagi ette võtta. Jasper ja loots viibisid all, teised aga, kuna laeva õõtsumine 
oli vähenenud, olid peaaegu kõik tekile ilmunud. Hommikueinet söödi vaikides, silmis tumm küsimus: 
millega küll peaks see loodusjõudude heitlus lõppema. Cap seevastu o.li täiesti rahulik: mida enam 
torm kasvas ja mida suuremat vahvust ning osavust see talt nõudis, seda -elavamaks muutus tema 
nägu, seda kindlamaks tema samn. Ta seisis bakil, käed ristamisi rinnal, meremeheliku väärikusega 
keha kõigutades. Tema silmad aga jälgisid vastu vappuvat kutrit põrkavaid ja murduvaid lainete 
harju, mis liikusid taevas sõudva pilvevina sarnaselt. Sel üleval hetkel hüüdis üks madrustest 
ootamatult: «Puri, ahoi!» 

Ontario oma ääretuses tundus niivõrd üksildasena ja mahajäetuna, et vaevalt oli lootust tema 
pinnal mõnd purje kohata. Pardal olijate meelest sarnanes «Vilgas» rändurile, kes üksinda rühkis läbi 
lõputu laane, seepärast meenutas kutri kohtumine teise laevaga otsekui kahe küti kohtumist laia 
lehevõlvi all, mis kattis tol ajal miljoneid aakreid Ameerika mandrist. Torm rõhutas veelgi seda 


romantilist, peaaegu üleloomulikku kohtumist. Üksnes Cap näis kõike toimuvat rahuliku pilguga 
Jälgivat, kuid isegi tema raudsed närvid võbisesid tolle vaatepildi võikusest. Võõras laev oli 
«Vilkast» umbes kahe kaabeltau kaugusel. Ta asus pärituules ja hoidis sellist kurssi, et «Vilkal» tuli 
tõenäoliselt temast mõne jardi kauguselt mööduda. Läbi udu ja tormi ei suutnud kõige vilunumgi 
silm leida vigu tema taglases või konstruktsioonis. Purjedest olid tal üles tõmmatud ainult tugevasti 
rehvitud groot-toppseil ja kaks väikest staakpurje — üks vööris, teine ahtris. Siiski rõhus tuul laevale 
nii rängalt, et kallutas ta peaaegu piimiotsteni küljeli. Tema raad olid kõik omal kohal ja, otsustades 
liikumiskiiruse järgi, mis võis olla umbes neli sõlme, oli ilmne, et ta ujus küllaltki julgelt. 

«Paistab, et see sell tunneb päris hästi oma asukohta,» sõnas Cap, kui kutter lendas peaaegu tormi 
kiirusel laeva suunas, «sest ta hoiab julgesti lõuna poole, — loodab vist seal mõnda ankrupaika või 
sadamat leida. Ükski täie aruga mees ei kihutaks niiviisi otse kaldasse, kui ta ei tea täpselt, kuhu 
läheb.» 

«Oleme teinud hullu sõidu, kapten,» vastas mees, kellele Cap oli need sõnad lausunud. «See on 
prantsuse kuninglik laev «Le Montcalm» ja ta purjetab Niagaarale *, kus on prantsuse garnison ja 
saadam. Oleme teinud hullu sõidu!» 

«Jah, temale on see tõesti halb õnn! Kõhe näha, et prantslane — niipea kui inglise kiilu näeb, poeb 
kähku sadamasse varju!» 

«Küll oleks hea, kui saaksime talle järele kihutada!» vastas madrus, meeleheites pead vangutades. 
«Niimoodi jõuame me viimasesse lahesoppi seal järve lõpus, ja on kahtlane, kas me sealt enam välja 
pääseme.» 

«Tühja kah! Siin, vee peal, on ruumi küll ja meie jalge all on tubli inglise laev. Ega me mõned 
Johnny Crapaud' *** pole, et end iga tuuleiili pärast mäe või kindluse taha peidame. Hei, hoidke 
rooli, sir!» 

See käsk anti võõra laeva ähvardava lähenemise pärast. «Vilka» kurss oli nüüd otse prantsuse 
laeva vööri suunas ja kuna vahemaa mõlema purjeka vahel oli vähenenud sajale jardile, oli küsitav, 
kas möödumiseks jäi ruumi. 

«Pakpoordi, sir, pakpoordi!» karjus Cap. «Rool pakpoordi ja ahtrist mööda!» Prantslased kogunesid 
pealttuulepoordile ja mõni neist tõstis musketi, otsekui selleks, et «Vilgast» eemale tõrjuda. Oli 
märgata ka askeldamist kahurite juures, kuid lainetus oli siiski niivõrd metsik ja ähvardav, et kõik 
tavalised võitlusvahendid osutusid praegu asjatuks. Vesi tilkus laeval asuva paari-kolme kerge 
kahuri toru otsast; sellise tormiga ei mõelnud neid keegi tarvitusele võtta. Laeva mustad küljed, mis 
lainetusest esile kerkisid, läikisid süngelt nagu kortsus kulmud. Tuul vingus taglases, vilistades 
seal tuhandeis toonides. Sellises möllus-polnud võimalik kuulda neid tervitusi ja hüüdeid, mis on 
prantslastel alati nii kergesti keelel. 

«Las karjuvad oma hääled kähedaks!» 'torises Cap. «Ei, see pole ilm sal'aduste sosistamiseks. 
Rool pakpoordi, sir! Rool pakpoordi!» Roolimees täitis käsu, ja järgmine laine-vall paiskas «Vilka» 
võõrale laevale nii lähedale, et -isegi vana merekaru põrkas sammu tagasi ebamäärases kartuses, et 
järgmine voog tõukab kutri vööri otse teise laeva külje-plankudesse. Kuid seda siiski ei juhtunud. 
Kutter tõusis otse- 


*Niagaara — jõgi Kanada ja Ühendriikide piiril, Erie ja Ontario järve vahel. 
**Johnny Crapaud — prantslaste pilkenimi (crapaud: prantsuse keeles «kämkonn»; Johnny: 
inglise keeles «juss», kehkenpüks.) 

kui hüppevalmis panter küürutavast asendist, sööstis edasi ning järgmisel hetkel libises vaenlase 
ahtrist mööda, peaaegu riivates oma alumise purjeraaga tema besaanpoomi nokka. 

Noor prantslane, kes käsutas «Montcalmi», hüppas ahtri-tekile, ja kui «Vilgas» mööda lendas, 
kergitas ta oma mütsi ning naeratas tervituseks sellise ülima viisakusega, mis on suuteline 
pehmendama tema kaasmaalaste halvimaidki tegusid. Olukorras, mis ei lubanud muud 
sidepidamist, osutas see viisakuseavaldus heasüdamlikkust ning head kasvatust, kuid Capi jaoks oli 
see kõik tühi vaev. Tema tõule omase vaistuga raputas ta rusikat ja pomises omaette: «Jajah, pagana 
pihta, sinu õnn, et mul pole pardal laskeriistu, muidu põrutaksin sulle ühe sihukese läkituse, et sul 
tuleks uued kajutiaknad ette panna... Ta on silmakirjalik petis, seersant!» 

«Ta oli viisakas, vend Cap,» vastas too, langetades sõjaväeliseks tervituseks tõstetud käe. 
Sõduriuhkus oli teda ajendanud tervitusele vastama. «Ta oli viisakas ja mida muud võibki prantslaselt 
oodata. Mida ta seejuures tegelikult mõtles, seda ei tea muidugi keegi öelda.» 

«Ega ta sihita sel järvel kihuta! Hästi, las sõidab pealegi oma sadamasse, kui see tal korda läheb, 
meie aga jääme järvele, nagu vaprad ingjise meremehed kunagi.» 

See kõlas üleolevalt, kuid sellest hoolimata silmitses Cap kadedusega «Montcalmi» läikiv-musta 
keret, tema värisevat topseili ja purjeraade udust raamistikku, mis muutus üha ähmasemaks j a hajus 
lõpuks uduvihma nagu mingi fantastiline ilmutis. Rõõmuga oleks Cap tema kiilvette suundunud, oleks 
ta vaid seda julgenud, sest väljavaade veeta veel üks tormine öö keset möllavaid metsikuid vooge, 
polnud just eriti meeldiv. Siiski oli tas liiga palju meremehe-uhkust, et oma rahutust reeta, tema 
hoolealused aga lootsid tema teadmistele ning leidlikkusele niisuguse endastmõistetava ja pimeda 
usaldusega, mida võivad tunda üksnes võhikud. 

Möödus mõni tund ja saabuvas pimeduses hakkasid taas suurenema «Vilgast» ähvardavad ohud. 
Tom oli siiski vahepeal veidi raugenud ning Cap otsustas veelkord tihttuulde minna. Kogu öö loovis 
kutter nagu varem, kord paratamatult maale lähenedes, kord järveavarusse tüürides, vahetevahel 
pautides, et maast eemale hoiduda. Pole mõtet peatuda öise sõidu üksikasjadel, mis sarnanesid 
olukorraga mistahes tormisel ööl. Need olid: laeva õõtsumine, vee kohin, 

tekile langevad veemassid, mis ähvardasid hukutada väikese laeva, kui ta voogudesse vajus, tuule 
lakkamatu ulgumine ja tugev triivimine. Viimane oli kõige tõsisem, sest kuigi «Vilgas» oli täiesti 
ilma ülapurjedeta ja seepärast liikus aeglaselt, oli ta nii kerge, et laineharjad teda kohati tuulekiirusel 
endaga kaasa näisid kandvat. 

Sel ööl magas Gap mitu tundi sügavat und. Päev köitis juba, kui ta tundis, et teda õlast raputati. 
Tõustes nägi ta Rajaleidjat enda kõrval seismas. Tormi kestel oli teejuht harva tekile ilmunud, sest 
tema loomupärane tagasihoidlikkus ütles talle, et ainult meremehed tohivad vahefe segada laeva 
juhtimisse, ja nii, nagu ta ootas usaldust neilt, kes järgnesid talle metsas, nii oli ta ka ise valmis 
osutama usaldust neile, kes vastutasid «Vrlka» eest. Kuid nüüd pidas ta ennast õigustatuks vahele 
segama ja ta tegi seda ome lihtsal ning omapärasel viisil. 

«Uni on magus, master Gap,» ütles ta, niipea kui too oli silmad lahti löönud. «Uni on magus, seda 
ma tean oma kogemustest,kuid elu on veel magusam. Vaadake ringi ja öelge, kas praegu on laeva 
juhile sobiv aeg pikutamiseks?» 

«Kuidas? Mis jutt see on, master Rajaleidja?» torises Cap, veel mitte päris ärkvel olles. «Kas siis ka 
teie olete nurisejate kilda üle läinud? Maal ma imetlesin ikka teie tarkust, kui te ilma kompassita 
kõige hullematestki padrikutest läbi läksite, ja sestsaadik kui me purjetama- hakkasime, on teie 
alandlikkus ja allaheitlikkus olnud niisama meeldivad kui teie enesekindlus omal alal ... Ei, teilt ma 
küll niisugust manitsust ei oodanud.» 

«Mis minusse puutub, master Cap, siis mina tunnen oma võimete piire ega sega ennast teiste 
meeste asjadesse, aga jutt pole minust, vaid Mabel Dunhamist. Ma räägin tema, mitte enda pärast.» 


«Ahaa, hakkan aru saama! Ja-ah, tüdrukul pole viga, mu auväärt sõber. Ta on sõduri tütar ja 
meremehe õetütar ega tohiks seepärast tormis liig kartlik ega õrn olla. Kas on siis näha, et ta 
kardab?» 

«Ei, sugugi mitte! Mabel on naine, kuid ta on mõistlik ja oskab vaikida. Ma pole kuulnud talt ühtki 
sõna meie tegevuse kohta, kuigi ma mõtlen, master Cap, talle meeldiks rohkem, kui Jasper Magevesi 
oleks tagasi pandud oma õigele kohale ja asjad oleksid jälle endises seisukorras. Niisugune on juba 
kord inimlik loomus.» 

«Seda ma usun! Nii on juba sel tüdrukul kombeks. Igaüks 

on ta vanast onust parem ja igaüks teab rohkem kui vana meremees! Vaat, missugune ta on, see 
inimese loomus, master Rajaleidja! Olgu ma neetud, kui ma karvavõrdki kogu selle inimliku loomuse 
pärast tüürpoordi või pakpoordi nihkun! Mitte selleks pole ma nelikümmend aastat merd kündnud, et 
mulle tuldaks õpetama inimlikku loomust niisugusel magevee lombil! ... Vaat kus on ikka maru! Millal 
see küll ükskord lõpeb! Puhub nii ägedalt, nagu suruks Boreas * ise lõõtsale . .. Aga mis on seal 
alltuule?» lisas ta silrni hõõrudes. «Maa! Nii tõesti, kui mu nimi on Cap! See on kallas ja pealegi veel 
kõrge kallas!» 

Rajaleidja ei vastanud, ta vaid raputas pead ning uuris sügava rahutusega oma kaaslase näoilmet. 

«Maa! Nii tõesti, kui see siin on «Vilgas»,» kordas Cap. «Kallas alltuule kolme miili kaugusel ja nii 
kena murdlainete reaga, nagu võiks vahest leida ainult Long Islandi ** rannal!» 

«Ja kas annab see meile põhjust lootuseks või meeleheiteks?» 

«Häh! Lootus, meeleheide! Ei seda ega teist! Pole siin midagi lootustäratavat, mis aga 
meeleheitesse puutub, siis meremees ei tohi kunagi meelt heita. Ega teiegi, mu sõber, löö metsas 
kartma ega heida meelt?» 

«Ei, seda ma ei ütleks. Kui hädaoht on suur, siis püüan ma seda teada saada ja sellest eemale 
hoida, muidu kuivaks mu skalp juba ammu mõne mingo vigvamis. Sel järvel aga ei oska ma mingit 
jälge otsida ja seepärast pean ma oma kohuseks alluda, kuigi arvan, et peaksime meeles pidama, et 
pardal on ka säärane isik nagu Mabel Dunhan... Kuid näed sa, sealt tulebki tema isa. Kindlasti 
tunneb ta muret oma lapse pärast.» 

«Arvan, et meie seisukord on tõsine, vennas Cap,» lausus seersant nende juurde jõudes. «Räägin 
seda selle põhjal, mida taipasin kahe meeskonnaliikme jutust laeva bakil. Nad räägivad, et kutter ei 
suuda enam purjesid kanda ja et triivimine on nii tugev, et põrkame tunni või kahe pärast vastu 
kaljusid. Loodan, et nende kartus on liialdatud?» 

Cap ei vastanud sõnakestki. Ta heitis nördinud pilgu maa poole ja vaatas nii metsikul ilmel tuule 
suunas, otsekui tahaks ta ilmaga tüli norida. 


*Boreas —tuulejumal (põhjatuul) muinas-kreeka mütoloogias. 
**L onglsland — 190 km pikkune saar Ühendriikide idarannikul, New Yorgi osariigis. 

«Oleks vist parem, vennas, Jasperi järele saata ja temalt nõu küsida, mida teha. Prantslasi pole 
siin praegu karta, ja igal juhul võib poiss meid praegustes asjaoludes päästa uppumisest.» 

«Ja-jah, just need neetud «asjaolud» ongi kogu selle pahanduse tekitanud. Kuid las noormees 
tulla, las tuleb. Olen kindel, et pinnin talt mõne osava küsimusega tõe välja.» 

Niipea kui saavutati isemeelselt Capilt nõusolek, saadeti Jasperi järele. Noormees ilmus 
otsekohe. Tema näoilme ja kogu tema käitumine väljendas solvumist, alandlikkust ja, nagu 
vaatlejaile näis, varjatud petlikkust. Jõudnud tekile, heitis Jasper kure äreva pilgu ümberringi, et 
teada saada kutri seisundit. Tundus, et sellest pilgust piisas talle, et selgusele jõuda olukorra kõigist 


hädaohtudest. Kõigepealt vaatas ta meremehe kombel vastutuult, siis pööras pilgu horisondile, kuni 
tema silm tabas allatuule asuvat kaldakõrgendikku, ja talle selgus korraga kogu tõde. 

«Saatsin teie järele,» master Jasper,» ütles Cap, käed rinnal risti pannes ja väärikalt nagu 
vanaaegne sõjalaev oma keha kõigutades. «Saatsin teie järele selleks, et midagi teada saada allatuule 
asuvast sadamast. Loodame, ette ei lähe oma vihas nii kaugele, et sooviksite uputada meid kõiki, eriti 
naisi, ja ma loodan, etteil jätkub niipalju mehisust, et aitate meil kutri juhtida mõnda kindlasse 
ankrukohta, kuni see tormike on lakanud puhumast.» 

«Pigem suren ise, kui et Mabel Dunhamile mingit häda juhtuks,» vastas noormees tõsiselt. 
«Teadsin seda! Ma teadsin seda!» hüüdis Rajaleidja, lahkelt Jasperile õlale patsutades. «Poiss on 
niisama truu kui kõige parem kompass, mis eales suunda näidanud või mehe valejälgedelt õigele teele 

juhtinud. Patt oleks temast midagi muud uskuda!». 

«Mh!» mühatas Cap, «eriti naiste arvates! Justkui nemad oleksid mingis erilises hädaohus. Pole 
viga, noormees, küllap me mõistaTne teineteist. Räägime nüüd nagu kaks lihtsat meremeest. Teate te 
mõnda sadamat allatuule?» 

«Ei ühtki. Siin, järve selles otsas, on küll suur laht, kuid see on meile kõigile tundmatu ja sinna 
pole kerge ligi pääseda.» 

«Ja see rannik on muidugi allatuule? Arvatavasti pole seal midagi eriti soodsat?» 


250 


«See on täiesti tühi maa, mis ulatub ühett poolt Niagaara suudmeni ja teiselt poolt Frontenac'i 
kindluseni. Räägitakse, et põhjas ja läänes pole tuhandete miilide kaupa midagi muud kui vaid laas 
ja preeria,» 

«Tänu jumalale, siis vähemalt ei saa seal olla prantslasi. Aga kas metslasi on siin ümbruses palju?» 

«Indiaanlasi leidub igal pool, kuhu te ka ei lähe, ehkki mitte kuskil väga arvukalt. Juhuslikult 
võiksime sattuda mõnele salgale ükskõik kus köhal siingi rannas, kuid võiksime siin veeta ka kuid, 
ilma et ühtki neist näeksime.» 

«Tähendab, nende lurjuste suhtes peame me end saatuse hoolde usaldama. Aga öelge nüüd 
avameelselt, master Western, mida teeksite te kutriga, kui poleks juhtunud seda väikest ebameeldivust 
prantslastega?» 

«Mina olen palju noorem meremees kui teie, master Cap,» vastas Jasper tagasihoidlikult «ja vaevalt 
kõlban ma teile nõuandjaks.» 

«Ja-jah, seda teame me kõik. Harilikul juhul võib-olla tõesti mitte. Praegu aga on ebaharilik juhus 
ja olukord. Sel magevee lombil on oma teatud iseärasused, ja arvesse võttes kõike seda, kõlbate te nõu 
andma isegi oma isale. Igal juhul võite te kõnelda, mina aga otsustan teie arvamuste üle juba oma 
kogemuste põhjal.» 

«Arvan, sir, et hiljemalt kahe tunni pärast peab kutter ankrusse jääma.» 

«Ankrusse? Ega ometi siin, keset järve?» 

«Ei, sir, mitte siin, vaid seal kaugemal, käida lähedal.» 

«Te ei taha ometi öelda master Põrguvesi, et heidaksite tormi ajal ankrusse, kui kallas on allatuule 
nii lähedal?» 

«Just nimelt seda ma teeksin, kui tahaksin päästa oma laeva, master Cap.» 

«Tohoo, tuhat ja tuline! No on see vast alles mage vesi! Kuulge, noormees, ma olen juba 
nelikümmend üks aastat merd kündnud ja veel kunagi pole ma niisugust asja kuulnud. Ennem 
viskaksin oma ankrud ja ankrutrossid üle parda, kui säärast lollust teeksin.» 

«Just nii teeme me siin, järvel, kui oleme suures hädas,» vastas Jasper tagasihoidlikult. «Kui meid 
oleks paremini õpetatud, küllap vist toimiksime paremini.» 


«Seda võiksite te tõepoolest teha! Ei, 'mitte keegi ei saa mind mõjutada korda saatma niisugust 
pattu, mis on risti vastu minu kogemustele. Ma ei julgeks enam kunagi Sandy Hook'is oma nägu 
näidata, kui peaksin nii asjatundmatu 

teoga hakkama saama. Isegi Rajaleidja taipab neist asjadest rohkem, kui see noormees siin. Võite 
jälle alla minna, master Põrguvesi.» 

Jasper kummardas vaikides ning lahkus. Kui ta trepist alla astus, märkasid kõik, et ta heitis pika 
rahutu pilgu horisondile tuule suunas ja maale allatuule, ning igas tema näojoones väljendus sügav 
mure. 


XVIL PEATÜKK 


Ta ikka jälle uusi väiteid teab 
ja vanu järjest kummutama peab. 
Nii vaieldes ta lõpuks rappa vaob 


ning alles surmaga see vaidlus kaob. 
Cowper 


Kuna .sõdurinaine lamas haigena oma kois, kui Jasper sinna tagasi jõudis, siis viibis Mabel 
Dunham üksi kajutis. Peab mainima, et seersandi vastutuleku tõttu oli noormehel lubatud jääda oma 
endisele kohale laevas. Omistaksime oma kangelanna iseloomule liiga palju lihtsameelsust, kui 
ütleksime, et ta ei tundnud noormehe vastu tolle areteerimise tõttu mingit umbusaldust, kuid 
oleksime samuti ebaõiglased tema südamliku ja suuremeelse iseloomu suhtes, kui me ei lisaks, et see 
umbusk oli vaid tühine ning mööduv. Kui nüüd noormees tema lähedale istus, nägu pilves rahutusest 
kutri olukorra pärast, siis hajus Mabelis vähimgi kahtlusekübe ja ta nägi Jasperis ainult ülekohtu all 
kannatavat meest. 

«Te võtate seda asja liiga südamesse, Jasper,» sõnas ta sellise ennastunustava õhinaga, millega 
noored naisolendid tihti reedavad oma tundeid, kui neid on vallanud mingi tugev ning õilis 
kiindumus. «Mitte keegi, kes teid tunneb, ei pea ega saa teid pidada süüdlaseks. Rajaleidja ütleb, et 
ta paneb oma elu pandiks teie eest.» 

«Tähendab, siis teie, Mabel, ei suhtu minusse kui reeturisse, kelleks teie isa mind nähtavasti 
peab?» kostis nooruk, ning ta silmad lõid särama. 

«Mu isa on sõdur ja ta on kohustatud toimima sõdurina, kuid tema tütar pole seda ja ta mõtleb 
teist, nagu peab mõtlema mehest, kes on juba nii palju tema heaks teinud.» 

«Mabel, ma pole harjunud kõnelema teietaolise tütarlapsega ega pole üldse harjunud pihtima 
kellelegi, mida mõtlen või tunnen. Mul pole kunagi olnud õde ja minu 

ema suri, kui olin alles laps, seepärast ma ei tea, mida või kuidas rääkida naisterahvaga nagu.. .» 

Mabel oleks andnud kõik siin maailmas, et teada saada, mis peitus nende paljutõotavate sõnade 
taga, mida Jasper kõhkles välja öelda, kuid teda pidurdas seletamatu neitsilik häbelikkus ja ta surus 
alla oma naiseliku uudishimu. Ta ootas vaikides, et Jasper ise ara seletaks oma sõnade mõtte. 


«Tahtsin öelda, Mabel,» jätkas noormees pärast pausi, mis oli talle kaunis piinlik, «et mulle on 
võõrad teiesarnase tütarlapse kombed ja vaated ning seepärast peaksite te kõike seda, mida tahaksin 
veel lisada, vaid mõttes kujutama.» 

Mabelil jätkus küllalt fantaasiat, et kujutleda ükskõik, mida, kuid on mõtteid ja tundeid, mida 
naissugu eelistab kuulata, enne kui ta oma poolehoiule vaba voli annab, ja Mabelil oli ebamäärane 
tunne, et ka Jasperi mõtteid ning tundeid võis õigusega selliste hulka liigitada. Seepärast eelistas ta 
oma" soole omase osavusega muuta pigem kõneainet, kui lubada, et ;,pe nii kohmakalt ning 
ebarahuldavalt jätkuks. 

«Ütelge mulle ainult üht, Jasper, ja ma olen rahul,» lausus ta nüüd kindlusega, mis väljendas 
usaldust mitte ainult enda, vaid ka oma kaaslase vastu. «Te ei ole ometi ara teeninud seda õelat 
kahtlustust, mis teil lasub?» 

«Ei, Mabel, ma pole süüdi,» vastas Jasper, vaadates tema suurtesse sinistesse silmadesse 
avameelsuse ja lihtsusega, mis oleks võinud kõigutada tugevamatid umbusku. «Ma pole tõesti süüdi.» 

«Ma teadsin seda! Ma oleksin võinud seda vanduda!» vastas tüdruk soojalt. «Ja siiski tahab mu isa 
üksnes head... Kuid ärge olge sellest asjast nii rõhutud, Jasper.» 

«Sellele ma ei mõtlegi, sest on asju, mis mulle praegu palju rohkem muret teevad.» 

«Jasper!» 

«Ma ei tahaks küll teid erutada, Mabel, kuid kui see oleks võimalik, sooviksin, et teie onu muudaks 
oma arvamist selles küsimuses, mida «Vilkaga» praegu peale hakata ... Aga ta on siiski minust 
niipalju vanem ja kogenum, et võib-olla on tal õigus rohkem enda kui minu otsust usaldada.» 

«Kas arvate, «t kutter on hädaohus?» küsis Mabel välkkiirelt. 

«Kardan seda. Aga võib-olla on vanal ookeanimeremehel mingid erilised vahendid tema 
päästmiseks ,.,» 

«Jasper, kõigile on teada teie osavus «Vilka» juhtimises. Teie tunnete järve, tunnete kutrit... Teie" 
peate oskama kõige paremini otsustada meie tõelise seisukorra üle.» 

«Tunnen muret teie pärast, Mabel, ja võib-olla teeb see mu aremaks kui muidu, kuid avameelselt 
öeldes näen ma » vaid üht vahendit, kuidas hoida kutrit lähima paari-kolme tunni jooksul 
hukkumast. Teie onu aga on selle vastu. Aga lõpuks võib ju tegemist olla ka minu 
asjatundmatusega, sest, nagu ta ütleb, on Ontario paljalt mage vesi.» 

«Mage vesi või soolane vesi — selles pole mingit vahet. Aga mõelge minu kallile isale, Jasper! 
Mõelge endale ja kõigile neile, kelle elu oleneb teie õigeaegselt öeldud sõnast!» 

«Ma mõtlen teile, Mabel, ja see tähendab rohkem, tohutult rohkem kui kõik teised kokku!» vastas 
noormees väljendusrikka häälega. Tema tõsine pilk aga rääkis piiritult enam kui ta sõnad. 

Mabeli süda tagus kiiresti ja tänuliku rahulolu sära libises üle tema õhetava näo, kuid hädaoht, mis 
neid ees ootas, näis liialt tõsine selleks, et tunda kergendust õnnelikumaist mõtteist. Ta ei püüdnudki 
varjata oma tänulikku pilku, kuid siis allus ta taas tundele, mis antud olukorras tundus kõige 
loomulikumana. 

«Ei tohi lubada, et" minu onu kangekaelsus põhjustaks sellise õnnetuse. Jasper, minge veelkord 
tekile ja paluge mu isa minu kajutisse tulla.» 

Sel ajal kui noormees seda soovi täitis, kuulatas Mabel tormi ulgumist ja vastu kutrit paiskuva vee 
kohinat hirmuga, mis talle senini oli võõras olnud. Tubli meresõitjana — nagu reisijad armastavad 
öelda — polnud ta senini mõelnud hädaohule, vaid oli tormi algusest saadik veetnud oma aega selliste 
naiselike toimingutega, mida olukord lubas, kuid nüüd, mil ta oli tõsiselt teadlikuks saanud neid 
ähvardavast hädaohust, ei jäänud talle märkamata, et ta polnud veel kunagi varem niisuguse tormiga 
merel olnud. See minut või paar, mis nüüd möödusid isa oodates, tundusid talle tunnina. Ta suutis 
vaevu hingata, kui nägi teda koos Jas-periga trepist alla astuvat. Nii ruttu kui keel suutis väljendada 


mõtteid, tutvustas ta isale Jasperi arvamust olukorra kohta ning anus, et isa, kui too teda üldse veel 
armastab või enda ja oma meeskonna elust hoolib, vahele segaks ning veenaks onu kutrit taas tema 
õigele komandörile üle andma. «Isa, Jasper on ustav!» lisas ta tõsiselt. «Ja kui ta ka olekski petlik, 
siis milleks peaks ta hukutama meid ja koos 

meiega ka ennast selles kauges järvesopis. Vastutan oma eluga tema aususe eest!» 

«Jah, niisugune arusaamine kõlbab küll noorele hirmunud naisterahvale, mitte aga mehele, kes juhib 
sõjaretke,» vastas flegmaatilisem isa. «Miks näiteks Jasper ei võiks arvata, et tal uppumise asemel 
õnnestub hoopiski pääseda ja põgeneda, niipea kui maale jõuab.» 

«Seersant Dunham!» 

«Isa!» 

Need hüüatused kostsid samaaegselt, kuid väljendasid erinevaid tundeid — Jasperil üllatust, 
Mabelil — etteheidet. Kuid vana sõdur oli liiga harjunud alluvatega sõnu valimata rääkima, et 
kummalegi neist tähelepanu pöörata. Pärast hetkelist järelemõtlemist jätkas ta, nagu poleks kumbki 
neist midagi öelnud: 

«Pealegi, ega's vennas Cap ole mees, kes end õpetada laseb.» 

«Aga isa, kui meie kõigi elu on äärmises ohus!» 

«Seda enam. Pole tähtsust, kes on komandör hea ilma korral, aga siis, kui asi halvaks läheb, just 
siis näitab hea ohvitser ennast õiges valguses. Vaevalt, et Charles Cap lahkuks seepärast roolist, et 
laev on hädaohus. Pealegi ütleb ta, Jasper Magevesi, et teie ettepanekul on kahtlane maik ja et see 
lõhnab rohkem äraandmise kui mõistuse järele.» 

«Ta võib ju nii mõelda, kuid saatku lootsi järele ja kuulaku tema arvamust. On ju kõigile teada, 
et ma pole seda meest eile õhtust saadik näinud.» 

«See ettepanek paistab täiesti mõistlik olevat ja seda me ka teeme. Järgnege siis mulle tekile, et 
kõik oleks aus ja avalik.» 

Jasper kuulas sõna ja Mabeligi huvi oli nii sügav, et ta söandas minna kajutitrepini, kus tema 
keha ja rõivad olid küllaldaselt käitstud metsiku tuule ja veepritsmete eest. Neitsilik 
tagasihoidlikkus sundis teda siia jääma, kuid see-eest jälgis ta tähelepaneliku tunnistajana siit kõike, 
mis juhtus. 

Varsti ilmuski loots. Polnud võimalik valesti mõista seda murelikku pilku, mille ta heitis 
ümberringi, niipea kui ta oli tekile jõudnud. Tõsi küll, nii mõnigi kuulujutt: «Vilka» olukorrast oli 
leidnud tee 'ka alla, kuid antud juhul polnud see kuulujutt hädaohtu mitte suurendanud, vaid koguni 
vähendanud. Lootsile anti võimalus mõned minutid ringi 

vaadata, seejärel aga esitati talle küsimus, mida ta peab antud olukorras vajalikuks teha. 

«Ma ei näe kutri päästmiseks muud teed, kui laev ankrusse panna,» vastas mees lihtsalt ning 
kõhklemata. «Kuidas? Siin, keset järve?» hüüatas Cap. «Ei, mitte siin, vaid kaldale lähemal, just 
murdlainete piiril.» 

Seda kuulnud, ei kahelnud Cap enam, et Jasperi ja Igptsi vahel oli salajane kokkulepe «Vilka» 
hukutamiseks ning et nad tõenäoliselt lootsid ise samal ajal põgeneda. Seepärast suhtus ta muidugi 
ka lootsi arvamusse sama ükskõiksusega nagu varem Jasperi omasse. 

«Ma ütlen sulle, vend Dunham, see ei saa olla ühegi ausa meremehe tõsine arvamine,» lausus ta 
seersandile, kes talle ette heitis, et ta jäi kurdiks sellisele kahekordsele põhjendusele. «Tormi ajal 
allatuule käida juurde ankrusse heita — see oleks meeletu tegu, mida ma ei suudaks iialgi vabandada 
kindlustusseltsi ees, niikaua kui veel mõni purjeräbal püsib. Ja veel ankrusse jääda otse murdlainete 
juures, — see oleks ju päris hullumeelsus!» 


«Tema majesteet on selle laeva kindlustaja ja isand, mina aga vastutan nende .elude eest, kes minu 
käsutuses. Need mehed tunnevad Ontariot paremini kui meie ja ma mõtlen .tõesti, et nende 
ühesugune jutt peaks meis nende vastu usaldust äratama.» 

«Onu!» lausus Mabel tõsiselt, kuid Jasperi käeviibe sundis teda oma tundeid alla suruma. 

«Me triivime praegu nii kiiresti murdlainete poole, et on asjatu sel teemal kõnelda,» sõnas 
noormees. «Poole tunni pärast selgub asi nagunii, kuid ma hoiatan master Cappi, et ka kõige 
kindlama jalaga mees sel laeval ei püsi enam minutitki jalul, kui see kord juba murdlainetesse 
satub. Ma olen kindel, et ta läheb põhja veel enne, kui jõuame mööduda «ende teisest reast.» 

«Ja kuidas siis see ankrusse jäämine õige teie arvates asja parandaks?» päris Cap raevukalt, 
otsekui olnuks Jasper tormi tagajärgede eest niisama vastutav nagu oma asja avaldatud arvamuse 
eest. 

«Igatahes ei teeks see mingit kahju,» vastas Magevesi leebelt. «Kui me kutri nina järve poole 
kSäname, vähendam > me triivimist, ja isegi siis, kui me ka läbi murdlainete triiviksime, toimuks see 
võimalikult väiksema hädaohuga. Loodan, master Cap, et te lubate lootsil ja mul teha etteval- 

mistusi ankrute allalaskmiseks, sest ettevaatus on vahest hea ja sellest ei saa mingit halba tulla.» 

«Tehke, kuidas tahate! Klaarige aga ankrud ja kõik — mul pole sest enam midagi. Oleme nüüd 
juba säärases seisukorras, mida sedasorti asjad ei saa enam palju mõjutada .. . Seersant, üks sõna 
nelja silma all, kui lubad.» 

Cap viis oma õemehe kõrvale ja siin, hääles ning olekus rohkem inimlikku tundmust, kui tal 
muidu kombeks, arutas ta temaga täiesti avameelselt nende tõelist olukorda. 

«See on kurb lugu meie vaesele Mabelile,» ütles ta nina nuusates, hääles kerge värin. «Sina ja 
mina, seersant, oleme juba vanad mehed ja harjunud kui mitte otse surema, siis vähemalt surmasuus 
olema. Niisugune on juba kord meie elukutse, vend Dunham, kuid vaene Mabel... Ta on nii armas 
ja heasüdamlik tüdruk ja ma lootsin teda enne oma elupäevade lõppu näha veel heal elujärjel ja 
emana... Noh, aga mis sest enam rääkida! Tuleb leppida kõigega, mis teel ette tuleb, nii hea kui 
halvaga, ja ainus tõsine kae-bus, mida vanal meremehel kõlbab sel puhul tunnistada, on see, et pidi 
see kõik juhtuma sel neetud magevee lombil.» 

Seersant Dunham oli vapper mees ja ta oli näidanud oma julgust olukordades, mis paistsid palju 
kõhutavamad kui käesolev. Kuid kõigil eelmistel juhtumitel oli tal olnud võimalik omalt poolt 
vaenlasele vastu hakata, siin aga ähvardas teda vaenlane, kellele vastupanuks tal polnud mingeid 
vahendeid. Endast hoolis ta hoopis vähem kui oma tütrest, sest tal oli säärast eneseusaldust, mis 
harva kaob meelekindlal mehel, kes on terve, elujõuline ja harjunud füüsiliste jõupingutustega. Kuid 
ta ei näinud mingit teed Mabeli päästmiseks ja isaliku armastusega otsustas ta otsekohe, et kui tema 
tütar on määratud hukkuma, siis peavad tema ja tema laps hukkuma koos. 

«Sa siis arvad, et hukkumine on pääsmatu?» küsis ta Capilt, ja kuigi ta hääl kõlas kindlalt, võis 
selles märgata tugevat erutust. 

«Kahekümne minuti pärast satume murdlainetesse ja... vaata ise, seersant, mis lootust võib olla 
isegi kõige tugevamal mehel selles rannapoolses põrgukatlas.» 

Väljavaade pakkus tõesti vähe lootust. «Vilgas» oli nüüd juba umbes miili kaugusel kaldast, tuul 
aga kandis teda edasi sellise tugevusega, et oli täiesti mõttetu enam kas või mõndagi purje heisata. 
Väike osa purjedest, mis seni polnud rehvitud ja mis aitasid hoida «Vilka» nina nii- 


258 


võrd tuule suunas, et takistasid lainetel temast üle paiskumast, värisesid tuulehoogude käes, nagu 
tahaksid tugevad niidid, mis ühendasid mitmest osast koosnevat purjeriiet, iga hetk kätki käriseda. 
Uduvihm oli lakanud, kuid umbes saja jala kõrgusel järve pinnalt oli õhk täidetud pimestavalt 


sädelevate piiskadega, kõrgel ülal aga säras päike pilvitus taevas. Jasper oli märganud seda muutust 
jata ennustas, et see kuulutab tormi peatset lõppu. Nende saatuse aga pidid ohustama juba paar järgnevat 
tundi. Kutri ja kalda vahel oli vaatepilt endiselt metsik ning kohutav. Veealuste kivide vöönd ulatus 
peaaegu poole miilini, vesi selle vahel oli vahust valge ja õhk niivõrd täis veetuisku, et see muutis 
kalda ähmaseks ning ebaselgeks. Võis ainult märgata, et see oli kõrge — täiesti ebatavaline nähtus 
Ontariol — ja et see oli käetud lõputu haljendava metsaga. Sel ajal kui seersant ja Cap vaikides seda 
pilti vaatlesid, tegutsesid Jasper ja tema mehed aktiivselt bakil. Vaevalt oli noormees saanud loa 
oma endise tegevuse jätkamiseks, kui ta pöördus abi saamiseks sõdurite poole. Valinud viis-kuus 
abilist, hakkas ta agaralt täitma ülesannet, mis juba niigi oli liiga kaua viibinud. 

Neil sisevetel ei hoita ankruid kunagi laeva sisemuses, samuti on taud, mis mõeldud kiireks 
kasutamiseks, lahti puhitud. See säästis palju Jasperi vaeva. Mõlemad ankrud olid peagi 
sisselaskmiseks valmis. Taud vaadati põhjalikult üle ja hinnati nende pikkus. Siis tehti paus, et ringi 
vaadata. Polnud toimunud ühtki muudatust paremuse poole: kutter triivis üha edasi ja iga hetkega 
muutus kindlamaks, et ta ei suuda nihkuda tolligi vastutuult. 

Kui Jasper oli veelkord tõsiselt ja põhjalikult järve silmitsenud, andis ta kiiresti uued korraldused. 
Näis, et ta pidas kalliks iga minutit. Tekile toodi, veel kaks väikest varpankrut ja tehti kõik selleks, et 
neid parajal momendil üle parda visata. 

Kui need ettevalmistused olid lõpetatud, muutus tegutsemisärev Jasper rahulikumaks, kuid 
mureilme tema näol püsis. Ta lahkus nüüd bakilt, mille lained iga kord, kui «Vilka» nina voogudesse 
vajus, mehi enda alla mattes üle ujutasid, ning siirdus kuivemasse kohta (ahtritekil. Siin koh-tas ta 
Rajaleidjat, kes seisis Mabeli ja koVtermeistri lähedal. Enamik laeval viibijaist olid all, välja arvatud 
isikud, keda juba eespool mainisime. Mõned neist otsisid asemetel kergendust oma füüsilistele 
kannatustele, teised meenutasid 

hilinenud kahetsusega oma patte. Arvatavasti esimest korda sest ajast saadik, kui «Vilka» kiil oli 
laskunud Ontario selgetesse voogudesse, oli tema pardal kuulda palvehäält. 

«Jasper» alustas Rajaleidja, «minust pole täna hommikul käsu olnud, sest minu võimed on vähese 
tähtsusega niisugusel laeval, aga kui jumal tahab, et seersandi tütar eluga kaldale jõuaks, siis võivad 
minu teadmised metsade alal ta siiski veel ohutult garnisoni viia.» 

«Aga see on ju hirmus kaugel, Rajaleidja!» sõnas Mabel vahele. «Kardan, et ükski meist ei jõuaks 
eluga kindlusesse.» 

«Jah, see oleks tõepoolest hädaohtlik tee ja keeruline pealegi, kuigi siin ürgmetsas on nii mõnigi 
naisterahvas veel rohkemgi välja kannatanud ... Kuule, Jasper, kas sina, mina või meie mõlemad 
peame juhtima seda puukoorest kanuud, sest jääb ainult üks võimalus — Mabel kanuus läbi 
murdlainete viia.» 

«Teeksin heameelega ükskõik mida, et Mabelit päästa,» vastas Jasper kurva naeratusega, «kuid 
niisuguse tormiga ei suuda ükski inimlik käsi juhtida kanuud läbi murdlainete. Panen siiski oma 
lootused ankru heitmisele, sest ükskord varem me juba päästsime «Vilka» peaaegu niisama suurest 
hädast.» 

«Kui juba ankrusse heita, miks siis seda mitte kohe teha?» küsis seersant Jasperilt. «Iga jalg, mille 
nüüd triivides kaotame, tuleb lisaks vahemaale, mida tõenäoliselt triivime, kui laseme ankrud põhja.» 

Jasper astus seersandi juurde, võttis tema käe ja surus seda sellise südamlikkusega, mis osutas, et 
tema tunded olid nii tugevad, et ta peaaegu ei suutnud enam enda üle valitseda. 

«Seersant Dunham » ütles ta pühalikult «te olete hea inimene, kuigi kohtlesite mind karmilt meie 
ettevõttes! Kas te armastate oma tütart?» 


«Selles, Magevesi, ei tarvitse te kahelda,» vastas seersant kähedalt. 


«Kas tahate anda temale ja meile kõigile ainukese võimaluse elupäästmiseks, mis veel jäänud?» 

«Mida pean ma siis tegema, noormees? Öelge, mida pean ma tegema? Talitasin seni oma kõige 
parema arusaamise järgi, aga mida pean ma nüüd teie arvates tegema?» 

«Toetage mind viie minuti jooksul master Capi ees, ja siis 

saab tehtud kõik, mida inimene suudab teha «Vilka» päästmiseks.» 

Seersant kõhkles, sest ta oliliig vali distsipliininõudja, et ise seaduslikku korda rikkuda. Talle oli 
küll ebameeldiv näida kõhklejana, kuid tal oli siiski sügav aukartus oma sugulase meremehelike 
teadmiste vastu. Sel ajal, kui ta järele mõtles, tuli Cap tüürimehe juurest, kus ta oli mõnda aega 
viibinud, ning lähenes grupile. 

«Master Põrguvesi,» lausus ta kuuldekaugusele jõudes, «kas teate siin läheduses mõnda kohta, kus 
kutter võiks ran duda? On saabunud aeg, kus meil ei jää enam midagi minid üle, kui see raske valik 
teha.» 

Capi hetkeline kõhkllis kindlustas Jasperile võidu. Jasper vaatas seersandile otsa, see noogutas talle 
nõusoleku märgiks, ja nüüd ei kaotanud ta enam minutitki. 

«Kas võtan rooli?» küsis ta Capilt. «Katsuksin jõuda abajasse, seal allatuule?» 

«Laske käia, laske aga käia,» vastas too, köhatades kurgu puhtaks, sest ta oli rõhutud vastutusest, 
mis tema asjatundmatuse tõttu lasus seda raskemini tema õlul. «Laske aga käia, master Põrguvesi, 
sest kui olla avameelne, ei näe ma paremat teed. Peame kas randuma või põhja vajuma!» 

Jasperile polnud rohkem vaja: ta hüppas ahtrisse ja haaras rooli enda kätte. Loots oli kõigeks ette 
valmistatud, ja puri, mis oli seni veel üles jäänud, võeti noore komandöri märguande peale sisse. 
Jasper, valvates õiget momenti, lükkas kohe rooli poordi, staakpurje sööt lasti järele ja kerge kutter, 
nagu tundes, et ta oli nüüd jälle tuttavates kätes, kaldus allapoole ning oli varsti laineorus. See 
hädaohtlik hetk möödus õnnelikult ja väike laev näis lendavat niisuguse kiirusega murdlainete 
poole, mis ähvardas silmapilkset hävingut. Vahemaa oli nüüd muutunud nii lühikeseks, et viiest või 
kuuest minutist piisas kõigeks selleks, mida Jasper soovis. Ta surus rooli jälle poordi ja «Vilgas» 
kerkis, hoolimata tormitsevast veest, sellise kergusega üles, nagu part muudab suunda peegelsiledal 
tiigil. Märguanne Jasperilt käsutas kõik mehed bakil tegevusse ja kummastki poordist visati alla 
väikesed varpankrud. Triivimise kohutavus oli nüüd ilmne isegi Mabeli silmadele, sest mõlemad trossid 
jooksid järele nagu puksiirköied. Niipea kui nad kerge pingutusega õgvendusid, lasti ka mõlemad 
peaankrud alla ja kummalegi anti taud järele, peaaegu kuni äärmiste otsteni. Ei olnudki nii raske 
ülesanne järsult peatada nii kerget laeva, mil olid tavalisest paremad ankrud ja trossid, ning 
vähem kui kümne minuti jooksul hetkest, mil Jasper läks rooli, õõtsus «Vilgas» ninaga vastu järve, 
mõlemad taud joontena ette sirutatud, meenutades otsekui raudlatte. 


«See pole hästi tehtud, master Jasper!» kärkis Cap vihaselt, niipea kui märkas, mis vingerpussi 
talle oli mängitud. «See pole hästi tehtud, sir! Käsin teid viivitamata trossid läbi raiuda ja kutter 
randa juhtida!» 


Kuid keegi ei ilmutanud soovi käsu täitmiseks, sest niipea kui Jasper juhtimise taas enda pöale 
võttis, olid mehed valmis, tema käsku täitma. Nähes, et mehed jäid passiivseks, pöördus Cap, kes 
arvas, et nad olid äärmises hädaohus, ägedalt Jasperi poole ja kordas oma etteheiteid. 


«Te ei võtnud kurssi oma väljamõeldud lahe poole,» lisas ta pärast mõningaid kiruvaid märkusi, 
mida me ei pea vajalikuks üles“ tähendada, «vaid tüürisite selle järsaku poole, kus iga hing pardal 
oleks uppunud, kui oleksime kaldale paiskunud.» 

«Ja teie soovite siis köied läbi raiuda ning kõik hinged 

just siin paigas randa paisata!» vastas Jasper kaunis kuivalt. 

«Visake otsekohe lood üle parda ja määrake kindlaks triiv!» möirgas nüüd Cap meestele eespool. 

Märguanne Jasperilt kinnitas seda käsku ja see täideti silmapilkselt. Kõik kogunesid sinna ümber 
Ja jälgisid peaaegu hinge kinni pidades katse tulemust. Tina ei jõudnud veel põhja vajuda, kui nöör 
tõmbus pingule, ja näis, et paari minuti pärast triivib kutter kaldakõrgendikule. Jasperi nägu oli sünge, 
sest ta teadis, et ükski võim ei suuda enam päästa laeva, kui see juba murdlainete pöörisesse satub, 
mille esimene rida kord tõusis, kord vajus umbes kaabeltau kaugusel nende ahtrist. 

«Äraandja!» karjus Cap, näpuga noorele komandörile osutades. Ärritus lämmatas tema ülejäänud 
sõnad. «Selle eest vastutad sa oma eluga,» lisas ta pärast lühikest pausi. «Kui mina oleksin 
ekspeditsiooni juht, seersant, pooksin ma ta grootpoomi otsa, kui ta peaks uppumisest pääsema!» 

«Taltsuta oma tundeid, vennas! Ole, palun, rahulikum! Paistab, et Jasper on hästi talitanud ja 
lood polegi vahest nii halvad kui sina usud.» 

«Miks ta ei sõitnud siis sellesse abajasse, millest ta rääkis? Miks tõi ta meid siia, otse vastu 
järsaku tuulepoolsele küljele, niisugusele köhale, kus murdlained on poole tihedamad kui -mujal. 
Paistab, et ta otsekui ruttaks meie uputamisega?» 

«Võtsin suuna järsakule just nimelt sel põhjusel, et murdlained on sel kohal nii kitsad,» vastas 
Jasper leebelt, kuigi temas tõusis viha väljenduste pärast, mida teine tarvitas. 

«Kas tahate minusugusele vanale meremehele väita, et see kutter võiks nendes murdlainetes vastu 
pidada?» 

«Ei, sir. Arvan, et ta täituks veega ja vajuks põhja j-uba siis, kui nende esimessegi ritta satuks. 
Kui ta aga veelgi kaugemale tungib, siis jõuaks temast kaldale üksnes jäänu-sed. Loodan aga teda 
neist hoopis eemale hoida.» 

«Triiviga, kus laev liigub minutis edasi terve oma pikkuse võrra?» 

«Ankrud pole veel oma mõju avaldanud, kuigi ma isegi ei looda, et need laeva täiesti peataksid.» 

«Ja millele te siis õige loodate? Kas mõtlete laeva usu, lootuse ja armastuse abil kinni pidada?» 

«Ei, sir, ma loodan põhjavoolusele. Hoidsin järsaku poole, sest teadsin, et seal on põhjavoolus 
tugevam kui kuskil 

mujal ja et me saaksime seal kaldale lähemale ilma murdlainetesse sattumata.» 

Ta ütles seda julgelt, kuid ilma erilise vimmata. 

Nende sõnade mõju Capile oli silmatorkav. Ta oli ilmselt üllatatud. 

«Põhjavoolus!» kordas ta. «Kes kurat on iial kuulnud, et keegi oleks päästnud laeva põhjavooluse 
abil karile jooksmast!» 

«Võib-olla et ookeanil ei tule seda tõesti ette,» vastas Jasper tagasihoidlikult, «kuid meie siin 
teame, et seda on siiski mõnikord juhtunud.» 

«Noormehel on õigus, vennas,» segas- vahele seersant. «Kuigi ma vahest ei saa sellest kõigest 
hästi aru, olen ma siiski sagedasti kuulnud järve laevamehi niisugusest asjast rääkivat. Oleks hea, kui 
me seekord siiski Jasperit usaldaksime.» 

Cap torises ja vandus, kuid polnud, midagi parata, sest muud väljapääsu polnud. Jasperit paluti 
nüüd selgitada, mida ta mõtles põhjavooluse all, ning noormees andis selle kohta järgmise vastase. 
Vesi, mille torm on randa ajanud, pidi paratamatult mõne salakanali kaudu järve tagasi tulema. See 
protsess ei saa aga toimuda pinnal, kus tuul ja lained teda pidevalt maa poole suruvad. Niisiis 
moodustub paratamatult teatud liiki tagasivoolus, mille abil vesi voolab tagasi oma endisesse ja 
õigesse sängi. Seda alumist voolust nimetatakse põhjavooluseks ja kuna ta paratamatult pidi 
mõjuma niisuguse vee väljasurvega laevale nagu seda oli «Vilgas», siis lootis Jasper selle vastutoime 
abile — see pidi takistama ankrutrosside katkemist. Lühidalt, pealmine ja alumine voolus 
tasakaalustaksid teineteist teatud määral. 


Nii lihtne ja leidlik, kui see teooria ka polnud, näis senini olevat vähe tõenäosust selle praktilises 
rakendamiseks. Triivimine jätkus, kuigi see vähenes tunduvalt, kui väikesed varpankrud pingule 
tõmbusid. Lõpuks kuulutas mees loodi juures rõõmustavat teadet, et ankrud olid lakanud järele 
andmast ja et kutter oli seisma jäänud. Sel hetkel oli'murdlainete esimene*rida «Vilkast» umbes saja 
jala kaugusel. See näis isegi veel lähenevat, kui korraga vaht kadus ja taas märatsevatele lainehar- 
jadele tagasi pöördus. Jasper hüppas bakile, heitis pilgu kutri vöörile ning osutades juubeldavalt 
ankrutrossidele, naeratas võidurõõmsalt. Need ei paistnud nüüd enam jäikade raudlattidena nagu 
varem, 

vaid kooldusid allapoole. Meremehe silmale oli nüüd ilmne, et kutter tõusis ja vajus koos lainetega, 
kergelt nagu laevuke voolusängis, kus tuule tegevust tasakaalustab vee vastu-surve. 

«See on pohjavoolus!» hüüdis Jasper rõõmuga. «Saatus ise on pannud meid otse sellesse voolu ja 
nüüd pole enam midagi karta.» 

«Ja-jah, saatus on tõesti hea meremees,» urises Ca»p «ta aitab sagedasti mühakaid välja 
raskustest. Aga olgu see pohjavoolus või pinnavoolus, igatahes on nüüd torm vaibunud ja meie kõigi 
õnneks on ankrud sattunud kindlasse põhja. Sel neetud magedal veel valitsevad igatahes täiesti 
ebaloomulikud asjad.» 

Hea õnne korral tülitsevad inimesed harva, ainult viletsuses kipuvad nad hädaldama ja arvustama. 
Enamik pardal viibijaist käidus uskuma, et neid päästis laevahukust Jasperi oskus ja teadmised ning 
nad ei hoolinud Capi arvamisest ega pööranud suuremat tähelepanu tema märkustele. Tõsi küll, veel 
pool tundi vaevas reisijaid ebakindlus ning kahtlus, — kogu see aeg jälgiti murelikult loodi, — siis 
aga oli oht möödas. Kõiki valdas taas meeldiv julgeolekutunne ning väsinult vajusid nad sügavasse 
unne, ilma et oleksid enam näinud silme ees peatse surma viirastust. 


XVIII PEATÜKK 


See kõik on kokku pisarad ja ohked; 

see kõik on ustavus ja teenistus, 

see kõik on kokku vaid fantaasia. 

On kõik vaid tunded, kõik vaid ihaldused, 
kõik imetlus ja kohustusetunne, 

kõik allumine, rahulolu, vastuhakk, 

kõik puhtus, korraarmastus ja truudus. 
Nagu teile meeldib. 


Keskpäeva paiku torm rauges. Tema hoog kahanes niisama äkki, nagu oli kasvanud. Vähem kui kaks 
tundi pärast tuule vaibumist oli järvepind küll veel rahutu, kuid ei hiilanud enam vahust ja nelja 
tunni pärast pakkus kogu veepind taas tavalist pilti lainetavast veest, milles polnud enam jälgegi 
möödunud tormist. Veel rullusid lained lakkamatult käida poole ja püsisid ka murdlainete read, kuid 
vaht ei pritsinud enam kõrgele üles ning ka laineharjad olid madalamad. Kuivõrd veel jätkuski 
ägedust, sõltus see kõik juba tuule jõust, mis samuti oli nõrgenenud. 

Kuna idast puhus vastu kerge tuuleiil ja oli võimatu vastutuult sõita järvel, kus lainetus oli alles 
kõrge, tuli jätta lootus sel pealelõunal teele asuda. Jasper, kes. oli nüüd «Vilka» käsutamise jälle 
vaikselt üle võtnud, tegeles ankrute ning varpankrute hiivamisega, mis üksteise järel üles vinnati. Kõik 
seati valmis viivitamatuks ärasõiduks, niipea kui ilm seda lubas. Need, kel polnud muret nimetatud 
kohustustega, otsisid vahepeal sellist meelelahutust, mida võimaldas nende eriline olukord. Nagu 
tavaliselt need, kes pole harjunud laevaelu kitsendustega, heitis ka Mabel igatsevaid pilke ranna 
poole ja ei kestnud kaua, kui ta avaldas soovi maale minna. Rajaleidja oli parajasti tema.kõrval ja 
kinnitas, et pole midagi lihtsamat kui see, kuna neil oli pardal puukoorest kanuu, millega oli kõige 


paremini võimalik läbi lainetuse jõuda. Pärast tavalisi kõhklusi ja kartusi pöörduti seersandi poole. 
Tema arva- 


266 


mine osutus pooldavaks ja otsekohe asuii tegema ettevalmistusi selle tuju täitmiseks. 

Salkkond, kes tahtis maale minna, koosnes seersant Dunhamist, tema tütrest! ja Rajaleidjast. 
Mabel oli juba harjunud kanuuga ja istus rahulikult keskele, tema isa paigutati ninasse, kuna 
Rajaleidja võttis enda peale, juhi osa ahtris. Oli vähe tarvidust mõla käsutada, sest lained tõukasid 
kanuud hooti niisuguse ägedusega, mis trotsi» iga katset selle liikumise üle valitseda. 

Enne kaldale jõudmist kahetses Mabel rohkem kui üks kord oma läbematust, kuid Rajaleidja 
rahustas teda ja näitas ise niipalju enesekindlust, külmaverejisust ning käte-rammu, etneiu kõhkles, 
kas tunnistada kõiki oma kartusi. Meie kangelanna polnud argpüks: sõidul läbi murdlainete tundis ta 
olukorra uudsust ja ühtlasi koges suurel määral selle erutavat lõbu. Mõnel hetkel, kui paat nagu 
pähklikoo-ruke otse vahutaval-laineharjal kukus, riivates vett nagu pääsukese tiib, oli ta 
tõepoolest suures hirmus, siis aga punastas ja naeris jälle, kui kanuu jäi maha kiirelt edasi sööstvast 
voost, nagu häbenedes, et laine ette jõudis selles tormakas võidujooksus. See erutus kestis paar 
minutit, sest kuigi kaugus kutri ja maa vahel, ületas tunduvalt veerand miili, läbiti see vahemaa väga 
kiiresti. 

Astunud paadist kajdale, suudles seersant hellalt oma tütart. Sõdurina tundis ta, et alles siin, 
kuival maal, võis oma julgeoleku pärast kindel olla. Ta haaras püssi ja teatas, et kavatseb veeta ühe 
tunni jahisaagi otsingul. 

«Rajaleidja jääb sinu juurde, tüdruk, ja ma olen ikindel, et ta jutustab sulle nii mõndagi siinse 
maailma-osa kommetest või oma juhtumustest mingodega.» 

Teejuht naeris, tõotades Mabeli järele valvata. Mõne minuti jooksul tõusis isa järsule nõlvakule ning 
kadus metsa. Rajaleidja ja Mabel aga läksid teises suunas. Pärast mõneminutilist samasugust järsku 
tõusu jõudsid nad väikesele paljale kaljuneemele, kust avanes silmale avar ja väga oma-i pärane 
panoraam. Mabel istus allavarisenud kaljutükile, et hinge tõmmata ja jõudu koguda, tema kaaslane 
aga, kelle lihastele ükski füüsiline pingutus ei paistnud mõju avaldavat, seisis tema kõrval, toetudes 
tavalises meeldivas poosis oma pikale jahipüssile. Mitu minutit möödus vaikuses. Kõht, kus nad 
peatusid, oli küllalt kõrge selleks, et võimaldada avarat vaadet järvele, mis laius piiritu palakana 
kirde suunas ja sätendas pealelõunase päikese kurtes. Veel praegugi 

võis ta pinnal märgata jälgi rahutusest, mis seal oli valitsenud hiljutise tormi ajal. Tohutus 
poolkaares piiras teda maa, mis kadus kaugele kagusse ning põhja. Niikaugele kui silm ulatus, 
polnud näha muud kui metsa. Ei mingit märki tsivilisatsioonist keset seda ühetaolist ning 
majesteetlikult võimsat .loodust. Torm oli ajanud «Vilka» kaugele sellest kindlustusteliinist, millega 
prantslased tollal püüdsid ümbritseda Põhja-Ameerika inglise kolooniaid; püüdes kasutada Suurte 
Järvede ühendusteid, asusid nende valvepostid Niagaara kullastel, meie seiklejad aga olid tollest 
kuulsast joast hulk miile eemal. Kutter õõtsus ühel ainukesel ankrul, väljaspool murdlaineid, 
sarnanedes otsekui mõnele hästi väljamõeldud ja hoolega valmistatud mängukannile, mis kavatsetud 
pigem klaaskarpi panemiseks kui sääraseks võitluseks loodusjõududega, nagu ta hiljuti oli läbi 
teinud; kanuu aga lebas kitsal rannaribal nagu täpike merekruusal, pisut eemal randa loksuvate 
lainete ulatusest. 

«Kui kaugel oleme me siin inimeste eluasemetest!» hüüdis Mabel, kes oli kaua ja mõtiskledes seda 
kaunist pilti vaadelnud. «Siin oleme me ju sõna tõsises mõttes otse piiril.» 

«Kas ookeani ja suurte linnade läheduses on ilusamaid kohti?» päris Rajaleidja huviga. 

«Ei, seda ma ei ütleks. Seal on rohkem säärast, mis meenutab inimesi ja vähem seda, mis meenutab 
jumala kätt.» 


«Jah, Mabel, seda ütlevad ka minu tunded. Tean, et olen ainult vaene kütt, õpetamata ja 
koolitarkuseta, kuid siin, minu kodus, on jumal mulle niisama lähedal kui kuningale tema lossis.» 

«Kes võiks selles kahelda?» vastas Mabel, vaadates oma kaaslase karmiilmelisse, kuid ausasse näkku, 
üllatatud tolle energilisest kõnest. «Niisuguses kohas tunneb jumala lähedust rohkem kui seal, kus 
vaim on seotud linna askeldustega.» 

«Mabel, te ütlete kõike seda, mida ma ise tahaksin öelda, kuid palju selgemate sõnadega, nii et mul 
hakkab panis häbi oma viletsa jutuoskuse pärast... Enne sõda rändasin ma karusnahajahil-selle 
järve kaldal, ja ka siin kandis olen ma käinud, tõsi küll, mitte just täpselt selles paigas: me maan- 
dusime kaugeraal, näete seal, kus seisab see kuivanud tamm tolle kuuse kõrval.» 

«Kuidas te, Rajaleidja, küllkõikineid pisiasju nii täpselt mäletate?» 

«Need on ju meie tänavad ja majad, meie kirikud ja lossid. Kuidas neid siis mitte mäletada! 
Mäletan, kord leppisime Suure Maoga kokku, et kohtume kuue kuu pärast keskpäeva 
kaheteistkümnendal tunnil ühe männi juures. Olime sel ajal mõlemad tollest paigast kolmesaja miili 
kaugusel. Puu seisis siis, ja kui jumala välk teda maha pole murdnud, seisab veel praegugi keset 
põlismetsa, asundustest viiekümne miili kaugusel. Koht oli küll kauge, kuid seal läheduses pesitses 
rikkalikult kopraid.» 

«Ja kas te siis kohtusite määratud kohal ja tunnil?» 

«Küsige parem, kas päike tõuseb ja läheb looja! Kui jõudsin puu juurde, nägin Suurt Madu juba 
vastu selle tüve nõjatumas; ta mokassiinid olid mudased ning säärised kätki. Delavaar oli sohu 
sattunud ja näinud palju vaeva, et sealt välja pääseda. Kuid nagu päike, mis ilmub hommikul näh- 
tavale idapoolsete küngaste tagant ja vajub õhtul läände, niisama truult pidas mu sõber kinni tollest 
määratud ajast ja köhast. Pole karta, et Tšingatšguk kedagi petaks, olgu siis tegemist sõbra või 
vaenlasega — tema peab oma sõna alati ühtemoodi.» 

«Ja kus on delavaar nüüd? Miks pole ta täna meiega?» 

«Ta ajab mingode jälgi. Ka mina oleksin pidanud õigupoolest seal olema. Aga säärane on juba kord 
see inimlik nõrkus...» 

«Te näite olevat kõrgemal igasugustest nõrkustest, Rajaleidja. Ma pole kunagi kohanud meest, kes 
näis nii vähe alluvatinimlikele nõrkustele kui teie.» 

«Kui te mõtlete tervist ja jõudu, Mabel, siis on saatus minu vastu tõepoolest helde olnud, kuid ma 
arvan, et värske õhk, pikad jahiretked, sagedased luurekäigud, metsa toit ja rahulik uni suudavad 
alati tohtreid eemale peletada. Ajja siiski olen minagi samasugune inimene kui kõik teised ... Jah, 
ma leian, et mõnes asjas on minu tundmused vägagi inimlikud.» 

Mabel näis olevat üllatatud. Tema keel vaikis küll diskreetselt, kuid pöia liialdus lisada, et tema 
kena näoke väljendas suurt uudishimu. 

«Midagi nõiduslikku on selles teie metsaelus, Rajaleidja!» hüüdis ta, vaimustuse puna põskedel. «Ma 
tunnen, et müütan ruttu ehtsaks piirimaade tüdrukuks ja hakkan armastama seda teie metsade ääretut 
vaikust. Linn tundub mulle igavana, ja kuna mu isa arvatavasti veedab oma ülejäänud elupäevad 
siin, kusta juba nii kaua elanud, hakkan tundma, 

et oleksin õnnelik, kui jään koos temaga siia ega pöördu enam kunagi tagasi mererannale.» 

«Mets pole kunagi tumm nende jaoks, kes teda mõistavad, Mabel. Päevade kaupa olen ma üksi neis 
metsades rännanud, tundmata puudust seltsiliste järele, ja mis puutub jutukaaslasse, siis sellel, kes 
mõistab metsade keelt, pole vaja dust haritud ja õpetatud kõnemehe järele.» 

«Usun, Rajaleidja, et te tunnete end üksi õnnelikumana kui oma kaasinimeste seltsis.» 


«Ei, seda ma ei ütleks ... seda mitte ... Oli aeg, kus ma mõtlesin, et mets -on mulle kõik. Kuid nüüd 
on teised tunded saanud ülekaalu ... Näib, et loodus nõuab oma osa. Kõik olevused otsivad endale 
kaaslast, Mabel, ja looduse poolt on ette nähtud, et ka inimene teeks seda.» 

«Aga kas teie, Rajaleidja, pole siis kunagi mõelnud abielluda ja kellegagi oma saatust jagada?» 
usutles tütarlaps sellise otsekohesuse ja lihtsusega, mida kõige sagedamini ilmutavad need, kel süda 
puhas ning kelle hinges pole kohta kavalusel. «Mulle näib, teil puudub ainult kõdu, kuhu tulla pärast 
rännakuid. Kui teil ka see oleks, oleks teie õnn täielik. Oleksin ma mees, missuguse rõõmuga 
hulguksin ma siis mööda metsi või purjetaksin sel ilusal järvel!» 

«Mõistan teid, Mabel, ja jumal õnnistagu teid, et te mõtlete meiesuguste lihtsate inimeste käekäigu 
peaje! Tõsi küll, meil on omad rõõmud, kuid me võiksime olla õnnelikumad. Jah, ma mõtlen tõesti, et 
me võiksime olla õnnelikumad .. .» 

«Õnnelikumad! Mis suhtes siis, Rajaleidja? Elada keset küllust siinses puhtas õhus, rännata neis 
jahedates ja varjulistes metsades, imetleda seda kaunist järve, purjetada sellel, süda vaba kõigist 
piinadest — ons sellest veel vähe. selleks, et inimene võiks olla õnnelik?» 

«Igal olendil on oma loomus, Mabel, ja inimesel on oma ning kõik peavad sellele alluma,» vastas 
teejuht, silmitsedes vargsi oma ilusat kaaslast, kelle põsed õhetasid ja silmad särasid vaimustusest, 
mida äratas temas olukorra uudsus. «Kas näete seda tuvi, kes just praegu laskub rannale seal 
mahalangenud pähklipuu lähedal?» 

«Muidugi. See näib olevat peale meie ainus olevus siinses tohutus üksinduses.» 

«Sugugi mitte, Mabel, sugugi mitte! Loodus on seadnud nii, et ükski elav olend poleks päris 
üksi. Näe, seal ongi 


270 


tema seltsiline, kes tõuseb parajasti lendu; ta sõi küll teisel kaldal, kuid ta ei jäänud kauaks eemale 
oma kaaslasest.» 

«Ma mõistan teid, Rajaleidja,» vastas Mabel, naeratades armsalt, kuid rahulikult, otsekui vestleks 
ta oma isaga.. «Mõistan teid, kuid kütt võib ju endale isegi selles metsikus piirkonnas abikaasa leida. 
Tean, etindiaani tütarlapsed on südamlikud ja truud. Võtame näiteks kas või Noolepea naise: ta 
armastab oma meest, ehkki see sagedamini kortsutab kulmu kui naeratab.» 

«Ei, Mabel, see ei kõlba! Sellest ei tuleks kunagi midagi head. Tõug peab hoidma tõu poole ja 
maa oma maa poole, kui keegi tahab õnne leida. Kui mina näiteks tõesti kohtaksin kedagi säärast 
nagu teie, kes oleks nõus jahimehe naiseks saama ja kes ei põlgaks minu harimatust ja jämedust, siis 
paistaks kogu mu mineviku töövaev kui noore hirve mänglemine ja kogu tulevik kui päikesepaiste.» 

«Kedagi säärast nagu mina! Vaevalt sobiks minu aastais tütarlaps ja niisugune mõtlematu lobiseja 
kaaslaseks piirimaade julgeimale teejuhile ja täpseimale kütile.» 

«Ah, Mabel, kardan, et olen pookinud punanaha anded kahvanäo loomusele! Niisugune iseloom 
leiaks muidugi naise kaindiaani külas.» 

«Aga muidugi, Rajaleidja. Kindlasti ei tahaks te endale .naiseks valida nii tühist, kapriisset, 
edevat ja kogemusteta tüdrukut nagu mina!» Ta oleks peaaegu lisanud «ja nii noort», kuid vaistlik 
peenetundlikkus hoidis teda tagasi. 

«Ja miks siis mitte, Mabel? Kuigi te vahest ei tunne piirimaade kombeid, teate te see-eest jälle 
rohkem kui keegi teine lustakaid lugusid ja linnakombeid. Mis aga puutub kapriisi, siis ma ei tea, 
mida see sõna tähendab, kui see aga peaks ilu tähendama, siis, oi aeg! Kardan, et mu silmad pple 
prügised! Edev pole te kah mitte, seda näen ma sellest lahkest tähelepanust, millega te kuulate kõiki 
neid minu tähtsusetuid jutustusi luurekäikudest ja jälgede ajamisest. Koge-mused aga tulevad 
aastatega. Pealegi arvan ma, et mehed mõtlevad.vähe nendele asjadele, kui hakkavad naist võtma.» 

«Rajaleidja! Need teie sõnad . .. teie pilgud ... Te teete vist nalja? Kindlasti on see vist nali?» 


«Mabel, mul on alati meeldiv teie lähedal olla ja kui ma -võiksin loota, et teile on see jutuaine 
niisama meele järele kui mulle, magaksin ma sel õndsal ööl paremini kui kogu möödunud nädala 
jooksul kokku.» 

Me ei salga, et Mabel teadis nii mõndagi sellest poole- 

hoiust, mida Rajaleidja tundis tema vastu. Tema kiirenaiselik taibukus oli seda varakult avastanud 
ja võib-olla oli ta vahetevahel sedagi märganud, et Rajaleidja tähelepanelikkusesse ja sõprusesse oli 
segunenud nii mõndagi sellest mehelikust õrnusest, mida kangem pool mõnikord avaldab õrmemale 
soole, kuid mõtet, et Rajaleidja võiks teda tõsiselt endale naiseks ihata, ei tulnud tollele elavale ja ava- 
meelsele tütarlapsele kunagi pähe. Nüüd aga sähvatas ta kujutluses tõele kaunis lähedane aimus, mille 
põhjustasid rohkem tema kaaslase olek kui sõnad. Heitnud pilgu Rajaleidja ausasse karmijoonelisse 
näkku, muutus Mabeli enda ilme murelikuks ja tõsiseks. Kui ta taas jätkas, oli ta hääles tunda 
õrnust, mis köitis Rajaleidjat veelgi tugevamalt, kuigi öeldud sõnad olid mõeldud rohkem tõrjumi- 
seks kui millekski muuks. 


«Me peaksime teineteist mõistma, Rajaleidja,» ütles ta tõsiselt ja siiralt. «Ühtki pilve ei tohi 
jääda meie vahele. Te olete nii sirgjooneline ja avameelne, et mul oleks häbi teie eest midagi varjata. 
Eks ole, kõik see, mis te ütlesite, ei tähenda midagi mtiud kui vaid lihtsalt sõprust, mida teie- 
taoline tark ja iseloomuga mees võib tunda minutaolise tütarlapse vastu?» 

«Usun, et see on loomulik, Mabel! Jah, seda ma usun. Ka seersant ütles mulle, et tal olid 
samasugused tundmused teie ema vastu, ja ma arvan, et olen näinud midagi seesugust noorte inimeste 
juures, keda olen aeg-ajalt juhtinud läbi metsade. Ja-jaa, näib, et see kõik on üsnagi loomulik. See 
teeb asja nii hõlpsaks ja on mulle suureks troostiks.» 

«Rajaleidja, teie sõnad teevad mind rahutuks! Rääkige selgemini või jätke see kõneaine hoopis. 
Ega te eitaha ometi öelda, et...» Muidu nii julge Mabeli keel kogeles, neitsilik häbitunne keelas tal 
lisamast, midatanii väga soovis öelda. Kuid ta võttis kokku kogu oma julguse otsusega kõike nii 
ruttu ja selgesti kui võimalik teada saada, ning jätkas pärast hetkelist kõhklust: 

«Tahtsin öelda, ega te ometi soovi mulle mõista anda, et tõsiselt tahaksite mind endale! naiseks?» 
«Jah, Mabel, seda ma tahan. Just seda ma tahan, ja teie nimetasite seda asja palju paremini ja 
selgemini kui mina oma metsmehe annete ja piirimaade kommetega iial oleksin osanud. Just nii me 
leppisime seersandiga selles asjas kokku, kui see vaid teile endale on vastuvõetav. Tema arvas, et te 

olete sellega nõus, mina aga kahtlen, kas ma 

võin meeldida sellele, kes on väärt kõige paremat meest, keda Ameerikas võib leida.» 

Rahutus Mabeli näol muutus üllatuseks, see omakorda — valuks. 

«Minu isa!» hüüdis ta. «Minu kallis isa tahab, et saaksin teie naiseks, Rajaleidja?» 

«Jah, seda tahab ta tõesti. Ta arvas isegi, et niisugune asi võiks teile meeldida ja ta peaaegu sundis 
mind uskuma, et see on tõsi.» 

«Kuid teie, teie ise ... teile endale on kindlasti ükskõik, kas see iseäralik lootus iial täitub või 
mitte?» 

«Kuidas nii?» 

«Mõtlen, Rajaleidja, et te rääkisite sellest ühendusest rohkem selleks, et teha heameelt minu, isale 
ja et teie tunded pole kuidagi puudutatud, ükskõik missugune ka oleks minu vastus?» 

Rajaleidja vaatas tõsiselt Mabeli ilusasse näkku, mis õhetas innukusest ja tunnete uudsusest. Oli 
võimatu võõriti mõista seda sügavat imetlust, mida reetsid Rajaleidja avameelsed näojooned. 


«Mabel, tihti, kui ma rändasin pärast edukat jahiretke mööda metsi ringi, kui täis tervist ja jõudu 
hingasin mägede puhast õhku, pidasin ma end õnnelikuks, nüüd aga tunnen, »et see kõik on olnud 
tähtsusetu ja tühine, võrreldes selle rõõmuga, mida annaks mulle teadmine, et te mõtlete minust 
paremini, kui enamikust teistest!» 

«Rajaleidja! Muidugi mõtlen ma teist paremini kui enamikust teistest. Ma ei tea isegi, keda teiega 
võrrelda, sest teie tõemeel, ausus, lihtsus, õiglus ja julgus leiab vaevalt võrdset maailmas.» 

«Ah, Mabel! Need on nii magusad ja julgustavad sõnad! Tähendab, seersant siiski ei eksinud ja 
ma kartsin ilmaaegu!» 

«Ei, Rajaleidja, kõige selle nimel, mis püha ja õiglane, ärgem saagem teineteisest valesti aru! See 
küsimus on nii tõsine ja tähtis ... Kuigi ma hindan ja austan teid peaaegu niisama palju nagu ma 
austan oma kallist isa, on võimatu, et ma iial saaksin teie naiseks. Ma. ..» 

Muutus Rajaleidja ilmes oli niivõrd suur, et hetkel, mil Mabeli sõnade mõju muutus nähtavaks 
mehe näol, surid sõnad neiu suus, hoolimata terna tugevast soovist kõike selgitada. Ta ei tahtnud 
teisele haiget teha. Mõlemad vaikisid mitu minutit. Pettumuse vari, mis libises üle küti karmide 

näojoonte, sarnanes nii väga meeleheitele, et see otse ehmatas Mabelit. Näis, et kütt oli lämbumas: 
ta haaras käega kurgust otsekui inimene, kes tahtis kergendada oma füüsilist piina. Tema sõrmede 
kramplikud liigutused täitsid erutatud neiu hirmuga. 

«Ei, Rajaleidja!» hüüatas Mabel, niipea kui ta taas suutis valitseda oma hääle üle. «Võib-olla ma 
ütlesin rohkem kui mõtlesin, sest sedalaadi asjad on võimalikud — öeldakse ju, et mõnikord ei tea 
naised isegi, mida nad tahavad. Tahtsin ainult teile mõista anda, et vaevalt saame me kunagi 
teineteisele kui mehele ja naisele vaadata.» 

«Ei, Mabel, ma ei mõtle enam kunagi niimoodi,» ägas Rajaleidja, kel sõnad tulid vaevu suust, 
nagu inimesel, kes äsja pääsenud mingi lämmatava surve alt. «Ei, ei, kunagi enam ei mõtle ma 
niimoodi ... ei teist ega kellestki teisest ...» 

«Rajaleidja, kallis Rajaleidja, saage minust aru ja ärge andke mu sõnadele suuremat tähendust 
kui ma ise mõtlen! Selline ühendus poleks mõistlik, võib-olla oleks see koguni ebaloomulik.» 

«Jah, see oleks ebaloomulik, see oleks loomuvastane. Nii ütlesin ka mina seersandile, aga tema 
tahtis teisiti.» 

«Rajaleidja! Oo, milleks ma küll seda ütlesin! See on ju halvem kui oleksin võinud ette kujutada! 
Võtke mu käsi, tubli Rajaleidja ja näidake mulle, ette ei vihka, mind! Jumala pärast, naeratage 
mulle jälle!» «Vihata teid, Mabel? ... Naeratada teile? ... O-oh!...» «Ei, andke mulle oma käsi, oma 
tugev, truu ja mehelik käsi... Mõlemad, Rajaleidja, mõlemad! Ma ei saa rahu enne, kui olen kindel, 
et oleme taas sõbrad.» 

«Mabel,» lausus Rajaleidja, vaadates nukralt otsa suuremeelsele ja tormakale tüdrukule, kes haaras 
tema mõlemad käredad ja päevitunud käed oma ilusate õrnade sõrmede vahele, ja ta naeratas sel 
omapärasel vaiksel viisil, samal ajal kui ahastus paistis igast ta näojoonest. «Mabel, selles on süüdi 
seersant!» 

Rohkem ei suutnud ta end taltsutada. Suured pisarad veeresid nagu vihmapiisad mööda ta 
põski alla. Ta sõrmed tõmblesid taas kramplikult kurgul ja rind lõõtsus, nagu lasuks sel koorem, 
millest ta tahtis iga hinna eest vabaneda. 

«Rajaleidja!» peaaegu kiljatas Mabel. «Rajaleidja!» 

«Ainult mitte seda! Öelge kõik, mida te tahate, ainult mitte seda! Rääkige minuga, 
Rajaleidja!... Naeratage jäl- 

le! ... öelge kas või üksainuski lahke sõna.. . midagi, mis näitaks, et te mulle andeks annate!» 


«Seersant eksis!» hüüdis teejuht naerdes, hoolimata oma piinast. See ahastuse ja lõbususe 
ebaloomulik segu otse ehmatas Mabelit. «Ma teadsin seda ... ma teadsin seda ja ma ütlesin seda talle. 
Jah, seersant eksis siiski ...» 

«Kuigi me ei saa olla mees ja naine, võime me olla sõbrad,» jätkas Mabel peaaegu niisama 
erutatult kui tema kaaslane, ise vaevalt teades, mida ütles. «Me võime alati olla sõbrad ja olemegi!» 

«Ma teadsin, et seersant eksib,» jätkas Rajaleidja, kui ta suure pingutusega suutis taas enda üle 
valitseda. «Ma teadsin, et minu anded ei või armu leida linnas kasvatatud neiu juures. Oleks olnud 
parem, kui seersant poleks mind keelitanud vastupidist uskuma ja oleks olnud ka parem, kui teie 
poleks minu vastu nii lahke ja sõbralik olnud. Jah, see oleks parem olnud.» 

«Kui ma teaksin, Rajaleidja, et mingi minu eksitus teis valesid lootusi äratas, ei andestaks ma 
seda endale kunagi ... Uskuge mind, ma pigem kannataksin ise, kui et teie peaksite kannatama!» 

«See'p see on, see'p see on, Mabel. Need kõned ja arvamised, mida te nii armsalt ja maheda häälega 
ütlete, on selle õnnetuse tekitanud, sest .siin, kõnnumaal, pole ma harjunud millegi seesugusega. Aga 
nüüd on mulle kõik selge ja ma hakkan vahest paremini aru saama sellest vahest, mis seisab meie 
vahel. Ma katsun oma tunded alla suruda ja lähen taas võõrsile otsima jahiloomi ja vaenlasi, nagu 
mul oli varem kombeks. Eh, Mabel, sest ajast, kui ma teid kohta-sin, olin ma tõesti valejälgedel!» 

«Kuid nüüd leiate te jälle õige raja. Peagi unustate te kõik ja mõtlete minust kui sõbrast, kes 
võlgneb teile elu.» 

«Nii võib olla kombeks linnades, aga ma kahtlen, kas see on loomulik metsades. Meil, kui silm 
näeb midagi ilusat, peab ta seda kaua meeles, ja kui südamesse asub aus ning õige tunne, on 
vastumeelt sellest lahkuda.» 

«Kuid see pole ju õige tunne, et te peaksite armastama mind. Ega's mina pole mõni iludus. 
Unustate kõik, kui hakkate tõsiselt järele mõtlema, et olen teile, abikaasaks täiesti sobimatu.» 

«Nii ma ka ütlesin seersandile, aga tema tahtis teisiti. Ma teadsin, et teie olete liiga noor ja ilus 
minuealise mehe jaoks, kes pole kunagi oma iluga silma paistnud, isegi noo- 

ruses mitte. Pealegi on teie eluviisid olnud teistsugused kui mul, ja küti onn ei sobiks sellele, kes 
kasvatatud ülemuste keskel. Aga kui ma oleksin noorem ja nägusam, nagu näiteks Jasper Magevesi, 
siis ..,» 

«Milleks siin Jasper?» katkestas Mabel teda kärsitult. Räägime parem millestki muust.» 

«Jasper on tubli noormees, Mabel! Ja ta on kena välimusega,» vastas teejuht puhtsüdamlikult, 
vaadates tõsiselt tütarlapsele otsa, otsekui poleks ta uskunud, et too võis tema sõbrast midagi halba 
arvata. «Kui ma vaid poolt nii kena oleksin kui Jasper Western, poleks mul tulnud sellist piina üle 
elada.» 

«Ei maksa enam rääkida Jasper Westemist,» kordas Matel punastades. «Ta võib ju olla hea tormi 
ajal või järvel, aga meil poleks vaja temast rääkida.» 

«Kardan, Mabel, et ta on parem kui see mees, kes tõenäoliselt saab teie abikaasaks, kuigi seersant 
ütleb, et seda ei juhtu kunagi. Kuid seersant eksis juba ükskord ja ta võib ka kaks korda eksida.» 


«Ja kes saab siis tõenäoliselt minu abikaasaks, Rajaleidja? See jutt on peaaegu niisama veider, kui 
see, mis asja juhtus meie vahel!» 

«Ma tean, et on loomulik, kui omasugune otsib omasugust, ja et need, kes palju viibinud 
ohvitseriprouade seltsis, soovivad ka ise ohvitseri prouaks saada. Aga, Mabel, ma tean, et võin teiega 
otsekoheselt kõnelda ja ma loodan, et minu sõnad ei tee teile haiget. Nüüd, kus ma mõistan, mis 
tähendab pettuda oma lootustes, ei tahaks ma selles asjas enam isegi mingole halba soovida. Aga 
mitte alati ei peitu õnn ohvitseri telgis. Kuigi ohvitseride korterid võivad olla suuremaks kiusatuseks 
kui kasarmud, on nendegi seinte vahel tihti palju õnnetust.» 


«Ma ei kahtle selles põrmugi, Rajaleidja, ja kui see oleks minu otsustada, järgneksin ma ennem 
teile mõnda metsaonni, kufet asuksin naisena ükskõik missuguse mulle tuntud ohvitseri majja.» 


«Lundie'l on küll selle kohta hoopis teised mõtted ja lootused, Mabel.» 


«Ja mis mul Lundie'st? Tema on viiekümne viienda rügemendi major ja yõib käsutada oma mehi, 
nagu talle meeldib, kuid ta ei saa ometi sundida mind abielluma ühe või teisega oma alluvaist. Pealegi, 
kuidas võite teie teada Lundie soovidest niisuguses asjas?» 

«Lundie oma suust. Seersant ütles talle, et ta tahab mind endale väimeheks. Major aga on mu 
vana ja truu sõber. Ta rääkis minuga selle üle ja avaldas arvamust, kas poleks vahest suuremeelseni 
lasta ühel ohvitseril edu saavutada, kui et kutsuda teid küti saatust jagama. Tunnistasin, et see on 
tõsi... Jah, seda ma tegin, ja mõtlesin, see võiks pealegi nii jääda, aga kui ta ütles mulle, et tema 
valik on langenud kortermeistrile, siis ei saanud ma selle tingirlu-sega nõus olla ... Ei, ei, Mabel, 
seda ei tohiks sündida. Ma tunnen David Muirit hästi. Kuigi ta võib teha teid leediks, ei saa ta teid 
kunagi teha õnnelikuks naiseks ega ennast aumeheks. Ütlen seda täiesti ausalt, sest näen nüüd, et 
seersant eksis.» 

«Minu isa eksis, kui ta ütles või tegi midagi, mis teile muret valmistab, Rajaleidja. Minu austus 
teie vastu on aga nii suur ja minu sõprus nii siiras, et kui poleks üht. .. Tahtsin öelda, et keegi ei 
tarvitse karta, et leitnant Muir võiks mulle mingit mõju avaldada. Ennem jääksin surmapäevani 
neiuks, kui et selle hinnaga leediks saaksin.» 

«Ma ei usu, et te mõtlete üht ja räägite teist,» vastas Rajaleidja tõsiselt. 

«Mitte niisugusel hetkel, Rajaleidja, ja kõige vähem veel teile ... Ei, leitnant Muir leidku endale 
naisi, kust saab — minu nimi ei saa kunagi seisma tema naiste nimekirjas!» 

«Tänan teid selle eest, Mabel! Kuigi mul pole enam mingit lootust, ei saaks ma kunagi olla õnnelik, 
kui kortermeister teile meeldima hakkaks ... Jah, kartsin tõesti, et ohvitserikraadil ka teie silmis on 
mingit väärtust. Mitte armukadedus ei sundinud mind sellest rääkima, vaid tõde, sest ma tunnen seda 
meest. Kui te aga hakkaksite armastama mõnd väärilist noormeest, kas või niisugust, nagu seda on 
Jasper Western, siis ...» 

«Miks te alati nimetate Jasper Magevett, Rajaleidja? Mis ühist on temal meie sõprusega? Räägime 
parem teist endast.» 

«Ah, mis nüüd minust! Pole minagi ei tea mida. väärt, vahest ehk jälgede otsimisel või tapluses. 
Nüüd aga, kus ma sain aru seersandi veast, on mu väärtus veelgi väiksem. Seepärast pole vaja 
minust kõnelda. Oli väga meeldiv nii kaua teie lähedal olla ja isegi kas või mattes kujutada, et 
seersandil oli siiski õigus, kuid nüüd on see kõik möödas. Lähen Jasperiga alla järvele. Seal on meil 
tööd ja tegevust ja see peletab peast kasutud mõtted.» 

«Ja te unustate kõik selle, mis ... te unustate minu? Ei, 

ärge siiski unustage mind, Rajaleidja! ... Aga te jätkate kindlasti jälle oma endist tegevust ega 
pea enam nii tähtsaks üht tütarlast, et see võiks veel teie rahu häirida?» 

«Kunagi varem ei teadnud ma seda, et tütarlastel võiks olla siin ilmas nii suur tähtsus. Enne, kui 
ma teid tundma õppisin, ei võinud vastsündinud rinnalapski magada magusamalt kui mina: vaevalt 
Jõudsin ma pea puujuurele, kivile või loomanahale asetada, kui juba olingi unehõlmas, öösel võisin 
ma ainult unenäos veel päevaseid askeldusi meenutada ja nii ma lamasin, kuni tuli aeg tõusta. 


Pääsukesed polnud köidikul vilkamad ega erksamad kui mina. Kõik see paistis mulle loomulikuna ja 
sedasama Oleksin ma teinud ka kas või keset mingode laagrit.» 

«Ja kõik see tuleb nüüd jälle tagasi, Rajaleidja, sest nii sirgjooneline ja ausameelne inimene 
nagu teie, ei raiska kunagi oma õnne paljale ettekujutusele. Küllap te näete jälle und oma 
jahiretkedest, hirvedest, keda olete küttinud ja kopraist, keda olete püüdnud.» 

«Oh ei, Mabel! Ma ei taha enam kunagi und näha. Enne, kui kohtasin teid, pakkus mulle veel 
teatud lõbu näha und sellest, kuidas ma hirvi jälitasin või irokeeside jälgi ajasin, kuidas ma 
vaenlastega taplesin või luurekohas varitsesin, kuid nüüd, sest saadik, kui ma teiega tutvusin, on kõik 
need asjad kaotanud oma võlu. Nüüd ei näe ma unes enam midagi toorest, vaid just viimasel ööl, mil 
viibisime garnisonis, nägin ma unes, et mul oli onn suhkruvahtrasalus ja et iga puu all oli üks Mabel 
Dunhan,, linnud okstel aga laulsid nii, et isegi hirved peatusid, et kuulatada. Katsusin lasta üht 
hirvevasikat, kuid «hirvetapja» ei võtnud tuld ja loom naeris mulle näkku nii lustakalt nagu noor 
tütarlaps rõõmsas tujus, ja siis kargas ta minema, vaadates veel korraks tagasi, otsekui oleks ta 
oodanud, et järgnen talle.» 

«Ärge rääkige enam neist asjadest, Rajaleidja!» palus Mabel, pühkides silmist pisaraid. Karmi 
küti lihtsus ja tõsidus, mis reetis, kui sügavat mõju Mabel oli avaldanud tema tunnetele, erutas tütarlast 
sügavalt. «Läheme parem vaatame, kus on mu isa. Ta ei või olla kaugel, sest kuulsin tema püssi üsna 
lähedal paukumas.» 

«Seersant eksis ... Jah, ta eksis! Asjata on katsuda tuvi hundiga paari panna.» 

«Näe, sealt tulebki mu kallis isa,» kaikestas teda Mabel. «Teeme näo, nagu oleksime rõõmsad ja 
õnnelikud, nagu nii head sõbrad peavadki olema, ja hoiame teineteise saladusi.» 

Järgnes paus. Oli kuulda, et seersandi jalg krigises üsna lähedal kuivanud oksal ja siis ilmus ta ise 
lähemast padrikust nähtavale. Kui vana sõdur jõudis nende juurde, vaatas ta uurivalt oma tütart ja selle 
kaaslast ning lausus siis :lõbusalt: 

«Mabel, mu laps, sa oled noor ja sul on kerge jalg, mine õige otsi üles too lind, mille ma maha 
lasksin. Ta langes kaldale, just tolle noore kuusetihniku taha ... Näed, sa, Jasper annab juba märku teele 
asumiseks ... Sul pole enam vaja siia 
üles ronimisega vaeva näha, sest ka meie läheme mõne minuti pärast kaldale.» 

Mabel kuulas sõna ja ruttas noorusliku sammuga mäest alla. Kuid hoolimata sammude kergu-sest, 
oli tütarlapse süda raske. Niipea kui tihnik varjas teda vaatlejate eest, viskus ta puujuurele ja puhkes 
nutma, otsekui tahaks ta süda lõhkeda. Seersant jälgis teda isaliku uhkusega, kuni ta kadus silmist, 
ja pöördus siis oma sõbra poole nii lahke ja südamliku naeratusega, kui seda tema harjumused üldse 
lubasid. 

«Temas on oma ema kergust ja kärmust ja natuke oma isa jõust,» ütles ta. «Arvan isegi, et tema 
ema polnud nii ilus, kuigi Dunhameid peeti alati nägusaiks — nii mehi kui naisi ... Noh, Rajaleidja, 
olen kindel, et sa ei jätnud juhust kasutamata ja rääkisid tütarlapsega selget keelt? Naisterahvastele 
meeldib otsekohesus niisugustes asjades.» 

«Jah, usun, et Mabel ja mina lõpuks mõistsime teineteist, seersant,» vastas too, vaadates mujale, et 
vältida seersandi pilku. 

«Seda parem. Mõned inimesed kujutavad ette, et natuke 

kahtlust ja ebakindlust aina ergutab armastust, aga mina ütlen, et mida, lihtsamini räägib keel, 
seda kergemini mõistab meel. Kas Mabel oli ka üllatatud?» 


«Kardan, et oli, seersant ... Kardan, et ta oli päris rabatud üllatusest ... Jah, nii see oli.» 


«Noh, mis siis ikka. Üllatused armastuses on sama, mis sõjas ootamatu kallaletung, kuigi pole 
sugugi nii lihtne aru saada, millal naine on üllatatud. Vaenlasega on selles küsimuses hoopis kergem. 
Ega ta ara ei püüdnud joosta, mu sõber?» 


«Ei, seersant, Mabel ei püüdnud põgeneda, seda võin ma öelda 'puhtast südamest.» 


«Loodan, et ta polnud ka liiga vastutulelik? Tema ema oli vähemalt kuu aega häbelik ja 
tagasihoidlik. Kuid lõppude lõpuks on otsekohesus soovitav nii mehele kui naisele.» 

«Jah muidugi, muidugi, kuid samuti ka kaalukus.» 

«Noh, ei maksa oodata suurt kaalukust noorelt kahekümneaastaselt naisolevuselt. Minu või sinu 
juures ei saaks muidugi, niisugust viga nii kergesti kahe silma vahele jätta, aga Mabeli aastates 
tütarlapse puhul ei maksaks sääsest elevanti teha.» 


Kui seersant niiviisi oma mõtteteri esitas, tõmbles Rajaleidja nägu, kuigi ta püüdis tagasi saada 
oma endist stoilist meelerahu, mis moodustas nii suure osa tema iseloomust ja mille ta oli omandanud 
kauaaegses suhtlemises indiaanlastega. Tema pilk eksis siia-sinna. Kord libises üle tema karmide 
näojoonte otsekui naeruhelk, kuid lõbutunne — kui see tõesti oli olemas — muutus peagi ilmeks, 
mis sarnanes meeleheitele. Just see metsiku ja terava hingepiina ning loomuliku lihtsa lõbususe 
ebatavaline segu oli kõige rohkem hämmastanud Mabelit. 


«Sa ütlesid õigesti, seersant,» vastas Rajaleidja, «meiesuguste juures on niisugune viga tõesti palju 
tõsisem as1,» 

«Küll sa näed, kui avameelne ja aus on Mabel lõpuks. Anna talle ainult natuke aega.» 

«Oh, seersant! ...» 


«Mees nagu sina, Rajaleidja, avaldaks aja jooksul mõju isegi kaljule.» 


«Seersant Dunham, me oleme vanad sõjakaaslased ja oleme teineteisele vastastikku nii palju head 
teinud, et võime omavahel avameelselt rääkida. Ütle siis, mis andis sulle põhjust arvata, et niisugune 
lihtne mees nagu mina võiks äldse meeldida Mabeli taolisele tütarlapsele?» 


280 


«Mis? Kuidas nii? Põhjusi oli mitmesuguseid ja pealegi veel küllalt häid põhjusi. Kas või näiteks 
needsamad heateod või ühised taplused, mida sina ise alles praegu meenutasid ... Ja lõpuks oled 
saju minu ustav ja äraproovitud seltsimees.» 

«Kõike seda on ju väga meeldiv kuulda, seersant, kuid see i ei puutu ju sugugi sinu ilusasse tütresse. 
Tema võib mõelda, et just need sõjakäigud ongi hävitanud sellegi vähese iluraasu, mis mul kunagi 
olnud. Vaevalt, et sõprus isaa suudab ühegi noore neiu südames oma kosilase vastu erilist armastust 
äratada. Igaüks armastab omasugust.» 

«Siin ta on jälle see sinu tagasihoidlikkus, Rajaleidja!» Niimoodi ei jõua sa tüdruku juures kuigi 
kaugele. Naiste-rahvastele ei meeldi niisugused mehed, kel pole usku iseendasse, vaid nad hakkavad 
armastama mehi, kes ei kõhkle milleski. Kinnitan sulle, tagasihoidlikkus on suurepärane asi nekruti 
või ka mõne äsja rügementi saabunud noore ohvitseri juures, sest see takistab teda näiteks kirumast 
seersante, enne kui ta üldse teab, mille üle kiruda. Samuti olen kindel, et tagasihoidlikkus on omal 
kohal ka ohvitseri ja pastori juures, tõelise sõduri või armastaja juures on see aga täiesti kurjast. Kui 
tahad võita naisterahva südant, :siis tee sellega nii vähe tegemist kui vähegi võimalik. Mis aga 
puutub, sinu tõekspidamisse, et iga inimene armastab omasugust, siis on see niisama hea kui vale. 
Kui igaüks armastaks omasugust, siis armastaksid ju naised ainult naisi ja mehed — mehi. Ei, ei, 
kulla mees, armastus tärkab jjust ainult teistsuguse ja mittesarnase vastu ja sinul pole Mabeli juures 


selles suhtes midagi karta. Vaata näiteks leitnant Muirit. Räägitakse, et sel mehel on olnud juba viis 
naist, tagasihoidlikkust aga pole tas rohkem kui mõnes üheksaharulises peksunuudis.» 

«Leitnant Muirist ei saa kunagi Mabeli meest, ajagu ta oma suled nii kohevile kui tahab.» 

«See on mõistlik jutt, Rajaleidja, sest ma olen juba ammu otsustanud, et minu väimeheks pead 
saama sina. Oleksin ma ise ohvitser, siis vahest oleks mister Muiril võinud natuke lootust olla, kuid 
aeg on pannud tõkke minu ja mu lapse vahele ja ma ei taha, et meie vahel seisaks veel ohvitseri 
auaste.» 

«Seersant, las Mabel järgneb oma südame häälele — ta on ju nii noor ja muretu. Hoidku jumal, et 
minu tahtmine 

peaks kas või suleraskusegi võrra tema hinge koormama või pisutki tema naerulnägu kurvastama!» 

«Oled sa ikka tüdrukuga avameelselt kõnelnud?» usutles seersant ruttu ja veidi käredalt. 

Rajaleidja oli liialt õiglane; et tõde eitada ning samal ajal siiski liialt aus, et reeta Mabelit ja 
tuua ta kaela isa viha, kelle kärmust ta noil hetkil tundis küllalt hästi. 

«Me rääkisime temaga avameelselt ja tegime kõik selgeks,» ütles ta. «Kuigi Mabel on küll tüdruk, 
keda iga mees armastaks vaadata, leidsin ma temas vähe säärast, mis annaks mulle õigust endast 
paremini mõelda.» 

«Ega plika ometi julgenud sind tagasi lükata!» hüüdis seersant. «Sind, oma isa kõige paremal! 
sõpra!» 

Rajaleidja pööras näo kõrvale, sest sisetunne ütles talle, et hingepiin peegeldus tema näol, ja ta 
püüdis seda varjata ning jätkas vestlust oma vaiksel, mehisel häälel. 

«Mabel on liiga heasüdamlik, et kedagi järsult tagasi lükata või isegi koerale karmi sõna öelda. 
Muide, ma ei seadnudki küsimust nii, et ta oleks saanud otseselt ära öelda.» 

«Noh, ja mis sa siis ootasid õige, et mu tütar sulle juba enne kaela langeb, kui sa veel temalt 
küsida jõuad? Ta poleks oma ema laps, kui ta sellega oleks hakkama saanud. Dunhamid armastavad 
küll selget asjaajamist, aga seepärast pole nad veel mõned ligitikkujad. Jäta see asi minu hooleks, 
Rajaleidja! Veel täna õhtul räägin ma ise sinu nimel Mabeliga.» 

«Ei maksa, seersant! Seda pole vaja. Las see asi jääb siiski Mabeli ja minu hooleks. Ma usun, et 
me lõppude lõpuks leiame ühise keele. Noored neiud on kui kartlikud linnud — liigne kiirustamine 
ega karmid sõnad pole neile meelepärased. Jäta see asi Mabeli ja minu hooleks.» 

«Ainult ühel tingimusel, mu sõber, — kui lubad mulle küti ausõnaga, et esimesel kohasel võimalusel 
4eed Mabelile asja ilma pikema jututa selgeks.» 

«Küsin, seersant, kindlasti küsin ... ainult tingimusel, kui annad ausõna mitte vahele segada. Jah, 
küsin Mapelilt, kas ta tahab minuga abielluda või mitte, ja seda isegi siis, kui ta ka mu välja 
naeraks.» 

Seersant Dunham nõustus sellega rõõmsalt, sest ta veendus üha rohkem, et mees, keda tema ise nii 
hindas ja austas, pidi olema vastuvõetav ka tema tütrele. Kord oli ta ka ise abiellunud endast palju 
noorema naisega ega näinud selles mingit sobimatust. Tundes Rajaleidja kõiki kulda- 

väärt omadusi, tema tõemeelt, vääramatut sihikindlust, julgust, ohvrimeelsust ja 
omakasupüüdmatust, polnud seersandi arvates kaugeltki mitte võimatu, et niisugused omadused 
avaldaksid sügavat mõju igale naisesüdamele, kel poleks võimalus neid tundma õppida. Kuid ta eksis, 
kui arvas, et ta tütar võiks intuitiivselt tunda seda, mida tema ise oli kogenud aastatepikkuse 


suhtlemise ja ühiste seiklustega. Samuti polnud ta võimeline hindama oma tütre maitset ega tundeid, 
mis sagedamini olenesid impulssidest ja kirest kui mõistusest. 

Kui nad koos mäest alla järvekaldale kõndisid, ei raugenud jutuhoog. Seersant jätkas Rajaleidja 
veenmist, et ainult eneseusalduse puudus takistas tema täielikku edu Mabeli juures ja et tal oleks vaja 
ainult püsivust, selleks et sihile jõuda. Rajaleidja oli loomult liialt tagasihoidlik ja talle oli hiljutises 
kõneluses liiga selgesti — ehkki äärmiselt delikaatselt — ara öeldud, selleks et uskuda kõike seda, mida 
ta kuulis; isa aga tõi ette niipalju usutavaid argumente — ja kuna kütile endalegi oli nii meeldiv 
kujutleda, et seersandi tütar võiks siiski veel tema omaks saada —, et lugeja ei tohi üllatuda kui talle 
öeldakse, et see lihtsameelne inimene ei näinud Mabeli hiljutist käitumist täpselt selles valguses, 
nagu vahest lugejal on kalduvus seda näha. Tõsi küll, ta ei uskunud küll kõike, mida seersant talle 
ütles, kuid siiski hakkas ta arvama, et see võis tõepoolest olla vaid neitsilik häbelikkus ning 
ebateadlikkus oma tunnetes, mis võisid Mabelit mõjutada ütlema seda, mida ta oli kütile öelnud. 

«Kortermeister igatahes pole Mabeli lemmik», lausus Rajaleidja vastuseks ühele seersandi 
märkusele. «Mabel ei näe temas kunagi rohkem kui meest, kel on juba olnud neli või viis naist.» 

«Ja sellest on talle enam kui küll! Mees võib abiellufla kaks korda, haavamata moraali ja 
sündsust, aga neli korda — see on juba liig.» 

«Arvan, et juba ükski kord abielluda on «asjaolu», nagu Cap armastab öelda,» lausus Rajaleidja 
vahele, naerdes vaiksel viisil. Ta oli taas tagasi saanud osa oma tavalisest lõbususest. 

«See ta on, ja kõige tõsisem asjaolu veel pealegi! Kui see poleks Mabel, kes su naiseks saab, 
annaksin ma sulle nõu jääda vallaliseks ... Aga näed sa, seal tulebki tüdruk ise! ... Nüüd vakka!» 

«Oh, seersant, kardan siiski, et sa eksid!» 


XIX PEATÜKK 


See oli paik, 

kust oli kõigest tore ülevaade. 

Milton 

Mabel ootas neid juba kaldal. Kanuu tõugati peagi taas vette. Rajaleidja viis oma seltskonna 
niisama osavalt läbi murdlainete, nagu ta oli selle sinna toonud. Kuigi Mabel õhetas erutusest ja nii 
mõnigi kord näis hirmukarjatus pääsvat ta huulilt, jõudsid nad «Vilka» juurde, ilma et ükski piisk oleks 
neid niisutanud. 

Ontario on nagu äkiline inimene: vihastab kiiresti, kuid rahuneb ruttu. Lainetus oli juba alanenud ja 
kuigi murdlained piirasid randa nii kaugele kui silm ulatus, moodustasid nad ainult helendavad read, 
mis tekkisid ja hajusid nagu veeringid kivi vette viskamisel. Jasper oli juba purjed üles tõmmanud, et 
olla valmis ärasõiduks, niipea kui loodetav briis lööb purjed pingule. 

Parajasti loojangu ajal lõi «Vilka» groot lapendama ja tema vöörtääv nakkas lõikama vett. Briis 
puhus lõunast ja laeva nina suunati piki lõunakallast, sest taheti nii ruttu kui võimalik jälle 
idakaldale jõuda. Öö möödus vaikselt, reisijad puhkasid sügavasti ning rahulikult. 

Mõningaid raskusi esines algul «Vilka» juhtimisega, kuid küsimus lahendati peagi sõbraliku 
komprdmissi teel. Kuna umbusk Jasperi vastu polnud kaugeltki veel vaibunud, jäi Capile järelevaataja 
võim: noormehel lubati küll laeva juhtida, kuid ta allus kogu aeg vana meremehe kontrollile ja 
vahelesegamisele. Jasper eelistas nõustuda, et säästa Mabelit ohtudest, Sest ta teadis hästi, et nüüd, kus 
torm oli vaibunud, hakkas «Montcalm» neid peagi jälitama. Ta oli aga küllalt ettevaatlik ja mõistlik, et 
mitte oma muresid teistele avaldada, sest võimalik, et just need vahendid, mida ta pidas kõige paremaks 
põgenemisel vaenlase eest, võisid äratada uusi kahtlusi tema aususe suhtes. Teiste sõnadega, 

Jasper uskus, et niipea kui tuul nõrgeneb, hiivab too uljas noor prantslane, kes käsutas vaenlase 
laeva, ankru ning kihutab järvele, et kindlaks teha «Vilka» saatust. Jasper arvas veel, et vaenlase laev 
hoidub võimalikult keset järve, kuna see oli parim vahend hea ülevaate saamiseks, ja et «Vilkal» 
omaltpoolt on soovitav hoiduda emma-kumma kalda lähedale — nii võis vältida mitte üksnes 
kohtumist, vaid, kui hoida purjed ja raad kaldal asuvate objektide foonil, koguni nähtamatuks jääda. Ta 
eelistas lõunakallast, sest see oli tuulepoolne. Seda tegi ta ka kaalutlusel, et vaenlane võis kõige vähem 
oletada, et ta selle kalda valib, sest see kurss viis paratamatult mööda vaenlase asundustest ja tolle ühest 
siinsest tugevamast tugipunktist. 

Õneks oli see kõik Capile teadmata, seersandi mõtted aga olid liialt ametis oma sõjaväelise ülesande 
detailidega, et tungida neisse peensustesse, mis ju tegelikult kuulusid ka hoopis teisele kutsealale. 
Seetõttu ei kohanud Jasper vastuseisu ja enne hommikut oli ta jälle vaikselt kogu oma endise 
autoriteedi taastanud; ta käsutas vabalt ja tema |sõna kuulati kõhklemata ning nurisemata. 
Päevavalgus meelitas kõik taas tekile ja nagu laeval reisijad ikka, vaatlesid nemadki uudishimuga, kuidas 
silmapiirile kerkisid mäed, orud, metsad ja kuidas päevavalguses selgines kogu avar panoraam. Idas, 
läänes ja põhjas polnud näha muud kui üksnes vett, mis sätendas tõusva päikese kurtes, kuid lõunapool 
laius metsade mõõtmatu vöö, mis tollal raamis Ontariot. Äkki oli selles näha avaust ja samas kerkisid 
laia jõesuuet piiravalt kõrgendikult süngelt esile mingi lossitao-lise hoone massiivsed müürid, eel- ja 
välikindlustused, bastionid ning pihtaiad. Just hetkel, kui kindlus muutus täiesti nähtavaks, näis selle 
köhale tõusvat väike pilveke. Kõrgel lipuvardas lehvis valge prantsuse lipp. 

Vandesõna tuli Capi suust, kui ta märkas seda ebameeldivat vaatepilti. Ta heitis kiire umbuskliku pilgu 
oma õemehele. 

«Räpane- laudlina ripub õhus, nii tõesti kui mu nimi on Cap!» torises ta. «Ja meie muudkui pressime 
selle neetud kalda ligi, justkui tahaksime kaisutada naist või lapsi pärast India reisi! Kuulge, Jasper, kas 
tahate könni laa dungiks võtta, et hoiate nii lähedale Uus-Prantsusmaale?» «Hoian sellepärast käida ligi, 
sir, et loodan nähtamatult vaenlase laevast mööda sõita. Olen kindel, et ta peab siin kuskil allatuule 
olema.» 

«Ja-jah, või nii. Sõnades kõlab see kõik hästi, loodame, et see ka tegelikult nii on. Ega siin ainult 
juhuslikult põhjavoolu pole?» 

«Oleme nüüd allatuule kaldal,» vastas Jasper naeratades, «ja ma usun, te nõustute, master Cap, et 
pole paha olla ankrus seal, kus on tugev põhjavool. Meie kõik võlgneme oma elu just sellele, et 
järve põhjavool meid paigal hoidis.» 

«Prantsuse plära!» pomises Cap ega hoolinud, kas Jasper teda kuulis. «Andke mulle üks õige ja 
aus puksiirköis, mis ei karda päevavalgust, kui teil just peab olema midagi, mis teid paigal hoiab, aga 
mitte mingi nähtamatu veealune triiv! Kui nüüd päris selget juttu rääkida, siis ütlen ainult niipalju, et 
see meie hiljutine pääsemine oli kõik vaid üks varem valmis plaanitsetud nõks.» 

«Meil on vähemalt hea maakuulamise võimalus, vennas, sest arvan, et see kindlus on vaenlase 
valvepost Niagaaral,» lausus seersant vahele. «Olgem nüüd ainult hästi valvsad ja äfgem unustagem, 
et viibime peaaegu vaenlase silme all.» 

Seersandi hoiatust polnud vaja rohkem rõhutada, sest kõik jälgisid nagunii sügava tähelepanuga 
seda asustatud paigakest keset toda ääretut, mahajäetud looduserüppe. Tuul oli nüüd parajalt tugev, nii 
et «Vilgas» kihutas kau-nis suure kiirusega läbi voogude. Jasper andis rooli järele ja luhvas peaaegu 
Jõesuudmesse. Kauge, tume, raske möirgamine kostis kallaste vahelt, mis paisus õhus otsekui mingi 
hiigeloreli bassiheli. Ajuti tundus isegi, et sellest värises kogu maa. 

«See kostab nagu murdlainetus pikal rannajoonel,» hüüatas Cap, kui see ebatavaline kohin ta kõrvu 
ulatus. 


«Jah, sedasorti murdlainetus esineb meil siinkandis,» vastas Rajaleidja. «Siin pole mingisugust 
põhjavoolust, master Cap, vaid kõik vesi, mis peksab vastu kaljusid, jääbki sinna ega pääse enam 
tagasi. See on vana Niagaara, mida te kuulete, see kuulus kosk, mis voolab uperkuuti mäest alla!» 

«Mis, kas kellelgi jätkub häbematust luisata, et see tore lai jõgi langeb mäest alla üle nende 
küngaste?» 

«Seda ta teeb, seda ta teeb, master Cap, justament mäest alla ja ikka seepärast, et tal allatulekuks 
puudub trepp või rada. Sihuke ta on, see meie loodus siinkandis, ehkki ma ei salga, et lööte meid oma 
ookeaniga üle. Oh Mabel, küll oleks see alles mõnus tunnike, kui võiksime jalutada kümme 

või viisteist miili mööda kallast ja vaadelda seda meie looduse vägevust!» 

«Tähendab, teie, Rajaleidja, olete siis näinud seda kuulsat koske?» küsis tütarlaps huviga. 

«Nägin, muidugi nägin ja selsamal korral olin tunnistajaks veel ühele hirmsale juhtumusele. 
Olime Suure Maoga teateid kogumas sealse garnisoni kohta. Madu rääkis mulle, et tema rahva 
pärimused jutustavad võimsast kosest, mis pidavat asuma selles ümbruskonnas, ja ta palus mind, et 
kalduksime oma marsruudist veidi kõrvale, et vaadata 'natuke seda ilmaimet. Ma ise olin kuulnud ka 
mõnd imelugu tollest paigast kuuekümnenda rügemendi sõduritelt — see on minu õige korpus ja mitte 
viiekümne viies, kuhu ma tulin alles hiljem — aga kõikides rügementides on ju niipalju luiskajaid, 
et uskusin vaevalt pooltki seda, mis nad mulle pajatasid. Hästi, läksime siis, ja kuigi lootsime, et meie 
kõrvad juhivad meid ja et kuuleme seda hirmsat möirgamist, olime pettunud, sest loodus ei kõnelnud 
siis müristades nagu täna hommikul. Nii juhtub metsas, master Cap. Vahel näitab loodus ennast kogu 
oma väes ja võimuses, vahel jälle puhkab vaikuses. Noh, sattusime siis äkki jõe aarde, natuke maad 
kosest ülalpool. Üks noor delavaar, kes oli meiega kaasas, leidis puukoorest kanuu, tõukas selle vette 
ja tahtis sõita saarele, mis asus just selle möllu ja keerise keskel. Ütlesime, et see on narritemp ja se- 
letasime talle, et on patt ja saatuse kiusamine otsida ilmaaegu hädaohtusid, aga delavaaride nooruki- 
tel on palju sarnadust noorte sõduritega — nad on liiga julged ja edevalt uhked. Keelitasime teda 
kuidas suutsime, kuid miski ei muutnud tema meelt ja ta tegi oma tahtmise järele. Mulle paistab, 
Mabel, et kui ilmas on üldse midagi tõesti suurt ja võimsat, siis peitub selles kindlasti ka rahulikku 
majesteetlikkust, mis ei isarnane põrmugi vähemate asjade tühise mulinaga või äreva saginaga. Nii 
on lugu ka käres-tikkudega. Vaevalt oli kanuu kärestikesse jõudnud, kui ta juba kihutas niisuguse 
hooga allapoole, nagu võib ainult kivi kukkuda õhust maa peale, ja noore delavaari osavus ei suutnud 
sellele enam vastu panna. Siiski võitles ta mehiselt oma elu eest, otsekui koerte eest vette hüpanud 
hirv. Algul liugles ta kanuu nii kiiresti risti voolu, et mõtlesime, et ta saab voolust jagu, kuid ta oli 
kaugust valesti arvestanud. Kui see tõde talle selgeks sai, pööras ta kanuu nina vastu voolu ja võitles 
nii meeleheitlikult, et seda oli hirmus 

vaadata. Ma oleksin talle isegi siis kaasa tundnud, kui ta ka mingo oleks olnud! Mitme minuti 
jooksul olid tema pin gutused nii pöörased, et ta tõepoolest sai võitu kose jõust, kuid igal asjal siin 
ilmas on-siiski oma piir: üks liialt nõrk mõlalöök — ja juba ujuski kanuu taas pärivoolu; nii nihkus 
ta jalg-jalalt, toll-tollilt tagasi, kuni jõudis kohani, kus jõepind näib sile ja roheline, otsekui oleks 
see põimitud miljonist veeniidist, mis kõik koolduvad üle hiigelsuure kalju, siis korraga lendas ta 
noolena tagurpidi alla ja kadus meie silmist. Nägime veel vaid, kuidas kanuu kummuli lendas, ja siis 
juba oli meile selge, mis sejlest vaesest poisist sai. Mõni aasta hiljem kohtasin üht mouhooki, kes oli 
näinud kogu seda sündmust alt jõesängist. Ta ütles mulle, et delavaar olevat isegi õhus aeruga 
vehkinud, kuni kadunud kose uttu.» 

«Ja mis sai sellest vaesekesest?» päris Mabel, kelles kõneleja loomulik kõneand oli tugevat huvi 
äratanud. 


«Kahtlemata läks ta oma rahva õnnelikkudele jahimaadele, sest kuigi ta oli hulljulge ja edev, oli 
ta samuti õiglane ja vapper. Jah, ta suri narrilt, kuid punanahkade Manittol* on kaastunnet oma 
olevuste vastu, niisamuti kui kristlaste jumalal.» 

Sel hetkel kostis kindlusest kahurikärgatus ja kerge mürsk lendas vihisedes üle kutri — see oli 
hoiatus mitte enam lähemale tulla. Jasper, kes seisis rooli juures, tõmbus naeratades kõrvale, otsekui 
ei tunneks ta mingit viha selle toorevõitu tervituse üle. «Vilgas» oli nüüd keset voolust ja purjed 
kandsid ta juba küllalt kaugele allatuule, nii et polnud enam vaja karta teist mürsku. Nii jätkas ta 
nüüd rahulikult oma kurssi piki kallast. Niipea kui oli võimalik jõest täielikku ülevaadet saada, tegi 
Jasper kindlaks, et «Montcalmi» polnud seal ankrus. Ka madrus, kes saadeti masti tippu, tuli alla 
raportiga, et horisondil polnud purje näha. Nüüd oli lootust, et Jasperi kavalus oli õnnestunud ja et 
prantsuse komandör, hoidudes järve keskele, oli nad silmist kaotanud. 


Kogu päeva, puhus tuul lõunast ja kutter jätkas oma kurssi umbes penikoorma kaugusel maast, 
tehes täiesti vaikse tuulega, kuus kuni kaheksa sõlme. Kuigi ümbritsev panoraam üllatas oma 
monotoonsusega — silma ei 


* Hea või paha vaim indiaanlaste usundis. 

hakanud midagi muud peale lõputute metslde, ei puudunud sel siiski ka omad võlud. Aeg-ajalt 
kerkisid esile mõned neemed, ja kui kutter kiiresti ühe juurest teise juurde sõitis, põikas ta läbi 
järvekäärude, mis olid nii sügavad, et väärisid juba lahe nime. Kuid kuskil ei kohanud silm tsivili- 
satsiooni märke. Kohati andsid jõed lisa järve suurde reservuaari, nende kaldaid aga võis jälgida 
puude piirjoonte järgi miilide kaupa sisemaale. Isegi suured lahed metsade rüpes ilmusid nähtavale 
ja kadusid, osutamata ainsatki jälge inimeste eluasemest. 

Kõigist pardalviibijaist jälgis Rajaleidja seda vaatepilti kõige puhtama rõõmuga. Ta tundis 
silmarõõmu metsade mõõtmatust joonest ja kuigi ta leidis, et oli nii hea olla Mabeli lähedal, kuulda 
tema meeldivat häält ja korrata kas või mõtteski kajana tema rõõmsat naeru, igatses tema hing siiski 
rohkem kui üks kord sel päeval rännata kõrgete vahtrate, tammede ja pärnade lehevõlvi all, sest tema 
harjumused olid sisendanud talle kujutluse, et ainult seal võis leida püsivaid ning tõelisi rõõme. Cap 
vaatles seda pilti hoopis teistsuguse pilguga. Rohkem kui üks kord avaldas ta oma kibedat pettumust, 
et polnud majakaid, kirikutorne, tulepaake ega reidi laevastikuga. Ta vandus, et teist nii halba randa 
ei leidu kogu maailmas, kutsus seersandi kõrvale ja väitis tõsiselt, et see piirkond ei saavutavat 
kunagi midagi, sest sadamad olevat hooletusse jäetud, jõgedel olevat mahajäetud ja kasutu väljanäge- 
ine ning isegi tuulel olevat küljes metsa lõhn, mis tõendavat tema halbu omadusi. Kuid sõitjate erinev 
meeleolu ei vähendanud «Vilka» kurust. Kui päike loojus, oli ta sõitnud juba sada miili Oswego 
suunas, kuhu seersant pidas nüüd oma kohuseks suunduda, et saada uusi korraldusi major Duncanilt. 
Selleks jätkas Jasper kogu öö teekonda käida läheduses. Kuna tuul hakkas vastu hommikut 
vaibuma, kulus küllalt kaua aega, et viia kutter kohani, millest teati, et see asus kindlusest kolme 
kuni kuue penikoorma kaugusel. Siis tõusis põhja poolt kerge briis ja kutter suundus veidi maast 
eemale, et oleks kindlustatud tagasipääs järve keskele juhuks kui tuul tugevneb või taas itta pöördub. 

Kui köitis päev, oli Oswego suue kutrile hästi nähtav umbes kähe miili kaugusel kindlusest ja, 
hetkel, kui kindlu-ses tulistati hommikusignaali, andis Jasper käsu viirata sööt ja võtta kurss sadama 
poole. Äkki kostis laeva bakilt hüüe ja kõigi silmad pöördusid ühele punktile idas. 

Seal, parajasti väljaspool kergete kahurite laskeulatust, seisis «Montcalmy», purjed sel määral alla 
lastud, et püsis liikumatult paigal — ilmselt ootas ta nende tulekut. Temast mööduda oli võimatu, sest 


prantslane võis iga moment purjed tõsta ja neist mõne minutiga ette jõuda. Olukord nõudis 
viivitamatut otsust. Pärast lühikest nõupidamist muutis seersant veel kord oma plaani ja otsustas, et 
katsub jõuda nii ruttu kui võimalik baasi, kuhu ta oli esialgselt määratud. Ta lootis, et «Vilkal» 
õnnestub vaenlast selja taha jätta ja et sel ei jää võimalust tema jälitamiseks. 

Niisiis muutis kutter viivitamata kurssi ja kõik purjed tõmmati üles. Kindluses kõmatasid 
kahurilasud ja lehvitati lippe; kõik kaitsevallid olid sõdureid täis. Kaasaelamine oligi ka ainuke abi, 
mida Lundie sai oma laevale anda. «Montcalm» tulistas samuti neli-viis korda väljakutsuvalt, 
heiskas mitu prantsuse lippu ja alustas tagaajamist, purjed pilvena üles tõmmatud. 

Mitu tundi kihutasid mõlemad laevad ülima kiirusega läbi vee, loovides lühikeste halssidega, 
nähtavasti selleks, et sadam jääks pidevalt allatuule, üks selleks, et võimaluse korral sinna sisse sõita, 
teine — et takistada seda katset. 

Keskpäevaks võis prantsuse laevast näha veel vaid mastitoppe. Läheduses olid mõned saared ja 
Jasper arvas, et nende taga saaks kutter varjata oma edasist liikumissuunda. Kuigi Cap, seersant ja 
eriti leitnant Muir, otsustades tema väljenduste järgi, ikka veel tundsid kaunis suurt umbusku 
noormehe vastu, vaatamata isegi Frontenac'i lähedusele, järgneti siiski sellele nõuandele, sest polnud 
aega kaotada. Kortermeister ütles otse välja, et Jasper ei saanud neid hästi reeta avalikult vaenlase 
sadamasse jooksmata — samm, mida nad said igal ajal takistada, kuna ainuke tähtsam ristleja, mida 
prantsuse laevastik omas sel ajal, asus neist eemal ega saanud neile otseselt kahju teha. 

Kui Jasper sai tegutseda omapead, tõestas ta varsti, mis ta väärt oli. Ta purjetas ümber saarte, 
möödus neist, ja kui ta suure kaarega nende tagant ida poolt välja tuli, polnud tema kiiluvees enam 
midagi kahtlast näha. Loojangu ajaks jõudis kutter esimeste saarteni, mis asusid järve lõpusopis, ja 
enne kui pimedaks läks, kihutas ta juba ammu oma igatsetud teel piki kitsaid kanaleid. Kella üheksa 
paiku aga nõudis Cap tungivalt, et nad jääksid ankrusse, sest saarterägastik muutus nii keeruliseks 
ja segaseks, et ta iga läbipääsu juures kartis leida end mõne prantsuse 

kindluse kahuritule all. Jasper nõustus rõõmuga, sest tal oli alaline instruktsioon läheneda 
sõjaväepottile niisugustes tingimustes, mis takistasid meeskonnal saada täpseid andmeid saare 
asukohast, et mõni desertöör ei saaks väikest garnisoni vaenlasele reeta. 

«Vilgas» pandi ankrusse väikesesse kõrvalisse lahte, kust isegi päevavalgel oleks raske olnud teda 
leida ja kus ta öösel oli peaaegu täielikult peidetud. Kõik, välja arvatud vaht tekil, heitsid puhkama. 
Eelnenud nelikümmend kaheksa tundi olid Capi nii ära vaevanud, et ta ei ärganud oma esimesest 
uinakust enne, kui hakkas juba koitma. Ta silmad ; olid küll alles vaevalt lahti, aga meremehelik 
vaist ütles talle, et kutter liikus edasi. Ta hüppas üles ja leidis, et «Vilgas» sukeldus taas läbi 
saarterägastiku. Tekil polnud kedagi peale Jasperi ja lootsi, kui mitte arvestada vahti, kes polnud 
sugugi vahele seganud tegevusele, mida tal oli põhjust pidada nii seaduspäraseks kui ka vajalikuks. 

«Mis see siis õige tähendab?» karjus Cap küllaltki vihaselt. «Kas tahate meid õige niimoodi 
Frontenac'i sõidutada, et kõik mehed magavad all koides?» 

«See toimub eeskirjade järgi, master Cap. Major Duncan käskis, et fordile, tohib läheneda ainult 
siis, kui kõik inimesed on all laevas, mitte muul ajal, sest ta ei soovi, et neis vetes oleks rohkem 
lootse kui kuningal vaja.» 

«Vaataks! Ja-ah, tore tükk tööd küll, kihutada nende põõsaste ja kaljude vahelt läbi, ilma et 
kedagi oleks tekil! Isegi ehtne Yorki loots ei saaks hakkama niisuguses rägastikus!» 

«Mina arvasin kogu aeg, sir, et oleks parem olnud, kui oleksite jätnud kutri minu kätte, kuni ta 
õnnelikult pärale oleks jõudnud,» vastas Jasper naeratades. 

«Oleksime seda teinud, Jasper, oleksime seda teinud, kui vaid poleks olnud üht asjaolu! Need 
asjaolud on aga niisugused tõsised asjad, et ükski mõistlik mees ei jäta neid kahe silma vahele.» 


«Noh, mis siis ikka, sir! Loodan, et nüüd on nendega lõpp. Kui tuul paisub, siis jõuame vähem 
kui tunni aja pärast köhale, ja siis pole teil tarvis enam karta mingeid «asjaolusid», mida ma teie 
arvates välja mõtlesin.» 

«Mh» 

Cap oli sunnitud leppima, ja kuna kõik rääkis selle poolt, et Jasper oli siiras, polnud tal raske järele 
anda. Isegi «asjaolude» suhtes ülitundlikul inimesel poleks olnud kerge 

kujutleda, et «Vilgas» asus sellise nii ammu asutatud ja piiril nii hästi tuntud sadama juures, kui 
seda oli Frontenac. Võib-olla polnud siin neid saari just otse tuhat, kuid igal juhul oli neid palju ja 
nad,olid nii väikesed, et nende lugemisega võis segi minna, kuigi vahetevahel mööduti ka mõnest 
suuremast. Jasper oli lahkunud teelt, mida võis nimetada jõe peaharuks ning sõitis parajalt tugevas 
tuules ja soodsa vooluga mööda looklevaid kõrvalharusid, mis olid kohati nii kitsad, et «Vilka» raadel 
oli vaevalt ruumi, et mitte vastu puid puutuda. Mõnikord aga sööstis kutter läbi väikeste abajate ning 
peitus taas kaljude, metsa ja põõsaste vahele. Vesi oli nii läbipaistev, et pofrmd vajadust loodi järele. 
Kuna sügavus oli ühtlane, polnud ohtu karta, kuid Cap oma meresõidu harjumustega oli alalises 
palavikus, et nad võiksid madalikule sõita. 

«Annan alla! Annan alla, Rajaleidja!» hüüdis vana meremees lõpuks, kui väike laev tuli õnnelikult 
välja arvult kahe-kümnendast kitsusest, millesse teda oli nii julgelt juhitud. «Pean tunnistama, see on 
trots kogu merekunsti vastu ja saadab kuradile kõik tema seadused ja reeglid!» 

«EL, ei, Soolane Vesi, see on selle kunsti täiuse tipp! Pange tähele, et Jasper ei kõhkle kunagi, 
vaid kihutab pea püsti kui terava haistmisega koer, kel kange lõhn ninas. Annan pea, et poiss viib 
meid nüüd lõpuks köhale ja ta oleks seda juba ammu teinud, kui me oleksime talle kohe algul vaba 
voli andnud.» 

«Ilma lootsita ja loodita, ilma tulepaagita ja majakata, ilma ...» 

«Ilma ühegi jäljeta!» katkestas teda Rajaleidja. «Just see ongi mulle kogu sellest tegevusest kõige 
salapärasem. Vesi ei jäta jälge, nagu igaüks teab, ja ometi liigub Jasper siin edasi nii julgesti, otsekui 
oleks tal mokassiinide jäljed lehtedel nii selgesti silma ees nagu päike taevas.» 

«Kurat teda-teab! ... Paistab, et tal pole isegi kompassi!» 

«Valmis olla kliivri allalaskmiseks!» hõikas Jasper, kes ainult naeratas oma kaaslaste märkuste 
üle. «Alla lasta! Rool paremale! Veel rohkem paremale! Nii! Tähelepanu! Vastu võtta! Rool otse! Nüüd 
hüppa kinnitusotsaga kal-dale! Ei poiss, viska! Seal on juba mõned mehed vastu võtmas.» 

Kõik see toimus nii ruttu, et pealtvaatajad jõudsid vaevalt jälgida neid üksikuid manöövreid, kui 
«Vilgas» oli juba pööratud vastutuulde, nii et grootpuri lapendas. Siis kaldus 

laev aeru abil veidi kõrvale ja jäi peatuma loomuliku kaljuse kai äärde, kuhu ta kohe kinnitati 
tublide trossidega, mis visati kaldale. Ühe sõnaga, saabuti sõjaväebaasi, ning viiekümne viienda 
rügemendi mehi tervitati ootavate kamraadide poolt rahuldustundega, mida toob tavaliselt endaga 
kaasa uus vahetus. 

Baas, nagu viiekümne viienda sõdurid omavahel seda paika nimetasid, oli tõesti tore koht, mis 
võis äratada lootusi lõbustustele nende hulgas, kes olid olnud nii kaua kokku kulutud «Vilka» 
suuruses laevas. Kõik saared olid madalad, kuid siiski veepinnast niipalju kõrgemal, et olid täiesti 
asustamiskõlbulikud ja garanteerisid julgeoleku. Igaühel neist leidus enam või vähem metsa, suurem 


osa aga oli täiesti kaetud ürgse põlismetsaga. See väike saar, mille sõjavägi oma tarbeks oli välja 
valinud, oli umbes 20 aakri-suurune. Mingi loodusõnnetuse tõttu oli osa puid ära pühitud, arvatavasti 
sajandeid enne seda perioodi, millest meie kirjutame, ja väike rohulagendik kattis nüüd selle pinda. 
Ohvitser, kes oli valinud selle koha sõjaväeliseks baasiks, oli arvamisel, et lähedalasuv hõbeselge 
allikas oli varakult köitnud indiaanlaste tähelepanu ja et nad olid juba ammu sagedasti külastanud 
seda kohta oma jahiretkedel või lõhepüügil, nii et see asjaolu oli pidurdanud teistkordset metsakasvu 
ja andnud aega looduslikul murul juuri ajada ning võtta võimust mulla üle. Olgu põhjus mis tahes, 
tagajärg oli igatahes see, et too saar oli palju ilusam kui enamus ümberringi ja tal oli 
tsivilisatsiooni ilme, mis tollal puudus sellel tohutul maa-alal. 

«Vahtkonna Saare» kaldad olid ümberringi palistatud põõsastega ja neid oli püütud suure hoolega 
säilitada, sest nad moodustasid nagu vaheseina, mis varjas isikuid ja objekte enda taga. Selle soodsa 
kätte ja metsasalude ning tihnikute varju all oli ohvitseridele ja sõduritele ulualuseks ehitatud 
kaheksa madalat onni, kus hoiti tagavarasid ja mis täitsid ka köögi, hospidali ja muu sarnase otstar- 
vet. Need onnid olid tavalisel viisil ehitatud palkidest ja käetud puukoorega, mida oli sinna toodud 
kaugemalt, et märgid töötavast inimkäest ei muutuks kuskil nähtavaks. Neis oli nüüd elatud mitu 
kuud ja nad olid nii mugavad, kui kirjeldatud laadi elamud saavad üldse olla. 

Saare idapoolses osas oli väike tiheda metsaga kaetud poolsaar, kus metsaalune võsastik oli nii 
tihedalt põimunud, et niikaua kui puud olid lehes, oli peaaegu võimatu sealt läbi näha. Kitsa sääre 
lähedale, mis ühendas seda aakrisuurust osa saarega, oli ehitatud väike palkmaja, mille tugevusele 
oli pööratud erilist tähelepanu. Palgid olid kuulikindlad, neljakandiliseks tahutud ja hoolikalt kokku 
pandud, et ükski punkt ei jääks kaitseta; aknad olid laskeavadeks, uks massiivne ja väike. Katus, 
nagu kogu üle- 

jäänud osa hoonest, oli tahutud palkidest ja korralikult puukoorega käetud, et vihma sisse ei sajaks. 
Alumine ruum sisaldas, nagu tavaliselt ikka, ladusid ja toidumoona — siin hoiti kogu sõjavarustust. 
Teine korrus oli mõeldud nii elukorteriks kui ka tsitadelliks. Katusekamber omakorda oli jaotatud 
kolmeks toakeseks, mis mahutasid umbes kümme kuni viisteist magamisaset. Kõik need abinõud 
olid äärmiselt lihtsad ja odavad, aga neist piisas selleks, et sõdureid kaitsta ootamatu rünnaku eest. 
Kuna .kogu hoone oli vaevalt neljakümne jala kõrgune, oli tatäielikult varjatud puude latvadest, 
välja arvatud nende silmade eest, kes olid jõudnud saare sisemusse. Selles suunas avanes ülemistest 
laskeavadest vaba vaade, kuid puust tom oli isegi sealtpoolt enam-vähem põõsastesse peidetud. 

Kuna eesmärgiks oli esmajoones kaitse, oli palkmaja meelega püstitatud ühe augu lähedale 
paekihis, mis moodustas saare aluspinna. Nii oli võimalik majast ämbrit vette lasta, et piiramise 
puhul saada seda nii eluliselt tähtsat märjukest. Et kergendada seda toimingut ja et saaks risttule alla 
võtta hoone ümbrust, ulatusid ülemised korrused alumistest mitme jala võrra väljapoole, nagu tavali- 
selt palkmajadel, ja palkpõrandasse raiutud augud, mis olid mõeldud laskeavadeks ja luukideks, olid 
täidetud puutükkidega. Maja eri.korrused olid redelitega ühendatud. Kuilisame veel, et niisugused 
palkmajad olid määratud garnisonidele ja asundustele kindluseks, kuhu võiks rünnaku puhul 
taganeda, siis saab tavaline lugeja sellest küllaltki täpse kujutluse. 

Kuid saare asend andis sõjaväelisele positsioonile siiski peamise eelise. Ta asus kahekümne saare 
keskel ja polnud kerge teda üles leida. Võis paadiga mööduda üsna lähedalt, kuid kohtade järgi, mis 
siin-seal vilksatasid läbi lehestiku, võis saart pidada mõne teise saare osaks. Ühendusteed 
ümberkaudsete saarte vahel olid tõesti nii kitsad, et isegi siis oleks olnud raske öelda, missugused 
saareosad olid ühenduses ja missugused lahus, kui oleks nende keskel seisnud kindla sooviga seda 
küsimust selgitada. Eriti too väike laht, mida Jasper käsutas sadamana, oli põõsastega nii käetud ja 
saartest ümbritsetud, et ükskord, kui purjed olid alla lastud, isegi kutri meeskond, tulles tagasi 


lühikeselt kalastusretkelt ümberkaudsetele saartele, otsis kutrit mitu tundi tagajärjetult. Lühidalt, see 
koht sobis imehästi oma praeguseks otstarbeks ja tema loomulikele eeldustele oli nii 

leidlikult järele aidatud, kuivõrd seda lubasid kokkuhoidlikkus ja piiri sõjaväepunkti piiratud 
võimalused. 


«Vilka» saabumisele järgnenud tund oli täis rutakat ärevust. Sõjasalk, kes seni siin oli olnud, 
polnud midagi märkimisväärset korda saatnud. Mehed olid tüdinud kauasest eraldatud olekust ja 
igatsesid Oswegosse. Vaevalt olid seersant ja ohvitser, keda ta oli tulnud välja vahetama, sooritanud 
komando üleandmise väikese tseremoonia, kui viimane ruttas juba kogu oma meeskonnaga «Vilka» 
pardale ja Jasperile, kes oleks meelsasti veetnud ühe päeva saarel, tehti ülesandeks kohe purjed tõsta, 
sest tuul tõotas kiiret sõitu üle järve. Enne lahkumist aga oli leitnant Muiril ja seersandil salajane 
läbirääkimine lipnikuga, kelle nad olid välja vahetanud, ja talle tehti teatavaks kahtlustused noore 
laevniku ustavuse suhtes. Ohvitser lubas väga ettevaatlik olla, asus laevale ja vähem kui kolme 
tunni jooksul pärast saarele saabumist oli kutter jälle sõidus. 


Mabel oli ühe onni oma hoole alla võtnud ja tegi naiseliku nobeduse ja osavusega nii enda kui ka 
isa mugavuseks kõiki neid lihtsaid väikesi koduseid korrastusi, mida tin gimused võimaldasid. Et 
tööd hõlbustada, seati selleks eraldatud onnis üldine söögilaud ja sõdurinaine võttis vastavad tööd 
enda peale. Seersandi onn, mis oli parim saarel, oli selle korralduse tõttu vabastatud lihtlabastest 
majapidamistöödest ja võimaldas näidata naiselikku maitset, nii et tütarlaps esimest korda pärast 
piirile saabumist tundis uhkust oma kõdu üle. Niipea kui ta oli oma tähtsad kohustused täitnud, 
jalutas ta saarele ja valis teeraja, mis viis üle rohelise aasa ainukesele punktile, mis polnud käetud 
põõsastega. Siin seisatas ta, vaatas läbipaistvat, tuule-hingusest vaevalt virvendavat vett oma jalge 
ees ja mõtiskles uuest olukorrast, millesse ta oli sattunud. Meeldiv, sügav erutus valdas ta meeli, kui 
ta meenutas viimasel ajal läbielatud juhtumusi ja püüdis oletamisi ara arvata eelseisvaid, mida alles 
kattis tuleviku loor. 


«Olete kaunis kuju kaunis köhas, miss Mabel,» lausus David Muir, kes ilmus äkki tema kõrvale. 
«Ma olen kindel, et siinse ümbruse looduse ilu peab alla vanduma teie ilule.» 


«Ma ei tahaks väita, mister Muir, et mulle komplimendid üldse ei meeldiks, sest see poleks vahest 
usutav,» vastas Mabel elavalt, «kuid tahaksin siiski tähendada, et kui te 

suvatseksite minu poole pöörduda tõsisemet laadi jutuga, saaksin sellest arvatavasti paremini 
aru.» 

«Ennäe! Teie vaimukus, ilus Mabel, hiilgab ju otsekui sõduri läikima hõõrutud musketitoru ja 
teie vestlus, pean tunnistama, on liigagi tark ning teravmeelne ühe vaese kuradi jaoks, kes neli 
aastat siin piirimail urvaplaastrit närinud, selle asemel et kuskil mõistlikus paigas tarkust tuupida ... 
Aga ma arvan, mu noor leedi, te vist ei kurvasta, et teie ilus jalake on taas terra firma* peal?» 

«Kahe tunni eest mõtlesin tõepoolest nii, aga «Vilgas» paistab praegu puude vahelt nii ilusana, et 
ma peaaegu kahetsen, et pole enam tema pardal.» 

Nende sõnadega lehvitas ta taskurätti vastuseks Jasperi tervitusele. Noormehe silmad ei lahkunud 
Mabelist enne, kui kutri valged purjed käänasid ümber neeme ja kadusid rohelise lehekatte taha. . 

«Seal nad sõidavad ja ma ei tahaks neile öelda «õnn kaasa!», vaid olgu neil õnne taas meie 
juurde tervelt tagasi tulla, sest ilma nendeta peaksime kogu talve siin, sellel saarel, mööda saatma, kui 
meid mitte Ouebecisse ** ei küüditata. Too Jasper Magevesi on kahtlane sell ja garnisonis liiguvad 


tema kohta kuulujutud, mis tekitavad mulle südamepiina. Ka teie lugupeetud isa ja peaaegu niisama 
lugupeetud onu pole temast kõige paremal arvamisel.» 

«Mul on kahju seda kuulda, mister Muir. Olen veendunud, et aeg kaotab täiesti selle 
umbusalduse.» 

«Oo, kui vaid aeg suudaks minu kahtlusi kõrvaldada, kaunis Mabel,» vastas kortermeister 
lipitseval toonil, «siis ei kadestaks ma isegi ülemjuhatajat mitte. Kui mul oleks võimalus erru minna, 
võiks seersant minu kohale asuda.» 

«Kui minu armas isa on vääriline teie kohale asuma,» vastas tütarlaps õela rõõmuga, «siis olen 
kindel, et teie olete igas suhtes vääriline tema asemele astuma.» 

«Kurat on selle lapse sees! ... Ega te ometi taha mind allohvitseriks alandada, Mabel?» 

«Oh ei, sir, seda tõesti mitte. Ma ei mõelnud üldse sõjaväest, kui rääkisime erruminekust. Minu 
mõtted olid hoopis egoistlikumad: mõtlesin sellest, kui väga te oma koge- 


*Terra firma — -kindelmaa (ladina k.). 
** Ouebec — samanimelise provintsi pealinn Kanadas, asutatud prantslaste poolt 1608. 
aastal; oli Prantsuse koloniaalvalduste pealinnaks Ameerikas. 

muste ja arukusega meenutate mulle mu kallist isa. Te võiksite edukalt täita tema kohta 
perekonnapeana.» 

«Peigmehena, kaunis Mabel, aga mitte lihase isana või perekonnapeana. Ma näen, milline te 
olete ja ma armastan teie löögivalmis vastuseid ning sädelevat vaimu. Mulle meeldib teravmeelsus 
noorte naiste juures, kui see just tüli ei nori... See Rajaleidja on üks imelik inimene, Mabel, kui tõtt 
öelda.» 

«Peabki tõtt ütlema või üldse mitte midagi ütlema! Rajaleidja on minu sõber, minu väga lähedane 
sõber, mister Muir, ja minu juuresolekul ei tohi tema kohta midagi halba öelda.» 

«Midagi halba ma tema kohta ei ütle, kinnitan seda teile, aga kahtlen ka, kas tema kohta midagi 
headki võib öelda.» 

«Ta on vähemalt asjatundlik laskur,» lausus Mabel naeratades. «Seda ei saa te ju ometi salata?» 

«Jäägu talle tema kuulsus sel alal, kui soovite, kuid ta on kirjaoskamatu nagu mõni mouhook.» 

«Tõsi, võib-olla ta*ei oska küll ladina keelt, aga irokeesi keeles on tema teadmised suuremad kui 
enamikul teistel, ja siinses maailmajaos on see neist kahest keelest kasulikum.» 

«Kui Lundie ise küsiks mult, mida ma imetlen rohkem, kas teie ilu või teie arukust, võluv ja 
salvav Mabel, oleksin vastuse pärast kimbatuses. Hindan võrdselt nii üht kui teist. Kord tahaksin 
võidupalmi anda ühele, kord teisele ... O-jaa, ka õnnis missis Muir oli meister sel alal!» 

«Kas mõtlete viimast missis Muirit, sir?» küsis Mabel, oma kaaslasele süütult otsa vaadates. 

«Päh! See on kindlasti Rajaleidja kuritahtlik keelepeks! Noh muidugi, see veidrik püüdis teid 
uskuma panna, et mul on olnud juba rohkem kui üks naine.» 

«Sel juhul oleks ta asjata aega raisanud, sest kõik teavad, et teil on olnud õnnetus omada juba neli 
naist.» 

«Ainult kõhn, nii tõesti kui minu nimi omDavid Muir! Neljas on paljas laim ... ta on mul alles 
salaja varuks ehk in petto, nagu öeldakse Roomas, mis tähendab midagi niisugust nagu «südames», 
kulla piiga.» 

«Noh, siis ma rõõmustan, et mina pole too neljas taga-varanumber in»petto või midagi muud 
sellesarnast, sest mulle ei meeldiks olla keelepeksu kõneaineks!» 


«Seda ärge kartke, kaunis Mabel, sest kui teie olete kord too neljas, siis unustatakse kõik teised ja 
teie imetlusväärne 

ilu ning voorused ülendaksid teid kõhe esimeseks. Ei maksa karta, et te mistahes asjas neljandale 
kohale jääksite.» 

«See kinnitus on mulle vaevalt lohutav, mister Muir,» vastas Mabel naerdes. «Eelistaksin pigem olla 
neljanda järgu iludus kui mõne mehe neljas naine.» 

Seda öelnud, ruttas ta minema, jättes kortermeistri järele mõtlema oma ebaedu üle. Mabel oli 
sunnitud neid naiselikke tõrjevahendeid osalt sellepärast nii vabalt käsutama, et tema kosilane oli 
viimasel ajal eriti pealetükkiv. Kuigi elav ja kiire taibuga, polnud Mabel siiski loomult nipsakas, kuid 
praegusel juhul arvas ta, et olukord nõudis tavalisest suuremat otsustavust. Lahkudes oma kaaslasest, 
lootis ta, et oli nüüd lõplikult vabanenud tähelepanuavaldustest, mis tundusid talle niisama ebasobivad 
kui ebameeldivad. Nii aga polnud lood David Muiriga, kes, harjunud lüüasaamistega, tundis püsivuse, 
väärtust ega näinud põhjust meeleheiteks, kuigi pooleldi ähvardav, pooleldi enesega rahulolev pilk, 
millega ta tütarlapsele järele vaatas, võis väljendada niihästi kurjakuulutavaid kui ka lõplikult otsustatud 
plaane. Kui ta seal nii seisis, lähenes talle märkamatult Rajaleidja. 

«Ei lähe läbi, kortermeister, ei lähe läbi!» algas Rajaleidja oma hariliku hääletu naeruga, «ta on noor 
ja nobe ja ainult kiire jalgjõuab talle järele! Nagu ma kuulen, tahate te teda kosida, kuigi te ei jaksa 
temaga sammu pidada.» 

«Kuulen sinu kohta sedasama, kuigi vaevalt suudan uskuda seda ennekuulmatut jultumust.» 

«Kardan, et teil on õigus ... Jah, kardan, 'et teil on tõesti õigus. Kui ma vaid mõtlen, kes ma olen ja 
kui vähe ma tean ja kui lihtne on olnud minu elu, siis ma ei usu, et mul oleks õigust silmapilgukski 
mõelda nii koolitatud, nii lõbusale, nii õrnale neiule...» 

«Unustasid lisamast — «nii ilusale»,» katkestas teda Muir süngelt. 

«Ja ilusale, õigus küll,» vastas alandlik ja tagasihoidlik teejuht. «Oleksin kohe võinud nimetada ilu 
tema muude omaduste hulgas, sest noor hirv, kes teeb oma esimesi hüppeid, ei ole ilusam küti silmale 
kui Mabel mulle. Kardan tõesti, et kõik minu mõtted temast on olnud edevad ja upsakad.» 

«Kui sa, kulla sõber, oma loomulikus tagasihoidlikkuses juba ise endast nii mõtled, siis mina kui 
sinu vana seltsimees ja sõjakaaslane pean sulle ütlema, et...», 

«Kortermeister,» katkestas teda Rajaleidja, vaadates tol- 

lele teravalt otsa, «teie ja mina oleme kaua koos elanud kindluse vallide taga, aga väga vähe on 
olnud neid kordi, mil me koos reetlikus metsas või vaenlasega silm silma vastu oleme võidelnud.» 

«Garnisonis või telgis — üks sõjapidamine kõik. Minu amet, otse vastupidi minu kalduvustele, 
nõuab, et näitan end rohkem tagavaraaitade juures. Aga kui sa oleksid kuulnud, mis Mabel praegu 
sinu kohta ütles, siis sa ei mõtleks enam minutitki sellele, et tahaksid meeldida sellele häbematule, 
nipsakale plikale.» 

Rajaleidja vaatas leitnandile tõsiselt otsa, sest ta ei suutnud teeselda ükskõiksust selle vastu, mida 
Mabel tema kohta oli öelnud, kuid temas oli liiga palju aumehe tõelist, külgesündinud 
peenetundlikkust, et pärida, mis temast räägitakse. Muir aga ei lasknud oma plaane nurja ajada. Tea- 
des, et tal oli tegemist väga lihtsameelse ja tõearmastaja mehega, otsustas ta ära kasutada tema 
kergeusklikkust ja. sel teel lahti saada oma võistlejast. Niipea kui ta märkas, et tema kaaslase 
tagasihoidlikkus oli siiski tugevam kui uudishimu, jätkas ta: 

«On vaja, et sa teaksid tema arvamust, Rajaleidja,» jätkas ta, «sest ma arvan, et igaüks peaks 
teadma, mis tema sõbrad ja tuttavad temast räägivad. Just sellepärast, et tõendada oma austust sinu 
iseloomu ja sinu tunnete vastu, tahan ma sulle kõik jutustada. Püüan seda teha nii väheste sõnadega 


kui vähegi võimalik.. . Niisiis, sa tead ju, et kui Mabel tahab mõne mehe tunnetele mõju avaldada, 
oskab ta nii patuselt ja õelalt silmi teha, et...» 

«Mulle, leitnant Muir, paistsid tema silmad ikka meeldivad ja mahedad, kuigi pean tunnistama, 
et need' vahel naeravad ... Jah, olen näinud neid naermas ja pealegi veel õige südamlikult ja 
heatahtlikult.» 

«Nojah, nii see just oligi. Tema silmad naersid nõnda ütelda kõigest väest ja täis vallatust poetas 
ta mõne sõnakese ... Loodan, et see ei tee haiget su tunnetele, Rajaleidja?» 

«Ei tea öelda, kortermeister, ei tea öelda. Mabeli arvamus minu kohta on mölle palju kallim kui 
enamiku teiste inimeste arvamus.» 

«Sellisel juhul «i ütle ma sulle midagi, vaid pean selle asja kohta suu. Ja milleks peakski kellelegi 
ütlema, mis tema sõbrad temast räägivad, eriti kui see on midagi säärast, mida pole meeldiv kuulda. 
Ma ei lisa enam ühtki silpi.» 

«Ma ei saa teid sundida kõnelema, koriermeister, kui te seda ise ei taha. Võib-olla ongi parem, kui 
ma ei tea Mabeli arvamist, kuna teie sõnade järgi ei näi see olevat kuigi meeldiv. Ah, kui inimene 
saaks olla see, mis ta tahaks, - selle asemel, et olla see, mis ta on, siis oleks suur vahe meie 
iseloomudes, teadmistes ja välimuses. Inimene võib olla toores, labane ja harimatu, aga kui ta seda 
ise ei tea, võib ta kõigest hoolimata olla siiski õnnelik. Valus on aga »äha oma puudusi kõige 
eredamas valguses just siis, kui me neid kõige vähem soovime näha.» 

«See just ongi ratsionaalsus, nagu prantslased ütlevad, ja seda ütlesin ma ka Mabelile, kui ta 
minema keksis ja mu maha jättis. Sa ju ometi märkasid, kuidas ta sinu lähenemisel jooksu pani?» 

«See oli väga silmatorkav,» vastas Rajaleidja. Ta tõmbas sügavalt hinge ja haaras püssipära 
järele, otsekui tahaks ta sõrmed raua sisse suruda. 

«See oli rohkem kui silmatorkav, see oli otse skandaalne! Hästi, sa pead teadma, Rajaleidja, sest 
poleks mõistlik, kui keelaksin sulle rõõmu seda kuulata — see ninakas plika eelistas parem niiviisi ära 
kärata, kui ara kuulata, mis ma sinu õigustamiseks tahtsin ette tuua.» 

«Ja mida oleksite te võinud minu kasuks öelda, kortermeister?» 

«Noh, mõista mind, mu sõber, olukorra sunnil ei võinud ma muidugi rääkida päris konkreetselt. 
Tahtsin talle öelda, et kui sind peetakse pööraseks, pool-metslaseks ja piiri-mühakaks, siis oleneb 
see nähtavasti sinu poolmetsikust piirielust, ning kõik tema vastuväited oleksid lakanud.» 

«Ja teie ütlesite seda Mabelile, kortermeister?» 

«Ma ei või vanduda, et tarvitasin täpselt neid sõnu, aga mõte oli see, nagu võite arvata. Tüdruk oli 
kärsitu ega tahtnud pooltki sellest kuulda, mis mul oli öelda, vaid ruttas minema, nagu nägid oma 
silmaga, Rajaleidja, otsekui oleks tal oma kindel arvamine ega hooliks enam kuulata. Kardan, et ta 
on selles asjas kindla otsuse teinud.» 

«Kardan seda tõesti, kortermeister. .. Tema isa eksis siiski. Ja-jaa, seersant tegi ränga vea.» 

«Noh, mees, miks hädaldad ja tahad hävitada oma hea kuulsuse, mille oled nii paljude aastatega 
vaevarikkalt saavutanud? Võta jälle oma püss õlale, millega sa oskad nii hästi ümber käia, ja mine 
ara siit metsadesse, sest pole olemas ühtki naishinge, kes oleks väärt, et tema pärast minu- 

titki südant vaevata, nagu tean oma kogemustest. Usu mehe sõna, kes tunneb naissugu ja kel on 
olnud juba kaks naist — naised pole kaugeltki sedasorti olevused, nagu meie neid ette kujutame. Noh, 
kui tahad tõesti Mabelit alandada, siis avaneb sulle siin nii hiilgav võimalus, nagu tagasilükatud 
armastaja endale iganes võib soovida.» 

«Mabelit alandada? See soov oleks mul küll viimasel kohal.» 


«Hüva, selleni sa lõpuks siiski veel jõuad — inimlik loomus on juba kord niisugune, et tahame 
neile halba teha, kes meile halba teevad. Kunagi ei tule sul paremat võimalust sõprade armastuse 
mõõtmiseks, see aga on kindel vahend, et panna vaenlast kadeduses piinlema.» 

«Kortermeister, Mabel pole minu vaenlane ja kui ta seda olekski, sooviksin siiski kõige vähem 
talle piinlikku silmapilku tekitada.» 

«Kui sa seda ütled, Rajaleidja, siis ma usun, et sa ka nii mõtled, aga mõistus ja loodus on sinu 
vastu, nagu sa lõpuks ka ise näed. Oled kuulnud ütlust: «Kes armastab mind, see armastab ka mu 
koera»? Hüva. Aga mis tuleb välja tagurpidi? «Kes ei armasta mind, ei armasta ka minu koera». 
Nüüd kuula, mis sa võiksid teha. Sa tead, et meil on siin äärmiselt kardetav ja ebakindel positsioon, 
peaaegu lõvi lõugade vahel, kui nii võib öelda.» 

«Kas mõtlete lõvide all prantslasi ja lõugade all seda saart, leitnant?» 

«Ainult metafoorselt, mu sõber, sest prantslased pole lõvid ja see saar pole lõug, kuigi kardan väga, 
et see võib osutuda eesli lõualuuks.» 


Tema mõnulevalt irvitav naer väljendas kõike muud kui austust ja imetlust oma sõbra Lundie 
tarkuse vastu, kes oli selle paiga oma operatsioonideks valinud. 

«See valvepost on suurepäraselt valitud,» vastas Rajaleidja ja vaatas ringi, otsekui hindaks ta 
pildi väärtust. 

«Seda ma ei salga. Ei, seda ma ei salga. Lundie on suur sõjamees väikeses mastaabis, nii nagu 
tema isa oli suur mõisnik väikeses mastaabis. Sündisin tema mõisas ja olin niikaua majorile saatjaks, 
et olen hakanud austama kõike, mis ta teeb või ütleb. Sa tead, Rajaleidja, see on juha kord minu 
nõrkus. See positsioon siin võib olla eesli või Saalomoni valitud, nagu kellelegi meeldib kujutleda, 
aga tal on siiski väga kardetav asend, nagu on selgesti näha Lundie 

ettevaatusabinõudest ja eeskirjadest. Metslased luuravad neil Tuhandel Saarel ja metsades. Nad 
otsivad seda kohta. See kõik on Lundie'le hästi teada. Võiksid viiekümne viiendale rügemendile 
osutada suure teene, kui leiaksid üles nende tee ja juhiksid nad valejälgedele. Õnnetuseks on seersant 
Dunham arvamisel, et hädaohtu on karta vastassuunast, kuna Frontenac asub meist ülalpool, 
kuid.ometi õpetavad kogemused, et indiaanlased tulevad alati sellest küljest, mis käib mõistusele 
risti vastu, ja järelikult tuleb neid oodata altpoolt. Võta seepärast oma kanuu, sõida allavoolu, saarte 
vahele, et saaksime teada, kui sealt kandist hädaoht läheneb. Kui sa sõidaksid mõned miilid järvele 
ja vaataksid seal ringi, eriti Yorki lähedal, siis oleksid teated, mis sa meile sealt tood, seda täpsemad 
ja seetõttu ka seda väärtuslikumad.» 

«Suur Madu on ju sealpool valvel. Ta tunneb küllalt hästi meie sõjaväeposti ja pole kahtlust, et ta 
teatab meile aegsasti, kui sealt midagi peaks ähvardama.» 

«Sedan'd küll, aga ta on ju indiaanlane, praegune olukord aga nõuab valge mehe teadmisi. Lundie 
saab igavesti tänulik olema sellele mehele, kes tal aitab selle ettevõtte võidukalt lõpule viia. Tõtt 
öelda, mu sõber, ta teab, et tal kunagi see asi ei õnnestu, aga temas on liiga palju šoti jonni — tema 
juba oma viga ei £unnista, olgu see siis ka nii selge kui kas või koidutäht.» 

Kortermeister jätkas oma targutust ja püüdis Rajaleidjat veenda, et see viibimata lahkuks saarelt. 
Seejuures käsutas ta kõikvõimalikke väiteid, mis tal aga parajasti pähe tulid. Vahel rääkis ta koguni 
enesele vastu, tihti rõhutas ta mõnd motiivi, mille järgmisel hetkel lükkas ümber mõne uue väl- 
jamõeldisega. Rajaleidja, nii lihtsameelne kui ta oligi, avastas siiski komistused leitnandi filosoofias, 
ehkki ta oli kaugel oletusest, et nende põhjuseks oli soov lahti saada Mabeli kosilasest. Tal polnud 
kindlat kahtlust kortermeistri salajaste kavatsuste suhtes, kuid ta polnud kaugeltki pime tema 
sofistika osas. Tagajärg oli, et mõlemad lahkusid teineteisest pärast pikka kahekõnet, ilma et kumbki 
oleks suutnud teist veenda. 


Varsti pärast seda kõneles leitnant Muir seersant Dun-hamiga. Sel nõupidamisel oli rohkem 
tulemusi. Kui see oli lõppenud, anti meestele salajased käsud, palkmaja seati korda, asuti onnidesse 
ja sõdurite edasiliikumisega harjunud inimene võis kergest näha, et oli kavatsusel väljasõit. 

Tõepoolest, kui päike parajasti loojus, tuli seersant koos Rajaleidja ja Capiga nõndanimetatud 
sadamast, kus tal oli olnud palju tegemist, istus puhta laua taha, mille Mabel talle oli katnud ja 
hakkas oma uudiseid pajatama. 

«Sinust on siin nähtavasti kasu, laps, nagu tõestab see ilusasti lauale pandud ja õigeks ajaks 
valmistatud õhtusöök,» alustas vana sõdur, «ja ma julgen loota, et kui tuleb õige silmapilk, näitad 
sa ennast nende järeltulijana, kes teadsid, kuidas tuleb vaenlasele vastu astuda.» 

«Kallis isa, sa ei oota ometi, et ma mõnd Jeanne d'Arc'i * mängin ja mehi lahingusse juhin?» 

«Keda mängida, laps?... Rajaleidja, oled sa kuulnud midagi isikust, keda Mabel nimetas?» 

«Mitte kunagi, seersant! Aga mis sellest? Ma olen küll rumal ja koolitamata, aga mulle pakub 
liialt suurt lõbu kuulda Mabeli häält ja jälgida tema sõnu, et ajada taga mingisuguseid isikuid.» 

«Mina tunrfen teda,» teatas Cap otsustavalt. «See oli kellegi Morlaix' kaaperlaev viimases sõjas, 
ja häid reise tegi ta, seda peab ütlema.» 

Mabel punastas, märgates kui mõtlematult oli ta teinud selle vihje, mis ületas nii tema isa kui onu 
ajaloolised teadmised. Võib-olla punastas ta ka veidi Rajaleidja lihtsa tõsiduse pärast, kuid ta ei 
lubanud endale siiski selle üle naerda. 

«Sa ei mõtle ometi, isa, et minagi sõdurite ridadesse pean astuma, et saart kaitsta?» 

«Siin maailmaosas on naised seda siiski tihti teinud, seda võib sulle jutustada meie sõber 
Rajaleidja. Et sa aga ei imestaks, kui sa homme hommikul ärkad ja meid .ei näe, on õigem, kui ütlen 
sulle nüüd, et me kavatseme veel täna öösi teele asuda.» 

«Lähete ära, isa? Ja minu ja Jennife jätad sa üksi siia saarele?» 

«Ei, tütreke, talitame siiski sõjamehelikujnalt. Leitnant Muir, vend Cap, kapral McNab ja kolm 
sõdurit moodustavad minu äraolekul garnisoni. Jennie jääb sinu juurde siia onni ja vend Cap võtab 
minu koha üle.» 


* Jeanne d'Arc (1412—1431) — ka Orleansi neitsiks nimetatud Prantsuse rahvuskangelanna, 
kes, võttes osa võitlusest inglaste vastu Saja-aastase sõja päevil, vabastas väikese väesalga juhina 
Orleansi Inglise piiramisvägedest. Langenud hiljem inglaste kätte, põletati ta ketserina tuleriidal. 

«Ja mister Muir?» küsis Mabel pooleldi ebateadlikult. 

«Mis siis ikka, ta võib sulle külge lüüa, kui see sulle meeldib, tüdruk, sest ta on armujanuline 
noormees ja pärast seda, kui tal on olnud juba neli naist, põleb ta kärsitusest, et näidata, kui väga ta 
sellega nende mälestust austab, et viienda võtab.» 

«Kortermeister ütles mulle,» tähendas Rajaleidja süütult «et kui mehe tundmused on nii paljude 
kaotuste tõttu rmgu läbi äestatud, pole paremat abinõu nende rahustamiseks kui see pind uuesti üles 
künda, nii et ei jääks jälgegi sellest, mis enne olnud.» 

««Künda» või «äestada», see juba asja ei muuda,» vastas seersant tusase naeratusega, «kuid las ta 
kannab pealegi Mabelile oma soovid ette ja siis on tema kosimisel lõpp. Ma tean väga hästi, et minu 
tütar ei taha kunagi leitnant Muiri naiseks saada.» 

Seda ütles seersant toonil, mis võrdus seletusele, et tema tütar ei tohi kunagi mainitud mehe 
abikaasaks saada. Mabel punastas, värises, pooleldi naeris, näis rahutu, kuid kogus end peagi ja 
lausus rõõmsa häälega, mis täiesti varjas tema ärevuse: 


«Aga isa, võiksime, parem oodata, kuni mister Muir avaldab soovi sinu tütart kosida, et meile ei 
heidetaks ette valmi hapudest viinamarjadest?» 

«Mihuke on see valm, Mabel?» küsis innukalt Rajaleidja, kes loomulikult ei teadnud valgete 
inimeste raamatutarkustest. «Jutustage seda meile, teie oskate seda nii imeilusasti teha. Küllap vist ka 
seersant pole seda kunagi kuulnud.» 

Mabel kordas oma sõnadega tuntud valmi, nagu tema austaja oli soovinud, ja ta tegi seda nii 
armsalt, et Rajaleidja ei suutnud temalt silmi pöörata ja naeratus säras tema ausal näol. 

«See oli ehtsa rebase moodi!» hüüdis Rajaleidja, kui Mabel oli lõpetanud. «Jah, ja ka mingo moodi. 
Sihukesed kavalad ja julmad on need mõlemad roomajad. Mis puutub viinamarjadesse, siis on nad 
selles maanukas küllaltki hapud isegi nende jaoks, kes neid kätte saavad, kuigi leidub kindlasti aegu 
ja kohti, kus nad on nendele, kes neid kätte ei saa, hapumad. Arvan nüüd, et minu skalp peaks 
mingode silmis vägagi hapu olema.» 

«Mister Muir on see, kel tuleb kurta hapude viinamarjade üle, mitte meil, tütreke. Sina ju 
arvatavasti ei abielluks kunagi selle mehega, Mabel?» 

«Tema!» hüüdis Cap vahele. «Ei iialgi niisuguse selliga, kes on lõpuks ainult poolenisti sõdur! 
See jutt neist viinamarjadest on päris asjaolu.» 


«Kallis isa, kallis onu, ma ei mõtle kellegagi abielluda, ja kui lubate, tahaksin sellest kõige 
vähem rääkida. Kui ma aga üldse mõtleksin abielluda, siis usun, et vaevalt langeks minu valik 
mehele, kelle tundmusi on juba ära proovinud kolm või neli naist.» 


Seersant noogutas Rajaleidjale, nagu oleks ta tahtnud öelda: «Näed, kuidas on asjalood?» kuid ta 
arvestas oma tütre soovi ja muutis kõneainet. 


«Ei sinul, vennas Cap, ega Mabelil,» algas ta jälle, «ei saa olla mingit seaduslikku võimu selle 
väikese garnisoni; üle, mille ma siia jätan, aga te võite nõu anda ja mõjutada. Õieti öelda on kapral 
McNab minu äraolekul siin käsutav ohvitser ja ma püüdsin talle tema kohustused selgeks teha, 
kartuses, et-ta annab ehk liialt järele leitnant Muiri kõrgemale auastmele, kes on ainult 
vabatahtlikuna siin ja kel ei saa olla õigust vahele segada teenistuskohuste täitmisel. Vennas Cap, 
ma palun sind kapralit toetada, sest kui kor-termeister on juba kord selle sõjakäigu teenistus- 
eeskirjadest läbi murdnud, siis võib talle pähe tulla niisama hästi kui McNabi ka hiljem mind 
käsutada.» 


«Seda enam, kui Mabel tema sinu äraolekul kuivale jätab. Muidugi jätad sa, seersant, ka kõik 
ujuvkoosseisu minu hooleks? Kõige suuremad segadused tekivad just arusaamatusest feldmarssali ja 
admirali võimupiiride vahel.» 


«Teatud mõttes, vennas Cap, kuid üldiselt on kapral ülemjuhatajaks. Ajalugu õpetab meile tõesti, et 
võimu jaotus kutsub esile raskusi ja seda hädaohtu tahan ma ära 
hoida. Kapral peab käsutama, sina aga võid vabalt nõu anda, iseäranis kõiges, mis puutub paatidesse. 
Jätan nendest ühe siia, et teile taganemist kindlustada, kui selleks peaks vajadust olema. Tunnen 
kapralit hästi. Ta on tubli mees ja hea sõdur. Tema peale võib kindel olla, kui vaid Santa Cruz * tast 
eemal hoitakse. Ei tohi aga siiski unustada, et ta on Šotlane ja võib kergesti kortermeistri mõju alla 
sattuda. Selle eest olge te mõlemad Mabeliga valvel.» 

*Santa Cruz —samanimelisel saarel Lääne-India saarestikus rumm, valmistatud 

«Aga miks tahad sa meid siia jätta, kallis isa? Selleks ma ju nii kaugele siia reisisingi, et sulle 
troostiks olla. Miks ei peaks ma siis veel kaugemale reisima?» 

«Sa oled hea tüdruk, Mabel, sa oled ehtne Dunham! Aga sa pead siiski siia jääma. Me lahkume 
homme enne koitu saarelt, et meid ei näeks ükski silm, kui me väljume oma peidukohast.,Me võtame 


kaasa kaks kõige suuremat paati. Kolmanda paadi ja puukoorest kanuu jätame teile, tavatseme sõita 
prantslaste sõiduteele, kuhu jääme ootama võibolla nädalaks, et kinni püüda nende varustuspaadid, 
mis peavad sealt mööduma teel Frontenac'i ja millel on pardal peamiselt suur hulk kaupa 
indiaanlaste jaoks.» 

«Oled sa oma paberid täpselt järele vaadanud?» küsis Cap murelikult. «Sa tead muidugi, et 
laevade äravõtmist merel loetakse piraatluseks, kui ei saa dokumentidega tõestada, et su laev on avalik 
või relvastatud eraristleja.» 

«Mul on au olla koloneli poolt määratud ametisse viiekümne viienda rügemendi 
vanemseersandina,» vastas seersant end väärikalt sirgu ajades. «Sellest peaks piisama isegi prantsuse 
kuningale. Aga kui mitte, siis on mul veel major Duncani kirjalikud käsud.» 

«Aga need pole ristleja paberid.» 

«Neist peab piisama, sest teisi mul pole. Tema majesteedi huvides on väga tähtis, et need paadid 
võetakse saagiks ja viiakse Oswegosse. Need sisaldavad vaipu, ehteasju, püsse, laskemoona — ühe 
sõnaga kõike, millega prantslased ostavad äara neid oma neetud metsikuid liitlasi, et need saadaksid 
korda oma jumalakartmatuid patutegusid. Nad ei hooli meie pühast usust ega selle õpetusest, ei 
inimlikkuse seadustest ega millestki, mis on inimestele püha ja kallis. Kui haarame need paadid enda 
kätte, siis ajame nende plaanid segi ja võidame aega, sest neid asju ei saa sel sügisel enam uuesti üle 
mere tuua.» 

«Aga isa, kas inglise kuningas ei käsuta samuti indiaanlasi?» küsis Mabel uudishimulikult, 

«Muidugi, tüdruk, ja tal on õigus seda teha. On aga hoopis midagi muud, kes käsutab metslast, kas 
inglane või prantslane. See peaks igaühele selge etlema.» 

«See on küllalt selge, vennas Dunhan. Mis puutub aga laevapaberitesse, siis pole asi küll klaar.» 

«Inglise koloneli korraldusest peab piisama igale prantslasele.» 

«Aga isa, mina siiski ei näe mingit vahet, kas käsutab inglane või prantslane sõjas metslasi?» 

«Vahe on tohutu, kulla tütar! Maailmas on ülekaal alati inglaste poolt, kuigi sina võib-olla pole 
suuteline seda mõistma. Esiteks on inglane loomult inimlik ja julge, prantslane aga tapahimuline ja 
arg.» 

«Võid veel lisada, vennas, et ta tantsiks hommikust õhtuni, kui vaid saaks.» 

«Täiesti õige,» tähendas seersant tõsiselt. 

«Ma ei taipa siiski, isa, et see asja muudaks. Kui prantslaste poolt pole õige vaenlaste vastu 
võitlemiseks metslasi palgata, siis näib mulle, et inglastest on see niisama ebaõige. Rajaleidja, teie 
kindlasti arvate samuti?» 

«See on tõsi, see on tõsi. Ma pole kunagi kuulunud nende sekka, kes sellepärast prantslasi 
sõitleksid, et need sedasama teevad, mis meie ise teeme. Kuid on halvem olla liidus mingoga kui 
delavaariga. Kui ükski sellest õiglasest suguharust oleks veel järele jäänud, siis ma ei peaks patuks 
neid meie vaenlaste vastu saata.» 

«Ja ometi skalpeerivad ja tapavad nad nii noori kui vanu, naisi kui lapsi!» 

«Neil on omad kombed, Mabel, ja me ei tohi neid laita, kui nad neist kinni peavad. Loomus jääb 
loomuseks, kuigi eri suguharud näitavad seda välja eri viisil. Mis puutub minusse, siis mina olen 
valge ja püüan valge tundmusi alal hoida.» 

«See kõik on mulle arusaamatu,» vastas Mabel. «Arvan, et see, mida peetakse õigeks kuningas 
George'i juures, peaks olema õige ka kuningas Louis' juures.» 

«Prantsuse kuninga õige nimi on Caput,» seletas Cap, hirvepraadi mugides. «Mul oli kord 
laevapardal suur õpetlane ja see ütles mulle, et need Ludwig kolmeteistkümnendad, 


neljateistkümnendad, ja viieteistkümnendad on kõik petised ja nende tõeline nimi on Caput, mis on 
prantsuse keeles «pea» ja mis tähendab, et neid kõiki peaks peadpidi üles võlla tõmbama.» 

«Noh, see sarnaneb juba nagu skalpeerimisele,» tähendas Rajaleidja üllatuse ilmega, millega 
inimene võtab vastu mingit uut mõtet. «Nüüd tunnen ma nende nurjatute vastu võideldes vähem 


südametunnistuse piina kui varem, kuigi ei või öelda, et mul kunagi oleks seda nimetamisväärselt 
olnud.» 

Kuna kõik, välja arvatud Mabel, näisid «olevatrahul selle diskussiooni tulemustega, ei pidanud keegi 
vajalikuks seda kõneainet enam jätkata. 

Niipea kui õhtusöök oli lõppenud, ütles seersant oma külalistele head ööd ja vestles seejärel 
kaua ning usaldavalt oma tütrega. 

Tavaliselt polnud ta harjunud järele andma õrnematele tunnetele, praegune uudne olukord aga 
äratas temas tundeid, mida ta polnud seni läbi elanud. 

Niikaua kui sõjaväelane või madrus tegutseb ülemuse otsese järelevalve all, mõtleb ta vaevalt 
teda ähvardavaile hädaohtudele, niipea aga kui ta tunneb käsutuse vastutust, hakkavad tema vaimus 
kõik tema ettevõtted seostuma vaheldumisi kord õnnestumise, kord äpardumisega. Kuigi ta nüüd 
võib-olla mõtleb veel vähe enda isiklikule hädaohule, tajub ta siiski elavamalt kogu üldist riski ning 
andub kergemini selliste tunnete mõjule, mida loob kaht-lus. Nii oli nüüd ka seersant Dunhamiga, 
kes selle asemel, et võidusse uskuda, nagu tal tavaliselt oli harjumuseks, hakkas mõtlema 
võimalusele, et peab võib-olla oma lapsest alaliseks lahkuma. 


Kunagi varem polnud talle Mabel tundunud nii ilusana kui sel õhtul. Võimalik, et Mabel polnud 
kunagi varem isa ees üles näidanud nii palju veetlevaid omadusi, sest tema-rinnas elavnes mure isa 
pärast ja pealegi kohtas ta sellele nüüd tavalisest suuremat vastukaja tunnetes, mis olid ärga-nud vana 
sõjamehe karmis rinnas. Ta polnud kunagi tundnud end isa ees täiesti vabalt, sest tema kõrgem hari- 
dus oli tekitanud teatud lõhe nende vahele, mida veelgi süvendas isa sõjaväeline valjus, mille see oli 
omandanud pikaajalises lähedases suhtlemises inimestega, keda sai alluvuses hoTda ainult lakkamatu 
distsipliiniga. Praegusel juhul, pärast seda, kui mõlemad jäid kahekesi, oli vestlus usaldavam kui 
varem, kuni Mabel tundis rõõmuga, et see muutus õrnuseks — tundmus, mida soojasüdameline 
tütarlaps oli oma saabumisest saadik asjata igatsenud. 

«Tähendab, ema oli siis umbes sama kasvu kui mina?» küsis Mabel hoides isa kätt oma käte 
vahel ning vaadates talle niiskete silmadega otsa. «Arvasin, et ta oli pikem.» 

«Nii arvab enamik lapsi, kes harjunud austusega mõtlema oma vanemaist. Nende arvates on isa- 
ema ikka suuremad, kui nad tegelikult on. Sinu ema aga, Mabel, oli pikkuse 


309 


poolest sulle nii sarnane, nagu see üldse on võimalik kahe naisterahva vahel.» 

«Ja tema silmad, isa?» 

«Ka tema silmad oli samasugused kui sinul, mu laps — sinised, mahedad ja ahvatlevad, kuid mitte 
nii lõbusad.» 

«Minu silmad ei naera enam kunagi, kui sina sellel retkel enda eest ei hoolitse.» 

«Tänan sind, Mabel, hm... tänan sind, kuid nüüd pean ma täitma oma kohuse. Soovin, et näeksin 
sind õnnelikus abielus, enne kui Oswegost lahkume. Siis oleks mu süda kergem.» 

«Abielus? Aga kellega siis, isa?» 


«Sa tunned seda meest. Sa võid muidugi leida paljusidt kes on lõbusamad ja peenemalt riides, aga 
mitte kedagi, kel oleks nii truu süda ja nii õiglane meel.» 

«Kas tõesti mitte kedagi, isa?» 

«Mina igatahes ei tunne kedagi teist säärast. Vähemalt selles osas pole Rajaleidjal võrdset.» 


«Kuid mul pole ju üldse vaja abielluda. Sina, isa, oled üksik, ja ma võin jääda sinu juurde, et sinu 
eest hoolitseda.» 

«Jumal õnnistagu sind, Mabel! Ma tean, et sa seda teeksid ja ma ei ütle, et see poleks õige tunne, 
aga siiski paistab, et üks teine tunne on veelgi õigem.» 

«Ja mis võib siis olla veel õigem kui austada oma isa?» 

«Just niisama õige on austada ka oma abikaasat, kallis laps!» 

«Aga mul pole ju abikaasat, isa!» 

«Siis võta ta niipea kui võimalik, et sul oleks mees, keda võiksid austada. Mina ei ela ju igavesti, 
Mabel. Kui ma mitte sõjas ei lange, siis pean peagi loomulikus korras hauda varisema. Sina aga oled 
noor Ja võid veel kaua elada ja on sünnis, et sul. oleks kaitsjaks mees, kes saadaks sind eluteel ja 
hoolitseks su eest vanaduses, nagu sa nüüd tahad minu eest hoolt kända.» 

«Ja kas sa usud, isa... kas sa usud siis, et just Rajaleidja on mees, kes võiks seda teha?» lausus 
Mabel virilalt naeratades, kusjuures ta õrnad käekesed mängisid isa sooniliste sõrmedega ja uurisid 
neid, otsekui olnuksid need mõned ülimalt huvitavad vaatlusobjektid. «Kas pole ta mitte kümne või 
kaheteistkümne aasta pärast niisama vana nagu sina praegu?» 

«Mis sellest! Ta elas mõõdukat, tegevusrikast elu ja aastad loevad vähem kui tubli kenaehitus. 
Tunned sa veel mõnda meest, kes kõlbaks paremini sinu kaitsjaks?» 

Mabel ei tundnud kedagi — vähemalt mitte kedagi, kes oleks selleks ise soovi avaldanud. 

«Ei, isa, me ei räägi ju nüüd kellestki teisest kui vaid Rajaleidjast,» vastas ta põiklevalt. 
Mõtlen, et kui ta oleks vaid noorem, siis oleks mul kergem teda oma abikaasana kujutleda.» 

«Ütlesin ju sulle, mu laps, et kõik oleneb üksnes kehalisest ja tervislikust seisukorrast. Ja 
Rajaleidja on selle poolest noorem kui pooled meie noorematest ohvitseridest.» 

«Kindlasti on ta noorem ... leitnant Muirist!» 

Mabeli naer oli lõbus ja südamlik, otsekui ei koormaks teda enam mingi mure. 

«Välimuse poolest kõlbaks ta Muirile pojapojaks, aga peale selle on ta noorem ka aastatelt. Jumal 
hoidku, Mabel, et sa saaksid kunagi ohvitseri prouaks, vähemalt enne kui sa pole ise ohvitseri 
tütar!» 

«Seda on ju vaevalt karta, kui ma Rajaleidjaga abiellun,» vastas tütarlaps, isale kelmikalt silma 
vaadates. 

«Võimalik küll, et ta kuningalt vastavat dokumenti ei saa, aga ta on juba nüüd kindralite sõber ja 
kaaslane. Ma usun, et sureksin õnnelikuna, Mabel, kui sa saaksid tema naiseks» 

«Isa» 

«On raske minna lahingusse, kui südant koormab teadmine, et su tütrel pole kedagi, kes teda 
kaitseks.» 

«Annaksin kõik, kui võiksin sinult selle koorma võtta, kallis isa!» 

«Sa saaksid seda teha,» vastas seersant ja vaatas oma lapsele südamlikult otsa, «kuid ma ei 
soovi selle läbi siuu südamele koormat veeretada.» 

Ta rääkis tõsiselt, väfiseva häälega. Kunagi varem polnud ta veel Mabelile nii tugevalt oma 
isalikku armastust osutanud. Tema tavaliselt nii karmis näos oli märgata sellist hingepiina, et tütar 
tahtis teda igati lohutada. 

«Isa, räägi avameelselt,» ütles ta peaaegu krampliku erutusega. 

«Ei, Mabel, see poleks ehk õige. Sinu ja minu soovid võivad olla erinevad.» 


«Mul pole mingeid soove ja ma ei tea, mida sa mõtled. Kas sa tahtsid kõnelda minu tulevasest 
abiellumisest?» 

«Kui näeksin sind Rajaleidja mõrsjana, kui ma teaksin, et sa saad tema naiseks, siis, olgu minu 
saatus missugune tahes, sureksin ma õnnelikuna. Aga ma ei nõua sult mingit tõotust, mu laps, ma ei 
taha sind sundida midagi tegema, mida sa võiksid kahetseda. Suudle mind, Mabel, ja mine magama.» 

Kui seersant oleks Mabelilt nõudnud tõotust, mida ta tõesti nii väga soovis saada, siis oleks ta 
võib-olla kohanud vastupanu, mida tal oleks olnud raske tõrjuda, et ta aga jättis asja saatuse 
hooleks, siis tegi ta sellega targa sammu: suuremeelne tütarlaps oli valmis palju rohkem järele andma 
heale sõnale kui ähvardustele. Sel liigutaval hetkel mõtles ta ainult oma isale, kes pidi temast võib- 
olla alatiseks lahkuma, ja kogu see palav armastus isa vastu, mis võib-olla sai rohkem toitu 
fantaasiast kui millestki muust, kuid mis viimase kähe nädala jooksul oli veidi jahtunud nende sun- 
nitud oleku tõttu, puhkes nüüd taas uue jõuga. Isa näis talle nüüd kõigist kõige kallim ja polnud 
ühtegi ohvrit, mida ta poleks meelsasti toonud, et teda õnnelikuks teha. Piinav, kure, peaaegu kirglik 
mõte vilksatas läbi tütarlapse pea ja korraks lõi tema otsus vankuma, kui ta aga püüdis leida alust 
sellele meeldivale lootusele, ei leidnud ta midagi kind-lat, mis oleks talle toeks olnud. Naisena oli ta 
kasvatatud kõige hõõguvamaidki tundeid alla suruma ja enese üle valitsema. Ta mõtted pöördusid 
taas isa juurde ja ta mõtles õnnistusele, mis ootab last, kes annab järele oma vanemate soovidele. 

«Isa,» ütles ta vaikselt, peaaegu pühaliku rahuga. «Jumal õnnistab ju sõnakuulelikku tütart, kas 
pole nii?» 

«Nii see on, mu laps, pühakiri ütleb seda meile.» 

«Siis lähen ma mehele sellele, keda sina tahad.» 

«Ei, ei, Mabel, võib-olla on sul endal mõni väljavalitu.» 

«Mul pole kedagi valida, see tähendab, keegi peale Rajaleidja ega mister Muiri pole mu kätt 
palunud. Ei, isa, abiellun sellega, keda sina mulle valid.» 

«Sa tead mu valikut, armas laps. Keegi teine ei saa sind teha nii õnnelikuks kui õilsameelne 
teejuht.» 

«Hästi, mis siis ikka. Kui ta seda soovib, kui ta mult veel kord küsib ... Muidugi ei taha sa, isa, et 
ma ise ennast temale pakun või et keegi teine seda minu asemel teeks?» ütles ta ja veri tungis ta 
kahvatunud põskedesse, sest tähtis, suuremeelne otsus oli elumahla ta südamesse tagasi tõrjunud. «Ei, 
mitte keegi ei tohi temaga sellest rääkida, aga 

kui ta ise mind uuesti palub ja kui ta kõike seda teab, mida aus tütarlaps peab ütlema mehele, kelle 
naiseks ta tahab saada, siis ... siis tahan ma tema omaks saada.» 

«Jumal õnnistagu sind, Mabel, ja tasugu sulle kui väärikale ning jumalakartlikule tütrele.» 

«Jah, isa, nüüd võid sa olla rahulik ja kerge südamega teele minna. Minu pärast ei maksa sul nüüd 
enam muretseda. Kevadel aga ... mul peab natuke aega olema .. .Kevadel saan ma Rajaleidja 
naiseks, kui see üllas kütt seda siis soovib.» 

«Mabel, ta armastab sind, nagu mina armastasin kord sinu ema. Nägin, ta nuttis nagu laps, kui 
rääkis oma tundmustest sinu vastu.» 

«Jah, ma usun seda. Tean, et ta mõtleb minust paremini, kui ma väärin, ja kindlasti ei ela 
maailmas ühtki meest, keda ma austaksin rohkem kui Rajaleidjat... isegi sind mitte, kallis isa!» 

«Nii see peabki olema, mu laps ja sellest saab õnnistatud ühendus. Võin ma seda ka Rajaleidjale 
öelda?» 


«Ma soovin parem, et sa seda ei teeks, isa. Las see tuleb iseenesest, loomulikult. Mees peab naist 
taga otsima, mitte naine meest.» 

Naeratus, mis hingestas Mabeli ilusat nägu, näis tema isale ingellik, ehkki inimene, kes rohkem 
kogenud hingeliste elamuste-uurimise alal, oleks leidnud selles naeratuses siiski midagi ebaloomulikku 
ja sunnitut. 

«Ei, isa, las kõik läheb oma rada. Sul on ju minu pühalik lubadus ...» 

«Ja sellest aitab, Mabel. Nii, nüüd suudle mind! Jumal õnnistagu ja kaitsku sind! Sa oled hea 
tütar.» 

Mabel viskus isa käte vahele. Seda juhtus esimest korda tema elus ja ta nuuksus tema rinnal nagu 
laps. Vana sõtiuri süda sulas ja isa pisarad segunesid tütre pisaratega. Kuid siis sai seersant Dunham 
endast võitu. Otsekui häbenedes tõrjus ta tütre õrnalt eemale, ütles talle head ööd ning heitis 
voodisse. Mabel läks nuuksudes oma lihtsasse nurgakesse ja mõne minuti pärast polnud onnis 
kuulda muud, kui vaid vana sõjamehe rasket hingamist. 


XX PEATÜKK 


Hulkudes ma leidsin kõrge rohu seest 
päikesekella kivist-numbrilaua. 

Mulle jutustas see kunagisest teest, 
mis üksinduses elanud nii kaua. 
Campbell 


Kui Mabel ärkas, paistis hele päevavalgus ja päike oli seisnud juba mõnda aega kõrgel. Mabeliunioli 
olnud rahulik, sest hea südametunnistus oli talle padjaks, väsimus muutis puhkuse magusaks ja sõjameeste 
kära, kes olid juba nii vara liikvel, polnud tema und seganud. Tütarlaps hüppas jalule, rõivastus kiiresti, 
oli varsti vabas õhus ja hingas sisse värskeid hommikusi lõhnu. Esimest korda märkas ta hämmastusega 
praeguse peatuskoha erakordset ilu ja sügavat üksindust. Oli üks neid säravaid sügispäevi, mis selles 
küimas, mida rohkem laidetakse kui hinnatakse, on nii tavalised — igati virgutavad ja meeldivalt 
soojad. See mõjus Mabelile hästi, sest armastava tütrena tundis ta süda muret nende hädaohtude 
pärast, mis tema isa pidid ähvardama. 

Saar näis täiesti mahajäetuna. Möödunud õhtul oli saabumise kära andnud köhale elu ilme, mis oli 
nüüd täiesti kadunud, ja meie kangelanna vaatas igas suunas ringi, enne kui märkas ainsat elavat 
olevust, mis hajutas täieliku üksinduse tunde. Siis aga silmas ta äkki kõiki neid, kes olid saarele jäänud, 
ühes grupis tule ümber, mis näis kuuluvat laagri juurde. Kui ta nägi onu, kellega ta oli nii väga 
harjunud, nahunes ta veidi ja vaatles teisi uudishimuga, mis oli tema olukorras loomulik. Peale Capi ja 
kor-termeistri olid seal veel kapral, kolm sõdurit ja naine, kes keetis. Onnid olid vaiksed ja tühjad. 
Mitte kõrge tornitaolise palkmaja tipp kerkis maalilises ilus põõsastikust, mis seda poolenisti varjas. Päike 
heitis oma sära 


314 

üle metsalagendiku ja Mabeli pea kohal kerkis mahedas sinises tühjuses ülev taevavõlv. Polnud näha 
ühtki pilve. Mabel lootis salaja, et see märk on rahu ja julgeoleku kuulutaja. 

Märgates, et kõik tegelesid hommikusöögiga, selle inimsoo suure murega, jalutas Mabel märkamatult 
saare ühte otsa, kus puud ja põõsad varjasid teda pilkude eest. Ta vaatles kallast uhtuvate väikeste 
lainete vaevalt märgatavat tõusu ja vajumist, mis oli teatud loomulik järelkaja liikumisest, mis valitses 
järvel, viiskümmend miili kaugemal. Maastik, mis avanes siin silmale, oli mahe ja meeldiv 'ja meie 
kangelanna, kel oli kiire, kindel silm kõige suhtes, mis looduses oli ilusat, märkas kohe selle omapäraseid 


jooni. Tema silm nautis erinevaid pilte, mis avanesid saarte soppide vahelt, ja talle tundus, et ta polnud 
veel kunagi näinud midagi nii ilusat. 

Kui Mabel oli niiviisi mõtteisse süvenenud, ehmatas teda äkki kujutlus, nagu oleks ta näinud inimese 
kogu põõsastes, mis palistasid otse vastasolevat saart. Vahemaa mõlema saare vahel oli vaevalt sada 
jardi ja kuigi ta võis eksida, sest sel ajal, kui kogu möödus tema silmist, eksles tema fantaasia 
kauguses, arvas ta siiski, et ta oli kedagi näinud. Ta teadis, et miski ei kaitseks teda püssikuuli eest, kui 
mõni irokees teda näeks, seepärast tõmbus ta kiiresti tagasi ja katsus emu nii hästi kui võimalik 
põõsastesse peita, kuid tema pilk püsis kui naelutatult vastasoleval kaldal ja ta ootas võõrast mõnda aega 
asjatult. Ta tahtis juba lahkuda oma vaatluspaigalt põõsastes ja onu juurde rutata, et talle oma 
kahtlustustest teatada, kui nägi, et teisel saarel tõsteti üks pajuoks üle põõsaste ja viibutati tähen- 
dusrikkalt tema suunas, nähtavasti sõpruse märgiks. See oli hingemattev, haarav hetk taolisele piirisõjas 
täiesti vilumatule inimesele nagu meie kangelanna. Ta tundis, kui hädavajalik oli nüüd säilitada 
meelekindlust ja toimida tasakaalukalt ning arukalt. Ameerika piirielu hädaohtude omapärasuseks oli, 
et naiste moraalsed omadused ilmnesid noil hetkil sel määral, milleks nad .teistsuguses olukorras poleks 
ennast võimeliseks pidanud. Mabel teadis hästi, et piiriasukad oma jutustustes armastavad kirjeldada 
meelekindlust ja julgust, mida nende naised ja õed olid üles näidanud kõige raskemates olukordades. Jut- 
tude tõttu, mis ta oli kuulnud sellelaadiliste juhtumuste kohta, oli temas ärganud järeleaimamise soov 
ja talle tuli kõhe pähe mõte, et nüüd oli kätte jõudnud hetk, kus ta võis 

end näidata seersant Dunhani tõelise lapsena. Ta uskus, et oksa viibutamine väljendas sõprust, ja 
pärast hetkelist kõhklust murdis ta peene oksa, pistis selle läbi lehestiku ja viibutas seda vastuseks, 
kusjuures ta aimas nii täpselt kui võimalik järele vastasoleva oksa liikumist. 

See vastastikune tumm vaatemäng kestis kaks või kolm minutit, siis märkas Mabel, et põõsad 
vastaskaldal lükati ettevaatlikult tagasi ja nähtavale ilmus inimese nägu. Ühest pilgust piisas Mabeli 
veenmiseks, et see oli punanaha ja nimelt naise nägu. Teine, teravam pilk rahustas teda, et see oli 
Noolepea naise Juunikaste nägu. Aja jooksul, mis ta oli rännanud selle naisega koos, oli Mabelit köit- 
nud tema leebus, tagasihoidlik lihtsus ja see aukartuse ning armastuse segu, millega ta kohtles oma 
meest. Üks või kaks korda reisi jooksul tundus Mabelile, et tuskaroora osutas 
talle ebameeldival määral tähelepanu ja ta oli märganud, et tolle naine oli olnud mures ja solvunud. Et 
aga Mabel tasus oma sõbratarile selle ettekavatsematult valmistatud kurvastuse oma lahkuse ja 
tähelepanelikkusega, oli indiaani naine temasse väga kiindunud ja Mabel oli Juunikastest lahkunud 
kindlas veendumuses, et ta on temas kaotanud sõbratari. 

Oleks asjata püüe lähemalt analüüsida kõiki neid teid, mis toovad usalduse inimese südamesse. 
Niisuguse usalduse oli tuskaroora-naine äratanud ka meie kangelanna rinnas. Veendunud, et see 
ebatavaline külaskäik on ette võetud tema käsuks, soovis ta Juunikastega kokku saada. Ta ei 
kõhelnud kauem ennast põõsaste ees näitamast ja oli rõõmus, et kaindiaani naine aimas järele tema 
usaldust ja astus samuti kartmatult peidukohast välja. Mõlemad tütarlapsed — sest tuskaroora naine 
oli tegelikult veelgi noorem kui Mabel — vahetasid nüüd avalikult sõprusemärke ja Mabel viipas oma 
sõbratarile, et see tuleks tema juurde, 

kuigi ta ise veel ei teadnud, mis viisil seda saaks teostada. Juunikaste ruttas aga talle näitama, et 
see seisab tema võimuses, sest seejärel, kui ta oli viivuks kadunud, ilmus nähtavale puukoorest kanuu 
nina, mille ta oli tõmmanud tihniku äärde, kuid kanuu kere lebas varjatud abajas. Mabel tahtis teda 


kutsuda, et ta tuleks tema juurde, kui onu müristavalt vali hääl tema nime hüüdis. Ta viinas kiiresti 
tuskaroora naisele, et see peidaks ennast, hüppas põõsastest, ruttas üle lagendiku koha poole, kust 
hääled kostsid, ja nägi, et kogu seltskond oli just kogunenud hommikusöögiks ja Cap oli oma isu ainult 
niipalju taltsutanud, et Mabelit kutsuda, et ta nendega ühineks. Mabel taipas, et see oleks soodsaim 
silmapilk kõneluseks indiaani naisega. Vabandades end ettekäändega, et ta polevat veel eineks 
valmis, ruttas ta tihnikusse ja uuendas sidet noore indiaani naisega. Juunikaste oli kiire taibuga, ja 
poole tosina käratu aerulöögiga oli kanuu saare põõsaste varjus. Kohe võttis Mabel tema käest kinni 
ja juhtis ta läbi metsasalu oma onni juurde. Selle asend oli õnneks niisugune, et ta oli täiesti peidetud 
tule ääres olijate silmade eest, ja mõlemad sisenesid märkamatult. Mabel seletas oma sõbratarile ruttu, 
nii kuidas ta oskas, et tal on vaja temast lühikeseks ajaks lahkud”, ja viis ta oma tuppa. Olles täiesti 
kindel, et indiaani naine ei lahku sealt ilma tema käsuta, läks ta seejärel 

teiste sekka tule juurde ja püüdis enese üle valitseda, nii hästi kui ta seda suutis. 

«Kes hiljaks jääb, see ilma jääb,» pomises onu, põsed punnis praetud lõhest, sest kuigi vahest 
kokakunst siin kaugeil piirimail polnud just eriti kõrgel tasemel, olid toidud üldiselt maitsvad. «Kes 
hiljaks jääb, see ilma jääb — see on hea reegel, mis hoiab laiskvorstid vaos.» 

«Mina ei kuulu laisklejate hulka, onu. Olen juba tund aega jalul — uurisin meie saart.» 

«Vähe oli teil seal, mida uurida, miss Mabel,» torkas Muir vahele, «saareke pole kuigi suur. Lundie 
— siin seltskonnas oleks vahest sobivam teda siiski major Duncaniks nimetada,» (see märkus käis 
kaprali ja sõdurite kohta, kuigi need einetasid veidi kaugemal) «niisiis, major Duncan pole selle saare 
hõivamisega küll tema majesteedi dominioonidele just impeeriumi lisanud. Sissetulekute ja kasude 
poolest on see tõenäoliselt võrdne kuulsa Sancho* saarega — usun, et te, master Cap, olete kindlasti 
lugenud sellest mehest oma jõudetundidel, tuulevaikuse ajal või tegevuseta momentidel.» 

«Tunnen seda paika, millest te räägite, kortermeister. Sancho saar — see on üks alles, võrdlemisi 
hilja moodustunud korallkalju, ja öösel, tormise ilmaga, on ta randumiseks niivõrd vilets, et iga 
patune ihkab temast eemale hoida. See Sancho saar on veel kuulus oma kakaopähklite ja kibeda vee 
poolest.» 

«Räägitakse, et ta pole just eriti kuulus söögi poolest,» vastas Muir, austusest Mabeli vastu tagasi 
hoides muiet, mis tõmbles tema huultel, «ja ma usun, et vaevalt on suurt vahet tolle või siinse saare 
sissetulekute vahel. Minu arvates, master Cap, on selle saare asend siin sõjaväeliselt väga ebasobiv ja 
ma kardan, et varem või hiljem tabab seda õnnetus.» 

«Loodan, et vähemalt nii kaua mitte, kuni meie kohustu-sed siin on lõppenud,» tähendas Mabel. 
«Mul pole mingit soovi prantsuse keelt õppida.» 

«Võime ennast õnnelikuks pidada, kui meil veel irokeesi keelt õppida ei tule. Ma olen major 
Duncaniga rääkinud sellest asjast, aga põikpea ajab ikka oma jonni. Ühinesin selle salgaga «siteks 
selleks, et teha ennast vastuvõetavaks ja kasulikuks teie ilusale õetütrele, master Cap, ja teiseks, 


Major vihjab siin Sancho Pansale, Don Ouijote kaaslasele. 

et võtta arvele varustus, et ei jääks põhjust vaidlusteks, kui see peaks vaenuliku tegevuse tagajärjel 
kaotsi minema.» 

«Kas peate siis olukorda nii tõsiseks?» küsis Cap. Vastus huvitas teda niivõrd, et ta katkestas isegi 
hirveprae närimise, sest nagu moodne keigar sõi ta vaheldumisi kord käia, kord liha. «Kas hädaoht 
on siis tõesti nii suur?» 

«Ma ei ütleks ei «jaa» ega «ei». Sõjas on alati karta hädaohtu ja niisugusel eelpostil on see muidugi 
suurem kutpea-laagris. Seepärast ei tohiks äratada imestust, kui prantslased meid ükskõik mis ajal 
külastaksid.» 


«Ja mida, kurat, siis teha niisugusel juhul? Kuue mehe ja kähe naisega niisugust kohta kaitsta 
pole just kuigi lõbus, sest need prantslased tulevad muidugi suure karjana.» 

«Selle peale võime kindlad olla. Kahtlemata võiks saare kaitset korraldada kõigi sõjakunsti 
reeglite kohaselt, kuigi meil arvatavasti puudub vajalik sõjavägi nende plaanide mõjukaks 
teostuseks. Esiteks tuleks kaldale paigutada üks väesalk, et takistada vaenlase maandumist. Teiseks 
tuleks üks tugev salk paigutada palkmajja, sest see on meie tsitadell ja kõik teised salgad peavad 
sinna taanduma, kui prantslased edasi tungivad. Seda meie kantsi tuleks ümbritseda ka kaevikute 
vööndiga, sest oleks täiesti sõjakunsti reeglite vastane lasta vaenlast oma müüridele nii lähedale 
tulla, etta saaks neid mineerida. Teetõkked hoiaksid vaos ratsaväe ja mis puutub kahurväkke, siis 
tuleb metsa varjus kaevata reduudid. Ka tugevad lööksalgad oleksid väga kasulikud vaenlase 
edasimarsi takistamiseks, ja need paar onni muutuksid kõlvulisteks positsioonideks, kui nad 
korralikult valvetõkete ja kraavidega kaitsta.» 

«Suurepärane, kortermeister! Ja kust, kurat, võtate, te kõik need inimesed selle operatsiooniplaani 
elluviimiseks?» 

«Selle eest peab, muidugi mõista, hoolitsema kuningas, master Cap. See on ju tema sõda ja 
järelikult peab tema ka sõja raskust kandma.» 

«Aga meid on ju ainult kuus! Pagana toredad plaanid küll, seda peab ütlema! Teid võiks saata 
kaldale vaenlase maandumist takistama, Mabel oleks lööksalga asemel ja peaks sõnasõda oma terava 
keelekesega sõdurinaine võiks oma peale võtta teetõkke osa, et segi ajada ratsaväge, kapral käsutaks 
salka kaevikutes, tema kolm sõdurit asuksid viies onnis ja mina võtaksin oma peale palkmaja kaitse! 
Oi, leitnant, leitnant! Maalite meile siin tõesti ilusaid pilte 


319 


ette! Te oleksite pidanud hakkama maalijaks, aga mitte sõduriks.» 

«Noh, seletasin asja nii, nagu see peaks olema. Et siin aga pole suuremat sõjaväge selle plaani 
teostamiseks, see pole juba minu, vaid tema majesteedi ministrite süü.» 

«Kui aga vaenlane tõesti peaks ilmuma, mida peaksime me siis tegema?» küsis Mabel suurema 
huviga, kui ta seda muidu oleks tundnud, sest talle meenus külaline tema onnis. 

«Minu nõu, kaunis Mabel, oleks võtta eeskuju sellest, mis õigusega tegi nii kuulsaks Xenophoni.*» 

«Tähendab, te mõtlete taganemist, niipalju kui ma teie vihjest aru saan.» 

«Teie loomulik mõistus, mu noor leedi, arvas ara, mida ma mõtlesin. Nagu näen, on teie auväärt 
isa kapralile jätnud teatud juhised ja meetodid, kuidas tema arvamise järgi saaks saart hoida, kui 
prantslastel peaks õnnestuma selle asukohta teada saada. Kuid nii tubli ja tore mees kui teie isa ka 
iganes poleks, pole ta ometi mõni lord Stair või Marlborough'i hertsgg. Ma ei taha salata seersandi 
teeneid omal alal, aga ma ei või ka kõige paremaidki omadusi niivõrd liialdada, nagu oleksid need 
samaväärsed nende meeste võimetega, kes nii või teisiti on tema ülemused. Seersant Dunham talitas 
oma südame, mitte mõistuse järgi, kui ta need käsud andis. Kui aga kindlus langeb, siis langeb kogu süü 
selle kaela, kes käskis sinna asuda, mitte aga selle kaela, kelle kohus oli seda kaitsta. Ükskõik, mida 
viimane ka ei otsustaks, ei jäta hea komandör kunagi tegemata vajalikke ettevalmistusi tagane- 
miseks, seepärast tahaksin ma nõu anda master Capile, kes on meie laevastiku admiral, et ta hoiaks 
valmis ühe paadi, millega saaks saarelt põgeneda, kui häda kätte jõuab. Kõige suuremal paadil, mis 
meile siia jäeti, on küllalt purjesid ja kui ta siia lähedale tõmmata ning nende põõsaste taha käida 
külge kinnitada, siis on meil seal kõige sobivam kõht kiireks ärapurjetamiseks. Te näete, kaunis 
Mabel, et siit on vaevalt viiskümmend jardi kanalini kahe saare vahel, mida mööda me -võime 
nähtamatult põgeneda nende eest, kes peaksid siin saarel maabuma.» 

«See kõik võib ju väga õige olla, mister Muir, aga kas 


*Xenophon (umbes 430—354 e. m. a.) Kreeka kirjanik, ajaloolane ja filosoof; juhtis 
pärslaste teenistuses olnud 10000 kreeka palgasõduri tagasipöördumist kodumaale. 

prantslased ei või just nimelt sealt kandist tulla? Kui see koht on hea taganemiseks, on ta niisama 
hea ka rünnakuks.» 

«Neil pole nii palju taipu, et midagi nii tarka teha,» vastas Muir ja vaatas vargsi veidi rahutult 
ringi. «Kindlasti pole neil nii palju ettenägelikkust. Prantslased on üldse tuulepead. Nad tulevad 
harilikult ikka huupi ja seepärast arvan, et kui nad üldse tulevad, võime neid kindlasti oodata saare 
teisest küljest.» 

Jutt muutus nüüd väga katkendlikuks, kuid puudutas peamiselt siiski saarele tungimise võimalusi 
ja parimaid vastupanuvahendeid. 

Mabel pööras kõigele sellele vähe tähelepanu, kuigi ta imestas veidi, et leitnant Muir, keda tunti 
kui julget ohvitseri, avalikult soovitas tugipunkti mahajätmist, mille kaitsmine näis Mabelile 
kahekordse kohustusena, kuna oli ju saare kaitsmine seotud tema isa auga. Ta mõtted aga tegelesid 
sedavõrd oma külalisega, et ta esimesel võimalusel tõusis lauast ja läks kõhe taas oma onni. 
Sulgenud hoolikalt ukse ning veendunud, et aken oli käetud, viis ta Juunikaste või Juuni, nagu teda 
harilikult kutsuti, armastuse ja usalduse avaldustega oma eestuppa. 

«Mul on hea meel, et sind jälle näen, Juuni!» ütles Mabel võluva naeratusega ja meeldiva häälega. 
«Ma rõõmustan väga, et sind näen! Ütle, mis toob sind siia ja kuidas leidsid sa üles saare?» 

«Aeglasemalt rääkima!» lausus Juunikaste, vastates naeratusele naeratusega ja surudes Mabeli 
väikest valget kätt oma käega, mis polnud palju suurem, kuid tööst käre. «Aeglasemalt rääkima, nii 
liiga ruttu.» 

Mabel kordas oma küsimust ja püüdes pidurdada oma kärsitust, õnnestus tal seekord nii selgesti 
kõnelda, et Juuni temast aru sai. 

«Juuni — sõber,» vastes indiaani naine. 

«Usun sind, Juuni, usun sind kõigest hingest, aga mis on sel ühist sinu külaskäiguga?» 

«Sõber sõpra vaatama,» vastas Juuni ja naeratas Mabelile jälle avameelselt. 

«Sul peab teine põhjus olema, Juuni, muidu poleks sa kunagi üksi sellesse hädaohtu tulnud. Oled 
sa üksi, Juuni?» 

«Juuni sinuga, teisi pole. Juuni üksi aerutas kanuus.» 

«Loodan seda. Jah ma usun seda, Juuni, usun seda. Sa ei reeda ju mind, Juuni, ega?» 

«Mis see on?» 

«Sa ei peta mind, ei anna mind prantslaste, irokeeside ega ... Noolepea kätte?» 

Juuni raputas tõsiselt pead. 

«Sa ei taha müüa minu skalpi?» 

Nüüd pani Juuni hellalt käe ümber Mabeli saleda piha ja surus ta oma rinnale naiseliku õrnuse ja 
armastusega, mis meelitas pisarad meie kangelanna silmadesse. Oli võimatu mitte uskuda tolle naise 
avameelsust. Mabel embas teda samuti, surus ta siis veidi eemale, vaatas talle kind-lalt otsa ning 
jätkas küsitlemist. 

«Kui Juunil on oma sõbrannale midagi öelda, siis rääkigu vabalt — minu kõrvad on lahti.» 

«Juuni kartma, et Noolepea teda surmama.» 

«Aga Noolepea ei saa ju seda kunagi teada.» Mabelil tõusis veri meelekohtadesse, kui ta seda 
ütles, sest ta tundis, et ta avatles naist oma mehe reetmisele. «See tähendab, Mabel ei ütle talle 
seda.» 

«Ta viskama tomahook Juuni pähe.» 


«Seda ei tohi kunagi juhtuda, kallis Juuni! Parem siis vaiki juba. Ma ei taha, et sa nii palju 
riskeeriksid.» 

«Palkmaja hea koht magama, seal hea olla.» 

«Tahad sa öelda, Juuni, et võiksin oma elu päästa, kui palkmajja jään? Kindlasti ei tee Noolepea 
sulle häda selle pärast, et sa mulle seda ütlesid. Ta ei või mulle kurja soovida, sest ma pole teda 
kunagi solvanud.» 

«Noolepea ei soovima paha ilusale kahvanäole,» vastas Juuni nägu ara pöörates, ja kuigi ta rääkis 
oma tavalise indiaani naise maheda pehme häälega, muutus see nüüd nii madalaks, et kõlas otsekui 
kurvameelselt ja aralt. «Noolepea armastama kahvanägu.» 

Mabel punastas, ise teadmata miks, ja sünnipärane peenetundlikkus 'sundis teda hetkeks vaikima. 
Kuid oli vaja rohkem teada, sest indiaani naise sõnad äratasid temas kartust, ning ta jätkas 
küsitlemist. 

«Noolepeal ei või olla mingit põhjust mind vihata või armastada,» ütles ta. «On ta sinu ligidal?» 

«Mees ikka naise ligi... siin!» vastas Juuni, kätt südamele pannes. 

«Oivaline olevus! Aga ütle mulle, Juuni, kas ma pean veel täna hommikul, kohe praegu, palkmajja 
minema?» 

«Palkmaja väga hea skvoo jaoks. Palkmajas mitte saama skalp võtma.» 

«Kardan, et mõistan sind liigagi hästi. Tahad sa minu isa näha?» 

«Isa mitte siin ... ara minema.» 

«Sa ei või seda teada, Juuni. Näed, saar on ju sõdureid täis.» 

«Mitte täis ... ära minema.» Juuni tõstis üles neli sõrme: «Nii palju punakuubesid.» 

«Aga Rajaleidja? Kas sa ei tahaks Rajaleidjat näha? Ta võib sinuga irokeesi keeles rääkida.» 

«Keel minema koos temaga,» vastas Juuni naerdes, «keel tema suus.» 

Noore indiaani naise lapselikus naerus oli midagi nii armsat ja nakatavat, et ka Mabel ei suutnud 
naeru pidada, kuigi kõige kuuldu mõjul ärkas temas suur hirm. 

«Juuni, sa tead või tahad näidata, et tead kõik, mis siin toimub. Noh, aga kui Rajaleidja on ära, 
siis võib Magevesi sinuga prantsuse keelt rääkida. Sa ju tunned Magevett? Tahad, jooksen, toon ta 
siia, et ta sinuga räägiks?» 

«Magevesi ka ära, ainult süda ... see siin,» ütles Juuni ja naeris jälle, pannes käe Mabeli 
rinnale ning vaadates mujale, et mitte hämmeldada Mabelit. Meie kangelanna oli tihti kuulnud 
indiaanlaste imelisest taibukusest ja üllatavast viisist, kuidas nad näiliselt midagi märkamata ometi 
kõike tähele panid. Ta polnud aga kuidagi ette valmistatud vestluse erakordsele pöördele. Soovides 
seda muuta ning samal ajal siiski otse põledes soovist teada saada, kui suur oli tõeliselt neid 
ähvardav hädaoht, tõusis ta klapptoolilt, millel oli istunud, ja võttis hoiaku, mis 
väljendas vähem hellust ning usaldust. Nii lootis ta rohkem kuulda sellest, mida ta tegelikult teada 
soovis ja vältida vihjeid, mis tegid teda nii kohmetuks. 

«Sa pead ise teadma, Juuni, mida sa tohid või mida sa ei tohi mulle öelda,» ütles ta, «ja ma 
loodan, sa armastad mind niipalju, et räägid mulle kõik, mida vaja. Ka minu hea onu on saarel. 
Ma usun, et sa soovid temalegi head, nagu sa soovid mulle. Meie mõlemad tuletaksime meelde sinu 
headust, kui kord jälle Oswegos oleme.» 

«Võib-olla mitte iialgi tagasi saama... Kes teadma?» Need sõnad kõlasid kahtlevalt, otsekui gleks 
ta eneses ebakindel — neis polnud midagi narrivat, neis polnud ilmselt ka mingit eesmärki Mabelit 
hirmutada. 

«See on õige, Juuni. Jumal üksi teab, mis tuleb. Kuid ma usun, et sina oled siiski saatuse tööriist 
meie päästmiseks.» 

See jutt ületas Juuni mõistuse ja tema pilk väljendas arusaamatust. Oli siiski ilmne, et ta tahtis 
teda aidata. 

«Palkmaja väga hea,» kordas ta, rõhutades tugevasti kahte viimast sõna. 

«Hästi, ma mõistan sind, Juuni, ja ma magan täna öösi palkmajas. Muidugi tohin ma onule 
öelda, mis sa mulle teatasid?» 

Juunikaste võpatas ja avaldas selle küsimuse puhul suurt rahutust. 

«Ei, ei, -ei!» vastas ta kärsitusega ja sõnaohtrusega, mis aimas järele kanada prantslasi. «Ei, 
mitte hea Soolasele Veele ütelda. Tema palju rääkima, temal pikk keel. Tema arvama, et mets vesi 
olema, mitte midagi aru saama. Tema Noolepeale ütlema ja siis Juuni surema.» 

«Sa teed ülekohut mu onule. Tema oleks viimane, kes sind reedaks.» 

«Mitte aru saama. Soolasel Veel ainult keel, aga mitte silmad, kõrvad mitte nina, ainult keel, 
keel, keel!» 

Kuigi Mabel ei võjnud täpselt seda arvamist jagada, nägi ta siiski, et Cap ei omanud noore 
indiaani naise usaldust ja et olnuks asjatu oodata, et too lubaks teda nende kõnelusest osa võtta. 

«Paistab, et sa usud meie olukorda üsna hästi tundvat, Juuni,» jätkas Mabel. «Oled sa enne seda 
külaskäiku ka varem sel saarel olnud?» 

«Nüüd ainult tulema.» 

«Kuidas sa siis tead, et kõik see, mis sa ütled, on tõsi? Minu isa, Rajaleidja, Magevesi — nad kõik 
on siin nii lähedal. Mul tarvitseb vaid ainult hüüda.» 

«Kõik ära!» vastas Juuni kindlalt ja naeris samal ajal heasüdamlikult. 

«Kuidas sa võid seda teada, kui sa pole saart läbi otsinud» 

«Head silmad. Nägema — paat meestega ära minema. 

Laev Mageveega ära.» 

«Tähendab, sa oled siis meid juba mõnda aega jälginud! Loodan vähemalt, et sa pole lugenud 
neid, kes siia jäid.» 

Juuni naeris, tõstis jälle neli sõrme ja näitas siis oma mõlemat pöialt. Libistades ühe sõrmega üle 
nelja ülestõstetud sõrme, ütle» ta «punakuued», ja pöidlaid puudutades . lisas: «Soolane Vesi, 
kortermeister.» Kõik see oli väga täpne ja Mabel hakkas juba tõsiselt kahtlema, kas on hea lubada 
indiaani naisel lahkuda, enne kui too on kõik üksik- 

asjalisemalt ara seletanud. Kuid talle oli vastumeelt petta selle armastava ja leebe olendi ilmset 
usaldust, ja niisama ruttu, kui ta oli tulnud mõttele oma onu kutsuda, heitis ta selle kõrvale, sest ta 
pidas seda mitte enda vääriliseks ja sõbratari vastu ebaõiglaseks. Seda head otsust toetas peale selle 
veel kindel teadmine, et Juuni ei avaldaks midagi, vaid vaikiks kangekaelselt, kui teda katsutaks 
sundida. 

«Sa arvad siis, Juuni, et mul oleks parem elada palkmajas?» jätkas Mabel, niipea kui oli selle 
mõtte üle selgusele jõudnud. 

«Hea koht skvoo jaoks. Palkmajas mitte skalp saama: palgid paksud.» 

«Sa räägid nii lootusrikkalt, Juuni, otsekui oleksid sa ise seal sees olnud ja neid seinu mõõtnud.» 

Juuni naeris ja tegi paljuteadva näo, kuid ei öelnud midagi. 

«Kas keegi veel peale sinu teab, kuidas saart leida? Nägi seda ehk mõni irokees?» 

Juuni näoilme oli kurb. Ta vaatas ettevaatlikult ringi, otsekui kardaks ka kuulajaid. 

«Tuskaroora igal pool, — Oswegos, siin, Frontenac'is, Mohawkis... Tema Juuni tapma, kui teda 
siin nägema.» 

«Ja meie arvasime, et keegi ei tea midagi sellest saarest . -ja et meil pole põhjusi karta vaenlasi, 
niikaua kui siin viibime.» 

«Irokeesil palju silmad.» 


«Silmad ei aita alati, Juuni. See saar siin on hariliku silma eest peidetud ja isegi meie omadest 
tunnevad teda ainult vähesed.» 

«Uks mees ütlema: siin ingiis, kes prantsuse keelt rääkima.» 

Mabel tundis südames jäist ängistust.'"Kahtlustused Jas-peri vastu, mis ta seni oli põlgusega 
tagasi tõrjunud, kuhjusid nüüd korraga tema mõtteis, ja. see tunne oli nii läila, et ta hetkeks kartis, et 
minestab. Võttes end siiski kokku ja mõeldes antud lubadusele, tõusis ta püsti, kõndis mõni minut 
onnis edasi-tagasi ja katsus ennast veenda, et Jasperi süütegu ei puutu temasse, kuigi ta südame 
põhjas igatsusega soovis, et Jasper oleks süütu. 

«Ma saan aru, mida sa mõtled, Juuni,» ütles ta, pöördu-» des taas noore indiaani naise poole. «Sa 
tahad öelda, et keegi on sinu rahvale reetnud, kust ja kuidas seda saart leida.» 

Juuni naeris, sest tema silmis oli sõjakavalus pigem teene kui roim, kuid ta oli oma suguvõsale 
liiga truu, et. öelda rohkem, kui olukord nõudis. Tema eesmärk oli päästa ainult Mabelit ja ta ci 
näinud küllaldast põhjust, miks ta oleks pidanud esitama «asjasse mittepuutuvaid argumente», nagu 
armastavad öelda juristid. 

«Kahvanäol nüüd kõik teada olema,» lisas ta. «Palkmaja tüdruku jaoks hea. Meeste ja sõjameeste 
jaoks mitte teadma.» 

«Mulle aga on see väga tähtis, Juuni, sest üks neist meestest on minu onu, keda ma armastan, ja 
teised on minu kaasmaalased ja sõbrad.» 

«Siis Juuni tapetakse,» vastas indiaanlanna rahulikult, ehkki mureliku häälega. 

«Ei, nad ei saa teada, et sina siin olid. Kuid nad peavad valvel olema ja me läheme kõik 
palkmajja.» 

«Noolepea kõik teadma, kõik nägema ja Juuni tapma. Juuni tuli ütlema noorele kahvanäole, 
sõbrale, mitte meestele. Iga sõjamees ise valvama oma skalp. Juuni on skvoo ja ütlema ainult 
skvoole, mitte ütlema meestele.» 

Mabel oli väga kurb oma metslasest sõbratari seletuse üle, sest nüüd oli ilmne, et too noor olend 
ei tahtnud enam rohkem teateid anda. Mabel ei teadnud, kuivõrd tähtsaks indiaanlased peavad 
saladuse hoidmise au ja kõigepealt polnud ta võimeline otsustama, mil määral hoiatuse edasi 
rääkimine ohustaks Juuni elu. Kõik need kaalutlused sähvatasid ta peas ja järelemõtlemine tegi 
nende mõju aina piinavamaks. Ka Juunikaste pidas nähtavasti silmas olukorra tõsidust. Ta hakkas 
korjama oma asju, mis ta oli maha pillanud, ja tahtis minema hakata. Mabel ei mõelnudki enam 
teda tagasi hoida pärast kõike seda, mis ta oli tema heaks teinud. 

«Juuni,» ütles ta innukalt, põimides käed tolle õrna, kuid harimatu olevuse ümber. «Meie oleme ju 
sõbrad. Minu poolt po!e sul midagi karta, sest keegi ei saa sinu külaskäigust teada. Kui sa vaid 
saaksid mulle mingil viisil märku anda, kui hädaoht läheneb, et ma teaksin, millal palkmajja minn«.» 

Juuni peatus — ta oli juba tõepoolest tahtnud ara minna — ja laksus siis rahulikult: 

«Too Juunile tuvi!» 

«Tuvi? Kust leian ma sulle tuvi?» 

«Järgmine onn ... vana tuvi. Juuni kanuusse minema.» 

«Näib, et ma mõistan nüüd sind, Juuni. aga kas poleks parem, kui ma saadaksin sind ise läbi 
põõsaste? Sa võid ju kedagi meie omadest kohata.» 


«Mine ise enne välja, loe: üks, kaks, kolm, neli, viis, kuus...» — Juuni tõstis oma sõrmed 
ja naeris. «Kõik ära — hea. Kui kõik ara ja ainult üks seal, kutsu see kõrvale. Siis laulma ja tuvi 
tooma.» 

Mabel naeratas noore indiaani naise leidlikkuse ja taibukuse üle ning asus tema soove täitma. 
Uksel ta aga seisatas, pööras ringi ja vaatas Juunile paluvalt otsa. 

«Kas ma ei võiks loota, et sa mulle rohkem ütled, Juuni?» küsis ta. 

«Kõik nüüd teada olema. Palkmaja hea. Tuvi tooma, Noolepea muidu Juuni tapma.» 

Viimastest sõnadest piisas, sest Mabel ei võinud enam edasisi teateid nõuda, kui sõbratar ise talle 
ütles, et tema . avalduste karistuseks võiks olla surm tema mehe käe läbi. Mabel avas ukse, viipas 
hüvastijätuks ja lahkus onnist. Ta võttis abiks lihtsa vahendi, mille noor indiaani naine talle oli 
soovitanud, et kindlustada talle tagasiteed. Selle asemel, et ta oleks püüdnud ringi vaadates inimesi 
ara tunda nägude ja riiete järgi, ta vaid loendas neid ja märkas, et ainult kolm viibisid veel tule 
ääres, kuna kaks, nende hulgas ka Muir, olid paadi juurde läinud. Kuues, tema onu, korrastas 
rahulikult lõkke ääres kalastustarbeid, sõduri-naine läks parajasti oma onni — ja see oligi kogu selts- 
kond. Mabel teeskles nüüd, nagu oleks ta midagi maha pillanud, pöördus tagasi peaaegu onnini, kust 
ta oli lahkunud, lõõritas laulukest, kummardus, nagu tõstaks ta maast midagi üles ja ruttas Juuni 
juhatatud onni poole. See oli lagunenud ehitus, mille eelmise vahetuse sõdurid olid sisse seadnud 
kodulindude jaoks. Muude asjade hulgas oli seal paar tosinat tuvi, kes naudinguga nokkisid 
nisukuhja, mis oli kaasa toodud ühest Kanada rannikul riisutud talust. Mabelil polnud kuigi raske üht 
neist tuvidest kinni püüda, kuigi nad lendlesid tiibu lehvitades trummipõrinaga onnis ringi. Ta peitis 
tuvi oma rõivastesse ja hiilis saagiga onni tagasi. Innukas tütarlaps heitis ainult põgusa pilgu onni, 
nägi, et see oli tühi, ja ruttas alla kaldale. Polnud raske märkamatuks jääda, sest puud ja põõsad 
varjasid teda igast küljest. Kanuu juures leidis ta Juuni, kes võttis tuvi kätte, pani ta omavalmistatud 
korvikesse, kordas sõnu «palkmaja hea» ja liugles nii ruttu ning kära- 

tult, nagu oli tulnudki, üle kitsa lahe. Mabel ootas natuke aega, lootes, et tema indiaani sõbratar 
lehvitab talle teiselt kaldalt lahkumise või sõpruse märgiks, aga midagi polnud näha. Saared 
ümberringi olid kõik nii vaiksed, nagu poleks keegi iialgi seganud üleva looduse rahu, ja Mabel 
uskus, et kuskil polnud tundemärki ega vihjet, mis oleks lasknud aimata tolle hädaohu lähedust, 
mida Juuni-kaste oli teatanud. 

Ent kui Mabel kaldalt tagasi tuli, torkas talle silma väike ese, mis harilikes oludes poleks tema 
tähelepanu äratanud, mis aga nüüd, kus tema kahtlused olid elevil, ei saanud jääda märkamatuks tema 
murelikule silmale. Seal lehvis väike tükk punast riiet ühe puu alumistel okstel — selline, nagu seda 
kasutatakse laevalippudeks. 

Nüüd, kus Mabelis oli ärganud hirmutunne, poleks isegi Juuni suutnud kiiremini analüüsida fakte, 
mis tema arvates võisid mõjutada nende salkkonna julgeolekut. Ta märkas esimese pilguga, et seda 
riidelappi võis näha mõnelt lähedaselt saarelt. See rippus onni juurest kanuu juurde viivale rajale 
nii lähedal, et polnud kahtlust, et Juuni oli sellest möödunud üsna lähedalt, kui mitte otse selle alt, 
ja et see võis olla signaal mõne rünnakuplaaniga seotud tähtsa teate edasiandmiseks neile, kes 
arvatavasti varitsesid kuskil läheduses. Rebinud oksa küljest tolle väikese liputüki, ruttas Mabel 
edasi, ise vaevalt teades, mida edasi teha. Võimalik, et Juuni pettis teda, kuid tema käitumisviis, tema 
pilgud, tema kiindumus ja tema iseloom, nagu Mabel seda oli tundma õppinud reisi kestel — kõik 
rääkis sellele vastu. Siis meenus Mabelile vihje, et tuskaroora imetlevat kahvanäo võlusid. Ta silme 
ette kerkisid mõned ähmased mälestused tolle metsaelaniku pilkudest, mis ta temale oli heitnud, ja 
mitte ilma hirmuta ei saanud ta mõelda sellest, et on vähe neid naisi, kes suutsid ükskõikselt suhtuda 
naisesse, kes oli suutnud võõrutada tema mehe. Kõik need pildid olid ebamäärased — need pigem 
vilksatasid ta mälus, kui et nad oleksid püsivamat paika leidnud; nad kiirendasid küll tütarlapse pulssi 


ja samme, kuid ei toonud kaasa mingit otsust. Ta ruttas onni poole, kus asus sõdurinaine, 
kavatsusega tollega kohe palkmajja kolida, kuigi ta ei saanud kedagi sundida talle järgnema. Korraga 
peatas Muiri hääl tema läbematu sammu. 

«Kuhu nii kärmesti, kaunis Mabel?» hüüdis ta. «Ja miks otsite te ikka üksindust? Auväärt 
seersant naerab minu 

hea kasvatuse üle, kui ta kuuleb, et tema tütar veedab hommikutunnid üksi, ilma saatjata, kuigi 
seersant teab väga hästi, et minu palavaim soov on olla tema tütre ori ja kaaslane aasta algusest selle 
lõpuni.» 

«Mister Muir, kindlasti onteil siin autoriteeti?» ütles Mabel kiiresti ja jäi seisma. «Vähemalt 
kapral kuulab teiesuguse mehe sõna?» 

«Ma ei tea seda ... seda ma ei tea,» katkestas Muir tütarlast kärsitult ja silmanähtava rahutusega, 
mis teistsuguses olukorras oleks kindlasti äratanud Mabeli tähelepanu. «Käsk on käsk, distsipliin on 
distsipliin ja autoriteet on autoriteet. Teie hea isa tunneks end kibedasti solvatuna, kui mina 
katsuksin rüvetada või endale võita neid loorbereid, mis tema tahab lõigata. Ma ei saa aga kapralit 
käsutada, ilma et ma ei käsutaks ühtlasi seersanti. Kõige targem on jääda selles ettevõttes 
tagaplaanile.» 

«Tean seda ja see kõik võib nii olla. Ma ei tahaks tõepoolest oma armastatud isale anda põhjust 
kaebusteks, kuid te võite ju mõjutada kapralit.» 

«Ei tahaks seda öelda,» vastas Muir ehtsa šoti kavalu-sega. «Igal inimesel on omad iseärasused, 
kaunis Mabel, ja. mõjutada üht ligimest tegema seda, mis on talle kõige parem, on üks kõige 
raskematest ülesannetest, aga vastupidine on. just kõige kergem. Pidage seda meeles, kulla, piiga, 
ja olgu see teile meeltülendavaks õpetuseks ... Aga mida hoiate te seal oma õrnade sõrmede vahel?» 

«See on ainult tükike riiet, midagi liputaolist, tühiasi, mis vaevalt väärib teie tähelepanu sel tõsisel 
hetkel, kui vaid...» 

«Tühiasi? See asi pole sugugi nii tähtsusetu, nagu teie kujutlete, miss Mabel.» Seda öeldes võttis 
ta Mabeli käest riidetüki, laotas selle täies pikkuses laiali ning uuris seda, kusjuures ta nägu muutus 
tõsiseks ja silm vaksaks. «Ega te selle ometi sealt leidnud, kus me pruukosti võtsime, miss Mabel?» 

Mabel näitas talle koha, kust ja kuidas ta oli selle riidetüki leidnud. Sel ajal, kui ta rääkis, ei 
püsinud kortermeistri silm hetkekski paigal, vaid rändas lipult Mabelile ja tollelt taas lipuräbalale. 
Oli kerge näha, et temas olid taas tärganud kahtlused, ehkki tal ei näinud olevat mingit kavat-sust 
nende avaldamiseks. 

«Me ei viibi niisuguses maailmajaos, Mabel Dunham, 

kus võiksime oma lippe ja lipikuid nii laiali laotada,» lausus ta pahaendelise pearaputusega. 

«Mõtlesin seda isegi, mister Muir, ja seepärast võtsingi tolle lipukese ara, et see ei saaks meie 
siinolemist vaenlasele reeta, ehkki selle väljariputamisega polnud vahest midagi halba kavatsetud. 
Kas ei peaks sellest asjaolust vahest minu onule teatama?» 

«Ma ei näe selleks vajadust, kaunis Mabel, sest, nagu te ise õigesti ütlete, on see «asjaolu» ja need 
«asjaolud» ärritavad mõnikord meie väärikat meremeest. Aga see lipp siin, kui seda üldse võib 
lipuks nimetada, kuulub kindlasti mõnele laevale. Näete, see on eriline rii«, mida selleks otstarbeks 
käsutavad ainult laevad, kuna maaväe lipud on siidist või värvilisest lõuendist, nagu te ehk vahest 
teate. See sarnaneb üllatavalt «Vilka» vimplile. Jah, nüüd tuleb mulle meelde, et just «Vilka» 
vimpli küljest oligi tükk ara lõigatud.» 


Mabel tundis südames ängistust, kuid tal jätkus küllalt enesevalitsemist vaikimiseks. 

«Seda asja peab uurima,» jätkas Muir, «ja üldse arvan, et on hea master Capiga natuke nõu 
pidada, sest kogu Briti impeeriumis ei leidu truumat alamat kui Charles Cap.» 

«Pean seda hoiatust nii tõsiseks, et kavatsen palkmajja kolida ja sõdurinaise endaga kaasa võtta,» 
vastas Mabel. «Ei usu, et see oleks mõistlik. Palkmaja on esimene koht, mida rünnatakse, kui peaks 
tõesti toimuma kallaletung, ja peab möönma, et ka ümberpiiramise korraks pole see hästi ette 
valmistatud. Kui ma tohiksin nõu anda niivõrd delikaatses küsimuses, siis soovitaksin teil. põgeneda 
paadiga, mis, nagu võite näha, asub kõige soodsamal kohal, selleks et taganeda vastasoleva kanali 
kaudu. Mõne minuti jooksul olete te seal täiesti saarte varjus ja kindlas kohas. Vesi ei jäta jälgi, 
nagu ütleb Rajaleidja, ja radu näib siin olevat nii palju, ettteil tõenäoliselt igal juhul õnnestub 
põgeneda. Olin alati arvamisel, et Lundie* riskeeris liiga palju, kui ta vallutas selle nii kauge ja nii 
kaitsetu tugipunkti.» 

«Nüüd on liiga hilja seda kahetseda, mister Muir. Nüüd peame me silmas pidama ainult oma 
julgeolekut.» 

«Ja kuninga au, kaunis Mabel. Jah, tema majesteedi relvade au, tema kuulsusrikast nime ei tohi 
ühelgi juhul unustada.» 

«Arvan, et siis oleks kõige parem, kui meie kõik pööraksime oma silmad selle hoone poole, mis on 
nimelt ehitatud selleks, et seda au ülal hoida, aga mitte paatide poole,» vastas Mabel naeratades. 
«Niisiis, mister Muir, mina olen palkmaja .poolt. Kavatsen seal oodata oma isa ja tema salga 
tagasitulekut. Ta kurvastaks tõsiselt, kui tagasi tulles leiaks, et oleme põgenenud. Ta ju lootis, et 
täidame siin oma kohuseid niisama kindlalt, kui tema seal omi.» 

«Ei, ei, taeva pärast, Mabel, ärge saage minust valesti aru!» hüüdis Muir teatava ärevusega 
vahele. «Mitte kelle-legi peale naiste ei tahtnud ma nõu anda paadis põgenemiseks. Meie, meeste, 
kohused on küllaltki selged. Minu otsus oli algusest peale kindel: kas kaitsta seda palkmaja või 
langeda selle juures.» 

«Ja kas te arvate siis, mister Muir, et kaks naist suudaksid selle raske paadiga indiaanlaste 
puukoorest kanuu eest põgeneda?» 

«Oh, kaunis Mabel, armastus on harva arukas ja kartused ning kahtlused nõrgendavad armunu 
mõistust! Mõtlesin ainult, kuidas päästa teie võluvat isikut ja unustasin, kui raske on teil sellega 
toime tulla. Kuid kindlasti pole te nii julm, et peate eksimuseks seda ettepanekut, mille ma tegin 
lõpmatust murest teie pärast.» 

Mabel oli nüüd küllajt kuulnud. Hirm ja hommikused juhtumused köitsid selleks liialt tema 
vaimu, et ta oleks tahtnud kuulata sääraseid armusõnu, mida ta oleks pidanud ebameeldivaks ka 
kõige ülemeelikumas ja lõbusamas tujus. Ta tahtis kiiresti lahkuda kortermeistrist ning rutata 
sõdurinaise onni, kuid Muir pani käe tema käevarrele ja hoidis teda tagasi. 

«Uks sõna, Mabel, enne kui te lahkute minust,» ütles ta. «Sel lipul on kas eriline tähendus või tal 
pole üldse mingit tähendust. Kui tal on tähendus, siis kas poleks parem see jälle üles riputada ja 
ühtlasi oodata valvsalt mõnd vastust, mis võiks reeta vandenõu. Kui ta aga ei tähenda midagi, noh ... 
siis ka ei juhtu midagi.» 

«See võib kõik õige olla, mister Muir, aga kui kõik olekski paljas juhus, võiks lipp siiski saada 
põhjuseks, et fort avastatakse.» 

Seda öelnud, jooksis Mabel minema riing oli peagi silmist kadunud. Kortermeister aga jäi samas 
poosis sinnapaika, kuhu Mabel ta oli jätnud. A!gul silmitses ta tütarlapse ruttavat kogu, siis 
liputükki, mida hoidis alles kõhk- 

levalt enda käes. Tema kõhklus kestis aga ainult viivu, sest varsti oli ta puu all ning sidus väikese 
lipu taas ühe oksa külge. Etta aga ei teadnud täpset kohta, kust Mabel oli lipukese ara võtnud, siis 
jättis ta selle lehvima ühele tammeoksale, kus ta veel paremini näha oli kui enne, paljastatud kõigile 
veeteed mööda tulijaile, kuigi saarelt oli ta nüüd vähem nähtav. 


XXI PEATÜKK 


On kõigil oma toidunõud 
ja kapp, kus kraamist pole põud. 
Praepannid, potid puhtalt seal 


on rippumas kõik seina peal. 
Cotton 


Kui Mabel Dunham ruttas sõdurinaise onni poole, näis talle veider, et kõik teised olid nii rahulikud, 
samal ajal kui ta ise tundis, nagu lasuks temal kogu vastutus elu ja surma eest. Tõsi, tema halbade 
eelaimustega segunes umbusk Juuni põgenemise suhtes, kui ta aga teiselt poolt meenutas noore indiaani 
naise armsat, loomulikku käitumist ja kõiki neid ustavuse ja siiruse tõendeid, mis ta oli märganud reisi 
ajal, heitis ta selle mõtte kõrvale õilsameelse inimese pahameelega, kes ei usu teistest halba. Mabel 
mõistis siiski, et «tal polnud võimalik oma kaaslasi hoiatada, ilma et ta poleks avaldanud neile oma 
salajase vestluse Juuniga. Ta leidis ka, et oli sunnitud nüüd toimima nii ettevaatlikult ja läbikaalutult, 
nagu ta polnud harjunud seda kunagi tegema, eriti veel niisugustel tähtsatel hetkedel. Ta käskis 
sõdurinaisel kõik vajalikud asjad palkmajja viia ja manitses teda, et ta kogu päeva viibiks palkmaja 
läheduses. Mabel ei selgitanud talle põhjusi. Ta ütles ainult, et on. saarel jalutades avastanud mitmeid 
märke, mis põhjustasid kartuse, et vaenlasel on saare asendist rohkem teadmisi, kui varem usuti, ja et 
nad mõlemad teeksid hästi, kui oleksid valmis juba esimese hädaohu tundemärgi korral pelgupaika 
minema. Polnud raske sisendada hirmu sellesse naisesse, kevuskus kõikvõimalikke lugusid indiaanlaste 
julmusest. Niipea kui Mabel oli veendunud, et tema kaas-lane oli küllalt hirmunud, et olla ettevaatlik, 
poetas ta mõne vihje, milles andis mõista, et pole vaja sõduritele rääkida nende kartustest. Sellega tahtis 
meie kangelanna vältida vaidlusi ja usutlemisi, mis oleksid tekitanud vaid asjatuid sekeldusi. Ta otsustas 
ka oma onu, kapralit ja sõdu- 

reid mõjutada suuremale ettevaatusele ning kasutas selleks erinevaid vahendeid. 

Õnnetuseks polnud kogu Briti armees sobimatumat isikut sellise valveposti ülema kohale kui seda 
oli kapral McNab, kellele seersant Dunhami äraolekul oli usaldatud fordi kaitsmine. Tõsi, ta oli ühest 
küljest küll kindlameelne, teokas, tuttav kõigi sõdurielu üksikasjadega ja harjunud sõjaga, kuid 
teiselt poolt suhtus üleolevalt kohalikesse ameerika provintslastesse, oli kangekaelne igas asjas, mis 
kuulus tema elukutse kitsastesse piiridesse ning tavatses pidada Briti impeeriumi, Šotimaaga 
eesotsas, kõige selle tsentrumiks, mis maailmas leidus üldse head. Lühidalt, ta kehastas endas kõiki 
neid omadusi, mis on nii tüüpilieed kolooniatesse saadetud Briti alamatele, eriti selles suhtes, kuidas 
need hindasid ennast, võrreldes siinsete päriselanikega. Teiste sõnadega, tema silmis oli 
ameeriklane palju alam olevus kui britlane. Eriti rumalaiks pidasid nad nende teadmisi sõjaas- 
janduse alal. Isegi Braddock suvatses rohkem kuulata provintslaste nõuandeid kui seda tegi tema 
väike järeleaimaja. Teati, et ta enam kui ühel korral oli jätnud täitmata nii mõnegi ohvitseri käsu ja 
seda ainult sel lihtsal põhjusel, et need olid juhtumisi sündinud Ameerikas. Samal ajal oskas ta end 
ehtsa šoti ettevaatusega kaitsta karistuse eest, mis võis kaasas käia sellise sõnakuulmatusega. 


Seetõttu ei võinud Mabel oma plaanide teostamiseks leida sobimatumat isikut kui oli too kapral, 
kuid ta tundis, et ta ei tohtinud aega kaotada. 

«Minu isa on teile jätnud suure vastutuse, kapral,» ütles ta, niipea kui sai McNabiga kokku 
teistest sõduritest veidi eemal. «Kui saar vaenlase kätte langeks, ei võetaks vangi mitte ainult meid, 
vaid tõenäoliselt satuks vaenlase kätte ka see salk, kes on koos mu isaga praegu ära.» 

«Et seda teada, selleks pole vaja Šotimaalt siia reisida,» vastas McNab kuivalt. 


«Ma ei kahtle, et teie oskate olukorda niisama hästi hinnata kui mina, mister McNab, aga ma 
kardari, et teie, vanad, lahingu ja hädaohuga harjunud veteranid, jätate kergesti tähele panemata 
mõned ettevaatusabinõud, mis on vajalikud nii iseäralikus olukorras nagu meil praegu.» 

«Teate, neiu, öeldakse, et Šotimaa on vallutamatu maa, aga ma kardan, et see väide ei pea paika, 
kui meie, tema pojad, peaksime olema sihukesed unimütsid, et laseme ennast tabada hetkel, kui me 
seda kõige vähem ootame.» 


334 


«Ei, mu sõber, te saate minu sõnadest valesti aru. Esiteks, ma ei räägi sugugi Šotimaast, vaid 
sellest saarest siin ja pealegi olen ma kaugel sellest, et kahelda teie valvsuses, aga ma kardan väga, et 
võiks varitseda mõni hädaoht, mille te oma julguse tõttu jätate kähe silma vahele.» 

«Minu julgus, miss Dunham, on kahtlemata üsnagi kehva väärtusega, sest see on paljalt šoti 
julgus, teie isal aga on jänki julgus ja kui ta siin oleks, näeksime hoopis teisi ettevalmistusi, see on 
väljaspool kahtlust... Jah, ajad muutuvad viletsaks, kui juba võõrsilt tulejad saavad ohvitserikohti ja 
kannavad hellebardi šoti rügementides. Ma ei imesta põrmugi, et kaotatakse lahinguid ja sõjakäike, kui 
valest otsast alustatakse.» 

Mabel oli lähedal meeleheitele, kuid ta ei saanud loobuda oma eesmärgist, sest Juuni vaikne 
hoiatus oli tal alles liiga elavalt meeles. Seepärast muutis ta oma taktikat ja hellitas ikka veel lootust 
kogu salk palkmajja viia, ilma et ta oleks sunnitud reetma allikat, kust oli saanud teate valvsuse 
Jiädavajalikkusest. 

«Võib-oila on teil õigus, kapral McNab,» tähendas ta, « «sest olen tihti kuulnud teie maa 
kangelastest, kes olid esimesteks kangelasteks kogu tsiviliseeritud maailmas, kui on tõsi, mis mulle 
nendest jutustati.» 

«Kas olete lugenud Šotimaa ajalugu, miss Dunham?» küsis kapral ja vaatas esimest korda oma 
ilusale naiskaaslasele otsa. Tema karmides, eemaletõukavates näojoontes oli isegi midagi naeratuse 
taolist. 

«Olen sellest natuke lugenud, kapral, aga veel rohkem olen ma sellest kuulnud. Daamil, kes mind 
kasvatas, oli soontes šoti verd ja ta rääkis heameelega Šotimaast.» . 

«Võin garanteerida, et seersant ei võtnud vaevaks teile suuremat rääkida selle maa kuulsusest, 
kust tema rügement on värvatud.» 

«Minu isa peab mõtlema muudele asjadele ja seda vähest, mis ma tean, omandasin nimetatud 
daamilt.» 

«Ega ta ei unustanud teile Wallace'ist * rääkida?» 

«Temast olen ma isegi kaunis palju lugenud.» 


* Wallace (u. 1272—1305) — Šoti vabadusvõitleja; organiseeris edukalt vastuhakku inglastele, 
sai aga Falkirk'i lahingus 1298 lüüa ja põgenes Prantsusmaale. Tagasi pöördunud, jätkas ta võitlust, 
ent langes reetmise tõttu inglaste kätte ja hukati Londonis. 

«Ja Bruce'ist * ja juhtumustest Bannockbumis?» 


«Sellest ja samuti Culloden-muirist.» 

Viimane neist lahinguist kuulus hilisemasse aega — see oli toimunud meie kangelanna kaasajal, 
kuid Mabeli teadmised sellest olid nii segased, et ta ei osanud õieti hinnata mõju, mida tema sõnad 
võisid avaldada kapralile. Ta teadis vaid, et seal oli olnud võiduga tegemist, ja oli sageli kuulnud, et 
tema perenaise külalised mainisid seda võidurõõmuga, seepärast kujutles ta, et sama tunne leiab vas- 
tukõla ka iga briti sõduri südames. Paraku oli McNab tol õnnetul päeval võidelnud trooninõudleja 
poolel ja sügav armgi, mis ehtis tema nägu, oli pärit Hannoveri dünastia teenistuses olnud saksa 
sõduri saablilt. Ta tundis, nagu hakkaks tema haav tolle Mabeli vihje puhul taas verd jooksma. Oli 
näha, et veri valgus joana tema näkku, otsekui tahaks see ta haavaarmist välja pursata. 


«So-oh, või nii!» käratas ta. «Vilistan teie Culloden'ite ja Sherif-muirite peale, tüdruk! Te ei tea 
sest asjast mitte kui midagi ja teie näitaie mitte ainult tarkust, vaid ka tagasihoidlikkust, kui räägite 
ennem oma siinsest maast ja selle paljudest puudustest, kui niisugustest asjadest. Pole kahtlust, et 
kuningas George'il on kolooniates ka mõned truud alamad, aga kulub kaua aega, enne kui ta neist 
midagi head kuuleb või näeb.» 


Kaprali ägedus üllatas Mabelit, sest tal polnud vähimatki aimu, kust king pigistas, kuid ta otsustas 
kõnesolevast ettevõttest mitte loobuda. 


«Olen alati kuulnud, et šotlastel on kaks head sõjamehe omadust — julgus ja ettevaatlikkus,» 
sõnas ta, «ja-ma olen veendunud, et kapral McNab hoiab kõrgel rahvusliku kuulsuse.» 


«Küsige seda oma isalt, miss Dunharn, ta tunneb kaprai McNabi ega hoia vaka all tema puudusi. 
Oleme koos lahingutes võidelnud. Ta on minu ülemus ja tal on teatud ametlik õigus oma alluvaid 
iseloomustada.» 


«Minu isa on teist heal arvamusel, McNab, muidu poleks ta teie hooleks jätnud selle saare 
kaitsmist koos kõige sellega, mis siin leida, kaasa arvatud ka tema tütar. Ma tean, 


* Bruce (1274—1329) — Šoti kuningas, oli pärast Wallace'i surma iseseisvusliikumise juhte, 
võitis inglased Bannockbumi lahingus ja kaotas šoti läänisõltuvuse Inglismaast 1324. 

muuseas,'väga hästi, et ta loodab suurel määral teie arukusele ning ootab, et te erilise hoolega 
peaksite silmas palkmaja.» 

«Kui ta soovib viiekümne viienda rügemendi au palkidega kaitsta, oleks ta pidanud siia jääma ja 
ise siin käsutama, sest otsekoheselt öeldes on šotlase vere ja vaadete vastu taganeda vaenuväljalt 
enne, kui peale tungitakse. Meie oleme mõõgamehed ja armastame käsitsivõitlutt. Ameerika võitlusviis 
aga, mis leiab nüüd ikka enam ja enam poolehoidu, hävitab kogu tema majesteedi armee kuulsuse, kui 
mitte julgusegi.» 

«Ükski ehtne sõdur ei põlga ettevaatust. Isegi major Duncan, kellest vapramat pole leida, on kuulus 
selle poolest, kuidas ta hoolitseb oma alluvate eest.» 

«Ka Lundie'l on oma nõrgad küljed ja ta on liialt kiiresti unustanud meie mõõga ja lageda nõmme 
nendes metsa- ja püssivõitlustes. Aga, miss Dunham, uskuge vana sõduri juttu, kes on elanud oma 
viiskümmend viis aastat. Mina ütlen teile, et pole kindlamat abinõu vaenlase julgustamiseks, kui 
näidata, et sa teda kardad! Uskuge, siin indiaani-sõjas pole enam ühtki ohtu, mida teie, ameeriklased, 
poleks oma ettekujutuses suurendanud või liialdanud — te näete juba igas põõsas metslast. Meie, 
šotlased, tulime lagedast maakohast ja meie ei vaja peidukoht!, meil pole erilist armastust nende 
vastu ... küll te näete, miss Dunham.. .» 

Korraga tegi kapral õhuhüppe, kukkus näoli maha ning veeres seljale. Kõik see juhtus nii äkki, et 
Mabel kuulis vaevalt seda teravat püssipauku, mis kihutas kuuli läbi kaprali keha. Ta isegi ei 
kiljatanud ega värisenud. See juhtum oli niivõrd hirmus ja ootamatu, et vähimgi nõrkustunne osutus 


siin sobimatuks. Otse vastupidi, loomusunniliselt ruttas ta kähku kapralile appi. McNabis oli veel 
niipalju elujõudu, et taibata, mis,oli juhtunud. Tema näol aga oli kohutav ilme, nagu inimesel, 
keda surm äkitselt üllatanud. Hiljem, rahulikemail hetkil, uskus Mabel, et sellest paistis kangekaelse, 
jonnaka patuse hiline kahetsus. 

«Peate palkmajja minema... nii ruttu kui võimalik,» sosistas McNab, kui Mabel tema kohale 
kummardus, et aru saada surija viimastest sõnadest. Alles nüüd mõistis Mabel täielikult, missuguses 
olukorras ta viibis. Heitnud kiire pilgu kehale oma jalge ees ja märganud, et see oli lakanud 
hingamast, põgenes Mabel sündmuspaigalt. Mõne minuti pärast jõudis ta joostes palkmaja ukseni, 
kuid Jennie, 

sõdurinaine, kes pimedas kabuhirmus mõtles ainult enda julgeolekule, lõi ukse otse tema eest 
kinni. Sel ajal kui Mabel hüüdis, et Jennie ta sisse laseks, kuuldus viis-kuus lasku ja see uus ehmatus 
takistas Jennie't avamast riivi, mille ta nii asjatundlikult oli ette lükanud. Minuti pärast tundis 
Mabel siiski, et uks andis vähehaaval järele ja niipea kui avaus oli küllalt suur, surus ta oma saleda 
keha läbi selle prao. Ta süda ei kloppinud nüüd enam nii ägedalt ja ta oli saavutanud küllalt 
enesevalitsust, et tegutseda läbimõeldult. Selle asemel, et järele anda oma kaaslase peaaegu 
kramplikele pingutustele kohe jälle ust sulgeda, hoidis ta selle niikaua lahti, kuni veendus, et 
polnud näha kedagi nende oma salgast, kes oleksid kaitset otsinud. Alles seejärel lubas ta ukse 
sulgeda. Tema korraldused ja toimingud muutusid nüüd rahulikumaks ja läbimõeldumaks. Uks suleti 
ainult ühe riiviga ja Jennie sai käsu see otsekohe avada, niipea kui keegi nende sõpradest 
sisselaskmist paluks. Nüüd. ronis ta redelit mööda ülemisse ruumi, kust avanes laskeavadest saarele 
nii hea ülevaade, kuivõrd seda võimaldasid ümbritsevad põõsad. Manitsedes oma kaaslast all, et see 
oleks rahulik ja tasakaalukas, uuris ta ümbrust nii hoolikalt, kui olukord seda lubas. 

Oma suureks üllatuseks ei märganud Mabel algul saarel ühtki hingelist — ei sõpra ega vaenlast. 
Polnud näha ei prantslasi ega indiaanlasi, kuigi väike valge, tuules laialivalguv suitsupilv talle ütles, 
kust suunast neid tuleks otsida. Lähedaselt saarelt, kust Juuni oli tulnud, kostsid lasud, kuid seda, 
kas vaenlane oli ikka veel seal või oli ta juba maandunud nende saarel, seda Mabel ei teadnud. 
Jõudnud laskeavani, kust avanes väljavaade köhale, kus lamas McNab, tardus Mabelil hirmust veri: 
seal lamasid kolm sõdurit, ilmselt elutuna, kaprali kõrval. Need kolm meest olid esimese alarmi 
korral ühele'köhale kokku rutanud ja peaaegu samal ajal laskis nad maha tundmatu vaenlane, 
kellest kapral oli nii halvakspanevalt kõnelnud. Polnud näha ei Cappi ega leitnant Muirit. Põksuva 
südamega uuris Mabel läbi kõik avaused puude vahel ja ronis isegi palkmaja viimasele korrusele 
ehk katusekambrisse, kust võis vaadata üle kogu saare, kuid kõik oli asjata. Ta kartis, et näeb kuskil 
rohu! lamamas ka oma onu laipa, nagu need sõdurid seal, kuid senini ei märganud ta siiski midagi 
taolist. Pöörates pilgu koha poole, kus paat asus, nägi ta, et see seisis ikka veel kaldal. Näis, et 
mingi juhus 

oli takistanud Muiri selle abil põgenemast? Lühidalt, saarel valitses hauavaikus. 

«Jumala pärast, miss Mabel!» hüüdis alt naine, kes ei suutnud enam hirmuga võidelda. «Püha 
taevaisa nimel, miss Mabel, öelge mulle, kas mõni meie sõpradest on veel elus? Mulle näib, et ma 
kuulen oigamist, mis muutub ikka nõrgemaks ja nõrgemaks, ja ma kardan, et nad on kõik tapetud.» 

Mabelile meenus nüüd, et üks neist sõdureist oli selle naise mees, ja ta värises mõtte juures, mis 
võis juhtuda tolle vaese naisega, kui see. teada saab oma abikaasa surmast. Oigamine andis siiski 
veidi lootust, ehkki ta kartis, et see võis olla tema onu hääl, kes võib-olla lamas kuskil eemal. 


«Me oleme jumala hoole all, Jennie, ja peame usaldama üksnes tema ettenägelikkust, kuid samal 
ajal eitohi me käsutamata jätta ühtki vahendit, mis tema meile heatahtlikult pääsemiseks pakub,» 
vastas ta. «Olge uksega ettevaatlik ja ärge avage seda mingil juhul ilma minu käsuta.» 

«Oh, öelge mulle, miss Mabel, kas te ei näe kuskil Sandyt? Kui ma vaid saaksm talle kuidagi 
teada anda, et olen varjul, oleks mu heal mehel süda kergem, olgu ta siis vaba või vangis.» 

Sandy oli Jennie mees ja tema laip lamas selgesti nähtavalt otse 'selle laskeava all, kust Mabel 
Dunham parajasti alla vaatas. 

«Miks te ei vasta?» küsis naine uuesti, kärsitu Mabeli vaikimisest. 

«Näen, et mõned meie meestest on McNabi laiba ümber kogunenud,» kõlas vastus, sest Mabelile 
näis kuriteona rääkida lausa valet selles hirmsas olukorras. 

«Kas ka Sandy on nende seas?» päris naine käheda, hirmunud häälega. 

«Kindlasti on ta seal, sest näen neid seal... üks, kaks, kolm, neli... ja kõik nad ons viiekümne 
viienda rügemendi punases mundris.» 

«Sandy!» karjus naine kui meeletu. «Miks sa ei hooli endast, Sandy? Tule kohe siia! Nüüd pole 
aeg mingisuguseid totraid käske täita või uhkusega praalida! Sandy! ... Sandy!» 

Mabel kuulis, et riiv lükati eest, krigisesid uksehinged. Ootus, kui mitte kabuhirm hoidis Mabelit 
kõhklevana laskeava juures. Peagi nägi ta Jennie't läbi põõsaste tapetute 

poole ruttavat. Vaevalt minut kulus naisel õnnetuspaigale jõudmiseks. Löök oli nii äkiline ja 
ootamatu, et Jennie oma ehmatuses ei suutnud algul mõista kogu selle raskust. Tema vaimu tumestas 
metsik, poolmeeletu mõte pettusest: ta kujutles, et mehed tahavad temaga nalja teha. Ta haaras oma 
mehe käe, mis oli veel soe, ja talle tundus, et tolle huultel mängles varjatud muie. 

«Kuidas sa võid nii narrilt mängida oma eluga, Sandy!» hüüdis Jennie teda käest sakutades. «Need 
neetud indiaanlased tapavad veel teid kõiki, kui te palkmajja ei põgene. Tule, tule, ara käota kallist 
aega!» 

Meeleheitliku pingutusega raputas ta oma mehe keha, nii et selle pea vajus täiesti alla ja ta nägi 
tema nägu; väike haav, kust kuul oli tunginud läbi meelekoha, ja paar veretilka, mis nirisesid üle 
näo, avaldasid talle tema mehe vaikimise põhjuse. Niipea kui Jennie taipas seda hirmsat tõde, lõi ta 
käed kokku, karjatas nii läbilõikavalt, et see kajas üle kõigi ümberkaudsete saarte, ning langes mehe 
laibale. Nii läbilõikav, nii kõhutav ja südantlõhestav kui see kärje ka polnud, kõlas see siiski veel 
kauni meloodiana võrreldes tolle möirgamisega, mis nüüd järgnes. Hirmu- 

äratav sõjakisa kostis igast küljest ja umbee kakskümmend hirmsalt maalitud ja indiaani kombel 
ehitud metslast tormasid põõsastest välja, põledes himust ihatud skalpide järele. Kõige ees jooksis 
Noolepea. Tema tomahook tabas meelemärkuseta Jennie't. Polnud möödunud kaht minutitki tollest 
hetkest, kui Jennie oli palkmajast lahkunud, kuid juba rippus tema aurav palmik trofeena tuskaroora 
vööl. Tema kaaslased polnud vähem agarad ja nüüd ei paistrtud McNab ning sõdurid tema kõrval 
enam rahulikult puhkavate sõdalastena — nad jäeti mahanotitud laipadena oma verre lamama. 

Kõik see juhtus lühema aja jooksul, kui meie vajasime selle jutustamiseks, ning Mabel oli kõige 
selle kõhutava tunnistajaks. Ta seisis otsekui kivistunult ning vaatas hirmsat pilti, ilma et kordki oleks 
mõelnud endale või teda 

ennast ähvardavale hädaohule. Niipea aga, kui ta nägi, et kõht, kus mehed olid langenud, oli täis 
metslasi, kes juubeldasid oma edu üle, meenustalle, et Jennie oli jätnud palkmaja ukse riivist 
lahti. Neiu süda tagus metsikult, sest uks oli nüüd tema ainuke kaitse. Ta tormas redeli juurde, et 
alla minna ja riiv ette lükata, kuid ta ei jõudnud veel teisele korruselegi astuda, kui kuulis, et uks 
hingedel krigises. Nüüd pidas Mabel ennast kadunuks. Ta langes meeleheites põlvili, et end surmale 
ette valmistada ja mõtteis jumala poole pöörduda. Kuid ta ei suutnud palvetada — liialt tugev oli 
selleks tema eluinstinkt. Samal ajal, kui tema huuled liikusid, kuulatasid valvsad meeled iga heli, 
mis tuli altpoolt. Kui ta aga kuulis, et riivid kinni lükati, ja mitte ainult üks, vaid kõik kolm, 
hüppas ta püsti ning kõik ta vaimulikud mõtisklused taandusid tegeliku lukorra ees. 


Sääraseil hetkil töötab mõte kiiresti. Algul uskus Mabel, et tema onu on palkmajja tulnud, ja ta 
tahtis redelist alla rutata ning tema käte vahele viskuda, siis aga turgatas talle pähe mõte, et see 
võis olla mõni indiaanlane, kes oli sisse tulnud ja selleks ukse sulgenud, et segamatult oma 
tahtmist mööda röövida, ja see mõte hoidis teda tagasi. Sügav vaikus all aga ei sarnanenud Capi 
julgetele, rahututele liigutustele, — see tundus rohkem indiaanlase kavaluse moodi. Kui too seal all 
oli üldse sõber, siis võis see olla ainult kas Cap või kortermeister, sest meie kangelannas oli 
kujunenud hirmus veendumus, et kogu nende salk koosnes nüüd veel ainult temast ja neist kahest, 
kui nad üldse olid veel elus. See mõte. pidurdas Mabelit. Veel paar minutit valitses hoones 
hingetu hauavaikus. Mabel seisis sel hetkel luugi kõrval oleval redelil, mis viis alumisele korrusele. 
Iga hetk ootas ta, et näeb läbi avause mõne metslase kohutavat lõusta. Tema hirm muutus viimaks nii 
suureks, et ta hakkas ringi vaatama, kohta otsides, kuhu ennast peita. Talle pakkus kergendust kas 
või viivukski edasi lükata oodatavat õnnetust. Ruumis seisid mõned vaadid.. Mabel peitis ennast 
nende taha, nii et võis läbi ühe pilu luuki silmas pidada. Veel kord tegi ta katset palvetada, kuid 
olukord oli liiga jube niisuguseks lohutuseks. Äkki arvas ta kuulvat ka kerget kahinat, otsekui oleks 
keegi niivõrd ettevaatlikult alumisel redelil roninud, et see liigne ettevaatus teda reetis. Siis järgnes 
ragin, mida tekitas — nagu ta kindlasti teadis — üks redelipulk, sest sama oli juhtunud ka siis, 

kui te ise redelit mööda üles oli tulnud. See oli üks neid hetki, millesse on kokku surutud hariliku 
elu mitme aasta tunded. Elu, surm, igavik ja äärmine kehaline piin kerkisid igapäevaste sündmuste 
taustal reljeefselt esile ja sel hetkel oleks võinud Mabelit pidada vaid tema enda ilusaks, kahvatuks, 
liikumatuks ja elutuks kujutuseks. Kuigi niisugune oli tema väline olek, polnud Mabel siiski kunagi 
oma lühikese elukäigu jooksul kuulnud teravamalt, näinud selgemalt ega tundnud elavamalt kui 
praegu. Veel polnud luugi juures midagi näha, kuid Mabeli kõrvad, mis olid tunde intensiivsuse tõttu 
muutunud ülitundlikuks, andsid talle Selgesti teada, et keegi oli luugist ainult mõne tolli kaugu-sel. 
Siis tunnistasid seda ka tema silmad, mis nägid indiaanlase musta juust nii aeglaselt avausest kerkivat, 
et seda liigutust võis võrrelda kella minutiosuti liikumisega, siisjärg-nesid tume nahk ja metsikud 
näojooned, kuni kogu tõmmu nägu oli kerkinud luugist. Osaliselt peidetuna paistab inimese nägu 
harva soodsas valguses ja Mabelgi, kui ta nägi algul musti pöörlevaid silmi ning toll-tollilt nähtavale 
ilmuvat metslase nägu, kujutles kõikvõimalikke olematuid õudusi, kui aga luugi avausse ilmus viimaks 
kogu indiaanlase pea, kinnitas teine ja täpsem pilk meie kangelannale, et ta nägi enda ees Juuni 
leebet, murelikku ning isegi ilusat nägu. 


XXII PEATÜKK 


Olen viirastus, 
kuid ma ei taha kohutada sind. 
Su ustavuse eest sind tulin tänama. 


Wordsworth 


Oleks raske öelda, kumma rõõm oli suurem. Mabel oli õnnelik, et tema külaline polnud Noolepea, 
vaid selle naine, Juunil aga oli hea meel, et tema nõu oli kuulda võetud ja et palkmajas oli just see 
isik, keda ta oli nii murelikult ja peaaegu lootusetult taga otsinud. Nad embasid teineteist ja 
lihtsameelne tuskaroora naine naeris maheda häälega, hoides oma sõbratari käest ning veendudes, et 
see oli ikka tõesti tema. 


«Palkmaja hea,» lausus ta, «ei saa skalp võtta.» «Jah, palkmaja on tõesti hea, Juuni,» vastas 
Mabel ja kattis tülgastusega silmad, otsekui tahtes hoiduda nende kõleduste meenutamisest, mille 
tunnistajaks ta alles asja oli olnud. «Ütle mulle, taeva pärast, kas sa tead, mis on saanud minu heast 
onust? Olen igas suunas ringi vaadanud, ilma et oleksin teda näinud.» 


«Mitte siin, palkmajas?» küsis Juuni teatava uudishimuga. 


«Ei, ta ei ole siin. Olen siin päris üksi, sest Jennie, see naine, kes oli minu juures, tormas välja 
oma mehe juurde ja hukkus oma mõistmatuse pärast.» 


«Juuni teab. Juuni näeb: väga halb. Noolepea mitte hea tunne ühegi naise vastu, mitte hea tunne 
ka oma naise vastu.» 


«Oh, Juuni! Sind ta vähemalt ei tapa!» 
«Ei tea, Noolepea mind tapma, kui kõik teadma.» 


«Jumal õnnistagu ja kaitsku sind, Juuni! Kindlasti õnnistab ja kaitseb ta sind sinu headuse eest. 
Utle mulle, mis teha ja kas mu vaene onu veel elab?» 


«Ei tea. Soolasel Veel paat olema. Võib-olla jõe peal ära minema.» 

«Paat on küll veel kaldal, aga minu onu ega kortermeistrit pole kuskil näha.» 

«Mitte tapetud, muidu Juuni nägema! Nemad peidus olema. Punanahk ka ennast peitma — see 
mitte häbi olema.» 

«Ma ei karda nende häbi, vaid elu pärast. Teie kallaletung oli nii hirmus äkiline, Juuni!» 

«Tuskaroora!» vastas too naerdes, otsekui uhkustades oma mehe osavuse üle. «Noolepea suur 
sõjamees!» 

«Sina, Juuni, oled liiga hea ja pehme südamega sellise eluviisi jaoks. Sa ei saa niisuguste 
vaatepiltide juures õnnelik olla!» 

Juuni nägu tõmbus pilve ja Mabelile tundus, et ta nägi tema silmis pealiku metsikut tuld, kui too 
vastas: 

«Ingiisid liiga ahned, kõik jahimaad ara võtma, Kuut Hõimu hommikust õhtu poole ajama. Kuri 
kuningas, kuri rahvas. Kahvanägu väga paha.» 

Mabel teadis, et neis sõnades oli palju tõtt ja ta ei püüdnudki vastu väita. 

«Ja mida pean ma nüüd tegema, Juuni?» küsis ta. «Varsti hakkavad sinu kaaslased kindlasti seda 
hoonet ründama.» 

«Palkmaja hea —, skalp mitte saama.» 

«Aga nad saavad varsti teada, et siin pole garnisoni, kui nad seda juba ei teagi. Sina ise ütlesid 
mulle, kui palju inimesi on saarele jäänud. Kindlasti kuulsid sa seda Noolepealt.» 

«Noolepea teadma,» vastas Juuni ja tõstis kuus sõrme, et tähistada meeste arvu. «Kõik punanahad 
teadma. Neli juba skalp kaotama, kaks skalp veel alles.» 

«Ara räägi sellest, Juuni! See hirmus mõte tarretab mu vere! Sinu inimesed ei või teada, et ma 
olen üksi palkmajas. Nad võivad mõelda, et ka minu onu ja kortermeister on siin ja võivad maja 
põlema panna, et neid välja ajada.» 


«Palkmaja mitte põletama,» vastas Juuni rahulikult. 

«Seda sa ei või teada, mu hea Juuni? Ma siiski kardan, et nad panevad ta põlema, ja mul pole 
jõudu, et neid eemale peletada.» 

«Palkmaja mitte põletama. Palkmaja hea — skalp mitte saama.» 

«Aga miks siis mitte, Juuni? Ma siiski kardan, et nad süütavad maja.» 

«Palkmaja niiske, palju vihma, palgid toored — mitte kergesti põlema. Punanahk tark! Punanahk 
mitte põletama 

maja, muidu ingiis teadma, et irokees siin oli. Ei, ei! Indiaanlane liiga kaval — mitte midagi 
puutuma.» 


«Ma mõistan sind, Juuni, ja loodan, et sinu ettekuulutus läheb täide, kui vaid mu hea isa peaks 
pääsema .. . Oh, Juuni, võib-olla on ta juba surnud või vangis .. .» 


«Punanahk isa mitte puutuma — mitte teadma, kuhu läinud. Vee peal mitte jälgi. Palkmaja mitte 
põletama, palkmaja hea — mitte skalp saama.» 


«Kas sa arvad, et ma olen siin kaitstud, kuni isa tagasi tuleb?». 


«Mitte teadma, tütar kõige paremini teadma, millal isa tagasi tulema.» 


Kui Juuni seda ütles, tegi tema tumedate silmade piik Mabeü rahutuks, sest temas tekkis 
ebameeldiv kahtlustus, et sõbratar püüab talt midagi teada saada, mis võiks tulla käsuks tema 
rahvale, kuid hukatuseks isale ja tema meestele. Ta tahtis parajasti midagi põiklevat vastata, kui 
äkki kõmas raske löök vastu ust. Kõik ta mõtted pöördusid nüüd eelseisvale hädaohule. 

«Nad tulevad!» hüüdis ta. «Juuni, võib-olla on see minu onu või kortermeister? Niisugusel 
silmapilgul ei või ma jätta ust avamata isegi mister Muirile.» 


«Miks mitte vaatama? Selleks palju aukusid olema.» Järgides Juuni näpunäiteid, ruttas Mabel ühe 
allpool oleva laskeava poole, tõstis ettevaatlikult puutüki, mis harilikult täitis väikest ava ja heitis 
põgusa pilgu all ukse juures toimuvale. Võpatus, mis läbis ta keha, ja muutunud ilme ütlesid ta 
sõbratarile, et all olid indiaanlased. 


«Punanahk!» sõnas Juuni ja tõstis sõrme, et manitseda Mabelit ettevaatusele. 


«Neid on neli ja nad näevad hirmsad välja oma sõja-maalingute ja veriste võidumärkidega!, Ka 
Noolepea on nende hulgas!» 


Juuni oli sellal läinud nurka, kuhu oli kõrvale pandud mitu varupüssi. Ta oli juba ühe neist kätte 
Võtnud, kuid kuuldes oma mehe nime, peatus ta viivuks. See kõhklusehetk kestis siiski ainult 
minuti, samas astus ta kõhe laskeava juurde ning tahtis juba püssitoru sellest välja pista, kui Mabel 
haaras ta käest. 


«Ei, ei, ei, Juani!» ütles. ta. «Ära tõsta kätt oma mehe vastu! Ennem langegu juba mina.» 
«Noolepead mitte haavama,» vastas Juuni kerge värinaga 

hääles, «mitte haavama punanahk. Mitte laskma punanahk. Ainult ehmatada vaja!» 

Mabel sai nüüd aru Juuni kavatsusest ega seisnud sellele enam vastu. Juuni pistis püssitoru läbi 
laskeava, tegi meelega küllalt kära, et tähelepanu äratada ning vajutas päästikule. Veel polnud 
vaibunud tulistamiskära, kui Mabel hakkas oma sõbratarile etteheiteid tegema. 


«Sa ütlesid ju, et sa ei kavatse tulistada,» ütles ta, aga nüüd võib-olla surmasid sa koguni 
omaenda mehe .. .» 

«Kõik ära jooksma, enne kui Juuni tuld andma!» vastas Juuni naerdes ning astus teise ava juurde, 
et jälgida oma sõprade tegevust. Siin naeris ta veelgi südamlikumalt: «Vaata! Kõik sõjamehed peitu 
pugema! Arvama, et Soolane Vesi ja kortermeister siin. Nüüd hästi ettevaatlikud.» 

«Taevale tänu! Nüüd, Juuni, võin ma loota, et mul jääb natuke aega, et oma mõtteid palveks 
koguda ja ennast surmale ette valmistada, et ma ei sureks nagu Jennie, mõeldes ainult elule ja maistele 
asjadele.» 

Juuni pani püssi kõrvale ja istus kästi lähedale, millele oli vajunud jõuetu Mabel. Ta vaatas 
ainiti meie kangelan-nale näkku ja viimane uskus, et tema näojoontes segunes tõsidus ning mure.. 

«Noolepea suur sõjamees,» lausus tuskaroora naine. .«Kõik suguharu tüdrukud teda palju 
vaatama. Kahvanäo ilus naine ka teda vaatama?» 

«Juuni! Mis tähendavad need sõnad ja see kummaline pilk? Mida sa tahad öelda?» 

«Miks sinul nii hirm, et Juuni Noolepea maha laskma?» 

«Kas poleks siis hirmus pealt vaadata, kui naine tapab oma mehe! Ei, ei, Juuni, parem suren juba 
mina ise!» 

«Ja see kõik olema?» 

«See on kõik, Juuni, ja tõsi. Jumal ise olgu mu kohtunikuks. Ei, täna olen ma juba küllalt palju 
jubedusi näinud. Mis muud põhjust sa siis veel oletasid?» 

«Ei tea. Vaene tuskaroora tüdruk väga rumal. Noolepea suur pealik ja igal pool ringi vaatama. 
Unes ilus kahvanäo tüdruk rääkima. Suur pealik palju naisi armastama.» 

«Kas siis pealikul võib teie rahva juures olla rohkem kui üks naine, Juuni?» 

«Niipalju olema, kui võima pidada. Suur kütt tihti uus naine võtma. Noolepeal praegu ainult Juuni 
üksi, aga tema liiga palju vaatama, liiga palju nägema, liiga palju rääkima kahvanägu tüdruk.» 

Mabel teadis seda ja see polnud teda nende reisi kestel mitte vähe kurvastanud, nüüd aga 
puudutas see vihje teda ebameeldivalt ennekõike sellepärast, et see tuli Noolepea enda naise 
suust. Lisaks piinale ja alandusele, mis ta läbi elas, nähes endas otsekui võistlejat tuskaroora naisele, 
tundis ta ka hirmu, et tema praeguses olukorras võis armukadedus talle saatuslikuks saada. Kuid 
terasem pilk, mille ta heitis Juunile, andis talle tagasi tema rahu: kuigi selle rikkumata looduslapse 
näojoontest oli kerge välja lugeda valu petetud armastuse pärast, ei võinud isegi äärmine umbusk 
pidada selle ausa näo tõsist ilmet reetmiseks või vihkamiseks. 


«Ega sa ometi ei reeda mind, Juuni?» lausus Mabe!» surudes usaldavalt indiaani neiu kätt. «Sa ei 
vii mind ometi tomahoogi alla?» 


«Tomahook sind mitte puutuma — Noolepea mitte laskma. Kui Juunil vaja teine õde, siis Juuni sind 
tahtma.» 


«Ei, Juuni, minu usk ja minu tunded keelavad seda ja kui ma üldse peaksin kord indiaanlase 
naiseks saama, siis ei võtaks ma sinult kunagi ära sinu kohta vigvamis.» 


Juuni ei vastanud, aga tema pilk väljendas rahulolu, isegi tänulikkust. Ta teadis, et vaid vähesed, 
võib-olla koguni, et mitte ükski indiaani neiu Noolepea tutvusringkonnast, ei saanud isiklike võlude 
poolest end temaga võrrelda ja kuigi tema mees oleks võinud võtta ka tosina naisi, eitundnud ta peale 
Mabeli kedagi, kelle mõju tal oleks tulnud karta. Ta oli nii elavalt huvitatud meie kangelanna ilust, 
tema meeldivaist kombeist ja naiselikust leebusest, et armukadedus, mis oleks võinud seda huvi 
jahutada, pigem tugevdas seda. See kummaline kiindumus oligi üks tugevamaid tõukejõudusid, mis 
õhutasid teda nii paljuga riskima, et päästa oma arvatav võistleja teoksiloleva rünnaku tagajärgede 
eest. Ühe sõnaga, Juuni oli armastava naise terase tähelepanuga avastanud, et Noolepea imetles 


Mabelit, kuid selle asemel, et alluda piinavale armukadedusele ja hakata vihkama oma võistlejat, 
nagu see oleks olnud tõenäoline naise puhul, kes pole harjunud leppima kangema soo suuremate 
õigustega, oli ta uurinud kahvanäost kaunitari välimust ja iseloomu ning leidmata midagi eemaletõuka- 
vat, küll aga palju külgetõmbavat, kiindus Mabelisse sellise imetluse ja armastusega, mis, ehkki 
teistlaadne, oli vaevalt nõrgem kui tema mehe tunded tolle tütarlapse vastu. 

Noolepea ise oli saatnud Juunikaste Mabelit läheneva hädaohu eest hoiatama, kuid ta ei teadnud, et 
see oli ründajate järelväega vargsi saarele hiilinud ja etta viibis nüüd koos Mabeliga tolles 
ümberpiiratud tsitadellis. Vastupidi, ta uskus, nagu Juuni oli öelnud, et Cap ja Muir on Mabeli juures 
palkmajas ja et just üks neist oli tema ja ta kaaslaste pihta tulistanud. 

«Juunil kahju, et Liilia» —nii nimetasid indiaanlased oma poeetilises keeles meie kangelannat — 
«Noolepeale mitte naiseks tulema. Tema vigvam suur. Suurel pealikul vaja palju naisi, et vigvam 
täis saama.» 

«Tänan sind, Juuni, et sa mind eelistad, kuid see ei vasta meie, valgete naiste arusaamadele,» 
vastas Mabel valuliselt naeratades. «Võib-olla, et ma ... üldse ei lähe mehele.» 

«Sulle hea mees vaja,» ütles Juuni. «Magevesi võtma, kui Noolepea mitte meeldima.» 

«Juuni, nüüd pole aeg niisugustest asjadest mõelda! Tahaksin vaid teada, kas mu kallis onu on 
veel elus ja terve.» 

«Juuni vaatama minema.» 

«Kas sa saad? Kas sa tõesti lähed? Kas see pole sulle ohtlik, kui sind saarel nähakse? Kas sinu 
sõjamehed teavad, et sa siin oled? Ja kas neile oleks meeltmööda, kui näevad üht naist enda järel 
sõjateel?» 

Mabel esitas kõik need küsimused kiiresti üksteise järel, otsekui kartes, et vastus võiks tulla 
soovimatu. Talle tundus kummalisena, et Juuni .saatis sõjasalka. Ta oletas — kuigi see näis samuti 
ebatõenäoline — et noor naine oli järgnenud irokeesidele salaja oma kanuus ja siis ainult selleks ette 
hiilinud, ettulla ja talle eriasi anda hoiatust, mis nähtavasti oli päästnud tema elu. Kuid kõik need 
oletused olid ekslikud, nagu nüüd selgus Juuni katkendlikust jutust. 

Kuigi Noolepea oli pealik, oli ta langenud oma suguharu seas ebasoosingusse ning tegutses 
ajutiselt ühel nõul irokeesidega. .Tõsi küll, tal oli oma vigvam, kuid sealt võis teda harva leida. 
Teeseldes, nagu oleks ta inglaste sõber, veetis ta suve näiliselt nende teenistuses, kuid tõeliselt 
tegutses prantslaste käsuks. Tema naine saatis teda kõigil ta rohketel rännakutel, millest suurem osa 
läbiti kanuus. Lühidalt, Juunikaste kaasasolek polnud saladus, sest tema mees reisis harva ilma 
temata. Seda teada saanud, ei keelitanud Mabel teda enam jääma, vaid julges soovi avaldada, 

et tema sõbratar läheks välja ja koguks teateid onu saatuse kohta. Peagi jõudsid nad 
kokkuleppele, et niipea kui avaneb soodne juhus, lahkub Juuni palkmajast, et Mabeli soovi täita. 

Nad uurisid mitmest laskeavast saart nii põhjalikult, kui see antud olukorras oli üldse võimalik, ja 
nägid, et võitjad, paljaks röövinud onnid ning vallutanud inglaste toidutagavarad, valmistusid 
prassima. Suurem osa tagavaradest asus palkmajas, aga ka väljaspool leidus küllalt säärast, mis 
tasus indiaanlastele nii vähese riskiga seotud rünnaku. Laibad olid juba kuhugi ara viidud, nende 
relvad aga, nagu Mabel nägi, olid peosööminguks määratud köha lähedal virna laotud. Juuni 
tähendas, et mõningate temate arusaadavate märkide järgi olid tapetud tihnikusse viidud ja seal kas 
mulda maetud või ara peidetud. Muus osas oli saarel kõik endistviisi jäetud, sest võitjad soovisid 
seersandi salkkonda tagasitulekul lõksu meelitada. Juuni näitas oma sõbratarile meest puu otsas ja 
seletas, et too oli piilur, kelle ülesandeks oli aegsasti teatada paatide lähenemisest, kuigi ekspedit- 


sioon oli alles niivõrd hiljuti lahkunud, et ainult mõni ettenähtamatu juhus võis neid nii ruttu tagasi 
tuua. Ei paistnud mingit märki sellest, et vallutajad oleksid kavatsenud kohe palkmaja rünnata. 
Juuni arusaamise järgi näis kõik pigem sellele osutavat, etindiaanlased olid otsustanud palkmaja 
seersandi tulekuni ainult ümber piirata, et rünnaku jäljed ei hoiataks Rajaleidja vilunud silma. Ainult 
paat oli ära võetud ja peidetud samade põõsaste taha, kus olid indiaanlaste endigi kanuud. 

Juuni teatas, et ta kavatses nüüd omade juurde minna, sest oli saabunud sobiv silmapilk 
palkmajast lahkumiseks. Kui nad redelist alla laskusid, tärkas Mabelis hetkeks midagi umbusu taolist, 
kuid samas häbenes ta kõhe seda tunnet, sest see olnuks liiga ülekohtune sõbratari vastu, ja kui nad 
jõudsid alumisele korrusele, oli kogu tema usaldus tagasi tulnud, Äärmise ettevaatlikkusega avasjd 
nad riivid. Niipea kui oli eest tõmmatud viimane riiv ja uks avanes parajasti niipalju, et oli 
võimalik läbi prao pugeda, lipsas Juuni välja. Mabel sulges taas krampliku liigutusega ukse ning 
lükkas riivi jälle ette. Ta süda peksis kuuldavalt. Siis aga tundis ta erui taas kindlana ja ülejäänud 
kaks riivi pani ta juba rahulikumalt ette. Kui kõik riivid olid taas kinni, ronis ta redelist üles teisele 
korrusele, kust võis näha kõike, mis toimus palkmaja ümber. 

Mõöbdusid pikad, piinavad ning rasked tunnid. Mabel ootas asjatult teateid Juunist. Ta kuulis 
metslaste kisa. Vägijoogid olid sundinud neid unustama oma tavalise ettevaatuse. Vahetevahel 
silmitses ta läbi laskeavade nende pööraseid orgiaid ega saanud hetkekski unustada nende kõhutavat 
lähedalolu, mida aeg-ajalt tõendasid hääled ja pildid, mis oleksid tarretanud ta vere, kui ta mitte veidi 
aega tagasi poleks palju kõhutavamat üle elanud. KeskpäeVa paiku arvas ta nägevat saarel kedagi 
valget meest, kuigi teda rõivastuse ja metsiku välimuse järgi võis algul pidada mõneks asja saabunud 
indiaanlaseks. Pilk tema näole, mis näis küll tõmmu — ilmselt alalisest õhu ja päikese käes 
viibimisest — ei jätnud enam kahtlust, et tema oletus oli õige. Ta tundis südamelt otsekui kivi 
veerevat, sest ta teadis, et nüüd oli tema lähedal inimolend, kellelt ta viimses hädas võis abi paluda. 
Vaene Mabel! Ta ei teadnud, kui väike oli valgete meeste mõju oma metsikutele liitlastele, kui need 
olid juba kord hakanud verd maitsma. 

Päev näis Mabelile terve kuuna. Ta mõistis, et Juunil oli ilmselt õigus olnud ja talle näis järjest 
tõenäolisem, et palkmaja ei kimbutata enne isa tagasitulekut, keda indiaanlased lootsid lõksu 
meelitada. Seetõttu ta ei kartnud eriti kohest hädaohtu, kuid ka lähem tulevik pakkus vähe põhjust 
lootuseks. Ta hakkas mõttes juba kõiki oma vangipõlve võimalusi kaalutlema. Mabel teadis küllaltki 
hästi, et indiaanlastel oli kombeks neid vange, keda nad ei surmanud, oma küladesse viia, et need 
seal oma orjadeks muuta. Ta teadis ka seda, et oli esinenud palju juhtumeid, kus valged naised olid 
kogu oma ülejäänud elupäevad võitjate vigvamis veetnud. Niisugused mõtted sundisid Mabeli iga 
kord põlvili langema ja palves taeva poole pöörduma. 

Nii kohutav kui ka polnud meie kangelanna olukord juba päevavalguses, muutus see veelgi 
õudsemaks, kui aegamööda õhtuhämarus saarele laskus. Selleks ajaks olid metslased jõudnud juba oma 
pöörasuse tipuni, sest nende käes oli kogu inglaste viinatagavara. Nad möirgasid ja žestikuleerisid, 
otsekui kurjast vaimust vaevatud. Kõik nende prantslasest juhi püüded neid vaos hoida olid täiesti vil- 
jatud ja ta läks ettenägelikult tagasi lähedasele naabersaarele, kus tal oli midagi välileeri taolist, et 
hoiduda kindlas kauguses oma liialdustesse kaldunud sõpradest. Enne äraminekut oli sel ohvitseril 
oma elu kaalule pannes 

õnnestunud siiski tuld kustutada ja ta oli tarvitusele võtnud kõikvõimalikud vahendid, et vältida 
tule uuesti süütamist. Nende ettevaatusabinõudega tahtis ta takistada palkmaja süütamist, sest selle 
säilitamine oli tema tulevikuplaanideks tingimata vajalik. Meelsasti oleks ta ka kõik relvad ara 
viinud, kuid seda polnud võimalik teha, sest sõjamehed hoidsid oma nuge ja tomahooke inimese 


visadusega, kes peab relva omamist auasjaks ega lahku sellest nii kaua, kui ta veel suudab seda 
kända. Tule kustutamine osutus väga targaks sammuks, sest niipea kui ohvitser oli selja 
pööranud, tegi üks sõjameestest ettepaneku palkmaja süüdata. Ka Noolepea tõmbus joomarite grtfpi 
juurest eemale, kui nägi, et need hakkasid mõistust kaotama. Astunud ühte onni, heitis ta õlgedele 
pikali, et puhata pärast kaht unetut ööd. Niiviisi polnud nüüd indiaanlaste hulgas enam kedagi, kes 
oleks Mabelist hoolinud, kui keegi üldse tema olemasolust midagi teadis, ja joomari ettepanek võeti 
rõõmukisaga vastu. 

See oli hirmus hetk Mabelile. Oma praeguses seisukorras ei kartnud indiaanlased enam mingeid 
püsse, kui neid veel võiski palkmajas kuskil olla. See-eest oli neil mälus ähmane mälestus, et seal 
oli inimesi, ja see üha õhutas neid hoone hävitamisele. Ulgudes ja kärates otsekui deemonid, 
lähenesid nad palkmajale. Kõigepealt tegid nad katset ust lahti murda, sööstes üheskoos selle vastu. 
Kuid tugev palkidest uks ei andnud neile pingutustele järele. Ka saja mehe sööst oleks olnud siin 
asjatu. Mabel aga ei teadnud seda ja tema süda tahtis iga uue tõuke puhul rinnast välja karata. Kui 
ta lõpuks märkas, et uks pani vastu nende tormijooksule, otsekui olnuks see kivist, sai ta taas 
julgust, ja niipea, kui lakkasid rünnakukatsed, ruttas ta ühe laskeava juurde, et võimaluse korral 
uurida teda ähvardava hädaohu suurust. Teda huvitas vaikus, mille põhjust polnud kerge mõista. 
Pole midagi erutavamat, kui teada, et sind ähvardab hädaoht, kuid sa ei tea, millal see sind tabab. 

Mabel märkas, et paar-kolm irokeesi tuhnisid tuhas, leidsid mõned pisikesed söed ja püüdsid 
nende abil tuld süüdata. Nende huvi selle tegevuse vastu, samuti kui õel hävi-tamiskirg ning 
harjumuse jõud võimaldasid neil tegutseda arukalt ja üksmeelselt. Valge inimene oleks peagi 
loobunud tollest meeleheitlikust katsest süüdata tuld nende tuhast kraabitud tillukeste 
sädemesamaste sütega, kuid neil looduslastel oli palju vahendeid, mis tundmatud tsivilisatsioo- 

nile. Mõne kuivanud lehe abil, mida ainult nemad teadsid, kust otsida, süüdati lõpuks leek. Kui 
Mabel taas ava juurde kummardus, kuhjasid indiaanlased vastu ust haoriida ja sellal, kui ta alles 
nende toiminguid jälgis, võtsid oksad juba tuld. Leek lipsas oksalt oksale, kuni kogu kuhi praksus ja 
sähvatas heledas lõõmas. Indiaanlased röögatasid võidurõõmsalt ja pöördusid tagasi oma kaaslaste 
juurde, 

kindlas veendumuses, et hävitustöö oli alanud. Mabel vaatas ikka veel alla, suutmata paigalt 
liikuda: niivõrd tugev oli huvi, mida ta tundis tule leviku vastu. Kui aga riit juba üleni lõõmas ja 
leegid üha kõrgemale tõusid, kuni need sähvisid otse tema silme ees, oli ta sunnitud taganema. Tol 
hetkel, kui ta jõudis ruumi teise seina, kuhu ta oli hirmuga taandunud, purskas läbi lahtijäänud 
laskeava haraline tulejuga, mis valgustas eredalt lihtsat ruumi ja Mabelit tema troostitus mahajäe- 
tuses. Meie kangelanna arvas , juba, et tema viimne tund oli tulnud, sest uks, see ainuke 
taganemistee, oli põrgulikul kombel tõkestatud lõõmava haovimaga. Viimast korda, nagu ta uskus, 
pöördus ta veel palves looja poole. Ta sulges silmad ja rohkem kui minuti rändasid ta mõtted teises 
ilmas. Kuid huvi maise maailma vastu oli temas siiski liiga tugev — ta ei saanud seda kauaks 
unustada. Kui ta silmad taas tahtmatult avanesid, nägi ta, et tulejuga ei loitnud enam ruumis, ehkki 
puit väikese avause ümber oli tuld võtnud, vaid leek tõusis õhuvoolu mõjul aeglaselt ülespoole. Ühes 
nurgas seisis vaat veega. Rohkem vaistu kui mõistuse ajel haaras Mabel ühe anuma, täitis selle, ja 
valanud vee väriseva käega puule, õnnestus tal tuli sellel kohal kustutada. Mõni aeg takistas suits 
aliavaatamist, kuid kui ta seda viimaks taas teha sai, lõi ta süda valjusti rõõmust ja lootusest: ta nägi, 
et tuleriit oli laiali paisatudja et uksele oli visatud vett; too suitses veel ainult ega lõõmanud enam 
leekides. «Kes seal on?» küsis Mabel läbi laskeava. «Missuguse sõbra on taevas mulle appi 
saatnud?» 


All oli kuulda kergeid samme ja keegi koputas vaikselt uksele. 
«Kes tahab seal sisse tulla? Oled see sina, mu kallis, hea onu?» 


«Soolane Vesi mitte siin; Magevesi St. Lawrence'is olema,» tuli vastus. «Ruttu avama, tahan sisse 
tulla!» 

Veel kunagi varem polnud Mabeli samm olnud kergem, tema liigutused kiiremad ja elavamad kui 
nüüd, mil ta redelit mööda alla ronis ja riivi eest tõmbas. Tema esimene mõte oli nüüd ainult 
põgeneda, seepärast avas ta vähimagi ettevaatuseta ukse. Seda teinud, tahtis ta kõhe välja tormata, 
sõgedas lootuses palkmajast lahkuda, kuid Juuni tõrjus ta tagasi ning sulges targu taas ukse, enne 
kui pööras tähelepanu Mabeli innukale soovile teda emmata. 

«Tahan sind, Juuni! Tänan sind!» hüüdis meie kangelanna tuliselt. «Taevas ise on sind mulle 
kaitseingliks saatnud!» 

«Ara kaisuta nii tugevasti!» vastas tuskaroora naine. «Kahvanäo naised kõik nutavad või 
naeravad. Las Juuni paneb ukse kinni.» 

Mabel rahunes ja mõne minuti pärast olid nad mõlemad taas ülemisel korrusel, istusid nagu 
varemgi käsikäes ko%s ja Juuni heateo tõttu oli Mabelis kadunud igasugune umbusk. 

«Nüüd ütle mulle, Juuni,» lausus Mabel pärast seda, kui ta oli tuliselt oma sõbratari emmanud, 
«oled sa minu onust midagi kuulnud või teda näinud?» 

«Ei tea. Mitte keegi teda nägema, mitte keegi teadma. Soolane Vesi võib-olla jõkke jooksma, sest 
teda mitte leidma. Kortermeister ka ära. Juuni otsib, otsib, otsib — mitte kuskil leidma.» 

«Tänu taevale! Kindlasti nad põgenesid, kuigi ma ei tea, mis viisil. Mulle tundus, et nägin saarel 
üht prantslast, Juuni?» 

«Jaa! Prantsuse kapten tulema, aga tema ka jälle ära minema. Palju, palju punanahk saarel.» 

«Oh Juuni! Kas pole siis tõesti mingit abinõu, et takistada minu armsa isa vaenlaste kätte 
langemist?» 

«Ei tea. Juuni mõtleb, sõjamehed varitsema ja ingiisid skalp kaotama.» 

«Tõesti, tõesti, Juuni, sina, kes sa oled tütre heaks nii palju teinud, ei saa kindlasti keelata oma abi 
ka isale!» 

«Ei tunne isa, ei armasta isa. Juuni oma rahvast aitama, Noolepea aitama. Mees skalp 
armastama.» 

«Ei, Juuni, sa pole niisugune! Ma ei usu, et sa soovid näha, kuidas meie mehi mõrvatakse.» 

Juuni pööras oma tumedad silmad rahulikult Mabeli poole; üks hetk paistis tema pilgust rangus, 
kuid siis muutus see taas kurvameelseks osavõtuks. 

«Liilia — ingiisi neiu?» lausus ta küsivalt. «Muidugi, ja ingiisi tüdrukuna tahaksin: ma ka oma 
kaasmaalasi mõrvast päästa.» 

«Väga hea, kui suutma. Juuni mitte ingiis, Juuni tuskaroora, mees tuskaroora, süda tuskaroora, 
hing tuskaroora — kõik tuskaroora. Liilia mitte jooksma prantslastele ütlema, et tema isa tapma 
tulema?» 

«Vist mitte, Juuni,» vastas Mabel ja surus hämmeldu- 

ses käe laubale. «Vist mitte, Juuni. Aga sina aitasid mind, päästsid mind. Miks tegid sa nii, kui sa 
tunned ainult nagu tuskaroora?» 

«Mitte ainult kui tuskaroora tundma, tundma ka kui naine, kui skvoo. Mina armastama ilus Liilia 
ja hoidma teda oma rinnas.» 


Mabel sulas pisarais ja surus armastava olevuse oma südame vastu. Kestis tükk aega, enne kui ta 
suutis taas vestlust jätkata. Nüüd õnnestus tal hoopis rahulikumalt ja seotumalt kõnelda. 

«Ütle mulle kõik, mis mind ootab, Juunj,» ütles ta. «Täna öösel peab sinu rahvas joomapidu. Mida 
kavatseb ta homme teha?» 

«Ei tea. Kartma Noolepea näha, kartma küsida. Arvama, et nemad peidus olema, kuni ingiisid 
jälle tulema.» 

«Kas nad ei kavatse veel kord palkmaja rünnata? Sa nägid ju, milleks nad on suutelised.» 

«Liiga palju rumm! Noolepea magama või mitte julgema. Prantsuse kapten ära minema või ka 
mitte julgema. Kõik nüüd magama minema.» 

«Ja kas sa arvad, et mul vähemalt täna öösel pole midagi karta?» 

«Liiga palju rumm! Kui Liilia nagu Juuni olema, palju võima oma rahva heaks teha.» 

«Oleksin samasugune kui sina, Juuni, kui soov oma kaasmaalasi abistada võiks mind niisama 
julgeks teha nagu sina.» 

«Ei, ei, ei!» pomises Juuni tasa. «Mitte niisugune süda olema, ja kui olema, Juuni siis ka mitte 
laskma. Juuni ema kord vangis olema ja sõjamehed purjus. Ema nemad kõik tomahoogiga maha 
lööma. Vaat, nii punanaha naised tegema, kui rahvas hädaohus o!ema ja skalp tahtma.» 

«Sa räägid tõtt,» vastas Mabel võpatades ja tahtmatult Juuni käe lahti lastes. «Seda ma tõesti ei 
suuda. Mul pole selleks ei jõudu ega julgust ja ma ei taha oma käsi verre kästa.» 

«Nii mina ka arvama. Siis siia jääma. Palkmaja hea — ei saama võtta skalp.» 

«Tähendab, sa arvad siis, et mul on siin kindel olla, vähemalt kuni minu .isa ja tema mehed tagasi 
tulevad?» 

«Juuni nii arvama. Hommikul mitte keegi julgema palkmaja puutuda. Kuula! Kõik nüüd vait — 
rummi jooma ja nagu surnud magama.» 

«Kas ma ei saaks põgeneda? Saarel peaks olema mitu kanuud.. . Kas ma ei võiks võtta ühe ja oma 
isale sõnumit viia sellest, mis siin juhtunud?» 

«Aerutada oskama?» küsis Juuni, põgusa pilguga oma sõbratari riivates. 

«Võib-olla mitte nii hästi kui sina, aga küllalt hästi selleks, et olla hommikul saartest nii kaugel, et 
ei nähta.» 

«Ja mis edasi tegema? Jaksama aerutada kuus, kaheksa, kümme miil?» 

«Seda ma ei tea, kuid tahaksin teha kõik, mis võimalik, et hoiatada hädaohu eest oma isa, tublit 
Rajaleidjat ja kõiki teisi.» 

«Rajaleidja sulle meeldima?» 

«Ta meeldib kõigile, kes teda tunnevad. Ka sulle ta meeldiks ... Jah, sa armastaksid teda, kui sa 
vaid tema südant tunneksid!» 

«Üldse mitte teda armastama! Temal liiga hea püss, liiga hea silm, liiga palju irokees ja Juuni 
rahvas maha laskma. Tema skalp vaja võtma, kui saama.» 

«Mina aga pean teda päästma, Juuni, kui saan. Selles suhtes oleme me siis teineteise vastased. 
Kohe, niipea kui kõik magavad, otsin ühe kanuu ja lahkun saarelt.» «Ei saa. Juuni mitte laskma — 
Noolepea hüüdma!» 

«Juuni! Sa ei või mind ometi reeta pärast kõike seda, mis sa juba minu heaks teinud!» 

«Just nii tegema!» vastas Juuni, tehes käega tõrjuva liigutuse ja rääkides nii tõsiselt ja tuliselt, 
nagu Mabel polnud teda veel kunagi varem näinud. «Valju häälega Noolepea hüüdma! Üks naise 
hüüd sõjamehed äratama. Juuni mitte laskma Liiliat vaenlane aidata ja mitte laskma punanahk Liiliale 
häda teha.» 


«Ma mõistan sind, Juuni, ja tunnen, et sinu mõtlemisviis on loomulik ja õiglane. On vist üldse 
parem, kui jään siia, sest kindlasti hindan nia oma jõudu üle. Aga ütle mulle üht: kas sa lased mul 
palkmaja ust avada, kui minu onu öösel tuleb ja tahab sisse tulla?» 

«Muidugi. Siin tema vangis ja Juunile vang rohkem meeldima kui skalp. Skalp hea au pärast, 
vang hea tundmustele. Aga Soolane Vesi nii hästi peidus, etise mitte teadma, kus olema.» 

Ja Juunikaste naeris rõõmsalt ning lapselikult. Vägivallateod olid talle liiga tavalised selleks, et 
need oleksid suutnud talle küllalt mõju avaldada või tema iseloomu muuta. 

Nüüd järgnes pikk ja laialivalguv vestlus, mille kestel Mabel püüdis saada võimalikult täpsemaid 
teateid oma tegelikust olukorrast, kusjuures tal oli nõrk lootus, et mõni neist kuuldud faktidest võiks 
talle kasulikuks osutuda. Juuni vastas kõigile ta küsimustele lihtsalt, kuid ettevaatlikult, mis tõendas, 
et ta oskas hästi vahet teha ebaolulise ja kõige selle vahel, mis võis tema sõprade julgeolekut 
ohustada või nende tulevasi operatsioone segada. Meie kangelanna polnud küllalt osav, et indiaani 
neiut lõksu meelitada, pealegi sai ta sejgesti aru, et see kõik oleks olnud asjatu. Juunil seevastu tuli 
ainult ettevaatlikult kaaluda, mida öelda ja mida mitte. Tema informatsiooni olulisemat osa võib 
kokku võtta alljärgnevalt: 

Noolepea oli tegelikult juba kaua seotud prantslastega, kuigi see oli alles esimene kord, mil ta maski 
täiesti kõrvale heitis. Ta ei julgenud end nüüd enam inglaste hulgas näidata, sest ta oli avastanud 
umbusu jälgi, eriti Rajaleidja juures,-ja indiaanlasliku suurustava praalimisega tahtis ta nüüd oma 
reeturlikkusega pigem kiidelda kui seda varjata. Ta oli juhtinud sõjasalka saare ründamisel, ehkki 
allus prantslase järelevalvele, keda me juba eespool mainisime. Juuni jättis ütlemata, et just 
Noolepeal olid erilised teened saare avastamisel, mida arvati vaenlase silma eest nii hästi peidus 
olevat. Sellest ei lausunud ta sõnakestki, kuid tunnistas, et nad koos mehega olid jälginud «Vilka» 
lahkumist, kui nad järvel tabati ja kutri pardale viidi. Juuni sõnade järgi olevat prantslased alles päris 
hiljuti saanud kindlaid teateid valveposti täpsest asukohast. Mabel tundis valukihvatust, otsekui 
oleks mõni terariist torganud läbi südame. Indiaani naise jutus peidetud vihjeist taipas ta, et need 
teated pärinesid ühelt major Duncani teenistuses olevalt kahvanäolt. Seda aga, nagu mainitud, ei 
öeldud lausa välja, vaid anti rohkem mõista, seepärast, kui Mabelil jäi hiljem veidi aega oma 
sõbratari sõnade üle järele mõelda ja kui talle meenus, kui kokkusurutud ning katkendlikud olid 
olnud Juuni laused, tärkas tas taas lootus, et ta oli temast valesti aru saanud ja et kõik laimavad 
süüdistused Jasper Westerni vastu võisid veel alusetuks osutuda. 

Juuni ei püüdnudki varjata, et ta oli saarele saadetud selleks, et kindlaks teha sinnajäänute täpset 
arvu ja nende tegevust, ehkki ta oma naiivsel kombel andis mõista ka seda, et soov Mabelit aidata oli 
teda esmajoones ajenda- 

nud seda ülesannet vastu võtma. Tema tealete ja mujalt saadud informatsiooni põhjal teadis 
vaenlane nüüd täpselt, kui suurt sõjasalka võidi talle vastu seada, samuti meeste arvu, kes olid ara 
läinud seersant Dunhamiga, ja selle ekspeditsiooni eesmärki, kuigi nad polnud veel teada saanud, 
kus seersant lootis prantsuse laevu kohata. 

Oleks olnud meeldiv pealt vaadata ühelt pool tolle kahe ausa naise innukat iha saada teada kõike 
seda, mis oleks võinud käsuks tulla nende sõpradele, ja teiselt poolt seda loomulikku 
peenetundelisust, mis hoidis kumbagi tagasi sobimatust pealekäimisest. Ülitundlikult, peaaegu 
intuitiivselt hoidus kumbki ütlemast midagi säärast, mis oleks võinud kahju tuua tema oma rahvale. 
Teineteist nad usaldasid, oma rahvale olid nad aga truud. Nii nagu Mabel mõnda muud küsimust, nii 


igatses Juuni sama innukalt teada, kuhu näiteks läks seersant ja millal ta tagasi tuleb, kuid 
peenetundelisusega, mis oleks au teinud kõige tsiviliseeritumalegi valgele, hoidus ta igast 
küsimusest ja pärimisest, mis oleks võinud kas või kaudseltki reeta tema huvi taolise informatsiooni 
vastu, kuigi ta kuulatas peaaegu hinge kinni pidades, kui Mabel omal algatusel puudutas mõnd seika, 
mis võis vahest teda huvitavale küsimusele mingit valgust heita. 

Niiviisi möödusid märkamatult tunnid. Mõlemad naised vestlesid sellise huvi ja innuga, et 
unustasid koguni puhkuse. Vastu hommikut aga sai väsimus neist siiski võitu.-. Mabel nõustus Juuni 
ettepanekuga ning heitis õlgedest sõduriasemele, kus vajus peagi sügavasse unne. Juuni heitis tema 
kõrvale. Ja kogu saarel valitses nüüd niivõrd sügav vaikus, nagu poleks kunagi ükski inimjalg 
julgenud tungida sellesse metsade riiki. 

Kui Mabel ärkas, voogas laskeavadest sisse päikesevalgust. Ta mõistis, et aeg oli juba küllaltki 
hiline. Juuni pikutas veel tema kõrval. Ta magas nii rahulikult, otsekui puhkaks ta udusulgedel ja 
nagu poleks tal mingit muret ega hoolt. Mabeli liigutused äratasid ta siiski peagi. Nad mõlemad 
tõusid ning hakkasid läbi laskeavade uurima kõike seda, mis toimus nende ümber. 


XXIII PEATÜKK 


Miks peaks suur looja vajamagi sind? 
Ei aita sina elu liikumist. 

Sa ainult hävitad ja sinu rind 

ei oska kuskil ilu näha vist. 

Ja kui sul juhtub elus eksimist, 

vast siis ehk loidusest sa lahti saad 

ja härdalt palud, et sult võetaks rist... 
Sa tead, et looja heldus osaks saab 
küll kõigile. Ta õnnistab ju kogu maad. 


Haldjakuninganna 


Öine rahu näis jätkuvat veel päevavalguseski. Kuigi Mabel ja Juuni kõndisid läbi kõik 
laskeavad, ei märganud nad algul saarel peale endi ühtki elavat olevust. Seal, kus McNab ja tema 
käaslased olid päev, tagasi lõunat valmistanud, oli nüüd poolkustunud lõke, otsekui oleks ülespoole 
keerlev suits määratud äraolijate ligimeelitamiseks. Onnide ümber oli kõik taas endist viisi korda 
seatud. Korraga Mabel võpatas: tema pilk langes kolmest sõdurist koosnevale grupile viiekümne 
viienda rügemendi sarlakpunases vormis, kes istusid laisas poosisrohul, otsekui lobisedes suurima 
rahuga millestki. Mabel silmitses neid veel kord, ja ta süda tardus, kui ta tundis neis ara laipade 
Veretud näod ning klaasistunud silmad. Need lebasid üsna palkmaja lähedal, nii lähedaj, et Mabel oli 
neist esimeses agaras uurimishoos mööda vaadanud. Nende poosides oli midagi mõnitavalt kerglast, 
sest nende jäigad liikmed olid mitut moodi nii painutatud, et neid võis elavaiks pidada — vaatepilt, 
mida nähes hakkas süda pööritama. Nii jäle kui see kõik näiski Mabelile, oli siiski kõik nii osavalt 
seatud, et tähelepanematu vaatleja võis saja sammu kaugusel kergesti eksida. Kui Juuni oli saare 
kaldaid hoolega uurinud, näitas ta sõbratarile jieljandat sõdurit, kes oli seljaga ühe noore puu külge 
istuma seotud ja kes hoidis käes õngeritva, jalad kõlkumas vee köhal. Skalpideta pead olid müt- 

sidega käetud ja verejäljed olid nägudelt hoolikalt ära pestud. 

Mabel tundis iiveldust. Ta tõmbus tagasi oma istmele ja peitis näo põlle sisse, kuni Juuni tasane 
hüüd ta taas laskeava juurde meelitas. Viimane näitas talle Jennie laipa, kes näiliselt seisis ühe onni 
uksel, kummardudes ettepoole, nagu vaataks ta meeste grupi poole. Tema tanupaelad lehvisid tuules, 
käes hoidis ta luuda. Kaugus oli liiga suur selleks, et seletada täpsemalt tema näojooni, kuid Mabel 
kujutles, et tema lõug oli alla surutud, nii et moondas suu õudseks irvituseks. 

«Juuni, Juuni!» hüüdis Mabel. «See ületab kõik, mis ma iial kuulnud sinu rahva reetlikkusest ja 
sõjakavalusest või mis ma oleksin suutnud ette kujutada.» 

«Tuskaroora väga kaval,» vastas Juuni toonil, mis näitas, et ta laipade sellist ärakasutamist 
pigem heaks kütis kui hukka mõistis. «Sõjameestel mitte enam häda olema, irokees käsu saama: 
enne skalp võtma, nüüd kehad tööle panema. Pärast neid põletama.» 

Need sõnad ütlesid Mabelile, kuivõrd erinev oli sõbratari olemus tema, Mabeli iseloomust. Kestis 
mitu minutit, enne t kui ta taas suutis teda kõnetada. Juunil aga polnud aimugi sellest ajutisest 
vastumeelsusest; ta hakkas oma lihtsat hommikueinet valmistama ja kogu tema olekust paistis, kuivõrd 
vähe ta hoolis tunnetest, millest ta ise aru ei saanud. Mabel sõi väga vähe, kuid tema sõbratari isu 
polnud suutnud miski vähendada. Seejärel oli neil taas mahti mõtteid mõlgutada ning saart uurida. 
Kuigi meie kangelannat piinas palavlik iha olla kogu aeg laskeavade juures, pidi ta siiski iga kord 
sealt jälkustundega lahkuma. Niipea aga, kui lehed kähisesid või tuul kaeblikult ulus, sundis kartlik 
ootus teda mõne minuti pärast taas sinna tagasi pöörduma. Oli tõesti kohutav vaadata seda 
mahajäetud, surnutega asustatud paika, kes olid elavate sõjavarustises ja pandud muretu lustlikkuse 
ning labase lõbususe poosidesse. Meie kangelannale mõjus see umbes nii, nagu vaatleks ta deemonite 
pillerkaari. 

Kogu tolle otsatu pika päeva jooksul polnud näha ühtki indiaanlast ega prantslast. Viimaks 
tõmbas öö taas eesriide tolle hirmsa, kuid tumma maskeraadi ette."Too öö oli siiski palju rahulikum 
kui eelmine ja Mabel magas taas kasvava lootusega. Ta oli rahul, et tema saatuse üle ei otsustata enne 
isa tagasitulekut. Ta ootas teda järgmisel päeval. 

Kui meie kangelanna hommikul ärkas, jooksis ta kõhe innukalt laskeavade juurde, et teha 
kindlaks, missugune on ilm ja mida tehakse saarel. Kohutav grupp lebas ikka veel rohul, kalur rippus 
ikka veel vee kohal, pealtnäha innukalt oma spordiga tegeldes, ja onnist jõllitas endistviisi Jennie 
koledalt moonutatud nägu. Kuid ilm oli muutunud: lõunast puhus värske tuul ja kuigi õhk oli mahe, 
oli selles siiski tunda tormi algeid. 

«Ma ei suuda enam taluda seda kohutavat pilti,» lausus Mabel akna juurest lahkudes. «Parem 
juba köhata vaenlast, kui vaadata seda himsat laipade näitust.» 

«Kuss! Nemad tulema! Juuni kisa kuulma. Nii sõjamees karjuma, kui skalp võtma.» 

«Mis sa räägid! Ei, see ei või olla! Ei tohi enam olla tapatööd!» 

«Soolane Vesi!» hüüdis Juuni naerdes, piiludes läbi laskeava. 

«Minu kallis onu! Tänu taevale, ta siiski elab! Oh, Juuni, Juuni, sa ei lase ometi, et nad talle 
midagi häda teevad!» 

«Juuni vaene skvoo. Mis sõjamees hoolima, mis skvoo ütlema. Noolepea onu siia tooma.» 

Mabel oli taas laskeava juurde läinud. Tõepoolest, seal olid tema onu ja kortermeister 
indiaanlaste küüsis. Kaheksa või kümme metslast tassisid oma vange palkmaja juurde. Metslased 
teadsid, nüüd kindlasti, et majas ei võinud rohkem mehi olla. Mabel julges vaevalt hingata, kui 
nägi, et kogu salk seisis reas otse ukse ees. Oma rõõmuks märkas ta siiski, et nende hulgas viibis ka 
prantsuse ohvitser. Järgnes vaikne vestlus. Nii valge juht kui ka Noolepea rääkisid oma vangidega 
midagi tõsiselt, siis hüüdis kortermeister valju häälega: 


«Käunis Mabel! Kaunis Mabel! Vaadake välja mõnest laskeavast ja tundke kaasa meie 
olukorrale! Meid ähvardatakse surmaga, kui te kohe ei ava võitjatele ust. Andke siis järele, sest 
muidu ei kanna meie pool tundji pärast sedasinast neetud momenti enam oma skalpe!» 

Mabelile tundus, et selles abipalves oli nagu pilget ja kergemeelsust ja see mulje pigem tugevdas 
kui nõrgendas tema otsust — nii kauaks kui võimalik palkmajja jääda. 

«Räägi minuga, kallis onu!» hüüdis ta end laskeavast allolijaile ilmutades. «Ütle mulle, mis 
ma pean tegema!» 

«Jumal tänatud, jumal tänatud!» hüüdis Cap. «Sinu armsa hääie kõla võtab raske laadungi mu 
südamelt, sest kart- 

sin, et sind on tabanud vaese Jennie saatus. Viimase kahekümne nelja tunni jooksul oli mul tunne, 
nagu oleks tonn seatina mu rinda lastitud. Sa küsid minult, laps, mis sa pead tegema ja ma ei tea 
mitte, mis nõu ma sulle pean andma, kuigi sa oled mu lihase õe laps! Kõik, mis ma sulle praegu võin 
kosta, mu vaene tüdruk, on, et ma nean kõigest hingest päeva, millal me seda mageda vee lompi 
nägime!» 

«Aga onu, kas sinu elu on hädaohus? Kas sa arvad, et «na peaksin ukse avama?» 

«Üks keerd ja kaks sõlme, — sest saab tugev kinnitus. Mina ei soovitaks kellelegi, kes veel nende 
kuradite kätte pole sattunud, mingit riivi liigutada või lahti teha, et nende kätte langeda. Mis puutub 
minusse ja kortermeistrisse, siis meie oleme juba kaunis eakad mehed ja meist poleks enam suurt 
tähtsust inimsoole, nagu ütleks aus Rajaleidja. Kortermeistrile ei peaks sellest suurt küsimust tekki- 
ma, kas ta teeb oma lõpparve sel või järgmisel aastal, mis aga minusse endasse puutub, noh, küllap 
ma juba teaksin, mis teeksin, kui oleksin laeva pardal, siin aga, selles vesises rägastikus, võin ma 
ainult öelda, et kui ma asuksin selle kaitsevallinatukese taga, oleks juba vaja tubli i portsjon indiaani 
loogikat, et mind sealt veel välja ajada.» 

«Ei maksa sellele, mis teie onu ütleb, palju tähelepanu pöörata,» hüüdis Muir vahele, «sest 
ahastus on nähtavasti juba tema pea segi ajanud ja ta pole enam sugugi võimeline kalkuleerima, mida 
olukord nõuab. Peab tunnistama, et me oleme siin väga tähelepanelikkude aumeeste kätes ja on vähe 
põhjust karta ebameeldivat vägivalda. Kõik see, mis juhtunud, on sõja ajal vägagi tavaline ega tohi 
kuidagi mõjutada meie tundeid vaenlase vastu, sest on kõigiti näha, et nad kohtlevad vange õiglaselt. 
Olen kindel, et ei master Capil ega minul pole mingit põhjust kaevata, sest me oleme end andnud 
master Noolepea kaitse alla, kelle tublidus ja tagasihoidlikkus tuletab mulle meelde mõnda roomlast 
või spartalast. Kuid pidage meeles, et meie ja indiaanlaste kombed on erinevad ja et meie skalbid 
võivad saada seaduspäraseks ohvriks, et lepitada langenud vaenlaste hingi, kui teie meid 
kapitulatsiooniga ei päästa.» 

«Pean targemaks palkmajja jääda, kuni saare saatus on otsustatud,» vastas Mabel. «Meie vaenlased 
ei või olla huvitatud minutaolisest tütarlapsest, sest nad teavad, et ma ei või neile kahju teha. Eelistan 
siia jääda, sest see sobib paremini mu soole ja aastatele.» 

«Kui asi puutuks ainult teisse, Mabel, siis nõustuksid kõik rõõmsalt teie soovidega, aga need 
džentlmenid siin kujutavad ette, et see kindlustus oleks neile abiks nende operatsioonide juures ja 
nende kõige palavam soov on seda oma kätte saada. Kui olla avameelne, siis, kuna mina ja teie onu 
viibime siin väga eriskummalises olukorras, tunnistan et käsutasin ebameeldivate tagajärgede 
ärahoidmiseks võimu, mis kuulub mulle kui tema majesteedi ohvitserile ja võtsin oma peale suulise 
kapitulatsiooni, millega kohus-tusin palkmaja ja kogu saare üle andma. See on sõjaõnn ja sellele peab 
alistuma. Niisiis, avage otsekohe uks, kaunis Mabel, ja usaldage ennast nende hoole alla, kes teavad, 


kuidas tuleb kohelda ilu ja voorust õnnetuses. Kogu Šotimaal ei leidu isegi ühtki vastutulelikumat ega 
sündsuse reeglitega rohkem tuttavat õukondlast kui see pealik siin.» 

«Ara lahku palkmajast!» sosistas Juuni, kes seisis Mabeli kõrval, tähelepanelik kõige suhtes, mis 
toimus tema ümber. «Palkmaja hea — mitte saama skalp võtma.» 

Ilma selle tungiva palveta oleks meie kangelanna võibolla tõesti järele andnud, sest talle hakkas 
juba tunduma, et oleks kõige targem vaenlast järeleandmistega lepitada, selle asemel, et teda 
vastupanuga ärritada. Vaenlased pidid teadma, et onu ja Muir olid nende võimuses ja et palkmajas 
polnud ühtegi meest. Mabel arvas, et kui ta kangekaelselt keelduks neid rahulikul teel sisse laskmast, 
hakkab vaenlane ust lahti murdma või raiub kirvestega seina läbi, kuna neil ei tarvitsenud ju enam 
püssi karta. Kuid Juuni sõnad panid teda kõhklema. Sõbratari tõsine käepigistus ja anuv pilk aga 
kinnitasid tema vankuma löönud otsust. . 

«Veel mitte vangi andma!» sosistas Juuni. «Las ise võtma. Julgelt rääkima. Küll Juuni nendega 
hakkama saama.» 

Mabel hakkas nüüd Muiriga otsustavamalt kõnelema, sest onu katsus nähtavasti vaikimisega oma 
südametunnistust rahustada. Mabel teatas kortermeistrile lihtsalt, et tal pole kavatsust maja 
loovutada. 

«Te unustate ju kapitulatsiooni, miss Mabel!» lausus Muir. «Kaalul on tema majesteedi teenri au 
ja tema teenri kaudu ühtlasi tema majesteedi au. Pidage meeles, et sõjaväeline au pole naljaasi!» 

«Ma tean sellest niipalju, mister Muir, et teil pole sel sõjakäigul mingit käsutamisõigust ja et teil 
järelikult ei saa olla õigust ka palkmaja loovutada. Pealegi mäletan, et olen 

kuulnud oma healt isalt, et vangilangenu kaotab vangisoleku ajaks kõik oma volitused.» 

«Puha sofism, kaunis Mabel! See on kuninga reetmine, tema nime häbistamine ja ohvitseriau 
teotamine. Te ei või oma kavatsusele kindlaks jääda, kui võtaksite vaevaks selle asja üle veidi järele 
mõelda ja otsustada, kui raskete asjaoludega siin tegemist on.» 

«Jah, see on tõesti asjaolu, kurat võtaks!» hüüdis Cap vahele. 

«Ära hooli, mis onu ütlema!» hüüdis Juuni, kes askeldas millegagi ruumi kaugemas nurgas. 
«Palkmaja hea — ei saa skalp võtma.» 

«Jään siia, kus olen, kuni mul on teateid isast, mister Muir. Ta tuleb tagasi lähema kümne päeva 
jooksul.» 

«Ah, Mabel, selle kavalusega pole võimalik tüssata vaenlasi, kes on tuttavad kõigi meie tegude ja 
plaanidega! Oleks arusaamatu, mis viisil nad seda teada said, kui mitte kaht-lus liiga suure 
tõenäosusega ei lasuks ühel õnnetul noormehel. Nad teavad küllalt hästi, et enne veel kui loojub 
päike, on auväärt seersant ja tema salk nende võimuses. Pidage meeles, et alistumine saatusele on 
tõeliselt kristlik voorus.» 

«Mister Muir, mulle näib, et te ei tunne selle kindlustuse tugevust ja peate seda nõrgemaks, kui ta 
on... Võib-olla-soovite ehk näha, mida ma võin teha, kui seda kaitsta tahan?» 

«Noh, seda tahaksin ma küll näha!» vastas kortermeis-ter šoti murdes, nagu ikka, kui ta hakkas 
millestki huvituma. 

«Mis te ütlete selle kohta? Vaadake ülemise korruse laskeava!» 

Niipea kui Mabel oli need sõnad lausunud, pöördusid kõigi pilgud ülespoole ja nägid, kuidas 
avast ettevaatlikult püssitoru välja pisteti. Juuni oli taas appi võtnud riuka, mis oli juba kord osutunud 
nii edukaks. Tulemus ei petnud lootusi. Vaevalt nägid indiaanlased hukatuslikku relva, kui nad kõrvale 
hüppasid, ja vähem kui minuti jooksul olid kõik peitu pugenud. Prantsuse ohvitser silmitses 
püssitoru, et veenduda, kas see polnud mitte temale .sihitud, ja võttis siis külmavereliselt näputäie 
ninatubakat. Kuna Muiril ega Capil polnud midagi karta, jäid nad köhale. 


«Olge mõistlik, mu kaunis Mabel, olge mõistlik!» hüüdis Muir. «Ärge kutsuge välja asjatut 
verevalamist! Kõigi 

Albioni* kuningate nimel, öelge, kes varjab ennast teie juures selles puutornis? Kes on see 
verejanuline olend? Siin on tegemist nõidusega ja meie kõigi hea nimi on sellesse asjasse segatud!» 

«Mis te õige ütleksite, mister Muir, kui näiteks Rajaleidja üksi moodustaks tolle nii tugeva kantsi 
garnisoni?» hüüdis Mabel, appi võttes kahemõttelisuse, mis antud olukorras oli vägagi vabandatav. 
«Mida arvavad teie prantsuse ja indiaani sõbrad tema laskeoskusest?» 

«Olge armuline õnnetute vastu, ilus Mabel, ja ärge segage kuninga teenreid (taevas õnnistagu teda 
ja kogu kuningakoda!) mitte ära kuninga vaenlastega! Kui Rajaleidja on tõesti palkmajas, siis las ta 
kõneleb. Me alustame siis läbirääkimisi otse temaga. Ta teab ju, et me oleme tema sõbrad ja et me 
usaldame teda, eriti mina, sest, nagu teada, on ta mu võistleja, võistlus õilsa hingega inimeste vahel 
on aga sõpruse tundemärk, sest sama naise austamine tõendab nende tunnete ja maitse ühtsust.» 

Rajaleidja sõpradering piirdus aga ainult kortermeistri ja Capiga, sest isegi prantsuse ohvitser, 
kes senini oli vapralt paigal püsinud, põrkas tagasi seda kohutavat nime kuuldes. Tõepoolest, see 
raudsete närvidega mees, kes oli juba nii kaua harjunud seesuguse erilise sõjapidamisviisi 
hädaohtudega, näis nii vähe soovivat jääda märklauaks «hirvetapjale», mis oli piirimaadel niisama 
kuulus kui Marlborough ** Euroopas, et ta ei pidanud põlastusväärseks varju pageda ja mõlemaid oma 
vangegi talle järgnema sundida. Mabel oli liialt rõõmus oma õnnestunud manöövri üle, et taga kurta 
oma sõprade lahkumist. Siiski jõudis ta saata onule läbi laskeava käesuudluse ning hüüda talle järele 
paar sõbralikku sõna, kui too aeglaselt ning vastumeelselt eemale sammus. 

Vaenlane näis seks korraks loobuvat rünnakukatsetest. Juuni, kes oli tõusnud läbi luugi katusele, 
kust avanes parem vaade saarele, teatas, et kogu salk olevat kogunenud saare kaugemasse, kaitstud 
ossa õhtust sööma ja et Muir ning Cap nautivat vaikides häid suutäisi, mida neile pakuti, otsekui 
poleks rieil ühtki muret hingel. See teade lohutas Mabelit ja ta hakkas taas mõtlema võimalustele, 
kuidas 

* Albion (keldi k.) — Suurbritannia vana nimi. 

**Marlborough (1650—1722) — Inglise riigimees ja väepealik; paistis Hispaania pärilussõjas 
silma rea võitudega. 

pääseda vaenlaste käest või kuidas vähemail teatada isale teda ähvardavast hädaohust. Ta ootas 
isa veel sel õhtupoolikul ja ta teadis, et iga kaotatud hetk võis otsustada tema saatuse. 

Kolm-neli tundi kulusid kui lennul. Saarel valitses taas hauavaikus. Päev käidus juba õhtusse, 
kuid Mabel polnud veel midagi otsustanud. Juuni valmistas alumisel korrusel lihtsat õhtueinet, 
Mabel ise aga ronis katusele, mis oli varustatud luugiga ja mille kaudu võis ronida hoone kõige 
kõrgemasse tippu. Siit avanes saarele parim vaade, kuigi seegi jäi veel piiratuks, sest puude ladvad 
takistasid mitmes kohas väljavaadet. Hirmunud tütarlaps ei söandanud end näidata, sest ta teadis 
küllaltki hästi, et mõni metslane võis oma taltsutamatus ägeduses talle kergesti kuuli pähe kihutada. 
Seepärast söandas ta ainult pea luugist välja pista ja uuris niiviisi õhtupoolikul mitu, mitu korda 
saare erinevaid juurdepääsuteid, nii nagu õde Anna uuris kord Sinihabeme * lossi ümbrust. 

Päike oli juba loojunud, paatidest polnud aga veel mingit teadet. Mabel läks veel kord katusele, et 
heita viimast korda pilk saarele. Ta lootis, et salkkond saabub pimeduses, mil lõksulangemise oht 
polnud nii suur kui päeval, pealegi olnuks siis võimalik isale tulega märku anda. Ta oli hoolikalt 
kogu horisonti uurinud ning tahtis juba tagasi tõmbuda, kui korraga üks uus objekt tema tähelepanu 
paelus. Saared asusid nii tihedas grupis üksteise lähedal, et nende vahel võis näha kuut kuni kaheksat 


erinevat kanalit või veeteed. Mabelile näis nüüd korraga, et ühel neist — sellel, mis oli kõige rohkem 
kaitstud ja kaldapõõsastega peaaegu täiesti varjatud — liugles puukoorest kanuu ja polnud kahtlust, 
et selles istus inimene. Kui see on vaenlane, mõtles Mabel, siis ei või see mingit häda teha, on see aga 
sõber, siis võib see kasulikuks saada. Niisiis lehvitas ta ruttu väikese lipuga, mille oli isa jaoks 
valmistanud. Ta tegi seda ettevaatlikult, et teda ei võidaks saarelt näha. 

Juba kaheksa või kümme korda oli ta seda oma signaali korranud, kuid tagajärjetult. Ta hakkas 
juba meelt heitma, kui talle äkki vastati mõla viibutamisega. Mees kanuus tõusis pooleldi püsti ja 
Mabel tundis selles ära—Tšingatšguki! Viimaks ometi sõber! Pealegi veel sõber, kes suutis ja kaht- 


* Rüütel Ch. Perrault' muinasjuttudes, kes olevat tapnud üksteise järel oma kuus naist, et karistada 
neid nende uudishimu pärast. 

lemata ka tahtis teda aidata. Nüüd sai Mabel taas julgust, ta tuju tõusis. Mohikaanlane oli teda 
näinud, järelikult pidi ta tema ara tundma, sest ta teadis, et Mabel koos sõjasalgaga siinkandis viibis. 
Polnud kahtlust, et niipea kui on pimedaks läinud, võtab ta tarvitusele kõik abinõud tema 
vabastamiseks. Et mohikaanlane oli teadlik vaenlase siinolekust, see ilmnes juba üksi tema suurest 
ettevaatlikkusest. Niisiis võis Mabel täiesti tema taibukusele ja osavusele loota. Peamiseks takis- 
tuseks oli nüüd Juuni. Vaatamata sümpaatiale tema vastu, tundis Mabel siiski liialt hästi tema truudust 
oma rahva vastu; ta teadis, et Juuni ei laseks mingil juhul vaenulikku indiaanlast palkmajja ega 
lubaks ka Mabelil sealt lahkuda, kuna see oleks võinud Noolepea plaanid nurja ajada. 

Oli möödunud juba pool tundi hetkest, mil Mabel märkas Suurt Madu. See oli kõige piinarikkam 
aeg Mabel Dunhami elus. Kõik pääsmisvahendid näisid olevat otse käeulatuses ja ometi libisesid 
need kõik tema haarde eest. Ta teadis, kui otsustav ja külmavereline oli Juuni, hoolimata kogu oma 
õrnusest ja naiselikkusest. Seepärast jõudis ta lõpuks, ehkki vastu tahtmist, otsusele, et polnud muud 
teed oma sihi saavutamiseks, kui seda ustavat sõbratari ja kaitsjat petta. Kaalul oli ju isa elu. 

Niipea kui oli pimedaks läinud, hakkas Mabeli süda tormilisemalt tuksuma. Üheainsa tunni 
jooksul muutis ta vähemalt tosin korda oma tegevusplaani. Ikka ja jälle oli Juuni tema suurima 
kimbatuse allikaks, sest Mabel ei teadnud, kuidas ta võiks kindlaks teha, kas Tšingatšguk on ukse 
juures, kuhu ta muidugi peagi pidi ilmuma, või kuidas pidi ta tema sisse laskma, ilma et tema valvas 
sõbratar seda märkaks. Aeg aga sundis kurelt otsustama, sest mohikaanlane võis iga hetk tulla ja taas 
ara minna, kui Mabel polnud valmis teda vastu võtma. Delavaaril oleks olnud ju väga kardetav 
pikemat aega saarel viibida. Pärast pikemat kaalutlemist läks ta oma sõbratari juurde ja ütles nii 
rahulikult, kui suutis: 

«Juuni, kas sa ei karda, et sinu omad nüüd tagasi tulevad ja katsuvad uuesti palkmaja süüdata, 
kuna nad arvavad ju, et Rajaleidja on siin?» 

«Ei, mitte seda arvama. Palkmaja hea — ei saa skalp võtma.» 

«Seda me ei või teada, Juuni. Nad ju peitsid ennast, kui ma neile ütlesin, et Rajaleidja on meie 
juures. 

«See hirm olema. Hirm ruttu tulema, ruttja ka minema. Hirm jooksma panema, tarkus panema 
tagasi tulema. Hirm sõjamees narriks tegema kui noor tüdruk.» 

Ja Juuni naeris, nagu naeravad noored naised, kui neil turgatab pähe mingi eriti naljakas mõte. 

«Ma siiski kardan seda, Juuni, ja sooviksin, et sa läheksid jälle katusele ja vaataksid järele, kas 
saarel midagi meie vastu ei sepitseta. Sa mõistad ju oma märkide järgi paremini kui mina, mida sinu 
rahvas kavatseb teha.» 

«Kui Liilia soovib, Juuni minema, aga Juuni hästi teadma, et punanahk magama — isa ootama. 
Sõjamees sööma, jooma, magama kogu aeg, kui võitlus mitte olema või sõjateed käima. Nüüd 
sõjamees magama.» 


«Annaks jumal, et see nii oleks! Aga mine siiski üles, armas Juuni, ja vaata hästi ringi. Hädaoht 
võib ka siis läheneda, kui me seda kõige vähem ootame.» 

Juuni tõusis ja hakkas katusele ronima, kuid peatus juba esimesel redelipulgal. Mabeli süda 
kloppis nii ägedalt, et ta kartis, et selle tukseid on kuulda. Talle näis, et tema sõbratar aimab tema 
tõelisi kavatsusi. See kartus oli osaliselt õige, sest indiaani naine oli tõesti seisatanud, et järele 
mõelda, kas ta mitte ei toimi ettevaatamatult. Algul välgatas talle pähe kahtlus, et Mabel tahab 
põgeneda, siis aga heitis ta selle kõrvale, sest ta teadis, et kahvanäol pole vahendeid saarelt 
lahkumiseks ja et palkmaja oli kõige kindlam kõht, mida ta võis leida. Tema järgmine mõte oli, et 
Mabel on avastanud mõne märgi oma isa lähenemisest. Ka see oletus kestis ainult hetke, sest Juuni oli 
kindel, et kui juba tema terane silm miagi ei märganud, siis ei märganud Mabel seda ammugi mitte. 
Selles suhtes oli ta Mabelist umbes niisamasugusel arvamisel, kui moedaam oma teenijatüdruku 
seltskondlikust lihvist. Kuna tal aga nüüd enarrr mingeid muid taolisi kahtjustusi pähe ei tulnud, siis 
hakkas ta pikkamööda redelist üles ronima. 

Hetkel, kui Juuni jõudis parajasti ülemisele korrusele, tuli Mabelile õnnelik mõte. Ta teatas sellest 
Juunile veidi rutakalt, kuid võimalikult loomulikul häälel: 

«Ma lähen alla,» ütles ta, «ja kuulatan ukse juures, niikaua kui sina oled katusel. Niiviisi oleme 
mõlemad valvel — üks üleval, teine all.» 

Ehkki Juuni arvas, et see oleks üleliigne ettevaatus — ta teadis küllalt hästi, et keegi ei saanud 
sisse tulla, kui seestpoolt kaasa ei aidatud, ja et neid väljastpoolt ei võinud 

märkamatult ähvardada ükski tõsisem hädaoht, pani ta selle ettepaneku Mabeli teadmatuse ja 
hirmu arvele ja kuna see ettepanek näis olevat siiras, võttis ta selle umbusuta vastu. Nii oli meie 
kangelannal nüüd võimalik alumisele korrusele minna, sel ajal kui tema sõbratar ronis katusele 
usus, et tal pole erilist põhjust kahvanägu silmas pidada. Vahemaa mõlema vahel oli nüüd 
vestlemiseks liialt suur, seepärast püüdis üks neist kolme-nelja minuti vältel ringi vaadata, niihästi 
kui seda pimedus lubas, kuna teine aga kuulatas ukse juures säärase pinevusega, otsekui oleks kuul- 
misvõime kõik teised meeled endasse neelanud. 

Juuni ei avastanud oma kõrgelt vaatluspostilt midagi tähelepanuväärset; sellises pimeduses oli 
muidugi võimatu midagi üldse näha. Seevastu pole aga kerge kirjeldada seda tunnet, mis valdas 
Mabelit, kui ta arvas kuulvat, et keegi koputas nõrgalt ning ettevaatlikult uksele. Täis kartust, et see 
kõik võis olla vaid eksitus ning samal ajal otse põledes soovist Tšingätšgukile märku anda, et ta on 
lähedal, hakkas ta tasase, väriseva häälega laulma. Vaikus oli sel hetkel nii sügav, et too arglik 
lõõritus kostis isegi katusele. Juuni hakkas otsekohe alla ronima. Samas kuuldus taas tasane koputus 
uksele. Mabel oli meeleheitel — ei tohtinud ju enam minutitki kaotada. Kuid lootus osutus siiski 
tugevamaks kui hirm: värisevate kätega hakkas ta riive lahti võtma. Juba siis, kui alles üks riiv oli 
eest ara lükatud, kuulis ta ülal Juuni mokassiinide samme. Teine aga läks lahti hetkel, kui Juuni oli 
juba alumise redeli keskel. 

«Mis sa teed?» hüüdis Juuni vihaselt. «Ära jooksma? Sina hull! Palkmaja maha jätma? Palkmaja 
hea!» 

Mõlemad käed haarasid tugevasti viimasest riivist, mis oleks kindlasti lahti tulnud, kui mitte tugev 
surve väljastpoolt poleks teda puusse surunud. Järgnes lühike kähmlus, ehkki kumbki pool ei 
tahtnud vägivalda tarvitada. Arvatavasti oleks võit siiski Juunile jäänud, kui mitte teine, jõulisem 
tõuge väljastpoolt poleks riivi välja surunud. Uks avanes ja oli näha, et sisse astus keegi mees. 
Mõlemad naised, ühtviisi ehmunud, tormasid redelist üles. Võõras sulges ukse, uuris algul hoolikalt 
läbi kogu alumise korruse ning ronis siis ettevaatlikult redelist üles. Juuni oli varem, niipea kui 
hämaraks .muutus, sulgenud alumise korruse laskeavad ning süüdanud küünla. Selles tuhmis valguses 
ootasid nüüd mõlemad naised hirmunult võõra ilmumist, kelle ettevaatlikke, kuia kindlaid samme 
nad selgesti kuulsid. 

Pole kerge öelda, kumb neist oli rohkem üllajatud, kui võõras luugist üles tuli ja nad temas 
Rajaleidja ara tundsid. 

«Jumal tänatud!» hüüdis Mabel, kes kõhe mõistis, et niisuguse kaitsjaga on palkmaja vallutamatu. 
«Oo, Rajaleidja, öeJge, mis on saanud minu isast?» 

«Seersant on seni terve ja võidukas, kuigi inimesele pole antud teada, millega see kõik kord lõpeb. 
Kas pole see mitte Noolepea naine, kes seal nurka poeb?» 

«Ärge rääkige temast niimoodi etteheitvalt, Rajaleidja! Ma võlgnen talle oma elu. Öelge, mis on 
juhtunud minu isa salgaga ja mispärast olete siin! Mina aga jutustan teile kõigist neist kõledatest 
sündmustest, mis juhtusid siin saarel.» 

«Selleks pole palju sõnu vaja, Mabel, sest sellele, kes harjunud indiaanlaste kuratlikkusega, pole 
vaja neid asju pikaltseletada. Kõik kukkus välja nii, nagu lootsime, sest Suur Madu oli luurel ja tema 
teatas meile juba kõik, mida aga süda soovis. Võtsime ara kolm paati, kihutasime sealt kõik 
prantslased välja ja vastavalt käsule uputasime kõik need paadid kanali kõige sügavamasse kohta. 
Ülem-Kanada metslastel veab sel talvel kaupadega kehvasti. Ka püssirohtu ja kuule saavad nad nüüd 
vähem kui tarvis usinatele küttidele ja agaratele sõjameestele. Meie aga ei kaotanud ühtki meest. 
Kellelgi pole isegi nahk marraskil. Muide, arvan, et vaenlasedki kannatasid üpris vähe. Ühe sõnaga, 
see oli vaid üks neid ekspeditsioone, mida Lundie armastab: palju kahju vaenlasele, vähe — endale.» 

«Ah, Rajaleidja! Ma kardan, kui major Duncan kogu seda kurba lugu kuuleb, siis on tal küll 
põhjust kahetseda, et ta üldse selle asja ette võttis.» 

«Ma tean, mida te mõtlete, ma tean seda, aga kui ma teile oma loo lõpuni jutustan, saate te sellest 
vahest paremini aru. Niisiis, niipea kui seersant nägi, et kõik läks õnnelikult, saatis ta minu ja Suure 
Mao kanuus ette, et me teataksime teile, kuidas kõik läks. Ta ise tuleb kahe paadiga järele — need 
on liiga rasked ega jõua enne hommikut pärale. Täna enne lõunat läksin ma Tšingatšgukist lahku. 
Me leppisime kokku, et läheneme saarele eri kanaleid mööda, et näha, kas tee on puhas. Sestsaadik 
pole ma pealikutenam näinud.» 

Seda kuulnud, jutustas Mabel, kuidas ta oli mohikaanlast näinud ja kuidas ta oli oodanud, et pealik 
palkmajja oleks tulnud. 

«Ei, ei, Mabel! Ükski korralik maakuulaja ei lähe kunagi müüride ega palkide taha varjule, 
niikaua kuita saab veel välja jääda ja seal midagi kasulikku ära teha. Ka mina poleks siia tulnud, 
Mabel, kui ma poleks mitte seersandile lubanud teid trööstida ja teie julgeoleku eest hoolitseda. Oh, 
kuidas mu süda valutas, kui ma täna seda saart uurisin! See oli tõesti raske tund, kui ma mõtlesin, et 
teiegi võiksite nende tapetute hulgas olla .. .» 

«Ja missugune õnnelik juhus hoidis teid küll otse saare juurde aerutamast ja vaenlase kätte 
langemast?» 

«Üks neist juhustest, Mabel, mis juhatab koeralegi kätte koha, kust hirve leida ja hirvele, kuidas 
koera käest pääseda! Ei, ei, need kuratlikud tembutused surnukehadega võivad petta küll viiekümne 
viienda rügemendi sõdureid ja ohvitsere, aga mitte mehi, kes oma elu metsades mööda saatnud. 
Tulin otse mööda kanalit, kus istus too silmakirjaks ülesseatud kalur. Kuigi need kelmid olid tolle 
vaesekese nii kunstipäraselt üles seadnud, ei olnud see siiski küllalt loomulik, et petta vilunud silma: 
tolle õngeritv rippus liiga kõrgel. Viiekümne viienda rügemendi mehed on siin Oswegol siiski 
õngitsema õppinud, 'kui nad seda ka kunagi varem pole osanud teha. Siis oli see mees veel liiga 
rahulik õngitseja kohta, kellel ei nakka. Aga meie ei lähene ju kunagi ühelegi paigale pknesi. Kord ei 
lähenenud ma terve öö jooksul ühele garnisonile, sest nad olid vahetanud tunnimehed ja need ei seis- 
nud enam endisel köhal. Ei Suur Madu ega mina lase ennast niisuguste kohmakate tükkidega sisse 


vedada. Arvatavasti olid need mõeldud šotlaste jaoks, kes on küll mõnes asjas kaunis kavalad, kuid 
sugugi mitte mingid nõiameistrid indiaani vigureid mõistma.» 

«Aga kas te arvate, et minu isa ja tema mehed võiksid end siiski petta lasta?» küsis Mabel rutfu. 

«Ei, Mabel, kui ma vaid suudan seda takistada. Nagu te ütlesite, on ka Suur Madu luurel, seega 
pn meil kahe-kordne—+õimalus talle sellest ohust ette teatada. Kahju ainult, et me ei tea, missugust 
teed mööda nad tulevad.» 

«Rajaleidja,» lausus pühalikult meie kangelanna, kellele surm pärast noid hirmsaid üleelatud 
sündmusi näis veelgi õudsemana, «Rajaleidja, te tunnistasite mulle oma armastust ... te avaldasite 
kord soovi mind naiseks võtta . ..» 

«Jah, ma julgesin sellest asjast tõepoolest kord kõnelda, Mabel, ja seersant ütles mulle alles 
hiljuti, et teie suhtute 

selleäse heatahtlikult, aga mina pole mees, kes hakkaks oma jälitamistega armastatut tüütama.» 

«Kuulake mind, Rajaleidja! Ma hindan teid ... ma austan teid .. . Päästke minu isa sellest kõledast 
surmast, ja ma langen teie ees põlvili! Siin on minu käsi pühalikuks pandiks minu truudusele, niipea 
kui teie seda nõudma tulete.» 

«Tänan teid, Mabel! Tänan teid! Kardan, et see on rohkem, kui ma olen ära teeninud. Veel enam, 
ma kardan, et ma ei oska seda hinnata nii, nagu peaksin. Seda pole siiski vaja selleks, et mind 
mõjutada seersanti aitama. Teen seda nagunii. Oleme ju temaga vanad sõbrad ja mitugi korda 
teineteise elu päästnud. Kardan ainult, Mabel, et sõprus isaga pole tütrele alati just kõige paremaks 
soovituseks.» 

«Teil pole tarvis muud soovitust kui teie oma teod, teie julgus ja teie ustavus. Minu mõistus 
kiidab heaks kõik, mida te teete ja ütlete, Rajaleidja, ja ma olen kindel, et ka süda järgneb ... ei, ta 
peab järgnema mõistusele.» 

«Oo, säärast õnne ma küll täna õhtul ei lootnud! Need on magusad sõnad, Mabel, aga neid poleks 
vaja olnud et sõbrale tema kõhust meelde tuletada. Aga muidugi ei vähenda need sugugi minu 
taotlusi.» 

«Nüüd mõistame me teineteist, Rajaleidja,» lisas Mabel kähedalt. «Ei maksa enam kaotada ühtki 
kallist silmapilku. Kas me ei saaks teie kanuusse minna ja isale vastu sõita?» 

«Ei, seda teed ma ei soovita. Siia võib tulla kahtkümmet teed mööda ja ma ei tea, missuguse tee 
just seersant valib. Usaldage Madu — tema oskab neist kõigist läbi vingerdada. Minu nõu on siia 
jääda. Selle maja palgid on alles toored, neid ei saa kergesti põlema süüdata, ja küll mina juba oskan 
seda kohta kaitsta ja põletamiskatseid tagasi lüüa, tulgu nad kas või terve suguharuga. Sellest 
kindlusest ei saa mind kogu irokeesi suguharu välja ajada, niikaua kui suudame seda tulest eemal 
hoida. Seersant on nüüd arvatavasti kuskil saarel laagris ega tule enne hommikut. Kui me siia 
jääme, vSime teda näiteks aegsasti püssipauguga hoiatada. Kui ta aga peaks otsustama metslasi 
rünnata — ja seda tema iseloomuga mees arvatavasti ka teeb — siis võib palkmaja väga kasulikuks 
saada. Ei, kui me tahame seersanti aidata, siis ütleb minu mõistus mulle: jää siia, kuigi meie endi 
põgenemine siit poleks just eriti raske asi.» 

«Jääme siia,» sosistas Mabel. «Jääme siis taeva pärast ja teeme kõik, mis võimalik, et päästa minu 
isa!» 

«Olen rõõmus, Mabel, et kuulen teid nii kõnelemas, sest soovin, et teie isa siit tublit toetust 
leiaks. Seniajani on ta auga oma kohuseid täitnud. Kui ta saaks vaid need nurjatud veel minema 
kihutada ja võiks auga taganeda, põletades palkmaja ja onnid, siis pole kahtlust, ei Lundie peaks teda 


selle eest meeles ja tasuks talle väärikalt. Ja-jaa, Mabel, me peame päästma mitte ainult seersandi 
elu, vaid ka tema hea nime.» 

«Keegi ei saa ju minu isa laita nende ootamatute sündmuste pärast siin saarel.» 

«Mine tea! Sõjaline kuulsus on väga ebakindel asi. Olen näinud delavaare põgenemas, kui nad 
väärisid rohkem au kui pärast mõnda võitu. Mees ei talita õigesti, kui ta sxob oma elu mingi 
kuulsusega, kõige halvem veel kui sõjalise kuulsusega. Ma tean vähe asundustest ja nende 
arvamistest, siin aga hindavad isegi indiaanlased sõjameest tema õnne järgi. Peaasi sõduri juures on 
ikka see, et ta ei laseks ennast kunagi peksta. Ma ei usu, et inimkond hakkab kunagi pikalt arutama, 
kuidas mõni lahing (võideti või kaotati. Mis minusse puutub, Mabel, siis mina olen võtnud endale reeg- 
liks põrutada vaenlasele, niipea kui teda näen, nii hästi kui saan, ja jääda võimalikult 
tagasihoidlikuks mistahes võidu korral. Mis puutub tagasihdidlfkkusse pärast kaotust, siis selle üle 
pole palju öelda, sest pole vist midagi alanda vamat siin ilmas kui peksasaamine. Pastorid 
gamnisonides jutlustavad palju alandlikust meelest, kui aga alandlikkus teeks kedagi kristlaseks, siis 
peaksid kuninga sõjasalgad pühakud olema, sest nad pole selles sõjas teinud palju muud, kui vaid 
lasknud end prantslastel peksta Fort du Ouesne'ist Ty'ni.» 


«Minu isa ei võinud aimata, et saare asukoht oli vaenlasele teada,» alustas Mabel uuesti. Ta 
mõtted keerlesid nüüd aina selle ümber, missugused võiksid toila hiljutiste sündmuste tagajärjed 
seersandile. 

«See on tõsi, ja ma ei taipa tõesti, kuidas prantslased võisid selle üles leida. Koht on ju hästi 
valitud. Isegi-sellele, kes seda teed mööda juba edasi-tagasi sõitnud, pole kerge asi seda jälle teida. 
Kardan, et siin on tegemist äraandmisega ... Ja-jaa, kindlasti on siin tegemist äraandmisega.» 

«Oo, Rajaleidja! On see tõesti võimalik?» 

«Pole midagi lihtsamat, Mabel, sest äraandmine on mõnele inimesele niisama loomulik kui söömine. 
Teate, kui minu ees on inimene, kel on suus aina ilusad sõnad, siis 

hakkan ma tema tegusid silmas pidama, sest kui inimene on aus ja otsekohene, siis laseb ta 
rääkidät tegudel, mitte keelel.» 

«Jasper Western ei kuulu niisuguste hulka!» hüüdis Mabel tuliselt. «Ei saa olla ausamat noormeest 
kui tema! Ja tema on küll kõige vähem see, kes ütleb üht ja mõtleb teist.» 

«Jasper Western! Selle poisi keel ja süda on alati õiges kohas! Ja arvamine, mille on omaks 
võtnud Lundie, kortermeister ja ka teie onu, on niisama vale nagu mõte, et päike paistaks öösi ja 
tähed päise päeva ajal. Ei, Jasperi aususe eest vastutan ma oma skalbiga või kui vaja ka oma ... 
püssiga.» 

«Tänan teid, Rajaleidja, tänan teid!» hüüdis Mabel, sirutades välja oma käe ja surudes kaaslase 
raudseid sõrmi tundehoos, mille tugevuses ta ise polnud kaugeltki teadlik. «Te olete nii suuremeelne, 
nii õilis!» 

«Ah, Mabel, kui see oleks tõsi, siis ei tohiks ma ihaldada säärast olevust nagu teie, vaid peaksin 
kosimise õiguse loovutama mõnele garnisoni isandale, kes teid väärib.» 

«Ei maksa täna õhtul enam sellest rääkida,» vastas Mabel surutud, peaaegu lämbunud häälega. 
«Nüüd, Rajaleidja, peame me mõtlema vähem endale ja rohkem oma sõpradele. Kuid ma rõõmustan 
"kogu südamest, et te usute Jasperi süütusse... Aga räägime nüüd millestki muust. Kas me ei peaks 
Juuni vabaks laskma?» 

«Mõtlesin juba selle naise peale. Poleks kuigi tark palkmajas oma silmad kinni panna, sel ajal 
kui tema silmad on lahti. Kui me paneksime ta ülemisse tuppa ja võtaksime redeli ära, siis oleks ta 
vähemalt meie võimuses.» 

«Ei, ma ei saa nii kohelda inimest, kes päästis minu elu. Kõige parem oleks lasta tal minna, sest 
ta on liiga hea minu vastu, et mulle kurja teha.» 


«Teie ei tunne seda tõugu, Mabel! Tõsi küll, ta pole täisvereline mingo, aga ta elab nende 
hulgustega koos ja küllap on ära õppinud ka mõne nende triki... Aga mis see siis on?» 

«Kostab nagu aerulöök. Mõni paat tuleb vist mööda jõge.» Rajaleidja sulges luugi, mis viis 
alumisse ruumi, et Juuni põgenemist takistada, kustutas küünla ja ruttas ühe laskeava juurde. Mabel 
vaatas uudishimust hinge kinni pidades üle tema õ!a. Möödus kaks või kolm minutit ja sel ajal kui 
teejuhi silm hakkas juba väljas asuvaid objekte ähmaselt seletama, olid kaks paati mööda vuhisenud 
ja kihutanud 

tavalisele maandumisplatsile, umbes viiekümne jardi kaugusel palkmajast. Pimeduse tõttu polnud 
võimalik rohkem näha. Rajaleidja sosistas vaid Mabelile, et uued saabujad võisid olla niisama 
hästi vaenlased kui sõbrad, sest tema arvates ei võinud Mabeli isa nii vara saabuda. Nüüd nägid nad, 
et salk mehi lahkus paatidest, ja siis kostis kolm valjut ingliskeelset hurraa-hüüdu, mis ei jätnud enam 
mingit kahtlust, et saabujad olid omad. Rajaleidja hüppas luugi juurde, tõstis selle üles, libises 
redelit mööda alla ja asus sellise tõsidusega ust riivist lahti päästma, mis tõendas, kui kardetavaks 
ta pidas olukorda. Mabel järgnes talle, kuid ta pigem takistas kui abistas Rajaleidjat selle tegevuses. 

Nad jõudsid alles üheainsa riivi lahti lükata, kui juba kõlas kogupauk. Hinge kinni pidades 
seisid nad seal veel ärevas teadmatuses, kui juba kajas indiaanlaste sõjakisa kõikjal ümbritsevais 
tihnikuis. Viimaks ometi oli uks lahti ja Rajaleidja ning Mabel tormasid välja. 

Kõik oli vajkne. Kui aga Rajaleidja oli ligi pool minutit kuulatanud, arvas ta paatide lähedalt 
kuulvat lämbunud oigamist. Kuid tuule kohin ning lehtede kahin segasid kuulamist sedavõrd, etta ei 
olnud selles päris kindel. Mabel aga, haaratud hirmust ning murest, ruttas temast mööda suunas, mis 
viis otse paatide juurde. 

«See ei lähe, Mabel,» lausus Rajaleidja tõsise, kuid vaikse häälega, haarates tema käsivarrest. «Seda 
ei tohi te teha, see oleks kindel surm ja ei tooks kasu kellelegi. Peame palkmajja tagasi minema.» 

«Isa! Minu vaene hea isa on tapetud!» hüüatas tüdruk meeleheites, kuigi harjunud ettevaatus 
sundis teda isegi sel talumatult raskel hetkel tasa rääkima. «Rajaleidja, kui te mind armastate, siis 
laske mind ometi mu kalli isa juurde!» 

«See ei lähe, Mabel. Imelik, et kõik vaikivad ja et paatidest vastu ei.lasta. Mina aga jätsin oma 
«hirvetapja» palkmajja! Aga mis käsu olekski püssist, kui kedagi pole 
näha.» 

Rajaleidja hoidis Mabelit kogu aeg tugevasti käest, kuid tema terav silm rändas samal ajal 
vahetpidamata hämaruses ringi ja äkki tabas see viit-kuut tumedat kogu, kes katsusid küürakil temast 
mööda hiilida — kahtlemata selleks, et ära lõigata nende taganemisteed palkmajja. Haaranud 
Mabeli nagu lapse oma kätele, õnnestus kütil äärmise jõupingutusega palkmajja jõuda. Tagaajajate 
sammude müdin 

kostis otse tema kannul. Pannud oma kalli kandami maha, pööras ta ringi ning sulges kähku ukse. 
Vaevalt oli ta ühe riivi kinni jõudnud panna, kui massiivset ust vapustas tõuge, mis ähvardas ta 
hingedelt lõhkuda. 

Mabel läks ülemisele korrusele, Rajaleidja aga jäi alla valvama. Meie kangelanna oli seisundis, 
kus keha tegutseb 'iseseisvalt, näiliselt ilma vaimu kontrollita. Mehaaniliselt süütas ta küünla (nagu 
tema sõber oli soovinud) ning tuli sellega taas alla. Niipea kui küünal oli Rajaleidja käes, uuris too 
hoolikalt ruumi läbi, et veenduda, kas keegi polnud end kindlusesse peitnud. Kui ta oli kindlaks 
teinud, et tal polnud vaenlast seljataga, käis ta järgemööda kõik korrused läbi. Tulemuseks oli kindel 
teadmine, et peale tema ja Mabeli polnud palkmajas kedagi, sest Juuni oli välja lipsanud. Kui ta oli 
täiesti veendunud selles olulises punktis, tuli ta taas Mabeli juurde, pani küünla maha ja enne kui 
istet võttis, vaatas üle «hirvetapja» süüterohu. 


«Meie kõige halvemad kartused on täide läinud,» lausus Mabel, kellele näis, et ta viimase viie 
minuti jooksul oli rohkem üle elanud kui kogu oma senise elu kestel kokku. «Minu kallis isa ja kogu 
tema sõjasalk on tapetud või vangi langenud!» 

«Praegu me seda veel ei tea. Hommikul saame kõik teada. Ma ei usu, et asi on nn kaugel, muidu 
kuuleksime me maja ümber nende mingo-lurjuste võidukisa. Ühes asjas võime aga siiski kindlad 
olla: kui vaenlane on meid tõesti üle trumbanud, siis kutsub ta meid varsti allaandmisele. Skvoo 
rääkis neile meie olukorrast. Nad teavad küllalt hästi, et niikaua kui «hirvetapja» veel oma kuulsust 
väärib, ei saa nad päeval maja põlema pista, öösel aga ei lase nad end kaua oodata!» 

«Pidage .. . Ma kuulen oigamist...» 

«See on vaid ettekujutus, Mabel. Kui inimene, iseäranis naisterahvas muutub pelglikuks, mõtleb ta 
tihti välja asju, mida tegelikult pole olemas. Tundsin isegi niisuguseid, kes uskusid, et unenägudeski 
on tõtt...» 

«Ei, see pole ettekujutus, seal all on kindlasti keegi, kes ..vaevleb valus.» 

Ka Rajaleidja pidi nüüd möönma, et Mabeli ülitundlikud meeled polnud teda petnud. Kuid ta 
manitses neiut, et too oma tunded alla suruks ning tuletas talle meelde, missuguseid riukaid metslased 
on harjunud appi võtma, et vaid oma sihti saavutada ja seepärast olevat väga tõenäoline, et too 

oigamine oli teeseldud selleks, et neid palkmajast välja meelitada või vähemalt mõjutada ust 
avama. 

«Oh ei, ei!» sosistas Mabel rutakalt. «Selles hääles pole vigurdamist, sellest kostab kui mitte 
kehaline, siis hingeline valu. See on nii kõhutavalt loomulik!» 

«Noh, kas seal on sõber või mitte, seda saame me varsti teada. Peitke küünal, Mabel! Ma räägin 
selle isikuga läbi laskeava.» 

Isegi selleks lihtsaks tegevuseks oli Rajaleidja arvamuse ja kogemuste järgi ettevaatust vaja, sest 
ta teadis, et muretud olid surma saanud ainult sellepärast, et nad ei pannud küllaldaselt tähele seda, 
mis ebateadlikele näis üleliigse ettevaatusabinõuna. Ta ei surunud nägu mitte otse ava vastu, aga 
siiski nii ligidale, et teda võidi kuulda, ilma et tal oleks tarvitsenud häält tugevdada. 

«Kes seal on?» küsis Rajaleidja, kui kõik oli seatud nii nagu vaja. «On seal mõni kannataja? 
Kui ta on sõber, siis rääkigu julgesti ning lootku meie abile.» 

«Rajaleidja!» vastas hääl, kelles kõnetatu ja Mabel tundsid otsekohe ara seersandi. «Rajaleidja, 
jumala pärast, öelge mulle, mis on saanud minu tütrest?» 

«Isa, ma olen siin! Olen elus ja terve! Oo, annaksin kõik, kui sinugagi samuti oleks!» 

Mabel ja Rajaleidja kuulsid selgesti tänusõnu, kuid need segunesid valuoigega. 

«Minu kõige halvemad eelaimused on täitunud!» sõnas Mabel mingi rahuliku meeleheitega. 
«Rajaleidja, me peame isa palkmajja tooma, kui me sealjuures ka kõik kaalule paneme!» 

«See on loomulik, see on looduse seadus. Rahunege, Mabel, ja püüdke olla külmavereline. Kõik, 
mida inimene suudab, peab teie isa heaks sündima. Ma palun teid ainult, olge rahulik.» 

«Ma olengi rahulik, Rajaleidja. Kunagi oma elus pole ma olnud rahulikum ja tasakaalukam kui 
praegu. Kuid ärge unustage, kui kallis on nüüd iga hetk! Taeva pärast, mis teeme, seda tehkem 
viivitamata!» 

Rajaleidjat hämmastas Mabeli hääle kindlus ja ta laskis end võib-olla veidi petta tollest sunnitud 
rahust ja näilisest enesevalitsemisest. Igatahes ei pidanud ta edasisi seletusi vajalikuks, vaid läks 
kõhe' alla ja hakkas ust riivist lahti võtma. Ta tegi seda oma tavalise ettevaatusega, kuid hetkel, kui 
ta ukse veidi paotas, tundis ta sellel nii ootamatult 

tugevat survet, et oleks selle peaaegu uuesti kinni löönud. Heitnud aga pilgu läbi prao, laskis ta 
selle siiski lahti vajuda. Seersant Dunhami keha, mis oli ukse vastu toetunud, kukkus poolenisti 
majja. Rajaleidjal kulus ainult hetk sõbra keha majja tõmbamiseks ning riivide ettelükkami-seks. 
Nüüd võisid nad takistamatult pühenduda haavatu eest hoolitsemisele. 

Mabel käitus selle raske stseeni kestel mingi ebaloomuliku energiaga, mida naissugu tihti 
avaldab oma tegutsemisärevuses. Ta tõi küünla, niisutas isa kuivanud huuli veega, aitas Rajaleidjat 
isale õlgedest aset korraldada ning 
kokkupandud riideid padjaks seada. Seda kõike tegid nad tõsiselt ning vaikides. Mabeli silmist ei 
voolanud isegi ühtki pisarat, enne kui ta kuulis, et isa teda sosinal õnnistas õrna hoolitsuse eest. 
Mabel oli isa seisukorra kohta kogu aeg ainult oletusi teinud, Rajaleidja aga oli rohkem seersandi 
kehalisele «olukorrale tähelepanu pööranud. Ta oli kindlaks teinud, et kuul oli läbi haavatu keha 
tunginud. Ta tundis sedalaadi haavu küllalt hästi, seepärast'oli ta kindel, et 
seersandil oli vähe elulootust, kui tal seda üldse oli. 


XXIV PEATÜKK 


Sa võta minu pisarad, 
sest palsamit sa nendest saad. 
Ma vere annaks südamest, 


et aidata sind hädadest! 
Moore 


Sellest hetkest, kui küünal toodi, ei tõstnud seersant Dunham enam silmi oma kaunilt tütrelt. 
Ainult korraks heitis ta vaid uuriva pilgu palkmaja uksele, et veenduda, kas see on ka küllalt 
vastupidav (ta lebas alumisel korrusel, sest polnud võimalik teda ülemisse ruumi viia), siis aga 
otsisid tema silmad taas Mabeli armsat nägu. — Kui eluküünal juba kustumas, annab armastus veel 
jõudu. Alles siis hakkame me õieti hindama kõike maist, kui teame, et me seda enam iialgi ei näe. 

«Jumal tänatud, mu laps! Sina vähemalt oled pääsenud nende mõrtsukate käest...» lausus ta kindla 
häälega, otsekui polekski ta enam valu ega piina tundnud. «Jutusta mulle nendest kurbadest 
sündmustest, Rajaleidja.» 

«Oh, seersant! See oli tõesti kurb lugu, nagu sina ütled. Arvan, et siin on tegemist äraandmisega 
ja et vaenlasele näidati kätte saare asukoht. Minu arvates on see nüüd niisama kindel kui see, et 
palkmaja on veel meie käes, aga...» 

«Major Duncanil oli õigus!» katkestas teda Dunham, pannes käe sõbra käevarrele. 

«Mitte selles mõttes, nagu sina seda arvad, seersant! Ei, mitte sellest vaatepunktist... vähemalt 
minu arvates mitte. Ma tean küll, et loomus on ju nõrk... inimloomus muidugi, ja et seepärast ei 
tohiks keegi meist sellega kiidelda, o!gu ta siis punane või valge, aga minu arvates pole piiril usta- 
vama südamega noormeest kui Jasper Western.» 


«Tänan teid! Tänan teid nende sõnade eest, Rajaleidja!» pahvatas Mabel hinge põhjast. 
Pisaratevool ta silmist tun- 

nistas, kuivõrd tormilised olid ta tunded. «Tänan teid, Rajaleidja! Vapper ei jäta kunagi maha 
Vaprat ega aus ausat!» 

Isa silmad viibisid murelikult tütre näol, kuni see peitis näo põlle sisse, et oma pisaraid varjata. 
Siis peatus seersandi pilk uurivalt Rajaleidja karmidel näojoontel. Sealt paistis aga tavaline 
avameelsus ning ausus ja seersant andis kütile märku, et ta jätkaks. 

«Sa mäletad, kus Suur Madu ja mina sinust lahkusime, seersant,» jätkas Rajaleidja, «seepärast pole 
mul vaja midagi rääldda sellest, mis juhtus varem. Nüüd on küll juba hilja seda kahetseda mis 
möödas ja otsas, kuid ma usun siiski, et kui ma oleksin paatide juurde jäänud, poleks seda juhtunud. 
Teised muidugi võivad olla niisama head teejuhid» nagu mina — ja ma ei kahtle, et nad seda on —, aga 
loodus ei jaga siiski oma ande ühtlaselt ja seepärast on häid juhte ja on ka paremaid. Küllap vist 
vaene Gilbert, kes minu asemele asus, pjdi oma vea eest kallilt maksma.» 

«Ta langes minu kõrval,» vastas seersant kurva, vaikse häälega. «Meie kõik oleme tõesti oma 
vigade pärast kanna-tanud.» 

«Ei, ei, seersant! Ma ei tahtnud sind hukka mõista! Keegi pole paremini mehi käsutanud, kui, sina 
sellel sõjaretkel. Kunagi pole ma näinud toredamat flankeerimist, ja see, kuidas sa oma paadiga 
nende haubitsa ara võtsid, oleks isegi Lundie'le võinud õppetunni anda.» 

Seersandi silmad haldasid särama ja tema ilmesse tekkis isegi võidurõõmu. 

«Jah, see polnud tõesti halvasti tehtud, mu sõber,» kostis ta. «Pealegi vallutasime me 
tormijooksuga nende palkidest brustveri. *» 

«See oli suurepäraselt tehtud, seersant, kuigi ma kardan, et kui saame teada kogu tõe, on need 
lurjjased oma haubitsa jälle tagasi võtnud. Noh, aga sest pole midagi. Ole vapper, seersant, ja katsu 
unustada kõik, mis on vastumeelt ja mõtle ainult sellele, mis sulle määratud. See on praegu sinu jaoks 
kõige õigem filosoofia ja kõige õigem usk. Kui vaenlane saigi oma haubitsa jälle kätte, siis järelikult 
oli see saatuse poolt nii ette määratud ja meie ei saa sinna midagi parata. Palkmaja aga pole nad veel 
kätte saanud ja tõenäoliselt nad sefla ei saagi, kui nad teda just öösi põlema ei pista. ... Niisiis, Suur 
Madu ja mina lahkusime teineteisest 


Brustver — vall kaitseks vaenlase kuulide vastu. 

jõel, umbes kümme miili allavoolu, sest pidasime targemaks isegi sõbralikule laagile mitte ilma 
ettevaatuseta läheneda. Mis on saanud Tšingatšgukist, seda ma ei tea, kuigi Mabel ütleb, et ta pole 
kaugel. Ma olen kindel, et õilsameelne delaaar täidab oma kõhust, olgugi et me teda praegu veel 
kuskil ei näe. Pane tähele, seersant, veel enne kui see asi lõpeb, kuuleme me temast mõnel otsustaval 
silmapilgul. Jah, Suur Madu on tõesti tark ja vahva pealik ja iga vfflge mees võiks tema andeid 
kadestada, ehkki peab tunnistama, et tema püss pole just nii täpne kui «hirvetapja». ... Noh, hüva, kui 
jõudsin saare lähedale, märkasin, et kuskil pole näha suitsu. See sundis mind ettevaatlikkusele, sest 
teadsin, et viiekümne viienda rügemendi mehed pole nii kava-lad, et seda märki peita. Niisiis juba 
seegi asjaolu tegi mind ettevaatlikumaks, kui aga mulle puutus silma veel see järeleahvitud õngitseja, 
kellest ma juba Mabelile jutustasin, siis olid mulle kõik nende põrgulikud kunstid selged otsekui 
kaardi peal. Pole vist tarvis sulle öelda, seersant, et Mabel oli minu esimene mõte ja et niipea kui 
tegin kindlaks, et ta on palkmajas, tulin siia, et temaga koos elada või surra.» 

Isa heitis tütrele rahuloleva pilgu. Mabel aga tundis südames otse ängistust: ta tundis, et hetkel, 
mil ta oleks pidanud mõtlema ainult isast, erutasid teda hoopis teised mõtted. Kui isa sirutas käe, 


haaras Mabel sellest ning suudles seda. Siis langes ta isa kõrvale põlvili ja puhkes nii äge-dasti nutma, 
otsekui oleks ta süda tahtnud lõhkeda. 

«Mabel!» lausus seersant kindlalt. «Jumala tahe peab sündima. Pole mõtet püüda petta ennast ega 
mind. Minu tund on tulnud ja mulle on troostiks, et suren kui sõdur. Küll Lundie hindab mind 
õiglaselt, sest meie hea sõber, Rajaleidja, teab, mis sai tehtud ja kuidas kõik juhtus. Ega sa pole 
unustanud meie viimast kõnelust?» 

«Oh, isa! Kindlasti on ka minu tund lähedal!» hüüdis Mabel, kes tundis, et surm oleks talle sel 
hetkel kergem. «Mul pole lootust põgeneda ja Rajaleidja teeks hästi, kui ta lahkuks.meist niipea kui 
saab ja viiks kurvad uudised garnisoni.» 

«Mabel Dunham,» ütles Rajaleidja etteheitvalt, haarates aga samas õrnalt tema käe. «Seda ma 
pple ara teeninud. Ma tean, et olen metsik, harimatu, kohmakas ...» 

«Rajaleidja!» 

«Hea küll, hea küll, unustame selle! Te kindlasti ei mõelnud seda nii, te ei võinud seda mõelda ... 
Praegu on asjata 

rääkida põgenemisest, sest me ei saa seersanti siit ara viia. Palkmaja tuleb kaitsta, maksku, mis 
maksab. Võibolla et Lundie on saanud sõnumeid meie suurest õnnetusest ja saadab sõjasalga, kes 
lõpetaks piiramise.» 

«Rajaleidja! Mabel!» lausus seersant niivõrd tugevasti valuga võideldes, et külm higi kattis tema 
laupa. Tulge mõlemad minu juurde. Ma loodan, et te mõistate teineteist?» 

«Isa, ara räägi sellest enam! Kõik sünnib nii, nagu sina seda soovid.» 

«Jumal tänatud! Anna mulle oma käsi, Mabel!... Rajaleidja, võta see! Rohkem ei saa ma sinu 
heaks enam teha, kui vaid oma .tüdruku sulle anda. Ma tean, sinust saab talie hea mees. Ärge lükake 
oma abiellumist edasi. Veel sügise lõpul tuleb forti vaimulik, las ta laulatab teid kohe. Minu nääl, 
kui ta on veel elus, tahab muidugi oma laevale tagasi minna ja siis. jääks mu laps ilma kaitseta. 
Mabel, sinu tulevane mees oli minu sõber ja ma loodan, et see on sulle troostiks.» 

«Jäta see asi minu hooleks, seersant,» lausus Rajaleidja vahele. Ma olen kindel, et kõik läheb nii, 
nagu minema peab.» 

«Jah, nüüd panen ma küll kõik lootused sinu peale, mu truu sõber ja ma annan sulle voli talitada 
kõiges nii, nagu sa ise talitaksid ... Mabel, mu laps ... ulata mulle vett... Sa ei kahetse kunagi seda 
ööd. Annan sulle oma õnnistuse, .laps! Jumal õnnistagu ja kaitsku sind!» 

See õrnus liigutas tundlikku Mabelit kirjeldamatult. Talle tundus sel hetkel, nagu oleks tema 
«tulevane ühendus Rajaleidjaga saanud pühitsuse, mida ei suutnud pühamaks muuta.ükski kiriklik 
tseremoonia. Siiski lasus tema südamel mäeraskune koorem ja talle näis, et ta pleks olnud õnnelik, kui 
oleks saanud surra. 

Mitu minutit ei lausunud keegi sõnakestki, siis aga jutustas seersant katkendlike sõnadega sellest, 
mis oli juhtunud sestsaadik, kui Rajaleidja ja Suur Madu olid temast lahku läinud. Tuul oli 
muutunud soodsamaks ja selle asemel, et jääda laagrisse'ühele saarele, nagu oli tema esialgne kavat- 
sus, oli ta otsustanud sõitu jätkata, et ööseks baasi jõuda. Ta arvas, et vaenlane poleks märganud 
nende lähenemist ja et suurem õnnetus oleks jäänud tulemata, kui nad mitte poleks ühe lähedase 
neeme juures liivale jooksnud. Meeste käratsemine paadi lahtipäästmisel oli aga ilmselt nende 

lähenemisest märku andnud ja võimaldas vaenlasel rünnakuks valmistuda. Nad olid maandunud, 
ilma et neil oleks hädaohust vähimatki aimu olnud, kuigi olid olnud üllatatud, et ei näinud vahimeest. 
Nad olid oma relvad paati jätnud, et kõigepealt seljakotid ja toiduained maale tuua. Siis aga sattusid 


nad korraga nii lähedase tule alla, et pimedusele vaatamata oli peaaegu iga lask surmav. Kõik sõdu- 
rid langesid kui niidetult, kaks-kolm neist tõusid siiski pärastpoole ja kadusid. Neli või viis tapeti kas 
samas või surid mõni minut hiljem. Mingil teadmata põhjusel polnud vaenlased skalpide järele 
tormanud, nagu see neil tavaliselt kombeks. Seersant oli langenud koos teistega ja kuulnud maha 
vajudes Mabeli häält, kui see palkmajast välja tormas. Mabeli meeletu appihüüd oli äratanud temas 
kõik isalikud tunded ja andnud talle jõudu maja ukseni roomata, kus ta end palkide najal püsti ajas, 
nagu juba ülal kirjeldatud. 

Pärast seda lihtsat seletust oli seersant nii väsinud, et ta vajas rahu. Mabel ja Rajaleidja jälgisid 
tema vähimatki soovi ning vaikisid samuti mõnda aega. Rajaleidja käsutas seda aega selleks, et 
uurida läbi laskeavade ümbrust ning kontrollida vintpüsside seisukorda, mida leidus siin umbes 
tosina ümber, sest sõdurid, kes tollest ekspeditsioonist osa võtsid, olid kasutanud ainult oma 
rügemendi musketeid. Mael aga ei lahkunud hetkekski isa kõrvalt ja kui ta hingamise järgi arvas, et 
isa on uinunud, laskus ta tema kõrvale põlvili ning palvetas. 

Ligi pool tundi kestis too pühalik ning sügav vaikus. Ainult aeg-ajalt kuuldus peakohal Rajaleidja 
vaikseid samme või püssikolksatust — kütt oli tegevuses relvade järelevaatamisega. Siis aga sai taas 
võimust ääretu rahu, mida ei seganud miski muu, kui vaid haavatud seersandi raske hingamine. 

Mabel igatses nii väga kõnelda isaga, kelle ta pidi peagi kaotama, kuid siiski ei tahtnud ta 
häirida tema und. Ent Dunham ei maganud. Ta oli seisundis, mil elu kaotab inimese silmis kõik 
oma võlud, illusioonid ja võimu ja mil tundmatu tulevik oma oletuste, ilmutiste ning mõõtmatuseg? 
täidab tema hinge. Oma elulaadi kohta oli ta olnud moraalne mees, kuid ta oli vähe mõelnud sellele 
ülitähtsale hetkele. Kui tema kõrvus oleks helisenud sõjatärin, oleks ta kui uljas kangelane oma 
viimsele tunnile vastu läinud, siin aga, selles peaaegu tühjas majas, kus teda ei virgutanud 

ükski heli, kus ei kõlanud ükski üleskutse, ei õhutanud võidulootused, hakkasid asjad paistma oma 
õigetes värvides ja kõik maine õiges valguses. Ta oleks andnud ei tea mis hingepalve eest, kuid ta ei 
teadnud, kust seda otsida. Ta mõtles Rajaleidjale, kuid tal polnud usku tema teadmistesse; ta 
mõtles Mabelile, aga niisugune abipalve tütrele näis talle looduse pahupidi pööramisena. Alles nüüd 
tundis ta kogu oma isaliku vastutuse suurust. Tema peas vilksatas selgesti mõte sellest, kuidas ta oli 
täitnud oma kohustusi emata lapse vastu. 

Sellal kui tema hinge taolised mõtted koormasid, kuulis Mabel, kes jälgis vähematki muudatus! 
isa hingamises, ettevaatlikku koputust uksele. Oletades, et see võis olla Tšin-gatšguk, tõusis ta üles, tegi 
lahti kaks riivi, kuid enne kui kolmanda lahti tõmbas, küsis, kes seal on. Vastuseks kõlas onu hääl, 
kes anus, et teda otsekohe sisse lastaks. Hetkegi kõhklemata lükkas Mabel riivi eest ara ja Cap tuli 
sisse. Vaevalt oli ta üle läve astunud, kui Mabel taas ukse sulges — hädaoht oli ta ettevaatlikuks 
muutnud. 

Karmil meremehel olid pisarad ligi, kui ta nägi oma õemehe seisukorda ning veendus, et Mabel 
oli pääsnud, nagu tema isegi. Enda ilmumise kohta seletas ta, et teda olevat hooletult valvatud, 
valvuritele.olevat jäänud mulje, et tema ja kortermeister magavad, uimastatuna vägijookidest, mida 
neid sunniti jooma, et neid eeloleva võitluse ajal vagusana hoida. Muir oli magama jäänud või 
vähemalt teeselnud magamist, Cap aga oli rünnaku kära ajal tihnikusse jooksnud, sealt Rajaleidja 
kanuu leidnud ja alles nüüd oli tal õnnestunud jõuda palkmaja juurde, kuhu ta oli tulnud kavatsusega, 
et veeteed kaudu koos oma õetütrega põgeneda. Pole vist mõtet öelda, et ta muutis seda oma plaani, 
kui nägi, missuguses seisukorras oli tema õemees ja kui ta leidis, et nende praegune asukoht oli 
küllaltki kindel. 

«Kui peaks kõige halvem juhtuma, master Rajaleidja,» ütles ta, «siis peame allaandmise märgiks 
lipu heiskama — see annab meile õiguse armuandmisele. Kuid meie väärikus nõuab, et me mitte 
kohe alla ei anna. Lipu heiskame alles siis, kui leiame, et on kõige parem aeg sobivate tingimuste 
arutamiseks. Oleks hea olnud, kui Muir oleks niisamuti talitanud, kui «me nende sellide kätte vangi 


langesime, keda teie hulgusteks nimetate. See on tõesti nende õige nimi, sest nurjatumaid hulguseid 
pole ma iial maapeal näinud.» 

«Noh, nüüd olete te nende iseloomu tuntlma õppinud,» katkestas teda Rajaleidja, kes oli alati päri 
nendega, kes kirusid mingosid või kütsid tema sõpru. «Kui te delavaaride kätte oleksite sattunud, siis 
oleksite te alles vahet näinud.» 

«Oh, minu arust on nad kõik ühesugused lurjused, vaata eest või tagant, välja arvatud muidugi 
meie sõber Suur Madu, kes on indiaanlase kohta päris džentlmen ... Noh, kui need metslased meid 
siis ründasid ja kapral McNalbi ja tema mehed nagu kodujänesed maha nottisid, pugesime me 
leitnant Muiriga varju ühte koopasse — neid leidub siin saarel kaljude vahel päris palju — ja 
istusime siis seal nagu kaks lastitud veinivaati laeva kaubaruumis, kuni toidupuudus meid välja ajas. 
Peab küll ütlema, et toit on inimloomuse vundament. Tahtsin, et kortermeister oleks läbirääkimisi 
alustanud, sest nii vilets kui see meie kindlus seal ka polnud, oleksime seal oma paar tundi vastu 
pannud, tema aga ütles sellest ara põhjusel, et need kelmid ei pidavat sõna, kui mõni neist meie kuuli 
läbi haavata saavat. Olin siis nõus lipu langetamisega ja seda kahel põhjusel, esiteks sellepärast, et 
meie kohta võidi öelda, et me tegelikult olimegi juba alla andnud, sest tekilt alla laevaruumi 
jooksmist loetakse harilikult laevast loobumiseks, ja teiseks sellepärast, et meil oli vaenlane kõhus, 
kes kippus koledamalt kallale kui vaenlane-tekil. Nälg on üks kuradima vastik asjaolu, seda peab 
küll igaüks tunnistama, kel kõht nelikümmend kaheksa tundi pilli löönud.» 

«Onu,» sõnas Mabel kaeblikult ja etteheitvalt. «Minu vaene isa on väga raskesti haavatud.» 

«Tõsi, Mabel. See on tõsi jah. Lähen õige istun tema juurde ja trööstin teda, nii hästi kui oskan. 
Kas riivid on hästi kinni pandud, tüdruk? Sest niisugusel juhul peab vaim olema rahulik ja 
segamata.» 

«Usun, et oleme kaitstud kõige eest, välja arvatud see raske saatuselöök.» 

«Hästi, Magnet. Mine siis ülemisele korrusele ja katsu ennast kokku võtta, aga Rajaleidja las 
jookseb masti ja uurib väljavaadet saalingult.» 

Kuigi Mabelil polnud üldse mõttessegi tulnud, 'et onu võiks anda usulist troosti surivoodil 
olijale, pidas ta siiski seda soovi sündsaks ja nõustus. Ka Rajaleidja oli juba katusele roninud. Nii 
jäid siis sugulased nüüd omavahele. Cap istus seersandi kõrvale ja mõtiskles tõsiselt tolle kurva 
kohustuse üle, mis seisis tal ees. Järgnes paar minutit vai- 

kust: meremees tegi mõttes kokkuvõtte oma kavatsetud kõne sisust. 

«Pean ütlema, seersant Dunham,» alustas Cap lõpuks talle omasel veidral viisil, «et see õnnetu 
sõjaretk oli kuidagi halvasti korraldatud ja et nüüd on olukord, kus tuleb kõnelda tõtt ja ainult tõtt. 
Pean oma kohuseks seda selge sõnaga välja öelda. Ühe sõnaga, selles suhtes ei saa küll kaht 
arvamist olla, sest kuigi olen meremees ja mitte sõdur, näen minagi mitut viga, mille leidmiseks pole 
suuremat eelharidust vaja.» 

«Mis teha, vennas Cap,» vastas seersant nõrga häälega. «Mis juhtunud, see juhtunud ja nüüd on 
juba liiga hilja seda heaks teha.» 

«Täiesti õige, kulla Dunham, aga kahetseda pole kunagi liiga hilja. Seda ütleb ju pühakiri. Ma 
olen alati kuulnud, et kahetsuse silmapilk on see kõige kallim silmapilk inimese elus. .Nii et, kui sul 
on midagi hinge peal, siis too aga lagedale — sa tead ju, et olen su sõber. Olid mu lihase õe mees, 
vaene väike Magnet aga on minu lihase õe tütar. Oled sa elus või surnud, mina pean sind alati oma 
vennaks. Tuline kahju, et sa ei jäänud paatidega taha ega saatnud maakuulamiseks üht kanuud 


«ette!, Sel juhul oleks sinu au puutumata jäänud ja kogu see õnnetus oleks ara hoitud. Noh, aga mis 
teha, seersant, oleme ju kõik surelikud, see on meie ainus troost. Ja kui sina lähedki siit natuke 
varem, noh, varsti peame meiegi järgnema. See peaks sind tsipake trööstima.» 

«Ma tean seda kõike, vennas Cap, ja loodan, et olen ette valmistatud sõduri saatusele, aga vaene 
Mabel. ..» 

«Ja-jaa, tean seda. See on talle raske löök! Aga ega sa teda ometi kaasa taha võtta, kui sa ka seda 
võiksidki. Kas pole tõsi, seersant? Kõige parem on teha lahkumine nii ker-geks kui vähegi võimalik. 
Mabel on hea tüdruk. Niisugune oli ka tema ema, kes oli minu lihane õde, ja kui me siit veel elusalt 
pääseme, siis tahan ma selle eest hoolt kända, et tema tütar saab ühe tubli mehe, sest arvan, et ükski 
mees ei taha abielu kaudu sattuda skalpideta perekonda.» 

«Vend, mu laps on juba kihlatud, ta saab Rajaleidja naiseks.» 

«Noh, mis Siis ikka, vend Dunham, igal inimesel on ju omad arvamised ja oma vaateviis. Minu 
arust igatahes saab see ühendus Mabelile olema kõike muud kui meelepärane. Mul pole muidugi 
midagi selle mehe vanuse vastu, sest ma 

pole nende hulgast, kes arvavad, et ainult poisikesed suudavad tütarlast õnnelikuks teha — minu 
arvates on mees viiekümnendates aastates just kõige parem abielumees — aga kummagi poole vahel 
ei tohi siiski olla asjaolusid, mis võiksid neid õnnetuks teha. Asjaolud teevad abielus kuradima 
pahandust. Mina .pean üheks niisuguseks asjaoluks .just seda, et Rajaleidjal pole nii palju teadmisi 
kui minu õetütrel. Sa tunned tüdrukut alles väga vähe, seersant, Ja sul pole veel võimalust olnud tema 
teadmiste ulatust tähele panna, aga kui sa teda rohkem tundma õpid, küll sa siis näed, et kui ta on 
oma õiges sõiduvees, siis suudavad ainult vähesed koolmeistrid temaga sammu pidada.» 

«Ta on hea laps ... ta on väga hea laps,» pomises seersant ja tema.silmad täitusid pisaratega. «See 
on minu õnnetus, et ma teda nii vähe tunnen ...» 

«Ta on tõepoolest hea tüdruk ja on juba liiga haritud vaese Rajaleidja jaoks. Muidugi, .kütt on ju 
ka omast köhast küllaltki mõistlik ja kogenud mees, aga põhilistest küsimustest pole tal rohkem aimu 
kui sinul, seersant, sfäärilisest trigonomeetriast.» 

«Ah, vennas Cap! Kui Rajaleidja oleks koos meiega paadis olnud, siis poleks seda kurba asja 
juhtunud.» 

«See on väga tõenaoline, sest isegi tema kõige suurem vaenlane peab tunnistama, et see mees on 
hea teejuht, aga kui juba kord tõest rääkida, seersant, siis ei saa salata, et sa võtsid selle sõjaretke 
juhtimist liiga kergelt. Sa oleksid pidanud enne sadamat peatuma ja ühe paadi teadete kogu-miseks 
ette saatma, nagu ma sulle juba ütlesin. Sul, seersant, on muidugi seda ebameeldiv kuulata, aga 
niisugustest asjadest peab siiski tõtt rääkima.» 

«Olen kallilt maksnud oma vigade eest, armas Cap, ja kardan, et vaene Mabel peab kõige rohkem 
sellepärast käänatama. Arvan siiski, et seda õnnetust poleks juhtunud, kui poleks olnud äraandmist. 
Ma kardan väga, vennas, et Jasper Magevesi on valemängu mänginud.» 

«See on just minu arvamine, sest see magevee-elu peab varem või hiljem iga mehe moraali 
õõnestama. Ka leitnant Muir ja mina arutasime seda asja, kui selles koopakeses lamasime, ja 
Jõudsime otsusele, et ainult Jasperi äraandmine võis meid sellesse põrgulikku sektidusse viia. Aga 
olgu peale, seersant, oleks parem, kui sa võtaksid end kokku ja mõtleksid muudele asjadele, sest kui 
laevuke on minemas võõrasse sadamasse, siis on targem mõelda rohkem 

sealsele ankruplatsile kui neile juhtumustele, mis sündinud reisi ajal. On olemas vastav 
logiraamat, kuhu pannakse kirja kõik sedalaadi asjad... Seal on märgitud kõik meie head ja halvad 


teod ... 00, see olete teie, Rajaleidja! Noh, kas on midagi lahti, et tormate redelist alla nagu 
indiaanlane skalbi jahil?» 

Teejuht tõstis vaikimise märgiks sõrme ja viipas siis Capile, et see tuleks üles ning loovutaks oma 
köha seersandi kõrval Mabelile. 

«Peame olema ettevaatlikud ja ka julged,» lausus ta vaikse häälega, «sest sel ussiseemnel on tõsine 
kavatsus palkmaja põlema panna. Nad teavad ju, et nüüd pole neil enam mingit käsu seda terveks 
jätta. Kuulen selle hulguse Noolepea häält. Ta käib neile peale, et nad juba täna öösi selle kuratliku 
töö täide viiksid. Peame ennast nüüd liigutama, Soolane Vesi. Peame tegutsema! õnneks on siin 
neli-viis vaati vett ja piiramise korral on seegi hea asi. Peale selle, kui minu arvestus pole vale, aitab 
meid ka Suur Madu. Hea, et see aus poiss on vabaduses!» 

Cap ei lasknud kutset korrata, vaid ronis kähku üles. Rajaleidja peitis küünla, et selle valgus ei 
saaks neid vaenlasele reeta, ja tegi lahti ühe laskeava. Seda teinud, jäi ta samasse seisma, valmis 
vastama' alistumisettepanekuile, mida ta nüüd ootas. Viimaks katkestaski Muiri hääl vaikuse. 

«Master Rajaleidja!» hüüdis šotlane. «Sõber kutsub sind üles läbirääkimistele. Tule rahulikult ühe 
ava juurde, sest sul pole midagi karta, niikaua kui kõneled viiekümne viienda rügemendi ohvitseriga.» 

«Mida te soovite, kortermeister? Mida te soovite? Tunnen viiekümne viiendat rügementi ja usun, et 
see on vapper rügement, olgugi et pooldan rohkem kuuekümnendat. Delavaaride vastu aga ci 
vahetaks ma neid kumbagi. Aga mis on siis õieti teie soov, kortermeister? See peab tõesti pakiline asi 
olema, mis teid sel öisel tunnil toob palkmaja laskeava alla, kuigi te teate, et sees on «hirvetapja».» 

«Oo, Rajaleidja, sina juba ei tee sõbrale häda, selles olen ma kindel. Sa oled mõistlik mees ja oled 
oma julgusega siin, piiril, saavutanud juba liialtki silmapaistva nime, et sul oleks vajadust veel 
mõne julgustükiga kuulsust otsida. Sa muidugi mõistad, mu hea sõber, et kui vastuhakkamine 
muutub võimatuks, on palju mõistlikum alla anda. Vaenlane on liiga tugev meie jaoks, mu vapper 
sõber, ja ma 

tulin sulle nõu andma, et loovutaksid palkmaja tingimusel, et meid koheldakse sõjavangidena.» 

«Aitäh nõu eest, kortermeister, mis on seda vastuvõetavam, et see ei maksa midagi. Kuid pole minu 
moodi loobuda niisugusest kohast, kuni on veel toitu ja vett.» 

«Hästi, Rajaleidja! Mul poleks midagi niisuguse vapra otsuse vastu, kui vaid näeksin mingit 
võimalust selle teostamiseks. Aga ara unusta, et master Cap on langenud...» 

«Sugugi mitte! Sugugi mitte!» möirgas nimetatud isik läbi teise laskeava. «Vastupidi, leitnant, ta 
on täiesti olemas ja on pealegi veel tõusnud üles selle kindluse kõrgustesse ega soovi enam sugugi 
oma juukseid nende punanahksete pügajate kätte anda. Pean seda palkmaja asjaoluks ja mul pole 
mingit tahtmist seda rumalast peast maha jätta.» 

«Kui see on elava inimese hääl,» vastas Muir, «siis olen rõõmus, et seda kuulen, sest meie kõik 
uskusime juba, et see mees on langenud. Aga kuigi sa, master Rajaleidja, tunned mõnu master 
Capi seltskonnast, ja see on tõesti suur mõnu —tean seda oma kogemusest tolle kähe päeva ja ühe öö 
kestel, mis veetsime koos ühes koopas — oleme siiski kaotanud seersandi, kes on langenud koos kõigi 
nende vaprate meestega, keda ta juhtis oma viimasel sõjaretkel. See oli Lundie tahtmine, kuigi oleks 
olnud targem ja sünd--sam saata komandöriks mõni ohvitser. Sellele vaatamata oli Dunham vahva 
mees ja tema mälestust saab vääriliselt hinnatud. Ühe sõnaga, rne oleme kõik käitunud kõige paremini 
ja rohkem ei või öelda isegi prints Eugen'i, Marlborough' hertsogi ega suure krahv Stairigi kohta.» 

«Jälle eksite, kortermeister, jälle eksite!» vastas Rajaleidja, võttes appi riuka, et kindluse 
kaitsejõudu suurendada. «Seersant viibib täiesti ohutuna palkmajas, kus on koos nii-öelda kogu 
perekond.» 

«Kas tõesti? Väga meeldiv seda kuulda, sest arvasime seersandi kindlasti langenute hulka. Kui ka 
ilus Mabel on veel palkmajas, siis, taeva pärast, laske teda viivitamata palkmajast lahkuda, sest 


vaenlane kavatseb selle põlema panna. Sina, Rajaleidja, tunned ju tule jõudu ja sa talitad kui 
ettevaatlik ja kogenud sõjamees, kui loobud köhast, mida sa ei suuda kaitsta, selle asemel, et ennast 
ja oma kaaslasi hukatusse tõugata.» 

«Tunnen tule võimsust, kortermeister, ja mulle pole vaja öelda, et seda saab kasutada ka millekski 
muuks kui vaid 


391 


lõunasöögi valmistamiseks. Aga ma ei kahtle, et te olete kuulnud ka «hirvetapja» võimsusest, 
seepärast teadke, et see, kes katsub nende palkide vastu haovirna panna, saab tema rohtu maitsta. 
Mis puutub nooltesse, siis nendega pole võimalik seda ehitust põlema panna, sest see katus pole 
sindlitest, vaid headest tugevatest palkidest ja toorest puukoorest, ning ka vett on meil külluses. 
Pealegi, nagu ise teate, kortermeister, on katus lame, nii et võime selle peal kõndida ja seega pole 
meil selles osas midagi karta, niikaua kui meil vaid vett jätkub. Ma armastan rahu, niikaua kui inind 
ei puudutata, niipea aga, kui keegi katsub selle palkmaja külge tuld pista, kustutab ta selle tule oma 
verega! » 

«See kõik on vaid asjatu romantiline jamps, Rajaleidja! Sa ei räägiks niisugust juttu, kui 
natukenegi tegelikkuse üle järele mõtled. Ma loodan, et sa ei kahtle viiekümne viienda rügemendi 
lojaalsuses ega julguses, kuid ma olen veendunud, et isegi sõjanõukogu otsustaks sellisel juhul 
otsekohe alistuda. Ei, Rajaleidja, hulljulgus sarnaneb samavähe Wallace'i või Bruce'i vaprusele kui 
Albany * vanale Edinburghile **.» 

«Paistab, et oleme mõlemad oma otsuses kindlad, kortermeister, seega on asjatu rohkem sõnu teha. 
Kui sel ussi-seemnel seal teie läheduses on tõesti kavatsus oma põrgu-tööd alustada, siis hakaku aga 
kõhe pihta. Nemad võivad põletada puud, mina aga põletan püssirohtu. Oleksin ma indiaanlane 
piinatulbal, võiksin praalida niisama hästi nagu nemadki, aga kuna mul on valge kombed ja loomus, 
siis kaldun rohkem tegutsema kui rääkima. Kuninga ohvitseri kohta olete te meile juba küllalt palju 
nõu andnud ja kui me ka leekides peaksime hukka saama, ei hakka teid keegi süüdistama.» 

«Aga Rajaleidja... ega sa ometi kavaise ilusat Mabelit niisugusesse hädaohtu jätta?» 

«Mabel Dunham istub oma haavatud isa kõrval ja küll jumal tolle vaga lapse eest hoolt kannab. 
Ükski juuksekarv ei lange tema peast, niikaua kui minu käsivars on kullalt tugev ja silm täpjie. 
Olgugi et teie usaldate mingosid, master Muir, pole mfnul neisse vähimatki usku. Teie hulgas on ka 
too kelm tuskaroora, kelles on küllalt salakavalust ja 


Alban y — New Yorgi osariigi pealinn Hudsoni jõe keskjooksul 
** Edinburgh — Šotimaa pealinn. 

õelusi, et rikkuda mistahes suguharu hea nime, ehkki kardan, et mingode juures pole enam suurt 
midagi rikkuda. Kuid küllalt! Las kumbki pool võtab nüüd tarvitusele kõik oma abinõud ja oskused.» 

Kogu selle dialoogi kestel oli Rajaleidja varju hoidunud, kartuses, et mõni reetlik lask võiks talle 
saatuslikuks saada. Nüüd aga andis ta Capile käsu katusele minna ja valmis olla esimese rünnaku 
tagasilöömiseks. Kuigi Cap oli küllalt väle, leidis ta juba katuses eest mitte vähem kui kümme 
leegitsevat noolt. Samas kajas õhk vaenlase hõigetest ja röögatustest ning palkmaja pihta sadasid 
esimesed kuulivalangud. See oli tõendiks, et võitlus oli tõesti alanud. Kogu see kära aga ei kohutanud 
Rajaleidjat ega Cappi. Mabel aga oli liialt oma valusse süvenenud, et tunda rahutust. Ka jätkus tal 
küllalt kainet mõistust, et aru saada kaitsmise laadist ja selle tähtsusest. Mis puutub seersanti, siis 


elustas teda too tuttav müra uuesti. Mabelil oli valus vaadata, kuidas isa tardunud pilgus süttis seda 
lärmi kuuldes taas tuli ja kuidas veri voolas tagasi ta kahvatuisse põskedesse. 

«Laskurid, ette!» pomises ta. «Grenaderid, rünnakule! Kuidas nad julgevad meid meie kindluses 
rünnata? ... Miks kahurvägi ei anna nende pihta tuld?» Mabel taipas, et isa mõistus hakkas segi 
minema. 

Samas katkestas raske kahuripauk öö vaikuse. Oli kuulda pilbastuva puu raksumist: tugev mürsk 
tabas kindluse ülemisi palke ja kogu hoone vappus majja tunginud pomni jõust. Rajaleidja pääses 
vaevu tolle hirmsa mürsu eest. Kui see lõhkes, ei suutnud Mabel karjatust alla suruda, sest ta uskus, et 
kõik elus või elutu tema pea köhal oli purustatud. Ja otsekui tema hirmu suurendamiseks hõikas tema 
isa tol 
hetkel meeletu häälega: «Rünnakule!» 

«Mabel» lausus Rajaleidja, pistes pea läbi luugiavause, «see on ehtne mingode töö — rohkem 
lärmi kui kahju. Lurjused on selle haubitsa kätte saanud, mis me prantslastelt ära võtsime ja 
tulistavad nüüd sellega palkmaja. Kuid õnneks lasksid nad välja tolle ainukese mürsu, mis meil oli, 
ja rohkemat pole enam seekord karta. Pööning on küll natuke segi löödud, aga keegi pole haavatud. 
Teie onu on 
ikka veel katusel ja mis minusse puutub, siis mina olen juba niisuguse mölluga harjunud. Mind ei 
hirmuta mingisugune haubits, pealegi veel niisugune, mis on indiaanlaste käes.» » 

Mabel sosistas tänusõnu ja püüdis taas kogu tähelepanu pöörata isale, kes püüdis üles tõusta, kuid 
keda nõrkus takistas seda tegemast. Järgnevate hirmsate minutite jooksul oli Mabel niivõrd tegevuses 
haavatu eest hoolitsemisega, et ta vaevalt märkas lärmitsemist, mis valitses ümberringi. Kära oli tõesti 
nii suur, et kui ta mõtted poleks mujal viibinud, oleks see temas põhjustanud pigem meeltesegadust 
kui ärevust. 

Cap aga säilitas imetlusväärselt oma külma verd. Tõsi küll, temas tärkas pikkamööda 
lugupidamine metslaste võimu vastu ja isegi aukartus mageda vee vastu, kuid kartus metslaste ees 
tulenes tal pigem murest, et teda võidaks piinata ja skalpeerida, kui ebamehelikust hirmust surma 
ees. Kuid kuna ta nüüd seisis maja ja mitte laeva lael ning teadis, et polnud karta rünnakut 
kummastki poordist, jalutas ta ringi nii kartmatult ja julgelt, et isegi Rajaleidja oleks teda selle eest 
laitnud, kui ta vaid seda oleks näinud. Selle asemel, et kaitsta end indiaani kombel, nähti teda katusel 
niisuguse püsivuse ja muretusega hüvakule ja vasakule vett pritsivat, nagu vahest mõni purjemeister 
merelahingu möllus oma kunsti harrastab. Tema ilmumine oligi üheks metslaste kõhutava kisa 
põhjuseks: nähes esimest korda elus nii rahulikkuja hoolimatut vaenlast, päästsid nad valla sellise 
ulgumise nagu kari rebast silmanud 

Jahikoeri. Capi elu aga näis nagu nõiaväel surma vastu kindlustatud olevat, sest kuigi kuulid 
vihisesid igast küljest ja ta riidedki olid mitmest köhast puruks rebitud, jäi tema nahk riivamata. Kui 
kahurimürsk tungis all läbi seinapalkide, pani vana meremees oma ämbri maha, lehvitas kübarat ja 
hüüdis kolm korda «hurraa!». See kummaline vägitükk arvatavasti päästiski tema elu, sest sellest 
hetkest peale lakkasid indiaanlased teda tulistamast ja isegi leekivaid nooli palkmajale sihtimast. Nad 
olid üheaegselt jõudnud ühisele arvamusele, et Soolane Vesi on hull. Oma kummalises suuremeelsuses 
aga ei tõsta punanahad kunagi kätt nende vastu, keda nad peavad arust lagedaks. 

Rajaleidja käitumine aga oli hoopis erinev. Kõik, mis ta tegi, oli kõige täpsemalt läbi kaalutud 
— seeoli pikaajaliste kogemuste ja harjunud tasakaalukase vili. Ta hoidus hoolikalt laskeavadest ja 


kõht, mille ta valis endale vaatluseks, oli kõige ohutum. Oli teada, et kuulus teejuht oli tihti olnud 
lootusetus olukorras, et ta kord seisis piinatulbal, 

värisemata taludes metslaste leidlikke julmusi ning irvitamist. Lugusid tema kangelastegudest, 
külmaverelisusest ja julgusest võis kuulda kogu laial piirimaal, kus inimesed iganes elasid ja võitlesid. 
Inimene, kes ei tundnud tema minevikku ega iseloomu, oleks võinud tema praeguse ettevaatlikkuse 
panna arguse arvele, kuid niisugune inimene poleks Rajaleidjast aru saanud. Kütt mõtles Mabelile ja 
sellele, mis saaks vaesest tüdrukust, kui tema endaga mingi õnnetus juhtuks. Ja see mõte üha 
suurendas tema tavalist ettevaatlikkust. Ta kuulus nende hulka, kellele hirm on niivõrd harjumatu, et 
nad kunagi e! mõtle sellele, kuidas teised nende käitumist tõlgendavad, kuid hädaohu hetkil tegutses 
ta mao tarkuse ning lapse lihtsameelsusega. 

Rünnaku esimese kümne minuti jooksul ei tõstnud Rajaleidja, üldse oma püssi maast, välja 
arvatud juhul, kui ta asukohta vahetas. Ta teadis küllaltki hästi, et vaenlase kuulid olid asjatult 
raisatud palkmaja massiivsetele palkidele, ja kuna ta ise oli haubitsa äravõtmise juures olnud, oli ta 
kindel, et metslastel polnud rohkem mürske kui see, mille nad leidsid haubitsas selle äravõtmise 
ajal. Seega polnud tõepoolest põhjust suuremat midagi karta, kui mitte just mõni juhuslik kuul ei 
leidnud tee läbi laskeava. Paar niisugust juhust tuli tõepoolest ette, kuid niikaua kui indiaanlased 
viibisid palkmaja läheduses, langesid kuulid ikka niisuguse nurga all, et nad ei saanud mingit häda 
tekitada, kaugemalt lastes aga oli vaevalt võimalust, et ükski kuul saja hulgast ava tabaks. Kui 
Rajaleidja kuulis hoone läheduses mokassiinide kriginat ja hagude praginat, teadis ta, et vaenlased 
tegid uuesti katset hoonet põlema panna. Ta kutsus Capi katuselt ara — sealt polnud enam ohtu karta 
— ja käskis teda veega valmis olla otse selle ava köhal, kus vaenlane kavatses tuld süüdata. 

Mõni vähemate kogemustega inimene oleks liialt rutanud tolle kardetava .katse tagasitõrjumisega 
ja enneaegselt kõik oma abinõud ära käsutanud. Teisiti oli aga lugu Rajaleidjaga. Tema eesmärk 
polnud mitte ainult kustutada tuld, mille pärast ta tegelikult“ tundis vähe muret, vaid anda vaenlasele 
ka nijsugune õppetund, et ta neid kogu ülejäänud ööks oleks rahule jätnud. Et seda saavutada, oli 
vaja oodata, kuni tulelõõm valgustaks veidi ümbrust, sest ta teadis, et siis oli auiult vähestel 
irokeesidel loota pääsu tema püssi eest. Ta laskis neid rahulikult kuivanud hagu korjata, see 
palkmaja juurde kuhjata, süüdata ning neil taas 

oma peidupaika tagasi minna. Capil lubas ta ainult veega täidetud vaadi otse laskeava juurde 
veeretada, et see oleks seal parajal ajal käsutamiseks valmis. See hetk saabus tema arvates aga alles 
siis, kui tulelõõm valgustas juba ümbritsevaid põõsaid ning kui tema kure, vilunud silm oli 
avastanud kolme-nelja luurava metslase kogu, kes jälgisid leekide kasvu inimeste ükskõiksusega, 
kes harjunud osavõtmatult ning vähimagi kahetsustundeta vaatama inimlikku viletsust. Siis alles 
rääkis Rajaleidja. 

«Kas olete valmis, sõber Cap?» küsis ta. «Kuumus hakkab aegamööda juba läbi pragude tungima 
ja kuigi need toored palgid ei sütti nii kergesti kui pahura inimese tuline loomus, võivad nad siiski 
leekidesse mattuda, kui neid mitte veega kästa. Kas vaat on valmis? Vaadake ette, et te seda õigesse 
paika kallate ja et vett raisku ei lähe!» 

«Kõik on valmis!» vastas Cap nagu madrus pootsmani käsule. 

«Siis oodake ainult minu märguannet. Kunagi ärge olge liiga kärsitu otsustaval hetkel ega hulljulge 
lahingus. Oodake märguannet.» 


Sellal kui Rajaleidja neid juhiseid jagas, tegi ta ka ise ettevalmistusi, sest ta nägi, et oli 
saabunud aeg tegutseda. Külmavereliselt tõstis ta «hirvetapja» palgesse, sihtis ning tulistas. Kui 
püssikaba nõjatus taas rahulikult põrandale, heitis osav kütt pilgu läbi laskeava. 

«Üks roomaja vähem,» pomises ta endamisi. «Olen seda hulgust varem näinud ja tunnen teda kui 
halastamatut kuradit. Noh, hästi, see mees talitas nii nagu tema loomus nõudis ja sai nüüd ka 
vastava tasu. Veel üks niisugune kelm ja siis aitab tänaseks ööks. Hommikul, siis saame võib-olla 
palavamat tööd.» 

Seda öeldes laadis ta püssi juba teist korda ja kui ta lõpetas, langes teinegi metslane. Ja sellest 
näis tõepoolest piisavat, sest kogu metslaste kari, kes palkmaja ümbritsevas võsas kükitas, pistis 
plagama: nähtavasti polnud neil enam himu kolmandat niivõrd täpset läkitust ara oodata, kuna nad 
pealegi ei teadnud, kuivõrd hästi neid nood põõsad ja puhmad varjasid, mille taha nad olid end 
peitnud. 

«Valage nüüd vesi välja, master Cap!» ütles Rajaleidja. «Jätsin neile kaabakatele oma 
tempelmargi, ei nad täna öösi enam tuld süüta.» 

«Hoia alt!» hüüdis Cap ja valas vaadi nii hoolikalt ümber, et tuli otsekohe täiesti kustus. 

Nii lõppes see ainulaadne kokkupõrge. Ülejäänud osa ööst möödus rahulikult. Rajaleidja ja Cap 
valvasid kordamööda, kuigi õieti kummagi kohta ei võinud öelda, et ta oleks maganud. Neil polnud 
peaaegu tahtmistki magada, sest mõlemad olid harjunud pikaajaliste öövalvetega. Oli aegu, mil 
Rajaleidja näis sõna tõsises mõttes täiesti tundetu olevat nälja, janu ja väsimuse vastu. 

Mabel aga valvas ikka veel oma isa aseme kõrval. Nüüd alles hakkas ta mõistma, kui väga meie 
õnn selles maailmas oleneb nii paljudest kujuteldavatest asjadest. Seni oli ta elanud tegelikult 
samahästi kui ilma isata, sest tema sidemed isaga olid olnud pigem mõttelised kui tõelised, nüüd 
aga, kus ta pidi isa kaotama, näis talle maailm pärast isa surma nii tühjana ja kõledana. Talle 
tundus, etta ei saa pärast kõike seda enam kunagi õnne tunda. 


XXV PEATÜKK 


Öö läbi möllas maruline äike 
ja vihmaojad katsid kogu maad, 
nüüd aga jälle särab taevas päike 
ja linnud laias laanes laulavad. 
Wordsworth 


Koidikul ronisid Rajaleidja ja Cap veel kord katusele, et uuesti uurida olukorda saarel. Katust ümbritses 
madal sakiline parapett *, mis pakkus kaitset ülalviibivaile laskureile. Seda nõrka kaitset käsutades 
(nõrka selles mõttes, et too kaitsevall oli liialt madal, ehkki muidu küllalt avar) avanes kummalgi 
piiluril läbi kähe laskeava küllaltki hea ülevaade kogu saarest, välja arvatud muidugi peidukohad, ja 
enamikust saarele suunduvaist veeteedest. 

Tuul puhus lõunast. Jõepind, näis kohati roheline ja kurja-ennustav, kuigi tuulel jätkus vaevalt jõudu 
vett vahule ajada. Väike saar oli kujult enam-vähem ovaalne, pikima läbimõõduga idast läände. 
Hoidudes saare kallast uha-vaisse väinadesse oleks nende erinevate vooluste ja tuule suuna tõttu olnud 
laevaga võimalik mööduda saare kummastki küljest nii, et'tuul oleks, ikka peaaegu alati puhunud 
traaversist. Seda asjaolu märkas Cap kohe ja tateatas sellest ka kaaslasele, sest mõlemad lootsid veel 
vaid üksnes abi võimalusele Oswegost. Kuinad seal nii seisid ja murelikult ringi vaatasid, hüüatas Cap 
äkki reipalt: 

«Puri, ahoi!» 


Rajaleidja pööras pilgu kähku sinnapoole. Tõepoolest, seal näis tõesti midagi olevat! Kõrge asend 
võimaldas neil näha üle mitme lähedaloleva saare. Ja seal, läbi ühe edelapoolse* saare kaldaid 
palistavate põõsaste oli näha purjesid! Võõras laev sõitis ainult alumiste purjedega, nagu armastavad öelda 
meremehed, ent tuul oli nii tugev, et haljaste puhmaste vahelt paistvad valged purjeribad näisid 


* Laskeavadega sein kindlusemüüril. 

otse traavli kiirusel edasi lendavat, meenutades otsekui pilve, mida tuul taevas tagant kihutab. 

«See ei või olla Jasper!» ütles Rajaleidja pettunult, sest ta ei tundnud tolles kiirelt kihutavas 
purjekas ära oma sõbra kutrit. «Jah, see poiss jääb hiljaks! Kindlasti on sea mõni laev, mille 
prantslased on saatnud abiks oma sõpradele, neile neetud mingodele.» 

«Seekord eksite te küll oma rehkendusega, kui see oleks ka esimest korda teie elus, sõber 
Rajaleidja,» vastas Cap toonil, mis kriitilisest olukorrast hoolimata polnud kaotanud midagi oma 
üleolevusest. «Olgu see vesi soolane või mage, aga see grootpurje topinurk igatahes on «Vilka» oma, 
sest see on tal väiksema peaga kui muudel laevadel. Peale selle võite veel näha, et kahvelpurjel on ka 
harkpoom, tunnistan, et küll üsna kenasti tehtud, aga siiski harkpoom.» «Tunnistan, et ma ei näe kõigest 
sellest midagi,» vastas Rajaleidja, kellele kaaslase terminoloogia oli niisama tuttav kui kreeka keel. 

«Kas tõesti mitte midagi? Noh, ma ei salga, see üllatab mind, sest uskusin ju, et teie silmad näevad 
kõike. Hüva. Mulle igatahes pole miski asi arusaadavam kui see purjepea ja see harkpoom, ja ma pean 
ütlema, mu aus sõber, et teie asemel ma kardaksin, kas mul mitte silmanägemine ei hakka üles ütlema.» 

«Noh, kui see peaks otema Jasper, siis ei karda ma enam midagi. Me suudame veel kaheksa kuni 
kümme tundi palkmaja kogu selle mingode karja vastu kaitsta ja kui Magevesi meie taganemisteed 
kaitseb, ei heida ma enam millegi pärast meelt. Annaks jumal, et poiss oleks ettevaatlik ega satuks 
lõksu, nagu juhtus seersandiga.» 

«Ja-ah, niisugune hädaoht on tõesti olemas. Oleks pidanud signaalide suhtes kokku leppima ja 
ankruplatsi poidega ära märkima. Isegi karantiin või laatsaret kuluks meile ära, kui vaid neid 
mingosid saaks kuidagi sundida seadust austama. Kui poiss maandub kuskil käida läheduses, siis on 
kutter niisama hästi kui kadunud! Aga master Rajaleidja, kas me ei peaks siiski seda Jasperit pigem 
prantslaste salajaseks liitlaseks kui oma sõbraks lugema? Ma tean, et ka seersant vaatab selle asja 
peale niisuguse ipilguga, ja pean tunnistama, et kogu see asi lõhnab äraandmise järele.» 

«Seda saame me kohe teada, master Cap, seda saame me kohe teada! Näe, kutter tulebki juba 
naabersaare tagant. Viie 

401 

minuti parast on kogu see asi klaar. Oleks aga siiski õiglane, kui saaksime noormehele hoiatuseks 
märku anda. Poleks õige, kui ta seepärast lõksu langeb, et me teda õigel ajal ei hoiatanud.» 

Ärevus ja kõhklus aga takistasid neid siiski signaali andmast. Ka polnud kerge otsusele jõuda, 
kuidas seda teha, sest vaevalt jäi selleks aega, kuna «Vilgas» lähenes saarele mööda jõge suure 
kiirusega, nii et vaht kaugele pritsis. Ka polnud tekil kedagi näha, kellele oleks võinud märku anda. 
Isegi rool näis mahajäetuna, kuigi laev lähenes niisama kindlalt kui kurelt. 

Cap imetles vaikides seda ebatavalist vaatemängu. Aga kui «Vilgas» lähemale tuli, märkas tema 
vilunud silm, et rool liikus talide abil, kuna aga roolimeest ennast polnöd üldse näha. Saladus oli 
seletatav sellega, et kutril olid kaunis kõrged varilauad. Kahtlemata lamas meeskond nende taga, et 
olla kaitstud vaenlase kuulide eest. Kuna see fakt osutas, et peale väikese meeskonna ei võinud par- 
dal olla mingit abiväge, raputas Rajaleidja vaid pead. 

«Tähendab, et suur Madu ei jõudnud siis Oswegosse ja meil pole garnisonist mingit abi loota,» 
sõnas ta. «Loodan vähemalt, et Lundie pole Jasperit kellegi teisega asendanud. Niisuguses kitsikuses 
kaaluks see poiss rohkem kui terve rügement. Kolmekesi, master-Cap, lööksime me maha veel ühe 


mehise lahingu. Teie kui meremees peaksite ühendust kutriga. Jasper kui järveelanik teeb kõik, mis 
vaja teha vee peal, mina aga, olgu ma muidu, mis olen, ei jää oma võimete poolest alla ühelegi 
mingole. Jah, peame mehemoodi võitlema, et Mabelit päästa.» 

«Seda me peame tegema ja seda me ka teeme!» vastas Cap tuliselt. Niipea kui ta taas 
päevavalgust nägi, oli tal jällegi rohkem usku sellesse, et tema skalp jääb seekord veel siiski 
puutumata. «Mina igatahes pean «Vilka» saabumist üheks asjaoluks, Magevee ausust aga teiseks. 
See Jasper on üks ettenägelik noormees, kas pole õige. Näed sa, ta hoiab parajas kauguses /a paistab, 
et ta on otsustanud uurida, kuidas on lood saarel, enne kui ankru välja viskab.» 

«Selge, selge!» hõikas Rajaleidja juubeldades, «Suure Mao kanuu on kutri pardal! Pealik on «Vilka» 
pardale läinud ja kindlasti on ta andnud tõetruu aruande meie olukorrast, sest delavaar pole mingo: 
ta kas räägib tõtt või ei räägi üldse midagi.» 

Rajaleidja sümpaatia delavaaride ja antipaatia mingode vastu peaks nüüd vist juba lugejale päris 
ilmne olema. Esimeste tõearmastuse vastu tundis ta kõige suuremat lugupidamist, viimastest aga ei 
mõelnud ta mitte paremini kui mõned meie maa konservatiivsemad ja intelligentsemad klassid 
tavatsevad mõelda mõningaist sulemeestest, kes on harjunud juba nii kaua luiskama, et nad 
arvatavasti isegi siis ei suuda enam tõtt kõnelda, kui nad seda ka kord tõsiselt püüavad. 

«See kanuu võib kuuluda kutrile,» vastas norija meremees. «Sel Põrguveel oli üks niisugune 
pardal, kui me siia purjetasime.» 

«Õige küll, sõber Cap, aga kui teie tunnete oma purjesid ja maste purjepeade ja poomide järgi, 
siis tunnen mina radu ja kanuusid oma piirielu kogemuste põhjal. Kui teie näete purjel uut riide- 
lappi, siis mina näen niisama hästi paika kanuu küljes. See seal on igatahes Suure Mao kanuu. Õilis 
sõber! Niipea kui ta nägi, et palkmaja on ümber piiratud, läks ta tagasi Oswegosse «Vilka» järele, 
jutustas oma loo ja tõi kutri siia, et vaadata, mis saab teha. Annaks vaid jumal, et Jasper Western 
oleks veel «Vilka» pardal.» 

«Ja-ah, see poleks paha, olgu ta siis äraandja või ustav. Poisil on tormi ajal osav käsi, seda peab 
ütlema.» 

«Ja ka kosest laskumisel!» tähendas Rajaleidja, müksates küünarnukiga oma seltsimehe ribisid ja 
naerdes oma vaikset ning südamlikku naeru. «Peame tõele au andma, kui poiss ka meid kõiki oma 
käega skalpeeriks!» 

«Vilgas» oli nüüd juba nii lähedal, et Cap ei vastanud enam. Tegevuspaik oli sel hetkel niivõrd 
omapärane, et see väärib detailsemat kirjeldamist. Samuti aitab see ehk lugejal täpsemalt kujutada 
seda pilti, mida me nüüd tahame tema silme ette maalida. 

Tuul puhus ikka veel ägedalt. Paljud väiksemad puud painutasid oma latvu, otsekui oleksid nad 
tahtnud iga hinna eest maad puudutada, tuulekohin metsasaludes sarnanes aga kauge sõjavankri 
mürinaga. 

Õhk oli täis lehti, mis sel hilisel aastaajal kergesti okstelt pudenesid ja nagu linnuparved ühelt 
saarelt teisele lendlesid. Peale tuulekohina ning laintemühina ei häirinud miski muu siinset sügavat 
vaikust. Et metslased olid veel siin, seda võis järeldada faktist, et nende kanuud seisid koos 
viiekümne viienda rügemendi paatidega ikka veel 

ühes väikeses lahesopis, mille nad olid oma sadamaks valinud. Muud märki nende lähedalolekust 
polnud aga märgata. Kuigi kutri täiesti ootamatu tagasitulek otse rabas neid, oli neis sõja ajal 
niivõrd sügavasti juurdunud ettevaatus-tunne, et nad kõik samas rebase vaistu ja kavalusega redusse 
pagesid. 


Niisamasugune vaikus valitses ka palkmajas, sest kuigi Rajaleidja ja Cap jälgisid kanalit, 
pidasid nad ettevaatuse pärast siiski vajalikuks peidus lamada. Veelgi ebatavalisem ja kummalisem 
oli aga igasuguse elumärgi puudumine «Vilka» pardal. Kuiindiaanlased märkasid, et kutter liikus 
näiliselt ilma ühegi juhita, valdas neid hirm ja mõned julgemadki nende hulgast hakkasid juba 
kahtlema sõjaretke tulemuses, mille algus oli olnud nii edukas. Isegi Noolepeale, kes oli harjunud 
läbi käima valgetega järve kummalgi kaldal, tundus, et selle meeskonnata laeva ilmumises on midagi 
pahaendelist. Tol hetkel oleks ta heameelega viibinud-taas suurel maal. 

Kutter aga liikus endise kiirusega edasi. Ta hoidus väina keskele, kord küljeli vajudes, kord taas 
kerkides, otsekui filosoof, kes paindub elutormide ees, et end jälle sirgu ajada, kui need kord 
möödunud, kuid kogu aeg vahutas vesi kutri külgede ümber. Kuigi ta purjed olid enamikus rehvitud, 
oli kurus ometi väga suur. Ei võinud olla möödunud kümmet minutitki tollest hetkest, mil tema purjed 
vilksatasid esimest korda kaugel puude ja põõsaste vahel, kuid juba purjetas ta otse palkmaja ees. 
Kui ta lähemale jõudis, nõjatusid Cap ja Rajaleidja ettepoole, et paremini tekki näha. Mõlema 
suurimaks rõõmuks hüppas seal äkki Jasper Magevesi püsti ning hüüdis kolm korda valjusti 
«hurraa!». Hoolimata suurest riskist kargas Cap kaitsevallile ja vastas omakorda hurraa-hüüetega. 
Õnneks päästis teda vaenlase taktika,, sest rieed lamasid alles vaikselt ega mõelnudki veel 
tulistamisele. Rajaleidja, vastupidi, pidas rohkem silmas asja reaalset külge. Niipea kui ta nägi oma 
sõpra Jasperit, hüüdis ta täiest kõrist: 

«Aita meid, poiss, ja võit on meie päralt! Põruta neile üks kärakas sinna põõsastesse ja sa kihutad 
nad kui põldpüüd maast lendu!» 

Osa sellest jutust jõudis Jasperi kõrvu, enamus aga läks tuulde kaduma. Nüüd oli «Vilgas» juba 
mööda sööstnud ning kadus metsatuka taha, millesse palkmaja oli osaliselt peidetud. 

Järgnes kaks murelikku minutit. Pärast seda aga helkisid purjed taas puude vahel, sest Jasper oli 
kliivri teise poordi viinud ja halssinud. Tuul oli, nagu juba öeldud, küllaltki tugev selle raske 
manöövri sooritamiseks, kuid see kõik toimus siiski äärmise kergusega: ei puudutatud ühtegi sooti, 
purjed paisusid iseenesest ja ainult rool juhtis seda imetlusväärset laeva. Jasperi sihiks näis olevat 
maakuulamine. Kui «Vilgas» oli teinud ringi ümber saate ja jõudnud tuulepoolsele küljele, sõitis ta 
sellesse väina, mida mööda ta oli algul lähenenud, ja pööras vasakule, teisele halsile. Grootpuri oli 
tihedalt peale võetud ja see plaksus vahest tuules, nagu oleks kahurit lastud. Cap värises, kuna ta 
kartis, et purjeõmblused rebenevad. 

«Peab tunnistama, tema majesteet annab head purjeriiet,» pomises vana meremees. «Ja ka seda 
peab tunnistama, et see poiss käsitseb seda oma laeva otsekui mõni õppinud kapten. Kurat mind küll 
võtku, aga ma eiusu, Rajaleidja, et see Põrguvesi oma ametit sellel magevee lombil õppis!» 

«Ja ometi on see nii. Ta pole kunagi ookeani näinud ja on oma ametit õppinud ainult siin, 
Ontariol. Olen tihti mõelnud, et tal on loomupärane anne nende kuunarite ja sluupide juhtimiseks, ja 
seepärast ma ka austan teda. Mis puutub valedesse ja muudesse mustadesse tegudesse, sõber Cap, siis 
sellest on Jasper niisama vaba kui kõige vapram delavaari sõjamees, delavaarid aga on niisugused, 
et kui te igatsete mõnda tõelist ausat meest näha, siis peate selle suguharu juurde minema. Sealt 
leiate te tema.» 

«Seal ta tuleb ümber nurga!» hüüdis Cap rõõmsalt, nähes et «Vilgas» pööras taas oma esialgsele 
kursile. «Nüüd me näeme, mida see poiss õieti mõtleb teha! Ega ta hakka omett nendes kanalites 
niisama edasi-tagasi kargama nagu mõn! tüdruk tantsupõrandal.» 

«Vilgas» sõitis nüüd nii lähedale, et mõlemad vaatlejad palkmaja katusel juba kartsid, et Jasper 
tahab otse kaldale sõita. Metsl-ased oma peiduurgastes luurasid juba laeva niisuguse võidurõõmuga, 
nagu seda vahest tunneb varitsev tiiger, kui ta näeb, et ohver läheneb paha aimamata tema pesale. 
Jasperil aga polnud seda kavatsust. Ta tundis täpselt kallast ning vee sügavust ümber kogu saare ja 


teadis hästi, et «Vilgast» võis viga saamata kalda ligidale juhtida. Kartmatult sõitis ta väikesesse 
abajasse, päästis siin mõlemad sõdurite paadid kaldast lahti, tõukas nad voolu ning kinni- 

tas siis kutri külge. Kuna kõik kanuud olid nende kahe Dunhami paadi külge köidetud, siis oli 
metslastelt selle julge ja õnnestunud teoga röövitud äkki kõik vahendid saarelt lahkumiseks. Neil jäi 
ainult võimalus ujudes siit minema pääseda. Nüüd alles näisid nad kõik seda tähtsat fakti mõistvat. 
Kogu metslaste kari kargas korraga hirmsa kisa ja ulgumisega jalule ning hakkas meeletult, kuid 
tagajärjetult tulistama. Sellal, kui nad seal ettevaatamatult püsti seisid, tabas neid kaks lasku. Esime- 
ne kuul tuli ülevalt palkmajast ja üks irokeesidest langes purustatud ajuga surnult maha. Teine lask 
tuli ..«Vilkalt», delavaari püssist, kuid et see polnud nii täpne kui tema valge sõbra oma, siis see 
ainult vigastas üht metslast, tehes tast eluaegse sandi. «Vilka» meeskond päästis valla võidukisa ja 
metslased kadusid jälle viimse meheni, otsekui oleks maa nad alla neelanud. 

«See oli Suure Mao hääl!» ütles Rajaleidja, niipea kui teine püss oli paukunud. «Ma tunnen 
tema püssi raksatust niisama hästi kui oma «hirvetapjat». See on hea raud, kuigi see mitte just iga 
kord ei too kindlat surma! Hästi! Tšin-gatšguk ja Jasper vee peal ja meie mõlemad siin palkmajas, 
sõber Cap, me alles näitame neile mingo-kelmidele, mis tähendab õige võitlus!» 

«Vilgas» aga liikus kogu aeg edasi. Niipea kui ta oli jõudnud saare tipuni, laskis Jasper oma trofeed 
lahti. Tuul tõukas paate tagant ja kandis nad rohkem kui miili kaugusel oleva saare kaldale. Seejärel 
võttfs kutter teise halsi ja purjetas läbi teise väina. Palkmaja katusel olijad märkasid, et «Vilka» 
pardal oli nüüd midagi teoksil. Nende suureks rõõmuks, niipea ikui kutter oli jõudnud kõige 
suuremasse järve soppi, otse sinna kanti, kus pesitses enamik vaenlasi, vabastati haubits — kutri 
ainuke pardarelv — kattest ja vingudes lendas põõsastesse kartetširahe. Vuttide parv poleks kiiremini 
õhku tõusnud, kui tõusid irokeesid põõsastest, kui see ootamatu tinarahe neile kaela langes. Üks neist 
vajus «hirvetapja» kuuli läbi, teine lonkas minema Tšingatšguki püssist tabatuna. Nad leidsid aga 
peagi uusi peidukoht! ja näis, et kumbkf pool valmistus nüüd võitlusel” uuel kujul. Korraga aga 
ilmus Juuni Muiri ja prantsuse ohvitseri saatel, valge lipp-käes, ning sundis kõik relvad vaikima. 

Läbirääkimised toimusid palkmaja juures ja nimelt nii lähedal selle seintele, et need, kes lagedal 
seisid, olid täiesti Rajaleidja eksimatu kuuli meelevalla all. Jasper jäi 

ankrusse otse palkmaja ees ja ka haubits oli suunatud läbirääkijatele, nii et ümberpiiratud ja nende 
sõbrad võisid end kartmatult näidata, välja arvatud mees, kes hoidis haubitsa süütenööri. Üksi 
Tšingatšguk lebas veel peidus, kuid seda rohkem harjumusest kui umbusust. 

«Olete võitnud, Rajaleidja!» hüüdis kortermeister, «ja kapten Sanglier* tuli ise rahuettepanekuga. 
Kindlasti ei keela te vahvale vaenlasele ausat taganemist, pärast seda, kui ta on õiglaselt võidelnud ja 
teinud kõik, mida nõudis tema kuninga ja isamaa au. Teie ise olete truu alam ja ma usun, ette ei 
taha liialt rängalt karistada neid, kes käitu- 


* Le sanglier (prantsuse k.) — metssiga, kult. 

sid ausalt. Olen volitatud vaenlase nimel paluma saarelt lahkumist, vastastikust vangide 
vahetamist ja skalpide tagasiandmist. Kuna siin pole sõjamoona ega rasket kahurväge, siis vaevalt 
saate te midagi rohkemat nõuda.» 

Tuule ja kauguse tõttu tuli kortermeistril kõnelda väga valjusti, seepärast kuuldi iga sõna nii 
palkmajas kui ka kutril. 


«Mis sa selle kohta ütled, Jasper?» hüüdis Rajaleidja. «Ettepanekut sa kuulsid? Kas lubame neil 
lurjustel jalga lasta? Või märgime nad ära, nagu asundustes märgitakse lambaid, et neid teinekord 
ära tunda?» 

«Mis on juhtunud Mabel Dunhamiga?» päris noormees pahasel ilmel. «Kui on puudutatud kas või 
ühte juuksekarv» tema peas, siis läheb halvasti kogu irokeeside suguharul!» 

«Ei, ei, ta on terve ja ravitseb all oma surijat isa, nagu on sobiv tema soole. Seersandi haava 
pärast ei tohi me aga viha kända, sest ta sai selle ausas võitluses, ja mis puutub Mabelisse, siis...» 

«Siin ta on!» hüüdis tütarlaps ise, kes oli kuulnud, missuguse pöörde asjad olid võtnud ja katusele 
ilmunud. «Siin ta on! Jumala pärast, ärge valage enam verd! Seda on juba küllalt voolanud. Kui 
need inimesed tahavad ära minna, Rajaleidja, kui nad rahulikult, lahkuvad, Jasper, siis ärge hoidke 
kedagi neist tagasi! Minu kallil isal on lõpp lähedal ja oleks parem, kui ta oma viimased 
hingetõmbed saaks rahus teha. Minge, prantslased ja indiaanlased! Me pole enam teie vaenlased 
ega tee teile enam mingit häda.» 

«Pean'd, pea, Magnet!» hüüdis Cap vahele. «Sinu sõnad kõlavad küll võib-olla nagu piiblist või 
lauluraamatust, aga mitte terve inimmõistuse moodi. Vaenlane on praegu valmis alla andma. Jasper 
on ankrus, poord vastu kallast, Rajaleidja käsi ja silm on aga niisama täpsed kui magnetnõel ... Me 
võime saada priisiraha, pearaha ja kuulsust pealekauba, kui vaid sina järgmise poole tunni jooksul 
vahele ei sega!» 

«Hüva,» ütles Rajaleidja, «mina pooldan siiski Mabeli mõtteviisi. On juba tõesti küllalt verd 
voolanud ja me oleme teinud kõik, mida nõudis meie kõhus kuninga vastu. Mis aga puutub ausse 
selles tähenduses, siis sobib see rohkem noortele lijjnikutele ja nekrutitele kui mõistlikkudele 
arukatele meestele. Au on see, kui inimene teeb seda, mis õige. Minu arvates pole aga sugugi õige 
ilmaasjata võtta isegi kas või mingo elu. Jah, ma pean õigeks alati kuulata 

mõistuse häält. Niisiis, leitnant Muir, andke meile teada, mida on öelda teie sõpradel prantslastel 
ja indiaanlastel.» 


«Minu sõpradel?» lausus Muir võpatades. «Ega te ometi sellepärast nimeta kuninga vaenlasi 
minu sõpradeks, Rajaleidja, et sõjaõnn mind nende kätte andis? Mitmed nii vana kui uuema aja 
suured sõjamehed on olnud sõjavangid, ja master Cap võib tunnistada, et tegime kõik, mis inimene 
oskab välja mõelda, et selle õnnetuse eest kõvale hoida.» 

«Ja-jaa!» tähendas Cap kuivalt. «Kõrvale hoidma on tõesti õige sõna. Me jooksime alla ja 
peitsime end nii ettevaatlikult, et oleksime võinud veel praeguse tunnini sinna auku jääda, kui 
poleks tekkinud vajadust oma leivalaekaid uuesti täis laadida. Peitu pugeda oskasite te tõesti niisama 
osavalt nagu rebane! Ma lausa imestan, kuidas, kurat, te küll selle koha nii hästi oskasite leida. 
Ükski laiskvorst laeva pardal ei rooma kärmemalt ahtrisse, kui hakatakse tokki alla laskma, kui teie 
kadusite sinna koopasse.» 

«Ja kas teie siis ei järgnenud mulle? On selliseid hetki inimese elus, kus mõistus läheb üle 
instinktiks...» 

«Ja kus inimesed lähevad aukudesse!» katkestas teda Cap lärmakalt naerdes. Ka Rajaleidja lõi 
sekka oma vaikse naeruga. Isegi Jasper, kes oli veel mures Mabeli pärast, naeratas vastu tahtmist» 
«Merel öeldakse, et isegi kurat ei tee niisugusest inimesest madrust, kes ei oska üles vaadata, siin aga 
paistab, et sõdurist ei saa sõdurit, kui ta ei oska alla vaadata.» 


See nali oli Muirile kõike muud kui meele järgi, kuid aitas suuresti kaasa rahu säilitamisele. Cap 
uskus, et ta oli öelnud midagi erakordselt vaimukat ja see häälestas teda peaküsimuses järele 
andma. Lühikese arutelu järele koguti kõik relvadeta indiaanlased «Vilka» haubitsa ette, umbes saja 
jardi kaugusele palkmajast. Rajaleidja läksalla palkmaja ukse juurde ja määras kindlaks tingimused, 
mille järgi vaenlane pidi saarelt evakueeruma. Need polnud kummalegi poolele eriti ebasoodsad. 
Indiaanlasi, keda oli arvult ikka veel neli korda. rohkem kui nende vaenlasi, sunniti ettevaatuse 
mõttes kõik oma relvad, isegi noad ja tomahoogid üle andma. Prantsuse ohvitser, monsieur Sanglier, 
nagu teda tavaliselt hüüti ja nagu ta ise suvatses ennast nimetada, vaidles vastu. Tema arvates heitis 
see nõue rohkem kui kõik muu halba valgust tema kui komandöri aule, kuid Rajaleidja jäi 
kangekael- 

seks, sest ta oli oma elus juba nii mõndagi indiaanlaste tapatalgut näinud ja teadis, kui 
väärtusetuks muutusid metslaste juures kokkulepped, mis olid vastuolus nende huvidega. Teine 
tingimus oli peaaegu niisama tähtis. See sundis kapten Sanglier'd välja andma kõik vangid, keda 
hoolega valvati samas koopas, kus Cap ja Muir olid varjul olnud. Kui nüüd mehed välja toodi, 
selgus, et neli neist olid vigastamata. Nad olid ainult elu päästmiseks maha viskunud — kaval ja levi- 
nud võte sõjas indiaanlastega. Ülejäänutest olid kaks nii kergelt haavatud, et võisid oma teenistust 
jätkata. Nad tõid kaasa ka oma musketid ja Rajaleidja hingas kohe kergemalt, kui nägi, et nende 
jõud olid nüüd tunduvalt suurenenud. Pärast seda, kui ta oli kogunud kõik vaenlase relvad 
palkmajja, käskis ta oma sõduritel sinna asuda ning jättis ukse juurde alalise valve. Ülejäänud 
sõdurid olid surnud, sest irokeesid tapsid raskelt haavatud silmapilkselt, et saada oma ihaldatud skalpe. 

Niipea kui Jasperile oli tutvustatud tingimusi ja kui ta nägi, et ettevalmistused saarel olid nii 
kaugele arenenud, et ta võis oma sõpru hädaohtu jätmata eemalduda, päästis ta «Vilka» ankrust 
lahti ja sõitis sinna, kuhu paadid olid randa kinni jooksnud, võttis need taas puksiiri ning tõi nad 
jälle saare alla. Siis pandi kõik metslased kohe kanuudesse. Jasper võttis need nüüd kolmandat 
korda puksiiri ja sõitis pärituult, jättis nad triivima umbes miili kaugusel saarest. Iga kanuu 
varustati ainult ühe aeruga, sest noor meremees teadis hästi, et indiaanlased võisid pärituulega 
hommiku jooksul Kanada rannikul maanduda. 

Üksi kapten Sanglier, Noolepea ja Juuni jäid maha. Sanglier'l oli vaja leitnant Muiriga, kes oli 
tema silmis ainuke selleks sobiv isik, mõningaile pabereile alla kirjutada. Tuskaroora aga eelistas 
erilistel, ainult talle endale teada olevail põhjustel mitte koos oma hiljutiste sõprade irokeesidega ara 
minna. Nende kolme jaoks hoiti valmis kanuud, mis pidid neid parajal ajal ara viima. 

Sel ajal, kui kutter sõitis paatidega allapoole, valmistasid Rajaleidja ja Cap abilistega pruukosti, 
sest enamik neist polnud ligi kakskümmend neli tundi midagi söönud. Selle lühikese aja jooksul, mida 
kutter vajas tagasitulekuks, kõneldi väga vähe, ainult Rajaleidja leidis aega seersanti külastada, 
Mabelile mõned sõbralikud sõnad öelda ja anda näpunäiteid, kuidas tema arvates saaks 

surija viimseid tunde kergendada. Ta nõudis ka tungivalt, et Mabel võtaks veidi kehakinnitust. 
Vahimehe, keda nüüd enam polnud põhjust ukse juures pidada, laskis ta sealt ära minna, et miski ei 


takistaks tütart isale oma hoolitsust pühendamast. Lõpetanud need väikesed korraldused, pöördus kütt 
tagasi tule äärde, kuhu oli kogunenud kogu ülejäänud salk, kaasa arvatud ka Jasper. 


XXVI PEATÜKK 


Sa oled ainult ränka muret näinud 
ning tormis, rajus ulgumerel käinud, 


kus laineturi ähvardavalt vohab 
ja harva tukub sügavuste kohal. 


Dryden 


Mehed, kes harjunud taolise asja kirjeldatud sõjaeluga, alluvad harva õrnemate tundmuste mõjule, 
niikaua kui nad on veel vaenuväljal. Sellest hoolimata tundis rohkem kui üks süda kaasa Mabelile, kui 
leidsid aset need sündmused, millest me nüüd kavatseme jutustada. Iseginii vajalik söök ei maitsnud 
sõduritele, kui nad said teada, et seersandi lõpp on nii lähedal. 

Kui Rajaleidja pöördus palkmajast,tagasi, tuli talle vastu Muir, kes kutsus ta kõrvale, et temaga 
eraviisil rääkida. Kortermeistri olekus avaldus niisugune ülemäärane viisakus, mis peaaegu alati vihjab 
salakavalusele, sest meie arvates pole kindlamat ebaausate kavatsuste tunnust — välja arvatud avalikud teod 
— kui nägu, mis naeratab põhjuseta ja keel, mis liialt libe. Muiril oli taolise käitumisviisiga palju ühist, 
kuid tema juures oli see veel ühendatud näilise avameelsusega, mida eriti kohaselt rõhutasid tema šoti into- 
natsioon, šoti aktsent ja šotipärane väljendusviis. 

Oma hea positsiooni eest võlgnes ta tegelikult tänu oma kaua harrastatud aupaklikkusele, mida ta osutas 
Lundie'le ja tema perekonnale. Ehkki major oli küllalt terava pilguga, et lasta end ninapidi vedada mehest, 
kes oma annete ja teadmiste poolest seisis temast tohutult madalamal, kuid on juba kord nii, et enamjagu 
inimesi on harjunud järele andma meelitajale ja seda isegi siis, kui nad neid ka ei usaldagi ja on täiesti 
teadlikud, mis põhjusel nende ees hända liputatakse. Praegusel juhul võistlesid osavuses kaks «meest, kes 
olid kõigis tähtsamates iseloomujoontes nii täielikud vastandid kui see üldse on võimalik. Rajaleidja oli 
samavõrd lihtsameelne kui kortermeister vigurdaja, sama- 

võrd puhtsüdamlik kui too võlts ja samavõrd aus kui too petis. Mõlemad olid külmaverelised ja 
kaalutlejad ja mõlemad olid julged, kuigi eri viisil ja määral, sest Muir pani oma elu kaalule ainult siis, 
kui sai sealjuures silma paista, Rajaleidja aga pidas hirmu mõistusega kontrollitavaks kireks, millele 
tohtis alluda ainult siis, kui selle läbi võis käsu saada. 

«Minu kalleim sõber,» alustas Muir, «ma arvan, et võin sind nii kutsuda, sest pärast seda hiljutist 
teenet, mida sa meile kõigile osutasid, oled sa meile kõigile veel tuhat korda kallim kui kunagi varem. Sa 
kindlustasid sellega veelgi oma au ja kuulsust. Tõsi küll, ohvitseriks sind selle eest küll ei ülendata, sest 
niisugune ametikõrgendus ei sobikski sinusugusele ja usun, et see ei vastaks ka sinu soovidele, kuid 
teejuhina, nõuandjana, truu alamana ja osava laskurina on sinu kuulsus saavutanud nüüd oma täiuse. 
Kahtlen, kas isegi ülemjuhataja viib endaga Ameerikast kaasa niipalju au, kui seda saab osaks sulle! 
Nüüd peaksid sa küll rahus maha istuma ja oma ülejäänud elupäevad mõnusalt mööda saatma. Abiellu 
nüüd viivitamata, kulla mees, ja mõtle oma õnnele, sest kuulsuse pärast pole sul enam vaja murei tunda. 
Taeva nimel, suru Mabel Dunham oma rinnale ja siis on sul priske pruudike ja kuulus .nimi.» 

«Oi, kortermeister, see on päris uutmoodi nõuanne teie suust! Mulle räägiti ikka, et teie olete minu 
võistleja.» 

«Seda ma olin, kulla mees, ja pealegi veel päris kardetav võistleja, seda võin sulle öelda, — niisugune, 
kes juba viis korda naistega tegemist teinud, kuid kes pole veel kordagi end tüssata lasknud. Lundie 
näägutab mind küll neljaga, aga see on täiesti vale. Tõde trumpab alati üle tema aritmeetika! Ja-jah, 


Rajaleidja, sul oli tõesti võistleja, aga nüüd pole ma seda enam. Mjnu poolt sulle kõige südamlikumad 
õnnesoovid, et sul oleks edu Mabeli juures, ja kui aus seersant ellu jääks, siis võiksid kindlalt sellega 
arvestada, et ma tema. juures sinu eest mõne hea sõna ütleksin.» 

«Ma tänan teid teie sõpruse eest, kortermeister, aga mul pole suurt vajadust soovituse järele seersant 
Dunhami juures — olen selleks küllalt kaua olnud tema sõber. Arvan aga, et seda asja võime me 
pidada niisama kindlaks nagu mistahes asja sõjaajal. Mabel ja tema isa on selleks juba oma nõusoleku 
andnud ja usun, et ka kogu viiekümne viies rügement ei saaks sellele lõppu teha. Aga vaevalt elab 

vaene seersant nii kaua, et näha seda, mida tema süda nii kaua igatses.» 

«Aga tal jääb ju surres troost, et see täide läheb. Oo, Rajaleidja, lahkuvale hingele on suureks 
kergenduseks, kui ta teab, et pärast tema surma hoolitsetakse mahajäävate armsate omaksete eest. 
Kõik missis Muirid on seda tundmust oma viimases hingetõmbes väljendanud.» 

«Noh, arvan siiski, kortermeister, et teie naised ette aimasid, et te endale uusi trööstijaid leiate!» 

«Vuih, mees! Poleks iialgi sind niisuguseks vigurivändaks pidanud! Noh, aga olgu pealegi — nali 
ei tohi tuua tüli vanade sõprade vahele. Kuigi ma ise-ei saa abielluda Mabeliga, ei tohiks sul ometi 
midagi selle vastu olla, et ma, teda austan ja nii temast kui ka sinust igalpool ja igal sobival juhul 
head räägin. Aga Rajaleidja, sa muidugi mõistad, et vaene mehike, kes kaotab niisuguse pruudi, vajab 
muidugi ka natuke lohutust.» 

«Muidugi, muidugi, kortermeister!» vastas lihtsameelne teejuht. «Tean, et seda kaotust oleks mul 
endalgi raske kända. Teil võib tõesti olla raske tunne näha meid abielus, aga seersandi surm 
arvatavasti lükkab selle edasi ja nii jääb teil aega, et mehisemalt selle peale mõelda.» 

«Ma püüan seda ... jah, m.a püüan mitte meelt heita, kuigi mu süda tahab lõhkeda! Aga sina, 
kulla mees, võiksid mind aidata ja mulle mingit tegevust anda. Sa muidugi mõistad, et see sõjaretk oli 
vägagi kummaline. Mina, kes ma olen kuningavägede ohvitser, pean siin viibima lihtsa vabatahtlikuna, 
samal ajal kui see, kel selleks üldse lootust polnud, on nüüd komandör. Mõningatel põhjustel 
leppisin ma sellega, kuigi mu veri kees soovist juhtida neid, kes võitlesid kodumaa au ja tema 
majesteedi õiguste eest.» 

«Kortermeister,» lausus teejuht vahele, «teie langesite juba nii vara vaenlase kätte, et teie 
südametunnistus peaks selles suhtes rahule jääma. Võtke mu nõu kuulda ja ärge rääkige enam 
sellest!» 

«See on just minu arvamine, Rajaleidja! Me ei räägi sellest enam sõnakestki. Seersant Dunham on 
juba hors-de-combat. *» 

«Kuidas?» küsis Rajaleidja. 

«Noh, see tahendab, et seersant ei saa enam käsutada ja vaevalt kõlbaks niisuguse võidurikka 
väesalga etteotsa 

* Hors-de-combat (prantsuse k.) — võitlusvõimetu. 

jätta.kapralit, sest lilled, mis õitsevad aias, närtsivad nõmmel. Mõtlesin õige praegu ise 
pretendeerida sellele kohale, mis õigusega kuulub leitnandi aukraadiga mehele. Mis puutub meestesse, 
siis nemad muidugi ei julge vastu vaielda, sina aga, mu sõber, nüüd, kus sul on niipalju au ja Mabel 
ja teadmine, et oled täitnud oma kohust, mis on kallihinnalisem kui kõik muu... sinust võin nüüd 
muidugi loota 
oma plaanile enam liitlast kui vastast.» 

«Mis puutub viiekümne viienda sõdurite käs.utamisse, leitnant, siis arvan, et selleks on teil täielik 
õigus ja vististi ei hakka keegi sellele vastu rääkima, kuigi te olite sõjavang ja leidub inimesi, kes ei 


taha alluda vangile, kes võlgneb oma vabaduse nende vaprusele. Arvan siiski, et vist keegi ei ütle 
midagi vaenulikku teie soovide kohta.» 

«Nii see just on, Rajaleidja! Kui ma kord koostan rapordi prantsuse paatide vallutamisest, 
palkmaja kaitsest ning üldistest operatsioonidest, kaasa arvatud kapitulatsioon, 'siis võite olla kindel, 
et ma ei jäta nimetamata ka teie teeneid» 

«Tühja kah minu teenetest, kortermeister! Lundie teab, kes ma olen metsas ja kes ma olen 
kindluses ja kindral teab seda veel paremini kui tema. Minu pärast ärge muretsege! Jutustage parem 
endast ja kandke selle eest hoolt, et oldaks õiglane Mabeli isa vastu, kes on praegusel hetkel siiski 
veel meie komandör.» 

Muir väljendas oma täielikku rahulolu selle korralduse üle ja teatas oma otsusest olla kõigi 
suhtes õiglane. Pärast seda siirdusid mõlemad grupi juurde, mis oli kogunenud tule ümber. Siin 
hakkas kortermeister esimest korda pärast Oswegost lahkumist käsutama mõjuvõimu, mida võis õigu- 
sega pidada tema auastmele kuuluvaks. Ta kutsus kõrvale ellujäänud kaprali ja ütles sellele selgesti, 
et temasse tuleb nüüdsest peale suhtuda kui komandörisse ning käskis tol alluvaid uue olukorraga 
tutvustada. See valitsuse vahetus toimus revolutsiooni tavaliste tundemärkideta, sest kuna kõik said 
hästi aru, et leitnandi nõudlused olid seaduslikud, polnud kellelgi tahtmist tema käskude vastu 
vaielda. Teatud kaalutlustel, mida teadsid kõige paremini vaid asjaosalised ise, olid Lundie ja 
kortermeister algul teinud küll teistsuguse korralduse, nüüd aga oli viimane heaks arvanud seda 
muuta. Sellest arutlusest piisas sõdureile, kuigi seersant Dunhami haav oleks selgitanud kõik, kui 
säärast selgitust oleks vaid nõutud. 

Kapten Sanglier tegeles samal ajal muretult oma einega, ilmutades filosooflikku saatusele 
alistumist, veterani külmaverelisust, prantslase leidlikkust jaosavust ning jaanalinnu aplust. Nüüd 
oli tajuba umbes kolmkümmend aastat koloonias viibinud. Ta oli tulnud Prantsusmaalt väeosaga, 
milles ta omas umbes samasugust positsiooni nagu Muir viiekümne viiendas rügemendis. Raudne 
kehaehitus, julmus, teatud osavus suhtlemises metslastega, meeletu julgus — need olid omadused, 
millega ta olijuba varakult ülemjuhatajale silma paistnud. Tulemuseks oli, et talle usaldatigi 
indiaanlasist liitlasvägede juhatamine. Selles tegevuses oli ta tõusnud kapteni aukraadini ja oli oma 
karjääri kestel sellise kergusega omandanud osa oma alluvate kommetest ja vaadetest, milleks on 
suutelised üksnes prantslased. Tihti oli ta juhtinud irokeeside salku nende röövretkedel. Sellisel 
teguviisil olid kahesugused tulemused — ühelt poolt kergendas ta sellega viletsust, teiselt poolt aga 
suurendas seda. Teiste sõnadega: ta planeeris julgeid ettevõtteid, mis oma tähtsuselt ja tagajärgedelt 
ületasid kaugelt indiaanlaste tavalise poliitika, ja astus siis vahele, et osaliseltki vähendada neid 
pahesid, mida ta ise oli loonud. Lühidalt, ta oli seikleja, keda olud olid paisanud seisukorda, kus 
tulevad ilmsiks temataoliste -meeste omadused — nii head kui ka kurjad küljed. Tema iseloom 
polnud niisugune, et ta oleks mingi köhatu tundlikkusega oma õnne nurja ajanud, aga ka mitte 
selline, etta oleks õnnega mänginud, seda kergemeelselt oma julmusega vihale ärritades. Et aga 
tema nimi oli seotud paljude tema sõjasalkade poolt toime pandud metsikustega, peeti teda 
Ameerika provintsides üldiselt siiski õelaks meheks, kes tunneb lõbu verevalamisest ja leiab suuri- 
mat õnne abitute ning süütute piinamisest. Ühe sõnaga, Sanglier — hüüdnimi, mille ta ise oli 
endale valinud, või Kivisüda, nagu teda harilikult hüüti piirimaadel, oli muutunud selle maakoha 
naistele ja lastele nii hirmsaks, nagu hilisemal ajal vahest, Butleri või Brandti oma. 

Rajaleidja ja Sanglier' kohtumisel oli teatud sarnasust Wellingtoni * ja Blücheri ** kuulsa 
läbirääkimisega, mida 


* Wellington (1769—1852) — inglise väejuht, võitles edukalt Napoleon I vastu, keda lõi koos 
Blücheriga Waterloo lahingus. 


**Blücher (1742—181 9)— Preisi kindralfeldmarssal, võttis osa Napoleoni 1 vastastest 
sõjakäikudest; 1815. a. otsustas julge tiib-lõögiga Waterloo lahingu. 


416 


nii tihti janii kujukalt on kirjeldatud. See toimus tule ääres ja mõlemad pooled seisid rohkem kui minut 
aega vaikides ning teineteist tõsiselt silmitsedes. Kumbki teadis, et teine oli kohutav vaenlane ja 
kumbki tundis, et ta pidi vastast kohtlema sõjamehele sobiva usaldusväärsusega, kuigi neil oli väga 
vähe ühist nii iseloomu kui huvide suhtes. Üks teenis raha ja karjääri pärast, teine sellepärast, et elu 
oli ta põlismetsa paisanud ja et sünnimaa vajas tema käsivart ning kogemusi. Soov tõusta kõrgemale 
oma praegusest seisusest polnud kunagi häirinud Rajaleidja rahu: tal polnud üldse tekkinud auahneid 
mõtteid, enne kui ta tutvus Mabeliga. Sellest ajast saadik oli enesekindluse puudus, austus Mabeli 
vastu ja soov pakkuda talle paremat aujärge valmistanud talle tõepoolest nii mõnegi rahutu hetke, 
kuid tema otsekohene ja lihtne iseloom sai neist peagi võitu. Ta hakkas peagi mõtlema, et naine, kes 
ei kõhkle teda abikaasaks võtta, ei kõhkleks ka jagamast tema saatust, nii lihtne kui see ka poleks. 
Rajaleidja austas Sanglier'd kui vahvat sõjameest ja ta oli liiga siiras selleks, et uskuda pooltki 
kõigist neist halbadest kuuldustest. Kuid ta ei saanud heaks küta tema isekust, tema külmaverelist 
arvestust, kõige vähem aga seda, et ta unustas oma «valged anded» ja võttis omaks täiesti 
«punanahksed». Rajaleidja omakorda oli Sanglier'le mõistatuseks. Viimane ei suutnud mõista teise 
käitumist, tema avameelsust ning otsekohesust. Ta oli tihti kuulnud Rajaleidja erapooletusest, tema 
õiglusest ja tõetruudusest, need olid aga teda nii mitmelgi korral rängalt eksiteele viinud, sest, nagu 
öeldakse, hoiab sõnarohke ja sihikindel diplomaat oma saladusi paremini kui kaval vaikija. 

Pärast seda kui mõlemad kangelased olid teioeteišt nji-viisi pilkudega mõõtnud, puudutas 
monsieur Sanglier tervituseks mütsi, sest piirielu kärmus polnud suutnud veel täiesti hävitada 
neid viisakuskombeid, mida ta nooruses oli omandanud. 

«Monsieur Rajaleidja,» lausus ta väga tugeva aktsendiga, kuid sõbraliku naeratusega, «un militaire 
austama le courage et la loyaute. * Teie rääkima irokeesi keelt?» 

«Jah, ma oskan nende roomajate keelt; ja võin end sellega aidata, kui seda nõuab vajadus,» 
vastas teejuht, «aga see keel ega hõim pole minu maitse järgi. Kus iganes leiate 


* Sõjaväelane austab julgust ja lojaalsust. 

mingo verd, master Kivisüda, sealt leiate te minu arvates ka petise. Hüva, olen teid tihti näinud, 
ehkki ainult võitluses, ja peab tunnistama, et ikka esiridades ... Te arvatavasti olete tuttavad peaaegu 
kõigi meie kuulidega?» 

«Teie omaga veel mitte sir, sest, une balle * teie auväärt käest kindel surm olema. Teie surmama 
minu kõige parem sõjamees ühe saare peal.» 

«Võib-olla, võib-oüa, kuigi minu arvates on nad kõik suured kelmid. Ei taha haavata teid, master 
Kivisüda, aga ausalt öelda, olete te pagana halvas seltskonnas.» 

«Jah, sir,» vastas prantslane, kes, püüdes olla väga viisakas ja saades vaevaliselt aru inglise 
ikeelest, arvas, et talle öeldakse komplimente. «Teie liiga lahke. Aga un brave alati comme ga** ... 
Oo! Mis see tähendama? Mis teinud see jeune homme?» *** 

Kapten Sanglier osutas ühte paika teisel pool lõket. Parajasti sel hetkel haarasid seal kaks sõdurit 
toorelt Jasperist ja sidusid Muiri juhtimisel tema käed. 

«Tõesti! Mis peab see tähendama?» hüüdis teejuht ligi astudes ja sõdureid jõuga eemale tõugates. 
«Kes julgeb seda teha Jasper Mageveega? Kel on jultumust seda teha minu silmade all?» 

«See on minu korraldus, Rajaleidja!» vastas kortermeister. «Käsin seda omal vastutusel. Sina ei 
saa vastu vaielda käskudele, mis on antud tema kõrguse ohvitseri poolt.» 


«Ma vaidlen vastu isegi kuninga sõnadele kuninga enda suust, kui ta ütleks, et Jasper on seda ara 
teeninud. Kas noormees pole meie kõigi skalbid päästnud? Kas ta pole hoidnud ara kaotuse ja meile 
võidu toonud? Ei, leitnant, kui see on esimene asi, milleks teie oma võimu käsutate, siis mina 
igatahes seda ei tunnusta!» 

«See lõhnab natuke vastuhakkamise järele,» lausus Muir, «aga Rajaleidjale võib paljugi andestada. 
Tõsi küll, Jasper on meile näiliselt selles asjas teeneid osutanud, aga meie ei tohi tähele panemata 
jätta mineviku tegusid. Kas mitte major Duncan ise ei kahtlustanud teda, enne kui Oswegost välja 
sõitsime? Kas pole me siin küllalt näinud, et olla kindlad reetmises? Ja kas pole loomulik ja peaaegu 
kindel oletada, et reetur on see noormees? Ah, Rajaleidja, sinust ei saa kunagi suurt riigimeest ega 
suurt kaptenit, kui 

*üks kuul. 

**Julge on alati niisugune. 

**k Noormees. 

otsustad inimese üle üksnes tema välimuse järgi. Issand ise hoidku mind, kui ma ei peaks 
uskuma neid sõnu, mida sina, Rajaleidja, ise armastad nii tihti öelda: silmakirjalikkus on isegi 
igapäevasem pahe kui kadedus, ja see on inimliku loomuse hukatus!» 

Kapten Sanglier kehitas vaid õlgu, libistas siis tõsise pilgu Jasperilt kortermeistrile ja 
kortermeistrilt jälle Jasperile. 

«Mis läheb mulle korda kadedus, silmakirjalikkus või isegi teie inimlik loomus!» hüüdis Rajaleidja. 
«Jasper Magevesi on minu sõber! Ta on vahva poiss, aus ja ustav noormees! Ükski mees viiekümne 
viiendast rügemendist ei tohi ilma Lundie enda käsuta panna kätt ta külge, niikaua kui mina saan seda 
veel takistada. Teil võib olla võimu oma sõdurite üle, aga mitte minu ega Jasperi üle, master Muir.» 

«Bon!» * hüüatas kapten Sanglier, kusjuures ta hääl kõlas samapalju läbi nina kui läbi kurgu. 

«Tähendab, sa ei taha kuulda võtta mõistuse häält, Rajaleidja? Ära unusta meie kõhklusi ja 
kahtlustusi! Pealegi on veel üks süüd tõendav ja raskendav asjaolu. Näed sa seda riidetükki? Selle 
leidis Mabel Dunham ühelt puuoksalt sellel saarel, vaevalt tund aega enne vaenlase rünnakut. Kui sa 
võtaksid vaevaks uurida kutri lippu, siis sa ei saa öelda muud, kui et see tükk on sealt välja lõigatud. 
Ei saa olla enam tugevamat asitõendit.» 

«Ma foi, c'est un peu fort, ceci,» ** urises Sanglier läbi hammaste. 

«Mis tähendavad mulle teie lipud või signaalid, kui ma tunnen inimese südant,» jätkas 
Rajaleidja. «Jasper on täis ausust ja ausus on selleks küllaltki haruldane omadus, et sellega tohiks 
nalja heita nagu mõne mingo südametunnistusega. Ei, käed eemale, või muidu me näeme veel, kes 
oskab kangemat lahingut lüüa, kas teie oma meestega viiekümne viiendast või Suur Madu koos 
«hirvetapja», Jasperi ja tema laevameestega. Te ülehindate oma jõudu samal määral, leitnant Muir, 
nagu te alahindate Jasperi ausust.» 

«Tres bon!» *** 

«Hästi! Kui pean rääkima avameelselt, Rajaleidja, eks ma siis teen seda. Näed, siin kapten 
Sagglier ja Noolepea 

* Hästi. 

** Tõepoolest, see on juba liig. 

*** Väga hea. 

mõlemad, see vapper tuskaroora, -teatasid mulle, et see õnnetu noormees on reetur. Pärast 
niisugust tunnistust e1 või sa enam eitada ei minu õigust teda käristada ega selle hädavajalikkust.» 
«Scelerat!» * pomises prantslane. 


«Kapten Sanglier on vapper sõdur ega hakka ausa madruse kohta valetunnistust andma,» ütles 
Jasper vahele. «Kas meie hulgas on reetur, kapten Kivisüda?» 

«Jah!» lisas Muir. «Las ta räägib siis avalikult, kui te nii väga soovite, et tõde saaks teatavaks. 
Loodan ainult, et te pääsete kõige kõrgemast karistusest, kui sõjakohus kord teie kuritegude üle 
kohut mõistab! ... Kuidas on, kapten? 

Kas näete meie seas reeturit või mitte?» 

«Oui... jah, sir... bien sür.» ** 

«Liiga palju valetad!» karjus Noolepea kõuehäälega ja tagus taltsutamatu žestiga Muirile 
käeseljaga vastu rinda. «Kus minu sõjamehed? Kus ingiisi skalp? Liiga palju valetad!» 

Muiril polnud puudust julgusest ega teatud isiklikust autundest. Ägedust, mis oli mõeldud ainult 
žŽestina, pidas ta ekslikult löögiks ja astus sammu tagasi, et haarata püssi järele. Tema nägu oli 
raevust tinakarva ja ta ilme väljendas selgesti tema julma, kavatsust. Noolepea aga oli temast kiirem. 
Metsikult välkuvate silmadega vaatas tuskaroora ümber, pistis käe vöö vahele, tõmbas sealt välja 
peidetud noa ja samal hetkel vajus see pidemeni korter-meistri rinda. Kui kortermeister kapten 
Sanglier' jalge ette maha vajus ja talle üllatunud, tühja ning õõnsa pilguga otsa vaatas, võttis Sanglier 
näputäie nuusktubakat ning lausus rahuliku häälega: 

«Voilä 1'affaire finie! Mais ee n'est gu'un scelerat de moins.» *** 

Tapmine sündis nii kiiresti, et seda ei jõudnud keegi takistada, ja kui Noolepea valju võidukisaga 
tihnikusse kargas, olid valged liiga jahmunud, et talle järele joosta. Tšingatšguk aga ei kaotanud 
pead. Vaevalt olid põõsad põgeneva tuskaroora taga kokku vajunud, kui nad taas lõid lahku jälitava 
delavaari ees. 

Jasper Western rääkis vabalt prantsuse keelt ja Sanglier' sõnad ning, käitumine hämmastasid teda. 

Nii, sel lool on siis lõpp! Uks kurjategija jälle vähem. 


* Kurjategija. 
** Jaa, päris kindlasti. 

«Ütelge monsieur,» palus ta inglise keeles, «kas ma olen reetur?» 

«Le võila!»* vastas prantslane külmalt. «See on meie 
espion **, meie agent, meie sõber. Ma foi — c'e täitun grand 
scelerat — vöid.» *** TA 

Nende sõnadega kummardus ta laiba üle, pistis käe kor-termeistri taskusse ja tõmbas sealt välja 
ühe kukru. Kui ta selle sisu maha puistas, veeres mitu topelt-luidoori *** sõdurite poole kes polnud 
laisad neid üles korjama. Visates rahakoti põlglikult eemale, asus see onnerüütel supi kallale, mida ta 
oli endale nii suure hoolega valmistanud, ja leides, et see oli talle meeltmööda, hakkas sööma üks- 
kõikse ilmega, mida oleks võinud kadestada kõige stoilisemgi indiaanlane. 

*  Seeseal. 

**  Spioon. 

*** «Tõesti, see oli suur kurjategija, vaadake!» 

käid Luidoor — endine prantsuse kuldmünt. 

On armastus aare õite seas, 
ent ainus kestev väärtus — 


see on töö! 
Cowper 


Lugeja peab nüüd ise kujutlema mõningaid sündmusi, mis järgnesid Muiri äkilisele surmale. 
Sõdurid viisid tema laiba kõrvale ja katsid selle korralikult sineliga. Tšingatšguk ilmus taas 
vaikselt oma köhale tule ääresja mõlemad, nii Rajaleidja kui ka Sanglier, märkasid, et tema vöö kül- 
Jes rippus värske verine skalp. Keegi ei küsinud midagi ja kuigi Sanglier oli täiesti rahul, et 
Noolepea oli langenud, ei avaldanud ta ei uudishimu ega, osavõttu. Ta sõi külmavereliselt edasi oma 
suppi, otsekui olnuks see päris tavaline söömaaeg. Selles oli teatud uhkust ja teeseldud ükskõiksust 
saatuse vastu, milles võis aimata indiaanlaste järeleaimamist, kuid veelgi rohkem oli see tavalise 
harjumuse, alalise enesevalitsemise nkig loomupärase hoolimatuse tulemus. Rajaleidja tunded, kuigi 
ta väliselt näis niisama rahulik, olid siiski veidi erinevad, ehkki kaunis sarnased. Muir oli olnud 
talle vastumeelt, sest tolle libekeelne viisakus polnud kooskõlas tema enda ausa iseloomuga, Kuigi ta 
oli harjunud sääraste stseenidega, vapustas teda siiski Muiri reetlikkus ja tema ootamatu surm. 
Niipea kui laip oli ara kantud, hakkas ta kaptenit küsitlema, et täpsemalt teada saada reetmise 
ulatust. Kuna sel nüüd, kus tema agent oli langenud, polnud erilist põhjust vaikimiseks, avaldas ta 
hommikueine jooksul järgnevad faktid, mis aitavad selgitada mitmeid vähema tähtsusega sündmusi 
meie jutustusest. 

Varsti pärast viiekümne viienda rügemendi piirile saabumist oli Muir ise vabatahtlikult vaenlasele 
oma teeneid pakkunud. Oma ettepanekut tehes oli ta hoobelnud, et Lundie sõprus on vahendiks, mis 
võimaldab tal saada tävali- 

sest täpsemat ning tähtsamat informatsiooni. Tema tingimused võeti vastu. Monsieur Sanglier'l oli 
temaga olnud Oswego fordi ümbruses mitu läbirääkimist ning kapten oli kord isegi veetnud terve öö 
salaja garnisonis. Noolepea aga oli nende sidepidajaks. Anonüümkiri major Duncanile oli, nagu nüüd 
selgus, koostatud Muiri poolt, Frontenac'i saadetud, seal ümber kirjutatud ja tuskarooraga tagasi saade- 
tud, kes saabus sellelt ülesandelt parajasti siis, kui «Vilgas» ta kinni püüdis. Vaevalt on vaja lisada, et 
Jasper Western oli määratud ohvriks, kellega taheti varjata kortermeistri riigireetmist. Erakordne tasu, 
mis leiti tema kukrust, oliteda ahvatlenud saatma seersant Dunhami sõjasalka, et anda vaenlasele 
parajal ajal signaali rünnakuks. Muiri naistearmastus oli küll tema loomulik nõrkus ja ta oleks 
abiellunud Mabeliga või ükskõik kellega, kes tema käe oleks vastu võtnud, kuid tema Mabeli 
imetlemine oli siiski suurel määral teeseldud, et ilma suurema riskita saada ettekäänet sõjasalgaga 
kaasaminekuks — muud sobivat ja kaaluvamat ettekäänet selleks ju polnud. Suurem osa sellest oli 
kapten Sanglier'le teada, eriti see, mis oli ühenduses Mabeliga, ja ta ei jätnud käsutamata võima-; lust 
oma kuulajaile kogu seda saladust tutvustada, kusjuures ta ise naeris mitu korda sarkastiliselt, kui 
avaldas õnnetu kortermeistri isesuguseid hädaabinõusid. 

«Touchez-la,» * lausus külmavereline prantslane oma seletuse lõpul, pakkudes Rajaleidjale oma soonilist 
kätt. «Teie olete honnete** ja see on beaucoup***. Me tarvitama spiooni, nagu tarvitama la medecine **** 
, sest nii on vaja, mais, je les deteste!***** Touchez-la.» 

«Surun teie kätt, kapten, sest teie olete seaduslik, loomulik vaenlane,» ütles Rajaleidja, «ja mehine, aga 
kortermeistri surnukeha ei tohi kunagi inglise mulda reostada. Tahtsin ta Lundie'le tagasi viia, et see 
võiks lasta tema juures oma torupille mängida, nüüd aga lamagu ta seal, kus pani toime oma nurjatuse 
ja olgu äraandlikkus talle hauakiviks. Kapten Kivisüda, arvan küll, et niisugune seltsimine äraandjatega 
on küll osa sõduriametist, aga tunnistan teile ausalt, see pole minu maitse järgi ja sellepärast tunnen ma 


* Siin on mu käsi. 

** AUS. 

*** (See tähendab) palju. 
++ Arstirohi. 

++ Aga ma põlgan neid. 

rõõmu, et see asi ei jää mitte minu, vaid teie südametunnistusele. Missugune koletu patt! 
Keerutada salasepitsusi paremale ja vasakule, kodumaa, sõprade ja jumala vastu! ... Jasper, poiss, kas 
ma võiksin sinuga paar sõna omavahel rääkida? Ainult minutiks ...» 

Rajaleidja viis noormehe kõrvale, pigistas tema kätt ja jätkas, pisarad silmas: 

«Sina tunned mind, Magevesi, ja mina tunnen sind,» ütles ta. «Ja need teated pole minu arvamist 
sinu kohta põrmugi muutnud. Ma pole kunagi uskunud nende juttu, olgugi et see mõnel silmapilgul 
paistis tõsine, nagu pean tunnistama... Jah, asi oli tõesti tõsine ja tegi mindki tõsiseks. Aga ma ei 
kahtlustanud sind minutikski, sest ina tean, et sinu loomuanded on hoopis teistsugused, aga ma pean 
tunnistama, et ma ei kahtlustanud ka kortermeistrit...» 

«Ja niisugune mees oli kuninga poolt ohvitseriks määratud!» 

«Asi pole selles.. Jasper! Asi pole selles! Jumala poolt oli talle määratud talitada õigesti ja olla 
aus oma kaasinimeste vastu, aga ta eksis hirmsasti oma kohuse vastu.» 

«Ja kui mõelda, et ta teeskles armastust ka sellise tütarlapse vastu, nagu seda on Mabel!» 

«See oli temast muidugi halb. Sel sellil pidi olema soontes mingo verd! Kes naisterahvast autult 
kohtleb, see peab olema värdjas, mu poiss! Sest jumal on naise meelega loonud abituks, et me 
saaksime oma headuse ja abivalmidusega tema armastust võita ... Seersant, vaene mees, lubas 
surivoodil mulle oma tütre naiseks ja Mabel, armas piiga, oli sellega nõus. Ja nüüd on mul tunne, et 
pean kähe heaolu eest hoolt kandma, kaht elu hoidma ja kaht südant rõõmustama. Ah, Jasper! ... 
Mõtlen mõnikord, et ma pole küllalt hea selle veetleva tütarlapse jaoks.» 

Seda uudist kuuldes jäi Mageveel esiteks peaaegu hing kinni. Kuigt tal õnnestus muud välised 
erutuse märgid alla suruda, oli tema pale kahvatu nagu sumul. Ta leidis siiski jõudu vastata kindlalt 
ja isegi tarmukalt: «Ara räägi nii, Rajaleidja! Sina oled isegi kuninganna jaoks küllalt hea.» 

«Jaa, mu poiss, seda arvad ainult sina. Tõsi küll, ma oskan hirve ja vajaduse korral ka mingot 
tappa ja teha seda nii hästi kui keegi siin piiril seda iganes suudaks. Ma oskan ka metsarada leida, 
nagu seda suudab ainult parim 

silm, või taevatähti seletada, kui teised neist aru ei saa. Pole kahtlust, et Mabelil saab küllalt olema 
metsloomaliha, käia ja tuvisid, aga kas ta ei tunne vahest puudust teadmiste ja mõtete järele, kui elu 
natuke igavamaks läheb ja mil me kumbki näitame end oma tõelises väärtuses?» 

«Kui sina näitad end oma tõelises väärtuses, siis oleks selle maa kõige suursugusemgi leedi 
sinuga õnnelik. Selles asjas pole sul põhjust karta.» 

«Noh Jasper, küllap sa ka mõtled nii, nagu sa räägid, sest see on loomulik ja sõpradele kohane — 
otsustada liiga heatahtlikult nende üle, keda armastatakse. Ja-jaa, kui ma peaksin sinuga abielluma, 
mu poiss, siis ei kahtleks ma üldse, et sa minusse hästi suhtud, sest sina käidud vaatama mind ja 
minu tegusid sõbra silmadega. Aga küllap noor neiu lõppude lõpuks soovib ikkagi abielluda mehega, 
kes on lähemal tema oma vanusele ja maitsele kui kellegi niisugusega, kes on küllalt vana, et olla 
tema isa ja küllalt jäme, et teda kõhutada. Imestan, Jasper, et Mabel ei hakanud minu asemel sind 
armastama!» 


«Mind armastama!» vastas noormees ja püüdis hääle selgeks köhatada, et mitte oma tundeid reeta. 
«Mis on minus, mis võiks meeldida sellisele tütarlapsele nagu Mabel Dun-ham? Mul on kõik 
needsamad vead, mida sa enda juures läidad, ja- pealegi pole'mul ühtki neist eelistest, mille pärast 
isegi kindralid sinust lugu peavad.» 

«Noh, see on kõik juhus, öeldagu mis tahes. Olen juhtinud ja saatnud läbi metsade paljusid 
naisterahvaid ja olen nendega garnisonides kokku puutunud, aga kunagi pole mul kellegi vastu isegi 
poolehoidu tekkinud, enne kui nägin Mabel Dunhamitt. Tõsi küll, vaene seersant viis mind kõige enne 
nii kaugele, et hakkasin tema tütrest mõtlema. Kui me aga olime natuke tuttavaks saanud, polnud 
seersandil enam vajagi peale käia — aina päevad ja ööd mõtlesin temale... Ma olen sitke, Jasper, 
jah, ma olen väga sitke ja olen küllalt kindla meelega, nagu te kõik teate, aga siiski ma usun, et kui 
peaksin Mabel Dunhami kaotama, ei'elaks ma seda lööki üle.» 

«Ei maksa enam sellest rääkida, Rajaleidja,» lausus Jasper, vastates sõbralikule käepigistusele ning 
pöördudes tagasi lõkke juurde, aeglaselt nagu inimene, kes ei hooli sellest, kuhu ta läheb. «Ei maksa 
enam sellest rääkida. Sina oled Mabeli vääriline ja Mabel on sinu vääriline. Mabel 

meeldib sulle ja sina meeldid Mabelile, tema isa on sind temale meheks valinud ja kellelgi pole 
õigust vahele segada. Mis puutub kortermeistrisse, siis tema teeseldud armastus Mabeli vastu on 
veel halvem kui kuninga reetmine.» 

Seks ajaks olid nad jõudnud tulele nii lähedale, et oli vaja jutuainet muuta. Õnneks ilmus sel 
hetkel Cap, kes oli olnud oma sureva õemehe juures palkmajas ega teadnud kõigest sellest midagi, 
mis pärast kapitulatsiooni oli juhtunud. Mõtlikult ja melanhoolselt sammus ta grupi juurde. Oli 
kadunud suur osa tema hoogsast jonnakusest, mis tavaliselt andis isegi tema välimusele ja käitymisele 
ilme otsekui põlgaks ta kõike ja kõiki enda ümber. Ta näis mõtlik, peaaegu alandlik. 

«Üks kurb asi see surm, džentlmenid » lausus ta, kui oli jõudnud küllalt lähedale. «Seal on nüüd 
seersant Dunham, vahva sõdur, peab tunnistama! Tross hakkab tal juba käest libisema ja tema hoiab 
veel piitengist kinni, nagu oleks ta otsustanud, et tross ei tohi kunagi klüüsist * välja joosta. Ja seda 
kõike sellepärast, et ta armastab oma tütart. Mina omalt poolt aga, kui ma näen, et mõni mu sõber 
paraku peab pikale reisile minema, soovin talle head ja õnnelikku ärasõitu.» 


«Ega te ometi taha seersanti enneaegu hauda saata?» vastas Rajaleidja etteheitvalt. «Elu on isegi 
eakale mehele magus. Tean inimesi, kes hindasid elu kõige rohkem, kui sel tegelikult oli kõige vähem 
väärtust.» 

Capil muidugi ei tulnud mõttessegi oma õemehele kiiremat lõppu soovida. Ta tahtis ainult 
kergendada õemehe viimseid tunde ja oli tahtnud ainult väljendada siirast soovi, et seersant vabaneks 
õnnelikult kahtlustustest ja kännatustest. Natuke pahane tõlgenduse üle, mida anti tema sõnadele, 
vastas ta kaunis käredal toonil, ehkki teda pidurdas teadmine, et ta polnud väljendunud päris oma 
soovi kohaselt: 

«Teie aastates ja teie mõistusega mehe kohta, Rajaleidja, pole hea ainult seepärast inimese kallale 
kärata, et tal hingehädas mõni mõtlemata sõna suust lipsas,» vastas ta. «Seersant on mrhu õemees ja 
ühtlasi minu sõber... see tähendab, nii lähedane sõber kui sõdur ja meremees üldse saavad olla, ja 
<na hindan, ja austan teda vastavalt sel- 


*Klüüs — ümar keti- või trossiava laevakeres. 

lele. Pealegi ma ei kahtle, et ta on nii elanud, nagu inimene peabki elama. Pole ju lõpuks mingi patt, 
kui kellelegi taevas head ankruplatsi soovitakse. Me kõik oleme ju surelikud, ka kõige paremad meie 
hulgast, seda ei saa keegi eitada ja see peaks olema meile õppetunniks, et me poleks liiga uhked oma 
jõule ega ilule ... Aga kus on siis kortermeister, Rajaleidja? Oleks sünnis, et ta astuks sisse ja ütleks 
mõne lahkumissõna seersandile, kes meist siit ilmast vaid natuke varem ara läheb.» 

«Ütlesite praegu sügavamat tõtt, master Cap, kui ise aimasite. Aga see pole ka mingi ime, sest 
inimesed ütlevad tihti kibedat tõtt just siis, kui nad seda kõige vähem kavatsevad. Mis aga puutub 
teie arvamisse, et kortermeister peaks seersandiga hüvasti jätma, siis see ei tule enam kõne alla, sest 
too on juba ees läinud ja pealegi ette teatamata ja lahkumissõnata.» 

«Teie jutt pole päris selge, Rajaleidja. Ma arvan, et niisugusel juhul peaksid meil kõjgil olema 
tõsised mõtted. Ma ei taipa, mis kasu on mõistukõnet pidada.» 

«Kui mu sõnad pole arusaadavad, siis mõte igatahes on selge. Lühidalt, master Cap, sel ajal kui 
seersant Dunham valmistab ennast ette pikale reisile järelemõtlikult ja aeglaselt nagu ausa 
südametunnistusega mees, on kortermeister enne teda rutuga teele asunud ja olgugi, et see on asi, 
mille kohta mul ei kõlba päris kindlat otsust anda, on minu arvamine, et nad rändavad nii erinevatel 
teedel, et nad kunagi ei kõhtu.» 

«Rääkige selgemalt, sõber!» nõudis hämmeldunud meremees ja vaatas otsivalt ringi Muiri järele, 
kelle äraolek hakkas temas juba kahtlusi äratama. «Ma ei näe küll kortermeistri jälgegi, aga usun 
ometi, et ta on siiski liialt mehina selleks, et siis veel jalga lasta, kui võit juba meie. Teine asi, kui 
võitlus seisaks alles ees ja kogu see värk poleks mitte meie kiiluvees.» 

«Näete, seal, selle sineli all lamab kõik, mis temast veel järele jäänud,» vastas teejuht ning 
jutustas nüüd lühidalt sellest, kuidas kortermeister surma sai. «Tuskaroora löök oli mürgine nagu 
latsutaja mao oma, kuigi ta ette ei hoiatanud nagu see. Olen näinud nii mõndagi meeleheitlikku 
võitlust ja mitmegi metslase juures niisugust äkkviha purset, aga veel kunagi varem pole ma näinud 
inimhinge lahkuvat kehast nii ootamatult või niisugusel, surija lootus- 

tele kõige halvemal silmapilgul. Ta suri valega huultel. Jah, võib öelda, et ta suri otse kurjuse 
ägeduses.» 

Cap kuulas suu ammuli ja kui teine vaikis, köhatas ta mitu korda valjusti, otsekui ei usaldaks ta 
iseenda hingeõhkugi. 

«Selle va mageda vee ja nende metslaste keskel pole teil siin elu just eriti kindel ega mugav, 
master Rajaleidja,» ütles ta, «ja mida rutem ma siit kaon, seda parem arvamine mul enesest jääb. 
Nüüd kus teie sellest olete rääkinud, pean ma ütlema, et algul kohe, kui vaenlane meile kallale kippus, 
jooksis see mees mingisuguse mõttega meie ankruplatsi poole seal kaljude vahel, aga mul oli 
järgnemisega liiga suur rutt, et kogu asja eriti täpselt logiraamatusse sisse kanda. Taevas hoidku! 
Äraandja, ütlete teie, kes oli valmis maha müüma oma isamaa, ja veel kellele? Kuradi prantslastele!» 

«Jah, see mees oli valmis müüma kõik, nii isamaa, ihu kui hinge, nii Mäbeli kui meie kõigi skalbid. 
Ausõna, ta polnud sugugi nõudlik ostja suhtes! Seekord olid kapten Kivisüdame kaasmaalased tema 
kassameistriteks.» 

«Just nende moodi! Alati on nad valmis ara ostma, kui nad teisi kolkida ei saa ja kui ei saa teha 
kumbagi, siis on nad alati valmis ära jooksma.» 


Monsieur Sanglier kergitas iroonilise tõsidusega mütsi ja tänas tolle komplimendi eest õige 
iroonilise ning põlgliku ilmega, millest aga mittetundlik Cap ei teinud väljagi. Rajaleidjal aga oli 
liiga palju külgesündinud viisakust ja ta oli liig õiglase meelega, et jätta seda kallaletungi tähele 
panemata. 

«Hüva, hüva,» lausus ta lepitavalt vahele «minu meelest pole lõpuks suurt vahet inglaste ja 
prantslaste vahel. Tõsi küll, nad räägivad eri keeli ja elavad eri kuningate valitsuse all, aga mõlemad 
nad on inimlapsed ja ka tunded on neil samasugused. Kui prantslane ka vahel pelgabki, siis seda- 
sama juhtub ka inglasega ja mis puutub plehkupanekusse, noh, seda teeb inimene vahetevahel ikka, 
niisamuti nagu hobune, olgu ta siis ükskõik mis rahva hulgast.» 

Kapten Kivisüda, nagu Rajaleidja teda nimetas, kummardus jälle sügavasti, seekord aga oli tema 
naeratus sõbralik, mitte irooniline, sest ta tundis, et öeldud oli midagi head, ükskõik milline ka siis 
sõnastus polnud. Ta oli aga. liialt sügavmõtteline, et hoolida sellest, mida ütleb või mõtleb taoline 
mees nagu Cap, ja ta lõpetas oma pruukosti, 

ilma et oleks enam kordagi lasknud oma tähelepanu sellest tähtsast toimingust kõrvale juhtida. 

«Mind tõi siia peaasjalikult asjaõiendus kortermeistriga,» jätkas Cap, kui oli küllalt uurinud 
prantslase pantomiimi. «Seersandi lõpp on ligi ja ma arvasin, et ta võib-olla soovib oma 
ametijärglasele mõne ülesande anda, enne kui siit jäädavalt lahkub. Paistab aga, et on juba liiga 
hilja, kuna mulle, näib, et leitnant on tõepoolest ette jõudnud.» 

«Seda ta on, kuigi teist teed kaudu. Mis aga puutub ametivõimu, siis usun, et kapralil on nüüd õigus 
kasutada seda, mis veel järele jäänud viiekümne viiendast, nii väike ja kurnatud salgake, kui see nüüd 
ka pole. Kõige muu eest aga hoolitsen juba mina. Arvan aga, et meil pole enam muud teha, kui vaid 
matta oma surnud ja põletada palkmaja ning onnid, sest nad seisavad ju vaenlase territooriumil ja me 
ei tohi neid nende kätte jätta. Nende käsutamine ei tule enam kõne allagi, sest nüüd, kus prantslased 
tunnevad teed saare juurde, oleks see niisama hea kui käsi avasilmi hundilõksu pista. Selle töö 
võtame me Suure Maoga enda peale, sest oleme taganemise alal niisama kogenud kui edasiliikumises.» 

«Kõik see on väga hea, mu tubli sõber, aga nüüd räägime ka minu vaesest õemehest. Kuigi ta on 
sõdur, ei või me teda ometi nü«ama, ilma troostisõnata ja hüvastijätuta lasta ära minna. See on 
igatahes üks õnnetu asi, kuigi oletan, et oli põhjust seda oodata, kui arvesse võtta praegust olukorda ja 
navigatsiooni laadi. Peame seda tegema kõige mõistlikumal kombel ja katsuma aidata auväärt mehel 
ankrut hiivata, ilma et masinavärk saaks üleliia pingutatud. Surm on ju lõppude lõpuks ikkagi üks 
asjaolu, master Rajaleidja, ja pealegi väga üldise iseloomuga asjaolu, kui arvestada, et me kõik peame 
varem või hiljem'sellele alistuma.» 

«See on tõsi, see oa tõsi,» vastas teejuht, «ja seepärast pean targaks alati selleks valmis olla. 
Olen tihti mõelnud, Soolane Vesi, et kõige õnnelikum on vist küll see, kel on kõige vähem seljataha 
jätta, kui kord kutse tuleb. Siin ma olen — kütt, skaut ja teejuht ja olgugi, et ma ei või ühtki 
Jalatäit maad omaks nimetada, on mu käsutuses ja valduses siiski rohkem kui isegi suurel Albany 
patroonil. Taevas mu pea köhal, mis tuletab mulle meelde viimast suurt jahti, ja kuivanud lehed jalge 


all — nii rändan ma vabalt üle maa, otsekui oleksin ma selle isand ja omanik. Mis võib süda veel 
rohkem soovida? Ma ei ütle, et ma ei armasta midagi maa- 

pealset, armastan küll, kuigi mitte niisugust, mida ma ei saa endaga kaasas kända, välja arvatud 
muidugi Mabel Dunham. Ülemisel fordil on mul paar kutsikat, keda ma hindan väga kõrgelt, olgugi 
et nad on sõjakäikude jaoks liiga lärmakad ja et me oleme sunnitud mõne aja lahus elama. Siis usun 
ma veel, et mind kurvastaks, kui peaksin lahkuma «hirvetapjast». Aga ma ei näe põhjust, miks meid ei 
tohiks ühte hauda matta, sest oleme mõlemad ligikaudu ühepikkused — kuus jalga või tsipake 
rohkem. Aga kui maha arvata need ja veel üks piip, mille Suur Madu mulle kinkis, ja mõned 
reisijatelt saadud mälestusesemed, mis saaks kõik ühte tubakakotti mahutada jar mulle pea alla 
panna, kui kord tuleb käsk äramarssimiseks, siis olen ma, minuti pealt valmis. Vaat seda, master 
Cap, nimetan ma kah asjaoluks!» 

«Minuga on just niisamuti,» vastas meremees. 

Mõlemad jalutasid palkmaja poole, liialt süvenenud oma moraalijutlusesse, et mõelda kurvale 
ülesandele, millele nad vastu läksid. «Just niiviisi tunnen ja arutan minagi. Tihti, kui laevahukk oli 
ligf, tundsin kergendust sellest, et laev polnud minu oma. Kui ta läheb põhja, ütlesin ma endale, noh, 
siis läheb koos temaga ka minu elu, kuid mitte minu vara, ja see on suur troost. Oma reisidel ümber 
maailma, Kap Hoomist * Nordkapini **,'rääkimata sellest magevee lombist, olen ma avastanud, et 
kui kellelgi on mõni dollar ja ta paneb nad laekasse luku taha, siis on päris kindel, et ta koos sellega 
ka oma südame sinnasamasse rahasahtlisse lukustab. Nii kannan mina peaaegu kõik, mis ma maailmas 
omaks võin nimetada, vöö sees ümber kere, nii-öelda selleks, et hoida kõik eluliselt tähtsad organid 
omal õigel köhal. Olgu ma neetud, kui mõtlen, et inimene ilma südameta on parem kui kala, kel auk 
ujupõies.» 

«Ma ei tea, kuidas see küll on võimalik, aga, uskuge mind, inimene ilma südametunnistuseta on 
ainult üks armetu elajas, nagu igaüks ka kõhe näeb, kui tal on tegemist mingoga. Ka mina koorman 
ennast vähe nende dollaritega ja neljapennilistega — neid münte eelistatakse siinses maailmanukas, 
—aga otsustades kõige selle järgi, mis ma inimeste hulgas näinud, usun ma küll, et kui mõnel mehel 
on neid kijstutäis, võib tõesti öelda, et ta on lukus- 


*Kap Hoorn — Lõuna-Ameerka lõunapoolseim tipp samanimelise kaljusaare otsas Tulemaa 
saarestikus. 

**Nordkap — järsult merre langev neemeots Põhja-Norras. 

tanud ka oma südame sinnasamasse kasti. Ükskord, viimase rahu ajal, küttisin ma kaks suve 
järjest ja kogusin niipalju karusnahku, et märkasin, et minu paremad tundmused taganesid vara-iha 
ees. Nüüd aga, mil ma olen mures abielu pärast Mabeliga, siis seda ainult kartusest, et võiksin jälle 
hakata liialt niisuguseid asju armastama, et vaid temale mugavust luua.» 

«Teie olete filosoof, Rajaleidja, see on klaar ja kindlasti olete te ka kristlane.» 


«Oleksin pahane sellele, kes seda eitaks, master Cap. Tõsi küll, mind pole ristinud Määrivennad * 
nagu nad ristisid paljusid delavaare, aga ma pooldan siiski kristlust ja valgete kombeid. Mulle on 
niisama ebausutav, et valge mees pole kristlane, kui et punanahk ei usu oma õnnelikesse jahimaadesse. 
Tõesti, kui maha arvata erinevad pärimused ja mõned lahkuminekud selles küsimuses, millega tegeleb 
hing pärast surma, siis mina arvan, et iga hea delavaar on ka siis hea kristlane, kui ta ka kunagi pole 
ühtki Määrivenda näinud. Suur Madu ja mina räägime tihti neist asjadest, sest tal on teatud iha 
kristluse järele.» 

«Kurat võtaks, või seda tal on!» katkestas teda Cap. «Ja mida kavatseb ta siis õige kirikus peale 
hakata kõigi nende oma skalpidega?» 

«Ärge võtke nii ruttu* omaks vale mõtet, sõber Cap. Ärge rutake sellise mõttega. Need asjad ei 
ulatu sügavamale kui naha alla ja olenevad kõik kasvatusest ja loomuannetest. Vaadake ainult 
inimesi enda ümber ja öelge, miks näete siin pruuni, seal musta sõjameest ja seal valget sõjaväge? 
Juba see on looduse poolt nii seatud. Igal asjal on siin ilmas oma eriline otstarve. Jah, igal 
nahavärvil on oma loomuanded, omad seadused ja omad tavad ja me ei tohi teisi mitte sellepärast 
hukka mõista, et me neist aru ei saa.» 

«Te olete kindlasti palju lugenud, Rajaleidja, et asju nii selgesti näete,» vastas Cap, kellele tema 
kaaslase lihtne usk näis küllaltki salapärasena. «Mulle on nüüd kõik päeva-selge, kuigi pean 
tunnistama, et ma varem kunagi ei nõustunud nende vaadetega. Missugusesse sekti te kuulute, sõber?» 

«Kuidas?» 

*Määri vennad — 15.saj. keskpaiku rooma-katoliku kirikust pettunud usuline vennaskond, keda 
iseloomustas vaene elu, vali kõlblus ja lihtsad jumalateenistusvormid. Korduvail tagakiusamisaegadel 
rändasid nad hulgaliselt välja. 

«Missugusesse usulahku teie kuulute? Missugust kirikut teie pooldate?» 

«Vaadake ringi ja otsustage ise. Ma olen praegu oma kirikus. Ma söön kirikus, joon kirikus ja 
magan kirikus. Maa on issanda tempel. Ma teenin teda iga päev ja iga tund, nagu ma alandlikult 
loodan. Ei, ei, ma ei salga oma verd ega värvi, olen kristlasena sündinud ja suren ka selles usus. 
Määrivennad katsusid küll kangesti mulle auku pähe rääkida, ka üks kuninglik vaimulik proovis 
seda, kuigi see seisus ennast nende asjadega eriti ei pinguta, samuti kui üks Roomast saadetud 
misjonär, keda ma viimase rahu ajal läbi laane juhtisin, aga mul on kõigi nende jaoks üks vastus — 
mina olen juba kristlane ega taha saada, ei Määrivennaks, ei riigikiriku liikmeks ega paavstlaseks. 
Ei, ei, mina juba ei salga ara oma sündi ega verd!» 

«Usun, et üks sõna teie poolt, Rajaleidja, valgustaks ka seersanti ja aitaks teda üle surma karide. 
Tema juures pole praegu kedagi peale vaese Mabeli. Ta on küll tema tütar, nagu teate, kuid lõpuks 
on ta ju ikkagi vaid tüdruk ja liiatigi alles päris laps.» 

«Mabel on nõrk küll keha poolest, sõber Cap, kuid kahtlen, kas ta sedalaadi asjades pole tugevam 
kui enamus mehi. Aga seersant Dunham on minu sõber, ta on teie õemees ja nüüd kus ei pressi enam 
peale võitlus ja õiguste jaluleseadmine, on sünnis, et läheme mõlemad tema juurde ja oleme 
tunnistajaks tema surmale. Mina olen seisnud nii mõnegi surija kõrval, master Cap,» jätkas 
Rajaleidja, kel oli pealetükkiv kalduvus oma kogemustest pikalt-laialt targutada. Ta seisatas ja 
haaras oma kaaslase kuuenööbist. «Jah, olen seisnud nii mõnegi mehe surivoodi juures, master Cap, 
olen näinud neid hinge heitmas ja kuulnud nende viimseid hingetõmbeid, sest kui lahingumöll ja rutt on 
möödas, on hea mõelda õnnetutele ja tähelepanuväärt vaadata, kui erinevad tunded on inimestel 
niisugustel pühalikkudel hetkedel. Mõned asuvad teele nii rumalalt ja ebateadlikult, nagu poleks 
jumal neile kübetki mõistust ega vastutustunnet andnud, teised lahkuvad rõõmuga, otsekui jätaksid 
nad rasked koormad-seljataha. Ma usun, sõber, et vaim näeb niisugustel silmapilkudel selgesti ja et 
mineviku teod seisavad meil selgelt, silme ees.» 


«Vean kihla, et see nii ori, Rajaleidja. Olen ka ise midagi sellesarnast läbi elanud ja loodan, et olen 
seeläbi paremaks saanud. Kord uskusin, et mu tund on tulnud ja võtsin logi 

sisse niisuguse kiirusega, milleks ma ennast selle silmapilguni polnud suuteliseks pidanud. Ma 
pole küll olnud väga suur patune, sõber Rajaleidja, see tähendab, mitte suures mastaabis, ehkki ma ei 
salga, kui peab tõtt rääkima, et minu vastu saaks üles tuhnida kaunike hulk väikesi asju, nagu iga 
teisegi inimese vastu, aga ikkagi pole ma kunagi toime pannud mingit mereröövimist, riigi 
äraandmist, kuritegelikku süütamist ega muid sedasorti asju. Mis puutub salakaubaveosse ja muusse 
selletaolisse, siis... noh, olen ju meremees ja arvan, et igal elukutsel on oma nõrk külg. Küllap vist 
teiegi amet pole päris ilma pahedeta, nii auline ja kasulik kui see ka paistab?» 

«Paljud maakuulajad ja teejuhid on igavesed kelmid ja mõned neist teenivad, nagu körtermeistergi, 
mõlemat poolt. Loodan, et mina pole nende hulgast, olgugi et igal tegevusel on omad kiusatused. 
Kolm korda elus pandi mind kibe-dale proovile ja ükskord andsin natuke järele, kuigi usun, et see 
polnud asi, mis võiks rahutuks teha inimese südametunnistust tema viimastel silmapilkudel. Esimene 
kord oli see, kui leidsin metsas puntra karusnahku, mis kuulusid, nagu teadsin, ühele prantslasele, 
kes küttis meie piiripoolel, kus tal polnud selleks mingit õigust. Kakskümmend kuus nii ilusat 
piibrinahka, mis inimsilma eales rõõmustanud! Noh, see oli tõesti tugev kiusatus, sest mõtlesin, 
seadus oleks peaaegu minu poolt olnud, kuigi see juhtus rahuajal. Siis aga tuletasin meelde, et 
niisugused seadused polnud tehtud meie, küttide jaoks. Mõtlesin, et see vaene mees võib-olla rajas 
kõik oma lootused nende nahkade müügile, ja ma jätsin nad sinnapaika, kus nad olid. Enamus meie 
inimesi ütles, et tegin rumalasti, aga järgmise öö rahulik uni pani mind uskuma, et tegin siiski õigesti. 
Teise proovi tegin läbi siis, kui leidsin püssi, mis oli kindlasti ainulaadne kogu ümbruskonnas ja 
mida võis pidada niisama täpseks kui «hirvetapjat». Ma teadsin, et kui ma ta ara võtaksin või isegi 
ainult ära peidaksin, võiksin kõhe tõusta esimeseks laskuriks selles kandis. Olin tookord alles nöör ja 
sugugi mitte niisugune asjatundja, nagu minust hiljem on saanud, pealegi on noorus auahne ja püüab 
kõrgele. Kuid, jumal tänatud, sain sellest tundest jagu! Ja mis veelgi parem, sõber Cap, ma sain oma 
võistlejast jagu ka ausas laskevõistluses! See oli toredaim võistlus, mis garnisonis üldse nähtud — 
tema oma püssiga ja mina oma «hirvetapjaga» ja seda kõike kindrali enda ees!» 

Rajaleidja vaikis ning puhkes naerma. Võidurõõm sädeles tema silmades ja hõõgus tema päevitusest 
pruunidel põskedel. 

«Noh, järgmine vastakutiminek kuradiga oli kõigist kõige raskem. See juhtus siis, kui ühel rännakul 
sattusin juhuslikult kuuele mingole keset metsa. Nad magasid ja nende püssirohusarved olid niimoodi 
kokku pandud, et oleksin võinud need haarata, ilma et oleksin äratanud kedagi neist 
nurjatutest. Missugune võimalus oleks see olnud Suurele Maole! Ta oleks neile üksteise 
järel oma noaga lühikese lõpu teinud ja nende kuus skalpi oleksid umbes niisama ruttu tal vöö küljes 
olnud, kui mul kulub aega selle loo jutustamiseks. Oo! Tšingatšguk on vapper sõjamees! Niisama aus 
kui vapper ja niisama hea kui aus!» 

«Ja mis tegite te siis, master Rajaleidja?» päris Cap, kes hakkas tulemusest huvituma. «Mulle 
paistab, et teil oli kas väga õnnelik või väga õnnetu randumine.» 

«Noh, kuidas seda võtta, niihästi õnnelik kui ka õnnetu. Õnnetus oli selles, et kiusatus oli 
meeleheitlik ja ometi oli ta lõpuks õnnelik, kui võtta arvesse kõik asjaolud. Ma ei puutunud neil 
juuksekarvagi, sest valgel mehel pole kombeks skalpe võtta. Ma ei võtnud isegi ühtki püssi. Ma ei 
usaldanud ennast, sest teadsin, et mingod pole minu lemmikud.» 


«Skalpide suhtes oli teil minu arvates päris õigus, tubli sõber, mis aga puutub sõjariistadesse ja 
varustusse, siis iga kristlik kohus oleks nad teile määranud.» 

«Jah, seda nad oleksid teinud. Aga siis oleksid mingod pääsenud terve nahaga, sest valge mees 
ründab relvadeta vaenlast niisama vähe kui magavat vaenlast. Ei, ei, hindasin väärilisemalt oma 
nahavärvi ja ka oma usku! Ootasin, kuni nende uinak oli läbi ja nad jälle täiesti oma sõjateel, siis 
ründasin ma neid varitsuskohast, kord siit, kord sealt ja pipardasin need närukaelad päris korralikult 
haavlitega üle, nii et ainult üks neist jõudis oma külla tagasi ja seegi läks longates oma vigvami. 
Õnneks oli suur delavaar, nagu hiljem selgus, ainult selleks maha jäänud, et hirve ribadeks lõigata ja 
päikese kätte kuivama panna. Ta tuli minu jälgi mööda ja kui ta minu juurde jõudis, rippusid viie lur- 
juse skalbid seal, kus oli nende õige koht. Niisiis, nagu näete, võib õigust teha ka nii, et ei kaotata 
midagi — ei au ega kasu.» 

Cap ühmas heakskiitvalt, kuigi peab möönma, et vahetegemised tema kaaslase moraaliõpetuses 
polnud tema arusaamisele päris selged. Mõlemad olid vesteldes ja vahete vahel seisatades — kui 
mõni huvitavam seik sundis seda tegema — palkmaja poole liikunud. Nüüd olid nad aga hoonele juba 
nii lähedal, et kumbki ei mõelnud enam kõneaine edasisele jätkamisele. Nad valmistusid viimseks 
kohtumiseks seersant Dunhamiga. 


XXVIII PEATÜKK 


Ootalve tallermaa, satühi, paljas, 

sa mineviku mulle meelde tõid: 

mul meenub kevafle, kui maa on haljas, 
ja suvi — nurmel hõljub miljon õit. 
Mis sest, et talvetormil veel on võit, 


ma tean: pea jälle ellu puhkeb kõik. 
Spenser 


Lahingumöllus võib sõdur ükskõikselt suhtuda hädaohtu ja isegi surma, kui aga surm viibib ja hing 
lahkub rahu ning mõtiskluse hetkil, toob see harilikult endaga kaasa ka rea pühalikke mõtteid, mineviku 
kahetsust, tuleviku eelaimusi ja kahtlusi. Nii mõnigi sureb sangarlike sõnadega huultel, kuid valu ja 
murega südames. 

Seersant Dunham oli vapper mees, kuid ta pidi ara minema sinna maale, kus teda ei saanud enam 
aidata tema kindlameelsus. Kui ta tundis, etta side maailmaga järkjärgult lõdveneb, pöördusid tema 
mõtted ja tunded loomulikus suunas. Kui on õige see väide, et surm on suur ühtlustaja, siis avaldub see 
kõige rohkem selles, et ta sisendab kõigile sama vaate elu tühisusest. 

Rajaleidja, kuigi tal olid imelikud ja omapärased harjumused ning vaated, oli alati mõtlik. Tal oli 
kalduvus vaadelda asju enda ümber teatud filosoofilise varjundi ja tõsidusega. Stseen palkmajas ei 
äratanud temas seetõttu eriti uudseid tundmusi. Capiga aga oli lugu hoopis teisiti. Vana meremees, jäme, 
põikpäine, üleolev ja lärmakalt lustakas, nagu ta oli, polnud harjunud isegi surmasse suhtuma kaugeltki 
niisuguse tõsidusega, mida nõuab selle tähtsus, ja'vaatamata oma tõsisele lugupidamisele õemehe vastu 
ning kõigele sellele, mis oli juhtunud, astus ta nüüd surija tuppa niisuguse tundetu osavõtmatusega, mis 


võis olla vaid koolihariduse vili, sest just kool on säärane asutus, mis annab küll nii palju õppetunde 
kõige ülevamatest tõdedest, kuid mis asjatult manitseb õpilasi, kes neist midagi ei taipa. 

Esimese tõendi sellest, et Cap mitte täiesti nii nagu teised ei saanud aru hetke pühalikkusest, andis ta 
sellega, et hakkas kirjeldama sündmusi seoses Muiri ja tuskaroora surmaga. 

«Mõlemad hiivasid rutuga ankrud, vennas Dunham» jutustas ta, «ja sulle olgu troostiks teadmine, et 
teised on asunud suurele reisile enne sind ja nimelt inimesed, keda sul pole erilist põhjust armastada, 
mis oleks mulle sinu olukorras väga suure rahulduse allikaks ... Minu ema ütles ikka, master Rajaleidja, 
et surijate tuju ei tohi rikkuda, vaid neid peab julgustama kõigi sobivate ja mõistlike vahenditega. Küllap 
need uudised on vaesele mehele suureks kergi-tuseks, kui tal on metslaste vastu samad tunded kui mul.» 

Kuuldes neid teateid, tõusis Juuni ja kadus vaiksel sammul palkmajast. Dunham kuulas tühja 
pilguga. Tema elu oli juba kaotanud niipalju oma köidikuist, et ta oli täiesti unustanud tuskaroora ega 
hoolinud üldse Muirist, kuid ta päris siiski nõrga häälega Magevee järele. Noormees ilmus kohe. 
Seersant vaatas talle sõbralikult otsa ja tema silmade ilmest võis lugeda kahetsust, et ta oli noormeest 
mõtteis solvanud. Nüüd viibisid majas Rajaleidja, Cap, Mabel, Jasper ja surija. Välja arvatud tütar, 
seisid kõik seersandi aseme ümber, et tema viimse silmapilgu juures viibida. Mabel põlvitas «tema 
kõrval. Kord vajutas ta isa külmniiske käe oma laubale, kord niisutas ta tema kuivi huuli. 

«Sinu saatus tabab mõne aja pärast ka meid, seersant, ja kindlasti kohtume me tulevases elus,» 
lausus Rajaleidja, kes oli juba nii palju olnud surma tunnistajaks, et ei tundnud enam erilist aukartust 
selle stseeni vastu, kuigi ta mõistis, missugune vahe on surma vahel lahingumöllus või koduses vaikuses. 

«Noolepea on küll läinud oma teed, aga ta ei läinud seda teed, mida mööda lähevad ausad indiaanlased. 
Sina temaga ei kohtu, sest tema rada ei või olla õige rada. See oleks mõistusevastane. Samuti on minu 
arvates lugu ka leitnant Muiriga. Sina oled elus oma kohustused täitnud ja nüüd, kui sa kaugele 
teekonnale lähed, võid sa seda teha rahuliku südamega ja kerge jalaga.» 

«Loodan seda, sõber ... olen püüdnud oma kohust täita.» 

«Ja-jaa!» torkas Cap vahele. «Hea tahe on pool võitu, ja kuigi sa oleksid paremini teinud, kui 
oleksid enne keset järve peatunud ja ühe paadi ette saatnud, et teada, kuidas 

on asjad siin, saarel, siis oleks kõik võinud teisiti minna. Keegi siinolijaist muidugi ei kahtle, et sul 
olid kõige paremad kavatsused ja ma loodan, et ka mujal nii mõeldakse, niipalju kui olen näinud 
siit maailma ja lugenud teisest maailmast.» 

«Ni see oli... tahtsin kõige paremat.» 

«Isa! Oo, minu armas isa!» 

«Kas sa ütlesid midagi, Mabel?» küsis Dunham, pöörates silmad tütre poole — ta oli juba liiga 
nõrk, et pöörata tervet keha. 

«Looda looja peale! Palu temalt abi, mu kallis isa.» 

«Ma pole harjunud palvetama. Cap, vennas... Rajaleidja ... Jasper ... Kas saate mind aidata?» 

Cap teadis vaevalt, mis tähendas palvetamine ja tal polnud vastuseks midagi öelda. Rajaleidja 
oskas palvetada ainult oma lihtsa mõtteviisi kohaselt — vaimus ja ilma sõnadeta. Nii. polnud 
temastki selles kimbatuses rohkem käsu kui meremehest ja ta ei osanud samuti midagi vastata. Mis 
puutub Jasper «.Mageveesse, siis tema oleks rõõmuga katsunud kas või mägesid kangutada, et 
Mabeli valu leevendada, kuid see oli palve, mis ületas tema võimed. Ta kohkus sellest tagasi häbiga, 
mis nii kergesti valdab elujõulisi noori, kui nende poole pöördutakse palvega, et nad sooritaksid 
toimingut, mis tunnistaks nende tõelist nõrkust. 

«Isa,» lausus Mabel, püüdes rahule sundida meeleliigutusest võbisevaid kahvatuid näojooni. 
«Mina tahan sinuga palvetada. Tahan palvetada sinu eest, enda eest, meie kõigi eest. Nõtrade ja 
alandlikkude palvet võetakse kuulda ...» 


Oli midagi ülevat ja ülimalt liigutavat selles lapselikus vagaduses. Vaikse tõsidusega valmistus see 
noor olend oma kohustust täitma. Ennastsalgavalt unustas ta oma soole omase pelglikkuse ja 
häbelikkuse,, et toetada oma isa sel üliraskel hetkel. Väärikalt ning sihikindlalt, naiseliku andumuse ja 
armastava naise üleolekuga kõigest tühisest koondas ta kõik oma jõud eelseisvale raskele 
toimingule. Too püha rahu, millega ta surus alla oma südamevalu ja kurbuse, muutis ta sel hetkel 
oma kaaslaste silmis otsekui mingiks aukartuse ja sügava austuse objektiks. 

See erakordne ja pühalik stseen mõjus kõigile ümberoli-jaile erinevalf. Dunham ise oli 
süvenenud palve sisusse ja tundis teatavat kergendust, nagu vahest keegi säärane, kes vaarub 
kuristiku serval raske koorma all ja ootamatult tunneb, et raskus võetakse ara ning pannakse kellegi 
teise 

õlule, kes seda paremini suudab kända. Cap oli üllatatud ja tundis ka aukartust, kuid palvesõnade 
mõju tema hingele polnud eriti sügav ega püsiv. Ta imestas koguni pisut oma tundmuste üle ja 
kahtles, kas need olid küllalt mehelikud ja sangarlikud, kuid niipalju allus ta siiski alandlikkuse, usu- 
lise alistuvuse ja inimliku sõltuvuse tundele, et ei mõelnudki mõne jämeda vastuväitega vahele segada. 
Jasper põlvitas Mabeli vastas, katnud oma näo ja jälgides Mabeli sõnu tõsise sooviga toetada tema 
palveid oma palvetega,- kuid on küsitav, kas tema mõtteid ei köitnud mitte niisama palju palvetaja 
mahe, õrn hääl kui palve sisu. 

Rajaleidjale oli palve mõju rabav ja silmanähtav, — nähtav seetõttu, et ta seisis sirgelt püsti, 
samuti Mabeli vastas, ja nagu harilikult reetsid tema ilmekad näojooned tema hingelisi elamusi. Ta 
toetus oma püssile ja hetketi haarasid tema soonilised sõrmed püssitorust niisuguse jõuga, et ta näis 
relva otse kokku suruvat. Uks või kaks korda, kui Mabeli väljendusviis seoses tema mõtetega, muutus 
eriti ülevaks, tõstis ta silmad üles lakke, otsekui lootes sealt leida mõnd nähtavat tõendit aukartust 
äratavast vaimust, keda palves kõnetati. Siis pöördusid tema tunded taas tagasi kaunile neiule, kes nii 
oma hinge avas kirglikes, kuid tasaseis pal-veis surija isa eest. Mabeli pale polnud enam kahvatu, 
vaid see õhetas pühas vaimustuses ja tema sinised silmad olid pööratud üles valguse poole, nii et ta 
meenutas otsekui Guido * maali. Neil hetkil hõõgus aus ja mehelik kiindumus Rajaleidja avalais 
näojoontes. Ta vaatas ainiti meie kange-lannat, otsekui hellalt armastav isa oma kallist last. 

«Tänan sind, kallis laps ... tänan sind ...» sosistas seersant, käega nõrgalt Mabeli pead paitades, 
kui see oli lõpetanud palvetamise ja näo vaiba sisse peitis. «See oli mulle suureks troostiks. Kui ma 
vaid ka ise palvetada suudaksin.» 

«Isa, sa ju tead Meie Isa palvet. Sa ise õpetasid seda mulle, kui ma alles laps olin.» 

Seersandi nägu lõi veidi naerule. Tõepoolest, ta ju mäletas vähemajt seda ja see teadmine pakkus 
talle sel pühalikul hetkel suurt rahuldust. Ta vaikis mitu minutit ja kõik siinolijad teadsid, et ta 
vestles nüüd kõigevägevama endaga. 

«Mabel, mu laps!» lausus ta viimaks häälega, mis näis taas elustuvat. «Lahkun sinust.. . Pean su 
maha jätma, laps ... Kus on su käsi.. .?» 

"Guido Reni (1575—1642) — itaalia maalikunstnik. 

«Siin, armas isa, siin on mõlemad mu käed. — Oo, võta nad mõlemad ...» 

«Rajaleidja!» lisas seersant, köhades aseme teisel küljel, kus Jasper veel põlvitas, ja haarates 
eksikombel noormehe käe. «Võta ta... sina jääd talle isa asemele... nagu te mõlemad soovite 
.. Õnnistan teid ... õnnistan teid mõlemaid ...» 

Kellelgi ei jätkunud sel pühalikul hetkel julgust seersandi tähelepanu tema eksitusele juhtida, ja nii 
suri ta mõni minut hiljem, hoides oma kätes Mabeli ja Jasperi kätt. Mabel ei aimanud seda enne, kui 
Capi hüüatus seda kuulutas. Ta tõstis pea, kohtas Jasperi kiindunud pilku ja tundis tema käe sooja 


survet. Kuid sel hetkel valdas teda üksainus tunne. Ta eemaldus, et nutta, vaevalt teadlik sellest, mis 
oli juhtunud. Rajaleidja haaras Jasperi käevangu ja lahkus koos temaga palkmajast. 

Mõlemad sõbrad möödusid tummalt lõkkest ja astudes sügavas vaikuses läbi metsalagendiku, jõudsid 
peaaegu saare teisele kaldale. Siin nad seisatasid ja Rajaleidja ütles: 

«Kõik on lõppenud, Jasper, kõik on lõppenud! Vaene seersant lõpetas oma marsi ja pealegi veel 
mürgise mingo käe läbi... Jah, aga me ei tea ju keegi kunagi, mis meid ootab või missugune 
õnnetus võib sind või mind täna või homme tabada!» 

«Ja Mabel? Mis saab Mabelist, Rajaleidja?» 

«Sa kuulsid seersandi viimaseid sõnu: ta jättis oma lapse minu hoolde, Jasper, ja see on väga 
pühalik hooldus.» 

«See on hooldus, millest iga mees sind rõõmuga vabastaks,» vastas noormees kibeda naeratusega. 


«Olen tihti mõelnud, et ta on langenud valedesse kätesse. Ma ei ole ennast täis, Jasper! Arvan 
tõesti, et ma seda pole, aga kui Mabel on valmis minu puudused ja harimatuse kähe silma vahele 
jätma, siis oleks vale, kui vaidleksin sellele vastu ainult sellepärast, et olen ise veendunud, et ma teda 
ei vääri.» 

«Keegi ei laida sind, Rajaleidja, kui abiellud Mabel Dunhamiga, samuti kui sind ei laidaks keegi ka 
sellepärast, kui kannaksid rinnal väärtuslikku kalliskivi, mille sulle sõber kinkinud.» 

«Arvad sa siis, poiss, et Mabelile hakatakse seda ette heitma? Mul endal olid ka niisugused 
kahtlused, sest kindlasti 

mitte kõik ei vaata mind niisuguste silmadega nagu sina ja seersandi tütar.» 

Jasper võpatas, otsekui oleks ta äkki tundnud mingit füüsilist valu. 

«Inimesed on kadedad ja kurjad, eriti garnisonides ja nende lähedal. Tead sa, Jasper, mõnikord ma 
soovin, et sina oleksid Mabelile meeldinud! Ja-jah, tõepoolest! Tahaksin, et tema oleks sulle meeldinud, 
sest tihti paistab mulle, et sinusugune mees teeks ta lõpuks õnnelikumaks kui mina seda kunagi 
suudan.» 

«Ei maksa sellest rääkida, Rajaleidja,» katkestas teda Jasper käheda häälega ja kärsitult. «Sina 
saad Mabeli meheks ja pole enam õige kõnelda kellestki teisest sinu asemel. Mis puutub minusse, siis 
võtan master Capi nõu kuulda ja vaatan, mida saab peale hakata soolasel veel, et minust saaks lõpuks 
inimene.» 

«Sina, Jasper Western! Sa tahad maha jätta järve, metsad ja piirimaa ja vahetada need linnade ja 
asunduste kõledate teede vastu ja seda kõike selle tühise vahe pärast, mis on nende vete maitses? Kas 
pole meil siin soolavälju, kui sool sulle tingimata nii tarvilik on? Ja kas inimene ei peaks rahul olema 
sellega, millega on rahul teised olevused? Ma lootsin sinu peale, Jasper! Jah, ma mõtlesin, et nüüd, 
kus Mabel ja mina kavatseme elada omas onnis, võib sinulgi ühel päeval soov tekkida endale 
elukaaslane valida ja meie naabrusesse asuda. Viiskümmend milli garnisonist lääne pool on ilus 
koht, selle olen ma mõttes valinud oma tulevaseks eluasemeks ja sellest umbes kolmkümmend 
penikoormat siinpool on suurepärane sadam, kuhu sa võiksid alati vabal ajal oma kutriga sisse ja 
välja sõita. Ma olen isegi mõttes kujutanud juba sind ja sinu naist selles paigas ja Mabelit ja ennast 
teises köhas. Oleksime teineteisest parajasti ühe hea jahimaa kaugusel ja kui issand iial tahaks 
kedagi oma olevustest maapeal õnnelikuks teha, siis ei saaks küll keegi olla õnnelikum, kui meie 
neljakesi.» 

«Unustad, sõber,» vastas Jasper teejuhi käest haarates ja ennast lahkele naeratusele sundides, «sa 
unustad, et mul pole neljandat isikut, keda võiksin armastada ja hellitada, ja ma kahtlen väga, kas ma 
enam kunagJsaan kedagi nii armastada, nagu ma sind ja Mabelit armastan.» 

«Tänan sind, poiss, tänan sind kõigest südamest! See aga, mida sina nimetad armastuseks Mabeli 
vastu, on ainult sõprus ja see on hoopis teine asi kui see, mida mina tun- 

nen. Nüüd ei maga ma enam nii sügavas unes nagu loodus keskööl ja nagu mul endal oli 
harjumuseks varem magada — nüüd näen ma öösiti und Mabel Dunhamist. Noored hirved mängivad 
mu ees ja kui tõstan «hirvetapja», et veidi värsket liha saada, vaatavad nad mulle otsa ja paistab, 
nagu oleks neil kõigil Mabeli armas näoke. Nad naeratavad mulle näkku ja näib, nagu tahaksid nad 
öelda: lase mu pihta, kui sa julged! Siis kuulen ma tema pehmet häält keset lindude laulu... Viimati, 
kui ma väikest uinakut tegin, rändasin ma mõttes Niagaarale, Mabel käte vahel, et temast mitte 
lahkuda. Kõige kibedamad silmapilgud, mis ma iial olen üle elanud, otid need, kui kurat või vahest 
mõni mingost nõid mulle unes pähe manas, et ma miski seletamatu muutuse — kas õnnetuse või 
vägivalla läbi — olen Mabeli kaotanud.» 

«Oh, Rajaleidja! Kui see sulle juba üksi unes on nii kibe, mis tunne peab siis olema sellel, kes seda 
tegelikult tunneb ja teab, pealegi kui see kõik on tõsi! Nii tõsi, et ei jää enam mingit lootust, ainult 
meeleheide!» 

Need sõnad pahvatasid Jasperi huultelt, nagu valgub vedelik purustatud nõust. Ta ütles seda 
tahtmatult, peaaegu ebateadlikult, aga niisuguse tõepärasuse ja tundmusega, mis eksimatult veenis 
sõnade sügavas siiruses. Rajaleidja võpatas, vaatas sõbrale terve minuti nagu segaduses otsa ja siis, 
hoolimata oma lihtsameelsusest, hakkas talle tõde köitma. Kõigile on teada, kuidas tõendid 
hulgaliselt vaimus kuhjuvad, niipea kui on leitud võti mõnele seniaimamatule faktile, kui ülikiirelt ja 
külluses siis niisuguses olukorras mõtted hoovavad ja eeldused õigeteks järeldusteks liituvad. Meie 
kangelane oli loomult nii usaldav ja õiglane, et kaldus täiesti uskuma, et kõik sõbrad soovivad 
temale sedasama õnne nagu tema neile, seepärast polnud selle õnnetu hetkeni ärganud tema rinnas 
kunagi kahtlus, et Jasper võiks olla kiiridunud Mabelisse. Nüüd aga oli ta armastust iseloomustavais 
tundeelamusis ise juba liialt kogenud ning tema sõbra tundepuhang liiga äge ja loomulik, et selles 
suhtes veel mingit kahtlust oleks jäänud. Arvamuse muutusele järgnes -esmalt sügav alandustunne ja 
terav piin. Rajaleidja mõtles Jasperi noorusele, tema suurematele välistele eelistele ja üldisele 
tõenäolisusele, et niisugune kosilane võiks olla Mabelile meeldivam kui tema iganes saaks olla. Siis 
aga sai ülevõimu suuremeelne õiglus, mille poolest see mees oli nii väljapaistev, seda toetas tema 

tagasihoidlikkus ja harjunud lugupidamine teiste tunnete ja õiguste vastu, mis näis loomu- ja 
sünnipärane. Ta haaras Jasperi käsivarrest, viis ta ühe paku juurde, sundis oma raudsete lihaste 
vastupandamatu pingutusega noormehe istuma ja istus siis ise tema kõrvale. 

Kohe pärast seda, kui Magevesi oli oma tundeile vaba voli andnud, häbenes ta oma ägedust. Ta 
oleks andnud kõik, mis ta maailmas omas, kui oleks saanud tagasi võtta kolm viimast minutit, kuid 
ta oli liiga otsekohese iseloomuga ja liiga harjunud oma sõpra kohtlema avameelselt, et hetkekski 
mõelda edasisele varjamisele või nõutavast seletusest kõrvalepõiklemisele. Kuigi ta värises ootusäre- 
vuses, ei kavatsenud ta midagi salata. 

«Jasper,» alustas Rajaleidja nii pidulikul toonil, et kuulajal iga närv võbises, «see üllatas mind 
tõesti väga. Sul on Mabeli vastu õrnemad tundmused, kui ma mõtlesin, ja kui vale eneseuhkus ja 
upsakus pole mind julmalt petnud, siis tunnen ma sulle kaasa, poiss... Jah, kogu hingest! Usun, et ma 
tean, kuidas tuleb kaasa tunda mehele, kes on kinkinud oma südame taolisele olevusele, nagu seda 
on Mabel, kui tal ei ole väljavaadet, et see temast samuti hooliks. Seda asja tuleb klaarida, kuni pole 
enam ühtki pilve meie vahel, nagu ütleb delavaar.» 

«Mis klaarimist siin vaja on, Rajaleidja? Mina armastan Mabel Dunhamit ja tema mind mitte. Ta 
eelistab sind. Kõige targem, mis ma võin teha, on see, et jalamaid lähen ära soolase vee aarde ja 
püüan teid mõlemaid unustada.» 

«Mind unustada, Jasper! See oleks karistus, mida ma pole ära teeninud. Aga kust sa tead, et 
Mabel eelistab mind? Kuidas sa tead, poiss? Mulle paistab see nagu võimatuna.» 


«Kas ta ei kavatse sinuga abielluda ja kas Mabel abielluks mehega, keda ta ei armasta?» 
«Seersant käis talle kõvasti peale. Kindlasti oli see nii, ja sõnakuulelikul tütrel võis olla raske 
vastu seista surija isa soovidele. Kas sa oled Mabelile kunagi öelnud, et sina teda armastad, Jasper? 

Et sul on niisugused tundmused tema vastu?» 

«Mitte iialgi, Rajaleidja! Ei oleks saanud sulle seda ülekohut teha!» 

«Usun sind, poiss, usun sind, ja kindlasti kaoksid sa ka nüüd soolasele veele, nii et sind ei näeks 
enam iialgi. Aga seda ei tohi juhtuda. Mabel peab kõike kuulama ja oma tahtmise saama, kui ka 
minu süda selle juures murduks. 

Te pole siis kunagi selle kohta sõnakestki poetanud, Jasper?» 

«Mitte midagi erilist, mitte midagi otseselt. Siiski pean sulle kogu oma narruse üles tunnistama, 
Rajaleidja, — pean seda tunnistama suuremeelsele sõbrale — ja siis on sellel lõpp. Sa tead, kuidas 
noored inimesed teineteist mõistavad või arvavad mõistvat, ilma et alati teineteisele midagi selgesti 
välja ütleksid, kuidas nad teineteise mõtted ara teavad või arvavad teadvat saja väikese pisiasja 
abil?» 

«Ei, Jasper, sellest ei tea ma midagi!» vastas teejuht ausalt, sest tõtt öelda polnud tema 
lähenemiskatsed kunagi leidnud seda magusat ja kallist julgust, rais vaikselt tähistab sümpaatia 
üleminekut kireks. «Ei, Jasper, mina ei tea sellest kõigest midagi. Mabel on mind alati ausalt kõhel- 
nud ja mulle selge sõnaga öelnud, mis tal mulle öelda oli.» 

«Sul oli siis rõõm tema suust kuulda, et ta sind armastab, Rajaleidja?» 

«Oh ei, Jasper, seda just mitte. Vähemalt mitte sõnades. Ta ütles mulle, et meie ei saa, ei tohi 
kunagi abielluda, et tema ei olevat minu j-aoks küllalt hea, kuid ta ütles siiski, et austab mind ja 
peab must lugu. Aga seersant ütles, et arglikkude noorte piigadega on see ikka nii. Mabeli ema 
olevat omal ajal ka nii teinud ja rääkinud ja mina pidavat rahul olema, kui ta üldse mingil tingimusel 
nõustub minuga abielluma, ja seepärast järeldasin mina, et kõik on korras. Jah, nii see oli.» 

Me ei oleks usaldusväärsed kroonikakirjutajad, kui me ei möönaks, et hoolimata kogu oma 
sõprusest edukama kosilase vastu, hoolimata ausatest siirastest soovidest tolle õnne heaks tundis 
Jasper selle tunnistuse juures oma südant vastupandamatus rõõmuhoos tuksuvat. Mitte et ta oleks 
selles näinud mingit lootust — ei, piiritu armastuse kuvale ahnusele on tänuväärt kuulda, et ükski 
teine kõrv pole kuulnud neid magusaid pihtimusi, mis talle endale on jäänud kättesaamatuks. 

«Räägi mulle rohkem sellest, mil viisil ilma keele abita saab kõnelda,» jätkas Rajaleidja, kelle 
näojooned muutusid tõsisemaks ja keJküsitles nüüd oma sõpra, nagu aimaks ta halba vastust. 
«Tšingatšgukiga ja tema poja Unkasega, enne kui see langes, olen ma sedasi kõnelnud ja oskan seda, 
aga ma ei teadnud, et ka noored neiud seda kunsti harjutavad, kõige vähem Mabel Dunham.» 

«See polnud midagi, Rajaleidja. Mõtlen ainult naeratust 

või pilku, käe või randme värinat, kui noor naisterahvas mind juhuslikult puudutas ja sellepärast, 
et olin nii nõrk, di isegi värisesin, kui tundsin Mabeli hingeõhku, või kui tema rõivad mind riivasid. 
Niiviisi viisidki edevad mõtted mind eksiteele. Mina ise pole sellest kunagi Mabeliga otseselt 
kõnelnud ja nüüd pole sellest enam käsu, sest on selge, et pole enam lootust.» 

«Jasper,» vastas Rajaleidja lihtsalt, kuid väärikusega, mis tegi seks korraks võimatuks kõik 
edasised märkused. «Räägime seersandi matustest ja oma ärasõidust saarelt. Kui need asjad on 
korraldatud, siis on meil aega küllalt kõnelda seersandi tütrest. Seda asja peab lähemalt uurima, sest 
isa pärandas mulle hoolitsuse tütre eest.» 

Jasper'oli küllaltki rõõmus kõneaine muutuse üle ja sõbrad lahkusid, et täita kohustusi, mida 
kummaltki nõudis tema amet ja harjumused. 


Peale lõunat sängitati kõik surnud maamulda. Seersandi haud kaevati lagendiku keskele, suure 
jalaka varju. Mabel nuttis matusetalituse ajal kibedasti ja leidis sellest kergendust, et sai end nõnda 
murekoormast vabastada. Öö möödus rahulikult, samuti kogu järgmine päev, sest Jasper seletas, et 
torm olevat liig vali selleks, et riskida järvele minekuga. See asjaolu hoidis tagasi ka kapten 
Sanglier'd, kes lahkus saarelt alles kolmandal päeval pärast Dunhami surma, kui ilm oli taltunud ja 
tuul soodsaks muutunud. Siis alles lahkus ta, jättes Rajaleidjaga hüvasti nagu inimene, kes arvab, et 
ta viibib viimast korda selle väljapaistva isiku seltsis. Mõlemad lahkusid nagu mehed, kes teineteist 
vastastikku austavad, ehk küll kumbki tundis, et teine oli talle mõistatuseks. 


XXIX PEATÜKK 


õrn naeratus tal mängles silmes, 
kui noormeest vaatas küsides, ent 
märgates suurt kurbust ilmes 


ka neiu muutus tõsiseks. 


Viimaste päevade sündmused olid olnud liiga erutavad ja olid meie kangelannalt nõudnud liiga palju 
meelekindlust, et ta oleks nüüd andunud abitule kurbusele. Ta leinas oma isa ja nii mõnigi kord tundis 
õudusevärinaid, kui talle meenus taas Jennie äkiline surm ja kõik need jubedad stseenid, mille 
tunnistajaks ta oli olnud. Üldiselt oli ta aga toibunud ega allunud enam tollele sügavale rusutusele, mis 
tavaliselt saadab südamevalu. Võib.-olla too masendav peaaegu juhmistav valu, mis rõhus vaest Juunit, nii 
et see terve ööpäeva oli teatud tardumuse seisundis, aitas Mabelil omaenda tundeist võitu saada, sest ta 
tundis, et tema kohuseks oli noort indiaani naist lohutada. Seda oli ta ka teinud, nii vaikselt, rahustavalt 
ja meelitavalt, nagu naissugu seda säärasel korral üldse oskab. 

Kolmanda päeva hommik oli määratud «Vilka» ärasõiduks. Jasper oli selleks kõik ettevalmistused 
teinud. Kõik asjad olid juba pardale viidud ja Mabel Juuniga hüvasti jätnud. See oli valus ja südamlik 
lahkumine. Kõik peale indiaani naise, Rajaleidja, Jasperi ja meie kangelanna olid saarelt lahkunud. 
Juuni oli läinud tihnikusse nutma ja teised kolm siirdusid sinna, kus asetsesid kolra kännud, millest üks 
oli Juuni omandus ja teised kaks seisid ootel, et reisijaid kutri juurde viia. Rajaleidja kõndis ees. Kui ta 
aga kaldale lähenes, siis selle asemel, et paatide poole suunduda, viipas ta oma kaaslastele, et nad 
talle järgneksid, ning sammus mahalangenud puu juurde, mis lamas lagendiku veerul ja mida kutril 
viibijad ei võinud näha. Ta istus tüvele ja andis märku, et Jasper istuks ühele poole ja Mabel teisele. 

«Istuge siia, Mabel! Sina, Magevesi, istu sinna!» alustas ta, niipea kui oli ise istet võtnud. «Mul on 
midagi väga rasket hingel ja nüüd on aeg sellest vabaneda. Istuge, Mabel! Lubage, et ma kergendan 
oma südant, kui mitte südametunnistust, kuni mul selleks veel jõudu jätkub.» 

Vaikus, mis sellele järgnes, kestis kaks kuni kolm minutit ja mõlemad noored imestasid, mis nüüd 
õige oli tulemas. Mõte, et Rajaleidjal võiks olla midagi südametunnistusel, näis mõlemale 
ebatõenäoline. 


«Mabel,» lausus meie kangelane viimaks, «me peame otsekoheselt teineteisega rääkima, enne kui 
läheme teie onu juurde kutri pardale. Soolane Vesi on maganud seal kõik ööd pärast viimast 
tulevahetust, sest ta ütleb, et «Vilgas» on ainuke koht, kus võib kindel olla, et juuksed pähe jäävad 
-. Jah, nii ta ütleb. Ah, mind küll! Mis on mul tegemist nende ütluste ja narrustega! Püüan küll olla 
lõbus ja muretu, aga inimese jõud ei saa ometi panna vett vastu voolu voolama ... Mabel, te teate, et 
seersant määras enne. surma kindlaks, et meie kaks saaksime meheks ja naiseks, et elaksime koos ja 
armastaksime teineteist niikaua, kui issand laseb meid maa peal elada ... ja ka pärast seda?» 

Mabeli põsed olid värskes hommikuõhus tagasi saanud veidi oma endisest õitsvusest, kuid selle 
ootamatu kõneluse juures kahvatusid nadi, uuesti nii kaameks, nagu kurbus nad oli värvinud. Siiski 
vaatas ta Rajaleidjale lahkelt, ehkki tõsiselt otsa ja koguni naeratas sunnitult. 

«See on õige, mu õilis sõber,» vastas ta «see oli tõesti minu vaese isa soov. Olen kindel, et 
pühendades kogu oma elu teie heaolule ja mugavusele, suudan ma teile vaevalt tasuda kõige selle 
eest, mis te olete meie heaks teinud.» 

«Kardan, Mabel, et meest ja naist peab köitma tugevam side kui niisugused tundmused. Teie ei 
ole minu heaks teinud midagi või midagi tähtsamat, ometi igatseb mu süda teie järele ja ... ja 
seepärast paistab mulle tõenäoline, et need tundmused tulevad millestki muust kui skalpide pääst- 
misest ja läbi metsa juhtimisest.» 

Mabeli põsed olid jälle hakanud õhetama. Kuigi ta võitles visalt endaga, et sundida end naeratama, 
värises ta hääl pisut, kui ta vastas. 

«Kas poleks parem, kui lükkaksime selle kõneluse edasi, Rajaleidja? Meie ei ole üksi, ja öeldakse, 
et miski pole pealtkuulajale ebameeldivam kui perekonnaasjad, mille vastu ta huvi ei tunnet» 

«Just sellepärast, et meie pole üksi, Mabel, või õigemini sellepärast, et Jasper on meie juures, 
soovin sellest asjast , rääkida. Seersant uskus, et võiksin olla teile sobiv elukaaslane, kuigi mul olid 
kahtlused selle kohta. Jah, mul oli palju kahtlusi, kuid lõpuks ta veenas mind selles mõttes ja asjad 

said joonde, nagu te teate. Kui te aga andsite oma isale lubaduse minuga abielluda, Mabel, ja 
mulle nii tagasihoidlikult, kuid nii ilusasti oma käe ulatasite, oli olemas üks asjaolu, mida teie ei 
teadnud, ja seepärast pidasin ma õigeks seda teile teatada, enne kui asjad on lõplikult otsustatud. Mul 
on tihti olnud lõunasöögiks vilets hirv, kui paremat polnud leida, aga on loomulik mitte võtta kõige 
halvemat, 
kui võib saada kõige paremat.» 

«Te räägite nii, Rajaleidja, et on raske teid mõista. Kui see kõnelus on tõesti vajalik, siis loodan, 
et räägite arusaadavamalt.» 

«Noh, hästi, Mabel. Mõtlesin, et on päris tõenäoline, et kui te andsite järele seersandi soovidele, 
ei teadnud te midagi sellest, mis laadi tundmused on Jasper Westemil teie vastu.» 

«Rajaleidja!» 

Mabel muutus nüüd surnukahvatuks, siis ta punastas sügavalt, kogu tema keha värises. Rajaleidja oli 
aga liialt oma eesmärki kiindunud, et seda ärevust märgata, ja Magevesi varjas nägu kätega. 

«Rääkisin noormehega ja kui võrdlesin tema unenägusid oma unenägudega, tema tundmusi oma 
tundmustega ja tema soove oma soovidega, siis kardan, et mõtleme teie suhtes liiga ühetaoliselt, kui et 
me mõlemad võik-sime väga õnnelikud olla.» 

«Rajaleidja, te unustate... te peaksite meeles pidama, et oleme kihlatud!» ütles Mabel kiiresti ja nii 
tasase häälega, et kuulajad pidid olema pinevalt tähelepanelikud, et tabada silpe. Tõesti polnud viimane 
sõna Rajaleidjale päris mõistetav ja ta tunnistas oma arusaamatust tavalise hüüuga: 

«Kuidas?» 

«Te unustate, et me.kavatseme abielluda ja et sellised vihjed on ebasündsad ja valusad.» 


«Kõik on sünnis, mis on õige, ja kõik on õige, mis viib välja õiglusele ja ausale kohtlemisele, aga 
valus on see küll, nagu teie ütlete, seda tunnen omal nahal. Niisiis, Mabel, kui teie oleksite teadnud, 
et Magevesi mõtleb teist niiviisi, poleks te võib-olla kunagi nõustunud abielluma kellegagi, kes on nii 
vana ja nii näotu kui mina.» 

«Milleks see julm proov? Kuhu see viib? Jasper Western ei mõtle midagi säärast, ta ei ütle midagi, 
ta ei tunne midagi!» 

449 

«Mabel!» pahvatas noormees. 

Mabel kattis näo kätega ja mõlemad istusid nüüd nagu kaks süüdlast, keda oli äkki tabatud 
kuriteolt, mis ohustas nende ühise heategija õnne. Sel hetkel oli Jasper võib-olla isegi valmis oma 
armastust salgama, sest ta ei tahtnud kuidagi oma sõpra kurvastada. Mabelile tuli kindel teadmine 
faktist, mida ta oli pigem ebateadlikult lootnud kui uskunud, nii ootamatult, et ta oli viivuks täiesti 
hämmeldunud ja teadis vaevalt, kas pidi nutma või rõõmustama. Siiski oli tema esimene, kes 
kõneles, sest Magevesi ei saanud öelda midagi, mis poleks olnud ebasiiras või mis poleks teinud 
haiget tema sõbrale. 

«Rajaleidja,» lausus ta. «Te ajate päris pöörast juttu!. Milleks seda kõike puudutada?» 

«Noh, Mabel, kui mu jutt on pöörane, siis sellepärast, et olen tõesti pool-pöörane, nagu teate, — nii 
loomult kui harjumuste tõttu.» Nende sõnade juures püüdis ta naerda oma tavalisel hääletul viisil, 
kuid tulemuseks oli võõrastav, ebakõlaline toon, mis peaaegu näis teda lämmatavat. «Jah, ma olen 
pöörane. Ma ei püüagi seda salata.» 

«Kallis Rajaleidja! Minu parim, minu ainuke sõber! Ega te ometi mõtle, te ei või;mõelda, et ma 
seda kavatsesin öelda!» katkestas teda Mabel peaaegu hingetu kiiruga, et solvamist heaks teha. «Kui 
julgus, tõearmastus, hinge ja käitumise õilsus, vankumatud põhimõtted ja sada muud suurepärast 
omadust saavad mehele kindlustada lugupidamist, austust ja armastust, siis teie nõudeõigused ei jää 
selles suhtes kellestki maha.» 

«Missugused õrnad, nõiduslikud hääled neil on, Jasper!» lausus teejuht ja naeris nüüd taas vabalt 
ja loomulikult. «Jah, paistab, et loodus on nad just selleks loonud, et nad laulaksid meile kõrvu, kui 
metsade muusika vaikib. Aga me peame õigele kokkuleppele jõudma, me peame. Küsin teilt veel 
kord, Mabel, — kui te oleksite teadnud, et Jasper Western teid armastab nagu mina või võib-olla 
veel. rohkem, kuigi see on vaevalt võimalik, et ta oma unenägudes näeb teie nägu järve vjees, et ta 
unes räägib teist ja teiega, et ta kujutab ette kõike, mis on ilus, Mabel Dunhami sarnasena, et ta 
usub, et ta pole tundnud õnne, enne kui teid kohtas, et ta võiks suudelda maapinda, kus teie olete 
astunud ja et ta unustab kõik oma ametimõnud, mõeldes teile ja õndsusele, mida pakub teie ilu 
vaatamine ja teie hääle 

kuulamine, — kas oleksite te siis veel nõus olnud minuga abielluma?» 


Mabel poleks saanud sellele küsimusele vastata, kui ta ka seda oleks tahtnudki. Kuigi tema nägu oli 
kätega varjatud, oli näkku valguva vere õrn värving sõrmede vahelt nähtav ja selle puna näis levivat 
isegi sõrmeotstesse. Loodus pani aga oma õigused maksma: leidus siiski hetk, millal üllatatud, 
peaaegu heitunud tütarlaps heitis vargsi pugu Jasperile, nagu ei usuks ta Rajaleidja seletust Jasperi 
tunnete kohta, ja lugedes selle põgusa pilguga kogu tõtt, varjas ta kõhe jälle oma näo, nagu oleks ta 
tahtnud seda alatiseks vaatlejate eest peita. 

«Võtke endale aega järelemõtlemiseks, Mabel,» jätkas teejuht, «sest see on tõsine asi, võtta üks 
mees oma abikaasaks, kui mõtted ja soovid kisuvad teise poole. Jasper ja mina oleme seda asja 
vabalt arutanud nagu vanad sõbrad ja olgugi et ma alati teadsin, et meie vaated enamiku asjade 
kohta on kaunis sarnased, ei oleks ma ometi osanud mõelda, et me ka üht isikut võiksime nii-öelda 
täiesti ühesuguste silmadega vaadata. Niisiis, Jasper tunnistab üles, et ta esimesel silmapilgul, kui teid 


nägi, pidas teid kõige meeldivamaks, kõige kütkestavamaks olevuseks, keda ta kunagi on kohanud, et 
teie hääl kõlas tema kõrvus nagu vee vulin, et ta kujutas ette, et tema purjed on teie tuules lehvivad 
rõivad, et teie naer kummitas tal unes, et ta ikka ja jälle ehmunult üles hüppas kujutluses, et keegi 
tahab sundida teid kutrist lahkuma, mille teie tema unistustes olite oma eluasemeks valinud... Jah, 
poiss tunnistas koguni, et ta tihti nutab mõtte juures, et teie tõenäoliselt saadate oma päevad mööda 
kellegi teisega ja mitte temaga.» 

«Jasper!» 


«See on püha tõde ja on õige, et te seda teada saate. Nüüd tõuske ja valige meie vahel. Usun, et 
Magevesi armastab teid niisama nagu mina. Ta püüdis mind veenda, et armastab teid enam, aga 
sellega ma ei ole päri, sest ma ei pea seda võimalikuks, aga tunnistan õigeks, et poiss armastab teid 
ihuja hingega ja tal on täielik õigus, et teda kuuldaks. Seersant jättis mind teile kaitsjaks, mitte" 
hirmuvalitsejaks. Lubasin, et tahan ühel hoobil olla teile nii isaks kui abikaasaks ja mulle näib, et 
ükski armastav isa ei keelaks oma lapsele seda väikest eesõigust. Tõuske siis üles, Mabel, ja 

öelge oma mõtted välja nii avameelselt, nagu oleksin mina seersant ja tahaksin teile ainult head ja 
ei midagi muud.» 

Mabel laskis käed langeda, tõusis ja seisis oma mõlema kosilasega silm silma vastu. Tema põsed 
punetasid palav-likult rohkem erutusest kui häbist. 

«Mida tahate minult, Rajaleidja?» küsis ta. «Kas ma ei lubanud juba oma vaesele isale, et teen 
kõik, mis teie soovite?» 

«Siis soovingi ma seda. Siin ma seisan — mees metsast, vähese koolitarkusega. Ma kardan, et 
minu auahned soovid on suuremad, kui olen ara teeninud, aga ma püüan olla õiglane mõlema poole 
vastu. Me juba tunnistasime, et mis puutub tundmustesse, siis armastame me mõlemad teid 
ühesuguselt. Jasper uskus, et tema tunded peavad tugevamad olema, aga mina ei või seda ausalt 
öelda, sest mulle paistab, et see ei saa tõsi olla, muidu ma tunnistaksin seda otsekoheselt ja vaba- 
tahtlikult. Ma teeksin seda tõesti. Selles suhtes on meiltingimused tasavägised. Et mina olen vanem, 
siis tahan“enne öeld<Jseda vähest, mis saab ette tuua minu käsuks või minu vastu. Mõtlen, et kütina 
pole keegi piiri lähedal minust üle. Kui kunagi meie onnis oleks napilt hirve- ja karuliha või isegi 
linde ja käia, siis oleneks see arvatavasti ennem loodusest või saatusest kui minust. Lühidalt, mulle 
paistab, et naine, kes end minu hoolde usaldab, ei tunne loodetavasti kunagi toidupuudust. Kuid ma 
olen kõle harimatu! Tõsi küll, ma kõnelen mitut keelt, aga samal ajal ma pole kaugeltki asjatundja 
oma emakeeles. Siis olen ma ka aastatelt palju vanem kui teie, Mabel. See aga, et olen nii kaua olnud 
teie isa seltsimees, ei või olla suur teene teie silmis. Ka soovin, et oleksin kenama välimusega, aga 
me oleme ju kõik niisugused, nagu loodus meid loonud, ja ilu on alati see kõige viimane asi, mille 
üle mees peaks kurtma/ välja arvatud erilised juhtumid: Kui kõik kokku võtta, Mabel, — vanus, väli- 
mus, raamatutarkus ja harjumused, siis südametunnistus sunnib mind tunnistama, et olen teie jaoks 
päris kõlbmatu, kui mitte täitsa vääritu ja jätaksin selsamal minutil kõik lootused, kui ei tunneks, et 
südames miski kisub, mida ei saa olematuks teha.» 

«Rajaleidja! õilis, suuremeelne Rajaleidja!» hüüdis meie kangelanna, haarates tema käe ja 
suudeldes seda harda austusega. «Teete endale ülekohut — unustate minu vaese isa ja oma 
lubaduse. Teie ei tunne mind!» 

«Siin tn aga Jasper,» jätkas Rajaleidja, ilma et oleks lasknud end tütarlapse kallistusest kõrvale 
meelitada. «Tema juures on kõik teisiti. Mis puutub ülalpidamisse ja armastusse, siis pole palju meie 
vahel valida, sest poiss on kokkuhoidlik, virk ja hoolas. Siis on ta ka päris kirjatark, oskab prantsuse 
keelt ja loeb palju raamatuid.» 


«Ja mis siis sellest?» katkestas teda Mabel kärsitult. «Milleks räägite kõigest sellest nüüd. 
Miks te üldse sellest räägite?» 

«Siis on sel poisil ka oskus oma mõtteid väljendada. Kardan, et selles mina ei jõua talle kunagi 
järele. Kui maailmas leiduks midagi, mis teeks minu keele julgeks ja veenvaks, siis olete see teie, 
Mabel, ja siiski on Jasper mind meie viimastel jutuajamistel isegi selles punktis üle trumbanud, nii et 
mul on päris häbi iseenda ees. Ta ütles mulle, kui lihtne, kui truu, kui heasüdamlik teie olete, kuidas 
teie põlgate tühist edevust ja upsakust, kuigi leidub rohkem kui üks ohvitser, kes teid naiseks võtaks, 
nagu Jasper arvab. Ta ütles ka, et te olete tundeline ja tahate parem jääda truuks endale ja oma 
loomusele, kui saada koloneli prouaks. Jah, see tegi mul tõesti südame soojaks, kui ta ütles, et teie 
olete ilus, ilma et oleksite vist kunagi edevuses oma ilu vaadelnud, ja et teie liigute nii loomulikult 
ja graatsiliselt nagu noornirv, ilma ette ise seda teaksite, ja kui õiged ja õiglased on teie mõtted, kui 
soe ja suuremeelne teie süda.» «Jasper!» katkestas teda Mabel, andes järele nii kaua alla surutud 
tundeile, mis olid paisunud taltsutamatult võimsaks, ja langes noormehe avatud käte vahele, nuttes 
abitult nagu laps. «Jasper! Jasper! Miks sa seda minu eest varjasid?» 

Magevee vastus polnud kuigi arusaadav, ka järgnev sosistatud dialoog polnud tähelepanuväärt 
loogilise seose poolest. Kuid armastuse keelt on kerge mõista. Järgmine tund möödus nagu tavalises 
elus. paar minutit, ja sel ajal kui Mabel ennast uuesti kogus ja ka teiste olemasolu peale mõtles, 
sammus tema onu suures kärsituses tekil edasi-tagasi ja imestas, miks Jasper laskis nii palju soodsat 
tuult kaotsi minna. Mabeli esimene mõte kuulus mehele, keda too tõeliste tunnete äsjane ilmsikstulek 
nihsügavasti pidi tabama. 

«Oh, Jasper,» hüüdis ta, nagu äkki teadvusele tulles oma süüst. «Aga Rajaleidja!» 

Jasper otse värises — mitte ebamehelikust hirmust, vaid valusas veendumuses, et see pidi olema 
tema sõbrale suur löök. Kuid Rajaleidja oli lahkunud takti- ja õrnatundelisusega, mis oleks au teinud 
isegi õukondlase delikaatsusele ja kasvatusele. Mõlemad armastajad istusid mitu minutit vaikselt, 
oodates Rajaleidja tagasitulekut, ega teadnud, mida sündsus neilt nii erilises, nii omapärases olu- 
korras nõuab. Lõpuks nägid nad oma sõpra mõtliku ja kurva näoga nende poole tulevat. 

«Nüüd,ma saan aru, Jasper, mida sa mõtlesid, kui rääkisid keeleta kõnest ja kõrvadeta kuulmisest,» 
ütles ta, kui oli nii lähedal, et teda võidi kuulda. «Jah-, ma saan sellest nüüd aru. See on tõesti 
meeldiv kõneviis, kui seda saab pidada Mabel Dunhamiga. Ah, ma ju ütlesin seersandile, et olen vist 
liig vana, harimatu ja metsik, aga tema tahtis teisiti.» 


Jasper ja Mabel sarnanesid Miltoni * kirjeldusele meie esimestest esivanematest, kui teadlikkus 
patust esimest korda oma tinase raskuse nende hingedele vajutas. Kumbki neist ei kõnelnud ega isegi 
ei liigahtanud, kuid mõlemad kujutlesid sel hetkel, et nad võiksid loobuda oma äsjaleitud õnnest, 
selleks et oma sõbrale tagasi anda tema hingerahu. Jasper oli kähvata kui surnu, Mabelil aga oli 
neitsilikust häbelikkusest veri põskedesse vooganud — vaevalt oli see õitsev õhetus nii kaunis olnud 
muretu lõbususe ja rõõmu hetkil. Õnnetunne, mis naissoo juures alati kaasneb vastuarmastuse kindla 
teadmisega, säras õrnas maheduses tema näol ja ta oli haruldaselt ilus. Rajaleidja vaatas talle otsa 
kiindumusega, mida ta ei püüdnudki varjata. Ta koguni naeris oma omapärasel viisil ja teatud, 
kirgliku rõõmusööstiga, nagu koolitamata mehed on harjunud väljendama oma heameelt. Hetkelise 
eneseunustuse pidi ta aga lunastama valutorkega, mis järgnes äkilisele teadlikkusele, et see tore noor 
olend on temale alatiseks kadunud. Too lihtsameelne.inimene vajas natuke aega, et “oibuda sellest 
vapustavast veendumusest, siis saavutas ta jälle väärika hoiaku ja rääkis tõsiselt, peaaegu pühalikult: 

«Teadsin alati, Mabel Dunhanm, et igal inimesel on omad anded, aga olin unustanud, et mulle pole 
antud meeldida 


*Milton (1608—1674) —inglise luuletaja; Cooper vihjab siin tema eeposele «Kaotatud 
paradiis». 

noortele, ilusatele ja koolitatud neiudele. Loodan, et see eksitus polnud liig raske patt ja kui oli, 
siis olen selle eest rängalt käristatud. Ei, Mabel, ma tean, mida te tahate öelda, kuid seda pole vaja: 
tunnen kõike seda ja see on niisama, nagu kuuleksin seda. Mul oli kibe tund, Mabel. Mul oli väga kibe 
tund, poiss...» 

«Tund?» kordas Mabel, kui ta seda sõna kuulis, ja reetlik puna, mis oli hakanud südamesse tagasi 
voolama, tõusis tormiliselt meelekohtadesse, «kindlasti mitte terve tund, Rajaleidja!» 

«Tund!?» hüüatas samal ajal Jasper. «Ei, ei, kallis sõber, pole veel kümmet minutitki möödas sest 
saadik, kui meist lahkusid!» 

«Hüva, võib-olla on see nii, kuigi mulle paistis see terve päevana. Hakkan aga mõtlema, et õnnelikud 
arvutavad aega minutite kaupa ja õnnetud kuude kaupa. Aga ärgem rääkigem enam sellest, kõjk on 
nüüd möödas ja palju sõnu selle kohta ei teeks teid õnnelikumaks, aga mulle ütleksid nad ainult, mis ma 
olen kaotanud ja ka vist seda, kui väga ma olen ara teeninud selle kaotuse. Ei, ei, Mabel, on asjatu mind 
katkestada, tunnistan seda kõike ise õigeks ja teie vastuvaidlemine, nii hästi kui see ka on mõeldud, ei 
saa muuta minu meelt. Hästi, Jasper, ta on sinu oma ja Kuigi on raske selle peale mõtelda, usun tõesti, 
et sina teed ta õnnelikumaks, kui mina seda suudaksin. Sina sobid selleks paremini, olgugi et mina ka 
väga oleksin püüdnud seda teha. Ma oleksin pidanud mõistlik olema ja mitte uskuma seersanti. Oleksin 
pidanud seda tõeks pidama, mis Mabel mulle järve ääres ütles, sest mõistus ja otsustusvõime oleksid 
pidanud mulle näitama tema sõnade tõtt, kuid on ju nii meeldiv mõtelda sellele, mida igatseme, ja 
seepärast laseme me end vastupidistest eeldustest hoolimata nii kergesti veenda selles, milles ise 
püüame ennast veenda. Mis kasu on aga sellest rääkida, nagu ma juba ütlesin. Tõsi, Mabel paistis 
nõustuvat, aga see kõik tuli ainult soovist, et isale heameelt teha, ja sellepärast, et ta pelgas metslasi.» 

«Rajaleidja!» 

«Mõistan teid, Mabel, ja ma ei ole teile pahane. Oh ei! Vahel mõtlen, et tahaksin meelsasti teie 
naabruses elada, et näha teie õnne, üldiselt aga oleks parem kui lahkun päriselt 55-ndast rügemendist ja 
lähen jälle 60-ndasse, mis on nii-öelda minu õige rügement. Oleks võib-olla olnud parem, kui ma 
poleks sealt kunagi lahkunud, olgugi et minu tee- 

nistust siin kandis väga vajati ja ehkki olin aastate eest mõne 55-nda rügemendi mehega koos 
olnud, näiteks seersant Dunhamiga, kui ta oli teises korpuses. Siiski ma ei kahetse, Jasper, et õppisin 
sind tundma.» 

«Aga mind, Rajaleidja!» katkestas teda Mabel tormakalt. «Kas kahetsete, et tutvusite minuga? Kui 
peaksin seda mõtlema, ei oleks mul kunagi hingerahu!» 

«Teid, Mabel!» vastas teejuht, võttes meie kangelanna käe ja vaadates talle lihtsalt ja 
puhtsüdamlikult otsa. «Kuidas saaks mul olla kahju, et päikesekiir paistis läbi rõõmutu päeva 
nukruse, et valgus murdus läbi pimeduse, ehkki see ainult nii lühikest aega kestis? Ma ei tohi vale- 
lootusi hellitada, et lähemal ajal marsin ringi nii kerge südamega nagu varemalt või et magan nii 
rahulikult, aga alati saan ma mäletama, kui lähedal ma olin ärateenimatule õnnele, alati... Olen 
kaugel sellest, et laita teid, Mabel. Laidan ainult ennast, et olin nii edev ja ennast täis, et pidasin 
võimalikuks meeldida niisugusele olevusele, sest muidugi teie ütlesite mulle, kuidas see oli, kui 
arutasime seda mäe peal, ja oleksin pidanud teid tookord uskuma, sest oletan, et on üsna loomulik, et 
noored naisterahvad tunnevad oma südant paremini kui nende isad. Aga nüüd on see juba otsustatud 
ja mulle ei jää muud üle kui jätta hüvasti, et teie. saaksite ara sõita, sest tean, master Cap muutub 
kärsituks ja on karta, et ta tuleb kaldale meid taga otsima.» 

«Hüvasti jätta?» hüüatas Mabel. 

«Hüvasti?» kordas .vastukajana Jasper, «ega sa ometi mõtle meist lahkuda, sõber?» 


«Nii on kõige parem, Mabel! See on kindlasti kõige parem,. Magevesi, ja kõige targem. Võiksin 
teie seltsis elada ja surra, kui järgneksin ainult tundmustele, aga kui järgnen mõistusele; siis lahkun 
teist siin. Teie lähete Oswegosse tagasi ja saate kohe pärast saabumist meheks ja naiseks, sest see 
kõik on kokku lepitud master* Capiga, kes igatseb jälle mere järele, mina aga pöördun tagasi metsa. 
Tulge, Mabel,» jätkas Rajaleidja püsti tõustes ja tõsise väärikusega mefe kangelannale lähenedes. 
«Suudelge mind. Jasper ei pane pahaks ühtainust suudlust, siis aga lähme lahku.» 

«Oh, Rajaleidja!» hüüdis Mabel, langedes teejuhi käte vahele ja suudeldes tema põski mitu korda 
soojuse ja sundimatusega, mida ta polnud kaugeltki üles näidanud, kui Jas- 

per teda oma rinnale surus. «Jumal õnnistagu teid, kallis Rajaleidja! Kindlasti tulete te edaspidi 
meid vaatama ja me näeme teid jälle. Kui olete vanaks jäänud, tulge meie juurde elama ja las ma 
olen teile tütreks.» 

«Jah, see'p see on,» vastas teejuht õhku ahmides, «tahan mõelda sellest niiviisi. Teie sobite ennem 
minu tütreks kui naiseks. Nii see on. Ela hästi, Jasper! Läheme nüüd kanuu juurde. On aeg, et lähete 
pardale.» 

Tõsiselt ja rahulikult juhatas Rajaleidja teed kaldale. Niipea kui ta oli jõudnud kanuu juurde, 
võttis ta veel kord Mabeli käest kinni, hoidis teda endast veidi eemal ja vaatas talle nukralt otsa, kuni 
tundmuste lättest kutsumata pisarad veeresid ja vägisi üle käredate põskede nirisesid. 

«Õnnistage mind, Rajaleidja,» palus Mabel ja põlvitas aupaklikult tema jalge ees. «Oo, andke 
vähemalt oma õnnistus, enne kui lahkume!» 

See lihtne, kuid õilsahingeline inimene täitis Mabeli soovi, ja kui ta oli Mabeli kanuusse aidanud, 
näis ta end lahti kiskuvat, nagu rebiks ta kätki mingi tugeva, kange-kaelse köidiku. Enne kui ta tagasi 
tõmbus, võttis ta Jas-peri käest kinni, viis ta kõrvale ja ütles järgmist: 

«Sina oled hea südamega ja õrna loomuga, aga meie mõlemad oleme seüe kalli olevusega 
võrreldes jämedad ja metsikud. Hoolitse tema eest! Vaata, et tema õrn meelelaad ei saaks kunagi 
mehelikku kärmust tunda. Sa õpid teda peagi mõistma. Saage õnnelikuks ja jääge õnne vääriliseks!» 

Rajaleidja viipas sõbrale lahkumiseks ja jäi oma püssi najale seisma, kuni kanuu oli jõudnud 
«Vilka» juurde. Mabel nuttis, nagu tahaks tal süda lõhkeda, ega ppö-ranud silmi sellelt köhalt kaldal, 
kus lagendikul oli näha Rajaleidja kogu, kuni kutter käänas neeme taha, mis täiesti varjas saare. 
Niikaua kui ta oli veel nähtaval, seisis too kummaline mees ikka seal veel liikumatuna, otsekui olnuks 
ta mõni kuju, mis püstitatud siia üksildasse maakohta nende sündmuste mälestuseks, mille 
tunnistajaks see paik oli hiljuti olnud. 


XXX PEATÜKK 


Oo, las ma hingan täiel sõõmul 
su armsat, õnnistatul hingust! 


Ei tea, kas kadu toob või rõõmu? 
Mis sest! Kõik selle nimel hukka mingu. 
Moore 


Rajaleidja oli harjunud üksi elama, aga nüüd kui «Vilgas» oli juba tõepoolest silmist kadunud, 
haaras teda masendav üksindustunne. Kunagi varem polnud ta tundnud sellist igatsust inimeste 
järele. Aegamööda oli ta harjunud oma kaaslaste seltskonnaga ja selle võludega, temas oli tärganud 


igatsus ning armastus perekonna ja kodu järele ja nüüd oli see kõik ühekorraga kadunud: tal polnud 
enam ei kaaslasi ega tulevikulootusi. Isegi Tšingatš-guk ei viibinud tema juures sel nii raskel hetkel. 

Veel kaua pärast seda, kui «Vilgas» oli juba silmist kadunud, seisis Rajaleidja seal oma püssile 
toetudes, nagu me teda viimases peatükis kirjeldasime. Näis, et ta oli paigale kivistunud. Ainult 
inimene, kes harjunud raskete katsumustega, võis nii kaua püsida sellises liikumatus asendis. 
Viimaks lahkus ta sealt sügava ohkega, mis näis tulevat otse sügavalt südame põhjast. 

Selle kummalise olendi omapäraks oli, et sellal, kui tema mõtted tegelesid muude asjadega, ei 
unustanud ta kunagi praktilisi toiminguid. Nii oli see ka nüüd. Kuigi ta mõtles ainult Mabelile, tema 
ilule, sellele, et Mabel eeiistas Jasperit, tema pisaraile ja ärasõidule, liikus ta ometi samal ajal 
otsejoones Noolepea haua poole. 

Seal oli Juuni. Juuksed silmile langenud, istus ta seal ühel kivil, kummardudes oma elukaaslase 
kääpa köhale ega näinud märkavat kedagi ega midagi enda ümber. Ta uskus, et kõik peale tema olid 
saarelt lahkunud. Teejuhi mokassiinide samm oli aga liig vaikne selleks, et teda sellest eksiarvamusest 
vabastada. 

Rajaleidja silmitses teda mitu minutit vaikse tähelepanuga. Nähes tema valu ja leina ning mõeldes 
tema raskele kaotusele, sai kütt sellest kõigest lohutust omaenda tunnetele, sest mõistus ütles talle, kui 
palju sügavam pidi olema noore naise kurbus, kellelt oli vägivaldselt röövitud tema mees. 

«Juunikaste,» lausus ta pühalikult ning tõsidusega, mis väljendas tema kaastunde suurust, «sa pole 
oma valus üksi. Pööra ümber ja lase oma silmadel sõpra vaadata.» 

«Juunil pole enam sõpru,» vastas naine, «Noolepea on läinud õnnelikkudele jahimaadele. Pole 
enam kedagi, kes hoolitseks Juuni eest. Tuskaroorad kihutavad ta oma vigvamist minema, irokeesid 
on Juuni silmis vihatud ja Juuni ei taha neid näha. Ei! Las Juuni sureb oma mehe haual.» 

«Seda ei tohi juhtuda! Ei, seda ei tohi mingil juhul juhtuda! See on mõistuse ja õiguse vastu. Kas 
sa usud Manittot, Juuni?» 

«Ta on oma näo peitnud Juuni eest, sest ta on vihane. Ta jättis Juuni üksi surema.» 

«Kuula meest, kes on ammu tuttav punanaha loomusega, kuigi ta on sünnilt valge ja valge inimese 
loomuannetega. Kui kahvanägude Manitto tahab kahvanäo südames headust äratada, siis saadab ta 
talle muret ja valu, sest vaata, Juuni, oma murepäevil näeme me ennast õigete silmadega ja oskame 
kõige paremini õiglust hinnata. Suur Vaim soovib sulle head ja ta võttis sinult pealiku, et selle kaval 
keel sind eksiteele ei viiks ja et sa ei saaks oma iseloomult mingoks, nagu sa seda juba olid oma 
kaaslaste poolest.» 

«Noolepea oli suur pealik!» vastas naine uhkelt. 

«Seda küll. Tal olid omad head ja halvad küljed, aga sina, Juuni, pole üksi ega mahajäetud ega 
saagi seda olema. Anna oma südamevalule vaba voli, nagu seda loodus nõuab, ja kui tuleb' õige aeg, 
siis on mul sulle midagi rohkem öelda ...» 

Seda öelnud, läks Rajaleidja tagasi oma kanuu juurde ning lahkus saarelt. Päeva jooksul kuulis 
Juuni paar korda tema püssi paukumist, ja kui päike loojus, ilmus ta uuesti ning tõi Juunile 
küpsetatud linnuliha, mille maitse ja lõhn oleks meelitanud mistahes epikuurlast. Nii kestis see kuu 
aega, sest Juuni võttis küll vastu oma kaitsja lahked annid, kuid keeldus kangekaelselt oma mehe 
haualt lahkumast. Aeg-ajalt nadkohtusid, vestlesid teineteisega, ja Rajaleidja püüdis selgusele jõuda 
Juuni hingelise seisukorra üle. Kuid 

need vestlused olid siiski lühikesed ning harvad. Juuni magas ühes onnis. Ta tegi seda 
rahumeelega, sest teadis, et on sõbra kaitse all, kuigi Rajaleidja läks igaks ööks tagasi lähedasele 
saarele, kuhu ta oli endale onni ehitanud. 

Kuu lõpupoole oli juba märgata talve lähenemist. Puud olid puistanud oma lehed, ööd muutusid 
külmaks. Oli aeg lahkuda. 

Selleks ajaks ilmus taas Tšingatšguk siiamaile. Tal oli oma sõbraga saarel pikk usalduslik 
jutuajamine. Juuni nägi eemalt nende keskustelu ja ta märkas, et tema sõber muutus kurvaks. Ta 
hiilis Rajaleidja kõrvale ja püüdis oma naiseliku vaistu ning õrnusega tema muret leevendada. 

«Tänan sind, Juuni, tänan sind!» kostis Rajaleidja. «Kuid see kõik on asjata. On aeg siit lahkuda. 
Homme sõidame ara. Sa tuled koos meiega, sest ma näen, et sa oled juba aru pähe võtnud.» 

Juuni nõustus indiaani naistele omase alandlikkusega ja eemaldus, et veeta ülejäänud aeg oma 
mehe haual. Siin ta »istus kogu tolle külma sügisöö, pööramata kordagi pead kadunud kaasa kääpalt. 
Oma rahva kommete kohaselt palvetas ta mehe õnne eest tol lõputul rajal, millele see oli alles hiljuti 
asunud, ja nende taasühinemise eest sel õigluse maal. 

Hommikul lahkusid kõik kolm: kõigis oma toiminguis tõsine ning arukas Rajaleidja, vaikiv, kuid 
abivalmis Suur Madu ja saatusele alistuv, alandlik ning kurb Juuni. Nad läksid kahes kanuus: 
Tšingatšguk juhina ees, Rajaleidja tema järel. Kaks päeva aerutasid nad lääne suunas ja niisama 
palju öid veetsid nad saartel, õnneks muutus ilm pehmeks, ja kui nad järvele jõudsid, leidsid nad 
selle eest siledana kui tiigi. Oli saabunud hilissuvi ja õhus oli tunda peaaegu juunikuist vaikust ning 
mahedjist. 

Kolmanda päeva hommikul möödusid nad Oswego suudmest, kus fort ja tuulevaikuses uinuv lipp 
neid asjatult sisse sõitma meelitasid. Pilku kõrvale heitmata aerutas Tšingatšguk läbi jõe tumedate vete 
ja Rajaleidja järgnes talle vaikides. Vallidel oli taas murruna pealtvaatajaid, aga Lundie, kes oma 
vanad sõbrad ära tundis, ei lubanud neile isegi tervituseks hõigata. 

Kesknäeva paiku käänas Tšingatšguk väikesesse lahte, kus «Vilgas» oli ankrus. Kalda läheduses 
paistis ürgne metsaraiesmik. aga otse järve kaldal seisis uus palkidest elumaja, ehkki lihtne, kuid 
siiski küllalt mugav. Kõik selle 

sisemuses ja ümbruses, vaatamata siinsele metsikule üksildusele, rääkis mugavusest ja küllusest, 
mida võis iganes pakkuda siinne piirimaa. 

Jasper seisis kaldal ja kui Rajaleidja maandus, oli ta esimene, kes talle käe sirutas. Jällenägemine 
oli lihtne, kuid väga südamlik. Ei ühtki küsimust, — oli ilmne, et Tšingatšguk oli juba oma 
selgitustöö teinud. Veel kunagi polnud Rajaleidja oma sõbra kätt nii südamlikult surunud, kui sellel 
jällenägemisel. Ta isegi naeris südamlikult, kui ta ütles, kui õnnelik ja terve Jasper välja nägi. 

«Aga kus on siis Mabel?» sosistas ta viimaks. 

«Ta ootab meid majas, kallis sõber. Näe, Juuni jõudis meist juba ette.» 

«Juunil võib küll olla kergem jalg, et Mabelile vastu rutata, aga süda ei saa tal küll iialgi kergem 
olla. Niisiis, mu poiss, tähendab, sa leidsid garnisonist vaimuliku ja asi on nüüd -kõik korras?» 

«Meid laulatati nädal pärast teie juurest lahkumist. Master Cap aga lahkus meist juba järgmisel 
päeval. Näed, sa unustasid isegi oma vana sõbra Soolase Vee järele küsida.» 

«Oh ei, ei unustanud. Madu jutustas mulle kõigest, aga ma armastan ikka ja jälle nii meelsasti 
kuulata Mabelist ja tema õnnest. Kas piiga naeris või nuttis, kui see pühalik talitus oli möödas?» 

«Ta tegi nii seda kui teist, mu sõber, aga ...» 

«Jah, niisugune ta juba on, see naisterahva iseloom: kord pisar silmis, kord nägu naerul. Aga nad on 
siiski meile, metsaelanikele, suureks lohutuseks. Ma usun, et peaksin õigeks kõike, mida Mabel iganes 
teeks ... Aga mis sa arvad, Jasper, kas ta ka korraks minule mõtles selle rõõmsa sündmuse ajal?» 


«Aga muidugi, Rajaleidja! Ta mõtleb ja räägib sinust iga päev, «peaaegu iga tund. Mitte keegi .ei 
armasta sind rohkem kui meie.» 

«Jah, ma tean seda. Tean, et vähe on neid, kes armastavad mind rohkem kui sina, Jasper. 
Tšingatšguk võib-olla, on ainuke inimene, kelle kohia võin seda öelda... Aga hüva, aitab nüüd 
sellest! Mida me siin enam ootame? Kui minna, siis minna ... Niisiis, vii mind, Jasper, tema juurde. 
Ma tahan veel kord tema armsat nägu vaadata ...» 

Jasper sammus ees ja varsti olid nad Mabeli juures. Too võttis oma endist kosilast vastu, puna 
palgel. Ta keha värises küll nii väga, et ta vaevalt suutis seista, kuid kogu tema olek oli siiski 
südamlik ning siiras. Selle tunni kestel, mis Rajaleidja veetis oma sõprade keskel, oleks too, kes 
harjunud inimhinge keerdkäike jälgima, selle põhjal, kuidas Mabel käitus Rajaleidjaga ja oma mehega, 
saanud tõetruu pildi Mabeli tunnetest. Viimase vastu oli ta veel veidi häbelik, nagu asja abiellunud 
noorikud tavaliselt ikka, aga tema hääl oli veelgi lahkem ja tema pilk õrn; harva vaatas ta temale 
otsa, ilma et kerge õhetus poleks tema palgeid värvinud. Rajaleidja "vastu oli ta aga tõsine, 
avameelne, isegi rahutu, ja kui ta teda kõnetas, ei värisenud tema hääl kunagi; ta ei langetanud 
kordki silmi ja kui ta punastaski, siis ainult osavõtlikkusest sõbra vastu. 

Lõpuks saabus hetk, mil Rajaleidja pidi taas teele asuma. Tšingatšguk oli kanuud juba maha jätnud 
ning ootas metsaveerul, kust läks rada põlismetsa. Siin ootas ta rahulikult oma sõbra tulekut. Niipea 
kui Rajaleidjale sellest teatati, tõusis ta piduliku tõsidusega ning jättis hüvasti. 

«Mõtlesin varem, et minu saatus on olnud veidi karmivõitu, aga, näe, selle naise saatus siin 
häbistas mind ja pani mulle aru pähe.» sõnas ta Juunile osutades. 

«Juuni jääb nüüdsest peale minu juurde elama,» katkestas teda Mabel. 

«Seda ma arvasingi. Kui üldse keegi võib teda veel kurbusest ravida ja temasse jälle elutahet 
istutada, siis olete 

see teie, Mabel, olgugi, et kahtlen isegi teie edus. Vaene olevus on jäänud nüüd ilma suguharuta 
ja ilma meheta. Pole kerge leppida sellise kahekordse kaotusega. Aga mis on mul tegemist teiste 
õnnetuste või abieluasjadega, nagu poleks mu enda hingel küllalt vaeva! ... Ei, ei, ärge püüdke mind 
lohutada, Mabel! Ära püüa mind lohutada, Jasper! Las ma lähen rahus oma teed nagu mees. Olen 
näinud teie õnne ja sellest piisab mulle. Nüüd suudan ma endagi kurbust kergemini taluda ... Ei, 
Mabel, ma ei suudle teid enam, ma ei suudle teid enam kunagi! ... Siin on mu käsi, Jasper! Pigista 
seda, poiss, ara karda, et see järele annab, — see on mehe käsi... Ja nüüd, Mabel, kas tahate teiegi 
seda suruda? ... Ei, ei, seda te ei tohi teha!» Ja ta tõmbas ara käe, mida Mabel tahtis suudelda ja 
oma pisaratega niisutada «Seda pole vaja ...» 

«Rajaleidja,» küsis Mabel, «millal näeme me teid jälle?» «Olen sellele mõelnud ... jah, olen ka 
sellele mõelnud. Kui kunagi peaks tulema aeg, Mabel, kus ma võin vaadata teile kui õele või kui oma 
lapsele. .. oleks vist parem öelda, kui lapsele, sest te olete veel küllalt noor, et olla minu tütar... 
küllap ma siis tulen jälle. Tulen kindlasti, sest teie õnne nägemine kergendab ka minu südant. Aga 
kui ma seda enam ei saa, siis .,,. . Jumalaga! Elage hästi! ... Seersant eksis ... Jah, seersant siiski 
eksis!» 

Need olid viimased sõnad, mis Jasper Western ja Mabel Rajaleidjalt kuulsid. Ta pöördus ümber, 
otsekui oleksid need sõnad teda lämmatanud, ning oli peagi oma punanahast sõbra kõrval. Niipea kui 
too teda nägi lähenevat, haaras ta oma kandami õlale ning kadus kütti ara ootamata puude vahele. 
Mabel, tema abikaasa ja Juuni ei lasknud Rajaleidjat silmist, lootes veel näha tema viimset 
lahkumistervitust või viimset vargset pilku, kuid kütt ei vaadanud enam tagasi. Üks või kaks korda 
näis ta pead vangutavat, otsekui vappuks ta hingekibeduses, ja viipas käega, nagu teaks ta, et teda 
vaadeldakse, kuid samm, mille jõudu ei suutnud'nõrgendada ükski mure, viis ta peagi silmapiirilt. Nii 
kadus ta nende silmist laane sügavusse. 


Ei Jasper ega Mabel näinud enam iial Rajaleidjat. Veel kolmeks aastaks jäid nad Ontario 
kallastele, siis asusid nad Capi tungival pealekäimisel tema juurde New Yorki, kus Jasperist sai 
lõpuks jõukas, lugupeetud kaupmees. Kolm 

korda sai Mabel aastate jooksul kingituseks väärtuslikke karusnahku. Kuigi nende kingituste 
juures polnud kunagi saatja nime, ütles Mabeli süda, kelle käest need tulid. Kord hiljem, kui ta oli 
juba mitme poja ema, oli tal juhus külastada sisemaad. Poegade saatel, kellest vanem juba suutis 
talle kaitsjaks olla, sattus ta ka Mohawki kallastele. Siin kohtas ta juhuslikult üht pentsikult 
rõivastatud meest, kes silmitses Mabelit eemalt sellise kiindumusega, et Mabel ei suutnud jätta 
pärimata, kes too kummaline võõras oli. Talle öeldi, et see olevat kuulsaim kütt siinkandis, kes paistis 
silma oma ausa iseloomu ja mõningate veidrate omapärasuste poolest ja keda tunti siin Nahksuka 
nime all. Rohkem ei saanud missis Western tema kohta midagi teada, kuid tundmatu küti nägemine ja 
tema kummaline käitumine tekitasid talle unetu öö ja heitsid tema ikka veel kaunile näole 
kurbusevarju, mis püsis seal päevi. 

Juunile mõjus kahekordne — mehe ja suguharu — kaotus nii, nagu Rajaleidja oli seda ette näinud: 
ta suri Mabeli majakeses järve kaldal. Jasper viis tema põrmu saarele ja mattis selle Noolepea 
kõrvale. 

Lundie abiellus viimaks oma vana kallimaga ning läks erru sõjavintsutustest väsinud veteranina. 
Tema nimi aga sai meie ajal kuulsaks tema noorema venna kangelastegude läbi, kes päris tema 
aadlitiitli, mis aga peagi jäi varju tiitli ees, mille ta omandas oma vaprusega ookeanil. 

